
ĮVADAS 


TYRIMO OBJEKTAS 


Religinė sociologija ir pažinimo teorija 


Šiame darbe užsibrėžėme panagrinėti pačią primityviausią ir 
pačią paprasčiausią, kokia tik nūdieniam žmogui žinoma, reli- 
giją, ją paanalizuoti ir pateikti savo samprotavimus. Pačia pri- 
mityviausia religine sistema laikome tokią, kuri atitinka dvi są- 
lygas: pirma, ji pasireiškia tokiose bendruomenėse, kurių savo 
struktūros paprastumu nėra pralenkusi jokia kita bendruome- 
nė'; antra, ją turi būti įmanoma paaiškinti neįterpiant nė vieno 
elemento, pasiskolinto iš ankstesnės religijos. 

Pamėginsime šios sistemos struktūrą aprašyti taip tiksliai ir 
bešališkai, kaip gali tik etnografas ar istorikas. Bet tuo mūsų 
darbas neapsiribos. Sociologija kelia kitokias problemas nei is- 
torija ar etnografija. Ji nesistengia perprasti į praeitį nugrimzdu- 
sios civilizacijos formų tik tam, kad jas pažintų ir atgaivintų. 
Sociologijos, kaip bet kurio pozityvaus mokslo, tikslas - tirti nū- 
dienos realybę, kuri mums artima ir todėl gali veikti mūsų min- 
tis ir veiksmus: ši realybė - Žmogus, konkrečiai - nūdienos žmo- 
gus, nes nėra nieko, ką būtume suinteresuoti geriau pažinti. Tai- 
gi mes pasirinkome tyrinėti labai archajišką religiją ne tam, kad 
pramogos dėlei pripasakotume keistenybių ir savotiškumų. Jei- 
guji tapo mūsų tyrimo objektu, tai todėl, kad pasirodė mums 


' Ta pačia prasme primitvviomis vadinsime ir tas bendruomenes, primi- 
tyviais —- tų bendruomenių žmones. Be abejo, šis žodis ne itin tikslus, bet 
sunku būtų jo išvengti, ir, beje, apibrėžus jo reikšmę, jis pasirodo visai tin- 
kamas. 

labiau nei bet kuri kita religija padėsianti išaiškinti religinę žmo- 
gaus prigimtį, kitaip tariant, atskleisti esmišką ir permanentinį 
žmonijos aspektą. 

Toks samprotavimas gali susilaukti karštų prieštaravimų. 
Atrodytų be galo keista, kad, užsibrėžus pažinti nūdienos žmo- 
niją, tenka nuojos nusigręžti ir grįžti prie pačių istorijos išta- 
kų. Tai ypač paradoksalu turint galvoje mums rūpimą klausi- 
mą. Iš tiesų religijos laikomos nelygiavertėmis, jos nevienodų 
privalumų; paprastai sakoma, kad jų tiesos dalis netolygi. To- 
dėl atrodytų neįmanoma palyginti pačių aukščiausių ir pačių 
žemiausių religinės minties formų nenuleidus pirmųjų iki ant- 
rųjų lygmens. Jeigu pripažinsime, kad barbariški Australijos 
genčių kultai gali mums padėti suprasti, tarkim, krikščionybę, 
ar tai nereikš, jog kriksčionybė kilusi iš to paties mentaliteto, 
tai yra suformuota iš tų pačių prietarų ir remiasi tais pačiais 
suklydimais? Štai kaip primityvioms religijoms kartkartėmis 
priskiriama teorinė svarba galėjo būti laikoma sisteminiu nere- 
ligingumo ženklu, kuris, nelaukiant tyrimų rezultatų, jau iš 
ankstojas iškreipdavo. 

Nesiknaisiosime, ar iš tiesų buvo pasitaikę mokslininkų, ku- 
rie verti tokio priekaišto ir kurie iš istorijos ir religinės etnografi- 
jos surentė karo mašiną žygiui prieš religiją. Sociologo požiūris 
turėtų būti kitoks. Teiginys, jog Žmogaus institucija negalėtų bū- 
ti grindžiama suklydimais ir melu, yra esminis sociologijos pos- 
tulatas: antraip ji negalėtų gyvuoti. Jei ji nesiremtų daiktų esme, 
susidurtų su tų daiktų pasipriešinimu, kurio neįstengtų įveikti. 
Ir kai imamės tyrinėti primityviąsias religijas, įsitikiname, kaip 
tvirtai jos laikosi realybės ir ją atspindi; tolesnėse analizėse ir 
diskusijose prie šio principo nuolat grįšime, ir toms mokykloms, 
nuo kurių mes gerokai skiriamės, dėl to ir priekaištaujame, kad 
jos šio principo nepripažino. Be abejonės, nagrinėjant tik formu- 
luočių raidinę išraišką, tie tikėjimai ir tos apeigos gali pasirody- 
ti trikdančios ir netgi priskirtinos prie įgimtų nukrypimų nuo 
normos. Tačiau simbolyje reikia sugebėti įžvelgti realybę, kurią 
jis ženklina ir kuriai suteikia tikrąją prasmę. Net barbariškiausi 
ar keisčiausi ritualai, net savotiškiausi mitų tekstai išreiškia ku- 
rį nors Žmogaus poreikį. Motyvai, kuriuos tikintysis susigalvo- 

ja, dažnai būna klaidingai aiškinami, o tikrieji motyvai taip ir 
lieka neatskleisti ir juos išaiškinti turėtų mokslas. 

Taigi iš esmės nėra klaidingų religijų. Visos jos savaip teisin- 
gos: nors ir skirtingais būdais, visos susijusios su Žmogaus eg- 
zistencijos sąlygomis. Be abejo, nepasakysi, kad neįmanoma jų 
išdėstyti hierarchine tvarka. Vienos gali būti laikomos aukštes- 
nėmis už kitas ta prasme, kad aukštesnės jų mentalinės funkci- 
jos, jose gausiau idėjų ir jausmų, daugiau sąvokų, mažiau juti- 
mų ir vaizdų, jų sistematizacija kur kas moksliškesnė palyginti 
su kitomis, - pavadinkime jas žemesnėmis, - religijomis. Bet kad 
galėtume atitinkamas religijas suskirstyti, to didesnio komplek- 
siškumo ir aukštesnio idealumo anaiptol nepakanka. Visos jos 
yra religijos, lygiai kaip visos gyvos esybės yra gyvūnai - nuo 
pačių paprasčiausių plastidžių iki žmogaus. Ir jei mes religijas 
vadiname primityviomis, tai ne todėl, kad ketintume apskritai 
nuvertinti religiją; juk šios religijos gerbtinos taip pat, kaip gerb- 
tinos visos kitos religijos. Jos atitinka tas pačias reikmes, turi tą 
pačią reikšmę, priklauso nuo tų pačių priežasčių; taigi gali kuo 
puikiausiai pasitarnauti atskleidžiant religinio gyvenimo esmę 
ir padėti išspręsti mūsų užsibrėžtą problemą. 


Tačiau kodėljoms teiktina pirmenybė? Kodėl savo tyrimo ob- 
jektu mes mieliau renkamėsjas, o ne kurias nors kitas religijas? 
Taip daryti verčia metodika. 

Pirmiausia naująsias religijas mums pavyks suprasti tik tuo- 
met, jei stebėsime, kaip istorijoje jos palengva formavosi. Istorija 
yra vienintelis aiškinamasis analitinis metodas, kurį įmanoma 
čia pritaikyti. Ji, tik ji viena, leidžia mums išskaidyti instituciją į 
atskirus elementus, nes rodo, kaip jie vienas po kito atsirado 
laiko tėkmėje. Antra vertus, kiekvieną jų įkurdindama atitinka- 
mų aplinkybių sistemoje, ji mums įduoda vienintelį raktą jo atsi- 
radimo priežastims nustatyti. Ir kaskart, kai imiesi aiškintis ko- 
kį nors su Žmogumi susijusį dalyką, užfiksuotą tam tikroje laiko 
atkarpoje, - ar tai būtų religinis tikėjimas, ar moralinė taisyklė, 
arjuridinis priesakas, ar technikos estetika, ar ekonominė san- 
tvarka, - pirmiausia turi grįžti prie pačios paprasčiausios jo for- 
mos, apmąstyti ir įvertinti savybes, kuriomis ji tuo savo raidos 

tarpsniu apibūdinama, paskui peržvelgti, kaip ji pamažu vystė- 
si ir darėsi vis sudėtingesnė, kol tapo tokia, kokią dabar matome. 
Nesunku numanyti, koks svarbus vienas iš kito išsirutuliojan- 
čių aiškinimų virtinei išeities taškas, sąlygojantis tuos aiškini- 
mus. Tai grynas kartezianizmo principas: mokslo tiesų grandi- 
nėje vyraujanti yra pirmoji grandis. Žinia, negali būti nė kalbos, 
kad religijotyros pagrindu imtume laikyti sąvoką, suformuotą 
remiantis kartezianizmu, tai yra loginį konceptą, kiek galima 
grynesnį, sudarytą vien tik proto galiomis. Mums juk reikia ieš- 
koti konkrečios realybės, kurią tegali atskleisti istoriko ir etno- 
grafo tyrinėjimai. Jei ši kardinali nuostata privalo būti pripažin- 
ta taikant aibę skirtingų metodų, neginčytinas lieka tvirtinimas, 
kad daugeliui mokslo prielaidų ji turi itin svarbią įtaką. Nuo 
tada, kai buvo nustatyta, jog egzistuoja vienaląsčiai organiz- 
mai, visai kitaip imta traktuoti biologijos evoliuciją. Taip skir- 
tingai aiškinamos ir religinių faktų detalės - nelygu kas laiko- 
ma evoliucijos pagrindu: natūrizmas, animizmas ar kuri nors 
kita religinė forma. Net labai kvalifikuoti mokslininkai specia- 
listai, jei jie nemano apsiriboti vien savo erudicija, 0 nori įver- 
tinti analizuojamus faktus, yra priversti pasirinkti vieną ar kitą 
hipotezę ir ja remtis. Norijie to ar ne, tačiau jų keliami klausi- 
mai įgauna būtent tokią formą: kodėl natūrizmas ar animizmas 
buvo determinuoti priimti vieną ar kitą aspektą, vienaip ar ki- 
taip plėtotis ar skursti? Kadangi nieko kito nelieka, tik apsi- 
spręsti dėl pradinės problemos, ir kadangi pateikta išeitis liečia 
mokslo visumą, tenka aptarti ir tą pradinę problemą: tai mes ir 
ketiname daryti. 

Beje, be šių netiesioginių išvadų, pačių primityviausių religi- 
jų tyrimai reikalauja neatidėliotino dėmesio. 

Jei iš tiesų svarbu Žinoti, kas yra viena ar kita atskira religija, 
dar svarbiau ištirti, kas yra religija apskritai. Ši problema visais 
laikais žadino filosofų smalsumą, ir ne veltui, nes ji domina visą 
žmoniją. Deja, jai gvildenti paprastai pasirenkamas grynai dia- 
lektinis metodas; mokslininkai apsiriboja analizuodami savo 
nuomonę, savo pažiūras apie religiją, kad iliustruotų tos anali- 
zės rezultatus pavyzdžiais, paimtais iš tų religijų, kurios geriau- 
siai tenkina jų lūkesčius. Bet, šio metodo atsisakius, problema 
taip ir liktų nejudinta, ir reikia dėkoti už didžiulę paslaugą fi- 

losofijai, kuri sukliudė eruditams pasmerkti šią problemą panie- 
kai. Juk galima jos sprendimui rasti kitų būdų. Kadangi visos 
religijos palyginamos, kadangi visos jos yra to paties dalyko at- 
mainos, neabejotinai turi ir visoms bendrų elementų. Šitai teig- 
dami, mes nemanome paprasčiausiai kalbėti apie regimus išori- 
nius požymius, kurie pastebimi visose religijose ir leidžia jau 
pačių tyrimų pradžioje iš anksto tvirtinti, esą kadangi stebėji- 
mui gana daiktų paviršiaus, giliau skverbtis nėra ko. Tačiau tie 
išoriniai požymiai suponuoja kitus, giluminius. Visų tikėjimų 
sistemų ir visų kultų pamatas neabejotinai turi būti tam tikri 
pagrindiniai vaizdiniai ir ritualinės apeigos, kurios, nepaisant 
formų įvairovės, visose religijose turi tą pačią objektyvią prasmę 
ir visur atlieka tas pačias funkcijas. Tie permanentiniai elemen- 
tai religijose ir sukuria tai, kas yra amžina ir žmogiška; jie aprė- 
pia visą objektyvų turinį idėjos, kuri išreiškiama kalbant apie 
religiją apskritai. Kaip įmanoma juos pažinti? 

Tikjau ne stebint kompleksines religijas, iškylančias istorijoje. 
Kiekvieną jų sudaro tokia elementų įvairovė, kad be galo sunku 
atskirti antrinius nuo.pagrindinių ir esminius nuo neesminių. 
Kad religijos būtų vertinamos taip, kaip vertinamos Egipto, Indi- 
jos ar pagaliau klasikinės antikos religijos! Kokia paini kultų raiz- 
galynė! Kokie daugiaplaniai, kokie kintantys - sulig vietove, šven- 
tykla, sulig karta, dinastija, invazija ir t. t. Liaudies prietarai ten 
sumišę su rafinuočiausiomis dogmomis. Nei religinė mintis, nei 
religinė veikla tarp tikinčiųjų nebuvo tolygiai pasiskirsčiusi; ti- 
kėjimai, kaip ir ritualai, jaučiami skirtingai - nelygu Žmonės, 
aplinka, aplinkybės. Vienur - Žyniai, kitur - vienuoliai, dar 
kitur - pasauliečiai; rasis mistikų ir racionalistų, teologų ir pra- 
našų, ir t. t. Tokiomis aplinkybėmis sunku įžvelgti, kas yra vi- 
siems bendra. Žinia, galima rasti būdą vaisingai patyrinėti vieną 
ar kitą religinę sistemą, vieną ar kitą stebimą, specialiai plačiai 
išdėstytą faktą, kaip antai aukojimas ar pranašavimas, vienuo- 
lystė ar paslaptys; bet kaip prasiskverbti iki bendrojo religinio 
gyvenimo pamato, kai jį dengia tokia vešli augmenija? Kaip 
tokioje teologijų sandūroje, tokioje ritualų įvairovėje, tokiame 
grupuočių margumyne ir individų skirtybėje nustatyti funda- 
mentaliąsias religinio gyvenimo būsenas, bendrus jo požymius? 

Visai kas kita žemesnės civilizacijos bendruomenėse. Men- 
kesnis individų protinis išsivystymas, siauresnis grupės išpliti- 
mas, išorinių aplinkybių vienodumas - viskas padeda kuo la- 
biau apriboti skirtybes ir variacijas. Grupė nuolatos išlaiko inte- 
lektualinį ir moralinį vienodumą, kurio, išskyrus retus atvejus, 
nematome toliau pažengusiose visuomenėse. Viskas visiems yra 
bendra. Visi tomis pačiomis aplinkybėmis atlieka tuos pačius 
stereotipinius veiksmus, 0 toks elgesio konformizmas išreiškia 
ir mąstymo konformizmą. Visų sąmonei įsitraukus į tuos pačius 
sūkurius, individas mažne visai susilieja su gimine. O kai vis- 
kas yra vienoda, viskas yra ir paprasta. Sunku rasti ką primity- 
vesnio už tuos mitus, sukomponuotus iš vienintelės temos, kuri 
be galo be krašto kartojasi, arba už tuos ritualus, atliekamus tik 
keliais gestais, vis kartojamais ir kartojamais. Liaudies ar žynių 
vaizduotė neturėjo nei kada, nei kaip ištobulinti ir transformuo- 
ti religinių idėjų ir apeigų „žaliavos“; taigi ji ir rodosi visai atvi- 
rai ir pati savaime atsiduoda tyrinėtojo valiai, užtenka menkiau- 
sių pastangųjai atskleisti. Antraeiliškumas, nereikšmingumas, 
gausos, prabangos atsiradimas ir plitimas dar nespėjo užgožti 
esmiškumo*“. Visa apribota iki tiek, kiek reikalinga, iki to, be ko 
negalėtų būti religijos. Bet tai, kas būtina, yra ir tai, kas esmiška, 
kitaip tariant, tai, ką pirmiausia mums svarbu pažinti. 

Taigi primityviose civilizacijose randame privilegijuotų at- 
vejų, nes jie paprasti. Štai kodėl etnografai, stebėdami faktų gru- 
pes, neretai atskleisdavo tikrų netikėtumų, leidusių naujai pa- 
žvelgti į žmogaus institucijų tyrimą. Pavyzdžiui, pirmojoje XIX a. 
pusėje buvo tikima, kad pagrindinis šeimos asmuo yra tėvas, ir 
net mintis nekildavo, jog galėtų gyvuoti tokia šeimos struktūra, 
kur tėvo valdžia toli gražu nevyrautų. Šią nuo seno įsigalėjusią 
sampratą aukštyn kojomis apvertė Bachofeno atradimas. Dar taip 
neseniai laikyta akivaizdžiu dalyku, jog giminystę sudarantys 


“ Tai nereiškia, kad bet kokia gausa, bet kokia prabanga trukdo primity- 
viesiems kultams gyvuoti. Priešingai, kiekvienoje religijoje rasime tikėjimų ir 
apeigų, kurie siekia toli gražu ne siaurai praktinių tikslų (d. III, sk. IV, $ 2). 
Prabanga religiniam gyvenimui būtina; ji net laikoma esmiška. Beje, primity- 
vesnėse religijose jos tėra tik užuomazgos, ir kaip tik tai mums leis sėkmin- 


giau apibrėžti pačią reiškinio esmę. 

dvasiniai ir teisiniai ryšiai tėra kita fiziologinių ryšių pusė, ry- 
šių, kurie sąlygoja palikuonių bendrumą. Bachofenas ir jo pase- 
kėjai Mc Lennanas, Morganas ir kiti tebebuvo veikiami tokio prie- 
taro. Kai mes ištyrėme primityvaus klano prigimtį, sužinojome, 
kad, priešingai, giminystė negali būti apibrėžiama kraujo ryšiais. 
Bet grįžkime prie religijų. Nagrinėjant religines formas, - ojos 
mums žinomos geriausiai, - nuo seno susidarė nuomonė, kad 
dievo samprata siejama su viskuo, kas yra religiška. O religija, 
kurią toliau tyrinėsime, yra labai svetima bet kuriai dievybės 
idėjai; ritualuose kreipiamasi į jėgas, kurios gerokai skiriasi nuo 
kitų, vyraujančių moderniose religijose, ir vis vien jos mums pa- 
dės geriau suprasti pastarąsias. Taigi nėra nieko neteisingiau 
kaip panieka, kurią nemaža istorikų rodo etnografų darbams. O 
juk Žinoma, kad, atvirkščiai, įvairiose sociologijos šakose etno- 
grafija neretai sukelia vaisingiausius perversmus. Beje, lygiai 
taip minėtasis vienaląsčių organizmų atradimas pakeitė tokį 
įprastą požiūrį į gyvybę. Kadangi šių itin primityvių padarų 
gyvenimas supaprastintas iki esmingiausių požymių, juos gali 
būti sunku atpažinti. 

Tačiau primityvios religijos leidžia ne vien išryškinti sude- 
damuosius religijos elementus; didžiulis jų pranašumas ir slypi 
tuose elementuose, kurie gerokai palengvina aiškinimą. Mat fak- 
tai čia paprastesni, o sąsajos tarp jų akivaizdesnės. Motyvai, 
kuriais Žmonės aiškina savo veiksmus, mokslinio mąstymo dar 
neapdoroti ir neiškraipyti; jie artimesni ir panašesni į motyvus, 
kurie iš esmės tuos veiksmus ir lėmė. Kad gydytojas nustatytų 
karštinę ir paskirtų tinkamą gydymą, jis turi Žinoti, kokia šitos 
negalės pradžia. Pradinėje stadijoje ligą lengviau diagnozuoti. 
O kuoji labiau įsisenėjusi, tuo sunkiau atpažįstama, nes iškyla 
visokiausių interpretacijų, kuriomis linkstama normalią psichi- 
kos būseną išstumti į nesąmoningumo būklę ir ją pakeisti kito- 
mis būsenomis, kur kebliau atpažinti pirmąją. Atstumas tarp 
sistemingų klejonių ir pirmųjų jų simptomų neretai milžiniškas. 
Tą patį galima pasakyti ir apie religinį mąstymą. Kuojis istorijo- 
je labiau progresuoja, tuo labiau priežastys, jį sukėlusios ir vis 
dar veikiančios, pastebimos tik plačioje interpretacijų sistemoje 
ir yra jų deformuojamos. Liaudies mitologija ir įžvalgioji teologi- 
ja atliko savo darbą: primityvius jausmus apraizgė labai įvairiais 

jausmais, kurie, atsidūrę šalia pirmųjų ir būdami jų rafinuota 
forma, tik labai menkai teleidžia atsiskleisti tikrajai prigimčiai. 
Psichologinis atstumas tarp priežasties ir pasekmės, tarp ta- 
riamojo ir tikrojo priežastingumo tapo labai didelis, ir protui 
darosi vis sunkiau jį aprėpti. Mūsų darbo tęsinys kaip tik šią 
metodologinę pastabą iliustruos ir patikrins. Pamatysime, kaip 
primityviose religijose dar ženklios religinių faktų ištakos: mums 
būtų buvę nepalyginti kebliau daryti išvadas panagrinėjus vien 
tik modernesnes religijas. 

Taigi tyrinėjimai, kurių mes imamės, yra būdas iš naujo gvil- 
denti seną religijų ištakų problemą, tačiau naujomis aplinkybėmis. 
Teisybė, jei ištakomis laikytume pirmąją absoliučią pradžią, pro- 
blema netektų savo moksliškumo ir reikėtų ryžtingai ją atmesti. 
Negali juk būti radikalaus momento, nuo kurio religija pradėtų 
egzistuoti, negali būti ir aplinkinio kelio, kuriuo galėtume ten 
mintimis nusikelti. Kaip bet kuri kita Žmogaus institucija, religi- 
ja niekur nepasideda. Ir visos šitokios spekuliacijos yra aiškiai 
susikompromitavusios; jos gali gyvuoti tik subjektyviose ir sa- 
vavališkose konstrukcijose, visiškai nekontroliuojamose. Mes ke- 
liame visai kitokią problemą. Ir norėsime rasti būdą išskirti tik- 
rai egzistuojančias priežastis, nuo kurių priklauso esmingiau- 
sios religinio mąstymo ir religinės praktikos formos. O grįžtant 
prie ką tik išdėstytų motyvų, kuo bendruomenės yra mažiau kom- 
plikuotos, tuo lengviau juos pastebėti. Štai kodėl mes stengia- 
mės priartėti prie ištakų". Tai nereiškia, jog ketiname primity- 
vioms religijoms suteikti kokių ypatingų vertybių. Priešingai, jos 
rudimentinės ir barbariškos; taigi negali būti nė kalbos, kad išjų 
darytume tam tikrus etalonus, kuriuos vėlesnėms religijoms te- 
liktų tik atkurti. Tačiau pats jų barbariškumas daro jas instruk- 
tyvias; juk tokios būklės jas patogu tyrinėti, čia faktai irjų sąsa- 
jos lengviausiai pastebimi. Fizikas, formuluodamas tiriamų reiš- 
kinių dėsnius, stengiasi tuos reiškinius suprastinti, atpalaiduoti 


* Nesunku numanyti, kad žodžiui „ištakos“, kaip ir žodžiui „primity- 
vus“, mes teikiame'labai sąlyginę prasmę. Juo suvokiame ne absoliučią pra- 
džią, 0 pačią paprasčiausią socialinę būklę, iki kurios mums įmanoma nusi- 
leisti. Kai kalbėsime apie ištakas, istorijos pradžią ar religinį mąstymą, šie 
posakiai taip ir turi būti suvokiami. 

nuo antrinių savybių. O dėl institucijų, tai istorijos priešaušryje 
gamta spontaniškai pati kūrė tokio pobūdžio suprastinimus. 
Mums tik lieka jais pasinaudoti. Ir, be abejo, šiuo metodu mes 
tegalėsime užčiuopti pačius elementariausius faktus. Kai juos, 
kiek bus įmanoma, išsiaiškinsime, bet kurios naujovės, įvyku- 
sios vėliau evoliucijoje, tuo aiškinimu grįstos būti negalės. Ta- 
čiau jei mes neketiname neigti jų iškeliamų problemų reikšmės, 
galime sakyti, jos tik laimės, sprendžiamos savo laiku, ir svarbu 
jas spręsti tik po tų, kurių mes netrukus imsimės. 


II 


Mūsų tyrinėjimai domina ne tik religijotyrą. Kiekvienoje religijo- 
je yra sritis, kur peržengiamas grynai religinių idėjų ratas, ir 
todėl religijos reiškinių studija pateikia būdą atgaivinti proble- 
mas, iki šiolei tesvarstytas filosofų. 

Jau nuo seno žinoma, kad pirmosios vaizdinių, žmogaus su- 
sikurtų apie pasaulį ir save, sistemos yra religinės prigimties. 
Nerasi religijos, kuri nebūtų svarstymas apie dieviškumą ir drau- 
ge nebūtų kosmologija. Jei filosofija ir kiti mokslai yra kilę iš 
religijos, vadinasi, pati religija pradėjo gyvuoti atstodama moks- 
lus ir filosofiją. Mažiau pastebima tai, kad religija neapsiribojo 
praturtindama tam tikromis idėjomis jau susiformavusį žŽmo- 
gaus protą; ji prisidėjo prie paties proto formavimo. Žmonėsjai 
labai skolingi ne tik už jos suteiktas Žinias, bet ir už tų Žinių 
apdorojimo formą. 

Mūsų sprendimų pagrindą sudaro tam tikros esminės sąvo- 
kos, dominuojančios visame mūsų intelektualiniame gyvenime, 
tos, kurias filosofai nuo Aristotelio laikų vadina suvokimo kate- 
gorijomis: laiko, erdvės“, rūšies, kiekio, priežasties, materijos, as- 
menybės ir kitos sąvokos. Jos atitinka pačias universaliausias 
daiktų savybes ir yra nelyginant tvirti rėmai, įkalinantys mąsty- 


* Laiką ir erdvę laikome kategorijomis, nes nėra jokio skirtumo tarp šių 
sąvokų vaidmens intelektualiniame gyvenime ir vaidmens, kuris tenka rū- 
šies ir priežasties sąvokoms (žr. Hamelin, Essai sur lės ėlėments principaux de la 


reprėsentabion, p. 63, 76, Paris, Alcan). 

mą; jis negali iš jų taip paprastai išsiveržti, nebent suirdamas, 
nes neatrodo, kad galėtume mąstyti apie subjektus, nesančius 
erdvėje ir laike, neturinčius kiekybės ir t. t. Kitos sąvokos eventu- 
alios ir nestabilios; mes suvokiame, kad žmogus, visuomenė, epo- 
cha gali jų ir stokoti; aukščiau išvardytosios mums atrodo veik 
neatskiriamos nuo normalaus proto funkcionavimo. Jos yra tar- 
si proto skeletas. O metodiškai tyrinėjant primityvius religinius 
tikėjimus, savaime susiduriama su pagrindinėmis išvardytosio- 
mis kategorijomis. Jos atsirado iš religijos ir religijoje; jos - religi- 
nės minties vaisius. Prie šio konstatavimo mums teks ne kartą 
grįžti. 

Ši pastaba jau savaime kelia susidomėjimą, tačiau tikrąją svar- 
bąjai suteikia štai kas. 

Pagrindinę šios knygos išvadą nusako mintis, kad religija — 
grynai socialinis dalykas. Religiniai vaizdiniai yra kolektyvi- 
niai vaizdiniai, atspindintys kolektyvinę realybę; juk ritualai — 
elgsenos būdai, kurie susidaro tik susijungusių grupių viduje ir 
kurie skirti sukelti, paremti arba performuoti tam tikroms tų gru- 
pių mentalinėms būsenoms. Tačiau jei kategorijos yra religinės 
prigimties, jos, kaip kilusios iš religijos, neatsiejamos nuo visų 
religijos faktų: jos negali netapti ir socialiniais dalykais, kolek- 
tyvinio mąstymo produktais. Kadangi mūsų pasiekta šios sri- 
ties pažinimo pakopa verčia susilaikyti nuo bet kurios radika- 
lios ir išskirtinės tezės, bent jau visai teisėta būtų teigti, kad kate- 
gorijose apstu socialinių elementų. 

Beje, būtent tuos socialinius elementus kai kuriose kategori- 
jose nūnai ir galima nuspėti. Pavyzdžiui, ar įmanoma įsivaiz- 
duoti laiko sąvoką abstrakcija, suformuota iš veiksmų, kuriais 
mes galėtume laiką skirstyti, matuoti, išreikšti jį objektyviais žen- 
klais; ar įmanoma įsivaizduoti tokį laiką, kuris nebūtų metų, 
mėnesių, savaičių, dienų seka! Ne, tai neįtikėtina. Mes tegalime 
laiką suvokti išskaidydami jį į skirtingus momentus. O kokia to 
skaidymo esmė? Žinia, sąmonės būsenos, kurias mes jau esame 
patyrę, gali mumyse atgyti tokia pat tvarka, kokia jos iš pradžių 
rutuliojosi; šitaip atskiros mūsų praeities dalys atgyja ir virsta 
dabartimi, tačiau nuo esamojo momento jos savaime skiriasi. Kad 
ir kokia svarbi mūsų asmeniniam patyrimui būtų ta skirtybė, jos 

dar neužtenka, kad susiformuotų laiko sąvoka arba laiko kate- 
gorija. Paprasčiausiai ji nesusidaro iš mūsų prabėgusio gyve- 
nimo - dalies ar visumos - prisiminimų. Tai abstraktūs ir ne- 
personaliniai rėmai, kurie aprėpia ne tik mūsų pačių, bet ir vi- 
sos Žmonijos egzistenciją. Tai lyg begalybės paveikslas, kur bet 
kuri laiko trukmė pateikta proto Žvilgsniui ir kur visi įmanomi 
įvykiai gali rutuliotis nekintamų ir apibrėžtų atramos taškų at- 
žvilgiu. Taip organizuotas ne mano laikas, o laikas, kurį objekty- 
viai suvokė visi tos pačios civilizacijos žmonės. Jau vien tai lei- 
džia manyti, kad tokia struktūra turi būti kolektyvinė. Ir iš tiesų, 
stebėjimai rodo, jog šie būtini atramos taškai, kurių atžvilgiu visi 
objektai išdėstyti laike, yra paimti iš socialinio gyvenimo. Skirs- 
tymas į dienas, savaites, mėnesius, metus ir t. t. atitinka ritualų, 
švenčių, liaudies iškilmių periodiškumą". Kalendorius atspindi 
kolektyvinės veiklos ritmą ir garantuoja jos reguliarumą". 

Tas pat ir su erdve. Hamelinas“ įrodė, kad erdvė nėra nepaži- 
ni ir neišmatuojama sfera, kaip įsivaizdavo Kantas: grynai ir 
absoliučiai homogeniška, ji būtų niekam nereikalinga ir net ne- 
suteiktų prielaidų mąstyti. Erdvės vaizdinys iš esmės yra pirmo- 
ji koordinacija, įterpta į juslinių potyrių duomenis. Tačiau ši ko- 
ordinacija taptų neįmanoma, jei erdvės dalys būtų kokybiškai 
lygiavertės, jei realiai jas būtų galima vienas pakeisti kitomis. 
Erdvėje dėstant daiktus, reikia galėti juos dėstyti skirtingose 


"Šio teiginio pagrindimą žr. Hubert et Mauss, Mėlanges d'histoire religieusė 
(Travaux de VAnnėe Sociologigue), skyrių La Reprėsentation du temps dans la 
Religion (Paris, Alcan). 

" Čia išryškėja skirtumas tarp juslinių suvokinių ir vaizdų komplekso, 
kuris padeda mums orientuotis laike, ir laiko kategorijos. Jusliniai suvoki- 
niai ir vaizdai — asmeninės patirties rezultatas ir turi vertę tik tam individui, 
kuris juos susidarė. O laiko kategorija išreiškia bendrą visos grupės laiką, jei 
taip galima pasakyti, socialinį laiką. Pati kategorija atrodo socialinis reiški- 
nys. Todėl ji būdinga Žmogui; gyvūnui toks vaizdinys svetimas. 

Skirtumas tarp laiko kategorijos ir atitinkamų juslinių suvokinių galėtų 
pasitarnauti ir kalbant apie erdvę, apie priežastį. Galbūt jis padės panaikinti 
tam tikrą painiavą diskusijose šiais klausimais. Darbo pabaigoje prie šio 
požiūrio dar grįšime ($ 4). 


“ Op. cit, p. 75 ir toliau. 

vietose: vienus dešinėje, kitus kairėje, vienus aukščiau, kitus Že- 
miau, šiaurėje ir pietuose, rytuose ir vakaruose, ir t. t., ir t. t., ly- 
giai taip, kaip laike dėstant sąmonės būsenas jas būtina lokali- 
zuoti apibrėžtomis datomis. Vadinasi, erdvė negalėtų egzistuo- 
ti, jei, kaip ir laikas, ji nebūtų dalijama ir diferencijuojama. Bet iš 
kur tie erdvės esmę sudarantys padalijimai atsiranda? Ji pati juk 
neturi nei dešinės nei kairės, nei aukštumo nei žemumo, nei šiau- 
rės nei pietų, ir t. t. Visi šie skirtumai akivaizdžiai atsiranda iš 
to, kad regionams priskirtos skirtingos emocinės vertės. Ir ka- 
dangi visi tos pačios civilizacijos Žmonės erdvę įsivaizduoja vie- 
nodai, darosi aišku, jog tos emocinės vertės ir nuojų priklausan- 
tys skirtumai jiems taip pat turi būti bendri; tai siūlo prielaidą, 
jog ir vertės, ir skirtumai yra socialinės prigimties“. 

Pasitaiko atvejų, kai šis socialinis požymis tampa akivaiz- 
dus. Australijoje ir Šiaurės Amerikoje gyvena bendruomenės, ku- 
rios erdvę suvokia kaip didžiulį apskritimą", nes ir pati jų sto- 
vykla yra apvali, ir erdvės apskritimas padalytas lygiai taip kaip 
gentinis ratas ir tokiu pavidalu. Ir kiek vienoje gentyje yra klanų, 
tiek ir atskirų regionų, o stovyklos viduje klanų užimama vieta 
nusako regionų orientaciją. Kiekvienas regionas apibrėžiamas 
totemu klano, kuriam tas regionas priskirtas. Pavyzdžiui, zunių 
genties pueblas suskirstytas į septynis kvartalus, kiekvienas kvar- 
talas - vientisa klanų grupė: veikiausiai pradžioje buvęs vienin- 
gas klanas vėliau pasidalijo, o erdvę taip pat sudaro septyni 
regionai ir visi šie septyni pasaulio kvartalai artimai sąveikauja 
su pueblo kvartalu, kitaip sakant, su klanų grupe““. „Taigi, - 
teigia Cushingas, - viena dalis, spėjama, turi sąsajų su šiaure; 


“ Kitaip tariant, kad toks derinimas būtų aiškesnis, reikėtų pripažinti, jog 
visi individai, - nelygu kokia jų organinė ir fizinė struktūra, - yra spontaniš- 
kai lygiai taip veikiami skirtingų erdvės dalių; o tai juo labiau neįtikima, nes 
patys savaime skirtingi regionai emociškai yra pasyvūs. Beje, erdvės pada- 
lijimai kinta kintant bendruomenėms; tai įrodo, kad jie nėra susiformavę tik 
Žmogaus prigimtyje. 

* Žr. Durkheim et Mauss, De guelgues formes primitives de classification in 
Annėe Sociol., VI, p. 47 ir toliau. 

" Ibid, p. 34 ir toliau. 

kita atstovauja vakarams, trečia — pietums ir t. t.“!! Visi pueblo 
kvartalai turi juos simbolizuojančią spalvą; kiekvienas regionas 
irgi turi savąją, lygiai tokią, kokią pasirinkęs atitinkamas kvar- 
talas. Istorijos raidoje fundamentalių klanų kiekis įvairavo; įvai- 
ravo ir erdvės regionų kiekis. Socialinė struktūra tapo erdvės 
struktūros modeliu, tarsi pirmosios kopija. Tačiau iki dešinės ir 
kairės skyrimo neprieita, nes šitai apskritai nėra būdinga žmo- 
gaus prigimčiai ir veikiausiai nėra religinių, vadinasi, kolekty- 
vinių vaizdinių gavinys'“. 

Toliau rasime analogiškų argumentų rūšies, jėgos, asmeny- 
bės, veiksmingumo sąvokoms. Net kyla klausimas, ar tik pati 
prieštaravimo sąvoka nepriklauso nuo socialinių sąlygų. O ši- 
taip manyti leidžia Žinojimas, kad jos poveikis mąstymui kitėjo 
mainantis laikams ir visuomenėms. Šiandien moksliniame mąs- 
tyme vyrauja tapatumo principas; tačiau yra plačios vaizdinių 
sistemos, kurios idėjų istorijoje turėjo didelę reikšmę ir neretai 
buvo ignoruojamos: tai mitologija - nuo primityviausios iki pa- 
čios moksliškiausios“. Ir nuolat iškyla esinių problema, esinių, 
kurie tuo pat metu pasižymi pačiomis prieštaringiausiomis sa- 
vybėmis, kurie kartu yra vienis ir daugis, materialūs ir dvasi- 
niai, kurie gali be galo be krašto skaidytis ir neprarasti to, kas 
juos sudaro; mitologijoje tai aksioma, teigianti, jog dalis atstoja 
visumą. Šios variacijos, kurias patiria istorijoje mūsų logiką 
šiandien veikiausiai valdantis dėsnis, įrodo, kad šis dėsnis, 
užuot nuo amžių įsispaudęs į Žmogaus psichinę sandarą, bent 


= Zuni Creation Mytlis, in 13“ Rep. Of the Bureau of Amer. EHlmology. p. 367 
ir toliau. 

E Žr. Hertz, La prėčminence de la main droite. Etude de polaritė religieuse, in 
Rev. Philos., dėcembre 1909. Tas pats klausimas apie erdvės vaizdinio ir 
kolektyvo formos sąsajas rutuliojamas Ratzel, Politische Geographiv, skyriuje 
Der Rauni im Geist der Vėlker. 

5 Nenorime tvirtinti, kad mitologinis mąstymas tapatumo principą igno- 
ruoja, bet vis vien jam dažniau ir atviriau nusižengia nei mokslinis mąsty- 
mas. Parodysime, kad mokslas negali jo nepažeisti, kur kas skrupulingiau 
prie jo prisiderindamas nei religija. Šiuo, kaip ir bet kuriuo kitu, atžvilgiu 
tarp mokslo ir religijos tėra lygmens skirtumai; taigi, nors ir nereikia perdėtai 


jų vertinti, vis vien svarbu juos pažymėti, nes jie gana reikšmingi. 

iš dalies priklauso nuo istorinių, vadinasi, socialinių faktorių. 
Mes tiksliai nežinome, kokie jie, tik galime daryti prielaidą, jog 
jie yra". 


Pripažinus šią hipotezę, naujai sušvinta pažinimo problema. 

Iki šiolei gyvavo dvi doktrinos. Vienų nuomone, kategorijos 
negali būti kilusios iš patyrimo: logiškai jos pirmesnės ir jį sąly- 
goja. Jos įsivaizduojamos kaip paprasti, nekintami duomenys, 
imanentiniai Žmogaus protui remiantis jo prigimtine konstituci- 
ja. Štai kodėl sakoma, jog kategorijos apriorinės. Kitiems, priešin- 
gai,jos atrodo sudarytos iš atskirų dalių, ir statybos darbas ati- 
tenka pačiam individui". 

Tačiau tiek pirmasis, tiek ir antrasis sprendinys neišvengia 
rimtų prieštaravimų. 

Ar priimtina empirinė tezė? Tuomet iš kategorijų reikėtų at- 
imti visas jų esmines savybes. Iš tiesų jos skiriasi nuo viso kito 
pažinimo savo universalumu ir būtinumu. Jos yra patys ben- 
driausi konceptai, nes taikomi bet kuriai realybei, ir nėra priski- 
riamos jokiam atskiram objektui, todėl nepriklausomos nuo bet 
kurio individualaus subjekto: jos yra ta bendroji vieta, kur susi- 
eina visi protai. Maža to, jie ten būtinai susieina, nes mąstymui, 
kuris yra fundamentalių kategorijų visybė, suteiktas toks autori- 
tetas, tokia galia, iš kurios mes negalime išsivaduoti kada pa- 


4 Šią hipotezę jau buvo iškėlę Vėlkerpsychologie pagrindėjai. Apie ją gali- 
ma plačiau pasiskaityti trumpame Windelbando straipsnyje Die Erkenntniss- 
lehre unter dem vėlkerpsychologischen Gesichtspunkte, in Zeitsch. Vėlkerpsyholo- 
gie, VIII, p. 166 ir toliau. Tuo pačiu klausimu žr. Steinthaiio pastabą, ibud., 
p. 178 ir toliau. 

5 Net Spencerio teorijoje kategorijos grindžiamos asmeniniu patyrimu. 
Šiuo atžvilgiu vienintelis skirtumas tarp paprasto ir evoliucinio empirizmo 
yra tas, kad remiantis evoliuciniu empirizmu asmeninio patyrimo rezulta- 
tus sutvirtina paveldimumas. Bet toks sutvirtinimas nieko esmiško jiems 
neduoda; jų sudėtis nepraturtėja nė vienu elementu, kurio ištakų nebūtų 
individo patyrime. Todėl pagal šią teoriją nūdienė kategorijų iškėlimo būti- 
nybė yra iliuzijos, išankstinio nusistatymo vaisius, gana giliai įaugęs į kūną, 
bet neturįs prigimtinio pagrindo. 

norėję. Kai pamėginame prieš jį sukilti, nusikratyti kai kurių 
esminių sąvokų, susiduriame su audringu pasipriešinimu. Tai- 
gi jos ne tik nuo mūsų nepriklauso, bet dar priverčia mus jas 
pripažinti. 

Oempiriniams duomenims būdingi diametraliai priešingi po- 
žymiai. Juslinis potyris, vaizdas visada siejasi su apibrėžtu ob- 
jektu arba grupe tos pačios rūšies objektų ir išreiškia momentinę 
atskiros sąmonės būseną: esmiškai ji yra individuali ir subjekty- 
vi. Taip pat ir mes gana laisvai galime disponuoti tokios prigim- 
ties vaizdiniais. Be abejo, kai mūsų jusliniai potyriai vyksta da- 
bar, jie reiškiasi faktiškai. Tačiau teisiškai mes liekame visagaliai 
juos suvokti kitokius, nei jie yra, įsivaizduoti juos slenkančius 
kitokia tvarka nei toji, kuria jie iškilo. Atsidūrus su jais vis-d-vis, 
paaiškėja, jog niekas mūsų su jais nesieja, iki neįsiterpia kitokio 
pobūdžio motyvai. Štai du pažinimo būdai, ir jie atrodo tarytum 
du priešingi intelekto poliai. Šiomis sąlygomis protą laikyti pa- 
tyrimu reikštų jį užslopinti; reikštų supaprastinti visuotinybę ir 
būtinybę, charakterizuojančias protą, iki grynų iliuzijų, tikimy- 
bių, praktiškai gal ir parankių, bet realybėje niekuo negrindžia- 
mų; vadinasi, loginiame gyvenime, kurį kategorijos reguliuoja ir 
organizuoja, reikštų nepripažinti objektyvios realybės. Klasiki- 
nis empirizmas atsiremia į iracionalizmą; galbūt pastaruoju Žo- 
džiu empirizmą ir derėtų apibūdinti. 

Apriorizmo teoretikai, nors jiems ir klijuojamos aprioristinės 
etiketės, su faktais elgiasi kur kas pagarbiau. Ir kadangi jie ne- 
laiko akivaizdžia tiesa, kad kategorijos suformuotos iš tų pačių 
elementų kaip ir mūsų juslėmis suvokti vaizdiniai, jiems nepri- 
valu jų sistemingai skurdinti atimant bet kurį realų turinį, su- 
menkinant iki žodinių dirbtinybių. Priešingai, jie palieka joms 
visus specifinius požymius. Aprioristai yra racionalistai; jie ti- 
ki, jog pasaulis turi loginį pavidalą, kurį protas puikiai atspin- 
di. Bet tam tikslui jiems prireikia tam tikros galios peržengti pa- 
tyrimo slenkstį, papildyti tai, kas jau jam yra betarpiškai duoda- 
ma; beje, tos nepaprastos galios jie nei paaiškina, nei pagrin- 
džia. Juk negali laikyti paaiškinimu jų tvirtinimo, jog toji galia 
neatskiriama nuo žmogaus protinės prigimties. Taip pat reikėtų 
numatyti, iš kur ta nepaprasta prerogatyva ir kaip mes galime 

įžvelgti daiktuose sąsajas, kurių negalėtų atskleisti pats daiktų 
vaizdas. Tvirtinti, kad pats patyrimas tegalimas tik su šia sąly- 
ga, būtų kalbėti ne iš esmės; šitaip problemos neišpręsi. Nes bū- 
tina tiksliai žinoti, kaip atsitinka, kad patyrimo neužtenka, bet 
jis suponuoja išorines ir ankstesnes sąlygas, ir kodėl šios sąly- 
gos įvykdomos kada dera ir kaip dera. Kai stengiamės atsakyti į 
tuos klausimus, kartais imame įsivaizduoti virš individualaus 
proto esant aukščiausio tobulumo protą, iš kurio rastųsi indivi- 
do protas, mistinėmis galiomis įgyjantis stebuklingą gebėjimą: 
dieviškąjį protą. Bet tokia hipotezė turi bentjau vieną rimtą trū- 
kumą: nenumato patyrimo kontrolės, taigi neatitinka mokslinės 
hipotezės reikalavimų. Negana to, žmogaus mąstymo kategori- 
jos niekuomet nebūna fiksuojamos apibrėžtai; jos formuojasi, irs- 
ta ir vėl formuojasi, ir tai vyksta nenutrūkstama grandine; jos 
kinta priklausomai nuo vietos ir laiko. O dieviškasis protas, prie- 
šingai, nekintamas. Ir kaip ši nekintamybė tą nepaliaujamą kin- 
tamybę galėtų aprėpti? 

Tokios yra šios dvi koncepcijos, jau daugel amžių vis susidu- 
riančios, irjei šitie debatai nesiliauja, vadinasi, abiejų argumentai 
yra tolygūs. Jei protas tėra individualios patirties forma, tada pro- 
to jau išvis nebėra. Antra vertus, jei mes jam pripažįstame ga- 
lias, kurias jis savinasi, bet jų neaiškiname, tuomet protą lyg 
nubloškiame už gamtos ir mokslo ribų. Šių prieštarų akivaiz- 
doje protas taip ir lieka neapibrėžtas. Tačiau jei pripažįstame 
kategorijas esant socialinės prigimties, tampa įmanoma nauja 
elgsena, leidžianti, mūsų manymu, išvengti tų nemalonių prieš- 
taravimų. 

Esmingiausias apriorizmo teiginys yra tas, kad pažinimą su- 
daro dvi neredukuojamų elementų rūšys, tarsi du skirtingi vie- 
nas kitą dengiantys sluoksniai!“. Mūsų hipotezė šį principą 
visiškai palaiko. Iš tikrųjų, pažinimas, vadinamas empiriniu, 


'* Gali pasirodyti keista, kad apriorizmo mes neapibrėžiame prigimtumo 
hipoteze. Iš tikrųjų tokia doktrinos koncepcija tėra antraeilė. Tai suprastin- 
tas būdas įsivaizduoti, kad racionalistinis pažinimas nepakeičiamas empi- 
riniu pažinimu. Teigti, kad pirmasis prigimtinis, tebūtų pozityvistinis bū- 
das pasakyti, kad jis nėra įprastai suvokiamo patyrimo rezultatas. 

vienintelis, kuriuo empirizmo teoretikai kada nors rėmėsi kon- 
struodami protą, yra pažinimas, kurį mūsų sąmonė įgyja tiesio- 
giai veikiant objektams. Tai individualios būsenos, kurios vi- 
sos' aiškinamos psichine individo prigimtimi. Priešingai, jei, 
kaip mes manome, kategorijos iš esmės yra kolektyviniai vaizdi- 
niai, jos pirmiausia perteikia kolektyvo būsenas ir priklauso nuo 
to, kaip kolektyvas sudarytas ir organizuotas, priklauso nuo jo 
morfologijos, religinių, moralinių, ekonominių institucijų ir t. t. 
Tarp šių dviejų vaizdinių rūšių tvyro didžiulis atstumas, ski- 
riantis individualų nuo socialaus, ir jau negalima antrųjų kil- 
dinti iš pirmųjų, kaip negalima iš individo spręsti apie visuome- 
nę, iš dalies - apie visumą, iš paprasto - apie sudėtingą"*. Visuo- 
menė -sui generis realybė; ji pasižymi savybėmis, kurių visame 
likusiame pasaulyje nerasi arba nerasi tokiu pavidalu. Ją atspin- 
dintys vaizdiniai yra visai kitokio turinio nei grynai individua- 
lūs vaizdiniai, ir iš anksto galime būti tikri, jog pirmieji kuo nors 
papildo antruosius. 

Jau pats jų susidarymo būdas kalba apie jų skirtybes. Kolek- 
tyviniai vaizdiniai yra plataus sąveikavimo vaisius, sąveikavi- 
mo ne tik erdvėje, bet ir laike; juos formavo daugybė skirtingų 
žmonių, kurie suvienijo, suliejo ir suderino savo intelektą ir jaus- 
mus; kartų kartos atidavė tam savo sukauptą patirtį ir Žinias. 


'- Bent jau tiek, kiek vra individualių, vadinasi, integraliai empirinių 
vaizdinių. Bet iš esmės taip nebūna, kad šios dvi elementų rūšvs glaudžiau- 
siai nesisietų. 

!* Beje, to atstumo nereikia absoliutizuoti. Nenorime teigti, kad empiri- 
niuose vaizdiniuose nėra racionalistinių vaizdinių apraiškų, lygiai kaip 
nesakome, kad individas neturi nieko, kas galėtų būti laikoma socialinio 
gyvenimo ženklu. Jei patirtis būtų visiškai svetima tam, kas yra racionalu, 
išvis negalima būtų pasitelkti proto; o jei psichinė individo prigimtis abso- 
liučiai nepasiduotų socialiniam gyvenimui, negalėtų būti visuomenės. Iš- 
sami kategorijų analizė turėtų ieškoti racionalaus grūdo pačioje individo 
sąmonėje. Dėstvdami išvadas, dar turėsime progos prie šio požiūrio grįžti. 
O čia tenorime paminėti, kad tarp proto užuomazgų ir proto tikrąja šio 
žodžio prasme žioji tokia praraja, nelyginant ta, kuri skiria gyvybę suda- 
rančių mineralinių elementų savybes nuo esminių jau susiformavusios gy- 
vybės požymių. 

Tam tarsi susikoncentravo ypatingas, nepalyginti turtingesnis 
ir sudėtingesnis nei individo, intelektas. Todėl nesunku supras- 
ti, kodėl protas įstengia peržengti empirinio pažinimo ribas. Ir 
ne dėl kokios nors paslaptingos jėgos, o paprasčiausiai todėl, 
kad žmogus yra dvilypis. Jame gyvena dvi esybės: individuali 
esybė, kurios individualumas slypi pačiame organizme ir ku- 
rios veiklos ratas jau vien todėl yra labai siauras, ir socialinė 
esybė, intelektualine ir moraline prasme atstovaujanti pačiai 
aukščiausiai realybei, kurią galime pažinti stebėdami, - aš turiu 
galvoje visuomenę. Dėl tokio mūsų prigimties dualizmo prakti- 
nėje plotmėje negalima moralinio idealo pakeisti utilitariniu aks- 
tinu, o mąstymo plotmėje - proto pakeisti individualia patirtimi. 
Kiek individas susijęs su visuomene, tiek jis pranoksta pats save 
ne tik mąstydamas, bet ir veikdamas. 

Pats socialinis pobūdis leidžia suprasti kategorijų būtinu- 
mą. Sakoma, jog idėja būtina tada, kai kažkokiu vidiniu postū- 
miuji iškyla galvoje niekuo nepagrįsta. Taigi joje yra kažkas, kas 
saisto protą, kas priimama be išankstinio svarstymo. Šį savotiš- 
ką veiksmą nusako apriorizmas, tačiau be jokios analizės; nes 
tvirtinti, esą kategorijos būtinos todėl, kad be jų neįmanomas 
mąstymas, reikštų paprasčiausiai pakartoti, kad jos būtinos. Bet 
jei jų prigimtis tokia, kokią mes joms priskyrėme, vyraujanti jų 
įtaka jau nestebina. Kategorijos išreiškia pačius bendriausius 
ryšius tarp daiktų; plėtodamosi ir pranokdamos visas kitas mū- 
sų sampratas, jos iškyla virš visų mūsų intelektualinio gyveni- 
mo apraiškų. Ir jei kuriuo nors laiko tarpu žmonės nesutartų dėl 
šių esminių idėjų, jei jie neturėtų homogeninės laiko, erdvės, prie- 
žastingumo, skaičiaus ir kt. sampratos, bet kokia mąstančių bū- 
tybių santarvė taptų neįmanoma, vadinasi, neįmanomas taptų 
ir bendras gyvenimas. Todėl visuomenė negali palikti kategorijų 
atskirų asmenų laisvai valiai, pati būdama nuošaliai. Kad galė- 
tų gyventi, jai reikia ne vien pakankamai moralinio konformiz- 
mo; ji negali apsieiti ir be minimalaus loginio konformizmo. Tai- 
gi savuoju autoritetu ji veikia savo narius ir užkerta kelią nesu- 
tarimams. Ar protas atvirai pažeidžia tas bet kokio mąstymo nor- 
mas? Visuomenė jau nelaiko proto žmogaus protu įprasta šio 
žodžio prasme, o turi atitinkamą požiūrį į jį. Štai kodėl kai mes 

širdies gilumoje bandome atsikratyti šių fundamentalių sąvokų, 
jaučiamės esą ne visai laisvi, lyg kažkas mūsų viduje ir iš šalies 
mums priešintųsi. Iš šalies apie mus susidaroma nuomonė, 0 
kadangi mes taip pat esame visuomenės dalis, jai atstovaujame, 
ji mūsų pačių viduje toms nedrąsioms maištingoms apraiškoms 
priešinasi; mums atrodo, jog negalime joms pasiduoti, antraip 
mūsų mąstymas liausis buvęs Žmogaus mąstymu. Tokia prigim- 
tis itin specialaus autoriteto, kuris neatskiriamas nuo proto ir 
kurio veikiami mes patikliai priimame proto įtaigą. Tai visuo- 
menės" autoritetas, visuomenės, bendraujančios tam tikrais mąs- 
tymo būdais, kurie laikomi būtina bet kurios bendros veiklos 
sąlyga. Būtinybė, verčianti mus pripažinti kategorijas, nėra pa- 
prastų įpročių, kurių naštą nesunkiai galėtume nusimesti, re- 
zultatas; juo labiau tai ne fizinė ir metafizinė būtinybė, nes kate- 
gorijos kinta priklausomai nuo vietos ir laiko; tai yra ypatinga 
moralinė būtinybė, kuri intelektualiniam gyvenimui tokia svar- 
bi, kokia valiai svarbi moralinė priedermė“. 


Bet jei kategorijos iš pradžių perteikia vien socialines būse- 
nas, ar tai nereiškia, kad kitose gamtos srityse jos tegali būti 
taikomos kaip metaforos? Jei jos suformuotos išskirtinai sociali- 
niams dalykams išreikšti, regis, į kitas sritis tegalėtų patekti tik 
pagal susitarimą. Kadangi jos padeda mums suvokti fizinį ir 


"* Ne kartą pastebėta, jog socialinių neramumų laikais padaugėdavo 
protinių sutrikimų. Tai dar vienas įrodymas, kad loginė disciplina - atskiras 
socialinės disciplinos aspektas. Kai antroji apsilpsta, nukenčia ir pirmoji. 

* Tarp šios loginės būtinybės ir moralinės priedermės yra panašumo, 
tačiau, bent jau šiandien, nėra tapatumo. Nūdienos visuomenė į nusikaltė- 
lius žiūri kitaip nei į subjektus, kurių sutrikęs vien tik protas; štai jums ir 
įrodymas, kad autoritetas, sąlygojamas loginių normų, ir autoritetas, neat- 
skiriamas nuo moralinių normų, nors ir turi svarbių panašumų, nėra toly- 
gūs. Tai dvi to paties tipo rūšys. Įdomu, kur tas skirtumas slypi ir iš kur yra 
atsiradęs; turbūt atsiradęs ne per seniausiai, nes nuo seno visuomenės 5są- 
monė pamišėlį mažai teskyrė nuo nusikaltėlio. Mes apsiribosim iškeldami 
klausimą. Iš šio pavyzdžio matome, kokia daugybė problemų iškyla, vos tik 
imamos analizuoti tos sąvokos; šiaip jos laikomos elementariomis ir pa- 
prastomis, o iš tikrųjų pasirodo be galo sudėtingos. 

biologinį pasaulį, tegalėtų būti dirbtiniai simboliai, galbūt prak- 
tiškai ir naudingi, bet nesusiję su realybe. Taigi grįžkime, tik 
kitu keliu, prie nominalizmo ir empirizmo. 

Tačiau šitaip aiškinantis sociologinę pažinimo teoriją reikš- 
tų pamiršti, kad jei visuomenė ir yra specifinė realybė, vis vien ji 
nėra imperija imperijoje; ji - gamtos dalis, pats tobuliausias jos 
pasireiškimas. Socialinė karalija yra gamtos karalija, ji skiriasi 
nuo kitų tik didesniu sudėtingumu. Ojuk neįmanoma, kad gam- 
ta savo esmiškiausiais dalykais skirtųsi nuo savęs pačios - vie- 
nur ir kitur. Fundamentalūs ryšiai tarp daiktų, - ojuk juos kate- 
gorijos ir atspindi, - negalėtų tose karalijose taip jau iš esmės 
būti nepanašūs. Jeigu dėl tam tikrų priežasčių, kurias dar tirsi- 
me“',jie akivaizdžiau paplinta po socialinį pasaulį, neįtikėtina, 
kad jų neatsirastų ir kitur, nors ir labiau užslėptu pavidalu. Vi- 
suomenė juos iškelia, bet jie nėra jos privilegija. Štai kaip sąvo- 
kos, sudarytos pagal socialinių daiktų modelį, gali padėti mums 
suvokti kitos prigimties daiktus. Bent jau nutolusios nuo savo 
pirminės reikšmės, jei jos ir atlieka kuria nors prasme simbolinį 
vaidmenį, tai tie simboliai tvirtai pagrįsti. Jei vien todėl, kad kon- 
ceptai sukurti, juose rasime nemaža dirbtinumo, vis vien tas dirb- 
tinumas kiek įmanoma labiau seka gamta ir stengiasi kuo arčiau 
jos atsidurti“. Kad laiko, erdvės, rūšies, priežastingumo, asme- 
nybės sampratose yra socialinių elementų, iš to nedera daryti 
išvados, jog jos stokoja objektyvios vertės. Priešingai, jų sociali- 
nė prigimtis veikiau verčia spėti, kad jos pagrįstos daiktų esme“. 


"" Apie tai kalbėsime knygos išvadose. 

= Sociologinės pažinimo teorijos požiūriu imanentinis racionalizmas vra 
tarpinis tarp empirizmo ir klasikinio apriorizmo. Empirizmo požiūriu kate- 
gorijos vra grynai dirbtinės konstrukcijos; apriorizmo toretikai, priešingai, 
teigia, jog tai gamtos duomenys; mums jos tam tikra prasme vra meno 
kūriniai, tik tokio meno, kuris kaskart tobuliau imituoja gamtą. 

“* Pavyzdžiui, laiko kategorijos pagrindą sudaro socialinio gvvenimo 
ritmas, ir kadangi egzistuoja visuomenės gyvenimo ritmas, galima neabejo- 
ti, jog vra ir kitas, individo gyvenimo ritmas, apskritai pasaulio gyvenimo 
ritmas. Tik pirmasis, visuomenės gvvenimo ritmas, ryškesnis ir akivaizdos- 
nis nei kiti. Lygiai taip pamatysime, kad rūšies sąvoka buvo suformuota 
pagal žmonių grupės sąvoką. Bet jei žmonės sudaro natūralias grupes, ga- 
lime spėti, kad tikrovėje egzistuoja tokios grupės, kurios kartu ir analogiš- 
kos, ir skirtingos. Tai natūralios daiktų grupės, sudarančios tipus ir rūšis. 

Taip atnaujinta pažinimo teorija rodosi turinti nekliudomai 
suderinti abiejų tarpusavy besirungiančių teorijų vienas kitam 
prieštaraujančius pranašumus. Ji išsaugo visus esmingiausius 
apriorizmo principus, bet kartu įkvėpimo semiasi iš pozityviz- 
mo dvasios, kuriai taip pataikavo empirizmas. Ji palieka protui 
jo specifinę galią, tačiau jį analizuoja, ir tai vyksta neatsietai 
nuo stebimo pasaulio. Kaip realybę ji teigia mūsų intelektuali- 
nio gyvenimo dualizmą, bet jį pagrindžia remdamasi prigimti- 
nėmis priežastimis. Kategorijos liaujasi buvusios pirminiais ir 
analizei nepasiduodančiais faktais; ir vis vien jos lieka tokios 
sudėtingos, kad tų suprastintų analizių, kuriomis tenkinasi em- 
pirizmas, negalėtų pakakti. Jos iškyla jau ne kaip itin paprastos 
sąvokos, kurias kiekvienas gali susidaryti savo stebėjimais ir 
kurias Žmonių vaizduotė bus nelemtai sukomplikavusi, o prie- 
šingai, pasireiškia kaip sumanus mąstymo įrankis, kurį žmonių 
grupės amžiams bėgant kuo rūpestingiausiai nukalė ir kuriame 
sukaupė geriausią proto kapitalą**. Jose tarsi glaustai, koncen- 
truotai perteikta ištisa žmonijos istorijos dalis. Vadinasi, joms 
suprasti ir įvertinti reikia griebtis kitų metodų nei tie, kurie buvo 
taikomi iki šiolei. Ir kad galėtume sužinoti, kaip susidarė sam- 
pratos, kurių mes patys nesuformavome, negana atsigręžti tik į 
mūsų sąmonę; reikia žvelgti už mūsų, stebėti istoriją, sukurti 
ištisą mokslą, kompleksinį mokslą, kuris stumtųsi į priekį iš lė- 
to, bendru darbu. Prie jo prisidėtų ir šis veikalas, esė. Nelaikyda- 
mi šių klausimų tiesioginiu savo studijos objektu, pasinaudosi- 
me kiekviena proga užčiuopti nors keleto klausimų sprendimo 
užuomazgas, bent ištakas tų sampratų, kurios, būdamos religi- 
nės prigimties, vis vien lieka žmogaus mentaliteto pagrindas. 


Nemažai daliai protų atrodo, jog kategorijoms neįmanoma priskirti sociali- 
nės prigimties neatimant bet kokios spekuliatyvinės vertės; taip yra todėl, 
kad visuomenė dar per dažnai laikoma ne gamtos apraiška, tad ir ją atšpin- 
dintys vaizdiniai nesiejami šu gamtos atspindėjimu. Tačiau išvada verta 
tiek, kiek vertas pats principas. 

** Štai kodėl visai teisėta kategorijas lyginti su mąstymo įrankiais, nes jie 
savo ruožtu - sukauptas materialinis kapitalas. Beje, tarp trijų - mąstymo 
įrankio, kategorijos ir institucijos — sąvokų pastebima artima giminystė. 

PIRMA DALIS 


PRELIMINAKRINIAI KLAUSIMAI 


Pirmas skyrius 


Religinio reiškinio ir pačios religijos apibrėžimas! 


Užsimojus ištirti, kokia religija iš tų, kurias galime pažinti stebė- 
jimais, yra pati primityviausia ir paprasčiausia, pirmiausia rei- 
kia nustatyti, kas apskritai laikytina religija; be šito mes arba 
imsime vadinti religija tokią idėjų ir apeigų sistemą, kuri neturės 
nieko religiška, arba visai prašausime pro šalį net neužčiuopę 
religinių reiškinių ir nepastebėję jų esmės. O kad toks pavojus 
visai realus ir mes neketiname pasinerti į tuščią metodologinį 
formalizmą, rodo ir tai, jog vienas mokslininkas, šiaip ar taip, 
daug nusipelnęs lyginamajai religijotyrai, ponas Frazeris, nesi- 
laikė tokio atsargumo ir todėl neįstengė atpažinti neabejotino 
religiškumo tų tikėjimų ir ritualų, kurie čia bus išdėstyti ir ku- 
mazgas. Tai išankstinis klausimas, į kurį turime atsakyti pir- 
miausia. Ne todėl, kad tikėtumės iškart įsiskverbti į pačius reikš- 
mingiausius ir išties viską paaiškinančius religijos požymius; 
ne, juos galima nustatyti tik po ilgesnių tyrinėjimų. Bet jau dabar 
reikia ir visai įmanoma nurodyti tam tikrus lengvai pastebimus 
išorinius ženklus, kurie leistų atpažinti religinius reiškinius vi- 
sur, kur tik jų esama, ir kurie neleistų jų supainioti su kitais 
reiškiniais. Šitokio parengiamojo darbo mes netrukus ir imsimės. 


' Viename darbe, išspausdintame Annėe Sociologigue (t. III, p. 1 ir toliau), 
jau mėginome apibrėžti religinį reiškinį. Ir tuometinis apibrėžimas, kaip ma- 
tysime, gerokai skirsis nuo pateiktojo šičia. Šio skyriaus pabaigoje (p. 52, 
past. 1) aiškiname, dėl kokių priežasčių ryžomės tokioms modifikacijoms, 
kurios, beje, pačios faktų koncepcijos iš esmės nekeičia. 

O kad šis darbas duotų laukiamų vaisių, pirmučiausia turi- 
me atsisakyti bet kurios išankstinės nuomonės. Žmogus buvo 
priverstas susidaryti bendrą supratimą apie religiją kur kas anks- 
čiau, nei religijotyra nustatė savo lyginamąją metodiką. Gyveni- 
mo reikmės verčia mus visus, tikinčiuosius ir netikėlius, įgyti 
nuovoką apie mus supančius daiktus, kuriuos turime nuolat ver- 
tinti ir kurie nulemia mūsų pačių elgseną. Bet kadangi šios ap- 
riorinės idėjos susiformavusios be jokio metodo, tik iš atsitikti- 
numų ir netikėtų gyvenimo aplinkybių, jos absoliučiai nepatiki- 
mos ir tolesniuose tyrimuose turime griežtai laikytis atokiau nuo 
jų. Ir to mums reikalingo apibrėžimo elementų nereikia ieškoti 
nei mūsų prietaruose, nei pomėgiuose, nei įpročiuose; apibrėži- 
mas rasis tik realybėje. 

Taigi stokime tos realybės akivaizdon. Palikime ramybėje vi- 
sas bendrąsias religijos sampratas, imkime nagrinėti konkrečias 
realias religijas ir pasistenkime nustatyti, ką jos gali turėti ben- 
dra; juk religija teapibrėžiama pagal bendrus požymius, aptin- 
kamus visur, kur tik ji yra. Taigi gretindami aprėpsime visas 
mums žinomas religines sistemas: dabarties ir praeities, pačias 
primityviausias ir paprasčiausias, taip pat ir pačias naujausias, 
įmantriausias, - juk neturime jokios teisės nei loginio pagrindo 
vienas atmesti, o kitas palikti. Tam, kuris religijoje temato natū- 
ralų Žmogaus veiklos pasireiškimą, visos religijos, be jokios iš- 
imties, atrodo šviečiamojo pobūdžio, nes jos visos saviškai iš- 
reiškia Žmogų, tad gali padėti mums geriau pažinti šią mūsų 
prigimties pusę. Beje, pastebėjome, kad tyrinėjant religiją bene 
geriausia bus teikti pirmenybę tokiai jos formai, kuria ji pasireiš- 
kia aukščiausios civilizacijos tautose“. 

Tačiau stengdamiesi padėti protui atsikratyti šių įprastinių 
sampratų, tokių patrauklių, kad jos gali sukliudyti matyti daik- 
tus tokius, kokie jie iš tikrųjų yra, prieš pradėdami mums rūpimą 
klausimą nagrinėti savarankiškai, peržvelkime keletą labiausiai 
paplitusių apibrėžimų, kuriais šie išankstiniai nusistatymai pa- 
sireiškia. 


? Zr. aukščiau, p. 7. Mes atsisakome išankstinių apibrėžimų ir metodo 
jiems suformuoti. Visa tai rasite trumpai išdėstyta mūsų Rėglės de la Mėtho- 


de sociologijue, p. 43 ir toliau. Plg. Le Suicide, p. 1 ir toliau (Paris, F. Alcan). 

Sąvoka, paprastai apibūdinanti visa, kas religiška, yra antgam- 
čio sąvoka. Ši sąvoka apima kiekvieną sistemą, kuri peržengia 
mūsų suvokimo ribas; antgamtiškas - paslaptingas, nepažinus, 
nesuprantamas pasaulis. Taigi išeitų, kad religija yra tarsi spė- 
liojimas apie visa tai, ko neapima mokslas, apskritai ko neaprė- 
pia aiškus mąstymas. „Religijos, - tvirtina Spenceris, - tokios 
diametraliai priešingos savo dogmomis, puikiausiai sutaria ty- 
lomis pripažindamos, kad pasaulis ir visa, kas jame glūdi ir jį 
supa, yra paslaptis, kuri laukia būti išaiškinta '; tad, pagal jį, 
religijos yra iš esmės „tikėjimas visur buvimu kažko, kas per- 
žengia proto ribas“*. Maxas Mūlleris irgi kiekvienoje religijoje 
matė „pastangas suvokti tai, kas nesuvokiama, išreikšti tai, kas 
neišreiškiama, begalybės siekimą *. 

Žinia, kai kuriose religijose, ypač krikščionybėje, neapsieita 
be pakankamai svarbaus paslaptingumo jausmo vaidmens. Be- 
je, šio vaidmens svarba skirtingais krikščionybės istorijos tarps- 
niais labai įvairavo. Kai kada ši sąvoka pasitraukdavo į antrą 
planą ar visai išnykdavo. Tarkim, XVII a. žmogui dogma nė kiek 
nedrumstė proto; tikėjimas be vargo sutarė su mokslu ir filosofi- 
ja, o tokie mąstytojai kaip Paskalis, jautę, kiek tamsos slypi tuose 
dalykuose, taip sunkiai sugyveno su savo epocha, kad liko am- 
žininkų nesuprasti'. Taigi gali būti per skubota idėją, linkusią į 
tokius užtemimus, daryti pagrindiniu net ir vien tik krikščionių 
religijos principu. 

Šiaip ar taip, be jokių dvejonių galima tvirtinti, kad religijų 
istorijoje ši idėja pasirodo labai jau vėlai; ji visiškai svetima ne 
tik toms tautoms, kurias įprasta vadinti primityviomis, bet ir ki- 
toms, kurios nepasiekė atitinkamo intelektualinės kultūros lyg- 
mens. Be abejo, kai matome, kad jos suteikia nereikšmingiems daik- 
tams neįprastų savybių, priskiria pasauliui ypatingus dėsnius, 


“ Premiėros principės, trad. fr. p. 38-39 (Paris, F. Alcan). 

* Introduction a la science des religions, p. 17. Plg. Origin et dėveloppement de 
la religion, p. 21. 

* Ta pati dvasia tvyro ir scholastikos epochoje. Tą liudija ir formuluotė, 
apibūdinanti to periodo filosofiją: Fides guavrens intellečtumi. 

sudarytus iš pačių nesuderinamiausių elementų, apdovanotų 
kažkokia sunkiai paaiškinama visur buvimo galia, mielai įžiū- 
rime čia paslaptingumo skraistę. Regis, Žmonės tegalėjo pasi- 
duoti taip trikdančioms mūsų šiuolaikinį mąstymą idėjoms vien 
iš bejėgiškumo rasti racionalesnių išeičių. O po teisybei tie be 
galo mus stebinantys aiškinimai pirmykščiam Žmogui atrodo 
paprasčių paprasčiausi. Jis čia nemato jokio 14/tima ratio, kuriam 
protas tepasiduoda apimtas nevilties; jam tai pats betarpiškiau- 
sias būdas įsivaizduoti ir suprasti, ką jis regi aplink save. Jam nė 
kiek nekeista, kad žodžiu ar gestu galima valdyti stichijas, su- 
stabdyti ar paspartinti žvaigždžių judėjimą, sukelti lietų ar jį 
nutraukti ir t. t. Tie ritualai, kuriuos jis atlieka šventai tikėda- 
mas, kad jie suteiks žemei derlingumą, 0 gyvuliams, kuriais jis 
minta, vislumą, jo akimis žiūrint, yra tokie pat racionalūs, kaip, 
mūsų akimis Žiūrint, racionalūs yra agrotechnikos darbai, ag- 
ronomų numatyti tiems patiems tikslams. Galios, visokiausiais 
būdais jo panaudojamos savo reikmėms, jam neatrodo nė kiek 
paslaptingos. Tai tik jėgos, be abejo, truputį skirtingos nuo tų, 
kurias gali sukurti šiuolaikinis mokslininkas ir kuriomis moko 
mus naudotis: paprasčiausiai jos kitaip elgiasi ir nesiduoda val- 
domos tų pačių dėsnių; bet tam, kuris jomis tiki, jos yra tokios 
pat suprantamos, kaip šiandien fizikui suprantama svorio jėga 
ar elektra. Beje, šiame darbe matysime, kad sąvoka „gamtos jė- 
gos“ veikiausiai bus atsiradusi iš sąvokos „religinės jėgos“; tai- 
gi abiejų šių sąvokų neturėtų skirti tokia gili bedugnė, kuri skiria 
tą, kas „racionalu“ ir kas „iracionalu“. Net tai, kad religinės 
jėgos dažnai suvokiamos kaip dvasinės esybės, sąmoninga va- 
lia, nėmaž neįrodo jų iracionalumo. Protas nesibaido a priori 
pripažinti, kad vadinamuosius negyvus kūnus, lygiai kaip ir 
žmonių kūnus, vaido proto galios, nors šiuolaikinis mokslas su 
tokia hipoteze labai jau sunkiai apsipranta. Kai Leibnizas pa- 
siūlė suvokti išorinį pasaulį kaip milžinišką dvasių visuomenę 
ir tarp tų dvasių viešpataujančius ryšius kaip dvasinius ryšius, — 
kitokių juk negalėjo nė būti, - jis manė sukūręs racionalistinį 
veikalą ir šitame visuotiniame animizme nematė nieko, kas galė- 
tų įžeisti intelektą. 

Beje, antgamčio idėja, kokią mes suvokiame, susifomavo ne 
taip seniai: iš tiesų ji leidžia numanyti priešingą idėją, idėją to, 

ką ji neigia ir kas neturi nieko pirmapradiško. Kad kai kuriuos 
reiškinius galima būtų priskirti prie antgamtinių, reikėjo iš anksto 
turėti nuovoką, jog egzistuoja natūrali daiktų tvarka, kitaip ta- 
riant, jog visatos reiškiniai susiję būtinaisiais ryšiais, vadina- 
mais dėsniais. Tuomet visa, kas pažeidžia tuos dėsnius, turėjo 
besąlygiškai atsidurti už gamtos, vadinasi, už proto ribų: ka- 
dangi tai, kas šia prasme natūralu, yra ir racionalu, būtinieji 
ryšiai teišreiškia loginį reiškinių siejimosi būdą. Tačiau šito vi- 
suotinio determinizmo sąvoka atsirado neseniai; net didiesiems 
antikos mąstytojams nepavyko šito iki galo suvokti. Tai įsitvirti- 
no su pozityviojo mokslo pergale; pozityvusis mokslas remiasi 
šiuo postulatu, ir jis tai įrodė pasiekęs didžiulę pažangą. O kol 
determinizmo nebuvo ar jis dar buvo nepakankamai įsigalėjęs, 
stebuklingiausiuose reiškiniuose nematyta nicko, kas atrodytų 
nesuprantama... Kol nesužinota, kas reiškiniuose ir daiktuose 
tinės valios darbas, tol turėjo atrodyti visai natūralu, kad viena 
ar kita valia panorėjusi gali tą tvarką keisti. Štai kodėl stebuklin- 
go jėgų įsikišimo, kurį senovėje Žmonės priskyrė dievams, jie 
nelaikė jokiais stebuklais, šį žodį suvokiant šiuolaikine prasme. 
Jiems tai buvo gražūs, reti ir klaikūs reginiai, nuostabos ir žavė- 
jimosi objektai (mirabilia, miracula); bet čia jie neįžvelgė jokio Žings- 
nio į paslaptingą pasaulį, kur protas negali prasiskverbti. 
Mums tokia galvosena juo geriau suprantama, mat ji nėra 
visai išnykusi. Determinizmo principas, šiandien neabejotinai 
įsitvirtinęs gamtos ir fizikos moksluose, į socialinius mokslus 
imtas diegti tik prieš šimtą metų ir dėl jo įtakos iki šiol vis dar 
ginčijamasi. Tik nedaug protų tvirtai laikosi nuostatos, kad vi- 
suomenės gyvena laikydamosi būtinų dėsnių ir sukuria natūra- 
lią, gamtos karaliją. Tuomet čia jau įmanomi tikri stebuklai. 1 'ar- 
kim, gali būti, kad įstatymų leidėjas sukuria niekam tikusią ins- 
tituciją tik primesdamas savo valią kitiems, kad pakeičia vieną 
socialinę sistemą kita - lygiai kaip tiekos religijų išpažinėjai pri- 
pažįsta, kad dieviškoji valia ištraukė pasaulį iš nebūties arba 
gali savavališkai vienas būtybes paversti kitomis. Socialinių reiš- 
kinių srityje mūsų mentalitetas nepažengęs toliau už pirmykš- 
čio Žmogaus mentalitetą. Tačiau kalbėdami apie sociologiją dau- 
gybė amžininkų vis dar laikosi šios pasenusios sampratos, bet 

ne todėl, kad visuomenių gyvenimas jiems atrodytų tamsus ir 
paslaptingas; priešingai, jie taip lengvai pasitenkina tais aiš- 
kinimais, taip užsispyrę laikosi tų iliuzijų, kurias nuolat ne- 
igia patirtis, todėl, kad socialiniai reiškiniai jiems atrodo pats 
aiškiausias dalykas pasaulyje, todėl, kad jie nejaučia jų realios 
tamsybės; todėl, kad dar nepripažino būtinybės remtis sunkiais 
gamtos mokslų metodais, idant palengva išsklaidytų tas tam- 
sumas. Ta pati galvosena glūdi daugelio religinių tikėjimų iš- 
takose, ir tie tikėjimai stebina mus primityvumu. Žmonės ne iš 
religijos, o iš mokslo sužinojo, kad daiktai yra sudėtingi ir sun- 
kiai suprantami. 

Tačiau, tvirtina Jevonsas“, Žmogaus protui nebūtina pasi- 
kaustyti grynai mokslo žiniomis, kad jis pamatytų reiškiniuose 
apibrėžtą nuoseklumą, nekintamą eiliškumą ir, antra vertus, ga- 
lėtų stebėti, kaip dažnai ta tvarka pažeidžiama. Atsitinka, kad 
netikėtai užtemsta saulė, kad lietaus nėra tada, kai jo laukiama, 
kad mėnulis nesirodo, kai po periodinio dingimo jau turėtų švies- 
ti, ir t. t. Ir kadangi šie reiškiniai pažeidžia įprastą įvykių seką, 
jie aiškinami nepaprastomis, tai yra antgamtinėmis, priežasti- 
mis. Štai šitaip antgamčio idėja ir bus kilusi istorijos pradžioje, 
ir nuo tol religinis mąstymas jau susirado savo tikrąjį objektą. 

Bet pirmiausia reikia pasakyti, kad antgamtiškume nėra nė 
menkiausios netikėtumo potekstės. Nauja, kaip ir sena, sudaro 
dalį gamtos. Tvirtindami, kad paprastai reiškiniai eina vienas 
po kito nustatyta tvarka, sykiu pastebime, kad ta tvarka visuo- 
met tik apytikrė, kad ji nėra kiekvieną kartą tolygi ir esama aibės 
išimčių. Jei turime bent kiek patirties, esame įpratę, jog mūsų 
lūkesčiai dažnai apviliami, ir tie nusivylimai per dažnai karto- 
jasi, kad galėtų atrodyti nepaprasti. Tam tikras eventualumas, 
galimumas yra mūsų patyrimo duomuo, lygiai kaip ir tam tikras 
vienodumas; todėl ir neturime jokio pagrindo manyti, kad juos 
sąlygoja visiškai skirtingos priežastys ir jėgos. Taigi, kad susi- 
darytume nuovoką apie antgamtiškunią, neužtenka būti netikė- 
tų įvykių liudytojais; šie įvykiai dar turi būti suvokiami kaip 
neįmanomi, tai yra nesuderinami su tvarka, kuri, teisingai ar ne, 
mums atrodo normaliame pasaulyje būtina. Šią būtinos tvarkos 


" Introduction to He History of Religion, p. 15 ir toliau. 

sąvoką pamažu suformavo pozityvieji mokslai, todėl priešingos 
prasmės sąvoka negalėtų būti atsiradusi anksčiau už juos. 

Maža to, nesvarbu, kaip Žmonės įsivaizdavo naujoves ir even- 
tualumus, kuriuos pateikia patirtis, šiuose vaizdiniuose nėra 
nieko, kas padėtų apibūdinti religiją. Mat religinės sampratos 
pirmiausia išreiškia ir išaiškina ne tai, kas daiktuose yra keista 
ir anomalu, o priešingai - ką jie turi pastovaus ir reguliaraus. 
Dažniausiai dievai kur kas rečiau pasitarnauja teikdami žinių 
apie baisenybes, keistumus ir anomalijas nei apie įprastą pa- 
saulio reiškinių eigą, žvaigždžių judėjimą, metų laikų kaitą, kas- 
metinį augmenijos sužaliavimą, rūšių nenutrūkstamumą ir t. t. 
Taigi dar toli gražu, iki sąvoka „religinis“ sutaps su sąvoko- 
mis „nepaprastas“ ir „netikėtas“,- Jevonsas atsako, kad tokia 
religinių jėgų samprata nėra primityvi. Veikiausiai šias jėgas 
pradėta įsivaizduoti aiškinant suirutes ir nelaimes ir tik paskui 
jau - aiškinant gamtos tolygumą". Bet taip ir lieka neaišku, kas 
paskatino Žmones pamažu joms priskirti akivaizdžiai priešin- 
gas funkcijas. Beje, hipotezė apie šventąsias esybes, kurios pra- 
džioje neva teatlikusios negatyvų ramybės drumstėjų vaidmenį, 
yra visai nepagrįsta. Pamatysime, kad, iš esmės pažvelgus į pa- 
čias paprasčiausias žinomas religijas, visų jų pagrindinis rū- 
pestis - konkrečiai prižiūrėti, kad gyvenimas tekėtų tvarkingai". 

Taigi paslapties idėja nė kiek neoriginali. Neji suteikta žmo- 
gui, o pats Žmogus ją sukūrė savomis jėgomis, kaip, beje, ir šios 
idėjos priešybę. Štai kodėl ši idėja pasireiškia tik nedaugelyje 
modernių religijų ir užima labai menką vietą. Ir neįmanoma reli- 
ginių reiškinių apibūdinti neatsisakius daugumos apibrėžtinų 
dalykų. 


II 


Neretai religiją bandoma apibrėžti dar viena idėja - dieviškumo 
idėja. „Religija, - tvirtina A. Reville'is, - yra žmogaus gyvenimo 


“ Jevons, p. 23. 
“ Žr. d. III, sk. II. 

apibrėžimas ryšiu, vienijančiu žmogaus dvasią ir paslaptingą 
dvasią, kuriai paklūsta pasaulis ir pats žmogus ir su kuria jam 
gera jaustis susijungus“?. Tiesa, jei dieviškumą suvoktume tie- 
siogine ir siaurąja šio žodžio prasme, toks apibrėžimas neap- 
rėptų daugybės akivaizdžiai religinių dalykų. Mirusiųjų vėlės, 
visų rūšių ir visų rangų dvasios, kuriomis gamtą apgyvendino 
įvairiausių tautų religinė vaizduotė, visuomet yra ritualų, o kar- 
tais ir reguliaraus kulto objektas, bet tikrąja to žodžio prasme tai 
nėra dievai. O kad jie įeitų į religijos apibrėžimą, užtenka žodį 
„dievas“ pakeisti dviem suprantamesniais žodžiais: „dvasinė 
esybė“ Šitaip ir pasielgė Tyloras: „Sistemingai tyrinėjant žemes- 
nės civilizacijos genčių religijas, svarbiausias pirmasis atskai- 
tos taškas — apibrėžti ir patikslinti, kas laikoma religija. Jei šiuo 
žodžiu norima laikyti tikėjimą aukščiausiąja dievybe, tam tikra 
dalis genčių pasijus atskirtos nuo religinio pasaulio. Šis per siau- 
ras apibrėžimas turi rimtą trūkumą: jis sutapatina religiją su kai 
kuriais pavieniais dariniais. Regis, verčiau pateikiant minima- 
lų religijos apibrėžimą reikėtų sakyti, jog religija — tikėjimas dva- 
sinėmis esybėmis“"*. Dvasinėmis esybėmis laikytini sąmoningi 
subjektai, apdovanoti galiomis, didesnėmis nei daugumos žmo- 
nių. Toks apibūdinimas tinka mirusiųjų vėlėms, gerosioms ir 
blogosioms dvasioms, demonams ir - įprasta šio žodžio prasme - 
dievybėms. Ypač svarbu pažymėti, kas būdinga religijos sam- 
pratai, įtrauktai į tą apibrėžimą. Vienintelį ryšį, kurį mes galėtu- 
me palaikyti su tokiomis esybėmis, sąlygoja joms suteikta pri- 
gimtis. Jos - sąmoningos būtybės, ir mes galime jas paveikti tik 
taip, kaip paprastai veikiama sąmonė, tai yra psichologiškai, 
stengdamiesi jas įtikinti ar sujaudinti žodžiais (prašymais, mal- 
domis) arba dovanomis ir aukomis. Kadangi religijos tikslas — 
sutvarkyti mūsų santykius su tomis ypatingomis esybėmis, reli- 
gija tegalės viešpatauti ten, kur meldžiamasi, kur aukojama, kur 
vyksta atgailos ritualai ir t. t. Šit ir būsime suradę labai paprastą 
kriterijų, kuris leis skirti, kas yra „religinis“, o kas - ne. Šiuo 


* Prolėgomėnės d Ulustoire des religions, p. 34. 
La civilisabion primitive, I, p. 491. 

kriterijumi nuolat remiasi Frazeris!!, ojam įkandin ir dauguma 
etnografų". 

Tačiau kad ir koks akivaizdus atrodytų šis apibrėžimas reli- 
giškai išlavintam mūsų mentalitetui, yra nemaža dalykų, ku- 
riems to apibrėžimo nieku gyvu nepritaikysi, nors jie neabejoti- 
nai priklauso religijos sričiai. 

Pirmiausia tai pasakytina apie didžiąsias religijas, kur dievų 
ir dvasių idėjos nėra, ojei ji ir turi kokį vaidmenį, tai tik antraeilį, 
visai nereikšmingą. Tai - budizmas. Budizmas, anot Burnoufo, 
„priešingai brahmanizmui, išreiškia moralę be dievo ir ateizmą 
be Gamtos“". „Jis nepripažįsta dievo, nuo kurio priklausytų 
žmogus, - teigia Barthas, -jo doktrina yra absoliučiai ateistinė“ ". 
Oldenbergas savo ruožtu budizmą vadina „bedieve religija“ ". 
Iš tiesų budizmo esmė glūdi keturiuose sakiniuose, kuriuos ti- 
kintieji vadina keturiomis tauriomis tiesomis'*. Pirmoji tiesa 
teigia, kad egzistuoja kančia, susijusi su nenutrūkstama įvy- 
kių tėkme; antroji sako, kad kančios priežastis - troškimai; tre- 
čioji moko, kad vienintelis būdas nutraukti kančią - išsivaduo- 
ti iš troškimų; ketvirtoji tiesa nurodo tris etapus, kuriuos reikia 
pereiti, kad įveiktum kančias: tai dora, meditavimas, pagaliau 
išmintis, visiškas doktrinos įvaldymas. Nuėjęs šiuos tris etapus, 
pasieki kelio galą, išsivadavimą, aukščiausią palaimos būseną — 
nirvaną. 

Beje, nė viename šių principų nerasi užuominos apie dieviš- 
kumą. Budistui nerūpi, iš kur atsirado šitas tapsmo pasaulis, 
kuriame jis gyvena ir kenčia; jis priima pasaulį kaip faktą" ir 
deda visas pastangas iš jo išsivaduoti. Antra vertus, darbuoda- 


V Nuo pat pirmo Golden Bough leidimo, I, p. 30-32. 

"* Būtent Spenceris ir Gillenas, netgi Preussas vadino mMagišKl 11iS visaš 
neindividualizuotas religines jėgas. 

5 Burnouf, Introduction d Uhistoire du bouddhisme indien, 2* ėdit., p. 464. 
Paskutinis teksto žodis reiškia, kad budizmas net nepripažįsta Amžinosios 
gamtos egzistavimo. 

* Barth, The Religions of India, p. 110. 

5 Oldenberg, Le Bouddha, p. 51 (trad. fr., Paris, F. Alcan). 

'* Oldenberg, Ibid., p. 214, 318. Plg. Kern, Histoire du bouddhisme dans 
UInde, I, p. 389 ir toliau. 

" Oldenberg, p. 258, Barth, p. 110. 

masis dėl išsigelbėjimo jis tegali pasikliauti savimi; jis „neturi 
jokio dievo, kuriam galėtų dėkoti, taip pat ir kovodamas jis nesi- 
šaukia jokio dievo pagalbos“'*. Užuot meldęsis, užuot kreipęsis 
į aukščiausiąją esybę ir šaukęsis jos paramos, jis sutelkia savo 
mintis ir medituoja. Tai nereiškia, kad „jis įžūliai neigia egzis- 
tuojant būtybes, vadinamas Indros, Agni, Varuna vardais, ta- 
čiau mano esąs joms nieko neskolingas ir neturįs su jomis jokių 
reikalų“'?, matjų galia veikia tik šio pasaulio gėrybes, ojos jam 
bevertės. Taigi jis yra ateistas, nes visai nesidomi, yra dievai ar 
ne. Beje, net jei jie ir būtų, ir dar apdovanoti nepaprastomis ga- 
liomis, šventas, išsivadavęs Žmogus laiko save aukštesniu už 
dievus; nes Žmogaus vertę sudaro ne jo darbai, o tiktai jo pasi- 
stūmėjimo išganymo keliu laipsnis*". 

Reikia pridurti, kad, bent jau kai kuriose budizmo >!šakose, 
Budą pradėta laikyti dievybe. Jam statomos šventyklos, jis tapo 
garbinimo objektu, beje, labai kukliu, nes tas garbinimas apsiri- 
boja keliais gėlių žiedais ir relikvijų bei šventintų paveikslėlių 
dievinimu. Šitai ne kas kita, o tik pagarbus atminimo išreiški- 
mas. Tačiau pradžioje Budos sudievinimas, jei toks pasakymas 
tikslus, yra būdingas Šiaurės budizmui. „Iš šiandien jau žino- 
mų duomenų galima teigti, kad Pietų budistai, - sako Kernas, - 
ir mažiau apsišvietę Šiaurės budistai mano Budą esant jų dok- 
trinos kūrėją, tarsi jis būtų buvęs žmogus“*!. Be abejo, jie priski- 
ria Budai nepaprastų galių, aukštesnių, nei turi dauguma mir- 
tingųjų; toks tikėjimas Indijoje labai senas ir religijų įvairovėje 
ypač svarbus tuo, kad didis šventasis paprastai apdovanotas 
išskirtinėmis dorybėmis““; o sykiu jis nėra dievas, net nei žynys 
ar magas, nors ir turi antžmogiškų sugebėjimų, kurie dažnai 


'* Oldenberg, p. 314. 

* Barth, p. 109. „Aš nuoširdžiai įsitikinęs, - kalbėjo ir Burnoufas, - jei 
Šakija nebūtų susidūręs su Panteono dievais, kurių vardus suminėjau, jis 
nebūtų jautęs jokio poreikio juos išgalvoti“ (Introd. d Uhist. du bouddhisme 
indien, p. 119). 

* Burnouf, Op. cit., p. 117. 

“" Kern, Op. cit., I, p. 289. 

“ „Didelis šventumas būtinai lydimas antgamtinių sugebėjimų —- tuo 
Indijoje visuotinai tikima ir tą vienintelę atramą protuose turėjo rasti Šakija“ 
(Burnouf, p. 119). 

priskiriami žyniams ir magams. Antra vertus, garbiausių 
mokslininkų nuomone, ši teizmo rūšis ir jį lydinti kompleksi- 
nė mitologija tebus išvestinė, pakitusi budizmo atmaina. Bu- 
da pradžioje buvo laikomas „išmintingiausiu iš žmonių“. 
„Koncepcija Budos, kuris nėra Žmogus, pasiekęs aukščiausią 
dieviškumo pakopą, - sako Burnoufas, - nebūdinga idėjoms, 
kurios sudaro paprastųjų sutrų pagrindą“, ir, to paties auto- 
riaus žodžiais tariant, „jo žmogiška prigimtis - toks visų aki- 
vaizdžiai pripažintas faktas, kad padavimų autoriams, ku- 
riems stebuklai tiek nedaug tereiškia, net į galvą neatėjo po Bu- 
dos mirties padaryti jį dievu?. Ir tuomet iškyla dar vienas klau- 
simas, ar kada nors Buda įstengė visiškai atsisakyti Žmogaus 
savybių ir ar turime kokią nors teisę jį visiškai sutapatinti su 
dievu“. Šiaip ar taip, jis yra itin ypatingos prigimties ir jo vaid- 
muo nėmaž nepanašus kaip kitų dieviškų asmenų. Pirmiausia 
dievas - gyva būtybė, su kuria žmogus privalo skaitytis ir kuria 
gali pasitikėti; o Buda mirė, pasiekė nirvaną ir jau nieko nebega- 
li pakeisti žmogaus gyvenimo tėkmėje?. 

Tačiau, kad ir ką manytume apie Budos dieviškumą, regis, ši 
koncepcija visai svetima tam, kas iš tiesų esminga budizmui. 
Budizmo esmė pirmiausia slypi išsigelbėjimo sąvokoje, ir tik sie- 
kimas išsigelbėti leis pažinti gerąją doktriną ir ją taikyti. Be abe- 
jo, jei Buda tos doktrinos nebūtų atskleidęs, ji nebūtų ir pažinta; 
bet šitai įvyko, ir Budos darbas atliktas. Nuo tol jis nustojo buvęs 
būtinu religinio gyvenimo faktoriumi. Keturias šventąsias tie- 
sas taikyti įmanoma net tuomet, kai žmonių atmintis jau seniai 


 Burnouf, p. 120. 

* Burnouf, p. 107. 

5 Burnouf, p. 302. 

* Kernas šitai nusako tokiais žodžiais: „Vienu atžvilgiu jis yra žmogus, 
kitu - jis nėra Žmogus; o dar kitais atžvilgiais jis nei viena, nei kita“ (Op. cit., 
I, p. 290). 

* „Idėja, kad dieviškasis Bendruomenės vadovas nesitraukia iš savo 
aplinkos, gyvena tarp savųjų kaip jų mokytojas ir valdovas ir todėl jo garbi- 
nimas ne kas kita, o šito bendro gyvenimo nenutrūkstamumo išraiška, - ši 
idėja budistams visai svetima. Jų mokytojas pasinėręs į nirvaną; tikintieji 
šauksis jo, tik jis negalės jų išgirsti“ (Oldenberg, Op. cit., p. 368). 


RELIGINIO REIŠKINIO IR PAČIOS RELIGIJOS APIBRĖŽIMAS 37 


bus ištrynusi vardą to, kuris tas tiesas atskleidė**. Visai kitokia 
yra krikščionybė, ji nebūtų suvokiama be visur esančio ir visuo- 
met garbinamo Kristaus; nes per amžinai gyvą ir kasdien mel- 
džiamą Kristų tikinčiųjų bendruomenė nepaliaujamai bendrau- 
ja su aukščiausiu dvasinio gyvenimo šaltiniu“. 

Visa, kas aukščiau pasakyta, tinka ir kitai didžiajai Indijos 
religijai - džainizmui. Beje, abi doktrinos išreiškia beveik tokią 
pat pasaulio ir gyvenimo sampratą. „Kaip ir budistai, - teigia 
Barthas, - džainistai yra ateistai. Jie nepripažįsta pasaulio kūrė- 
jo; pasaulį laiko amžinu ir nedviprasmiškai neigia, kad jame 
galėtų būti kokia amžina ir tobula būtybė. Jina tapo tobulas, bet 
toksai visą laiką nebuvo“. Džainistai, bent jau dalis jų, kaip ir 
Šiaurės budistai grįžo prie savotiško deizmo; Dekhano įrašuose 
randamas Jinapati vardas - tai panašu į aukščiausiąjį Jiną (Džai- 
ną), kuris ten vadinamas pirmuoju kūrėju; bet toks teiginys, anot 
to paties autoriaus, „prieštarauja pačių autoritetingiausių rašy- 
tojų aiškinimams“. 

Beje, abejingumas dieviškumui toks būdingas budizmui to- 
dėl, kad ši nuostata kartais pasireiškia jau brahmanizme, iš ku- 
rio abi minėtosios religijos ir kilusios. Bent jau brahmanizmo 
teorija kai kuriomis savo formomis aiškino pasaulį „grynai ma- 
terialistiškai ir ateistiškai“*!. Laikui bėgant daug dievybių, ku- 
rias Indijos tautos pirmiausia išmoko garbinti, tarsi išsilydė į 
tam tikrą beasmenį ir abstraktų vienio principą, visko, kas egzis- 
tuoja, esmę. Ši aukščiausioji realybė neturi nieko bendra su die- 
viškuoju asmeniu, ji slypi žmoguje, veikiau ji ir žmogus sudaro 
vienį, nes už jos nieko nėra. Kad ją susirastų ir su ja susilietų, 
žmogui nereikia iš šalies ieškoti kokios išorinės atramos; užten- 
ka susikoncentruoti ir pasinerti į meditaciją. Oldenbergas teigia: 
„Kai budizmas dar tik leidosi į tą didžiulį žygį mėgindamas 


* „Budizmo doktrina pačiais esmingiausiais bruožais galėtų gyvuoti 
tokia, kokia yra iš tikrųjų, o Budos sąvoka jai taip ir liks svetima“ (Olden- 
berg, p. 322). Tai, kas pasakyta apie istorinį Budą, liečia ir visus mitologi- 
nius Budas. 

? Tą pačią prasmę išreiškia ir Max Mūller, Natural Religion, p. 103 ir 190. 

* Op. cit., p. 146. 

* Barth, in Encyclopėdie des sciences religieuses, VI, p. 548. 


38 PRELIMINARINIAI KLAUSIMAI 


įsivaizduoti tokį išganymo pasaulį, kur pats žmogus rastų išsi- 
gelbėjimą, leidosi kutti religiją be dievo, šiam bandymuijau bu- 
vo parengusi dirvą brahmanizmo teorija. Dieviškumo samprata 
pamažu traukėsi; senųjų dievų veidai blykšdami nyko; ir nūnai 
Brahma stūkso amžinoje dvasios ramybėje, jo sostas iškilęs aukš- 
tai virš žemiškojo pasaulio, ir telieka vienintelis asmuo, kuris 
gali aktyviai dalyvauti didžiame išsilaisvinime: žmogus“**. Štai 
visai nemenka dalis religinės evoliucijos, kurią iš esmės suda- 
ro kaskart ryškėjantis dvasinės esybės ir dievybės atsitrauki- 
mas. Štai jums didžiosios religijos, kur šaukimasis dievybės, 
pasigailėjimo, aukojimai, maldos nedaug tereiškia ir todėl jose 
nerasite išskirtinio žymens, iš kurio galima būtų atpažinti gry- 
nai religines apraiškas. 

Tačiau net ir deistinėms religijoms būdinga daugybė ritualų, 
visiškai atsijusių nuo bet kokios dievų ar dvasinių esybių idėjos. 
Pirmiausia galioja aibė draudimų. Antai Biblijoje liepiama mo- 
teriai kas mėnesį tam tikrą laiką gyventi atsiskyrus**; izoliacijai 
moteris pasmerkiama ir gimdymo metu**; draudžiama poron su- 
kinkyti asilą ir arklį, dėvėti drabužį, išaustą iš kanapių su linų 
pluoštu“, - ir visai neįsivaizduojama, kokią reikšmę šiems drau- 
dimams turi tikėjimas į Jahvę; juk čia su juo nėra jokių sąsajų ir 
tie draudimai jo negalėjo dominti. Tą patį galima būtų pasakyti 
ir apie daugumą valgio draudimų. Hebrajams ir šie draudimai 
nėra išskirtiniai; įvairiais pavidalais ir tokio pat pobūdžio jie 
aptinkami įvairiausiose religijose. 

Tiesa, tie ritualai yra grynai negatyvūs; bet vis vien lieka reli- 
giniai. Maža to, tarp jų pasitaiko ir tokių, kurie iš tikinčiojo rei- 
kalauja aktyvių ir pozityvių prievolių, tačiau jų esmė ta pati. Jie 
veikia patys ir jų veiksmingumas nepriklauso nuo jokios dieviš- 
kosios galios; jie automatiškai sukelia tokius padarinius, kurie 
ir įprasmina jų egzistavimą. Jie nėra nei maldos, nei aukos ko- 
kiai nors būtybei, nuo kurios geros valios priklausytų geidžia- 
mas rezultatas, tas rezultatas pasiekiamas mechaniniu rituali- 


2 Le Bouddha, p. 51. 
3 Sam 21, 6. 

* Kun 12. 

5 Įst 22, 10-11. 

nės procedūros veiksmu. Antai toks yra vedų religijoje aukoji- 
mas. „Aukojimas, - sako Bergaigne'is, - daro tiesioginę įtaką 
dangaus reiškiniams“**“; jis visagalis pats savaime, be jokios die- 
viškosios įtakos. Taijis, pavyzdžiui, išlaužė požemio, kur buvo 
įkalinta aušra, duris, ir išvaduota ji sutvisko dienos šviesa*'. Tą 
patį galima pasakyti ir apie specialiai pritaikytas giesmes, kurių 
giedojimas prišaukė į žemę liūtis ir be dievų pagalbos“. Tolygų 
poveikį turi ir tam tikri savęs kankinimai. Ir ne tik: „Auka yra 
pati tikriausia pirmoji priežastis, kuriai priskiriama ne tik žmo- 
nių, bet ir dievų pradžia... Tokia koncepcija visai pagrįstai gali 
pasirodyti keista. Tačiau ji aiškinama kaip viena iš paskutinių 
idėjos apie aukos visagalybę pasekmių“*?. Todėl visoje pirmoje 
Bergaigne'io darbo dalyje kalbama tik apie auką, o dievybėms 
ten neteikiama jokios reikšmės. 

Toks faktas būdingas ne vien vedų religijai; priešingai, jis yra 
plačiai apibendrinantis. Kiekviename kulte yra apeigų, kurios 
paveikia pačios, savo savybėmis, ir joks dievas tarp ritualą atlie- 
kančio individo ir geidžiamo tikslo neįsiterpia. Kai per Taberna- 
kulių šventę judėjas tam tikru ritmu mojuoja gluosnio šakelė- 
mis, jis taip nori sujudinti orą ir prišaukti vėją ar lietų; ir jei šis 
ritualas teisingai atliekamas, buvo šventai tikima, jog jį pabai- 
gus geidžiamas reiškinys pasirodys savaime“. Beje, šitai ir pa- 
aiškina, kodėl mažne visi kultai teikia didžiausią svarbą mate- 
rialiajai apeigų daliai. Toks religinis formalizmas, ko gero, pir- 
minė teisinio formalizmo forma, atsiradęs iš to, kad ištartina for- 
mulė, atliktini judesiai su juose pačiuose slypinčiu poveikiu šio 
netektų, jei tiksliai nepakartotų to modelio, kuris lemia sėkmę. 


* La religion vėdigue, I, p. 122. 

* Op. cit., p. 133. 

38 „Joks tekstas, -— teigia Bergaigne'is, - geriau nepaliudys įsitikinimo 
žmogaus magišku poveikiu dangaus vandenims kaip X, 32,7, kur šis tikėji- 
mas išreikštas apibendrintais žodžiais, tinkamais tiek nūdieniam Žmogui, 
tiek ir realiems ar mitologiniams protėviams: „Nemokša paklausė mokslin- 
čiaus; jo pamokytas, jis veikia, ir šit to mokymo nauda: jam pasiseka išgauti 
srauniųjų vandenų tekėjimą“ (p. 137). 

» Ibid., p. 139. 

* Daugiau pavyzdžių rasime Hubert, str. Magia in Dictionnaire des Anti- 
guitės, VI, p. 1509. 

Taigi esama ritualų be dievų ir net atliekami tokie ritualai, 
kurie sukuria dievus. Visos religinės savybės išplaukia ne vien 
iš dieviškųjų asmenų; ir esama tokių kultinių ryšių, kurių tiks- 
las kitoks nei suvienyti žmogų ir dievybę. Vadinasi, religijos ne- 
išsemia dievų ir dvasios idėja, todėl ji ir negali būti apibrėžiama 
kaip vien tik nuojos priklausoma. 


III 


Visus tuos apibrėžimus atidėję į šalį, patys imkimės spręsti šią 
problemą. 

Pirmiausia atkreipkime dėmesį, jog visomis tomis formuluo- 
tėmis mėginama tiesiogiai išreikšti religijos prigimtį kaip vienti- 
są. Elgiamasi taip, lyg religija sudarytų kažkokią nedalomą vi- 
sybę, ojukji yra visybė, suformuota iš dalių; tai daugiau ar ma- 
žiau kompleksinė mitų, dogmų, ritualų, apeigų sistema. O vi- 
sybė juk tegali būti apibrėžiama atsižvelgiant į ją sudarančias 
dalis. Taigi kur kas metodiškiau pamėginti apibūdinti elemen- 
tarius reiškinius, sąlygojančius bet kurios religijos atsiradimą, 
ir tik paskui imtis sistemos, susidariusios tiems reiškiniams 
susijungus. Šis metodas juo labiau pageidautinas, kad paste- 
bima tokių religinių reiškinių, kurių nepriskirtum jokiai religi- 
jai. Tai reiškiniai, sudarantys folkloro medžiagą. Iš esmės jie yra 
dingusių religijų liekanos, padrikos atplaišos; tačiau pasitaiko 
ir tokių reiškinių, kurie susiformavo veikiami lokalinių priežas- 
čių. Europos šalyse krikščionybė pasistengė šiuos reiškinius ab- 
sorbuoti ir asimiliuoti; ji juos nudažė savąja, krikščioniška spal- 
va. Ir vis dėlto dar daug jų atkakliai išsilaikė iki pat nesenų laikų 
arba autonomiškai tebesilaiko iki šiolei: gegužės medžio, vasa- 
ros solsticijos, karnavalų šventės, įvairiausi tikėjimai, susiję su 
gerosiomis dvasiomis, vietiniais demonais ir t. t. Nors šių faktų 
religinis pobūdis pamažu ir blanksta, jų religinė svarba vis dar 
tebėra tokia, kad jie leido Mannhardtui irjo mokyklai atnaujinti 
religijotyrą. Ir apibrėžimas, kuriame į tai nebus atsižvelgta, ne- 
apims religiškumo sąvokos. 

Religiniai reiškiniai lengvai pasidalija į dvi pagrindines gru- 
pes: tikėjimai ir ritualai. Pirmieji yra pažiūrų sistemos, juos 

sudaro vaizdiniai; antrieji - apibrėžto veikimo būdai. Šių dviejų 
grupių sąvokos skiriasi tiek, kiek skiriasi mąstymas ir judėjimas. 

Nuo kitos Žmogaus praktikos, ypač moralinės, ritualai ski- 
riasi savo tikslo pobūdžiu. Moralinė norma, kaip ir bet kuris 
ritualas, mums nurodo veikimo būdus, tačiau jų tikslai skiriasi. 
Todėl pirmiausia reikėtų apibūdinti ritualo tikslą ir tik tada jau — 
patį ritualą. O to tikslo esmė ir glūdi tikėjime. Taigi tik apibrėžus 
tikėjimą galima apibrėžti patį ritualą. 

Visiems žinomiems religiniams tikėjimams, paprastiems ir 
kompleksiniams, būdingas bendras bruožas: jie suponuoja rea- 
lių ir idealių įsivaizduojamų daiktų skirstymą į dvi grupes, dvi 
priešingas rūšis, paprastai apibūdinamas skirtingais terminais, 
kuriuos gana gerai atitinka žodžiai profaniškas ir sakralus. Reli- 
ginio mąstymo skiriamasis bruožas ir yra pasaulio skirstymas į 
dvi sritis: pirmąją sudaro visa, kas sakralu, šventa, antrąją — 
visa, kas profaniška, pasaulietiška. Tikėjimai, mitai, padavimai, 
legendos yra arba vaizdiniai, arba vaizdinių sistemos, išreiš- 
kiančios sakralinę daiktų esmę, jiems priskirtas dorybes ir ga- 
lias, jų istoriją, jų tarpusavio santykius ir santykius su profaniš- 
kais daiktais. Tačiau sakralios yra ne vien personalinės esybės, 
vadinamos dievais ar dvasiomis; sakralūs gali būti ir uola, me- 
dis, šaltinis, akmuo, šipulys ar namas, vienu žodžiu, bet kuris 
daiktas. Sakralus gali būti ir ritualas; ritualo, kuriame visai ne- 
būtų sakralumo, net ir nerastume. Yra žodžiai, sakiniai, formu- 
lės, kurias tegali ištarti pašvęstųjų asmenų lūpos. Yra gestai, 
judesiai, kuriuos gali atlikti ne visi. Jei vedų aukojimas buvo 
toks veiksmingas, jei, kaip žinome iš mitologijos, jis pats kūrė 
dievus užuot padėjęs užsitarnauti jų malonę, tai todėl, kad jame 
glūdėjo savybė, lygintina nebent su pačių švenčiausių esybių 
savybe. Taigi sakralinių objektų ratas negali būti apibrėžtas vi- 
siems laikams; jo platumas priklauso nuo religijų. Šit kodėl bu- 
dizmas laikomas religija: todėl, kad nors ir nėra dievų, jis pripa- 
žįsta sakralinių dalykų egzistavimą - būtent keturias šventas 
tiesas ir su jomis susijusias praktikas*!. 


* Nekalbant apie išminčių, apie šventąjį, kuris praktikuoja tas tiesas ir 
todėl yra šventas. 

Iki šiol apsiribojome išvardydami kaip pavyzdžius keletą sak- 
ralių dalykų; dabar reikia nurodyti, kuo jie skiriasi nuo profa- 
niškų. 

Pirmiausia reikėtų nustatyti vietą, kuri jiems skiriama esybių 
hierarchijoje. Įprasta juos laikyti savo vertybėmis ir galia nepa- 
lyginti aukštesniais už profaniškus daiktus ir žmogų, kai šis 
tėra Žmogus ir pats savaime neturi nieko šventa. Iš tiesų paly- 
ginti sujais jis užima žemesnę ir priklausomą padėtį; ir šis įsi- 
vaizdavimas nėra toks jau neteisingas. Tik čia nerastume nieko, 
kas iš tikrųjų būtų esminga šventumui. Nepakanka, kad vienas 
daiktas būtų priklausomas nuo kito ir tuomet tas antrasis jam 
būtų šventas. Vergai priklausomi nuo savo šeimininkų, valdi- 
niai - nuo valdovo, kareiviai - nuo vadų, žemesnės klasės - nuo 
valdančiųjų klasių, šykštuoliai - nuo savo aukso, garbėtroška — 
nuo valdžios ir nuo rankų, tą valdžią laikančių; o jei sykiais 
kalbama apie žmogų, kad jo religija - kokios nors gyvos būtybės 
ar daiktai, kuriems jis teikia svarbią reikšmę ir viršenybę prieš 
save, neabejotina, jog visais atvejais turima galvoje metaforinė 
prasmė ir tuose santykiuose nėra nieko grynai religinio**. 

Antra vertus, nereikia pamiršti, jog yra įvairiausio pobūdžio 
sakralinių dalykų, kurių akivaizdoje žmogus gana laisvai jau- 
čiasi. Sakralumas priskiriamas amuletui, bet ta pagarba, kurią 
jis įkvepia, nėra niekuo nepaprasta. Net savo dievų akivaizdoje 
žmogus ne visada jaučiasi nusižeminęs; dažnai jis panaudoja 
tikrą fizinę prievartą, kad iš jų išgautų tai, ko trokšta. Jis muša 
fetišą, kuriuo nėra patenkintas, ir su juo susitaiko, kai tik šis 
darosi sukalbamesnis ir nesispyrioja tenkinti savo garbintojo 
įgeidžius*“. Kad imtų lyti, mėtomi akmenys į versmę arba šventu 
laikomą ežerą, kur manoma gyvenant lietaus dievą; tikima, jog 
šitaip šaukiamas jis bus priverstas išeiti ir pasirodyti“. Beje, rei- 
kia pripažinti, jog Žmogus nuo savo dievų yra priklausomas, ir 
toji priklausomybė abipusė. Juk ir dievams reikia žmogaus; be 


* Tai nereiškia, kad tie santykiai negalėtų įgyti religinio pobūdžio. Ta- 
čiau nebūtinai. 

“ Schultze, Fetichismus, p. 129. 

* Tokių papročių pavyzdžių rasime Frazerio knygoje Golden Bough, 2* ėdit., 
I, p. 81 ir toliau. 

dovanų ir aukų jie mirtų. Mes turėsime progos parodyti, kaip 
šitokia dievų priklausomybė nuo savo tikinčiųjų egzistuoja net 
pačiose idealistiškiausiose religijose. 

Tačiau jei grynai hierarchinis skirtumas tarp sakralumo ir 
profaniškumo yra pernelyg apibendrintas ir netikslus vertinimo 
pagrindas, sakralumui apibrėžti telieka vienintelis heterogeniš- 
kumo kriterijus. Heterogeniškumo apibūdinant daiktų klasifi- 
kaciją ir ją skiriant nuo bet kurios kitos užtenka todėl, kad ta 
klasifikacija ypatinga: ji yra absoliuti. Žmogaus mąstymo istori- 
joje nerasi kito tokio dviejų kategorijų pavyzdžio, kur daiktai 
būtų labiau diferencijuoti ir taip radikaliai priešingi vienas ki- 
tam. Tradicinė gėrio ir blogio priešprieša nublanksta prieš šią; 
juk gėris ir blogis yra du priešingi to paties moralinio vertinimo 
poliai, kaip sveikata ir liga tėra dvi skirtingos gyvenimo fakto 
būklės, o sakralumą ir profaniškumą žmogaus protas visada ir 
visur suvokė kaip atskirus tipus, kaip du pasaulius, kurie neturi 
nieko bendra. Jėgos, pastebimos viename, nėra tos pačios, kurios 
veikia kitame, tik stipresnės; jos iš esmės visai kitokios. Tyrinėjant 
religijas, tos priešingybės buvo suvoktos skirtingai. Vienur atski- 
riant šias dvi daiktų rūšis pasirodė gana juos lokalizuoti dvie- 
juose skirtinguose fizinės visatos regionuose; kitur vieni daik- 
tai nublokšti į idealią transcendentinę aplinką, o kitiems pri- 
skirtas visas materialusis pasaulis. Bet nors kontrasto formos 
įvairuoja“, pats kontrasto faktas yra universalus. 

Nederėtų tvirtinti, kad esybė niekada negali pereiti iš vieno 
šių pasaulių į kitą, tačiau būdas, kuriuo ir kada šis perėjimas 
vyksta, aiškiai pabrėžia esminį abiejų sferų dualizmą. Tas per- 
ėjimas — tikra metamorfozė. Tai rodo daugelio tautų atliekami 
įšventinimo ritualai. Įšventinimas - ištisa virtinė apeigų, kurių 
tikslas įtraukti jaunuolį į religinį gyvenimą: pirmą kartą jis ati- 
trūksta nuo grynai profaniško gyvenimo, kur prabėgo jo vaikys- 
tė, ir patenka į sakralinių daiktų ratą. Ir ši būklės permaina 


*> Koncepcija, pagal kurią profaniškumas priešpriešinamas šventumui, 
kaip iracionalumas priešpriešinamas racionalumui, aiškumas - paslaptin- 
gumui, tėra viena iš formų, kuriomis ši priešprieša reiškiama. Susiformavus 
mokslui ji įgavo profaniškumo pobūdį, ypač kalbant apie krikščionių religi- 
jas; todėl ir tapo aišku, kad ši priešprieša negali liesti šventų dalykų. 


44 PRELIMINARINIAI KLAUSIMAI 


suvokiama ne kaip paprasta nuosekli tolesnio gyvenimo raida, 
o kaip totius substantiae transformacija. Sakoma, kad tuo metu 
jaunuolis miršta, kad toks konkretus asmuo, koks buvo, liaujasi 
egzistavęs ir akimirksniu jo vietoje stoja kitas. Jis atgimsta nauju 
pavidalu. Todėl rengiamos apeigos, skirtos realizuoti tai mirčiai 
ir atgimimui, ir toji mirtis ir atgimimas suvokiami ne simboline, 
o tiesiogine prasme*“. Argi šito neįrodo faktas, kad tarp profa- 
niškos būtybės, kokia jaunuolis buvo, ir religinės būtybės, kokia 
jis tapo, nutrūksta ryšys? 

Tas heterogeniškumas dažnai virsta tikru antagonizmu. Abu 
pasauliai suvokiami ne tik kaip atskiri pasauliai, o kaip priešiš- 
ki vienas kitam ir pavydžiai besirungiantys. Ir kadangi galuti- 
nai priklausyti vienam pasauliui tegalima visai atsisakius kito, 
žmogus yra skatinamas visiškai pasitraukti iš profaninio pasau- 
lio ir gyventi tik religinį gyvenimą. Iš čia kilusi ir vienuolystė, 
kai šalia ir už natūralios aplinkos, kur dauguma žmonių gyve- 
na įprastai, organizuojamas kitoks gyvenimo būdas, kone prie- 
šingybė anajam. Iš čia ir mistinis asketizmas, besistengiantis iš- 
naikinti visa, kas dar Žmogui likę iš to, prie ko jis buvo prisirišęs 
pasaulietiškame gyvenime. Pagaliau iš čia visos religinės savi- 
žudybės formos - loginis šio asketizmo užbaigimas, nes vienin- 
telis būdas galutinai pabėgti iš profaninio gyvenimo - pabėgti iš 
gyvenimo apskritai. 

Beje, šių dviejų gyvenimų priešprieša pasireiškia ir išoriniu 
ženklu, kuris be vargo leidžia juos atpažinti. Kadangi sakralu- 
mo samprata žmogaus sąmonėje yra visuomet ir visur atskirta 
nuo profaniškumo sampratos, kadangi juntame tarp jų loginę 
tuštumą, protas nenuginčijamai prieštarauja tam, kad tokie da- 
lykai būtų painiojami ar turėtų sąlytį; kadangi toks painiojimas 
ar pernelyg tiesioginis gretimumas per daug prieštarauja skir- 
tingumui, įsispaudusiam sąmonėje, sakralinis, šventas įprasta 


* Žr. Frazer, On some Ceremonies of the Central Australian Tribes in Australa- 
stan Association for the Advancment of Science, 1901, p. 313 ir toliau. Beje, 
koncepcija yra be galo apibendrinta. Indijoje paprasčiausias dalyvavimas 
įšventinimo akte turi tą patį poveikį; įšventintasis, vien tik patekęs į sakrali- 
nių daiktų ratą, jau įgyja naują „aš“ (žr. Hubert et Mauss, Essai sur Ie Sacri- 
fice, in Annėe Sociol., II, p. 101). 

šio žodžio prasme daiktas yra toks daiktas, kurio profanas netu- 
ri ir negali nebaudžiamas liesti. Be abejo, šis draudimas nesie- 
kia tokio laipsnio, kad bendravimas tarp abiejų pasaulių pasi- 
darytų neįmanomas; juk jei profanas negalėtų palaikyti nė men- 
kiausio ryšio su sakraliu, šis niekam nebūtų reikalingas. Šitas 
santykiavimas ne tik pats savaime yra itin subtilus, reikalaujan- 
tis didelio atsargumo, o įšventinimas gana sudėtingas“, jis dar 
ir įmanomas tik su sąlyga, jei profanas atsisakys savo esminių 
ypatybių ir pats taps tam tikru laipsniu šventas. Abu tipai nega- 
li suartėti ir kartu išsaugoti prigimties savybes. 

Jau žinome pirmąjį religinių tikėjimų kriterijų. Be abejo, abu 
šie pagrindiniai tipai turi antrinių rūšių, kurios taip pat nelabai 
vienos prie kitų dera“. Tačiau religiniam reiškiniui ypač būdin- 
ga, kad jis suponuoja pažinto ir pažinaus pasaulio padalijimą į 
dvi rūšis, kurios apima visa, kas egzistuoja, bet viena su kita 
griežtai nesiderina. Sakraliniai daiktai yra tokie daiktai, kuriuos 
saugo ir nuo kitų izoliuoja draudimai, o profaniniai daiktai — 
tokie, nuo kurių tie draudimai saugo ir kurie privalo laikytis 
nuo pirmųjų tam tikru atstumu. Religiniai tikėjimai yra vaizdi- 
niai, išreiškiantys šventų daiktų prigimtį ir jų sąsajas vienų su 
kitais arba su profaniniais daiktais. Pagaliau ritualai yra elge- 
sio taisyklės, nurodančios, kaip žmogus privalo su šventais daik- 
tais elgtis. 

Kai tam tikras kiekis šventų daiktų susieti koordinacijos ir 
subordinacijos ryšiais ir galų gale susiformuoja tam tikra vie- 
ninga sistema, kuri neįeina į jokią kitą to paties tipo sistemą, 
tuomet tikėjimų ir atitinkamų ritualų visetas sudaro religiją. Šis 
apibrėžimas rodo, jog religija nebūtinai turi būti apibrėžta viena 
ir ta pačia idėja, ji neapsiriboja vieninteliu principu, kuris kiek 
įvairuodamas - nelygu jį sąlygojančios aplinkybės - būtų iš es- 
mės tapatus pačiam sau: tai visuma, suformuota iš skirtingų ir 
sąlygiškai individualizuotų dalių. Kiekviena homogeninė sak- 
ralinių daiktų grupė ar kiekvienas bet kurios svarbos sakralinis 


* Žr. aukščiau mūsų mintis apie įšventinimą, p. 43. 

* Toliau parodysime, kaip, pavyzdžiui, tam tikros sakralinių daiktų 
rūšys, nederančios tarpusavy, nesuderinamos taip, kaip sakralumas nesu- 
derinamas su profaniškumu (d. II, sk. I, $ 2). 

daiktas yra organizacinis centras, apie kurį traukos veikiama 
sukasi tikėjimų ir ritualų grupė, pavienis kultas; nors ir kokia 
religija būtų unitarinė, vis vien pripažįsta sakralinių daiktų pliu- 
ralizmą. Net krikščionybė, bent jau jos konfesija katalikybė, be 
dieviško asmens, beje, trilypio ir drauge vieno, pripažįsta Mer- 
gelę Mariją, angelus, šventuosius, mirusiųjų sielas ir t. t. Todėl 
religija paprastai neapsiriboja vieninteliu kultu, tai ištisa kultų 
sistema, turinti tam tikrą autonomiją. Ši autonomija, beje, kinta- 
ma. Retkarčiais kultai susisteminami pagal hierarchiją ir pajun- 
giami kuriam nors vyraujančiam kultui, kuris juos galiausiai 
absorbuoja; bet pasitaiko ir taip, kad jie paprasčiausiai gyvuoja 
greta ir susijungia. Religija, kurią toliau nagrinėsime, mus ir su- 
pažindins su tokios organizacijos pavyzdžiu. 

Kartu paaiškėja, kad gali egzistuoti grupės religinių reiški- 
nių, kurie nepriklauso jokiai susiformavusiai religijai, nes dar 
nėra arba jau nebėra integravęsi į religinę sistemą. Jei bent vie- 
nas iš minėtųjų kultų dėl tam tikrų motyvų ir išsilaikė, kai visu- 
ma, kurios dalį jis sudarė, išnyko, tai šis kultas gyvuos tik dezin- 
tegruotas. Šitaip atsitiko daugybei agrarinių kultų, išlikusių fol- 
klore. Kai kuriais atvejais tai net ne kultas, o paprasčiausios apei- 
gos, paskiras ritualas, išsilaikęs tokiu pavidalu“. 

Nors šis apibūdinimas tėra preliminarus, jis jau leidžia nu- 
manyti, kaip reikėtų suformuluoti svarbiausią religijotyros pro- 
blemą. Kai tikima, jog šventos esybės nuo kitų tesiskiria joms 
priskiriamų galių stiprumu, nesunku suprasti, kaip žmonės prie 
tokios minties priėjo: tereikia išsiaiškinti, kokios yra tos jėgos, 
kurios savo išskirtine energija galėjo taip paveikti žmogaus pro- 
tą ir įkvėpti jam religinių jausmų. Tik jei, kaip jau bandėme iš- 
dėstyti, sakraliniai daiktai iš prigimties skiriasi nuo profaninių, 
jeijie kitos esmės, sprendžiama problema yra kompleksinė kitu 
požiūriu. Mat kyla klausimas, kas galėjo priversti žmogų įžvelg- 
ti pasaulyje du heterogeniškus ir nepalyginamus pasaulius, kai 
jusliniai potyriai nerodė nieko, kas įkvėptų mintį apie tokį radi- 
kalų dualizmą. 


* Pavyzdžiui, kai kurie vestuvių ar laidotuvių ritualai. 

IV 


Šis apibūdinimas tinka dviem grupėms faktų, kurie, nors gimi- 
ningi, vis vien prašosi atskiriami: tai magija ir religija. 

Magiją irgi sudaro tikėjimai ir ritualai. Ji, kaip ir religija, ku- 
pina mitų ir dogmų. Tik jie, be abejo, labiau rudimentiniai, nes, 
siekdama techninių ir utilitarinių tikslų, magija negaišta laiko 
grynai spekuliacijai. Nesvetimos jai ir apeigos, aukojimai, apsi- 
valymai, maldos, giesmės ir šokiai. Tačiau esybės, kurias iššau- 
kia magas, jėgos, kuriomis jis manipuliuoja, ne tik tos pačios 
prigimties kaip jėgos ir esybės, kurių šaukiasi religija, bet labai 
dažnai visai tapačios. Taigi ir mažiausiai pažengusiose ben- 
druomenėse mirusiųjų vėlės iš esmės yra šventi daiktai ir todėl 
tampa religinių ritualų objektu. Tačiau jos daug reiškia ir magi- 
joje. Australijoje?“, kaip ir Melanezijoje?!, Graikijoje??, kaip ir krikš- 
čionybę išpažįstančiose tautose, mirusiųjų vėlės, mirusiųjų kau- 
lai, plaukai laikomi mediumais, kuriais dažniausiai naudojasi 
magas. Į magijos veiksmus įtraukiami ir demonai. Beje, demonai 
irgi apsupti draudimų; jie irgi atriboti, gyvena savame pasauly- 
je, ir neretai juos sunku atskirti nuo tikrų dievų?*. Net pačioje 
krikščionybėje argi velnias nėra puolęs angelas ir, net nesigili- 
nant įjo prigimtį, argijis nėra religinio pobūdžio vien todėl, kad 
pragaras, kuriam jis pasmerktas, yra būtinas krikščionybės me- 
chanizmas? Pasitaiko, jog magas šaukiasi tikrų ir oficialių die- 
vybių. Retkarčiais - svetimtaučių dievų; pavyzdžiui, graikų ma- 
gai versdavo įsikišti Egipto, asirų ar judėjų dievus. Kai kada 
kreipiamasi į nacionalinius dievus: magiškojo kulto objektais 
neretai tapdavo Hekatė ir Diana; lygiai taip krikščioniškoji ma- 
gija pasitelkė Mergelę Mariją, Kristų, šventuosius**. 


* Žr. Spencer et Gillen, Native Tribes of Central Australia, p. 534 ir toliau, 
Northern Tribes of Central Australia, p. 463; Howitt, Native Tribes of S. E. Aust- 
ralia, p. 359-361. 

5 Žr. Codrington, The Melanesians, sk. XII. 

* Žr. Hubert, str. Magia in Dictionnaire des Antiguitės. 

> Pavyzdžiui, Melanezijoje tindalo reiškia kartais religinę, o kartais ma- 
gišką dvasią (Codrington, p. 125 ir toliau, 194 ir toliau). 

* Žr. Hubert et Mauss, Thėorie gėnėrale de la magie, in Annėe Sociologigue, 
t. VII, p. 83-84. 

Taigi galima būtų teigti, kad magija negali būti griežtai at- 
skirta nuo religijos; kad magija prisodrinta religijos, kaip religi- 
ja prisodrinta magijos, ir todėl neįmanoma jų atskirti ir vieną 
apibrėžiant nepaminėti kitos. Tačiau tokią tezę būtų sunkoka 
palaikyti, nes religija atvirai šlykštisi magija, o magija jaučia 
neslepiamą priešiškumą religijai. Magija su profesiniu džiuge- 
siu imasi profanuoti šventus daiktus“, savo ritualuose ji daro 
viską priešingai religinėms apeigoms“. O religija savo ruožtujei 
ir ne visais laikais smerkė ir draudė magijos ritualus, vis vien į 
juos žiūri nepalankiai. Kaip pažymėjo Hubertas ir Maussas, ma- 
go veiksmuose yra kažkas ryškiai antireligiška?'. Kad ir kokie 
saitai jungtų šias dvi institucijas, vis vien jos kurioje nors vietoje 
susipriešina; juo svarbiau nustatyti, kur jos išsiskiria, nes keti- 
name tirti tik religiją iki tos ribos, kur prasideda magija. 

Ojas skiriančią demarkacijos liniją galima brėžti taip. 

Grynai religiniai tikėjimai yra bendri tam tikram Žmonių ko- 
lektyvui, kuris renkasi į vieną vietą ir atlieka bendras ritualines 
apeigas. To kolektyvo nariai ne tik kiekvienas individualiai iš- 
pažįsta tikėjimą; jis yra tos žmonių grupės dalyvis ir ją jungia. 
Taip susijungę individai jaučiasi vieni su kitais susiję bendro 
tikėjimo saitais. O bendruomenė, kurios nariai susijungę drau- 
gėn, nes vienodai įsivaizduoja sakralinį pasaulį bei jo santykius 
su profaniniu pasauliu ir tą bendrąjį vaizdinį perteikia identiš- 
komis apeigomis, - toji bendruomenė vadinama Bažnyčia. Beje, 
istorijoje mums neteko susidurti su religija, kuri neturėtų Bažny- 
čios. Vienur ji siaurai nacionalinė, kitur - išplitusi toli už nacio- 
nalumo sienų; vienur apima visą tautą (Roma, Atėnai, hebrajų 
tauta), kitur - tik konfesiją (krikščionių bendruomenės protes- 
tantai); vienur ją valdo šventikų luomas, kitur ji daugmaž visai 
neturi jokios nuolatinės valdžios“*. Tačiau visur, kur pastebimas 


* Pavyzdžiui, juodosiose mišiose profanuojama ostija. 

* Į altorių atsisukama nugara ir einama aplink altorių nuo kairės, o ne 
dešinės pusės. 

* Loc. cit., p. 19. 

* Be abejo, retas dalykas, kad apeigoms nevadovautų kuris nors asmuo; 
net barbariškiausiose visuomenėse paprastai skiriami-žmonės, kuriems nu- 
matomas svarbus socialinis vaidmuo - tiesiogiai daryti įtaką religiniam 
gyvenimui (pavyzdžiui, kai kurių Australijos bendruomenių vietinių gru- 
pių vadai). Tačiau toks pareigų suteikimas dar labai nenusistovėjęs. 

religinis gyvenimas, jo pagrindą sudaro apibrėžta grupuotė. 
Šią sąlygą atitinka net privačiais vadinami kultai, tokie kaip 
namų kultas ar korporacijos kultas, nes abiem atvejais kulto 
apeigas atlieka atitinkamas kolektyvas - šeima ar korporacija. 
Beje, kaip šios atskiros religijos tėra bendresnės religijos, kuri 
aprėpia gyvenimo visumą““, specialios formos, taip ir tos siau- 
resnės bažnyčios iš tiesų tėra koplyčios, koplyčios platesnėje 
Bažnyčioje, kuri dėl savo didumo dar labiau nusipelno vadin- 
tis šiuo vardu“". 

Kitaip yra su magija. Be abejo, maginiai tikėjimai visuomet 
turi tam tikro bendrumo; dažniausiai jie pasklidę plačiuose ben- 
druomenės sluoksniuose, ir nesunku rasti tautų, kur tokius tikė- 
jimus praktikuojančių yra ne mažiau nei grynos religijos išpa- 
žinėjų. Tik maginiai tikėjimai pasireiškia ne jungdami žmones, 
dalyvaujančius jų tikėjimų apeigose, į vieningą grupę, gyve- 
nančią tokį pat gyvenimą. Magijos Bažnyčios nėra. Tarp mago 
ir jo patarimų klausiančių individų, lygiai kaip ir tarp pačių 
individų, nėra patvarių ryšių, tokių, kurie visus tų apeigų na- 
rius paverstų vieno dvasinio kūno nariais, kaip vieno dievo 
išpažinėjus, to paties kulto garbintojus. Magas turi ne Bažny- 
čią, o klientūrą, ir jo klientai gali kuo puikiausiai apsieiti ne- 
palaikydamijokių tarpusavio santykių, jie gali net nepažinti 
vieni kitų; ir pažintis su magu paprastai būna atsitiktinė, trum- 
palaikė, panašiai kaip ligonio pažintis su savo gydytoju. Kar- 
tais tiems santykiams suteikiamas oficialumas ir viešumas šio- 
je situacijoje nieko nekeičia, faktas, kad magas veikia viešai, jo 
nesusieja reguliaresniais ir patvaresniais ryšiais su tais, kurie 
kreipiasi į jį pagalbos. 

Teisybė, tam tikrais atvejais magai kuria savo bendrijas: pasi- 
taiko, kad jie daugiau ar mažiau periodiškai renkasi, bendrai 
švenčia ir atlieka kai kuriuos ritualus; puikiai žinoma, kokią 
vietą užima Europos folklore raganų susiėjimai. Bet tokios su- 
sivienijusios bendrijos magijai yra absoliučiai nebūtinos; jos 


“* Atėnuose namų kulto dievai tebuvo specializuotos miesto dievų for- 
mos. Lygiai taip pat viduramžiais brolijų globėjai — tie patys kalendoriniai 
šventieji. 

“ Paprastai Bažnyčios vardas teduodamas grupei, kurios tikėjimas susi- 


jęs su bendresne, ne tokia specialia sritimi. 

susikuria labai retai ir tik išimtiniais atvejais. Magui verčiantis 
savo amatu visiškai nereikia su verslo broliais vienytis. Veikiau 
jis bus atsiskyrėlis; užuot ieškojęs draugijos, jis bėga nuo jos. 
„Net prieš savo kolegas jis visada išsaugo savąjį „aš““?. Oreligi- 
ja neatskiriama nuo Bažnyčios idėjos. Šiuo atžvilgiu pirmiausia 
ir iškyla esminis skirtumas tarp magijos ir religijos. Kai reikalo 
verčiamos tokios magų bendrijos susikuria, jų nariais tegali būti 
vien magai, jokiu būdu ne visi magijos ritualų dalyviai: pasau- 
liečių, jei juos galima taip pavadinti, tai yra tų, kurių naudai 
ritualai atliekami, pagaliau tų, kurie yra reguliarių kultų prakti- 
kuotojai, tos bendrijos neįsileidžia. O magas magijai reiškia tą 
patį, ką kunigas religijai, ir kunigų seminarija nėra Bažnyčia, 
lygiai kaip religinė kongregacija, kuri garbintų kokį šventąjį po 
vienuolyno skliautais, nėra atskiras kultas. Bažnyčia nėra pa- 
prasta dvasininkų brolija; tai dvasinė bendruomenė, kurią su- 
daro to paties tikėjimo išpažinėjai - tiek tikintieji, tiek ir dvasi- 
ninkai. Magijai paprastai tokios bendruomenės stinga“?. 

Tačiau jei religija siejama su Bažnyčios sąvoka, ar neatsitiks 
taip, kad atkris visos individualios religijos, kurias individas 
pats susikuria ir pats vienas atlieka jų apeigas? Juk nerasime nė 
vienos bendruomenės, kur tokių religijų nepasitaikytų. Kiekvie- 
nas odžibvėjus, kaip toliau matysime, turi savo manitou, kurį 
pats pasirenka ir kuriam atlieka atskiras religines priedermes; 
šit melanezietis iš Bankso salyno turi savo tamaniu“?, romėnas — 
savo genius“*, krikščionis - savo šventąjį globėją ir angelą sargą 
ir t. t. Tų kultų apibūdinimas rodo, kad jie neturi nieko bendra 
su grupės idėja. Individualios religijos istorijoje tokios dažnos, 
kad kai kuriems mokslininkams šiandien kyla klausimas, ar tik 
netaps jos ateityje svarbia religinio gyvenimo forma ir ar tik 


* Hubert et Mauss, Loc. cit., p. 18. 

** Robertsonas Smithas jau įrodė, kad magija priešinga religijai lygiai 
tiek, kiek individualumas priešingas socialumui (The Religion of the Semites, 
2“ ėdit., p. 264-265). Beje, taip skirdami magiją nuo religijos, mes neketina- 
me tarp jų atverti prarajos. Dažnai jas skiriančios ribos gana neapibrėžtos. 

“ Codrington, in Trans. a. Proc. Roy. Soc. of Victoria, XVI, p. 136. 

“* Negrioli, Dei Genii preso i Romani. 

neateis diena, kai teliks tokie kultai, kuriuos kiekvienas laisvai 
puoselės savo širdies gilumoje“?. 

Bet jei atidėsime į šalį spėliones apie ateitį ir apsiribosime 
nagrinėdami religijas tokias, kokios jos yra šiandien ir kokios 
buvo praeityje, paaiškės, jog tie individualūs kultai sudaro ne 
atskiras savarankiškas religines sistemas, o paprasčiausius re- 
ligijos aspektus, bendrus visai Bažnyčiai, kuriai tie kultai pri- 
klauso. Krikščionio šventasis globėjas pasirenkamas iš oficia- 
laus Katalikų Bažnyčios pripažinto sąrašo, ir kanonų įstatai nu- 
rodo, kaip kiekvienas tikintysis privalo atlikti savo šventojo gar- 
binimo apeigas. Beje, idėja, kad kiekvienam Žmogui būtina turė- 
ti šventąjį globėją, gyva tiek daugelyje Amerikos tikėjimų, tiek ir 
romėnų religijoje (pasitenkinsime šiais dviem pavyzdžiais), ir iš 
ten įvairiausiais pavidalais yra perėjusi į krikščionybę; ši idėja, 
kaip toliau pamatysime, glaudžiai susijusi su dvasios idėja, o 
dvasios idėja nėra iš tų, kurios galėtų būti paliekamos absoliu- 
čiai pavienių asmenų savivalei. Vienu žodžiu, tik Bažnyčia, 
kuriai tas pavienis asmuo priklauso, tik Bažnyčia apšviečia 
individą, kas yra tie asmeniniai dievai, koks jų vaidmuo, kaip 
Žmogus privalo su jais bendrauti, juos garbinti. Metodiškai stu- 
dijuojant bet kurios Bažnyčios doktrinas, aiškiai susiduriama 
su tokiomis, kurios susijusios su šiais specialiais kultais. Taigi 
čia negali kalbėti apie dvi skirtingas ir priešingų krypčių religi- 
jas; ar žiūrėsi šiaip, ar taip, tai tos pačios idėjos ir tie patys prin- 
cipai, vienu atveju pritaikyti prie kolektyvo aplinkybių, kitu — 
prie individo gyvenimo. Sąryšingumas toks glaudus, kad kai 
kuriose tautose““ apeigos, skirtos tikinčiojo bendravimo su savo 
dvasia globėja pradžiai, sumišusios su ritualais, kurie akivaiz- 
džiai viešo pobūdžio. Pavyzdžiui, su įšventinimo ritualais“". 


*“ Tokią išvadą prieina Spenceris savo Ecclesiastical Institutions (sk. XVI). 
Tokios pat nuomonės ir M. Sabatier savo Esguisse d' une philosophie de la reli- 
gion (pagal Ia Psychologie et V Histoire), ir visa mokykla, kuriai jis priklauso. 

6 Ypač daugelyje Šiaurės Amerikos indėnų genčių. 

* Toks konstatavimas, beje, neatsako į klausimą, ar išorinė viešoji religija 
tėra vidinės ir asmeninės religijos tęsinys, o tai būtų pradinis faktas, ar, 
priešingai, vidinė tėra išorinės tęsinys individualioje sąmonėje. Ši problema 
bus tiesiogiai gvildenama toliau (d. II, sk. V, 5 2; plg. toje pačioje d., sk. VI 
ir VII, 5 1). Kol kas pasitenkinsime pažymėdami, kad individualus kultas 
stebėtojui atrodo kaip kolektyvinio kulto elementas, kuris jam priklauso. 

Lieka amžininkų troškimas surasti tokią religiją, kurios visą 
esmę sudarytų jos vidinės subjektyvios būsenos ir kurią galėtų 
susikurti kiekvienas iš mūsų. Tačiau kad ir koksjis būtų realus, 
vis vien negalėtų paveikti mūsų apibrėžimo; pastarasis tegali 
būti taikomas paprastiems konkretiems faktams, o ne abejoti- 
noms galimybėms. Religijos aptariamos tokios, kokios jos yra 
arba kokios buvo, o ne tokios, kokios galėtų labai neapibrėžtai 
būti. Galimas daiktas, jog toks religinis individualizmas ape- 
liuoja į faktus, bet kad galėtum pasakyti, kokiu mastu, jau turė- 
tum žinoti, kas yra religija, iš kokių elementų ji sudaryta, dėl 
kokių priežasčių atsiradusi, kokią funkciją atlieka: kol neper- 
žengsime tyrimų slenksčio, tol nepajėgsime rasti į šiuos klausi- 
mus atsakymo. Ir tik šios studijos pabaigoje pamėginsime nu- 
matyti ateitį. 

Taigi jau galime pateikti tokį apibrėžimą: religija — sistema 
sąryšingų tikėjimų ir apeigų, susijusių su šventais, tai yra atskirtais, 
uždraustais daiktais; tikėjimų ir apeigų, kurios jungia į vieną dvasinę 
bendruomenę, vadinamą Bažnyčia, visus tuos, kurie į tą bendruomenę 
įstoja. Antrasis mūsų apibrėžimo elementas ne mažiau svarbus 
kaip pirmasis, nes parodant, kad religijos idėja neatskiriama nuo 
Bažnyčios idėjos, leidžiama numanyti, kad religija turi būti ypač 
kolektyvinis dalykas“. 


“ Štai šia prielaida mūsų dabartinis apbrėžimas prisijungia prie seniau 
pasiūlytojo leidinyje Annėe Sociologigue. Tame paskutiniame darbe apibrėžė- 
me tikėjimus išimtinai jų privalomumu, bet tas privalomumas akivaizdžiai 
išplaukia iš to, — ir mes tai parodysime, - kad tikėjimai yra grupės dalykas, 
ir grupė savo narius įpareigoja juos praktikuoti. Taigi iš dalies abu apibrėži- 
mai kartoja kits kitą. Jei mes įtikėjome galį pasiūlyti naują, tai todėl, kad 
pirmasis apibrėžimas pernelyg formalus ir mažne visai ignoruoja religinių 
vaizdinių turinį. Tolesniuose svarstymuose pamatysime, kaip svarbu išryš- 
kinti, kas jam charakteringa. Be to, jei tas imperatyvinis pobūdis yra skiria- 
masis religinių tikėjimų bruožas, jo pakopos veda į begalybę: kai kada jis 
nėra lengvai suvokiamas. Iš čia sunkumai ir painiavos; jų išvengiama pakei- 
čiant šį kriterijų tuo, kurį taikėme anksčiau. 

Antras skyrius 


Elementarios religijos pagrindinės koncepcijos 


I. Animizmas 


Pasitelkę šį apibrėžimą, jau galime leistis ieškoti elementarios 
religijos, nes ji yra mūsų ketinimų tikslas. 

Net pačios primityviausios religijos, su kuriomis mus supa- 
žindina istorija ir etnografija, jau yra tokios sudėtingos, kad ne- 
labai derinasi su mūsų neretu įsivaizdavimu, kas yra primity- 
vus mentalitetas. Jose randame ne tik susipynusią tikėjimų ir 
ritualų sistemą, bet ir tokią skirtybę principų, tokią galybę es- 
miškų sąvokų, kad neįmanoma čia neįžiūrėti vėlyvo gana ilgos 
evoliucijos rezultato. Iš to padarėme išvadą, kad, atskleidžiant 
tikrai pirmykštę religinio gyvenimo formą, reikia religijas anali- 
zuoti, išskaidyti į bendrus ir pagrindinius elementus ir išsiaiš- 
kinti, ar tarp jų nėra to, iš kurio būtų kilę kiti elementai. 

Šitaip pateikta problema spręstina dviem priešingais būdais. 

Nėra tokios religinės sistemos, senos ar šiandieninės, kur ne- 
rastum dviejų skirtingų formų religijų, kurios, kuo glaudžiau- 
siai susijusios ir net viena į kitą įsiskverbusios, vis vien nebūtų 
kitokios. Vienos objektas - gamtos daiktai: arba galingosios kos- 
minės jėgos, kaip vėjas, upės, žvaigždės, dangus ir t. t., arba to- 
kie daiktai, kurie veisiasi, auga ar aptinkami Žemės paviršiuje — 
augalai, gyvūnai, akmenys ir t. t., todėl ją vadiname matūrizmu. 
Kitos objektas - dvasinės esybės; tai dvasios, angelai, demonai, 
vadinamosios dievybės, gyvi ir protingi padarai, tokie kaip ir 
žmogus, tačiau nuo jo besiskiriančios joms suteiktų galių pri- 
gimtimi, 0 ypač nepaprasta savybe: jos kitaip veikia juslinį su- 
vokimą - yra žmogaus akiai neregimos. Tokį tikėjimą dvasiomis 
vadinameanimizmu. O aiškinant šių dviejų kultų rūšių univer- 
salų sambūvį, buvo pateikiamos dvi priešingos teorijos. Vieniems 
animizmas tėra primityvi religija, o natūrizmas - tik antrinė, 
išvestinė jos forma. Kitų nuomone, priešingai, gamtos kultas yra 
religijos evoliucijos išeities taškas, o dvasių kultas telaikomas 
pavieniu atveju. 

Iki šiolei šios dvi teorijos tėra vienintelės, kuriomis buvo mė- 
ginama racionaliai! paaiškinti religinio mąstymo ištakas. Todėl 
pagrindinė religijotyros problema dažniausiai apsiriboja nusta- 
tymu, kurį iš tų dviejų sprendinių pasirinkti, o gal juos vertėtų 
derinti ir tuomet nuspręsti, kokią vietą šiems dviem elementams 
parinkti“. Netgi mokslininkai, nepripažįstantys nei vienos, nei 
kitos hipotezės kaip sistemos, ir toliau laikosi vienos ar kitos 
nuostatos, kuriomis tos hipotezės remiasi". Taigi prieš analizuo- 
dami faktus turime kritiškai peržvelgti tam tikras jau suformu- 
luotas sąvokas ir akivaizdžias tiesas. Ir kai įsitikinsime tų tradi- 
cinių koncepcijų silpnumu, tuomet suprasime, koks reikalingas 
naujas požiūris. 


Animizmo teoriją bendrais bruožais apibūdino Tyloras*. Tą pa- 
čią teoriją netrukus perėmęs Spenceris ją atnaujino, žinoma, šiek 
tiek modifikuodamas". Iš esmės ir vienas, ir kitas vienodai for- 


' Mes čia neliečiame teorijų, kurios visiškai ar iš dalies taiko labai jau 
eksperimentinius duomenis. Taip elgėsi Andrew Langas, savo teoriją išdės- 
tęs knygoje The Making of Religion. Jo pėdomis su nežymiais nukrypimais ėjo 
P. Schmidtas ir tai parodo keliuose savo straipsniuose apie L'Origine de Uidėe 
de Dieu (Anthropos, 1908, 1909). Langas visiškai neneigia nei animizmo, nei 
natūrizmo, bet paskutinėje savo studijoje pripažįsta jutimą, intuiciją, tie- 
siogiai susijusią su dieviškumu. Beje, mes neturime galimybių šiame skyriu- 
je išdėstyti ir svarstyti šią koncepciją, bet neketiname jos ir tylomis apeiti; 
apie ją kalbėsime toliau (d. II, sk. IX), aiškindamiesi faktus, kuriais ši kon- 
cepcija semiasi (d. II, sk. IX, $ 4). 

? Šitai, pavyzdžiui, teigia Fustelas de Coulangesas, kuris palaiko abi 
koncepcijas (žr. Citė Antigue, kn. I ir III, sk. II). 

? Jevonsas, kritikuodamas animizmą tokį, kokį išdėstė Tyloras, pripažįs- 
ta jo teoriją apie dvasios idėjos genezę, apie Žmogaus antropomorfinį ins- 
tinktą. O Useneris savo Gėtternamen, kategoriškai atmesdamas kai kurias 
Maxo Mūllerio hipotezes, - jas išdėstysime toliau, - priešingai, pripažįsta 
pagrindinius natūrizmo postulatus. 

* La Civilisation primitive, sk. XI-XVIII. 

5 Žr. Principes de Sociologie, d. I ir VI. 

muluoja klausimus, net daro tuos pačius sprendimus, išskyrus 
vieną. Taigi toliau galime ramiausiai šias abi doktrinas sujung- 
ti, tik atėjus laikui turėsime pažymėti, kur jos pradeda viena nuo 
kitos skirtis. 

Kad animistiniuose tikėjimuose ir praktikose pagrįstai įžvelg- 
tume primityvią religinio gyvenimo formą, turime laikytis trigu- 
bo desideratum: 1) kadangi be šios hipotezės esmiškiausia religi- 
jos sąvoka yra siela, reikia parodyti, kaip ši sąvoka susiformavo 
nesiskolindama nė vieno elemento iš ankstesnės religijos; 2) pas- 
kui reikia parodyti, kaip sielos tapo kulto objektu ir virto dvasio- 
mis; 3) pagaliau, kadangi dvasių kultu jokia religija neapsiribo- 
ja, reikia paaiškinti, kaip iš dvasių kulto išsirutuliojo gamtos 
kultas. 


Sielos idėją Žmogui veikiausiai bus įkvėpęs vaizdas dvejopo, 
miglotai suprantamo gyvenimo; vieną jis normaliai gyvena die- 
ną ir visai kitą - naktį, kai sapnuoja. Iš tiesų teigiama, jog vaizdi- 
niai, kuriuos laukinis“ susidaro dieną, ir tie, kuriuos jis suvokia 
sapne, jam turi tą pačią vertę: jis konkretizuoja tiek pirmuosius, 
tiek ir antruosius, kitaip tariant, mato išorinių objektų vaizdą, 
kurį daugmaž tiksliai atitinka vaizdiniai. Ir kai jis sapnuoja ke- 
liaująs po tolimą šalį, neabejoja tikrai ten pabuvęs. Tačiau jis 
gali ten nusikelti tik tuomet, jei yra sudarytas iš dviejų esybių: 
viena -jo kūnas, kuris tyso ant žemės ir kurį jis randa nubudęs 
vis taip pat tysantį, o kita tuo pat metu juda erdvėje keliaudama. 
Arba jei sapne jis mato save kalbantį su draugu, kurį Žino esant 
toli, iš to daro išvadą, kad tas draugas irgi yra iš dviejų esybių: 
viena kažkur toli miega, o kita per sapną atėjo pas jį pabendrau- 
ti. Iš tokio nuolat pasikartojančio potyrio pamažu išsirutulioja 
idėja, jog visų mūsų viduje glūdi po antrininką, po antrąjį „aš“, 
ir tam tikromis sąlygomis jis turi galios palikti kūną, kuriame 
gyvena, ir leistis į kelionę. 


6 Šį žodį vartoja Tyloras. Žodis nepatogus tuo, kad gali pasirodyti, esą 
juo įvardijamas Žmogus, gyvenęs prieš civilizacijos atsiradimą. Beje, tiksliai 
išreikšti norimai minčiai neradome tinkamo žodžio; žodis „primityvas“, 
kaip jau sakėme, pasirinktas iš bėdos, nesant tinkamesnio, o šiaip jis anaip- 
tol mūsų netenkina. 

Šis antrininkas savaime pakartoja esminius konkrečios bū- 
tybės bruožus, būtybės, kuri sudaro išorinį apvalkalą; bet dau- 
geliu savybių jis skiriasi. Jis nepalyginti judresnis, nes gali vie- 
nu akies mirksniu perlėkti didžiausius tolius. Jis kur kas lanks- 
tesnis, plastiškesnis; juk išeinant iš kūno reikia prasiskverbti 
pro organizmo angas - pro nosį ir burną. Be jokių dvejonių 
įsivaizduojama jį esant medžiaginį, tik toji medžiaga gerokai 
subtilesnė ir lengvesnė nei tos, kurias pažįstame empiriškai. 
Tas antrininkas yra siela. Nekelia abejonių, kad dauguma ben- 
druomenių sielą suvokė kaip kūno vaizdą; net buvo manoma, 
jog ji įgauna visas per nelaimingus atsitikimus kūno įgytas de- 
formacijas, kaip antai žaizdas ar luošumą. Kai kurios Australi- 
jos gentys, nužudžiusios priešą, nupjauna jam nykštį, kad jo 
siela, irgi netekusi savo nykščio, negalėtų atsikeršydama mesti 
ieties. Tačiau, visiškai panaši į kūną, siela jau turi kažką pusiau 
dvasiška. Sakoma, kad „ji yra švelniausia ir lengviausia kūno 
dalis“, kad „ji neturi nei mėsos, nei kaulų, nei nervų“ ,ir norėda- 
mi ją apčiuopti nieko nejaučiame; ji „tarsi išgrynintas kūnas“. 

Beje, apie šį pagrindinį sapno duomenį savaime susigrupavo 
kiti patyrimo faktai ir buvo priskirti sielų sferai: sinkopė (apal- 
pimas), apopleksija, katalepsija, ekstazė, vienu žodžiu, visi lai- 
kino bejausmiškumo atvejai. Iš tiesų jie puikiai paaiškinami hi- 
poteze, jog gyvybė ir sąmonė gali akimoju palikti kūną. Antra 
vertus, visai suprantama, kad gyvybė ir sąmonė painiojama su 
antrininku, nes jei kasdien sapne antrininkas nepasirodys, jis 
kasdien laikinai sustabdys gyvenimą ir mąstymą. Taigi įvairūs 
stebėjimai, regis, vieni kitus lyg ir tikrino ir patvirtino žmogaus 
stuktūrinio dualizmo idėją?. 


Tačiau siela nėra dvasia. Ji suaugusi su kūnu ir jį palieka tik 
išskirtiniais atvejais; kadangi siela niekas daugiau, ji nėra ir ku- 
rio nors kulto objektas. Dvasia, priešingai, paprastai gyvenanti 
apibrėžtame daikte, gali kada norėdama ir kiek norėdama judė- 
ti, Ir Žmogus su ja susisieja tik laikydamasis ritualinių atsargy- 


" Tylor, Op. cit., I, p. 529. 
5 Žr. Spencer, Principes de Sociologie, I, p. 205 ir toliau (Paris, F. Alcan), ir 
Tylor, Op. cit., I, p. 509, 517. 

bių. Siela gali virsti dvasia tik tada, kai transformuojasi: ši meta- 
morfozė natūraliai pasireiškia ištikus mirčiai. Rudimentinis in- 
telektas mirties neskiria nuo alpulio ar užsitęsusio miego; ji juk 
atrodo visai taip pat. Be to, ir jos esmę sudaro sielos atsiskyrimas 
nuo kūno, panašiai kaip įvyksta kiekvieną naktį; ir kadangi po 
mirties kūnas jau neatgyja, buvo priprasta prie minties apie atsi- 
skyrimą neapibrėžtam laikui. O kai kūnas jau suiręs, - laidotu- 
vių ritualai iš dalies ir skirti tam irimui pagreitinti, - atsiskyri- 
mas neišvengiamai tampa galutinis. Ir štai sielos, atsiskyrusios 
nuo kūno, paliktos laisvai klajoti po plačiąsias erdves. Laikui 
bėgantjų vis daugėja ir aplink gyvąją populiaciją susiformuoja 
sielų populiacija. Toms Žmonių sieloms būdingi Žmogiški po- 
reikiai ir aistros; taigi jos stengiasi įsipinti į vakarykščių savo 
bendrų gyvenimus ir jiems padėti arba pakenkti - nelygu kokius 
jausmus jiems išsaugojo. Kiekvienu konkrečiu atveju jos esti ar- 
ba brangintini pagalbininkai, arba itin grėsmingi priešininkai. 
Dėl savo begalinio lakumo jos gali prasiskverbti į kūnus ir ten 
pridaryti visokiausios žalos arba, priešingai, sužadinti kūno gy- 
vybingumą. Be to, įprasta jų galiai priskirti visus gyvenimo įvy- 
kius, kurie nors kiek išeina už įprastumo ribų; nėra nieko, ko 
negalima būtų paaiškinti jų įtaka. Taigi jos sudaro tarytum at- 
sargai laikomų priežasčių arsenalą, ir tos priežastys niekada 
nepalieka proto keblioje padėtyje ieškant paaiškinimų. Šit žmo- 
gus atrodo pagautas įkvėpimo, jis kalba su įkarščiu, lyg pakilęs 
aukščiau paties savęs ir vidutinybės. Kas jį įkvepia? Tai vis ge- 
radarė siela, įsikūrusi jame. O kitas, žiūrėk, ištiktas priepuolio, 
apimtas beprotybės. Kodėl? Todėl, kad blogoji dvasia įsiskverbė 
įjo kūną ir sukėlė ten sumaištį. Nerastum ligos, kurios negalima 
būtų paaiškinti tokiu poveikiu. Taigi dėl joms priskiriamų savy- 
bių sielų galia vis didėja, ir galiausiai žmogus pasijunta to nere- 
alaus, įsivaizduoto pasaulio belaisvis, nors pats yra to pasaulio 
kūrėjas ir modelis. Jis tampa priklausomas nuo tų dvasinių jėgų, 
kurias pats pagal savo paveikslą ir sukūrė. Kadangi nuo dvasių 
priklauso sveikata ir negalės, gėris ir blogis, protingiausia yra 
pelnyti jų palankumą ar numaldyti jų pyktį: iš čia ir dovanos, ir 
aukojimai, ir maldos, vienu žodžiu, ištisa virtinė pompastiškų 
religinių ritualų". 


* Tylor, II, p. 143 ir toliau. 

Štai transformavusi siela. Iš paprasto vitalinio prado, įkve- 
piančio žmogaus kūnui gyvybę, ji virto dvasia, geruoju ar pik- 
tuoju genijumi, net dievybe, priklausomai nuo jai priskirto pa- 
veikumo. Bet kadangi mirtis sukėlė tokią apoteozę, mirusiems, 
protėvių sieloms, ir skirtas pats pirmasis kultas, kokį tik žino 
žmonija. Taigi patys pirmieji ritualai ir bus buvę laidojimo ritu- 
alai; pirmieji aukojimai bus buvę valgio aukos, skirtos mirusiųjų 
poreikiams patenkinti, o pirmieji altoriai bus buvę kapai". 


Kadangi tos dvasios buvo žmogiškos prigimties, jos domėjosi 
tik Žmonių gyvenimu, ir buvo manoma, jog daro įtaką tik žmo- 
nes ištikusiems įvykiams. Pažiūrėkime, kaip buvo įsivaizduoja- 
mos kitos dvasios, paaiškinančios kitus visatos reiškinius, ir kaip 
šalia protėvių kulto susiformavo gamtos kultas. 

Tyloro nuomone, animizmui taip paplisti padėjo ypatingas 
primityvo mentalitetas; primityvas nelyginant vaikas nesugeba 
atskirti gyvo kūno nuo negyvo. Kadangi pirmosios gyvos būty- 
bės, iš kurių vaikas mokosi pažinti pasaulį ir susidaryti jo vaiz- 
dą, yra žmonės -jis pats ir jo artimieji, pagal tą žmogiškos pri- 
gimties modelį jis stengiasi įsivaizduoti ir visus kitus daiktus. 
Jam gyvos būtybės, kaip ir jis pats, yra ir Žaislai, su kuriais Žžai- 
džia, ir įvairūs objektai, veikiantys jo jusles. Primityvas mąsto 
visai kaip vaikas. Todėl jis irgi linkęs daiktams, net negyviems, 
priskirti prigimtį, analogišką jo paties prigimčiai. Taigi nenuos- 
tabu, jog vieną dieną dėl aukščiau išdėstytų priežasčių jam ding- 
telėjo mintis, kad jei žmogus yra kūnas, kuriam gyvybę suteikia 
siela, vadinasi, ir negyvi kūnai turėtų būti tokios pat dvilypės 
prigimties ir turėti sielą, panašią į jo sielą. Tačiau vienų ir kitų 
veiklos sfera negalėjo būti vienoda... Žmonių sielos daro tiesio- 
ginę įtaką tik žmonių pasauliui: žmogaus kūnui jos teikia pir- 
menybę, net jei mirtis jas išjo išlaisvino. Daiktų sielos ir laikosi 
daiktuose, ir į jas žiūrima tarsi į kūrybinį pagrindą visko, kas 
juose vyksta. Žmonių sielos leidžia žinoti apie sveikatą ar nega- 
lę, vikrumą ar nerangumą ir t. t., o daiktų sielomis pirmiausia 
paaiškinami visi fizinio pasaulio reiškiniai - vandens tėkmės ar 
žvaigždžių judėjimo tvarka, augalų dygimas, gyvūnų daugini- 


“ Tylor, I, p. 326, 555. 

masis ir t. t. Štai kaip pasaulio filosofija papildė pirmykštę žmo- 
gaus filosofiją, pagrindžiančią protėvių kultą. 

Atsidūręs priešais kosmines dvasias, žmogus pajuto dar aki- 
vaizdesnę priklausomybę nei nuo savo protėvių klajojančių dub- 
likatų. Su pastaraisiais jis tegalėjo turėti nerealius, įsivaizduoja- 
mus ryšius, 0 nuo daiktų priklausė visiškai realiai; kad galėtų 
gyventi, jam reikėjo jų pagalbos; jis buvo įsitikinęs tų dvasių rei- 
kalingumu, nesjos įkvepia daiktams gyvybę ir nustato įvairų jų 
pasireiškimą. Jis maldavo jų pagalbos, maldavo priviliodamas 
jas aukomis ir maldomis; taip Žmogaus religija įgavo savo tęsinį 
kaip gamtos religija. 

Herbertas Spenceris nesutinka su tokiu aiškinimu. Jis teigia, 
jog hipotezei, kuria tas aiškinimas remiasi, prieštarauja faktai. 
Calima sutikti, sako jis, kad iš tiesų buvo metas, kai žmogus 
neužčiuopė skirtumų tarp gyvo ir negyvo. Bet palaipsniui ky- 
lant gyvūnijos išsivystymo lygiui jau pasireiškia didesnis gebė- 
jimas tą skirtumą įžvelgti. Labiau išsivystę gyvūnai nepainioja 
objekto, kuris juda pats ir kurio judesiai atitinka jo ketinimus, su 
tais objektais, kurie juda tik mechaniškai veikiami iš šalies. „Kai 
katinas žaidžia su pagauta pele ir mato, kad ji per ilgai nejuda, 
jis ją grybšteli nagais ir priverčia bėgti. Akivaizdu, katinas įsiti- 
kinęs, jog ta grybštelėta gyva būtybė stengsis pasprukti“!!. Žmo- 
gus, net pats primityviausias, vis vien protingumu pranoksta 
gyvūnus, kurių evoliucija vyko pirma jo; taigi Žmogaus perėji- 
mas nuo protėvių kulto prie daiktų kulto negali būti aiškinamas 
gebėjimo skirti stoka. 

Anot Spencerio, kuris šiuo, tik šiuo atžvilgiu nutolsta nuo 
Tyloro, toks perėjimas galėjo įvykti dėl painiavos, bet kitoniškos. 
Toks reiškinys - bent jau dažniausiai - būtų nesuskaičiuojamų 
dviprasmybių padarinys. Daugelyje primityvesnių visuomenių 
itin paplitęs paprotys duoti kiekvienam individui - vos gimu- 
siam ar vėliau - kokio gyvūno, augalo, žvaigždės ar kurio nors 
gamtos objekto vardą. O dėl neapsakomo kalbos netikslumo pri- 
mityvui labai sunku skirti metaforą ir realybę. Todėl jis gana 
greitai prarado nuovoką, kad tie pavadinimai tėra simboliai, ir 
juos suprasdamas paraidžiui ėmė tikėti, esą protėvis, pramintas 


" Principes de Sociologie, I, p. 184. 

Tigru ar Liūtu, iš tiesų tigras ar liūtas ir buvo. Taigi iki tol buvo 
garbinamas tas protėvis, o dabar imtas garbinti gyvūnas, su ku- 
riuo protėvis painiojamas; tokiai pat substitucijai (vieno elemento 
keitimui kitu) vykstant augalų, žvaigždžių, visų gamtos reiški- 
nių sferoje, senosios mirusiųjų religijos vietą užėmė gamtos reli- 
gija. Žinoma, šalia šio svarbiausio painiojimo Spenceris išryški- 
na ir kitus momentus, kurie vienur ar kitur sustiprino pirmojo 
poveikį. Pavyzdžiui, gyvūnai, klaidžiojantys netoli kapų ar žmo- 
nių namų, buvo laikomi reinkarnavusiomis sielomis ir todėl gar- 
binami!*; arba kalnas, legendoje įvardytas kaip genties atsiradi- 
mo vieta, imtas laikyti tos genties pradžia, tėvu; buvo tikima, 
kad iš jo atsirado Žmonių palikuonys, nes protėviai mirdavo ir 
eidavo į jį, taigi ir pats kalnas laikomas protėviu". Tačiau, pri- 
pažįsta Spenceris, šios antraeilės priežastys galėjo turėti tik ne- 
žymią įtaką; o natūrizmo reiškinį iš esmės lėmė „metaforinių 
vardų pažodinė interpretacija“ !*. 

Kad pateiktume išsamesnę animizmo apžvalgą, turėtume iš- 
dėstyti šią teoriją, bet ji pernelyg neatitinka faktų ir šiandien per 
daug visuotinai užmiršta, tad neverta įją gilintis. Ketinant tokį 
visuotinį reiškinį kaip gamtos religija paaiškinti iliuzija, reikė- 
tų, kad iliuzija taip pat būtų išplaukusi iš tolygių visuotinių 
priežasčių. Nors apsirikimai, kaip tie keli reti atvejai, minimi 
Spencerio, ir galėtų paaiškinti protėvių kulto virtimą gamtos kul- 
tu, vis vien neaišku, kodėl tie apsirikimai buvo tokie visuotiniai. 
Juk joks psichinis mechanizmas jų nereikalavo. Be abejo, žodis 
dėl savo dviprasmiškumo galėjo įgauti kitą reikšmę, tačiau visi 
prisiminimai, kuriuos paliko protėviai žmonių atmintyje, turėjo 
priešintis tokiai painiavai. Kodėl tradicija, vaizdavusi protėvį 
tokį, koks jis buvo, tai yra kaip žmogų, gyvenusį įprastą gyveni- 
mą, visur privalėjo nusileisti žodžio prestižui? Antra vertus, tu- 
rėtų būti skaudoka pripažinti, kad žmonės galėjo gimti iš kokio 
kalno ar žvaigždės, iš gyvūno ar augalo; mintis apie tokią įpras- 
tų dauginimosi sąlygų išimtį negalėjo nesukelti karštų priešta- 
ravimų. Vadinasi, tai klaidai ne tik nebuvo skinamas kelias, nuo 


e Ibid., p. 447 ir toliau. 
5 Ibid., p. 504. 
* Ibid., p. 478; plg. p. 528. 

jos protą gynė dar ir įvairiausio pobūdžio argumentai. Taigi vi- 
siškai nesuprantama, kaip, nepaisydama tiekos kliūčių, ji taip 
visuotinai triumfavo. 


II 


Lieka Tyloro teorija, o jo autoritetas išties neginčijamas. Jo 
hipotezės apie sapnus, sielos ir dvasios idėjų genezę iki šiol te- 
bėra klasikinės, tad svarbu patikrinti jų vertę. 

Pirmiausia turime pripažinti, kad animizmo teoretikai, pa- 
teikdami sielos sąvoką istorinei analizei, labai pasitarnavo reli- 
gijotyrai ir net visuotinei idėjų istorijai. Užuot iš to padarę, kaip 
daugelis filosofų, paprastą ir betarpišką sąmonės duomenį, jie 
čia įžvelgė, ir kur kas tiksliau, kompleksinę visumą, istorijos ir 
mitologijos padarinį. Neabejotina, kad sielos sąvoka nėra vien 
religinis dalykas nei savo prigimtimi, nei ištakomis, pagaliau 
nei funkcijomis. Filosofai ją perėmė iš religijos, be to, neatsižvel- 
gus į mitinius elementus, kurie ir padėjo ją suformuoti, neįma- 
noma perprasti, kokia forma ją pateikia antikos mąstytojai. 

Bet nors problemos iškėlimas yra Tyloro nuopelnas, jo pa- 
teiktas jos sprendimas kelia rimtų abejonių. 

Pirmiausia reikėtų daryti išlygas dėl pagrindinio šios teori- 
jos principo. Akivaizdžiu dalyku čia laikoma, kad siela absoliu- 
čiai skiriasi nuo kūno, kad ji yra jo antrininkė, turi savo autono- 
minį gyvenimą. Tačiau pamatysime, kad ši samprata nėra pri- 
mityvo samprata“; ji teišreiškia nebent vieną jo sampratos apie 
sielą aspektą. Pagal jį siela, būdama tam tikrais atžvilgiais ne- 
priklausoma nuo kūno, kuriam ji suteikia gyvybę, vis vien iš 
dalies susijusi su juo tiek, kad negali būti nuojo griežtai atskir- 
ta: yra organų, suteikiančių jai ne tik nuolatinę buveinę, bet ir 
išorinę formą bei materialią išraišką. Taigi samprata nepalygin- 
ti sudėtingesnė, nei pripažįsta doktrina, ir todėl vargu ar tyrimų, 
kuriais remiamasi, užteks jai paaiškinti, nes jei jie ir leistų su- 
prasti, kaip žmogus įtikėjo esąs sudvejintas, vis vien negalėtų 
paaiškinti, kodėl toks dualizmas ne tik nepanaikina, o priešingai, 


5 Žr. toliau, d. II, sk. VIII. 

reiškia dviejų diferencijuotų esačių tokią glaudžią vienovę ir to- 
kį intymų susiliejimą. 

Tarkime, sielos idėja suprastinama iki susidvejinimo idėjos 
ir tuomet pamatome, kaip pastaroji susiformavo. Veikiausiai ją 
žmogui įteigė sapno patirtis. Žmogus bandė suprasti, kaip tuo 
metu, kai jo kūnas guli ant žemės, jis pats gali per sapną išvysti 
tolimesnes ar artimesnes vietas, ir galiausiai ėmė suvokti esąs 
sudarytas iš dviejų esybių: kūno ir kito „aš“, galinčio atsiskirti 
nuo kūno, kuriame jis gyvena, ir keliauti erdve. Bet kad ta susi- 
dvejinimo hipotezė galėtų iškilti žmogui lyg būtinybė, pirmiau- 
sia ji turėjo būti vienintelė galima ar bent jau ekonomiškiausia. 
O iš tikrųjų ji nėra pati paprasčiausia, ir Žmogaus protui, atro- 
dytų, tokia mintis nebūtinai turėjo iškilti. Pavyzdžiui, kodėl mie- 
gantysis negalėtų įsivaizduoti, kad miegodamas jis mato per at- 
stumą? Tam reikėtų kur kas mažiau vaizduotės nei suformuoti 
tai sudėtingai antrininko sampratai, išmąstant, jog šis sudary- 
tas iš eterinės substancijos, beveik nematomas, ir tiesioginė pa- 
tirtis jokio panašaus pavyzdžio nepateikia. Nors kai kurie sap- 
nai gana natūraliai perša animistinį aiškinimą, be jų, dar yra 
daugybė kitų, kurie tokiam aiškinimui kategoriškai nepasiduo- 
da. Neretai mūsų sapnai susiję su praeities įvykiais: sapne mes 
vėl matome tai, ką esame matę ar padarę tą dieną, vakar, užva- 
kar, jaunystėje ir t. t.; tokie sapnai mūsų nakties gyvenime užima 
gana svarbią vietą. Vadinasi, antrininko idėja čia netinka. Jei 
antrininkas erdvėje gali persikelti iš vieno taško į kitą, neaišku, 
kaip jis galėtų keliauti prieš laiko tėkmę. Kaip žmogus, nors ir 
kokio menko intelekto, galėtų atsibudęs patikėti, kad ką tik rea- 
liai matė praeities įvykius ar net juose dalyvavo? Kaip jis gali 
įsivaizduoti, kad sapne gyveno tą gyvenimą, kuris jau seniai 
praėjęs? Daug natūraliau, kad tuos atgijusius vaizdus jis laiky- 
tų tuo, kas jie iš tikrųjų yra, būtent prisiminimais, ką jis darė 
dieną, tik labai sustiprintais. 

Antra vertus, miegodami matome scenas, kur esame veikėjai 
ir liudytojai, ir ten nuolatos kuris nors mūsų amžininkas veikia 
tuo pat metu kaip ir mes; ir manome, jog jį matome ir girdime ten, 
kur matome patys save. Animizmo požiūriu primityvas įsivaiz- 
duos, kad jo antrininką aplankė ar su juo susitiko vieno ar kito jo 
bičiulio antrininkas. Bet tereikia jam pabusti ir savo pažįstamą 
paklausinėti, ir įsitikins, jog jų patirtys nesutampa. Tuo pat 

metu bičiulis irgi bus sapnavęs sapną, tik visai kitokį. Jis nematė 
savęs dalyvaujant toje pačioje scenoje; jis mano lankęsis visai 
kitur. Ir kadangi tokie prieštaravimai įprasti, tai kaip jie negali 
žmonių priversti pripažinti, jog turbūt jie klysta, jie tik įsivaiz- 
duoja, pasiduoda kažkokiai iliuzijai? Primityvui priskiriamoje 
akloje lengvatikystėje tiek paprastumo. Savo juslinius suvoki- 
nius jis būtinai sukonkretina. Nėra taip, kad jis nepastebėtų, jog, 
kartkartėmis net nemiegantį juslės jį apgauna. Kodėl jis turėtų 
tikėti, jog naktį jos mažiau klaidina nei dieną? Taigi pakanka 
motyvų, kadjis per lengvai nepalaikytų sapnų realybe ir jų ne- 
aiškintų savo susidvejinimu. 

Jei visi sapnai būtų paaiškinami antrininko hipoteze ir kito- 
kio paaiškinimo net negalėtų būti, dar reikėtų pasakyti, kodėl 
žmogui jį turėti buvo taip svarbu. Veikiausiai pats sapnas buvo 
galvosūkis. Bet mes dažnai nesukame galvos dėl kokio nors klau- 
simo, net neįtariame jį esant, iki kokia nors aplinkybė priverčia jį 
iškelti. Net pabudęs polinkis į grynus svarstymus toli gražu ne- 
iškelia visų klausimų, kuriuos protas galėtų tuo atveju gvilden- 
ti; jį patraukia tik tie, kurie verti ypatingo dėmesio. Ypač kai 
turima galvoje faktai, kurie visada pasikartoja taip pat; paprati- 
mas lengvai užmigdo smalsumą, ir mums net nedingteli mintis 
jais pasidomėti. Kad išjudintų iš tokio sustingimo, mūsų dėmesį 
turi stimuliuoti praktinės reikmės ar bent jau gyvas išorinis inte- 
resas ir kreipti ta linkme. Štai taip kiekvieną istorijos minutę 
įvyksta tiek dalykų, kurių mes nesivarginame suprasti, net ne- 
suvokdami kodėl. Palyginti dar ne taip seniai buvo manoma, 
kad saulės skersmuo tesiekia keletą pėdų. Atrodė neįsivaizduo- 
jamas dalykas, kaip tokio menko ploto šviečiantis diskas gali 
apšviesti visą žemę, bet ėjo šimtmečiai, o Žmonija nė nemanė 
tokio mįslingo dalyko aiškintis. Paveldimumas -jau kadai kada 
žinomas faktas; tik visai neseniai pabandyta iš jo sukurti teoriją. 
Buvo pripažintos tokios pažiūros, kurios tą teoriją darė visai 
nesuprantamą: antai daugelyje Australijos bendruomenių, apie 
kurias vėliau kalbėsime, vaikas nelaikomas savo tėvų fiziologi- 
niu vaisiumi““. Ypač tingus primityvo protas. Ši debili būtybė, 


16 Žr. Spencer et Gillen, The Native Tribes of Central Australia, p. 123-127; 
Strehlow, Die Aranda-und Loritja-Stūmme in Zentral Australien, WI, p. 52 ir 


toliau. 

taip sunkiai besigalynėjanti dėl gyvenimo su visomis ją puolan- 
čiomis jėgomis, neturi kaip mėgautis teoriniais išvedžiojimais. Ji 
pakrutina smegenis tik tada, kai yra verčiama. Nežinia kas galė- 
tų primityvą paskatinti savo apmąstymų tema rinktis sapną. Kas 
yra sapnas mūsų gyvenime? Kiek maža jis užima jame vietos, 
jau vien todėl, kad mūsų atmintyje palieka miglotus įspūdžius, 
labai greitai išblunkančius. Užtat kaip netikėta, kai tokio menko 
intelekto Žmogus deda tiek pastangų ieškodamas jam paaiškini- 
mo! Iš dviejų gyvenimų, einančių vienas po kito - gyvenimo die- 
ną ir gyvenimo naktį - žmogų turėtų labiau dominti pirmasis. 
Arne keista, kad visą jo dėmesį pavergė kaip tik antrasis ir iš šio 
jis suformavo ištisos idėjų sistemos pamatą, idėjų. kurios jo mąs- 
tymui ir elgsenai padarė didžiulę įtaką? 

Taigi animizmo teorija, nors vis dar išlaikiusi autor*tctą, pra- 
šyte prašosi peržiūrima. Šiandien primityvas savo sapnus ar 
bent kai kuriuos iš jų turbūt sieja su savo antrininko keliavimu 
erdvėje. Bet tai nereiškia, kad sapnas teikia medžiagą, iš kurios 
buvo suformuota antrininko ar sielos idėja; ji galėjo būti priskir- 
ta prie sapno, ekstazės ar apsėdimo reiškinių, tačiau iš jų neišsi- 
rutuliojo. Neretai atsitinka, kad jau suformuota idėja yra taiko- 
ma derinti ar nušviesti (kartkartėmis labiau tariama nei realia 
šviesa) faktams, su kuriais iš pat pradžių ji neturėjo jokių sąsajų 
ir kurie patys negalėjo jos įteigti. Šiandien lengvai įrodomas Die- 
vo buvimas ir sielos nemirtingumas remiantis tuo, kad tokius 
įsitikinimus diktuoja pagrindiniai moralės principai; iš tikro jų 
prigimtis visai kitokia. Religinės minties istorijoje apstu tokių 
retrospektyvių tvirtinimų pavyzdžių, kurie negali mums nieko 
paaiškinti nei apie idėjų susiformavimo būdą, nei apie jų sudė- 
ties elementus. 

Beje, galimas daiktas, kad primityvas skiria savo sapnus ir 
ne visus juos aiškina vienodai. Europos kraštų visuomenėse dar 
pasitaiko nemaža žmonių, kurie miegą laiko tam tikra magiška 
religine būsena, kai miegant dvasia, dalinai išsilaisvinusi iš kū- 
no, pasižymi regos aštrumu, kokio anaiptol neturi dieną, bet ir 
tie žmonės neims laikyti visų savo sapnų mistinėmis nuojauto- 
mis; atvirkščiai, daugelis sapnų jiems, kaip ir kitiems žmonėms, 
atrodo profaniškos būsenos, nieko nesakančių vaizdų žaismė, 
paprasčiausios haliucinacijos. Galima pamanyti, kad ir primi- 

tyvas visuomet skyrė vienus sapnus nuo kitų. Codringtonas aiš- 
kiai sako, kad melaneziečiai neaiškina absoliučiai visų sapnų 
sielų keliavimu, o tik tuos, kurie smarkiai sukrečia jų vaizduo- 
tę"'; turbūt tokiais sapnais laikytini tie, kuriuose miegantysis ma- 
no bendraująs su religinėmis esybėmis, gerosiomis ar blogosio- 
mis dvasiomis, mirusiųjų vėlėmis ir t. t. Lygia greta djerių gentis 
labai aiškiai skiria paprastus sapnus nuo nakties vizijų, kai jiems 
pasirodo kuris nors draugas ar miręs giminaitis. Šias dvejopas 
būsenas jie įvardija skirtingai. Pirmąją laiko paprasčiausia savo 
vaizduotės žaisme; antrąją priskiria blogosios dvasios veiki- 
mui'*. Howitto pateikiami pavyzdžiai, rodantys, kaip Australi- 
joje sielai priskiriama galia palikti kūną, turi ir mistinių savy- 
bių: miegantysis mano nukeliavęs į mirusiųjų šalį arba kalbėjęs 
su mirusiu bičiuliu". Tokius sapnus dažnai sapnuoja primity- 
vai“. Teorija veikiausiai ir susiformavo iš šitų faktų. Pripažįsta- 
ma, kad mirusiųjų sielos atėjo aplankyti miegančių gyvųjų. Toks 
aiškinimas juo lengviau priimamas todėl, kad nė vienas patir- 
ties faktas jo negalėjo sumenkinti. Bet taip aiškinti sapnus te- 
buvo įmanoma ten, kur jau egzistavo supratimas apie dvasias, 
sielas, mirusiųjų šalį, t. y. ten, kur religinė evoliucija buvo kiek 
pasistūmėjusi į priekį. Sapnai ne tik negalėjo pateikti religijai 
tvirtos sampratos, kuria ji remtųsi; jie suponavo jau susiforma- 
vusią religinę sistemą, nuo kurios patys priklausė*!. 


V The Melanesians, p. 249-250. 

5 Howitt, The Native Tribes of South-East Australia, p. 358 (pagal Gason). 

* Howitt, Ibid., p. 434-442. 

* Vidurio Gvinėjos negrai, teigia Tyloras, „per miegą bendrauja su miru- 
siais mažne taip pat, kaip jie bendravo iš vakaro su gyvaisiais“ (Civilisation 
primitive, I, p. 515). Šis autorius, kalbėdamas apie tas pačias tautas, cituoja 
tyrinėtojo mintį: „Jie visus savo sapnus laiko mirusių draugų vėlių apsilan- 
kymais“ (Ibid., p. 514). Pasakymas neabejotinai perdėtas, bet tai naujas 
įrodymas, patvirtinantis primityvių tautų mistinių sapnų dažnumą. Tad ir 
linkstama sutikti su Strehlow pasiūlyta aruntų žodžio altjirerema — sapnuoti 
— etimologija. Jis sudarytas iš altjira, kurį Strehlow verčia „dievas“, ir rama — 
„Matyti“. Taigi sapnas ir būtų momentas, kai žmogus bendrauja su dievy- 
bėmis (Die Aranda-und Loritja-Stūmme, I, p. 2). 

* Andrew Langas, kuris taip pat nepripažįsta, kad sielos idėja kilo žmo- 
gui per sapno patyrimą, manė galėjus ją atsirasti iš kitų patyrimo duomenų: 

III 


Priėjome prie to, kas sudaro doktrinos šerdį. 

Nors ir iš kur būtų kilusi antrininko idėja, jos neužtenka, kaip 
pripažįsta animistai, paaiškinti, kokiu būdu susiformavo toks 
protėvių kultas, kurį norėta padaryti pirmy kšte religija. Kad ant- 
rininkas taptų kulto objektu, jam reikėtų liautis buvus paprasta 
individo kopija ir įgyti tokių savybių, kurios leistų patekti į šven- 
tųjų gretas. Sakoma, kad tokia transformacija įvyksta mirus. Bet 
iš kur tokia sielai teikiama savybė gali rastis? Vis dėlto miego ir 
mirties analogijos pakaktų įtikinti, jog siela pergyvena kūną (toks 
požiūris susilaukia išlygų); tad kam sielai, vien dėl to, kad ji 
atsiskiria nuo kūno, iš esmės keisti savo prigimtį? Jei gyvenant ji 
tebuvo profaninis daiktas, klajojantis vitalinis pradas, tai kaip 
staiga taps sakraliniu daiktu, religinių jausmų objektu? Mirtis 
jai nepriduria nieko esmiško, tik suteikia didesnę judėjimo lais- 
vę. Daugiau neprisirišusi prie nuolatinės savo buveinės, ji gali 
visą laiką veikti tai, ką veikdavo tik naktimis; bet toji veikmė vis 
vien lieka to paties pobūdžio! Tad kodėl gyviesiems šitas savo 
šaknų netekęs klajūnas, savo vakarykščio draugo dublikatas, 
atrodys kitas, ne įjuos panašus? Tokio panašuolio kaimynystė 
gali būti nemaloni; jis nėra dievybė“. 


iš spiritizmo (telepatija, matymas per atstumą ir kt.). Mes nemanome turį 
svarstyti mokslininko teoriją, išdėstytą jo knygoje The Making of Religion. Ji 
remiasi hipoteze, kad spiritizmas - nuolat pastebimas faktas, kad matymas 
per atstumą —- realus Žmogaus ar bent kai kurių žmonių gebėjimas, ir mes 
puikiai žinome, kaip griežtai šis postulatas yra mokslininkų užginčijamas. 
Bet dar labiau ginčytina, kad spiritizmo faktai gana akivaizdūs ir gana 
dažni, todėl galėjo tapti pagrindu visiems tikėjimams ir visoms apeigoms, 
susijusioms su dvasiomis ir sielomis. Šių klausimų svarstymas mus per 
daug nutolintų nuo mūsų studijos objekto. Beje, juo labiau neverta gilintis į 
tokį svarstymą todėl, kad Lango teorijoje apstu prieštarų, kurias tolesniuose 
paragrafuose rasime esant ir Tyloro teorijoje. 

“ Analogišką pastabą pateikia Jevonsas. Kaip ir Tyloras, jis pripažįsta, 
kad sielos idėja kyla iš sapno ir kad jau suformuotą žmogus ją perkelia į 
daiktus. Tačiau, priduria jis, tai, kad gamta buvo suvokiama gyva, kaip 
žmogus, dar nereiškia, kad ji būtų tapusi kulto objektu. „Iš to, kad žmogus 


medį, lankstomą vėjo, ugnį, prigęstančią ir vėl įsiplieskiančią, laiko gyva 

Net atrodo, kad mirtis turėtų susilpninti vitalinę energiją, o 
ne suaktyvinti. Įsitikinimas, jog siela glaudžiai susijusi su kūno 
gyvenimu, labai paplitęs mažiau pažengusiose civilizacijose. Jei 
sužeistas kūnas, siela irgi sužeista, ir sužeista į tą pačią vietą. Be 
to, ji turėtų senti kartu su kūnu. Kai kurios tautos nelaidoja žmo- 
nių, sulaukusių žilos senatvės; manoma, esą kartu su kūnais 
paseno irjų sielos*. Pasitaiko, kad ypač privilegijuotus asmenis — 
karalius ar žynius - įprasta nužudyti dar nesulaukusius senat- 
vės, mat tikima juos turint kažkokią galingą sielą ir tą sielą ben- 
druomenė trokšta išsaugoti ir globoti. Šitaip norima ją apsaugo- 
ti nuo fizinio išsekimo, apėmusio kūną, kuris tuo momentu yra 
tos sielos buveinė; todėl ją atitraukia nuo kūno, kol ji dar nepra- 
rado savo stiprybės, ir perkelia į jaunesnį kūną. Čia ji galės iš- 
saugoti savo gyvybingumą“. Bet tada, kai mirtis ištinka dėl ligos 
ar senatvės, atrodytų, siela tegali išsaugoti labai sumenkusias 
jėgas, o kai kūnas galutinai suyra, darosi neaišku, kaip siela 
galėtų pergyventi kūną, jei tėra jo antrininkė. Pergyvenimo idėja 
šiuo požiūriu tampa sunkiai suprantama. Taigi tarp laisvai vei- 
kiančio antrininko idėjos ir dvasios, kurią pasisavina kultas, 
atsiranda spraga, loginis ir psichologinis vakuumas. 

Toji spraga rodosi juo didesnė žinant, kokia bedugnė skiria 
sakralinį pasaulį nuo profaninio; nes akivaizdu, jog daiktui per- 
kelti iš vienos kategorijos į kitą paprastos pakopos neužteks. 
Sakralinės esybės nuo profaninių skiriasi ne vien savo keisto- 
mis, stebinančiomis formomis ir didesnėmis galiomis; vienoms 
ir kitoms įvertinti nėra bendro mato. Antrininko samprata nie- 
kuo nepaaiškina tokio radikalaus heterogeniškumo. Sakoma, jog 
išsilaisvinęs iš kūno antrininkas gali padaryti gyviesiems arba 
daug gera, arba daug bloga - nelygu kaip jis į juos žiūri. Tačiau 
negana, kad toji būtybė trikdytų aplinkinių ramybę ir kad atro- 


būtybe, dar negalima spręsti, jog vienas ar kitas suvokiami kaip antgamti- 
nės būtybės; priešingai, kuo labiau tie objektai panėši į žmogų, tuo labiau jo 
akimis jie negali turėti nieko antgamtiška“ (Introduction to the History of 
Religion, p. 55). 

B Žr. Spencer et Gillen, North. Tr., p. 506, ir Nat. Tr., p. 512. 

* Tai būtent ta ritualų ir mitų tema, į kurią Frazeris gilinasi savo Golden 
Bough. 


68 PRELIMINARINIAI KLAUSIMAI 


dytų kitokios prigimties nei tie, kuriems ji neleidžia ramiai gy- 
venti. Be abejo, tas jausmas, kurio kupina tikinčiojo širdis, visa- 
da sumišęs su atsargumu ir baime; bet toji baimė si generis, joje 
daugiau pagarbos nei baugesio, joje vyrauja tas ypatingas jau- 
dulys, kurį žmogui kelia didingumas. O didingumo idėja iš es- 
mės religinė. Taigi mes nieko nepaaiškiname apie religiją, kol 
nerandame, iš kur plaukia pati jos idėja, su kuoji susijusi ir kas 
ją pažadina sąmonėje. Paprastoms žmonių sieloms negalėtų bū- 
ti suteikta tokių savybių jau vien todėl, kad jos yra bekūnės. 
jog Žmogus turi sielą, kuri kūnui mirus jį palieka; tada ji pakei- 
čia vardą ir tampa tuo, ką jie vadina tindalo, naimat ir t. t. Melane- 
ziečiai garbina mirusiųjų sielas: jas meldžia, jų šaukiasi, neša 
joms dovanas ir aukas. Tik ne visi jų tindalo yra ritualinių apei- 
gų objektai. Šitokia garbė suteikiama tik tindalo, kilusiems iš tų 
žmonių, kuriems dar gyviems viešoji nuomonė suteikė ypatingo 
išskirtinumo savybę; ją melaneziečiai vadina mana. Vėliau pa- 
tikslinsime šio žodžio reikšmę, kol kas užteks pasakyti, kad tai 
bet kurios sakralinės esybės skiriamoji ypatybė. Mana, teigia Cod- 
ringtonas, „būtent tai, kas leidžia atlikti veiksmus, pranokstan- 
čius Žmonių sugebėjimus, įprastus gamtos reiškinius“". Maną 
turi žynys, raganius, ritualinė formulė, lygiai kaip ji gali būti 
priskiriama ir sakraliniam akmeniui ar dvasiai. Taigi vieninte- 
liai tindalo, kuriems teikiamos religinės priedermės, yra tokios 
sielos, kurios jų savininkams dar gyviems esant jau pačios sa- 
vaime yra sakralinės esybės. O kitos sielos, daugelio eilinių žmo- 
nių, profanų minios sielos, pasak to paties autoriaus, yra „nie- 
kas tiek po mirties, tiek iki mirties“. Taigi pati mirtis neturi 
jokios sudievinimo savybės. Kadangi ji galutinai atlieka sielos 
atsiskyrimo nuo profaninių daiktų darbą, tik ji gali sustiprinti 
sielos šventumą, jei, žinoma, tą šventumą siela jau turi, nes mir- 
tis šventumo nesuteikia. 

Beje, jei iš tikrųjų, pagal animistų hipotezę, pirmosios šventos 
esatys buvo mirusiųjų vėlės, o pirmasis kultas - protėvių kultas, 
galėtume manyti, kad kuo bendruomenės žemesnio civilizacijos 


5 The Melanesians, p. 119. 
*6 Ibid., p. 125. 

lygio, tuo kultas užima svaresnę vietą religiniame gyvenime. Vei- 
kiau yra atvirkščiai. Protėvių kultas plėtojasi ir reiškiasi būdin- 
ga savo forma tik toliau pažengusiose civilizacijose, kaip antai 
Kinijoje, Egipte, graikų ir romėnų kraštuose; šito kulto nerastu- 
me Australijos bendruomenėse, kurių organizacinė struktūra, 
kaip įsitikinsime, žemiausia ir primityviausia, kokią tik žinome. 
Be abejo, čia esama laidojimo ir gedulo ritualų; tik tos apeigos 
nėra kultas, nors kartais — ir labai klaidingai - šitaip vadina- 
mos. Kultas nėra paprasta ritualinių reikalavimų visuma, kai 
žmogus tam tikromis aplinkybėmis yra linkęs jų laikytis; tai ri- 
tualų, švenčių, įvairių apeigų sistema, kurių visų bendra savybė 
— periodiškas kartojimasis. Ritualų, švenčių ir apeigų, atitinkan- 
čių tikinčiojo poreikį tam tikrais reguliariais laiko tarpais su- 
stiprinti ryšius, kurie jį sieja su sakralinėmis būtybėmis ir nuo 
kurių jis priklauso. Štai kodėl kalbama ne apie vestuvių kultą, o 
apie vestuvių ritualus, ne apie naujagimio kultą, o apie gimimo 
ritualus, nes šių proginių įvykių, iš kurių išsirutuliojo ritualai, 
negalima laikyti periodiškais. Taip pat ir apie protėvių kultą 
galima kalbėti tik tuomet, kai protarpiais ant kapų dedamos au- 
kos, kai daugmaž vienodu laiku liejamas dievams vynas, kai 
mirusiojo garbei reguliariai rengiamos iškilmės. O australas su 
savo mirusiaisiais šitokių santykių nepalaiko. Žinoma, jis pa- 
gal ritualą privalo velionį palaidoti, jį apverkti nurodytą laiką ir 
nurodytu būdu, atkeršyti už mirusįjį, jei reikia“. Bet, atlikus tą 
pagarbos aktą, kai jau mirusiojo kaulai išdžiūvę ir pasibaigęs 
gedulas, viskas baigiasi ir gyvieji nebeturi jokių įsipareigojimų 
savo giminaičiams, kurių jau nėra. Teisybė, vienu pavidalu mi- 
rusieji dar gali užimti tam tikrą vietą artimųjų gyvenime ir pasi- 
baigus gedului. Kartais saugomi jų plaukai ar kuris jų kaulų 
segmentas dėl jiems priskiriamų ypatingų savybių“. Bet tada jie 
jau liaujasi egzistavę kaip asmenys ir pakliūva į beasmenių 


7 Kartais mirusiajam aukojamos ir aukos (žr. Roth, Superstition, Magic a. 
Medicine, in (Oueensland Ethnog., Bull. Nr. 5, 5 69, c ir Burial Customs, N. Ou. 
Ethnog., Bull. Nr. 10, in Records of the Australian Museum, VI, Nr. 5, p. 395). 
Bet aukojamos ne periodiškai. 

28 Žr. Spencer et Gillen, Native Tribes of Central Australia, p. 538, 553, ir 
Northern Tribes, p. 463, 543, 547. 

amuletų gretą. Jie nėra jokio kulto objektas ir pasitarnauja 
magijai. 

Tačiau Australijoje yra tokių genčių, kurios periodiškai ren- 
gia ritualines šventes pramanytų protėvių garbei, protėvių, ku- 
riuos tradicija nukelia į pačią laikų pradžią. Daugiausia tai tam 
tikri teatriniai vaidinimai; juose gestais išreiškiami veiksmai, mi- 
tų priskiriami tiems legendiniams herojams*?. Tik tokių vaidini- 
mų personažai nėra žmonės, kuriuos, nugyvenusius savo amžių, 
pats mirties faktas būtų pavertęs atitinkamais dievais. Tikima, 
jog gyvendami jie buvo apdovanoti antgamtinėmis galiomis. 
Jiems priskiriama visa, kas buvo didinga genties ir pasaulio is- 
torijoje. Manoma, kad daugiausia jie sukūrė žemę ir žmones to- 
kius, kokie šie yra. Juos vis dar supanti aureolė ryški ne todėl, 
kad jie protėviai, kitaip tariant, ne todėl, kad jie mirę, o todėl, kad 
jiems dabar ir visais laikais priskirta dieviškumo ypatybė; ta- 
riant melanezietiškai, jie iš prigimties apdovanoti mana. Todėl 
nebūtų jokio pagrindo teigti, kad mirtis turi bent menkiausią 
sudievinimo galią. Net negalėtume tvirtinti, kad tie ritualai su- 
daro protėvių kultą, nes juose nesikreipiama į protėvius. Tikram 
mirusiųjų kultui būtina, kad realūs protėviai, giminės, kurių 
žmonės kasdien netenka, mirę taptų kulto objektu; ir dar kartą 
pridursime, kad tokio kulto žymių Australijoje nerasta. 

Taigi kultas, pagal hipotezę turįs vyrauti žemesnės civiliza- 
cijos bendruomenėse, iš tikrųjų neegzistuoja. Galiausiai darome 
išvadą, kad australams mirusieji rūpi tik jų mirties momentu ir 
tuoj pojo. Antra vertus, tos pačios tautos, kaip pamatysime, prak- 
tikuoja kompleksinį visai kitos prigimties šventų esybių kultą; jį 
sudaro daugybė apeigų, retkarčiais trunkančių ištisas savaites, 
net mėnesius. Ir visiškai neįsivaizduojama, kad tie keli ritualai, 
kuriuos australas atlieka netekęs bent vieno savo artimojo, būtų 
tokie pat kaip tie nuolatiniai kultai, reguliariai kasmet kartojami 
ir užimantys svarbią vietą jo gyvenime. Tarp vienų ir kitų toks 
ryškus skirtumas, kad visiškai pagrįsta būtų klausti: jei žmonių 
sielos, toli gražu nebūdamos įsivaizduojamų dievų modeliu, nuo 
pat pradžių nebuvo suvokiamos kaip dieviškumo apraiškos, tai 
ar tik pirmieji kultai nebus atsiradę iš antrųjų? 


3 Žr. Spencer et Gillen, Northern Tribes, sk. VI, VII, IX. 

IV 


Jeigu mirusiųjų kultas nėra primityvus, tada animizmas neten- 
ka pagrindo. Ir galėtų atrodyti bereikalinga svarstyti trečiąją sis- 
temos tezę - mirusiųjų kulto virtimą gamtos kultu. Bet kadangi 
postulatas, kuriuo jis remiasi, nesvetimas ir religijos tyrinėto- 
jams, tokiems kaip Brintonas“, Langas*!, Rėville'is“?, net pats 
Robertsonas Smithas“?, paprastai grynojo animizmo nepripažįs- 
tantiems būtina jį panagrinėti. 

Toks mirusiųjų kulto perėjimas į gamtos sistemą atsirado dėl 
mūsų instinktyvaus polinkio visus daiktus įsivaizduoti pagal 
savo pačių pavidalą, tai yra kaip gyvas mąstančias būtybes. Ma- 
tėme, kad jau Spenceris užginčijo šio tariamo instinkto realumą. 
Kadangi gyvūnas aiškiai skiria gyvus kūnus nuo negyvų, Spen- 
ceriui pasirodė neįmanomas dalykas, kad žmogus, kaip gyvūno 
įpėdinis, iš prigimties neturėtų to paties sugebėjimo. Tačiau nors 
ir kokie būtų tikri Spencerio pateikti faktai, jie šiuo atveju negali 
būti įrodymas, kokiu jis juos laiko. Samprotaudamas jis teigia, 
kad visi gyvūno sugebėjimai, instinktai, polinkiai vientisai per- 
eina Žmogui; bet tai klaidinga jau nuo pat pradžių ir nepagrįstai 
laikoma akivaizdžia tiesa. Pavyzdžiui, iš to, kad seksualinis pa- 
vydas paprastai stiprus tarp labiau išsivysčiusių gyvūnų, buvo 
sprendžiama, esą jis turėtų nuo pat istorijos pradžios būti lygiai 
tiek būdingas ir žmogui“. Šiandien jau nekyla abejonių, kad žmo- 
gus gali praktikuoti seksualinį komunizmą, o tai būtų visiškai 
neįmanoma, jei aplinkybėms verčiant pavydo nebūtų galima su- 
švelninti ar visai nusikratyti“?. Nes iš tiesų Žmogus nėra vien 


* The Religions of Primitive Peoples, p. 47 ir toliau. 

3 Mythes, Cultes et Religions, p. 50. 

22 Les religions des peuples non civilisės, II, Conclusion. 

5 The Religion of the Semites, 2“ ėdition, p. 126, 132. 

* Pavyzdžiui, taip samprotauja Westermarck (Origine du mariage dans 
Uespėce humaine, p. 6, Paris, F. Alcan). 

5 Seksualiniu komunizmu mes nelaikome promiskuiteto būklės, kai žmo- 
gus nepripažįsta jokių santuokinių nuostatų: mes net manome, kad tokios 
būklės apskritai niekada nėra buvę. Tik neretai atsitikdavo, kad vyrų grupė 
reguliariai santykiaudavo su viena ar daugiau moterų. 

gyvūnas su keletu papildomų savybių: jis - visai kas kita. Žmo- 
gaus prigimtis tarsi perlydyta iš gyvūnų prigimties, ir per tai jis 
kai ką prarado, kai ką laimėjo. Kiek mes netekome instinktų! Ir 
tai todėl, kad Žmogus santykiauja ne vien su fizine aplinka, bet 
ir su nepalyginti platesne socialine aplinka, ir šie santykiai pa- 
stovesni ir veiksmingesni negu tie, kurių poveikį patiria gyvū- 
nai. Kad išgyventų, žmogus turi prisitaikyti. Beje, kad visuome- 
nė galėtų išsilaikyti, dažnai jai reikia, kad mes daiktus matytu- 
me tam tikru rakursu, jaustume juos tam tikru būdų; atitinkamai 
ji modifikuoja tas sampratas, kurias buvome linkę suformuoti, 
jausmus, į kuriuos būtume linkę, jei paklustume savo gyvuliška- 
jai prigimčiai: ji juos pakeičia iki priešingų jausmų. Ar tik neke- 
tina ji mūsų gyvenimo laikyti menkaverčiu dalyku, tuo tarpu 
gyvūnui tai didžiausias gėris“. Taigi bergždžios pastangos 
spręsti apie primityviojo žmogaus proto struktūrą pagal labiau- 
siai išsivysčiusius gyvūnus. 

Tačiau jei Spencerio prieštara neturi lemiamos svarbos, ko- 
kią jai buvo priskyręs autorius, tai ir animizmo postulatas ne- 
bus išspaudęs jokios naudos iš painiavų, kurių pridaro vaikai. 
Kai girdime vaiką su įniršiu aprėkiant daiktą, į kurį jis atsitren- 
kė, iš to darome išvadą, kad jam tas daiktas atrodo tokia pat 
protinga būtybė kaip jis pats; bet klaidinga būtų šitaip aiškintis 
jo žodžius ir gestus. Iš tikrųjų vaikui svetimi tokie sudėtingi sam- 
protavimai, kuriuos mėginama jam priskirti. Vaikas muša stalą, 
kuris jį užgavo, visai ne todėl, kad manytų jį esant gyvą ir protin- 
gą, o todėl, kad jam skauda. Skausmo sukeltas pyktis turi pra- 
trūkti, ant ko nors išsilieti, ir visai natūralu, kad nukenčia net 
daiktas, kuris atrodo dėl to kaltas, nors yra niekuo dėtas. Pana- 
šiu atveju ir suaugusiojo elgsena dažnai irgi menkai motyvuota. 
Smarkiai įtūžę puolame plūstis, daužytis, nors tiems daiktams, 
ant kurių išliejame pyktį, nepriskiriame jokios sąmoningos pik- 
tos valios. Ir visos painiavos baigiasi. Vaikas nurimęs puikiau- 
siai moka atskirti kėdę nuo žmogaus, nesielgia vienodai su jais. 
Lygiai tokiu pat argumentu paaiškinamas polinkis elgtis su žais- 
liukais it su gyvomis būtybėmis. Vaiko poreikis žaisti toks stip- 
rus, kad jis susikuria savo žaidimams medžiagą, lygiai kaip ką 


* Žr. mūsų Suicide, p. 233 ir toliau. 

tik minėtu atveju skausmo sukelti gaivališkai išsiveržę stiprūs 
jausmai susikuria sau medžiagą iš aplinkinių daiktų. Vaikas 
sąmoningai gali žaisti su Polišineliu tik įsivaizduodamas jį kaip 
gyvą asmenį. Tokią iliuziją vaikui, beje, lengva susidaryti, nes jį 
labiausiai veikia vaizduotė; jis ir mąsto vaizdais, o juk žinoma, 
koks lankstus yra vaizdinis mąstymas ir kaip klusniai jis pasi- 
duoda potroškiams. Bet vaikas taip mažai tiki savo fikcija, kad 
apstulbtų, jei nei iš šio, nei iš to toji fikcija virstų tikrove ir jo lėlė 
jam įkąstų??. 

Taigi palikime ramybėje tas abejotinas analogijas. Norint su- 
žinoti, ar žmogus buvo iš pat pradžių linkęs į jam priskiriamas 
painiavas, nereikia nagrinėti nei gyvulio, nei vaiko elgsenos, o 
tik pačius primityviausius tikėjimus. Jei gamtos dvasios ir die- 
vai sukurti pagal Žmogaus sielos pavidalą, jie turėtų atitikti sa- 
vo modelio prigimtį ir esminius bruožus. Sielą geriausiai apibū- 
dina jos suvokimas kaip vidinio, kūnui gyvybę suteikiančio, pra- 
do; tai siela verčia kūną judėti, veikti, siela jame gyvena, ir jai iš 
kūno pasitraukus gyvenimas sustoja arba laikinai sustabdomas. 
Kūnas yra sielos prigimtinė buveinė, bent tol, kol kūnas tebėra 
gyvas. Beje, kitaip yra su dvasiomis, priskirtomis įvairiems gam- 
tos objektams. Saulės dievas nebūtinai gyvena saulėje, lygiai kaip 
akmens dvasia - akmenyje, kuris jai skirtas nuolatiniu būstu. 
Dvasia neabejotinai palaiko glaudžius ryšius su kūnu, kuriam ji 
"priskirta, bet pasakymas, kad kūne yra dvasia, būtų netikslus. 
„Melanezijoje, - tvirtina Codringtonas, - neatrodo, kad būtų ti- 
kima esant dvasias, kurios įkvepia gyvybę gamtos objektams — 
medžiui, kriokliui, audrai ar uolai - ir kad jos yra tas pat, kas, 
manoma, siela yra žmogaus kūnui. Teisybė, europiečiai kalba 
apie jūros, audros ar girios dvasias, bet čiabuviai jas minėdami 
turi galvoje visai ką kita. Šie mano, kad dvasia buvoja girioje ar 
jūroje ir turi galių sukelti audras ir susargdinti keliautojus“ **. 
Siela glūdi kūno viduje, o dvasia daugiausia laiko praleidžia už 
objekto, kuris tėra jos pagrindas. Štai vienas skirtumas jau ir yra, 
ir neatrodo, kad jis liudytų, jog antroji idėja kilusi iš pirmosios. 


37 Spencer, Principes de Sociologie, I, p. 188. 
3 The Melanesians, p. 123. 

Kita vertus, jei žmogus iš tiesų linkęs suvokti daiktus pagal 
savo pavidalą, tai pirmosios šventos esybės turėjo būti įsivaiz- 
duojamos panašios į jį. Taigi antropomorfizmas toli gražu nėra 
primityvus, veikiau tai kiek pažengusios civilizacijos ženklas. 
Pradžioje sakralinės esybės buvo suvokiamos gyvūno ar augalo 
pavidalu ir tik palaipsniui išsirutuliojo Žmogaus pavidalas. To- 
liau matysime, kad Australijoje reikšmingiausi sakraliniai daik- 
tai yra gyvūnai ir augalai. Net Šiaurės Amerikos indėnai savo 
garbinamas didžiąsias kosmines dievybes labai dažnai vaizduo- 
ja gyvūnų pavidalu*?. „Esant tokiam dvasiniam lygmeniui skir- 
tumo tarp gyvūno, žmogaus ir dieviškos būtybės nejaučiama, — 
stebisi Rėville'is, - ir dažniausiai fundamentalus pavidalas vei- 
kiau yra gyvūno pavidalas“ *. Jei norėtume rasti dievą, visą sukur- 
tą iš Žmogaus sudedamųjų dalių, turėtume eiti mažne iki krikš- 
čionybės. Čia Dievas - žmogus, ir ne tik fiziniu pavidalu, kuriuo 
laikinai apsireiškė, jis žmogus ir savo išsakomomis mintimis bei 
jausmais. Tačiau net Romoje ir Graikijoje, nors ten dievai dau- 
giausia vaizduojami žmogaus pavidalu, keletas mitinių perso- 
nažų vis dar išsaugoję gyvulio prigimties žymių: Dionisas, daž- 
nai vaizduojamas su tauro ragais, Demetra - su arklio karčiais, 
Panas, Silenas, faunai ir kiti*'. Taigi negalima beatodairiškai tvir- 
tinti, kad Žmogus itin linkęs suteikti daiktams savo pavidalą. 
Negana to, jis pats pradėjo suvokti save artimai susietą su gyvū- 
no prigimtimi. Australijos gyventojai ir daugelis Šiaurės Ameri- 
kos indėnų tiki, esą žmonių padermės protėviai buvę žvėrys ar 
augalai arba bentjau pirmieji žmonės turėję ypatybių, būdingų 
kai kurioms gyvūnų ir augalų rūšims. Taigi žmogus, užuot vi- 
sur tematydamas būtybes, panašias į save, pradėjo pats save 
įsivaizduoti turint pavidalą būtybių, nuo kurių visiškai skyrėsi. 


* Dorsey, A Study of Siouan Cults, in XI" Annual Report of the Bureau of 
Amer. Ethnology, p. 431 ir toliau. 

* La Religion des peuples non civilisės, I, p. 248. 

*! Žr. W. de Visser, De Graecorum diis non referentibus speciem humanam. Žr. 
P. Perdrizet, Bulletin de Correspondance hellėnigue, 1899, p. 635. 

Animizmo teorija, beje, lenkia į vieną išvadą, kuri galbūt yra 
geriausias jos paneigimas. 

Jeigu ši išvada pasirodytų teisinga, reikėtų pripažinti, kad 
religiniai tikėjimai yra niekuo objektyviai nepagrįsti grupės ha- 
liucinaciniai vaizdiniai. Iš tiesų manoma, jog jie visi kilę iš sie- 
los sąvokos, nes dvasios ir dievai - sublimuotos sielos. Tačiau 
pati sielos sąvoka, kaip teigia Tyloras ir jo pasekėjai, visa sufor- 
muota iš miglotų ir nepatvarių vaizdų, užplūstančių sąmonę 
mums miegant, ir kadangi siela yra antrininkas, ji yra ne kas 
kita kaip Žmogus, toks, koks jis sau pasirodo per sapną. Laikan- 
tis šio požiūrio šventos esybės tebus vaizdiniai, žmogui išky- 
lantys užėjus kažkokiam kliedesiui, kuris reguliariai kartojasi 
kasdien, ir neįmanoma suprasti, kokiems naudingiems tikslams 
jos tarnauja ir ką tikrovėje reiškia. Jei žmogus meldžiasi, aukoja 
aukas ir neša dovanas, jei jis prisiverčia atsisakyti daugybės da- 
lykų, kai jam liepia ritualas, vadinasi, esama tarsi įgimtos abera- 
cijos ir dėl tos aberacijos jis supranta sapnus kaip suvokinius, 
mirtį - kaip užsitęsusį miegą, negyvus daiktus - kaip gyvus ir 
mąstančius. Todėl, daugelio manymu, religinių galių forma, kaip 
protas ją suvokia dabar ar suvokė anksčiau, tiksliai jų neišreikš; 
tikrąją jų esmę ne tik užgožė simboliai, kuriais jos buvo pertei- 
kiamos; už tų vaizdų ir figūrų apskritai nėra nieko, vien neišla- 
vinto proto košmarai. Galiausiai religija tėra susistemintas ir 
išgyventas sapnas, tik neturintis realaus pagrindo*?. Štai kodėl 


* Pagal Spencerį, tikėjime dvasiomis vis vien galima rasti tiesos grūdą: 
mintį, kad „galia, kuri pasireiškia sąmonėje, nėra ta pati galios forma, kuri 
pasireiškia už sąmonės“ (Ecclesiastical Institutions, $ 659). Spenceris tuo nori 
pasakyti, 44 jėgos samprata apskritai yra jėgos jausmas, kurį mes išplati- 
name po visą visatą; beje, būtent tai pripažįsta ir animizmas, kai apgyven- 
dina gamtą dvasiomis, analogiškomis mūsiškei. Bet jei ši hipotezė apie jėgos 
idėjos susiformavimo būdą teisinga, tai su rimtomis išlygomis, kurias ir 
pateiksime (d. III, sk. III, $ 3), joje pačioje nėra nieko religiško, ji neapeliuoja 
į jokį kultą. Taigi teliktų konstatuoti, kad religinių simbolių ir ritualų siste- 
ma, daiktų skirstymas į sakralinius ir profaninius, vienu žodžiu, viskas, kas 
religijoje yra grynai religiška, neatitinka tikrovės. Beje, tas tiesos grūdas yra 
taip pat ir net labiau klaidos grūdas; kadangi gamtos ir sąmonės jėgos ne tik 
panašios, bet ir labai skirtingos, jas sutapatinti reikštų pasmerkti save nusi- 
vylimams. 

animizmo teoretikai, ieškodami religinio mąstymo ištakų, tede- 
da mažai pastangų. Kai jie mano radę teisingą paaiškinimą, kaip 
žmogus galėjo įsivaizduoti keistų, miglotų, tokių kaip sapne, 
pavidalų būtybes, problema jiems jau atrodo išspręsta. 

O iš tikrųjų toji problema nė nepajudinta. Juk neleistina, kad 
idėjų sistemos, tokios kaip religijos, kurios istorijoje užėmė žen- 
klią vietą ir iš kurių visais laikais tautos sėmėsi gyvybinės ener- 
gijos, būtų telaikomos iliuzijų raizginiais. Šiandien jau pripa- 
žįstama, jog teisė, moralė, pats mokslinis mąstymas gavo užuo- 
mazgą religijoje, per ilga su ja susipynė ir iki šiol liko persmelkti 
jos dvasios. Kaipgi tokia tuščiavidurė fantasmagorija būtų galė- 
jusi šitaip patvariai ir negrįžtamai suformuoti Žmogaus sąmo- 
nę? Be menkiausių dvejonių, religijotyroje turi vyrauti princi- 
pas, kad religija atspindi tik tai, kas egzistuoja gamtoje, nes moks- 
las tėra gamtos reiškinių aiškinimas. Lieka išsiaiškinti, kuriai 
gamtos sričiai priklauso religija ir kas galėjo priversti žmones 
šią realybę įsivaizduoti būtent tokiu pavidalu, kuris būdingas 
religiniam mąstymui. Bet, prieš iškeldami tokį klausimą, pirmiau- 
sia turime pripažinti, kad taip įsivaizduoti dalykai yra realūs. 
Kai XVIII a. filosofai, aiškindami religiją, darė didžiulę klaidą 
paveikti dvasininkijos, jie bent jau galėjo pasiaiškinti, jog dvasi- 
ninkų luomas šito klydimo taip atkakliai laikėsi dėl naudos, ku- 
rią gavo mulkindamas žmones. Tačiau jei patys žmonės buvo 
šitų klaidingų idėjų sistemų kūrėjai ir leidosi jų apgaudinėjami, 
tai kaip toji stulbinanti apgavystė galėjo tiek ilgai trukti be jokio 
ryšio su istorija? 

Kyla klausimas, ar tokiomis aplinkybėmis religijos mokslo, 
religijotyros, terminas tiksliai vartojamas. Juk mokslas - dis- 
ciplina, kuri, nors ir kaip ją suvoksime, visada liečia konkre- 
čią realybę. Fizika ir chemija - mokslai, nes fizikos ir chemijos 
reiškiniai yra realūs ir jų realumas nepriklauso nuo įrodomų 
tiesų. Arba štai psichologijos mokslas; taip, mokslas, nes są- 
monė egzistuoja realiai, nepriklausomai nuo psichologo. Re- 
ligija, priešingai, negalėtų atsilaikyti prieš animizmo teoriją, 
jei vieną gražią dieną visi žmonės ją pripažintų teisinga, nes jie 
turėtų atsikratyti tų klaidų, kurias jiems bus atskleidusi gamta ir 
prigimtis. Kas tai per mokslas, kurio pagrindinis atradimas bū- 
tų pradangintijo paties tyrinėjamą objektą? 

Trečias skyrius 


Elementarios religijos pagrindinės koncepcijos (tęsinys) 


II. Natūrizmas 


Visai kita dvasia persmelkta natūrizmo mokykla. 

Beje, ji „komplektuojama“ iš labai skirtingų sferų. Animizmo 
problemas tyrinėja daugiausia etnografai ir antropologai. Jų ty- 
rinėtos religijos pačios seniausios ir primityviausios, kokias tik 
žmonija kada yra praktikavusi. Todėl ten skiriama tokia svarbi 
vieta mirusiųjų vėlėms, dvasioms, demonams, tai yra antros ka- 
tegorijos dvasinėms esybėms, nes šiose religijose aukštesnio ran- 
go esybių nežinoma!. Priešingai, mes dabar ketiname išdėstyti 
teorijas tų mokslininkų, kurie daugiau tyrinėjo didžiąsias Euro- 
pos ir Azijos civilizacijas. 

Kai įkandin brolių Grimų susidomėta indoeuropiečių tautų 
skirtingų mitologijų lyginimu, netruko visus nustebinti ryškūs 
jų panašumai. Identifikavus mitų personažus paaiškėjo, kad jie, 
nors ir skirtingai vadinami, simbolizuoja tas pačias idėjas ir at- 
lieka tas pačias funkcijas; net jų vardų gretinimas parodė, jog 
kartais tarp jų galima rasti sąsajų. Tokius panašumus tegalima 
paaiškinti ištakų bendrumu. O tai leido manyti, kad koncepci- 
jos, tokios, atrodytų, įvairios, yra išaugusios iš bendro kamieno, 
tik kiek skirtingų formų, ir tuo nesunku įsitikinti. Tas didžiąsias 
religijas reikėjo įvertinti komparatyviniu (lyginamuoju istoriniu) 
metodu ir prisikasti prie kur kas senesnės idėjų sistemos, tikrai 
primityvios religijos, iš kurios ir bus kilusios kitos. 

Tokias viltis pažadino Vedų pažinimas. Vedos atvėrė rašyti- 
nių tekstų turtus; veikiausiai jų rašymo datos buvo pasendintos, 


' Veikiausiai šituo galima paaiškinti, kodėl tokie folkloristai kaip Mann- 
hardtas simpatizavo animizmo idėjoms. Liaudies tikėjimuose, kaip ir že- 
mesnėse religijose, į pirmą planą visada stoja antros kategorijos dvasinės 
būtybės. 

bet tai netrukdo Vedoms vadintis vienu seniausių mūsų turimų 
rašytinių paminklų indoeuropiečių kalba. Taigi dabar buvo ga- 
lima įprastais filologijos metodais tyrinėti literatūrą, tokią pat 
seną, o gal dar senesnę kaip Homero kūryba, tyrinėti religiją, ko 
gero, senesnę už senovės germanų religijas. Tokios vertės doku- 
mentas turėjo akivaizdžiai nušviesti nauja šviesa Žmonijos reli- 
gines ištakas, ir religijotyra įgijo puikią progą atsinaujinti. 

Iš čia išsirutuliojusi koncepcija taip puikiai atitiko mokslo 
padėtį ir visuotinę idėjų plėtotę, kad veik vienu metu įsitvirtino 
dviejuose visai skirtinguose kraštuose. 1856 m. Maxas Mūlleris 
jos principus išdėstė savo Oxford Essay*. Po trejų metų pasirodė 
Adalberto Kuhno knyga apie ugnies ir dieviškojo gėrimo kilmę", 
kurioje juntama ta pati dvasia. Idėja, iškilusi mokslinėje terpėje, 
labai greitai plinta. Su Kuhno vardu glaudžiai susijęs jo svainio 
Schwartzo vardas; Schwartzo knyga apie mitologijos kilmę? iš- 
ėjo netrukus po A. Kuhno knygos. Steinhalis ir visa vokiškoji 
Voelkerpsychologie mokykla irgi šliejasi prie to paties sąjūdžio. Į 
Prancūziją 1863 m. tą teoriją perkėlė Michelis Brėalis?. Ši teorija 
veik nesusilaukė pasipriešinimo, ir, pasak Gruppe“, „atėjo lai- 
kas, kai, išskyrus keletą klasikinės filologijos specialistų, kuriems 
svetimi Vedų tyrinėjimai, visi mitologai savo aiškinimų išeities 
tašku ėmė Maxo Mūllerio ar Kuhno principus“*. Todėl ir svarbu 
juos išnagrinėti, įsigilinti į jų esmę ir įvertinti. Kadangi niekas 


* Skirsnyje, pavadintame Comparative Mythology (p. 47 ir toliau). Prancū- 
ziškas vertimas pasirodė tokiu pavadinimu: Essai de mythologie comparėe, 
Paris-Londres, 1859. 

* Herabkunft des Feuers und Gėttertranks, Berlin, 1859 (naujas leid. Ernst 
Kuhn, 1886). Plg. Der Schuss des Wilden Jūgers auf den Sonnenhirsch, Zeitschrift, 
f. d. Phil., I, 1869, p. 89-169; Enwickelungsstufen des Mythus, Abbhandl. d. 
Berl. Akad., 1873. 

4 Der Ursprung der Mythologie, Berlin, 1860. 

? Savo knygoje Hercule et Cacus. Etude de mythologie comparėe. L'Essai de 
Mythologie comparėe pažymėta kaip Maxo Millerio veikalas, „kuris atveria 
naują mitologijos istorijos epochą“ (p. 12). 

* Die griechische Kulte und Mythen, I, p. 78. 

" Tarp autorių, priėmusių tą koncepciją, paminėtinas Renanas. Žr. jo 
Nouvelles ėtudes d'histoire religieuse, 1884, p. 31. 

geriau už Maxą Mūllerį sistemingai jų nepateikė, toliau jo ap- 
žvalgos elementais daugiausia ir remsimės“. 


Kaip jau įsitikinome, numanoma animizmo postulato esmė —- 
kad religija, bent jau savo ištakomis, neišreiškia jokios potyriais 
suvokiamos realybės. Maxas Mūlleris remiasi visai priešingu 
principu. Jo nuomone, religija remiasi patyrimu, iš jo įgyja auto- 
ritetą, ir tai yra aksioma. „Kad religija, - teigia jis, - užimtų jai 
deramą vietą kaip teisėtas mūsų sąmonės elementas, ji, kaip ir 
visos kitos mūsų žinios, turi remtis jusliniu patyrimu'“?. Prisi- 
mindamas šia proga empirinį posakį Nihil est in intellectu guod 
non ante fuerit in sensu, jis jį pritaiko religijai ir pareiškia, jog tikė- 
jime negali būti nieko, ko prieš tai nėra buvę juslėse. Taigi šįsyk 
doktrina bus išvengusi rimtos prieštaros, kurią įžvelgėme ani- 
mizme. Regis, šiuo požiūriu religija turėtų pasireikšti ne kaip 
kažkoks miglotas ir painus sapnas, o kaip idėjų ir praktikų sis- 
tema, tvirtai stovinti ant realybės pamato. 

O kokie yra tie pradiniai religinio mąstymo suvokiniai? Į šį 
klausimą ir turėtų padėti atsakyti Vedų tyrinėjimas. 

Vedose minimi dievų vardai paprastai yra arba bendriniai, ir 
dabar tebevartojami, arba tie senieji bendriniai vardai, kurių pir- 
minę reikšmę dar įmanoma atsekti. Tačiau ir vieni, ir kiti įvardija 
pagrindinius gamtos reiškinius. Antai Agni, vienos pagrindinių 


5 Be Comparative Mythology, savo pagrindines teorijas apie religijas Ma- 
xas Mūlleris dėsto šiuose darbuose: žiibbert lectures (1878), išversta į prancū- 
zų k. pavadinimu Origine et dėveloppement de la Religion. - Natural Religion, 
Londres, 1889. - Physical Religion, Londres, 1898. - Anthropological Religion, 
1892. - Theosophy or Psychological Religion, 1893. - Nouvelles ėtudes de mytho- 
logie, Paris, F. Alcan, 1898. - Kadangi Maxo Mūllerio mitologijos teorija 
glaudžiai susijusi su jo lingvistine filosofija, aukščiau išvardyti darbai turė- 
tų būti minimi kartu su knygomis, skirtomis kalbai ir logikai, kaip antai: 
Lectures on the Science of Language, į prancūzų k. išversta pavadinimu Nouzel- 
les legons sur la science du langage; The Science of Thought. 

* Natural Rel., p. 114. 

Indijos dievybų vardas, pradžioje tereiškė materialų ugnies fak- 
tą, tokį, kurį suvokia juslės, be jokio mitologinio pamato. Net 
Vedose šis žodis vartojamas ir tokia reikšme; kad ši reikšmė la- 
bai sena, rodo jos išlikimas kitose indoeuropiečių kalbose: loty- 
nų - įgnis, lietuvių —- ugnis, senovės slavų - ogny akivaizdžiai 
artimos Agni reikšmei. Lygia greta šiandien jau nekelia abejonių 
giminingumas tarp sanskrito kalbos žodžio Dynus, graikų - Zeus, 
lotynų - Jovis, senovės germanų - Zio. Tai rodo, jog šie skirtingi 
žodžiai reiškia tą pačią dievybę, kurią įvairios indoeuropiečių 
tautos žinojo dar prieš atsiskirdamos. Beje, Dyaus reiškia spin- 
dintį dangų. Tokie faktai leidžia manyti, jog šiose tautose gam- 
tos kūnai ir gamtos jėgos buvo pirmieji objektai, susiję su religi- 
niujausmu;jie ir tapo pirmaisiais sudievintais daiktais. Priartė- 
damas dar vienu žingsniu prie apibendrinimo, Maxas Mūlleris 
manė, kad visai pagrįsta daryti išvadą apie Žmonijos religinės 
evoliucijos išsirutuliojimą iš to paties išeities taško. 

Tokią išvadą jis pateisina mažne išskirtinai psichologiniais 
motyvais. Anot jo, gamta atveria žmogui tokią reiškinių įvairo- 
vę, kuri patenkina visas sąlygas nedelsiant pažadinti protuose 
religijos idėją. Iš tikrųjų, „kai žmonės pirmąkart pažvelgė į pa- 
saulį, mažiausiai natūralumo jie matė gamtoje. Jų akims gamta 
buvo didžiulis netikėtumas ir siaubas, nepaprasto grožio kūri- 
nys ir amžinas stebuklas. Ir tik vėliau, kai buvo nustatytas gam- 
tos reiškinių nenutrūkstamumas, jų nekintamumas, reguliaru- 
mas, tik tada kai kuriuos to stebuklo aspektus imta vadinti natū- 
raliais ta prasme, kad jie numatomi, įprasti, suprantami... Taigi 
ta plati sfera, atverta nuostabai ir baimei, tas nepaprasto grožio 
kūrinys, tas stebuklas, ta milžiniška nežinomybė, tapo priešprie- 
ša tam, kas žinoma... Visa tai ir davė pirmą akstiną religinei 
minčiai ir religinei kalbai“!*. Ir iliustruodamas savo mintį Ma- 
xas Mūlleris kalba apie gamtos jėgą, kuri Vedų religijoje užima 
svarbią vietą, - ugnį. „Pamėginkite, - sako jis, - mintimis nusi- 
kelti į tą pirmykščio gyvenimo stadiją, kurioje reikia ieškoti gam- 
tos religijos ištakų ir net pirmųjų jos fazių, ir nesunkiai įsivaiz- 
duosite, kokį įspūdį turėjo žmogaus protui padaryti pirmąsyk 
išvysta ugnis. Kaip ji pasirodė - ar žaibui tvykstelėjus, ar išgau- 


“ Physical Religion, p. 119-120. 

ta trinant medžio šakas vieną į kitą, ar ištiško kibirkštimis iš 
akmenų, - nesvarbu, bet tai buvo kažkas, kas judėjo, kas artėjo, 
ko reikėjo saugotis, kas su savimi nešė naikinimo jėgą, bet kartu 
darė gyvenimą lengvesnį žiemą, šildė naktį, buvo puolimo ir gy- 
nybos ginklas. Ugnies dėka žmogus liovėsi rijęs žalią mėsą, ėmė 
valgyti tik keptą ir virtą maistą. Vėliau ugnimi buvo apdorojami 
metalai, iš jų dirbami įnagiai ir ginklai; ji tapo nepakeičiama 
visai technikos ir amatų pažangai. Kas mes būtume, net ir šian- 
dien, be ugnies?“!! Žmogus, tvirtina šis autorius jau kitame vei- 
kale, negali bendrauti su gamta nesuvokdamas jos didybės, jos 
begalybės. Iš visų pusių jį supa gamta. Už tų platybių, kurias jis 
suvokia, yra dar kitos, kurios driekiasi be galo be krašto; prieš 
kiekvieną laiko tarpą ir po jo yra kitas laikas, kuriam negali būti 
nustatyta jokia riba; tekanti upė išreiškia begalinę jėgą, nes nie- 
kas jos neišsekina'*. Ir nerastum gamtoje vaizdo, kuris nekeltų 
mums to slegiančio begalybės suvokimo, apgaubiančio ir užval- 
dančio“. Iš šito suvokimo ir bus atsiradusios religijos'*. 

Tačiau jos tebebuvo užuomazgos stadijoje". Iš tikrųjų religija 
susidarė tik tuomet, kai gamtos jėgos nustojo reikštis protams 
abstrakčia forma. Jos turėjo transformuotis į įvardytas veikian- 
čias jėgas, gyvas ir mąstančias būtybes, dvasines galias, dievų 
galias; nes paprastai kultas ir skiriamas šitokioms būtybėms. 
Matėme, kaip pats animizmas buvo priverstas iškelti sau klausi- 
mą ir kaip į jį atsakė: neva Žmogus iš prigimties nesugebąs at- 
skirti gyvo kūno nuo negyvo ir jam būdingas neįveikiamas po- 
linkis negyvą suvokti kaip gyvą. Maxas Mūlleris tokį sprendimą 
atmeta"“. Pasak jo, tos metamorfozės kaltininkė bus kalba, pavei- 
kusi mąstymą. 


" Physic. Rel., p. 121; plg. p. 304. 

"* Natural Religion, p. 121 ir toliau, p. 149-155. 

B „The overwhelming pressure of the infinite“ (Ibid., p. 138). 

" Ibid., p. 195-196. 

"5 Maxas Mūlleris net pažymi: kadangi mąstymas nepasistūmėjo toliau 
šios fazės, religijai mes šiandien priskiriame labai maža savybių (Physic. 
Relig., p. 120). 

'* Physic. Rel., p. 128. 

Nesunku suprasti, kad žmonės, sudominti tų įstabių jėgų, 
nuo kurių jautėsi esą priklausomi, nesiliovė apie tai mąstę, jiems 
kildavo klausimų, kas jos galėtų būti, ir jie stengėsi miglotą jų 
įsivaizdavimą pakeisti aiškesne idėja, geriau apibrėžta sąvoka. 
Tačiau, labai teisingai sako mūsų autorius!', idėja, sąvoka be 
žodžių neįmanoma. Kalba - ne tik išorinis minties apdaras; ji 
yrair vidinė armatūra. Kalba ne tik suformuluojama ir perteikia- 
ma mintis; kalba padeda minčiai ir kilti. Bet kalba turi tik jai 
būdingas savybes ir dėsnius, kurie nėra mąstymo dėsniai. Ir ka- 
dangi ji prisideda prie mąstymo formavimosi, tai negali apsieiti 
be tam tikros prievartos ir nedeformuoti minties. Tokia deforma- 
cija ir bus lėmusi savitą religinių vaizdinių pobūdį. 

Iš tiesų, mąstydami savo mintis sisteminame, klasifikuojame. 
Pavyzdžiui, mąstyti apie ugnį reiškia ją priskirti vienai ar kitai 
daiktų kategorijai, galėti pasakyti, kad ji yra tas ar anas, tas, bet 
ne kitas. Antra vertus, klasifikuoti - tai pavadinti; juk pagrindi- 
nė mintis ima egzistuoti ir įgauna realybę tik žodyje ir per žodį, 
ją išreiškiantį ir suteikiantį jai individualybę. Todėl liaudies kalba 
visada turi įtakos būdui, kuriuo sąmonėje klasifikuojami, taigi ir 
suvokiami tie nauji daiktai, kuriuos ji mokosi pažinti; ojie, ma- 
noma, turi prisiderinti prie ankstesnių rėmų. Taigi formuojantis 
pasaulėvaizdžiui tuometinė kalba paliko neišdildomą pėdsaką 
idėjų sistemoje. 

Iki mūsų dienų išliko tos kalbos žymių, bent jau kalbos, kuria 
šnekėjo indoeuropiečiai. Nors ją nuo mūsų skiria tolimi laikai, 
šiandieninės mūsų kalbos saugo anos kalbos atminimą ir lei- 
džia įsivaizduoti, kokia ji buvo: tai šaknys. Tai pamatiniai žo- 
džiai, iš kurių kilę kiti žodžiai, vartojami šiandien ir sudarantys 
indoeuropietiškų idiomų pagrindą. Jas Maxas Mūlleris laiko tar- 
si aidu kalbos, kuria šnekėjo tautos prieš atsiskirdamos, tai yra 
tuo metu, kai susiformavo toji gamtos religija, kurią ir užsibrėžė- 
me išsiaiškinti. O tos šaknys atspindi dvi ženklias ypatybes, ku- 
rios įdėmiai stebėtos tebuvo turbūt tik šioje kalbų grupėje, betjų 
pėdsakus, mūsų autoriaus manymu, būtinai reikėtų patikrinti ir 
kitose kalbų šeimose'*. 


" Žr. The Science of Thought, p. 30. 
8 Natural Rel., p. 393 ir toliau. 

Pirmiausia tos šaknys tipinės; kitaip tariant, jos išreiškia ne 
atskirus daiktus, individus, o tipus, ir net labai apibendrintus. 
Jos išreiškia pačias visuotiniausias mąstymo temas; jose glūdi 
tarsi užfiksuotos ir susikristalizavusios esminės mąstymo kate- 
gorijos, kurios kiekvienu istorijos tarpu vyrauja visame proti- 
niame gyvenime ir kurias pasitelkę filosofai jau ne kartą bandė 
atkurti visą sistemą". 

Antra, tas šaknis atitinkantys tipai yra veiksmo, ne objektų 
tipai. Jos išreiškia bendriausius veikimo būdus, veiksmus; juos 
atlieka gyvi organizmai, ypač Žmogus: tai mušimas, stūmimas, 
trynimas, rišimas, pakėlimas, lipimas, leidimasis, ėjimas ir kt. 
Kitaip tariant, žmogus, prieš apibendrindamas ir įvardydamas 
gamtos reiškinius, apibendrino ir įvardijo pagrindinius savo vei- 
kimo būdus“. 

Būdami labai apibendrinti, tie žodžiai lengvai galėjo aprėpti 
ir tuos objektus, kurių aprėpti iš pradžių nesitaikė; beje, tik dėl 
nepaprasto tų žodžių lankstumo iš jų atsirado daugybė kitų, 
išvestinių žodžių. Taigi kai Žmogus, susidūręs su daiktais ir 
norėdamas juos suvokti, pabandė juos kaip nors pavadinti, jis 
jiems pritaikė tuos žodžius, kurie ir nebuvo skirti tiems daik- 
tams įvardyti. Tik nežinodami gamtos jėgų kilmės žmonės jas 
įvardijo žodžiais, nusakančiais tų jėgų pasireiškimą, panašų į 
žmogaus veiksmus: žaibas buvo pavadintas kažkokiu daiktu, ku- 
ris krisdamas išduobia žemę ir sukelia gaisrą; vėjas —- kažkoks 
daiktas, kuris dejuoja ir pučia; saulė - kažkoks daiktas, kuris per 
erdvę laido paauksuotas strėles; upė - kažkoks daiktas, kuris bė- 
ga, ir t. t. Bet kadangi tuomet gamtos reiškiniai pasirodė asimi- 
liuoti su Žmogaus veiksmais, tas kažkoks daiktas, su kuriuo žmo- 
gus siejamas, ir buvo suvokiamas įvardytų veikiančių jėgų pavi- 
dalu, daugiau ar mažiau panašiu į žmogaus pavidalą. Tai buvo 
tik metafora, tačiau suprasta paraidžiui; klaida tapo neišven- 
giama, nes mokslo, kuris vienintelis galėjo suteikti aiškumo, dar 
nebuvo. Trumpai tariant, kadangi kalba sudaryta iš žmogaus 
aplinkos elementų, išreiškiančių Žmogaus būsenas, ji negali būti 


" Physic. Rel., p. 133; The Science of Thought, p. 219; Nouvelles legons sur la 
science du langage, t. II, p. 1 ir toliau. 
9 The Science of Thought, p. 272. 

taikoma gamtai ir jos nekeisti?!. Net šiandien, pažymi Brėalis, 
kalba mus tam tikru laipsniu įpareigoja įsivaizduoti daiktus bū- 
tent šitaip. „Mes negalime išreikšti minties, nors ji nurodytų tik 
paprastą kokybę, nesuteikdami jai giminės, tai yra lyties; negali- 
me kalbėti apie objektą, nesvarbu, apibendrintai ar ne, neapibrė- 
žęjo artikelių; kiekvienas sakinio veiksnys pateikiamas kaip vei- 
kianti būtybė, kiekviena mintis — kaip veiksmas, o kiekvienas 
veiksmas - laikinas ar nuolatinis - apibrėžiamas trukme, išreikš- 
ta laiku, kuriuo vartojame veiksmažodį“**. Be abejonės, mūsų 
mokslo kultūra leidžia nesunkiai atitaisyti klaidas, kurias tokiu 
būdu gali įteigti kalba, tačiau žodžio įtaka turėjo būti visagalė, 
juo labiau kad nebuvo jai atsvaros. Taigi į materialų pasaulį, 
tokį, koks jis atsiveria mūsų juslėms, kalba įtraukė naują pasau- 
lį, apgyvendintą tik dvasinėmis būtybėmis, kurias ji sukūrė iš 
įvairiausių dalių ir kurios nuo tol laikomos fizinius reiškinius 
sąlygojančiomis priežastimis. 

Beje, čia kalbos veikmė nesibaigė. Kai žodžiai buvo „nukalti“ 
žymėti tiems subjektams, kuriuos Žmonių vaizduotė įkurdino 
už daiktų, mąstymas taikėsi prie tų pačių žodžių: tuos subjektus 
gaubė begalė paslapčių, ir joms aiškinti ir atskleisti buvo suma- 
nyti mitai. Pasitaikė, kad tas pats daiktas ar reiškinys įgaudavo 
daugybę vardų, atitinkančių daugybę pavidalų, kuriais jie iškil- 
davo potyriuose; antai Vedose dangui pavadinti randama per 
20 žodžių. Kadangi žodžiai skirtingi, buvo manoma, kad jie ati- 
tinka tiek pat skirtingų asmenų. Bet kartu neabejotinai buvo jau- 
čiama, kad tie subjektai giminingi. Aiškinantis įsivaizduota, jog 
jie įeina į tą pačią šeimą; sudarytos jų genealogijos, sumanyta 
civilinė būklė, istorija. Kitais atvejais tuo pačiu žodžiu buvo va- 
dinami skirtingi dalykai: aiškinant homonimus pripažįstama, 
jog atitinkami dalykai transformavosi vieni iš kitų, ir kad tokios 
metamorfozės taptų suprantamos, buvo sukurtos naujos fikci- 
jos. Arba štai žodis, kuris tapo nebesuprantamas, virto mito, tu- 
rinčio duoti jam prasmę, šaltiniu. Taigi kalba kūrėsi iš kaskart 
sudėtingesnių konstrukcijų, ir kuo labiau mitologija kiekvieną 
dievą aprūpina vis išsamesne biografija, tuo greičiau dieviškieji 


* The Science of Thought, I, p. 327; Physic. Relig., p. 125 ir toliau. 
“ Mėlanges de mythologie et de linguistigue, p. 8. 

asmenys, iš pradžių painioti su daiktais, pagaliau nuojų atsi- 
skiria ir darosi apibrėžti. 

Štai kaip bus susiformavusi dieviškumo samprata. O protė- 
vių religija tebus pirmesniosios atspindys“. Sielos samprata iš 
pradžių rėmėsi motyvais, gana panašiais į tuos, kuriuos pateikė 
Tyloras, išskyrus tai, kad, anot Maxo Mūllerio, „siela skirta su- 
prasti ne sapnui, o mirčiai“**. Paskui, veikiant įvairiausioms ap- 
linkybėms“, iš dalies atsitiktinėms, žmonių sielos, kartą išsilais- 
vinusios iš kūno, pamažu įtraukiamos į dieviškų esybių ratą ir 
taip pačios tampa sudievintos. Bet šis naujasis kultas tėra antri- 
nis darinys. Tai, beje, įrodo, kad sudievinti žmonės dažniausiai 
buvę netobuli dievai, pusdieviai, kuriuos tautos visuomet mokė- 
jo atskirti nuo tikrųjų dievybių“. 


II 


Ši doktrina iš dalies remiasi keletu lingvistinių postulatų, kurie 
buvo ir iki šiolei tebėra rimtai svarstomi. Buvo užginčytas realu- 
mas tų gausybės sutapimų, kuriuos Maxas Mūlleris manė apti- 
kęs įvairiose Europos kalbose tarp dievus reiškiančių vardų. 
Ypač kėlė abejonių jo pateiktas aiškinimas; kilo klausimas, ar, 
užuot būdami labai primityvios religijos ženklas, jie nebus arba 
tiesioginiai skoliniai, arba vėlyvas natūralių susitikimų vaisius*'. 


> Anthropological Religion, p. 128-130. 

4 Šis aiškinimas neprilygsta Tyloro aiškinimui. Pagal Maxą Milllerį, žmo- 
gus neturėtų pripažinti, kad gyvenimas baigiasi mirtimi; todėl turėtų sutik- 
ti, kad jame gyvena dvi būtybės ir viena iš jų tveria ilgiau nei kūnas. Sunku 
suprasti, kas galėtų priversti tikėti, kad gyvenimas tęsiasi ir tada, kai kūnas 
visai suiręs. 

25 Žr. Anthrop. Rel., p. 351 ir toliau. 

6 Anthrop. Rel., p. 130. - Tai netrukdo M. Miūlleriui krikščionybę laikyti 
viso šio reiškinio apogėjumi. Protėvių religija, teigia jis, pripažįsta, kad žmo- 
gus turi kažką dieviška. Taigi ar tik ši mintis nebus Kristaus mokymo pa- 
grindas? (Ibid., p. 378 ir toliau.) Neverta pabrėžti, kuo keista koncepcija, 
krikščionybę paverčianti protėvių kulto viršūne. 

27 Žr. šia tema diskusiją, kur Gruppe pristato M. Mūllerio hipotezes Die 
griechische Kulte und Mythen, p. 79-184. 

Antra vertus, šiandien jau netvirtinama, kad šaknys egzistavu- 
sios izoliuotai, kaip autonominės realybės, netvirtinama, kad 
jos leistų atkurti, bent jau hipotetiškai, senovinę indoeuropiečių 
kalbą*. Pagaliau nesenais tyrinėjimais stengtasi įrodyti, kad ne 
visos Vedų dievybės pasižymėjo natūristinėmis savybėmis, ku- 
rias joms priskyrė Maxas Mūlleris ir jo mokykla“. Tačiau palik- 
sime šiuos klausimus nuošaly, nes jų sprendimas reikalauja itin 
specialios lingvisto kompetencijos, ir imsimės nagrinėti pagrin- 
dinius sistemos principus. Be to, svarbu per daug vienpusiškai 
negretinti natūristinės idėjos su ginčijamais postulatais, nes ją 
pripažino nemaža mokslininkų, kurie neskiria lingvistikai to- 
kio svaraus vaidmens kaip Maxas Mūlleris. 

Visi sutiks, kad Žmogui smalsu pažinti jį supantį pasaulį ir 
kad savo refleksijas jam tuojau rūpi patikrinti gyvenime. Daik- 
tai, su kuriaisjis susiduria, jam per daug reikalingi, kad jis nesi- 
stengtų pažinti jų esmės. Tačiau, kaip teigia natūrizmas, iš tų 
refleksijų išsirutulioja religinis mąstymas, ir tada nesupranta- 
ma, kaipjjis galėjo atlaikyti pirmuosius jam skirtus išbandymus; 
tas jo ištvermingumas darosi visai nepaaiškinamas. Iš tiesų mes 
turime pažinti daiktus todėl, kad galėtume veikti jiems tinkamu 
būdu. O religijos mums pateiktas pasaulėvaizdis, ypač pradžio- 
je, yra pernelyg skurdus, kad galėtų sužadinti norą jais pasi- 
naudoti. Iš tikrųjų tie daiktai ne kas kita, o gyvos ir mąstančios, 
sąmoningos asmenybės, tokios kaip tie subjektai, iš kurių religi- 
nė vaizduotė sukūrė kosminių reiškinių veikėjus. Ir kad žmogus 
galėtų juos pajungti savo tikslams, jam negana juos suvokti to- 
kiu pavidalu ir elgtis su jais remiantis būtent tokia samprata. 
Negana įjuos kreiptis maldomis, garbinti juos per jiems skirtas 
šventes, nešti aukas, kankinti save pasninkais, pasmerkti nepri- 
tekliams ir šitaip bandyti juos palenkti, kad nekenktų, priversti 
tarnauti savo tikslams. Tokia elgsena tegalėdavo padėti labai 
retai kada, taip sakant, tikru stebuklu. Taigi jei religijos esmė 
būtų pateikti mums pasaulėvaizdį, kuris mus lydėtų visą gyve- 


*8 Žr. Meillet, Introduction d Vėtude comparative des langues indoeuropėennes, 
2“ ėdition, p. 119. 

* Oldenberg, La Religion du Veda, p. 59 ir toliau: Meillet, Le dieu Iranien 
Mithra, in Journal Asiatigue, X, Nr. 1, juillet-aoūt 1907, p. 143 ir toliau. 

nimą, ji šitos funkcijos atlikti negali, ir žmonės netruko tai paste- 
bėti: nesėkmės, nepalyginti dažnesnės nei sėkmės, juos greitai 
įspėjo apie daromą klaidą, ir religija, šitų besikartojančių netesė- 
jimų vis labiau žlugdoma, negalėjo ilgai gyvuoti. 

Be abejo, retkarčiais pasitaiko, kad klaida istorijoje įsigali am- 
žiams, tačiau, susidariusi ypač išskirtinėmis aplinkybėmis, ji 
šitiek gali išsilaikyti tik tada, kai ji praktiškai teisinga, tai yra kai 
mes nesusidarome apie daiktus, kuriuose slypi toji klaida, te- 
oriškai tikslios sampratos, tada ji gana teisingai išreiškia būdą, 
kuriuo jie mus veikia arba į bloga, arba į gera. Šiomis sąlygomis 
iš tikrųjų klaida priverčia daiktus veikti taip, kad jų veiksmai, 
bent jau bendrais bruožais, būtų derami, ir todėl darosi supran- 
tama, kad ji galėjo atlaikyti faktų išbandymą“. Tačiau klaida ir 
ypač organizuota sistema klaidų, iš kurių praktiškai išeina vie- 
ni nesusipratimai, yra negyvybinga. Ir ką turi bendra ritualai, 
kuriais tikintysis mėgino paveikti gamtą, ir tie metodai, kuriuos 
mokslas mus išmokė taikyti ir kurie, - dabar mes jau žinome, — 
vieninteliai yra efektingi? Jei žmonės tikėjosi iš religijos būtent 
šito, tada neįmanoma suprasti, kaip ji būtų galėjusi išlikti, ne- 
bent sumanios gudrybės būtų sutrukdžiusios pripažinti, kad ji 
nedavė jiems to, ko jie iš jos tikėjosi. Taigi turėsime dar kartą 
grįžti prie XVIII a. naiviųjų aiškinimų?!. 


30 Šiuo atveju labai dera liaudies išminties aforizmai. 

?! Teisybė, šis argumentas atkrinta religijoje matant techniką (būtent hi- 
gieną), kurios taisyklės, nustatytos įsivaizduojamų būtybių, negali būti tvir- 
tai pagrįstos. Tačiau mes vis vien svarstysime tokią kritikos neišlaikančią 
koncepciją, kurios bent kiek su religijos istorija susipažinę protai niekada 
sistemingai nepalaikė. Sunku įrodyti, kaip klaikiausios įšventinimo apeigos 
galėtų tarnauti sveikatai, kai iš tikrųjų jos kelia jai pavojų; kuo maisto 
draudimai, dažniausiai liečiantys didžiai šventų gyvūnų valgymą, yra hi- 
gieniški; kaip aukojimai statant namą galėtų daryti jį patvaresnį, ir t. t. 
Žinoma, yra religinių priesakų, duodančių techninės naudos, bet jie paskęs- 
ta aibėje kitų ir labai dažnai jų teikiamos paslaugos susilaukia atlygio. Yra 
religinė profilaktika, yra ir religinė bjaurastis, išplaukianti iš tų pačių princi- 
pų. Taisyklė mirusįjį išgabenti toliau nuo stovyklos, nes jis esąs baimę ke- 
liančios sielos buveinė, praktiškai yra naudinga. Bet tas pats tikėjimas liepia 
velionio giminėms pasitepti iš irstančio lavono išsiskiriančiais skysčiais, nes 
tie skysčiai neva pasižymi ypatingomis savybėmis. Techniniu požiūriu dau- 
giau pasitarnavo magija nei religija. 

Tik iš pirmo žvilgsnio natūrizmas išvengia tos prieštaros, ku- 
rią seniau matėme glūdint animizme. Religiją jis taip pat paver- 
tė haliucinacijų sukeltų vaizdų sistema, žiūrėdamas į ją kaip į 
plačią, be objektyvios vertės, metaforą. Be abejonės, jis regi jos 
išeities tašką realybėje, būtent jusliniuose suvokiniuose, kuriuos 
mes gauname stebėdami gamtos reiškinius, tačiau stebuklinga 
kalbos veikme juslinis suvokimas virsta keistomis sampratomis. 
Religinis mąstymas kontaktuoja su realybe tik tam, kad uždeng- 
tų tankiu šydu ir paslėptų jos tikrąjį pavidalą: tas šydas - pra- 
manytų tikėjimų audeklas, kuriam metmenis apmeta mitologija. 

Taigi tikintysis gyvena tarsi kliedėdamas, apsuptas tokių esy- 
bių ir tokių daiktų, kurie egzistuoja tik žodiniu pavidalu. Šitai, 
beje, pripažįsta ir Maxas Mūlleris, nes mitus jis laiko proto ligos 
rezultatu. Pradžioje juos buvo priskyręs kalbos ligai, bet, anotjo, 
kadangi kalba ir protas neatskiriami, teisinga taip sakyti ir apie 
vieną, ir apie kitą. „Kai pamėginau, - prisimena jis, - trumpai 
apibūdinti mitologijos esmės subtilybes, aš ją pavadinau vei- 
kiau kalbos nei mąstymo liga. Tačiau įsidėmėjus, ką jau esu iš- 
sakęs savo knygoje „Mąstymo mokslas“ apie mąstymo ir kalbos 
neatskiriamumą, vadinasi, apie absoliutų kalbos ir proto ligos 
tapatumą, regis, nebegalėjo likti jokio neaiškumo... Įsivaizduoti 
aukščiausiąjį Dievą esant kaltą dėl visų nusikaltimų, apviltą 
žmonių, susipykusį su žmona ir mušantį savo vaikus - neabejo- 
tinai nenormalios būsenos simptomas arba proto liga, tikriau 
sakant, ryškiai pasireiškianti beprotybė“? Šis argumentas ne- 
tinka ne tik paneigti Maxui Mūlleriui ir jo teorijai, bet ir pačiam 
natūrizmo principui, nesvarbu kaip jis būtų taikomas. Šiaip ar 
taip, jei pagrindinis religijos tikslas yra išreikšti gamtos jėgas, 
gamtoje ir teįmanoma įžvelgti gryną fikcijų sistemą, kur pomirti- 
nis gyvenimas nesuprantamas. 

Tiesa, Maxas Mūlleris jautė prieštaravimų pavojų ir mėgino 
jo išvengti, radikaliai atskirdamas mitologiją nuo religijos, nu- 
keldamas ją už religijos ribų. Jis skelbia teisę religija vadinti tik 
tuos tikėjimus, kurie atitinka šventosios moralės priesakus ir ra- 
cionaliosios teologijos mokymą. Mitai, priešingai, bus paraziti- 
niai dariniai, kurie, kalbos veikiami, bus prisijungę prie esminių 


2 Etudes de mythologie comparėe, p. 51-52. 

vaizdinių ir juos iškreipę. Todėl tikėjimas Dzeusu buvo religinis 
tiek, kiek graikams Dzeusas - aukščiausias dievas, žmonijos tė- 
vas, įstatymų saugotojas, keršytojas už nusikaltimus ir t. t., bet 
visa kita, kaip antai Dzeuso biografija, jo vedybos, nuotykiai, jau 
iš mitologijos sferos?“. 

Tačiau toks skyrimas savavališkas. Be abejo, mitologija, do- 
minanti tiek estetiką, tiek ir religijotyrą, ir toliau lieka vienu pa- 
grindinių religinio gyvenimo elementų. Jei iš religijos atimtume 
mitus, reikėtų iš jos atimti ir ritualus, juk ritualai daugiausia 
skirti apibrėžtiems asmenims, kurie turi vardus, charakterį, kon- 
krečias funkcijas, gyvenimą, ir tie ritualai įvairuoja atsižvelgiant 
į tai, kaip tie asmenys yra vertinami. Dievybei skiriamas kultas 
priklauso nuo jai suteikiamos išvaizdos, o tą išvaizdą nustato 
mitas. Neretai ritualas pasirodo esąs ne kas kita, o atgijęs mitas; 
krikščionių komunija neatskiriama nuo Velykų mito ir ant jo pa- 
mato laikosi visa jos esmė. Taigi jei bet kuri mitologija laikoma 
tam tikru žodiniu kliedesiu, tuomet mūsų iškeltas klausimas taip 
ir lieka neišsprendžiamas; kulto gyvavimas, ir dar toks ištver- 
mingas, darosi nepaaiškinamas. Nesuprantama, kaip ištisus am- 
žius žmonės galėjo atlikinėti garbinimo aktą neturėdami objek- 
to. Beje, mitai apibūdina ne tik ypatingus dievų veido bruožus; 
iš esmės mitinė jau pati idėja, kad yra dievų, dvasinių esybių, 
priskirtų įvairioms gamtos sritims, ir nesvarbu, kaip jos vaiz- 
duojamos**. Ojei atskirtume nuo senovės religijų visa, kas su- 
siję su dievų, suvokiamų kaip kosminiai veikėjai, samprata, 
kas liktų? Dievybės savaime idėja, idėja transcendentinės jė- 
gos, nuo kurios žmogus priklauso ir kuria jis remiasi? Betjuk tai ir 
yra abstrakti filosofinė koncepcija, kuri tokiu pavidalu niekada 


> „Kad mitologijos kilmės klausimas įgautų reikiamo aiškumo, ypač 
rūpestingai reikia skirti dievus, kurie yra betarpiškas Žmogaus proto vai- 
sius, nuo mitų, kurie tėra netiesioginė ir nevalinga proto išdava“ (Brėal, 
Mėlanges ir t. t., p. 6). Žr. Nouvelles legons sur la science du langage, II, p. 147, ir 
Physic. Rel., p. 276 ir toliau. 

* Būtent tai pripažįsta Maxas Mūlleris. Žr. Physic. Rel., p. 132, ir Mytho- 
logie comparėe, p. 58; „Dievai, - sako jis, - yra nomina, o ne numina, vardai be 
būties, o ne būtys be vardo“. 

netaps jokios istorinės religijos savastimi. Religijotyros ji visai 
nedomina“. Taigi venkime kuriuos nors religinius tikėjimus iš- 
skirti, vienus ypatingai iškelti, nes jie mums atrodo teisingi ir 
šventi, o kitus atmesti kaip nevertus vadintis religiniais, nes jie 
mus užgauna ir trikdo. Visi mitai, net patys neprotingiausi, bu- 
vo tikėjimo objektai“. Žmogus jais tikėjo ne mažiau kaip savo 
juslėmis; pagal juos jis derino ir savo elgseną. Taigi, nors tokios 
tikimybės ir esama, negalimas daiktas, kad jie neturėtų objekty- 
vaus pagrindo. 

Tačiau ar šiaip, ar taip religijas aiškintume, neabejotina vie- 
na, kad jos nepaiso tikrosios daiktų prigimties: tai patvirtina 
mokslas. Tie veikimo būdai, kuriuos jos žmogui patardavo ar 
paskirdavo, labai retai kada jam pasitarnaudavo: apsivalymo 
apeigomis ligonio neišgydysi, aukomis ir giesmėmis derliaus ne- 
padidinsi. Todėl mūsų iškelta natūrizmo prieštara, regis, tinka 
ir bet kuriai kitai interpretacinei sistemai. 

Ir vis vien turbūt reikėtų išskirti vieną jų, kuri iš tų rėmų iš- 
sprūsta. Sakykim, religija skirta visai kitoms reikmėms nei padė- 
ti prisitaikyti prie juslėmis suvokiamų daiktų: ji nesusilpnės vien 
todėl, kad nepatenkina ar blogai patenkina tą reikmę. Jei religi- 
nis tikėjimas atsirado ne tam, kad padėtų Žmogui darniai su- 
gyventi su materialiu pasauliu, tuomet visos klaidos, kurias 


5 Tiesa, M. Mūlleris laikosi nuomonės, kad graikams „Dzeusas, nepai- 
sant visų mitologinių miglotumų, buvo ir liko aukščiausios dievybės var- 
das“ (Science du langage, II, p. 173). Mes nesvarstysime šio subjektyvaus, 
istoriškai gana ginčytino tvirtinimo, šiaip ar taip, tokia Dzeuso samprata 
visada liks tik blyksnis tarp visų kitų graikų religinių tikėjimų. 

Beje, vėlesniuose darbuose Maxas Mūlleris dievo sampratą apskritai lai- 
ko grynai žodinio proceso produktu, vadinasi, grynai mitologiniu dariniu 
(Physic. Rel., p. 168). 

* Be įprastų mitų, dar buvo mitologinių padavimų, kurie nebuvo laiko- 
mi tapačiais ar bent traktuojami vienodai ir tuo pačiu lygmeniu, ir todėl 
jiems nebūdingos religinės savybės. Riba tarp pasakų ir mitų išties nepastovi 
ir sunkiai nubrėžiama. Bet tai neduoda pagrindo visus mitus paversti pasa- 
komis, lygiai kaip nemanoma visas pasakas paversti mitais. Šiaip ar taip, 
daugeliu atvejų mitui apibūdinti užtenka vienos ypatybės: tai jo santykis su 
kultu. 

tikėjimas galėjo priversti jį padaryti grumiantis su tuo pasauliu, 
nesiekia jo šaltinių, nes tikėjimą maitina visai kitos versmės. Jei- 
gu imta tikėti ir ne dėl tokių motyvų, tikėjimas neturėjo susvy- 
ruoti net tada, kai tie motyvai prieštaravo faktams. Suprantama, 
tikėjimas turėjo būti gana stiprus, kad ne tik atlaikytų tuos prieš- 
taravimus, bet ir juos paneigtų ir neleistų tikinčiajam pastebėti 
jų svarumo, šitaip paversdamas juos religijai nepavojingais. Kai 
religinis jausmas gyvas, jis nepripažįsta, kad religija gali būti 
kalta, ir lengvai ją išteisina: jei ritualas neduoda laukiamų re- 
zultatų, nesėkmė aiškinama arba ritualo atlikimo klaida, arba 
kurios nors priešingos dievybės įsikišimu. Bet tam būtina, kad 
religinės mintys nebūtų susijusios su tais jausmais, kuriuos už- 
gauna patirti nusivylimai; antraip iš kur galėtų rastis jų tvaru- 
mojėga? 


III 


Nors žmogus ir turėtų realių motyvų užsispirti ir, nepaisyda- 
mas visų nusivylimų, religiniais simboliais perteikti kosminius 
reiškinius, dar reikėtų, kad tie reiškiniai pasiduotų tokiai inter- 
pretacijai. O kaip tokia jų ypatybė galėtų pasireikšti? Čia susi- 
duriame su vienu iš postulatų, kurie laikomi neginčijamais tik 
todėl, kad niekas nėra jų kritikavęs. Skelbiama lyg ir aksioma, 
jog gamtos fizinių jėgų funkcionavime yra visa, kas galėtų mums 
pažadinti šventumo idėją; bet kiek pasigilinus į argumentus, be- 
je, glaustus, turinčius tą teiginį pagrįsti, paaiškėjo, kad ta idėja 
susiaurėja iki prietaro. 

Sakoma, jog žmogus, atskleisdamas pasaulį, turėtų jausti ne- 
apsakomą susižavėjimą. Tačiau gamtos gyvenimui pirmiausia 
būdinga reguliarumas, net monotonija. Kasryt horizonte pateka 
saulė, kasvakar ji nusileidžia; kas mėnuo mėnulis kartoja tą patį 
savo ciklą; savo vaga nenutrūkstama srove bėga upė; tie patys 
metų laikai periodiškai sukelia tuos pačius juslinius potyrius. 
Be abejo, šen ar ten kartkartėmis įvyksta kas nors netikėta: čia 
užtemsta saulė, čia mėnulis pasislepia už debesų arba štai išsi- 
lieja iš savo krantų upė ir t. t. Bet šitie trumpalaikiai sutrikimai ir 

tegali sukelti trumpalaikius įspūdžius, kurie netruks išblėsti iš 
atminties; taigi jie negalėtų būti pamatu tvirtoms, pastovioms 
idėjų ir praktikų sistemoms, kurios ir sudaro religijas. Paprastai 
visa vyksta tolygiai, o tolygumas negali sužadinti stiprių emoci- 
jų. Įsivaizduoti, kad laukinis galėtų neatitraukdamas akių žavė- 
tis tais gamtos stebuklais, reikštų istorijos pradžioje ieškoti la- 
baijau modernių jausmų. Jis per daug prie tų stebuklų pripratęs, 
kadjaustų nuostabą. Kad žmogus, nusipurtęs pripratimo jungą, 
atskleistų, kas toje vienodybėje gražu ir įstabu, reikia išprusimo 
ir sugebėjimo reflektuoti - susikaupus mąstyti. Beje, kaip jau mi- 
nėjome*', maža objektu tik stebėtis ir žavėtis, kad jis pasirodytų 
šventas, t. y. taptų paženklintas ta savybe, kai bet koks tiesiogi- 
nis kontaktas su juo laikytinas šventvagyste ir profanacija. Pai- 
nioti religinį jausmą su Žavėjimosi ir nuostabos jausmu - tai 
neįvertinti religinio jausmo ypatingumo. 

Tvirtinama, jog, be žavėjimosi, yra dar vienas jausmas, kurio 
žmogus negali nepatirti gamtos akivaizdoje. Jei jis nesuvokia, 
kokia gamta neaprėpiama ir didinga, jis negali bendrauti su ja. 
Savo didybe jinai jį sutraiško. Tas suvokimas, kad jį supa beribė 
erdvė, kad jis gyvena neaprėpiamame laike, kuris ėjo prieš jam 
atsirandant pasaulyje, eina dabar ir eis, kaijojau nebebus; ir tos 
jėgos, nepalyginti pranašesnės už jo jėgas, regis, negalėtų ne- 
įteigti minties, kad už jo egzistuoja begalinė jėga ir jis yra jos 
valioje. Juk šita mintis, kaip pagrindinis elementas, ir sudaro 
dieviškumo sampratą. 

Prisiminkime, apie ką kalbame. Norime žinoti, kaip žmogus 
galėjo prieiti išvadą, jog tikrovėje egzistuoja dvi kategorijos griež- 
tai nevienalyčių ir nepalyginamų dalykų. Kaip stebint gamtą 
galėjo mums kilti mintis apie tokį dualizmą? Gamta visada ir 
visur panaši tik į save pačią. Nelabai svarbu, kad ji tęsiasi be 
galo; visa, kas yra ten, už tolimiausios ribos, kurios jau nesiekia 
mano žvilgsnis, yra tas pat, kas yra ir šiapus, kur aš matau. 
Laikas, kuris tęsiasi be galo, sudarytas iš akimirkų, tolygių toms, 
kurias ašjau nugyvenau. Erdvė, kaip ir laikas, be galo kartojasi; 
jei toji dalis, kuri man prieinama, nepasižymi šventumu, kaip 


*" Žr. aukščiau, p. 31. 

galėtų šventos būti kitos? Jei aš tiesiogiai jų nesuvokiu, dar ne- 
užtenka jas transformuoti*š. Kas, kad profaninių daiktų pasau- 
lis yra beribis, vis vienjis lieka profaniškas. Tvirtinama, jog fizi- 
nės jėgos, su kuriomis mes sąveikaujame, pranoksta mūsų jėgas. 
Tačiau sakralinės - šventosios - jėgos skiriasi nuo profaninių 
ne kokiu nors nepaprastu intensyvumu, tiesiog jos kitokios, jos 
ypatingos kokybės, kurios neturi antrosios. Priešingai, visos jė- 
gos, besireiškiančios visatoje, yra tos pačios kilmės - tiek vei- 
kiančios mumyse, tiek ir esančios už mūsų. Ir nerastume jokio 
motyvo vienas iškelti aukščiau už kitas. Jei religija tikrai atsira- 
do iš reikmės nustatyti fizinių reiškinių priežastis, tuomet šitaip 
įsivaizduotos jėgos nebūtų šventesnės nei tos, kuriomis remda- 
masis nūdienos mokslininkas aiškina tuos pačius faktus??. Va- 
dinasi, šventų būtybių nėra, nėra ir religijos. 

Be to, net manant, kad tas „sutraiškymo“ jausmas įteigtas 
religinės minties, ji primityvo negalėtų šitaip paveikti, nes toks 
jausmas jam apskritai svetimas. Jam nieku gyvu nesuvokiama, 
kad kosminės jėgos galėtų būti stipresnės už jo paties jėgas. 
Mokslo dar nebuvo ir jis negalėjo žmogaus pamokyti kuklumo, 
todėl šis ir įsivaizduoja turįs galią daiktams; tai tik iliuzija, bet 
jos visai užtenka jaustis aukštesniam už juos. Kaip jau sakėme, 
jis mano galįs įsakinėti gamtos stichijai: vėjui nurimti, lietų 


* Beje, Maxas Mūlleris kartais neišvengia piktnaudžiavimo žodžiais. Iš 
juslinės patirties, teigia jis, bent jau tam tikrais atvejais galima daryti prie- 
laidą, „kad už žinomo yra kažkas nežinoma, kažkas, ką aš prašau leidimo 
pavadinti begaliniu“ (Natural Rel., p. 195. Plg. p. 218). O nežinomas nebūti- 
nai yra begalinis, juo labiau begalinis nebūtinai yra nežinomas, jei jis visais 
atžvilgiais panašus į save patį, taigi į tai, ką mes pažįstame. Reikėtų įrodyti, 
kad tai, ką mes suvokiame, tikrovėje skiriasi nuo to, ko mes nesuvokiame. 

* Būtent tai nenoromis kai kada pripažįsta M. Mūlleris. Jis sakosi tema- 
tąs menką skirtumą tarp Agni - ugnies dievo sąvokos ir eterio sąvokos, kuria 
nūdieniai fizikai aiškina šviesą ir šilumą (Physic. Rel., p. 126-127). Beje, 
dievybės sąvoką jis prilygina agency (p. 138) arba priežastingumui, neturin- 
čiam nieko gamtiško ar profaniško. Tegu religija ir atspindi taip įsivaizduo- 
tas priežastis veikiančių asmenų pavidalu, bet to dar nepakanka, kad jos 
įgytų sakralumo ypatybę. Veikiantis asmuo gali būti profaniškas, ir, beje, 


nemaža religinių jėgų yra beasmenės. 

priversti lyti, rankos mostu sustabdyti saulę ir t. t.*? Pati religija 
padeda jam tai laiduodama, nes manoma, jog ji suteikia jam pla- 
čiausias galias valdyti gamtą. O ritualai iš dalies ir yra tie būdai, 
kuriais jis gali pareikšti savo valią pasauliui. Taigi religijos yra 
atsiradusios toli gražu ne iš nusižeminimo jausmo, žmogaus 
patiriamo atsidūrus prieš visatos didybę, ne, jos vadovaujasi 
veikiau priešingu jausmu. Net idealistiškiausios religijos užsi- 
brėžusios padrąsinti žmogų jo kovoje su daiktais: jos moko, jog 
jau pats tikėjimas gali „kalnus versti“, kitaip tariant, valdyti gam- 
tos jėgas. Kaip jos galėjo diegti tokį pasitikėjimą, jei kilo iš sil- 
pnumo ir negalios? 

Beje, jei gamtos objektai tapo sakraliniai dėl savo didingų for- 
mų arjų reiškiamos jėgos, į tokį aukštą rangą pirmiausia turėtų 
būti pakelta saulė, mėnulis, dangus, kalnai, vėjai, vienu žodžiu, 
didžiosios kosminės galios; juk niekas stipriau negalėtų sukrės- 
ti juslių ir vaizduotės. O iš tikrųjų tos galios tebuvo sudievintos 
kur kas vėliau. Pirmosios esybės, susilaukusios savo kulto, — 
tolesniuose skyriuose tai aptarsime, - buvo menki kuklūs auga- 
lai ir gyvūnai, šalia kurių žmogus gyveno bent jau kaip lygus 
tarp lygių: lapė, triušis, kengūra, strutis emu, driežas, kirmėlė, 
varlė ir t. t. Jų objektyvios savybės akivaizdžiai negalėtų įkvėpti 
religinių jausmų. 


* Kalbėdami apie ritualų ir tikėjimo efektyvumą pamatysime, kaip aiš- 
kinamos iliuzijos (žr. d. II, sk. II). 

Ketvirtas skyrius 


Totemizmas kaip elementari religija 


Klausimo išdėstymas. Jo traktavimo metodas 


Nors ir kokios atrodytų priešingos savo išvadomis ką tik mūsų 
išdėstytos sistemos, vienu aspektu jos sutinka: kelia problemą 
tokiais pat terminais. Iš tikrųjų, abi mėgina grįsti dieviškumo 
sampratą jusliniais potyriais, kuriuos mums sužadina gamtos 
reiškiniai — fiziniai ar biologiniai. Animistų požiūriu tai sap- 
nas, natūristų — tam tikros kosminės apraiškos, kurios ir bus 
religinės evoliucijos išeities taškas. Tačiau didžiosios priešprie- 
šos, skiriančios profanišką nuo sakralaus, užuomazgų ir vie- 
niems, ir kitiems reikėtų ieškoti Žmogaus ir visatos prigimtyje. 

O tokia užduotis neįvykdoma: ji suponuotų tikrąją kūrybą ex 
nihilo. Visuotinės patirties faktas negali mums duoti nuovokos 
apie dalyką, esantį anapus tos patirties. Žmogus, koks jis pats 
sau pasirodo sapnuose, šiaip ar taip, tėra žmogus. Gamtos jė- 
gos, kokias suvokia mūsų juslės, tėra gamtos jėgos, - tegu ir ga- 
lingos. Iš čia kyla ir visuotinė vienos ar kitos doktrinos kritika. 
Norint paaiškinti, kaip tie vadinamieji religinio mąstymo duo- 
menys galėjo įgyti objektyviai niekuo nepagrįsto sakralumo, rei- 
kėtų pripažinti, jog jie susiformavo iš daugybės haliucinacinių 
vaizdinių sluoksnių ir šiuos taip iškraipė, kad padarė neatpa- 
žįstamus ir realybę pavertė gryna fantasmagorija. Vienu atveju 
tuos pavidalus taip permainė sapno iliuzija, kitu - švytinti nere- 
ali žodžių prišaukta vaizdų virtinė. Tačiau ir vienu, ir kitu atve- 
ju religijoje galėtum įžiūrėti kliedesių aiškinimo padarinį. 

Šitie kritiniai svarstymai leidžia daryti pozityvią išvadą. Ka- 
dangi nei Žmogui, nei gamtai sakralumas nėra įgimtas, vadina- 
si, jis plaukia iš kito šaltinio. Už Žmogaus ir fizinio pasaulio turi 
būti kažkokia kita realybė, kur toji kliedesių atmaina, -o bet kuri 
religija kažkuria prasme tokia ir yra, - įgyja objektyvią reikšmę ir 
vertę. Kitaip tariant, be to, ką pavadinome natūrizmu ir animiz- 
mu, turi būti dar vienas kultas - esmingesnis ir primityvesnis, o 

natūrizmas ir animizmas tebūtų jo vediniai arba atskiri aspektai. 
Toks kultas iš tiesų yra, ir jį etnografai pavadino totemizmu. 


Žodis „totemas“ etnografinėje literatūroje pasirodė tik XVIII a. 
pabaigoje. Pirmąkart su juo susiduriama vienoje indėnų kalbų 
vertėjo J. Longo knygoje, išleistoje 1791 m. Londone!. Beveik pusę 
amžiaus totemizmas tebuvo žinomas kaip grynai amerikietiš- 
kas reiškinys*. Tik 1841 m. Grey'us išgarsėjusiame savo straips- 
nyje? prabyla apie panašias apeigas Australijoje. Nuo tada pra- 
dedama įsisąmoninti, kad atrasta tam tikra bendra sistema. 

Tačiau totemizmas tebuvo laikomas iš esmės archajiniu reiš- 
kiniu, emografine keistenybe, nekeliančia istorikui didesnio susi- 
domėjimo. Mc Lennanas pirmasis užsibrėžė nustatyti totemizmo 
sąsajas su visuotine Žmonijos istorija. Serijoje straipsnių, iš- 
spausdintų Fortnightly Review“, jis pamėgino ne tik įrodyti, kad 
totemizmas yra religija, bet ir atskleisti, kad iš tos religijos išsiru- 
tuliojo daugybė tikėjimų ir praktikų, kurios randamos gerokai 
toliau pažengusiose religinėse sistemose. Jis net tvirtino, esą iš 
totemizmo kilę visi zoolatrijos ir fitolatrijos kultai, pastebimi se- 
novės tautose. Tokia totemizmo reiškinio plėtra neabejotinai per- 
dėta. Gyvūnų ir augalų kultas priklauso nuo begalės priežasčių, 
kurias sujungti į viena galima būtų tik itin supaprastinus. Bet 
toks supaprastinimas - tegul ir perdėtas - bent jau kuo puikiau- 
siai išryškina istorinę totemizmo svarbą. 

Antra vertus, amerikanistai jau seniai pastebėjo, kad totemiz- 
mas glaudžiai susijęs su socialiai apibrėžta organizacija: tokia, 
kurios pagrindą sudaro bendruomenės skirstymas į klanus“. 


" Voyages and Travels of an Indian Interpreter. 

2 Ši mintis taip paplito, kad Rėville'is net pavadino Ameriką klasikine 
totemizmo žeme (Religions des peuples non civilisės, I, p. 242). 

> Journals of two Expeditions in North-West and Western Australia, II, p. 228. 

* The Worship of Animals and Plants. Totems and Totemism (1869, 1870). 

* Ši mintis jau labai aiškiai išdėstyta Gallatino studijoje Synopsis of the 
Indian Tribes (Archaeologia Americana, II, p. 109 ir toliau) ir Morgano aplin- 
kraštyje, išspausdintame Cambrian Journal, 1860, p. 149. 


TOTEMIZMAS KAIP ELEMENTARI RELICGIJA 97 


1877 m. savo Ancient Society“ Lewis H. Morganas užsibrėžė tai 
ištyrinėti ir nustatyti organizacijos skiriamuosius bruožus, kar- 
tu išryškinant Šiaurės ir Centrinės Amerikos indėnų genčių ben- 
drybes. Kone tuo pat metu ir, beje, tiesiogiai Morgano paveikti, 
Fisonas ir Howittas' išaiškino tos pačios socialinės sistemos bu- 
vimą Australijoje ir jos sąsajas su totemizmu. 

Idėjoms įgavus tokią kryptį, tyrinėjimai galėjo būti tęsiami 
metodiškiau. Amerikos etnologijos tarnyba, išjudinusi iš mirties 
taško tuos darbus, labai prisidėjo prie studijų plėtotės“. 1887 m. 
Frazeris, surinkęs gana gausių ir svarbių dokumentų, pamanė, 
kad vertėtų juos susieti ir mums pateikti sisteminę lentelę. Tai ir 
padaryta jo nedidelėje knygelėje Totemizmas?, kur totemizmas ty- 
rinėjamas kaip religija ir drauge kaip juridinė institucija. Bet ši 
studija grynai aprašomoji; nemėginama nei aiškinti totemizmo"“, 
nei gilintis į esmines sąvokas. 

Pirmasis parengiamojo darbo ėmėsi Robertsonas Smithas. Jis 
giliau nei kuris kitas jo pirmtakas jautė, kokie lobiai atsiveria 
barbariškoje miglotoje religijoje būsimiems tyrinėtojams. Jau Mc 
Lennanas buvo priartinęs totemizmą prie didžiųjų antikos reli- 
gijų; bet šitaip atsitiko tik todėl, kad jis pamanė radęs ir vienur, ir 
kitur gyvūnų ir augalų kultą. O totemizmą susiaurinti iki zoo- 
latrijos ir fitolatrijos reikštų pastebėti tik tai, kas paviršiuje, ir 
neįžvelgti esmės. Smithas, tyrinėjęs toteminius tikėjimus, pamėgi- 
no prasiskverbti iki giluminių principų, nuo kurių tie tikėjimai 


* Prieš šį darbą, beje, jau anksčiau buvo parengti du to paties autoriaus 
veikalai: The League of the Iroguois, 1851 ir Systems of Consanguinity and Affini- 
ty of the Human Family, 1871. 

" Kamilaroi and Kurnai, 1880. 

* Jau nuo pat pirmųjų Annual Report of the Bureau of Americai EMinelogų 
tomų randame Powello studiją Wyandot Government (I, p. 59), Cushingo 
Zunūi Fetisches (II, p. 9), Smitho Myths of the Iroguois (Ibid., p. 77), ypač svarbų 
Dorsey darbą Omaha Sociology (III, p. 211), ir visi jie yra svarus indėlis į 
totemizmo mokslą. 

* Pradžioje sutrumpintas šis darbas pasirodė Encyclopaedia Britannica. 

“9 Jau Tyloras savo Primitive Culture mėgino totemizmą paaiškinti; apie 
tai kalbėsime toliau, čia jo aiškinimo nepateiksime; totemizmą laikydamas 
tik atskiru protėvių kulto atveju, Tyloras visiškai nepripažįsta jo svarbos. 
Šiame skyriuje minėsime vien tuos tyrinėjimus ar teorijas, kurie ženkliai 
prisidėjo prie totemizmo studijų progreso. 


08 PRELIMINARINIAI KLAUSIMAI 


priklauso. Jau savo knygoje apie giminystę ir santuoką senovės 
Arabijoje" jis parodė, kad totemizmas suponuoja įgimtą ar įgytą 
žmogaus ar gyvūno (arba augalo) vienesybiškumą. Rašydamas 
Semitų religiją", toje pačioje idėjoje jis įžvelgė bet kurios aukoji- 
mo sistemos pirmąją priežastį: už šventosios komunijos princi- 
pą Žmonija turi būti dėkinga būtent totemizmui. Be abejo, gali- 
ma tvirtinti, kad Smitho teorija vienpusiška, kad ji jau neatitinka 
šiandien žinomų faktų; tačiau ji turi išties genialių minčių ir 
religijotyrai padarė reikšmingą įtaką. Tomis pačiomis koncepci- 
jomis remiasi ir Frazerio Golden Bough"?; Mc Lennanas totemiz- 
mą siejo su antikos religijomis, Smithas su semitų bendruome- 
nėmis, o Frazeris čia randa sąsajų su Europos folkloru. Taip prie 
Mannhardto prisijungė Mc Lennano ir Morgano mokyklos*“. 
Tuo pat metu amerikietiškoji tradicija toliau plėtojosi sava- 
rankiškai ir tą savarankiškumą, beje, išsaugojo iki nesenų laikų. 
Totemizmo tyrinėjimui buvo pasirinktos trys bendruomenių gru- 
pės. Pirma - Šiaurės vakarų gentys tlingitai, haidai, kvakiutliai, 
sališai, cimšianai; antra - didžioji sijų tauta; trečia - Centrinėje 
Amerikoje gyvenantys pueblai. Pirmąją grupę daugiausia tyri- 
nėjo Dallis, Krause, Boas, Swantonas, Hill-Tout, sijus - Dorsey, 
pueblus - Mindeleffas, ponai Stevensonas, Cushingas“. Nors iš 
visų kraštų surinkta gausus faktų derlius, turimi dokumentai 
vis dar liko fragmentiški. Amerikos religijose įžvelgiama daugy- 
bė totemizmo pėdsakų, bet jos pranoko grynai toteminę fazę. Aust- 
ralijoje tebuvo tyrinėjami paskiri tikėjimai ir ritualai, įšventini- 
mo apeigos ir su totemu susiję draudimai. Taigi iš visuose 
kraštuose surinktų faktų Frazeris pamėgino sudaryti totemizmo 


" Kinship and Marriage in Early Arabia, Cambridge, 1885. 

'? The Religions of the Semites, 1“ ėdit., 1889. Paskaitų redakcija Aberdeeno 
universitete 1888. Plg. str. Sacrifice in Encyclopaedia Britannica. 

B Londonas, 1890. Antras tritomis leidimas pasirodė 1900 m., trečias — 
penkiatomis - jau leidykloje. 

* Vertėtų čia paminėti įdomų tos pačios krypties Sidney Hartland veika- 
lą The Legend of Perseus, 3 vol., 1894-1896. 

I Čia pateikiame tik autorių pavardes, jų darbai bus nurodyti vėliau, kai 
jais remsimės. 

visumą atspindinčią duomenų suvestinę. Nors tomis sąlygomis 
šis darbas ir turėjo neginčijamos vertės, tačiau duomenys buvo 
neišsamūs ir hipotetiniai. Galų gale tikrai funkcionuojančios to- 
teminės religijos dar niekas nebuvo radęs. 

Ši rimta spraga buvo užpildyta tik paskutiniais metais. Du 
nepaprastai įžvalgūs tyrinėtojai, ponai Baldwinas Spenceris ir 
F. J. Gillenas, iš dalies pirmieji!“ Australijos žemyne atrado ne- 
maža genčių, kur buvo praktikuojama ištisa religinė sistema ir 
toteminiai tikėjimai sudarė pagrindą ir vienovę. Šių tyrinėjimų 
rezultatai, pateikti dviejuose veikaluose, atnaujino totemizmo 
mokslą. Pirmajame, The Native Tribes of Central Australia" ,kalba- 
ma apie toliausiai šiaurėje gyvenančias aruntų, luričų gentis ir 
įpiečiau, Ero ežero vakariniame krante, įsikūrusią urabunų gen- 
tį. Antrasis darbas, The Northern Tribes of Central Australia", skir- 
tas bendruomenėms, gyvenančioms į šiaurę nuo urabunų gen- 
ties; jos užima teritoriją nuo Makdonelio kalnų iki Karpenterijos 
įlankos. Suminėsime pagrindines: unmatjerai, kaitišai, varamun- 
gai, vorgajai, čingilai, binbingai, valpariai, gnanjai ir pačioje įlan- 
kos pakrantėje įsikūrusios marų ir anulų gentys. 

Neseniai vienas vokiečių misionierius, Carlas Strehlow, pra- 
leidęs ilgus metus tose pačiose Centrinės Australijos bendruo- 


'6 Spenceris ir Gillenas buvo pirmieji, taip nuodugniai tyrinėję šias gentis, 
bet ne pirmieji, apie jas prabilę. Jau 1888 m. Howittas buvo aprašęs socialinę 
vuaramongų organizaciją (Spenceris ir Gillenas vadina variramungais) leidi- 
nyje Further Notes on the Australian Classes in Journal of the Anthropological 
Institute (toliau - J. A. I.), p. 44-45. Aruntų gentis jau buvo patyrinėta Schul- 
ze's (The Aborigines of the Upper and Middle Finke River, in Transactions of the 
Royal Society of South Australia, t. XIV, 2* fasc.); Mathew rašė apie čingalių 
(pagal Spencerį ir Gilleną - čingilai), vombajų organizaciją (Wombya Organi- 
sation of the Australian Aborigines, in American Anthropologist, nauja serija, II, 
p. 494; Divisions of Some West Australian Tribes, Ibid., p. 185; Proceed. Amer. 
Philos. Soc., XXXVII, p. 151-152 ir Journal Roy. Soc. of N. S. Wales, XXXII, p. 71 
ir XXXIII, p. 111). Pirmieji aruntų genties tyrimo rezultatai jau buvo skelbti 
Report on the Work of the Horn Scientific Expedition to Central Australia, Part. IV 
(1896). Pirmąją šio Pranešimo dalį parašė Sterlinas, antrąją - Gillenas. Viso 
darbo spausdinimu rūpinosi Baldwinas Spenceris. 

V Londonas, 1899; toliau - sutrump. Native Tribes arba Nat. Tr. 

18 Londonas, 1904; toliau - Northern Tribes arba North. Tr. 

menėse"?, pradėjo spausdinti savo stebėjimus; jis tyrinėjo dvi gen- 
tis - arandus ir loritjus (pagal Spencerį ir Gilleną - aruntus ir 
luričus)??. Puikiai išmokęs tenykštę šneką“!, Strehlow galėjo per- 
teikti daugybę toteminių mitų ir religinių giesmių, kurios mus 
dažniausiai pasiekia originalo kalba. Nepaisant nežymių skir- 
tumų, kurie be vargo paaiškinami ir kurių svarba buvo labai 
perdėta*“, Strehlow tyrinėjimai, kartais papildydami, patikslin- 
dami, kartais net pakoreguodami Spencerio ir Gilleno stebėji- 
mus, iš esmės juos patvirtina. 

Su tais atradimais plūstelėjo literatūros banga; prie jos mes 
dar grįšime. Spencerio ir Gilleno darbai padarė ypač didelę įta- 
ką ne vien todėl, kad buvo patys pirmieji, bet ir todėl, kad patei- 
kė faktus sistemine tvarka, kuri padėjo reikiama kryptimi orien- 
tuoti paskesnius tyrinėjimus“ ir skatino abstrakčiai mąstyti. 
Rezultatai buvo komentuojami, svarstomi, visokiais būdais aiš- 
kinami. Tuo tarpu Howittas, kurio fragmentinės studijos išsi- 


* Strehlow Australijoje gyvena nuo 1892 m.; pirma jis gyveno djerių 
gentyje, vėliau perėjo pas aruntus. 

20 Die Aranda-und Loritja-Stūmme in Zentral-Australien. Iki šiolei išleisti 
keturi sąsiuviniai; paskutinis pasirodė kaip tik tada, kai ši knyga jau buvo 
baigta rašyti, tad mes dar negalėjome juo remtis. Du pirmieji pasakoja apie 
mitus ir legendas, trečiasis - apie kultą. Šalia Strehlow vardo derėtų paminė- 
ti ir von Leonhardi, daug prisidėjusį prie tos publikacijos pasirodymo; jis ne 
tik apsiėmė išleisti Strehlow rankraščius, bet ir sumaniais klausimais paska- 
tino autorių savo stebėjimus patikslinti. Beje, labai naudinga perskaityti 
vieną straipsnį, kurį Leonhardi's davė Globus ir kur rasime daugybę ištraukų 
iš jo susirašinėjimo su Strehlow (Ueber einige religiose und totemistische Vorstel- 
lungen der Aranda und Loritja in Zentral-Australien, in Globus, XCI, p. 285). Plg. 
ta tema N.-W. Thomas'o straipsnį, pasirodžiusį Folk-lore, XVI, p. 428 ir 
toliau. 

*! Spenceris su Gillenu irgi ją moka, tik toli gražu ne taip puikiai kaip 
Strehlow. 

? Turima galvoje Klaatsch, Schlussbericht iiber meine Reise nach Australien, 
in Zeitschrift f. Ethnologie, 1907, p. 635 ir toliau. 

5 K. Langloh Parker, The Euaklayi Tribe; Eylmann, Die Eingeborenen der 
Kolonie Siidaustralien; John Mathew, Two Representative Tribes of Oueensland, be 
to, kai kurie neseniai pasirodę Mathew straipsniai liudija Spencerio ir Gilleno 
įtaką. 


TOTEMIZMAS KAIP ELEMENTARI RELIGIJA 101 


barsčiusios įvairiausiose publikacijose?*, užsibrėžė ištyręs pieti- 
nes gentis padaryti tai, ką Spenceris ir Gillenas padarė ištyrę 
Vidurio Australijos gentis. Savo darbe Native Tribes of South-East 
Australia" jis mums pateikia apibendrintų duomenų suvestinę, 
susijusią su tautų, gyvenančių Vidurio Australijoje, Naujajame 
Pietų Velse ir didžiojoje Kvinslendo dalyje, socialine organiza- 
cija. Šie pasiekimai paskatino Frazerį papildyti savo Totemizmą 
tam tikra glausta santrauka“, kur būtų sudėti visi svarbiausi 
dokumentai, liečiantys arba toteminę religiją, arba šeimos ir mat- 
rimonialinę organizaciją, su kuria, pagrįstai ar ne, ta religija lai- 
koma gimininga. To darbo tikslas nėra duoti bendrą ir sisteminį 
totemizmo vaizdą, veikiau - pateikti reikalingą medžiagą kitiems 
tyrinėtojams, kad jie paskui ja pasinaudotų savo darbams*. Fak- 
tai čia išdėstyti griežtai etnografine ir geografine tvarka: kiekvie- 
nas žemynas ir kiekviena jame esanti gentis ar etninė grupė tirta 
skyrium. Be abejo, rašant tokią plačią studiją, kurioje paeiliui 
apžvelgta šitiek įvairių tautų, neįmanoma vienodai įsigilinti į 
viską; ją tegalime laikyti parankine knyga, naudinga ieškant in- 
formacijos ir galinčia palengvinti tyrinėjimus. 


II 


Iš šios trumpos apžvalgos darosi aišku, kad totemizmo tyrinėji- 
mui pati palankiausia dirva yra Australija. Todėl ją ir pasirin- 
kome pagrindiniu savo stebėjimų arealu. 


2* Šių publikacijų sąrašas pateiktas Nat. Tr. pratarmėje, p. 8 ir 9. 

25 Londonas, 1904. Nuo šiol cituodami šią knygą žymėsime santrumpa 
Nat. Tr., tačiau visada rašysime ir Howitto pavardę, nes tokia pat ir Spence- 
mo ir Gilleno knygos santrumpa. 

*6 Totemism and Exogamy, 4 t., Londonas, 1910. Darbas prasideda per- 
spausdintu Totemism, be jokių esminių pakeitimų. 

* Pabaigoje ir pradžioje iš tiesų pateikiamos apibendrintos totemizmo 
teorijos; jas aptarsime toliau. Bet tos teorijos sąlygiškai nepriklausomos nuo 
jas lydinčių faktų rinkinio, nes jau buvo išdėstytos įvairių Žurnalų straips- 
niuose gerokai prieš pasirodant šiam darbui. Tie straipsniai įdėti į pirmąjį 
tomą (p. 89-172). 

Rašydamas Totemizmą, Frazeris stengėsi surasti visus tote- 
mizmo pėdsakus, kokius tik įmanoma atsekti istorijoje ir etno- 
grafijoje. Užtat į savo studiją jam teko įtraukti skirtingiausios 
kilmės ir kultūros lygmens bendruomenes: šalia Australijos ir 
Amerikos genčių ten figūruoja senovės Egiptas“, Arabija, Grai- 
kija?, pietų slavai“. Toks metodas antropologinės mokyklos mo- 
kinio nėmaž nestebino. Ši mokykla iš tiesų nesistengia religi- 
joms rasti vietos socialinėje terpėje, į kurią jos įeina*!, ir diferen- 
cijuoti atsižvelgiant į tų terpių skirtingumą. Priešingai, iš paties 
mokyklos pavadinimo aišku, kad jos tikslas, tolesnis nei nacio- 
naliniai ir istoriniai skirtingumai, yra prisikasti iki pačių uni- 
versalių ir tikrai žmogiškų religinio gyvenimo pamatų. Manoma, 
jog pačiame žmoguje, priklausomai nuo jo įgimtų savybių ir ne- 
priklausomai nuo jokių socialinių sąlygų, slypi religinė prigim- 
tis ir telieka ją apibrėžti“. 

Tokiems tyrinėjimams gali pasitarnauti bet kuri tauta. Žino- 
ma, mieliau imamasi tyrinėti pačias primityviausias, nes tikė- 
tina, kad toji pradinė savybė lengviau apsinuogins; bet kadan- 
gi ją galima rasti ir labiau civilizuotose tautose, savaime su- 
prantama, jomis taip pat remiamasi. Juo labiau imamos visos 
tos, kurios atrodo ne per daug nutolusios nuo savo ištakų, vi- 
sos tos, kurios vadovaujantis neaiškiais kriterijais vadinamos 
netiksliu žodžiu laukinės - tariama, kad jos visos to paties lyg- 
mens, ir visose vienodai rūpestingai ieškoma informacijos. An- 
tra vertus, kadangi šiuo atveju faktai įdomūs tik tiek, kiek jie 


?8 Totemism, p. 12. 

> Ibid., p. 15. 

* Ibid., p. 32. 

"1 Šiuo atžvilgiu naujesniame darbe Totemism and Exogamy jaučiamas 
kur kas progresyvesnis Frazerio mąstymas ir pats metodo taikymas. Apra- 
šydamas genties religines ir šeimos institucijas, jis stengiasi apibrėžti tos 
genties geografines ir socialines sąlygas. Nors ir labai glaustos, šios analizės 
liudija nutolimą nuo senųjų antropologinės mokyklos metodų. 

* Be abejo, mes taip pat manome, kad pagrindinis religijotyros tikslas — 
užčiuopti, kas sudaro religinę žmogaus prigimtį. Tiktai, ne taip kaip čia 
matome, ją sudaro ne įgimtas duomuo, o socialinių priežasčių samplaika, ir 
nėra jokio reikalo jos apibūdinti, nes ji yra abstrakcija, susiformuojanti bet 
kurioje socialinėje terpėje. 

yra visuotiniai, stengiamasi jų sukaupti kuo gausiau; nemano- 
ma, jog reikėtų palyginimų ratą per daug išplėsti. 

Mes pasirinkome kitą metodą ir tai padarėme dėl daugelio 
priežasčių. 

Pirmiausia tiek sociologas, tiek istorikas socialinius faktus 
laiko priklausomais nuo socialinės sistemos, kurios dalis jie yra; 
taigi, jei juos atskirsi, nebebus įmanoma jų suprasti. Štai kodėl 
du faktai, priklausantys dviem skirtingoms visuomenėms, ne- 
gali būti sėkmingai lyginami tik todėl, kad atrodo panašūs; rei- 
kia, kad ir tos visuomenės būtų panašios, tai yra būtų dvi tos 
pačios rūšies atmainos. Jei socialiniai tipai neegzistuotų, taikyti 
lyginamojo istorinio metodo nebūtų įmanoma, be to, jis naudin- 
gas tik to paties tipo viduje. Kiek būtų išvengta klaidų, jei būtų 
laikomasi šito nurodymo)! Taip netinkamai buvo sugretinti fak- 
tai, kurie, nepaisant išorinio panašumo, turėjo tiek skirtingą pras- 
mę, tiek ir skirtingą reikšmę: pirmykštė ir nūdienė demokratija; 
žemiausio išsivystymo lygio bendruomenių kolektyvizmas ir nū- 
dienės socialistinės tendencijos; monogamija, kurią sankcionuoja 
mūsų kodeksai, ir monogamija, dažna Australijos gentyse, ir t. t. 
Tokios painiavos apstu ir pačioje Frazerio knygoje. Dažnai pa- 
sitaikydavo, kad jis grynai totemines apeigas lygino su papras- 
tais teriolatriniais (gyvūnų garbinimo) ritualais, tuo tarpu skir- 
tumas tarp atitinkamų socialinių sferų kartais labai didelis ir 
negali būti nė minties apie panašumą. Taigi jei nenorime daryti 
tų pačių klaidų, tai, užuot plėtę savo tyrinėjimų lauką ir apėmę 
visas įmanomas bendruomenes, turime susitelkti ties aiškiai api- 
brėžtu tipu. 

Tas susitelkimas turi būti kuo didesnis. Naudinga lyginti tik 
gerai žinomus faktus. O kai užsibrėžiama aprėpti daug įvairiau- 
sių bendruomenių ir civilizacijų, jokios iš jų gerai pažinti nepa- 
vyks; kai prirenkama visokiausios kilmės faktų ir stengiamasi 
juos palyginti, jie tik perleidžiami per rankas ir nelieka nei kaip, 
nei kada į juos kritiškai pažvelgti. Padriki ir trumpi sugretini- 
mai tik diskredituotų lyginamąjį istorinį metodą rimtų tyrinėto- 
jų akyse. Gerų rezultatų jis tegali duoti tada, kai taikomas gana 
ribotam visuomenių skaičiui, nes tik tada kiekviena iš jų gali 
būti pakankamai tiksliai ištyrinėta. Svarbiausia - pasirinkti tas, 
kurių tyrinėjimas leistų tikėtis geriausių rezultatų. 

Reikia pridurti, kad faktų vertė kur kas svarbiau nei jų gausu- 
mas. Klausimas, kaip totemizmas plačiai pasklidęs, mūsų aki- 
mis žiūrint, nėra svarbus*“. Jei jis mus ir domintų, tai pirmiausia 
todėl, kad tyrinėdami viliamės atskleisti sąsajas, padėsiančias 
geriau suprasti religiją. O nustatant sąsajas nėra nei būtina, nei 
visais atvejais naudinga sukaupti krūvas tyrimo medžiagos, kur 
kas svarbiau turėti ją gerai parengtą ir iš tikrųjų reikšmingą. Kar- 
tais ir vienintelis faktas padeda nustatyti dėsnį, tuo tarpu dau- 
gybė netikslių ir neaiškių duomenų sukelia tik maišatį. Bet ku- 
rioje mokslo srityje dirbantis mokslininkas paskęstų jį užgriu- 
vusių faktų jūroje, jei nedarytų jų atrankos. Jis turi išskirti tuos, 
iš kurių galima daugiausia pasimokyti, ir laikinai atidėjęs kitus 
visą savo dėmesį sukaupti tik į juos. 

Štai kodėl su išlyga, kurią paskui nurodysime, ketiname tyri- 
nėti tik Australijos bendruomenes. Jos atitinka visas minėtąsias 
sąlygas. Jos vienalytės: nors čia galima išskirti atmainų, visos 
jos priklauso vienam, tam pačiam tipui. Tokios vienalytės, kad 
jose ne tik vyrauja tie patys socialinės organizacijos vadai, bet ir 
daugelyje genčių, tarpais net labai nutolusių viena nuo kitos, 
vadai vadinami vienodais ar tolygiais vardais“. Antra vertus, 
apie totemizmą Australijoje turime sukaupę daugiausia doku- 
mentų. Pagaliau mums rūpi patyrinėti pačią primityviausią ir 
paprasčiausią religiją, kokią tik galėjome rasti. Taigi visai su- 
prantama, kad, tokios religijos ieškodamos, mūsų akys nukrypo 
į bendruomenes, mažiausiai nutolusias nuo evoliucijos pradžios; 
veikiausiai čia labiausiai tikėtina tokią religiją aptikti ir nuo- 
dugniai ištirti. Na, o tinkamesnės bendruomenės, kuri geriau 
atspindėtų tą savybę nei Australijos gentys, sunku būtų rasti. 
Menka ne tiktai jų technika, - jie dar nežino ne tik namo, bet ir 

plūktinės trobelės, - jų organizacija, regis, pati primityviausia 
"ir pati paprasčiausia, - viename savo darbe? ją pavadinome 


* Mes teikiame totemizmui svarbos, kurios absoliučiai nesiejame su jo 
universalumu. 

* Čia turimos galvoje fratrijos ir matrimonialinės klasės; apie tai žr. Spen- 
cer et Gillen, Northern Tribes, sk. III: Howitt, Native Tribes of South Australia, 
p. 109 ir 137-142; Thomas, Kinship and Marriage in Australia, sk. VI ir VII. 

3 Division du Travail social, 3“ ėdit., p. 150 (Paris, F. Alcan). 

organizacija klanų pagrindu. Kitame skyriuje ir turėsime progos 
prisiminti jos esminius bruožus. 


Tačiau, pasirinkus pagrindiniu savo tyrinėjimų objektu Aust- 
raliją, mums atrodo pravartu neatsiriboti nuo tų bendruomenių, 
kur totemizmas pirmąkart buvo aptiktas, tai yra nuo Šiaurės 
Amerikos indėnų genčių. 

Toks palyginimo lauko išplėtimas nėra neteisėtas. Be abejo, 
Šiaurės Amerikos indėnų gentys toliau pažengusios nei Austra- 
lijos gentys. Jų technika nepalyginti išmoningesnė: žmonės čia 
gyvena trobose ar palapinėse; pasitaiko net įtvirtintų kaimų. Ben- 
druomenė čia kur kas didesnė ir ima rastis centralizacijos ap- 
raiškų, oO tai visai svetima Australijai; jau susiformavusios pla- 
čios bendrijos, tokios kaip irokėzų, pavaldžios centrinei valdžiai. 
Vietomis pasireiškia sudėtinga diferencijuotų ir hierarchizuotų 
klasių sistema. O šiaip esminės socialinės struktūros kryptys 
išlieka tokios pat kaip ir Australijoje; tai vis ta pati organizacija 
klanų pagrindu. Taigi pastebime ne du skirtingus tipus, o dvi to 
paties tipo atmainas, viena kitai gana artimas. Tai tik du tos 
pačios evoliucijos tarpsniai, einą vienas paskui kitą; todėl jie 
gana vienalyčiai ir leidžiasi gretinami. 

Tie gretinimai net naudingi. Kadangi indėnų technikos lygis 
pažengęs toliau nei australų, kai kurias abiem bendras sociali- 
nės organizacijos puses lengviau pažinti tyrinėjant indėnus nei 
australus. Kol žmonės dar tik mokosi reikšti savo mintis, tyrinė- 
tojui nelengva įžiūrėti jų paskatas; nes niekas aiškiai negali nu- 
sakyti, kas dedasi tamsioje sąmonėje, užvaldytoje tik neaiškumo 
ir laikinumo jausmo. Pavyzdžiui, religinius simbolius tesudaro 
beformiai linijų ir spalvų deriniai, ir jų prasmę, kaip įsitikinome, 
nelengva įspėti. Vidinės būsenos dar išreiškiamos gestais, jude- 
siais, bet jie laikini, bemat dingsta iš stebėtojo akių. Štai kodėl 
totemizmas Amerikoje buvo pastebėtas anksčiau nei Australijo- 
je; nors Amerikoje jis užėmė palyginti mažiau vietos religiniame 
gyvenime, ten buvo labiau matomas. Be to, ten, kur tikėjimai ir 
institucijos nėra įgavę bent kiek aiškesnio materialaus pavidalo, 
jie net menkiausių aplinkybių veikiami labiau linkę keistis arba 
visai išdilti iš atminties. Todėl australų klanuose jaučiama kaž- 
kas netvirta ir nuolat kintama, tuo tarpu atitinkama organizacija 

Amerikoje pastovesnė ir ryškesnių kontūrų. Užtat nors totemiz- 
mas Amerikoje labiau nutolęs nuo ištakų nei Australijoje, jis ge- 
riau išlaikęs svarbiausias ypatybes. 

Antra, kad geriau instituciją pažintume, dažnai verta atsekti 
jos evoliuciją iki toliausiai pažengusių fazių““, nes kartais tikroji 
jos prasmė ryškiai atsiskleidžia tik tada, kai institucija visiškai 
išsivysčiusi. O kadangi totemizmas Amerikoje turi kur kas ilges- 
nę istoriją, dar ir šiuo atžvilgiu jis galės nušviesti kai kurias 
australiškojo totemizmo puses*'. Kartu jis padės mums geriau 
įsižiūrėti, kaip totemizmas siejasi su paskesnėmis religinėmis 
formomis, ir pažymėti jo vietą istorinės plėtotės procese. 

Taigi toliau analizuodami neatsisakysime pasinaudoti kai 
kuriais faktais, pasiskolintais iš Šiaurės Amerikos indėnų ben- 
druomenių. Bet tai nereiškia, kad mes čia analizuosime totemiz- 
mą Amerikoje?*; tam reikėtų specialios studijos ir jos tema netu- 
rėtų būti susipynusi su ta, kurios imsimės; ji kelia kitas proble- 
mas ir reikalauja specialių tyrinėjimų sistemos. Amerikietiškų 
faktų medžiaga mes naudosimės papildomai ir tik tada, kai ji 
mums pasirodys galinti geriau paaiškinti australiškus faktus, 
nes jie yra tikrasis ir tiesioginis mūsų tyrinėjimų objektas?*. 


*“ Žinoma, taip būna ne visada. Neretai, kaip, beje, jau matėme, būtent 
paprasčiausios formos leidžia suprasti sudėtingiausias. Nėra nei taisyklės 
visiems atvejams, nei metodo, kurį galėtume mechaniškai taikyti. 

* Taip individualus amerikietiškasis totemizmas mums padės suprasti 
australiškojo totemizmo vaidmenį ir svarbą. Kadangi pastarasis itin rudi- 
mentinis, greičiausiai jis būtų likęs nepastebėtas. 

* Beje, Amerikoje rastas ne vienintelis totemizmo tipas, jų esama įvai- 
riausių rūšių, ir tai reikės ištirti. 

* Mes išeisime iš šių faktų rato tik išskirtiniais atvejais ir įsitikinę, kad jų 
sugretinimas su kitais teikia ypač vertingos informacijos. 

Pirmas skyrius 


Grynai toteminiai tikėjimai 


Totemas kaip pavadinimas ir kaip emblema 


Mūsų studija turi dvi dalis. Kadangi kiekvieną religiją suda- 
ro vaizdiniai ir ritualinės apeigos, reikės nuosekliai aptarti tikė- 
jimus ir ritualus, būdingus toteminei religijai. Ko gero, šiedu re- 
liginio gyvenimo elementai pernelyg glaudžiai susiję, kad būtų 
galima juos griežtai atriboti. Nors kultas išplaukia iš tikėjimų, 
jis ir pats daro jiems įtaką; dažnai apie ritualą susiformuoja mi- 
tas, jį paaiškinantis, ypač kai jame nėra prasmės arba ji nebeaiš- 
ki. Ir atvirkščiai, esama tikėjimų, ryškiai pasireiškiančių tik per 
juos perteikiančius ritualus. Tad abi analizės dalys negali viena 
kitos nepersmelkti. Tačiau abeji faktai per daug skirtingi, todėl 
turi būti nagrinėjami atskirai. O kadangi religijos neįmanoma 
suprasti nežinant, kokiomis ji paremta idėjomis, pirmiausia rei- 
kia stengtis jas pažinti. 

Nesiimsime dėstyti visų samprotavimų, kaip išsirutuliojo bū- 
tent australų religinis mąstymas. Mūsų tikslas - elementarios 
sąvokos, sudarančios šios religijos pagrindą; tačiau negali būti 
nė kalbos apie tai, kad užsibrėžtume atsekti visą jų raidą, sy- 
kiais tokią sodrią, kokią šiose visuomenėse sukūrė mitologinė 
vaizduotė. Mes pasitelkiame mitus, kai jie padeda geriau su- 
prasti esmines sąvokas, bet pačios mitologijos nepaverčiame sa- 
vo studijų objektu. Beje, kaip meno kūrinys mitologija nepriklauso 
vien tik religijotyrai. Be to, dvasiniai procesai, iš kurių ji išplau- 
kia, pernelyg sudėtingi, kad galėtų būti nagrinėjami netiesio- 
giai, apylankomis. Tai sunki problema, svarstytina savaime, dėl 
savęs pačios ir specialiu metodu. 

Bet tarp tikėjimų, tapusių toteminės religijos pagrindu, reikš- 
mingiausi, žinoma, yra tie, kurie susiję su totemų; tad nuojų ir 
reikia pradėti. 


Daugumos australų genčių branduolį sudaro grupė, kolektyvi- 
niame gyvenime užimanti svarbiausią vietą: tai klanas. Jam bū- 
dingi du pagrindiniai bruožai. 

Pirmiausia klanui priklausantys individai tarytum susiję gi- 
minystės ryšiais, tačiau šie ryšiai labai savotiški. Toji giminystė 
nėra grindžiama aiškiais apibrėžtais tarpusavio giminiškumo 
ryšiais; visas giminiškumas tik toks, kad klano nariai turi tą patį 
vardą. Jie nėra tėvai, motinos, sūnūs ar dukterys, vieni kitų dė- 
dės ar sūnėnai mums įprasta šio žodžio prasme; ir vis dėlto jie 
save laiko viena šeima, didele ar maža, nelygu klano didumas, 
ir tik dėl to, kad visi vadinami tuo pačiu žodžiu. O kadangi jie 
laiko save lyg ir viena šeima, vadinasi, pripažįsta turį vieni ki- 
tiems pareigas, kokias turėjo giminės visais laikais: parama, kerš- 
tas, gedulas, įsipareigojimas nesituokti tarpusavyje ir t. t. 

Šia pirmąja savybe klanas nesiskiria nuo romėnų gens ir grai- 
kų yevoč, nes pagonių giminystė irgi remiasi tuo, kad visi gens 
nariai turi tą patį vardą, nomen gentilicium. Veikiausiai gens yra 
klanas; bet šių giminiškų ryšių nereikėtų painioti su australų 
klanu“. Pastarasis skiriasi tuo, kad jo vardas - drauge ir pavadi- 
nimas tam tikros apibrėžtos rūšies materialių daiktų, su kuriais 
jis susijęs savitais ryšiais; jų prigimtį nusakysime vėliau; tai ir 
yra giminystės ryšiai. Daiktas, kuriuo kolektyviai nusakomas 
klanas, vadinamas jo totemu. Klano totemas yra ir kiekvieno jo 
nario totemas. 


! Štai kaip pagonybę apibrėžia Ciceronas: Gentiles sunt gui inter se eodem 
nomine sunt (Top. 6). 

“ Galima sakyti, klanas apskritai yra šeimyninė grupė, kur giminystės 
požymis tėra bendras vardas; gens irgi yra klanas. Bet toteminis klanas - tam 
tikra atskira rūšis. 

Kiekvienas klanas turi savo totemą, priklausantį jam nuosa- 
vybės teise; du skirtingi tos pačios genties klanai negalėtų turėti 
bendro totemo. Žmogus yra klano narys vien todėl, kad turi tam 
tikrą vardą. Tad visi, vadinami šiuo vardu, yra vienavardžiai 
nariai lygiomis teisėmis ir pareigomis; taigi, kad ir kaip jie būtų 
pasklidę po genties teritoriją, išlaiko giminystės ryšius?. Vadi- 
nasi, dvi grupės, turinčios tą patį totemą, gali būti tik dvi to pa- 
ties klano dalys. Turbūt dažnai visas klanas nebūna įsikūręs 
toje pačioje vietovėje, jo atstovų esama visur. Tačiau jo vienybė 
juntama ir tada, kai nesiremia geografiniu bendrumu. 

Odžibvėjai, algonkinų gentis, žodį „totemas“ vartoja apibrėž- 
dama daiktą, kurio vardu vadinamas klanas*. Nors šis žodis 
neturi nieko australiško? ir sutinkamas vien tik Amerikos visuo- 
menėje, jis etnografų galutinai priimtas ir apskritai vartojamas 
mūsų aprašomai institucijai apibrėžti. Pirmasis šio žodžio reikš- 
mę taip išplėtė ir apie „toteminę sistemą“ prabilo Schoolcraftas“. 
Toks žodžio reikšmės išplėtimas, - etnografijoje gana dažnas 
pavyzdys, - žinoma, irgi neišvengia trūkumų. Neįprasta, kad 
tokia svarbi institucija būtų apibūdinama atsitiktiniu pavadini- 
mu, pasiskolintu iš siauros vietinės tarmės, ir niekuo neprimin- 
tų būdingų reiškiamo daikto savybių. Tačiau šiandien šis žodis 
taip visuotinai įsigalėjęs, kad prieštarauti jo vartosenai būtų pu- 
rizmas“. 


> Tam tikra prasme šis vieningumo ryšys tęsiasi net už genties ribų. Kai 
skirtingų genčių nariai turi bendrą totemą, jie turi ypatingų pareigų vienas 
kitam. Šį faktą mums aiškiai patvirtina kai kurios Šiaurės Amerikos gentys 
(V. Frazer, Totemism and Exogamy, III, p. 57, 81, 299, 356-357). Tekstai, 
susiję su Australija, ne tokie aiškūs. Tačiau gali būti, jog santuoka tarp to 
paties totemo narių draudžiama visur. 

* Morgan, Ancient Society, p. 165. 

* Australijoje vartojami žodžiai gentyse įvairuoja. Grey'aus stebėtose 
srityse sakydavo Kobong; djeriai sako Murdu (Howitt, Nat. Tr. of S. E. Aust., 
p. 91), narinjerai Mgaitye (Taplin, in Curr, II, p. 244), varamungai Mungai 
arba Mungaii (North. Tr., p. 754) ir t. t. 

* Indian Tribes of the United States, IV, p. 86. 

" Ir vis dėlto šio žodžio atsitiktinumas juo labiau apgailėtinas, kad mums 


netgi tiksliai nežinoma autentiška jo rašyba. Vieni rašo totam, kiti toodaim ar- 


110  ELEMENTARŪS TIKĖJIMAI 


Dažniausiai totemai būna augalai arba gyvūnai, ypač gyvū- 
nai. Negyvi daiktai - kur kas rečiau. Iš 500 su viršum totemų, 
Howitto užrašytų tyrinėjant pietryčių australų gentis, ne dau- 
giau kaip keturiasdešimt rastųsi tokių, kurie nėra augalinės ar 
gyvulinės kilmės: debesys, lietus, kruša, šaltis, mėnuo, saulė, vė- 
jas, ruduo, vasara, žiema, kai kurios žvaigždės, perkūnas, ug- 
nis, dūmai, vanduo, raudonoji ochra, jūra. Įsidėmėtina, kad la- 
bai ribota vieta teskiriama dangaus kūnams, daugiau - žymiems 
kosminiams reiškiniams, bet religijoms plėtojantis juos lydėjo 
didžiulė sėkmė. Tarp visų Howitto minimų klanų tik pora savo 
totemu turėjo mėnulįė, pora saulę?, trys žvaigždę"?, trys perkū- 
ną", pora žaibą“. Išimtį sudaro vien tik lietus; jis, priešingai, 
labai dažnas" totemas. 

Tokie yra totemai, kuriuos galima būtų pavadinti įprastiniais. 
Tačiau totemizmas turi savo anomalijų. Tad pasitaiko, kad tote- 
mas nėra ištisas daiktas, o tik jo dalis. Tokių faktų Australijoje 
gana reta!'*: Howittas pateikia tik vieną tokį pavyzdį". Vis dėlto 


ba dodaim, arba ododam (V. Frazer, Totemism, p. 1). Net šio termino reikšmė 
nėra tiksliai apibrėžta. Pirmojo odžibvėjų stebėtojo J. Longo manymu, žodis 
totam nurodo dvasią globėją, individualų totemą, apie kurį bus kalbama 
toliau (d. I, sk. IV), o ne klano totemą. Bet kitų tyrinėtojų liudijimai katego- 
riškai tam prieštarauja (šiuo klausimu žr. Frazer, Totemism and Exogamy, 
III, p. 49-52). 

ė Votjobalukai (p. 121) ir buandikai (p. 123). 

* Tie patys. 

"0 Volgalai (p. 102), votjobalukai ir buandikai. 

" Muruburai (p. 117), votjobalukai ir buandikai. 

" Buandikai ir kajabarai (p. 116). Beje, visi šie pavyzdžiai paimti tik iš 
penkių genčių. 

5 Iš 204 totemų rūšių, Spencerio ir Gilleno užrašytų daugelyje genčių, 
188 yra augalai ar gyvūnai. Negyvi daiktai: bumerangas, šaltas vanduo, 
tamsa, ugnis, žaibas, mėnulis, raudonoji ochra, sakai, sūrus vanduo, vakarė 
žvaigždė, akmuo, saulė, vanduo, sūkurys, vėjas, kruša (North. Tr., p. 773. 
Cit. Frazer, Totemism and Exogamy, I, p. 253-254). 

“ Frazeris (Totemism, p. 10 ir 13) mini visai nemažai tokių atvejų ir net 
juos įvardija kaip atskirą rūšį, kurią pavadina split-totems (angl. - suskaldy- 
tas, pertrūkęs. — Vert. past.). Tačiau šie pavyzdžiai paimti iš genčių, kur 
totemizmas yra gerokai pasikeitęs, kaip Samojos salyne ar Bengalijos gen- 
tyse. 

5 Howitt, Nat. Tr., p. 107. 

labai įtikima, kad taip dažnai esti gentyse, kur toteminės grupės 
smarkiai susiskaidžiusios; tarytum pats totemas gavo susiskai- 
dyti, kad įstengtų aprūpinti vardu tokius gausius padalinius. 
Šitaip, regis, bus nutikę aruntų ir loritjų gentyse. Tose dviejose 
bendruomenėse Strehlow užrašė iki 442 totemų; kai kurie yra ne 
koks nors gyvūnas, o atskiras to gyvūno organas, pavyzdžiui, 
oposumo uodega, skrandis, kengūros taukai ir t. t.!* 

Pastebėjome, kad paprastai totemas nėra kuris nors atskiras 
individas, o tiesiog rūšis arba atmaina: ne atskira kengūra ar 
varnas, o apskritai kengūra arba, tarkim, apskritai strutis emu. 
Tačiau pasitaiko totemų ir atskirų objektų. Tuomet totemu tam- 
pa unikalus tokios rūšies daiktas: saulė, mėnulis, toks ir toks 
žvaigždynas ir t. t. Būna, kad klanai gauna savo vardą iš vieno 
ar kito geografiškai apibrėžto tarpeklio ar daubos, vieno ar kito 
skruzdėlyno ir t. t. Tiesa, Australijoje tokių pavyzdžių negausu; 
vis dėlto Strehlow keletą jų pamini". Bet pačios priežastys, da- 
vusios pradžią tokiems neįprastiems totemams, rodo palyginti 
neseną jų kilmę. Iš tiesų, tam tikros vietos paverčiamos totemu 
todėl, kad čia esą buvo sustojęs ar kokį nors savo legendinio 
gyvenimo žygdarbį atlikęs mitinis protėvis'š. O mituose šie pro- 
tėviai mums pateikiami kaip patys priklausę klanui, turėjusiam 
kokį nors tobulai taisyklingą totemą, t. y. paimtą iš gyvūnijos ar 
augalijos. Taigi toteminiai pavadinimai, įamžinantys tų didvy- 
rių darbus ir žygius, negalėjo būti pirminiai; tai išvestinė, iš ki- 
tos išplaukianti ir kitą kryptį įgavusi totemizmo forma. Galima 
svarstyti, ar meteorologiniai totemai nebus tos pačios kilmės, — 
saulė, mėnulis, žvaigždės dažnai sutapatinami su mitinių laikų 
protėviais'*. 


1 Žr. Strehlow sudarytas lenteles, Die Aranda-und Loritja-Stūmme, II, 
p. 61-72 (žr. III, p. XIII-XVII). Akivaizdu, kad šie fragmentiniai totemai yra 
vien tik gyvuliniai. 

V Strehlow, II, p. 52 ir 72. 

"* Pavyzdžiui, vienas tokių totemų yra dauba, kur ilsėjęsis kažkoks lau- 
kinės katės totemo protėvis; kitas - požeminis koridorius, kurį išrausęs pelės 
klano protėvis, ir t. t. (Ibid., p. 72). 

P Nat. Tr., p. 561 ir plg. Strehlow, II, p. 71, past. 2. Howitt, Nat. Tr., 
p. 246 ir toliau; On Australian Medicine Men, J. A. I., XVI, p. 53; Further notes 
on the Australian Class Systems, J. A. I., XVIII, p. 63 ir toliau. 

Kartais, bet ne mažiau išskirtiniais atvejais, totemu tiesiogiai 
tampa koks nors protėvis ar protėvių grupė. Tada klanas pava- 
dinamas ne pagal realų daiktą ar daiktų rūšį, o pagal grynai 
mitinę būtybę. Spenceris ir Gillenas jau yra nurodę porą trejetą 
tokio pobūdžio totemų. Varamungų ir tjingilų gentyse esama kla- 
no, pavadinto vardu vieno protėvio, Tabalos, regis, įkūnijančio 
linksmybę““. Kitas varamungų klanas turi vardą siaubingos mi- 
tinės gyvatės Volunkvos, iš kurios esą klanas kilęs*'; Strehlow 
pateikia keletą panašių faktų". Šiaip ar taip, gan nesunku nu- 
manyti, kaip tai atsitiko. Įvairioms priežastims lemiant, su mito- 
loginės minties raida kolektyvinį beasmenį totemą nustelbė tam 
tikri mitiniai personažai, ėmę vyrauti ir patys tapę totemu. 

Taigi įvairūs nukrypimai, kad ir kokie būtų įdomūs, neturi 
nieko, kas mus verstų pakeisti mūsų pateiktą totemo apibrėži- 
mą. Jie nesudaro, kaip kadais buvo manoma“, tiek pat rūšių vie- 
nas kitu nepakeičiamų ir įprastinių totemų, kaip mes juos api- 
brėžiame. Tai tik antraeilės ir kartais iškreiptos tos pačios ben- 
dros sąvokos formos; be to, yra rimto pagrindo laikyti ją pirmine. 


Otai, kaip įgyjamas toteminis pavadinimas, turi didesnę reikš- 
mę klano susibūrimui ir susiformavimui negu religijai, tad vei- 
kiau priklauso šeimos, o ne religinės sociologijos sričiai“. Todėl 


* Tabala, pasak Spencerio ir Gilleno, - „besijuokiantis berniukas“. Jo 
vardu pavadinto klano nariai tariasi girdį aidint juoką uolose, kuriose jie 
įsikūrę (North. Tr., p. 207, 215, 227, past.). Pagal p. 422 cituojamą mitą, čia 
bus buvusi pradinė mitinio Tabalos grupė (žr. p. 208). Kati klanas, visiškai 
subrendę žmonės, full-grown men, kaip sako Spenceris ir Gillenas, atrodo iš 
tiesų esą tos pačios giminės (North. Tr., p. 207). 

*! North. Tr., p. 226 ir toliau. 

*2 Strehlow, II, p. 71-72. Strehlow loritjų ir aruntų gentyse pamini vieną 
totemą, labai primenantį gyvatės Volunkvos totemą: tai mitinės vandeninės 
gyvatės totemas. 

Toks yra Klaatscho atvejis jau cituotame jo straipsnyje (žr. aukščiau, 
p. 100, past. 3). 

“ Kaip nurodėme ankstesniame skyriuje, totemizmas svarbus tiek religi- 
ne, tiek šeimos prasme, nes klanas yra šeima. Abi šios problemos žemesnėse 
visuomenėse glaudžiai susijusios. Tačiau kiekviena jų pernelyg sudėtinga, 
kad nereikalautų atskiro nagrinėjimo. Beje, primityvios šeimos sandaros 


neįmanoma perprasti nesusipažinus su primityviųjų religijų idėjomis, nes iš 

mes apsiribosime glaustai paminėdami esminius šio klausimo 
principus. 

Skirtingose gentyse taikomos trys skirtingos taisyklės. 

Daugelyje ar net, galima sakyti, didžiumoje bendruomenių 
vaiko totemas gimimo teise bus jo motinos totemas: taip yra dje- 
rių, urabunų gentyse pietų Australijos centre; Viktorijos votjoba- 
lukų, gurndičmarų gentyse; Naujojo Pietų Velso kamilarojų, vi- 
radjurių, vongibonų, euahlajų gentyse; Kvinslendo vakelburų, 
pita pita, kurnandaburių gentyse; čia suminėjome tik svarbiau- 
sias gentis. Kadangi pagal egzogamijos reikalavimus motinos 
totemas būtinai yra kitas negu jos vyro ir ji gyvena vyro gyvena- 
mojoje vietoje, to paties totemo nariai neišvengiamai pasklinda 
tarp skirtingų gyvenviečių priklausomai nuo sudaromų santuo- 
kos sutarčių. Taigi toteminė grupė neturi bendros teritorijos. 

Kitur totemas perduodamas tėvo linija. Tuomet, kadangi vai- 
kas lieka prie tėvo, vietinę grupę iš esmės sudaro Žmonės, pri- 
klausantys tam pačiam totemui; svetimiems totemams čia atsto- 
vauja tik ištekėjusios moterys. Kitaip tariant, kiekviena vietovė 
turi savo atskirą totemą. Dar neseniai tokia struktūra Australijo- 
je buvo aptinkama tik gentyse, kur totemizmas jau nyksta, pa- 
vyzdžiui, narinjerų gentyje, kur totemas beveik nebeturi religi- 
nio pobūdžio“. Taigi pagrįstai manoma, jog esama glaudaus 
ryšio tarp toteminės sistemos ir giminystės motinos linija. Ta- 
čiau Spenceris ir Gillenas yra tyrinėję visą grupę genčių centri- 
nės Australijos šiaurėje, kur dar praktikuojama toteminė religija 
ir totemas vis dėlto perduodamas tėvo linija: tai varamungai, 
gnanjai, umbajai, binbingai, marai ir anulai“. 

Galop trečia kombinacija aptinkama aruntų ir loritjų gentyse. 
Čia vaiko totemas nebūtinai yra tėvo ar motinos totemas; tai miti- 
nio protėvio totemas; šisai stebėtojų įvairiai mums aiškinamais 


pastarųjų ji semiasi savo principus. Štai kodėl totemizmą būtina studijuoti 
kaip religiją, prieš pradedant nagrinėti toteminį klaną kaip šeimyninę grupę. 
5 V. Taplin, The Narrinyeri Tribe, co Curr, II, p. 244-245; Howitt, Nat. Tr., 
p. 131. 
* North. Tr., p. 163, 169, 170, 172. Vis dėlto reikėtų pažymėti, kad visose 
gentyse, išskyrus marus ir anulus, totemo perdavimas tėvo linija esąs ben- 


driausias, tačiau neišvengiantis išimčių reiškinys. 

būdais“ mistiškai apvaisinęs vaiko motiną. Tiksliai apibrėžtu 
metodu nustatoma, kas tas protėvis ir kuriai toteminei grupei jis 
priklauso*. Bet kadangi tik atsitiktinai tas, o ne kuris kitas pro- 
tėvis pasipainiojo netoli motinos, vaiko totemas galų gale pri- 
klauso nuo atsitiktinių aplinkybių?. 


Aukštesni už klano totemus yra fratrijų totemai; nors savo 
prigimtimi jie nuo anų ir nesiskiria, vis dėlto prašosi išskiriami. 

Fratrija vadinama klanų grupė, susijusi ypatingais brolybės 
saitais. Paprastai australų gentis dalijasi į dvi fratrijas, tarp ku- 
rių pasiskirsto įvairūs klanai. Veikiausiai esama bendruome- 
nių, kur ši organizacija jau išnykusi, bet visa kas verčia tikėti, 
jog ji buvusi visuotinė. Šiaip ar taip, Australijoje nėra genties, 
kur fratrijų būtų daugiau nei dvi. 

Ojuk beveik visada, kai fratrija turi vardą, kurio reikšmę įma- 
noma nustatyti, tas vardas - kokio nors gyvūno pavadinimas; 
tai ir yra totemas. Tą aiškiai įrodė A. Langas neseniai pasiro- 
džiusiame savo veikale*. Taip gurndičmarų (Viktorija) gentyje 
viena fratrija vadinasi krokičai, o kita - kapučai; pirmasis žodis 
reiškia baltąją, antrasis - juodąją kakadu:?!. Tie patys pavadinimai, 


* Pagal Spencerį ir Gilleną (Nat. Tr., p. 123 ir toliau), protėvio dvasia 
įsikūnijanti motinos kūne ir tampanti vaiko dvasia; pagal Strehlow (II, p. 51 
ir toliau), prasidėjimas, būdamas vien protėvio darbas, nieko bendra neturi 
su reinkarnacija; abiem atvejais paties vaiko totemas nebūtinai priklauso 
nuo jo tėvų totemo. 

* Nat. Tr., p. 133; Strehlow, p. 53. 

* Vaiko totemą labiausiai lemia ta vieta, kur motina tariasi pastojusi. 
Kaip pamatysime, kiekvienas totemas turi savo centrą, o protėviai daugiau- 
sia lanko vietas, esančias abipusiu jų totemų centru. Tad kūdikio totem 
tampa tas, kuriam priklauso vietovė, kur jo motina tariasi pastojusi. Beje, 
kadangi motina turbūt daugiausia sukinėjasi netoli vietų, esančių jos vyro 
toteminiu centru, kūdikis, matyt, dažniausiai turės tą patį totemą kaip ir 
tėvas. Ko gero, tai ir paaiškina, kodėl atskirose vietovėse didžiuma gyvento- 
jų priklauso tam pačiam totemui (Nat. Tr., p. 9). 

* The secret of Hhe Totem, p. 159 ir toliau. Žr. Fison et Howitt, Kamilaroi and 
Kurnai, p. 40, 41; John Mathew, Eaelehawk and Crow; Thomas, Kinship and 
Marriage in Australia, p. 52 ir toliau. 

* Howitt, Nat. Tr., p. 124. 

visiškai ar iš dalies, aptinkami buandikų ir votjobalukų genty- 
se**. Vurunjerių gentyje yra bunfilo ir vango vardai: erelis saka- 
las ir varnas“. Daugelyje Naujojo Pietų Velso genčių tam pa- 
čiam daiktui nusakyti vartojami žodžiai mukvara ir kilpara**; jie 
reiškia tuos pačius gyvūnus“. Erelis sakalas ir varnas suteikė 
savo vardą ir dviem ngarigų, volgalų fratrijoms“. Kuinmurburų 
gentyje tai baltoji kakadu ir varnas*'. Galima būtų išvardyti ir 
daugiau pavyzdžių. Taigi fratrijoje kartais gali įžvelgti senąjį 
klaną, kuris bus susikaidęs; dabartiniai klanai būtų to susiskai- 
dymo padarinys, o juos jungianti brolybė - pirmykščio jų vie- 
ningumo prisiminimas“. Tiesa, kai kuriose gentyse fratrijos, 
regis, apibrėžtų pavadinimų nebeturi; kitose, kur jie tebėra, jų 
prasmės nebežino net čiabuviai. Nieko čia keisto. Fratrijos, Ži- 
noma, yra pirminė institucija, nes jos visur nyksta; iš jų kilę 
klanai atsidūrė pirmoje vietoje. Taigi natūralu, kad fratrijų var- 
dai po truputį išblėso iš atminties ar tapo nebesuprantami - jie 
tikriausiai bus priklausę itin archajiškai, jau nebevartojamai kal- 
bai. Tą patvirtina kai kurie atvejai, kai fratrija vadinama kokio 
nors gyvūno vardu, 0 žodis, reiškiantis tą gyvūną dabartinėje 
kalboje, visiškai kitoks negu fratrijos vardas*. 

Fratrijos ir klanų totemus jungia tarsi koks pavaldumo ryšys. 
Kiekvienas klanas priklauso vienai, tik vienai fratrijai; jis nie- 
kaip negali turėti atstovų kitoje fratrijoje. Toks atvejis pastebi- 
mas tik kai kuriose centrinės Australijos gentyse, būtent arun- 


22 Howitt, Op. cit., p. 121, 123, 124; Curr, III, p. 461. 

> Howitt, p. 126. 

* Howitt, p. 98 ir toliau. 

= Curr, II, p. 165; Brough Smyth, I, p. 423; Howitt, Op. cit., p. 429. 

* Howitt, p. 101, 102. 

7 J. Mathew, Two Representative Tribes of Oueensland, p. 139. 

* Remiantis šia hipoteze būtų galima pateikti kitų argumentų, tačiau 
reikėtų panagrinėti šeimos struktūrą, o mums svarbu abi šias studijas at- 
skirti. Klausimas, beje, mūsų temai tėra antraeilis. 

* Pavyzdžiui, mukvarai (barkinjų, paruinjų, milpulkų genčių fratrija) 
pagal Brough Smythą reiškia „erelis sakalas“; o vieno šią fratriją sudarančių 
klanų totemas yra erelis sakalas. Bet ten tas gyvūnas vadinamas žodžiu 
„bilijara“. Ne vieną tokio pat pobūdžio atvejį mini Langas, Op. cit., p. 162. 

tų“; be to, netgi ten, kur dėl kokios nors įtakos įvyksta tokių nu- 
krypimų, svarbiausia klano dalis atitenka vienai genties pusei; 
tik mažuma lieka kitoje pusėje?*!. Vadinasi, galioja taisyklė, kad 
dvi fratrijos viena į kitą neprasiskverbia; taigi galimų individo 
totemų ratą lemia fratrija, kuriai jis priklauso. Kitaip tariant, frat- 
rijos totemas yra tarytum tipas, o klanų totemai - rūšys. Vėliau 
pamatysime, kad šis palyginimas - ne vien metafora. 


Be fratrijų ir klanų, australų bendruomenėse dažnai sutinka- 
ma dar viena antraeilė, bet turinti tam tikrą individualumą gru- 
pė: tai matrimonialinės klasės. 

Šitaip vadinami fratrijos padaliniai, kurių skaičius įvairuoja 
priklausomai nuo genčių: kartais fratrijoje jų būna pora, kartais 
ketvertas**. Jie susidaro ir funkcionuoja veikiami dviejų princi- 
pų. Pirma, kiekvienoje fratrijoje kiekviena karta priklauso kitai 
klasei negu ankstesnioji. Taigi, kai fratrijoje tėra pora klasių, su- 
lig kiekviena karta jos neišvengiamai kaitaliojasi tarpusavy. Vai- 
kai priklauso kitai klasei negu tėvai, bet vaikaičiai — tai pačiai 
kaip seneliai. Pavyzdžiui, kamilarojų gentyje kupatino fratriją 
sudaro dvi klasės, ipajai ir kumbai; dilbių fratriją - kitos dvi, 
muriai ir kubiai. Kadangi ryšys perduodamas motinos linija, vai- 
kas priklauso savo motinos fratrijai; jeigu ji kupatinė, ir jis pats 
bus kupatinas. Bet jei ji priklauso ipajų klasei, jis bus kumbas; 
vėliau jo vaikas -jeigu tai mergaitė - vėl priklausys ipajų klasei. 
Taip pat murių klasės moterų vaikai bus kubių klasės, o kubių 


* Spencer et Gillen, Nat. Tr., p. 115. Pagal Howittą (Op. cit., p. 121 ir 
454), votjobalukų genties pelikano klanas vienodai atstovaujamas dviejose 
kitas totemas - dvi skirtingos pelikanų rūšys. Regis, tai išplaukia iš Mathew 
pateiktų nuorodų apie tą pačią gentį (Aboriginal Tribes of N. S. Wales a. Victo- 
ria, in Journal and Proceedings of the Royal Society of N. S. Wales, 1904, p. 287- 
288. 

*1 Šiuo klausimu žr. mūsų straipsnį Le totėmisme, in Annėe Sociologigue, 
t. V, p. 82 ir toliau. 

2 Šiuo australų klasių klausimu žr. mūsų straipsnį La Prohibition de 
Uinceste, in Annėe Sociol., I, p. 9 ir toliau; o konkrečiau apie aštuonių klasių 
gentis žr. L Organisation matrimoniale des sociėtės australiennes, in Annėe Sociol., 
VIII, p. 118-147. 

moterų vaikai vėl bus muriai. Kai fratrijoje vietoj dviejų klasių 
yra keturios, sistema sudėtingesnė, tačiau principas išlieka tas 
pats. Šios keturios klasės sudaro dvi poras klasių po dvi, ir tos 
dvi klasės kaitaliojasi tarpusavy sulig kiekviena karta taip, kaip 
ką tik buvo nurodyta. Antra, vienos klasės nariai iš principo 
gali“ tuoktis tik su viena kitos fratrijos klase. Ipajai privalo tuok- 
tis su kubių, muriai - su kumbų klase. Kadangi ši organizacija 
daro didelį poveikį santuokiniams ryšiams, šioms grupuotėms 
suteikiamas matrimonialinių klasių pavadinimas. 

Taigi kažin ar šios klasės kartais nebus turėjusios tokių pat 
totemų kaip fratrijos ir klanai. 

Toksai klausimas kyla todėl, kad kai kuriose Kvinslendo gen- 
tyse kiekviena matrimonialinė klasė laikosi savų mitybos drau- 
dimų. Tų klasių nariai negali valgyti tam tikrų gyvūnų mėsos, 
kurią kitos klasės gali laisvai vartoti“. Ar tie gyvūnai kartais 
nebus toteminiai? 

Tačiau mitybos draudimai nėra būdingasis totemizmo bruo- 
žas. Totemui svarbiausia pavadinimas ir, kaip vėliau pamatysi- 
me, emblema. O minėtose bendruomenėse nėra matrimonialinės 
klasės, kuri vadintųsi gyvūno arba augalo vardu ar naudotųsi 
kokia nors emblema“. Veikiausiai įmanoma, kad šie draudimai 


* Šio principo ne visur vienodai griežtai laikomasi. Kartais, ypač aštuon- 
klasėse centrinėse gentyse, be klasės, su kuria santuoka paprastai leidžiama, 
yra ir kita, su kuria esama tarytum kokio antraeilio connubium (Spencer et 
Gillen, North. Tr., p. 106). Tas pat kai kuriose keturių klasių gentyse. Kiek- 
viena klasė renkasi iš dviejų kitos fratrijos klasių. Toks yra kabių genties 
atvejis (žr. Mathew, in Curr, III, p. 162). 

* V. Roth, Ethnological Studies among the North-West-Central Oueensland 
Aborigines, p. 56 ir toliau; Palmer, Notes on some Australian Tribes, J. A. I. 
(1884), p. 302 ir toliau. 

* Vis dėlto minimos kelios gentys, kur matrimonialinės klasės pavadin- 
tos gyvūnų ar augalų vardais: tai kabiai (Mathew, Two Representative Tribes, 
p. 150), Mrs. Bates stebėtos gentys (The Marriage Laws a. Customs of W. Aust- 
ral. Aborigines, in Viktorian Geographical Journal, XXIII-XXIV, p. 47) ir galbūt 
dvi Palmerio stebėtos gentys. Tačiau tokie faktai itin reti, jų reikšmė nelabai 
tenustatyta. Beje, nieko nuostabaus, kad klasės, taip pat kaip lytinės gru- 
pės, kartais pavadinamos gyvūnų vardais. Šis toteminių pavadinimų pra- 
plėtimas mūsų totemizmo koncepcijos nepakeičia. 

netiesiogiai bus atsiradę iš totemizmo. Galima spėti, jog gyvū- 
nas, kurį šie draudimai saugo, pradžioje bus buvęs totemas kla- 
nų, dabar jau išnykusių, tuo tarpu matrimonialinės klasės bus 
išlikusios. Iš tiesų, jos kartais pasižymi ta atsparumo jėga, ku- 
rios stinga klanams. Draudimai, nebetekę savo pirminio pagrin- 
do, ir bus paplitę kiekvienos klasės viduje, nes kitų grupuočių 
nebeliko. Tačiau neabejotina, jei tokia taisyklė nustatyta tote- 
mizmo, dabar iš jos teliko nusilpusi ir iškraipyta jo forma““. 
Visa, kas ką tik pasakyta apie totemą australų bendruomenė- 
se, tinka ir Šiaurės Amerikos indėnų gentims. Skirtumas tik toks, 
kad toteminė pastarųjų organizacija turi griežtus kontūrus ir 
yra pastovi, o Australijos gyventojams to stinga. Australų kla- 
nai itin gausūs - vienoje gentyje jų skaičius bemaž neribotas. 
Stebėtojai pamini keletą pavyzdžių, tačiau jiems niekaip nepa- 
vyksta pateikti viso jų sąrašo, nes šis sąrašas praktiškai yra be- 
galinis. Pats segmentacijos procesas, pirma suskaidęs fratriją ir 
davęs pradžią klanams tikrąja šio žodžio prasme, ir toliau ne- 


* Turbūt tas pats paaiškinimas tinka ir kai kurioms kitoms pietryčių ir 
rytų gentims, kur, jei patikėsime Howitto informatoriais, irgi aptinkami to- 
temai, atskiri kiekvienai matrimonialinei klasei. Taip esą viradjurių, vakel- 
burų, Bulu upės buntamurų gentyse (Howitt, Nat. Tr., p. 210, 221, 226). 
Tačiau šie liudijimai, kaip pripažįsta jis pats, nepatikimi. Iš tų pačių savo 
sudarytų sąrašų jis daro išvadą, kad kai kurie totemai tuo pat metu pri- 
klauso dviem tos pačios fratrijos klasėms. 

Iš mūsų siūlomo paaiškinimo pagal Frazerį (Totemism and Exogamy, 
p. 531 ir toliau), beje, išplaukia vienas prieštaravimas. Kiekvienas klanas, 
vadinasi, ir kiekvienas totemas, neišvengiamai priklauso dviem tos pačios 
fratrijos klasėms, nes viena yra vaikų, o kita - tėvų, iš kurių pirmieji gauna 
savo totemą. Taigi klanams išnykus išlikę toteminiai draudimai būtų turėję 
likti bendri abiem matrimonialinėms klasėms, - tuo tarpu minėtais atvejais 
kiekviena klasė turi savo atskirus draudimus. Kodėl? Galbūt tai padeda 
suvokti kajabarų (pietų Kvinslendo genties) pavyzdys. Šioje gentyje vaikas 
turi savo motinos totemą, tačiau su kokiu nors skiriamuoju ženklu. Jeigu 
motinos totemas juodas erelis sakalas, tai vaiko - baltas erelis sakalas (Ho- 
witt, Nat. Tr., p. 229). Tai lyg pirmoji totemų tendencija skirtis pagal matri- 
monialines klases. 

siliauja klanų viduje; todėl klanas lieka labai negausus*'. Ame- 
rikoje, atvirkščiai, toteminės sistemos formos apibrėžtos aiš- 
kiau. Nors gentys čia vidutiniškai kur kas didesnės negu Aust- 
ralijoje, klanų ne taip gausu. Vienoje gentyje jų retai kada pri- 
skaičiuojama daugiau kaip dešimt““, dažniausiai mažiau; taigi 
kiekvienas jų sudaro kur kas reikšmingesnę grupuotę. Bet svar- 
biausia - jų skaičius griežčiau apibrėžtas: kiek jų yra, žinoma 
ir mums pasakoma*'. 

Šis skirtumas priklauso nuo socialinės sistemos pranašumo. 
Nuo pat tos akimirkos, kai gentys pradėtos pirmąkart stebėti, 
visuomeninės grupės buvo tvirtai įsišaknijusios dirvoje, taigi at- 
sparesnės skaidomosioms jėgoms, kurios jas tolydžio veikė. Sy- 
kiu bendruomenė jau pernelyg gyvai juto savo vieningumą, kad 
nesuvoktų savęs ir save sudarančių dalių. Tad Amerikos pavyz- 
dys mums padeda aiškiau suvokti, kas yra organizacija klanų 
pagrindu. Klystume ją vertindami tik pagal dabartinį jos pobūdį 
Australijoje. Dabar ji iš tiesų tokia nepastovi ir irstanti, kad ne- 
belikę nieko normalaus; veikiau tai išsigimimo pasekmė, ir dėl 
šio nuosmukio kalta tiek natūrali ardanti laiko tėkmė, tiek griau- 
nantis baltojo žmogaus poveikis. Atrodo mažai tikėtina, kad aust- 
ralų klanai kada būtų buvę tokios apimties ir tvirtos sandaros 
kaip amerikiečių klanai. Bet kada nors tikriausiai skirtumas tarp 
vienų ir kitų buvo ne toks didelis kaip šiandien, nes jei klanas 
visuomet būtų buvęs sudarytas iš tokios pasklidos ir nepatva- 
rios medžiagos, Amerikos bendruomenėms niekuomet nebūtų 
pavykę išsiugdyti tokio tvirto karkaso. 

Didesnis pastovumas netgi leido Amerikoje aiškiai ir negin- 
čijamai išsilaikyti archajinei fratrijų sistemai, kokios nebėra 


* Kelių šimtų žmonių gentyje kartais priskaičiuojama iki 50 ar 60 klanų 
ir dar daugiau. Šiuo klausimu žr. Durkheim et Mauss, De guelgues formes 
primitives de classification, in Annėe Sociologigue, t. VI, p. 28, past. 1. 

* Išskyrus pietvakarių indėnų pueblų gentį, kur jų esama daugiau.V. Hod- 
ge, Pueblo Indian Clans, in American Anthropologist, 1 serija, t. IX, p. 345 ir 
toliau. Tačiau gali kilti klausimas, ar grupės, turinčios šiuos totemus, yra 
klanai, ar poklaniai. 

* Žr. Morgano sudarytas lenteles Ancient Society, p. 153-185. 

Australijoje. Ką tik matėme, kad fratrija Australijos žemyne nyk- 
te nyksta; labai dažnai išjos tėra likusi bevardė grupuotė; kai ji 
turi vardą, jis arba nebesuprantamas, arba, šiaip ar taip, nebe- 
daug ką sako čiabuvio sąmonei, nes yra pasiskolintas iš sveti- 
mos arba nebevartojamos kalbos. Todėl išvadą apie fratrijų tote- 
mų egzistavimą mes galėjome padaryti tik iš keleto liekanų, daž- 
niausiai tokių nežymių, kad daugeliui stebėtojų jos praslydo pro 
akis. Ir atvirkščiai, kai kur Amerikoje ta pati sistema liko pir- 
maplanė. Šiaurės vakarų pakrantės gentys, ypač tlingitų ir hai- 
dų, jau pasiekė gana pažangią civilizacijos pakopą, ir vis dėlto 
jos dalijasi į dvi fratrijas, kurios savo ruožtu suskyla į tam tikrą 
skaičių klanų: varno ir vilko fratrijas tlingitų gentyje?“, erelio ir 
varno haidų gentyje"!. Ir šis pasidalijimas nėra tiesiog vardinis; 
jis atitinka vis dar aktualią papročių būklę ir palieka ryškų pėd- 
saką gyvenime. Moralinio skirtumo tarp klanų nepalyginsi su 
tuo, kuris yra tarp fratrijų?*. Kiekvienos fratrijos pavadinimas 
nėra vien tik vardas, kurio reikšmė užmiršta ar neaiškiai besu- 
vokiama; tai totemas tikrąja šio termino prasme, turintis visus 
esminius požymius, kaip bus toliau aprašyta?. Be to, nederėtų 
pamiršti Amerikos genčių, nes čia mes galime tiesiogiai paste- 
bėti tokius fratrijų totemus, kokių Australijoje telikę nežymūs 
pėdsakai. 


* Krause, Die Tlinkit-Indianer, p. 112; Swanton, Social Condition, Beliefs a. 
Linguistic Relationship of the Tlingit Indians in XXVI* Rep., p. 398. 

*! Swanton, Contributions to the Ethnology of the Haida, p. 62. 

*? „Skirtumas tarp dviejų klanų visais atžvilgiais yra neabejotinas“, - 
sako Swantonas, p. 68; klanais jis vadina tai, ką mes įvardijame fratrijomis. 
Beje, jis tvirtina, jog dvi fratrijos viena kitai yra tarsi dvi svetimos tautos. 

* Klanų totemas, bent jau haidų gentyje, labiau iškreiptas negu fratrijų 
totemas. Iš tikrųjų, dėl įpročio, leidžiančio klanui perduoti ar parduoti teisę 
nešioti savo totemą, kiekvienas klanas turi daug totemų; kai kurie jų bendri 
su kitais klanais (V. Swanton, p. 107 ir 268). Kadangi Swantonas klanus 
vadina fratrijomis, jis priverstas pavadinti šeimos vardu klanus tikrąja šio 
žodžio prasme, o namiškiais (houssehold) — tikrąsias šeimas. Tačiau jo varto- 
jamos terminijos tikroji prasmė abejonių nekelia. 

II 


Tačiau totemas nėra vien tik pavadinimas; tai emblema, tikras 
herbas, kurio analogijos su heraldiniu herbu dažnai pastebi- 
mos. „Kiekviena šeima, - sako Grey'us, kalbėdamas apie austra- 
lus, - pasirenka kokį nors gyvūną arba augalą kaip savo herbą 
ir ženklą (as their crest and sign)“*; o tai, ką Grey'us vadina šei- 
ma, neginčijamai yra klanas. „Australiška organizacija, - taip 
pat sako Fisonas ir Howittas, - rodo, kad totemas - pirmiausia 
grupės herbas (the badge of a group)'*?. Schoolcraftas analogiš- 
kais terminais kalba apie Šiaurės Amerikos indėnų totemus: „To- 
temas, - sako jis, - iš tiesų yra piešinys, atitinkantis civilizuotų 
tautų emblemas; kiekvienas Žmogus gali jį nešioti kaip savo ta- 
patybės ženklą - rodantį, kuriai šeimai jis priklauso. Tą patvirti- 
na ir žodžio etimologija: jis kilęs iš dodaim: šeimyninės grupės 
kaimas ar nuolatinė gyvenamoji vieta“. Todėl kai indėnai už- 
mezgė ryšius su europiečiais ir ėmė sudarinėti tarpusavio sutar- 
tis, kiekvienas klanas tokias sutartis patvirtindavo savo totemu“. 

Feodalinės epochos didžiūnai lipdydino, raižydino, visokiais 
būdais pavaizduodavo savo herbus ant pilių sienų, ginklų, įvai- 
rių jiems priklausančių daiktų; Australijos juodaodžiai, Šiaurės 
Amerikos indėnai tą patį daro su savo totemais. Samuelį Hear- 
ne'ą lydėję indėnai prieš eidami į mūšį piešdavo savo totemą 
ant skydų“*. Pagal Charlevoix, kai kurios indėnų gentys karo 
metu turėjusios tikras vėliavas iš žievės gabalų, pritvirtintų prie 
karties galo; jose buvo pavaizduoti jų totemai?*. Tlingitų gentyje 
kilus konfliktui tarp dviejų klanų, priešiškų grupuočių atstovai 


* Journals of two Expeditions in N. W. and W. Australia, II, p. 228. 

* Kamilaroi and Kurnai, p. 165. 

*“ Indian Tribes, I, p. 420. Žr. I, p. 52. Beje, ši etimologija labai ginčytina. 
Žr. Handbook of American Indians North of Mexico (Smithsonian Instit., Bur. of 
Ethnol., d. 2, žr. Totem, p. 787). 

7 Schoolcraft, Indian Tribes, III, p. 184. Garrick Mallery, Picture-Writing of 
the American Indians, in Tenth Rep., 1893, p. 377. 

8 Hearne, Journey to the Northern Ocean, p. 148 (cit. pagal Frazer, Tote- 
mism, p. 30). 

* Charlevoix, Histoire et description de la Nouvelle France, V, p. 329. 

ant galvos dėvi šalmą su atitinkamų totemų atvaizdais“. Irokė- 
zai ant kiekvieno vigvamo kaip klano ženklą pakabina totemi- 
nio žvėries kailį“. Anot kito stebėtojo, prieš duris pastatoma gy- 
vūno iškamša“*. Kiekvienas vijandotų genties klanas turi savo 
ornamentus ir skiriamuosius piešinius“. Omahų, o ypač sijų to- 
temas nupiešiamas ant palapinės““. 

Ten, kur bendruomenė jau sėsli, kur palapinę pakeitė troba, 
kur labiau išugdyti plastiniai menai, totemas išraižomas medy- 
je, ant sienų. Taip, pavyzdžiui, yra haidų, cimšianų, sališų, tlin- 
gitų gentyse. „Labai savitas namų ornamentas totemo heraldi- 
ka“,- teigia Krause. Tai gyvulinės formos, tam tikrais atvejais 
derinamos su žmogaus formomis, išdrožinėtos ant stulpų, sto- 
vinčių greta laukujų durų ir siekiančių iki 15 m aukščio; papras- 
tai jie nudažyti labai ryškiomis spalvomis“?. Tačiau tlingitų kai- 
me tokių toteminių atvaizdų nėra itin gausu; juos terasi vien 
prieš vadų ir turtuolių trobas. Kur kas dažnesni jie gretimoje 
haidų gentyje; čia vienoje troboje jų visada po kelis“. Su šitais 
gausiais išraižytais stulpais, besistiebiančiais iš visų pusių ir 
sykiais labai aukštais, haidų kaimas primena šventąjį miestą su 
iškilusiomis varpinėmis ir mažučiukais minaretais“?. Sališų 
genties totemas dažnai pavaizduojamas ant vidinių trobos sie- 
nų“. Beje, jį pamatysi ant kanojų, įvairiausių rykų ir laidojimo 
paminklų““. 


“ Krause, Tlinkit-Indianer, p. 248. 

*! Erminnie A. Smith, Myths of the Iroguois in Second Rep. of the Bureau of 
Ethnol., p. 78. 

* Dodge, Our Wild Indians, p. 225. 

9 Powell, Wyandot Government in I. Annual Report of the Bureau of Ethnolo- 
gy (1881), p. 64. 

** Dorsey, Omaha Sociology, co Third Rep., p. 229, 240, 248. 

“ Krause, Op. cit., p. 130-131. 

“ Krause, p. 308. 

67 Žr. haidų kaimo nuotrauką Swanton, Op. cit., Pl. IX. Žr. Tylor, Totem 
Post of the Haida Village of Masset, J. A. I. Nouvelle sėrie, I, p. 133. 

* Hill Tout, Report on the Ethnology of the Statlumh of British Columbia, J. A. I., 
t. XXXV, 1905, p. 155. 

* Krause, Op. cit., p. 230; Swanton, Haida, p. 129, 135 ir toliau; Schoolc- 
raft, Indian Tribes, I, p. 52-53, 337, 356. Pažymint gedulą totemas vaizduo- 

Visi minėtieji pavyzdžiai paimti iš Šiaurės Amerikos indėnų. 
Mat tokios skulptūros, raižiniai, toteminiai atvaizdai įmanomi 
tik ten, kur jau ištobulėjusi plastinių menų technika, o šito dar 
nėra australų gentyse. Todėl Australijoje jų rečiau pasitaiko ir jie 
mažiau pastebimi negu Amerikoje. Bet tokių atvejų esama. Vara- 
mungų gentyje, pasibaigus laidotuvių apeigoms, išdžiovinti ir 
sutrinti mirusiojo kaulai palaidojami; greta tos vietos, kur jie 
užkasami, ant žemės nubraižoma totemą vaizduojanti figūra“. 
Marų ir anulų gentyse kūnas guldomas į išskobtą rąstą, irgi de- 
koruotą būdingais totemo piešiniais?'. Naujajame Pietų Velse 
Oxley'us greta kapo, kur buvo palaidotas čiabuvis??, aptiko me- 
dyje išraižytas figūras; Brough'as Smyth'as jas laiko toteminė- 
mis. Haut Darlingo čiabuviai savo skyduose išraižo toteminius 
atvaizdus“. Pagal Collinsą, bemaž visi rykai su ornamentais, 
matyt, turi tą pačią reikšmę; tokio pat pobūdžio figūrų randama 
ant uolų“*. Galbūt tokie toteminiai piešiniai net dažnesni negu 
atrodo, nes dėl toliau nurodomų priežasčių ne visuomet lengva 
įžvelgti jų tikrąją prasmę. 


Šie įvairūs faktai mums jau leidžia suvokti, kokią svarbią vie- 
tą visuomeniniame pirmykščių žmonių gyvenime užima tote- 
mas. Iki šiol jį tematėme Žmogaus išorėje - pavaizduotą ant daik- 
tų. Tačiau toteminių piešinių randama ne tik ant namų sienų, 
kanojų vidaus sienelių, ginklų, įrankių; jų būna ir ant žmogaus 
kūno. Šie žmonės ne tik pavaizduoja savo herbą ant jiems pri- 
klausančių daiktų; jie nešioja jį ant savęs; jis įspaustas jų kūne, 
jis sudaro jų pačių dalį, ir toks vaizdavimo būdas dažnai yra 
pats reikšmingiausias. 


jamas apverstas. Panašūs papročiai aptinkami krikų gentyje (C. Swan, in 
Schoolcraft, Indian Tribes of the United States, V, p. 265), delavarių gentyje 
(Heckewelder, An Account of the History, Manners a. Customs of the Indian 
Nations who once inhabited Pennsylvania, p. 246-247). 

"0 Spencer et Gillen, Nat. Tr., p. 168, 537, 540. 

"! Spencer et Gillen, Ibid., p. 174. 

"* Brough Smyth, The Aborigines of Victoria, I, p. 99, past. 

“ Brough Smyth, I, p. 284. Strehlow teigia panašaus pobūdžio faktą 
pastebėjęs aruntų gentyje (III, p. 68). 

“* An Account of the English Colony in N. S. Wales, II, p. 381. 

Iš tiesų įsigalėjusi bendra taisyklė, kad kiekvieno klano na- 
riai stengiasi sau suteikti savo totemo išorę. Tlingitų gentyje per 
tam tikras religines šventes asmuo, paskirtas vadovauti apei- 
goms, dėvi drabužį, vaizduojantį - visiškai arba iš dalies - kūną 
gyvūno, kurio vardu vadinamas klanas“. Tam skirtos specia- 
lios kaukės. Šitai pastebima ir visoje Šiaurės vakarų Amerikoje?“. 
Tokio pat papročio laikosi minitarių gentis eidama į mūšį“ ir 
indėnų pueblų gentis“. Kitur, jei totemas yra paukštis, žmonės 
ant galvos nešioja to paukščio plunksnas"?. Kiekvienas jovų gen- 
ties klanas savaip kerpasi plaukus. Erelio klane galvos priekyje 
(virš kaktos) paliekami du dideli kuokštai, kitas kuokštas karo 
užpakaly; buivolo klanas plaukus šukuoja ragų forma“?. Pana- 
šiai juos tvarko omahai: kiekvienas klanas turi savo šukuose- 
ną. Pavyzdžiui, vėžlio klanas plaukus skuta, palikdamas še- 
šias sruogas, po dvi iš abiejų galvos pusių, vieną priekyje ir 
vieną užpakalyje, šitaip mėgdžiodamas gyvūno kojas, galvą ir 
uodegą"!. 

Bet dažniausiai toteminė žymė įspaudžiama pačiame kūne: 
tam yra būdų, prieinamų ir mažiau išsivysčiusioms bendruo- 
menėms. Kartais kyla klausimas, ar tokių dažnų apeigų - kai 
bręstančiam jaunuoliui išlupami du viršutiniai dantys - tikslas 
nėra atkurti totemo pavidalą? Faktas nėra nustatytas, bet paste- 
bėta, kad tą paprotį šitaip kartais aiškina patys čiabuviai. Pa- 
vyzdžiui, aruntų gentyje dantys lupami tik lietaus ir vandens 
klane, o pagal tradiciją šios operacijos tikslas būtų padaryti vei- 
dą panašų į juodus debesis šviesiais pakraščiais, kaip sakoma, 
skelbiančius artėjant lietų ir dėl to laikomus tokio pobūdžio 


" Krause, p. 327. 

"* Swanton, Social Condition, Beliefs a. linguistic Relationship of the Tlingit 
Indians, in XXVI“ Rep., p. 435 ir toliau; Boas, The Social Organisation and the 
Secret Societies of the Kwakiutl Indians, p. 358. 

" Frazer, Totemism, p. 26. 

"* Bourke, The Snake Dance of the Moguis of Arizona, p. 229; J. W. Fewkes, 
The Group of Tusayan Ceremonials called Katcinas, in XV" Rep., 1897, p. 251-263. 

* Mūller, Geschichte der Amerikanischen Urreligionen, p. 327. 

80 Schoolcraft, Indian Tribes, III, p. 269. 

* Dorsey, Omaha Sociol., Third Rep., p. 229, 238, 240, 245. 

simboliu“*. Tai įrodo, jog pats čiabuvis suvokia, kad šia defor- 
macija stengiamasi suteikti jam, bent dalinai, jo totemo išvaizdą. 
Toje pačioje aruntų gentyje per tatuiravimo apeigas būsimai 
įšventinamojo žmonai ir jo seserims daromi tiksliai nustatyti pjū- 
viai; lieka randai; tokia pat forma pavaizduota ir ant sakralinio 
daikto, apie kurį netrukus kalbėsime ir kuris vadinamas čuringa; 
ir pamatysime, kad taip ant čuringų nupieštos linijos simboli- 
zuoja totemą“*. Kaitišų gentyje „euro“ laikomas artimu lietaus 
giminaičiu“*; lietaus klano Žmonės ausyse nešioja auskarėlius iš 
„euro“ dantų“. Jerklų gentyje per įšventinimą jaunuoliui veide 
padaroma tam tikras skaičius rėžių, nuo kurių lieka randai; tų 
randų skaičius ir forma įvairuoja, nelygu totemas“. Vienas iš 
Fisono informatorių tą patį faktą randa savo stebėtose gentyse“. 
Pagal Howittą, tokio pat pobūdžio ryšys esąs djerių gentyje t>rp 
tam tikrų pjūvių ir vandens totemo**. O tarp šiaurės vakarų indė- 
nų labai paplitęs paprotys totemą išsitatuiruoti““. 

Tatuiruotės, atliekamos kūną subadant ar įpjaunant, ne vi- 
suomet turi toteminę prasmę“, o paprasti piešiniai ant kūno daž- 
niausiai vaizduoja totemą. Tiesa, čiabuviui tai nėra kasdienis 


** Spencer et Gillen, Nat. Tr., p. 451. 

ė Spencer et Gillen, Ibid., p. 257. 

8 Vėliau pamatysime (sk. IV), ką šie giminystės ryšiai reiškia. 

5 Spencer et Gillen, North. Tr., p. 296. 

* Howitt, Nat. Tr., p. 744-746; žr. p. 129. 

57 Kamilaroi and Kurnai, p. 66, past. Tiesa, kiti informatoriai šį faktą gin- 
čija. 

8 Howitt, Nat. Tr., p. 744. 

 Swanton, Contributions to the Ethnology of the Haida, p. 41 ir toliau., Pl. 
XX ir XXI; Boas, The Social Organisation of the Kwakiutl, p. 318; Swanton, 
Tlingit, Pl. XVI ir toliau. - Vienu atveju, beje, svetimu dviem etnografinėms 
sritims, kurias mes išsamiau nagrinėjome, šios tatuiruotės daromos klanui 
priklausantiems gyvūnams. Pietų Afrikos bečuanai dalijasi į tam tikrą skai- 
čių klanų: esama krokodilo, buivolo, beždžionės ir t. t. žmonių. O krokodilo 
žmonės savo galvijų ausyse padaro įpjovas, primenančias to gyvūno nasrus 
(Casalis, Les Basoutos, p. 221). Robertsono Smitho liudijimu, tokį pat paprotį 
bus turėję senovės arabai (Kinship and Marriage in early Arabia, p. 212-214). 

* Kai kurios jų, Spencerio ir Gilleno nuomone, neturinčios jokios religinės 
prasmės (žr. Nat. Tr., p. 41-42; North. Tr., p. 45, 54-56). 

dalykas. Kai jis užsiėmęs grynai ūkine veikla, kai šeimyninės 
grupelės pasklinda medžioti, žūklauti, jis nevaržo savęs tokiu 
sudėtingu „kostiumu“. Bet kai klanai susiburia bendruomeni- 
niam gyvenimui, taip pat ir atlikti religinių apeigų, jie būtinai 
išsigražina kūną. Kiekvienos apeigos, kaip toliau pamatysime, 
susijusios su atskiru totemų; iš esmės ritualą gali atlikti tik to 
totemo žmonės. Taigi veikiantieji asmenys?!, asmenys, atliekan- 
tys Žynių vaidmenį, ir kartais net žiūrovai visuomet išsigražina 
kūną piešiniais, vaizduojančiais totemą?*. Vienas pagrindinių 
įšventinimo ritualų, įvedančių jaunuolį į religinį genties gyveni- 
mą, vyksta ant jo kūno išdažant toteminį simbolį". Tiesa, aruntų 
gentyje toks piešinys ne visada ir nebūtinai vaizduoja įšventi- 
namojo totemą?*; bet išimtis tikriausiai bus atsiradusi dėl pakri- 
kusios toteminės genties organizacijos*?. Beje, net aruntų gentyje 


" Aruntų gentyje ši taisyklė turi išimčių, kurios bus paaiškintos vėliau. 

* Spencer et Gillen, Nat. Tr., p. 162; North. Tr., p. 179, 259, 292, 295-296; 
Schulze, Loc. cit., p. 221. Tai ne visuomet yra pats totemas, o vienas iš 
daiktų, susijusių su totemu ir laikomų tarsi tos pačios šeimos daiktais. 

“ Taip yra, pavyzdžiui, varamungų, valparių, vulmalų, tjingilių, umba- 
jų, unmaitjerų gentyse (North. Tr., p. 348, 339). Varamungų gentyje, kai 
piešinys jau atliktas, atlikėjai kreipiasi į įšventinamąjį tokiais žodžiais: „Šis 
ženklas priklauso jūsų gyvenvietei (your place): nenukreipkite akių į kitą 
gyvenvietę“. „Ši kalba, — teigia Spenceris ir Gillenas, - reiškia, kad jaunuolis 
privalo dalyvauti tik tose apeigose, kurios susijusios su jo totemu; be to, jos 
liudija glaudžią sąjungą, tariamai esančią tarp Žmogaus, jo totemo ir spe- 
cialiai šiam totemui skirtos vietos“ (North. Tr., p. 584). Varamungų gentyje 
totemas perduodamas iš tėvo sūnui; dėl to kiekviena gyvenvietė turi saviškį. 

* Spencer et Gillen, Nat. Tr., p. 215, 241, 376. 

* Kaip prisimename (žr. aukščiau, p. 114), šioje gentyje vaikas gali turėti 
kitą totemą negu tėvas arba motina ar apskritai jo artimieji. Tuo tarpu 
artimieji iš vienos ar kitos pusės yra atlikėjai, paskirti įšventinimo apeigoms. 
Taigi kadangi iš esmės Žmogus atlikėjo ar patarnautojo įgaliojimus turi tik 
savo totemo apeigoms, tam tikrais atvejais ritualai, kuriais vaikas yra įšven- 
tinamas, neišvengiamai susiję su kitu, ne savo totemu. Štai kodėl piešiniai 
ant naujoko kūno vaizduoja jo totemą: apie tokius atvejus Žr. Spencer et 
Gillen, Nat. Tr., p. 229. Beje, tai aiškiai rodo, kad čia esama anomalijos, kad 
vis dėlto apipjaustymo apeigas iš esmės lemia totemas, kuris vyrauja loka- 


linėje įšventinamojo grupėje, tai yra paties įšventinamojo totemas, jei tote- 

iškilmingiausiu įšventinimo momentu, - nes čia vyksta vainika- 
vimas ir pašventinimas, - kai naujokui leidžiama įžengti į šven- 
tyklą, kur laikomi klanui priklausantys sakraliniai daiktai, jo 
kūnas išdažomas emblemomis: šį sykį taip pavaizduojamas jau- 
nuolio totemas“. Ryšiai, siejantys ŽMogų su jo totemu, tokie glau- 
dūs, kad Šiaurės Amerikoje šiaurės vakarų pakrantės gentys kla- 
no emblemą piešia ne tik ant gyvųjų, bet ir ant mirusiųjų: prieš 
palaidojant lavonas pažymimas totemo ženklu*". 


III 


Toks toteminis dekoras leidžia pajusti, kad totemas nėra vien 
pavadinimas ir emblema. Totemu jis būna religinėse apeigose; 
kartu tai kolektyvinis etiketas, turįs religinį pobūdį. Ir iš tiesų, 
daiktai skirstomi į sakralinius, šventus, ir profaninius, pasau- 
lietinius, pagal savo ryšį su totemu. Jisai pats įkūnija daikto sak- 
ralumą. 


minė organizacija nebuvo sutrikdyta, jei aruntų gentyje ji buvo tokia pat 
kaip varamungų gentyje (žr. Spencer et Gillen, Ibid., p. 219). 

Tos pačios perturbacijos turėjo ir kitą pasekmę. Paprastai jos šiek tiek 
atpalaiduoja ryšius, jungiančius kiekvieną totemą su apibrėžta grupe, nes ir 
totemas gali turėti savo narių įvairiose galimose vietinėse grupėse ir net 
dviejose fratrijose be jokio skirtumo. Idėja, kad vieno totemo apeigos gali 
būti švenčiamos kito totemo asmens, - mintis, prieštaraujanti patiems tote- 
mizmo principams, kaip dar aiškiau pamatysime toliau, šitaip galėjo įsi- 
šaknyti nesutikdama didesnio pasipriešinimo. Buvo pripažinta, jog žmo- 
gus, kuriam kažkokia dvasia atskleidė apeigų sumanymą, galįs joms va- 
dovauti net ir tada, jei jis suinteresuotajam totemui nepriklauso (Nat. Tr., 
p. 519). Bet tai išimtis ir tarytum kokio pakantumo padarinys; tą įrodo 
faktas, kad šitaip išaiškinto sumanymo atlikėjas negali laisvai juo dispo- 
nuoti; jei jis jį perduoda, - o taip nutinka dažnai, - tai gali perduoti tik nariui 
totemo, su kuriuo susijęs ritualas (Nat. Tr., ibid.). 

** Nat. Tr., p. 140. Šiuo atveju naujokas tol išsaugo dekorą, kuriuo buvo 
taip išgražintas, kol jis pats ilgainiui nusitrina. 

* Boas, General Report on the Indians of British Columbia in British Associa- 
tion for the Advancement of Science, Fifth Rep. of the Committee on the N. W. Tribes 
of the Dominion of Canada, p. 41. 

Centrinės Australijos gentys, ypač aruntai, loritjai, kaitišai, 
unmatjerai, ilpirai“*, savo apeigose nuolatos naudojasi tam tik- 
rais įrankiais, Spencerio ir Gilleno liudijimu aruntų gentyje va- 
dinamais čuringomis, o Strehlow - tjurungomis*. Tai medžio ar 
nugludinto akmens gabalai, labai įvairių formų, bet daugiausia 
ovalūs arba pailgi'“. Kiekviena toteminė grupė turi didesnę ar 
mažesnę jų sankaupą. Oant kiekvieno išraižytas piešinys, vaizduo- 
jantis tos grupės totemą"“'. Kai kurių čuringų vienas galas pra- 
gręžtas kiaurai, o per skylę perverta virvelė, nupinta iš žmogaus 
plaukų ar oposumo šerių. Šie daiktai, - jeigu jie mediniai ir taip 
pragręžti, - tarnauja tiems patiems tikslams kaip ir tie kulto įran- 
kiai, kuriuos anglų etnografai pavadino bull-roarers („mauro- 
jantys buliai“. - Vert. past.). Jie greitai sukami ore už virvelės, ant 
kurios yra pakabinti, ir sukelia birbimą, panašų į tą, kokį sklei- 
džia velniūkščiai dėžutėje, su kuriais dar ir šiandien tebežaidžia 
mūsų vaikai; tas kurtinantis triukšmas turi ritualinę prasmę ir 
lydi visas svarbesnes apeigas. Taigi tokios čuringos yra tikri bull- 
roarers. Kitos jų nėra nei medinės, nei pragręžtos, tad negali būti 
šitaip naudojamos, bet įkvepia tokius pat religinės pagarbos ku- 
pinus jausmus. 

Iš tiesų, kiekviena čuringa, nors ir kokiam tikslui būtų nau- 
dojama, priklauso prie pačių sakrališkiausių daiktų; nėra daik- 
to, kuris pranoktų ją religine didybe. Tą rodo jau pats žodis: tai 
sykiu ir daiktavardis, ir būdvardis, reiškiantis „sakralinis“. Tai- 
gi vienas iš vardų, kuriuos turi kiekvienas aruntų genties narys, 
yra toks sakralus, kad draudžiama jį atskleisti svetimam žmo- 
gui; jis teištariamas retai, patyliukais, lyg ir kokiu paslaptingu 


* Taip yra ir varamungų gentyje, bet rečiau nei aruntų gentyje, ir jie 
nenaudojami toteminėse apeigose, nors mituose ir užima tam tikrą vietą 
(North. Tr., p. 163). 

* Kitose gentyse vartojami kiti pavadinimai. Mes pasirenkame pamati- 
niu žodžiu aruntų terminą, nes šioje gentyje čuringos yra svarbiausios ir 
buvo kruopščiausiai išnagrinėtos. 

0 Strehlow, II, p. 81. 

'* Kai kurie jų, tačiau nedaugelis, jokio aiškaus piešinio neturi (žr. Spen- 
cer et Gillen, Nat. Tr., p. 144). 

kuždesiu. Šis vardas yraaritna čuringa (aritna reiškia „vardas“)'“?. 
Dažniausiai žodis čuringa nusako visus ritualinius veiksmus; 
pavyzdžiui, ilia čuringa reiškia stručio kultą'“?. Očuringa, varto- 
jama kaip daiktavardis, yra daiktas, kurio esminis požymis — 
sakralumas. Tad nepašvęstieji, t. y. moterys ir jaunuoliai, dar 
neįšventinti į religinį gyvenimą, negali čuringų nei liesti, nei 
regėti; jiems leidžiama į jas žiūrėti tik iš tolo, ir tai tik retsykiais!“*. 

Čuringos pamaldžiai laikomos specialiai tam skirtoje vietoje, 
vadinamojeertnatulunga!“. Tai ertmė, lyg koks nedidukas pože- 
mis dykoje vietoje. Anga kruopščiai užverčiama akmenimis, iš- 
dėliotais taip sumaniai, kad pro šalį einantis prašalaitis nė ne- 
įtars, jog gretimai slypi religinis klano lobis. Čuringų sakralumas 
gaubia ir tą vietą, kur jos sukrautos: moterims, nepašvęstiesiems 
draudžiama prie jų prisiartinti. Tik galutinai įšventinti jaunuo- 
liai gali prie jų prieiti; bet esama ir tokių, kuriems ši garbė sutei- 
kiama tik po keleto išbandymų!“. Tos vietos sakralumas spin- 
duliuoja ir persmelkia visą aplinką: visi ten esantys yra jos glo- 
biami ir išvengia nepašvęstų asmenų kėslų. Žmogus persekioja 
žmogų? Jei persekiojamasis pasieks ertnatulungą, jis išgelbėtas; 


102 Nat. Tr., p. 139 ir 648; Strehlow, II, p. 75. 

'03 Strehlow, kuris rašo Hjurunga, verčia šį žodį truputį kitaip. „Šis žodis, - 
sako jis, - reiškia tai, kas yra slapta ir asmeniška (der eigene geheime). Tju — 
senas žodis, reiškiąs „paslėptas, slaptas“, o runga — „tai, kas man būdinga“. 
Tačiau Kempe, kurio nuomonė šiuo klausimu autoritetingesnė negu Streh- 
low, verčia Hju: didelis, galingas, sakralus (Kempe, Vocabulary of the Tribes 
inhabitinęg Macdonnell Ranges, pagal Tju in Transactions of the R. Society of 
Victoria, t. XIII). Beje, iš esmės Strehlow vertimas nenukrypsta nuo ankstes- 
nio, kaip gali pradžioje pasirodyti, nes tai, kas slapta, tai, kas neįkandama 
profanų suvokimui, yra sakralu, šventa. O žodžiui runga priskiriama pras- 
mė mums atrodo labai abejotina. Emu apeigos yra visiems emu klano na- 
riams, visi gali jose dalyvauti, tad jos nėra vieno kurio asmens dalykas. 

1 Nat. Tr., p. 130-132; Strehlow, II, p. 78. Tiek moteris, išvydusi čuringą, 
tiek vyriškis, jai ją parodęs, abu pasmerkiami myriop. 

15 Strehlow šią vietą, nusakytą lygiai tokiais pat terminais, kokius varto- 
ja Spenceris ir Gillenas, vadina arkanaua, o ne ertnatulunga (Strehlow, II, p.78). 

"6 North. Tr., p. 270; Nat. Tr., p. 140. 

čia negalima jo nutverti!“. Net sužeistą Žvėrį, jei jis čia pasisle- 
pia, privalu gerbti'“. Kivirčai čia draudžiami. Tai santarvės vie- 
ta, kaip bus sakoma germanų bendruomenėse, tai toteminės gru- 
pės šventovė, tikrasis prieglobstis. 

Tačiau čuringos savybės pasireiškia ne vien tuo, kad ji laiko 
nepašvęstąjį atokiau. Ji taip izoliuota todėl, kad tai didelė religi- 
nė vertybė ir jos netektis rimtai pažeistų kolektyvą ir atskirus jo 
narius. Čuringa pasižymi įvairiausiomis nuostabiomis savybė- 
mis: prisilietusi gydo žaizdas, ypač apipjaustymo!“*; gelbsti nuo 
ligos"'“, skatina želti barzdą"'!', suteikia didelę galią toteminei 
rūšiai, užtikrindama jai normalų dauginimąsi"'*; ji suteikia žmo- 
guijėgų, narsos, atkaklumo ir sugniuždo jo priešus. Šis tikėji- 
mas toks gajus, kad jei susiduria du priešininkai ir vienas 
pamato, kad kitas prie savęs turi čuringą, susyk praranda pasi- 
tikėjimą savimi ir jo pralaimėjimas garantuotas!"“. Todėl nėra 
ritualinio įrankio, kuris religinėse apeigose užimtų svarbesnę 
vietą'"“. Per tam tikrus patepimus čuringų galia perduodama ar- 
ba šventikams, arba apeigų dalyviams, todėl jomis, išteptomis 
taukais, trinamos tikinčiųjų galūnės, pilvas'"?. Arba jos apdengia- 


17 Nat. Tr., p. 135. 

168 Strehlow, II, p. 78. Tačiau Strehlow teigia, jog žudikas, ieškantis prie- 
globsčio greta ertnatulungos, ir čia yra negailestingai persekiojamas ir pa- 
smerkiamas myriop. Mums gana sunku suderinti šį faktą su ta privilegija, 
kuria naudojasi gyvūnai; kažin ar toks griežtas požiūris į nusikaltėlį nėra 
naujas dalykas ir ar tai nėra paaiškinama susilpnėjusiu tabu, pradžioje 
saugojusiu ertnatulungą. 

1 Nat. Tr., p. 248. 

"6 Ibid., p. 545-546. Strehlow, II, p. 79. Pavyzdžiui, dulkės, nugrandytos 
nuo akmeninės čuringos ir ištirpintos vandenyje, - mikstūra, grąžinanti ligo- 
niams sveikatą. 

"* Nat. Tr., p. 545-546. Strehlow (II, p. 79) šį faktą ginčija. 

"2 Pavyzdžiui, užkasus į žemę jamsų totemo čuringą, čia suveši jamsai 
(North. Tr., p. 275). Tokį pat poveikį ji turi ir gyvuliams (Strehlow, II, p. 76, 
78; III, p. 3, 7). 

"5 Nat. Tr., p. 135; Strehlow, II, p. 79. 

"5 North. Tr., p. 278. 

"5 Ibid., p. 180. 

mos pūkais, kurie pakyla ir išsisklaido į visas puses jas sukant. 
Šitaip paskleidžiamos jose slypinčios gydomosios galios'!“. 

Čuringos naudingos ne tik individams; nuo jų priklauso viso 
klano likimas. Jų netektis - tikra katastrofa, didžiausia nelaimė, 
kokia tik gali ištikti grupę". Kartais jos iš ermatulungos iške- 
liauja, pavyzdžiui, tada, kai paskolinamos kokiai nors svetimai 
grupei'"“. Tuomet visus užgula tikras gedulas. Dvi savaites tote- 
mo nariai verkia, aimanuoja išsitepę kūnus baltuoju moliu, kaip 
daroma netekus savo artimųjų'"?. Todėl čuringos nepatikimos 
laisvai naudotis paskiriems asmenims; ertnatulungą, kurjos lai- 
muo į kurią nors išjų turi ypatingų teisių"?, bet, nors tam tikra 
prasme ir būdamas jos savininku, jis gali jomis pasinaudoti tik 
gavęs vado sutikimą ir jo prižiūrimas. Tai kolektyvinis turtas, 
„šventoji klano skrynia“!?!. Kaip didžiai jos vertinamos, beje, 
rodo joms skirtas kultas. Su jomis elgiamasi tik pagarbiai; tai 
perteikiama iškilmingais mostais"?. Jos prižiūrimos, tepamos 
taukais, blizginamos, gludinamos, o iš vienos vietos į kitą per- 
nešamos tik su apeigomis, liudijančiomis, jog tokiam perkėlimui 
teikiama begalinė svarba'“. 


"e Ibid., p. 272-273. 

"7 Nat. Tr., p. 135. 

W8 Viena grupė skolina kitai savo čuringas, įsitikinusi, kad toji suteiks jai 
kokį nors savo privalumą; šitaip būsiąs sustiprintas atskirų žmonių ir kolek- 
tyvo gyvybingumas (Nat. Tr., p. 158 ir toliau). 

" Ibid., p. 136. 

V0 Kiekvieną žmogų sieja ypatingas ryšys pirmiausia su tam tikra čurin- 
ga, kuri laiduoja jam gyvastį, paskui su tais, kurie tapo jo giminaičiais 
paveldėjimo keliu. 

11 Nat. Tr., p. 154; North. Tr., p. 193. Čuringos yra toks raiškus kolekty- 
vinis ženklas, kad atstoja pasiuntinių lazdas, kai kuriose gentyse įduodamas 
žmonėms, siunčiamiems į kitas grupes pakviesti jų į kokias nors iškilmes 
(Nat. Tr., p. 141-142). 

22 Ibid., p. 326. Pažymėtina, kad ir su bull-roarers elgiamasi taip pat 
(Mathew, Aboriginal Tribes of N. S. Wales and Victoria in Journal of Roy. Soc. of 
N. S. Wales, XXXVIII, p. 307-308). 

"5 Nat. Tr., p. 161, 250 ir toliau. 

O juk pačios savaime čuringos tėra mediniai ir akmeniniai 
daiktai, kaip daugybė kitų; nuo kasdienių panašių daiktų jas 
teskiria vienintelė savybė: ant jų išraižytas arba nupieštas tote- 
mo ženklas. Taigi šis ženklas - ir tik jis vienas - suteikia joms 
sakralumo. Tiesa, pagal Spencerį ir Gilleną, čuringa esanti pro- 
tėvio sielos būstas ir jos ypatybes jai suteikianti kaip tik toji sie- 
la'?*. Savo ruožtu Strehlow, kategoriškai neigdamas šį aiškini- 
mą, siūlo kitą, nekiek tesiskiriantį nuo ano: čuringa esanti lyg 
protėvio kūno atvaizdas ar pats jo kūnas!". Vadinasi, tai galėtų 
būti ir protėvio įkvėpti jausmai, persikėlę į materialų objektą ir 
taip pavertę jį tarytum kokiu fetišu. Bet pirmučiausia tiek viena, 
tiek kita samprata - kurios, beje, veik nesiskiria, nebent mito teks- 
te - neabejotinai sumanytos vėliau, norint čuringai priskiriamą 
sakralumą padaryti suprantamą. Šių medgalių ir akmens gaba- 
lų sandaroje, jų išorėje nėra nieko, kas leistų laikyti juos protėvio 
sielos būstu ar jo kūno atvaizdu. Vadinasi, žmonės išgalvojo šį 
mitą tam, kad galėtų patys sau paaiškinti religinę pagarbą, ku- 
rią jiems šie daiktai įkvepia, nors šią pagarbą sąlygojo ne mitas. 
Šis paaiškinimas, kaip ir daug mitinių paaiškinimų, į klausimą 
atsako tik tokiu pat klausimu, pakartotu šiek tiek skirtingais ter- 
minais, nes tarti, kad čuringa šventa ar kad ji vienaip ar kitaip 
susijusi su šventenybe, tereiškia dvejopai nusakyti tą patį faktą, 
o nejį paaiškinti. Beje, kaip pripažįsta Spenceris ir Gillenas, net 
aruntų gentis turi čuringų, kurias visiems Žinant ir matant yra 
padarę grupės senoliai '**; jos tikrai nėra atkeliavusios iš didžių- 
jų protėvių. Tačiau jos bemaž tokios pat veiksmingos kaip kitos 
ir taip pat puoselėjamos. Galų gale esama ištisų genčių, kur 


"* Ibid., p. 138. 

15 Strehlow, I, Vorworet, in fine; II, p. 76, 77 ir 82. Aruntams tai tiesiog 
protėvio kūnas, loritjams — tik atvaizdas. 

"6 Vos kūdikiui gimus motina nurodo tėvui, kur, jos manymu, į ją prasi- 
skverbusi protėvio dvasia. Tėvas, keleto giminaičių lydimas, nukanka į tą 
vietą; čia ieškoma čuringos, kurią, kaip tikima, savo persikūnijimo akimirką 
numetęs protėvis. Jeigu ji randama, vadinasi, ją čia, be abejonės, bus palikęs 
kuris nors jų toteminės giminės senolis (Spencerio ir Gilleno hipotezė). Jeigu 
nerandama, tuomet laikantis tam tikros technikos padaroma nauja čuringa 
(Nat. Tr., p. 132. Plg. Strehlow, II, p. 80). 

čuringa visiškai nesuvokiama kaip dvasios sąjungininkė". Va- 
dinasi, jos religinė prigimtis plaukia iš kito šaltinio, o iš kur 
kitur ji galėtų plaukti, jei ne iš toteminio antspaudo, esančio ant 
jos? Tad atliekamas ritualas iš tikrųjų skirtas tam atvaizdui; tai 
jis padaro sakraliu daiktą, ant kurio yra išraižytas. 

Tačiau aruntų ir gretimose gentyse esama dviejų kitų liturgi- 
nių įrankių, akivaizdžiai susijusių su totemu ir pačia čuringa, 
paprastai įeinančia į jų sudėtį: tai nurtunja ir vaninga. 

Nurtunją'*š, aptinkamą šiaurės aruntų gentyje ir jos kaimy- 
nystėje!??, paprastai sudaro vertikali atrama iš vienos ar keleto 
surištų iečių arba iš paprastos karties““. Ji visa apdedama žolių 
kuokštais, kurie apraišiojami diržais arba iš plaukų nupintais 
raišteliais. Viršuje pūkai, išdėlioti ratais arba lygiagrečiomis li- 
nijomis nuo atramos viršaus ligi apačios. Viršūnė papuošta ere- 
lio sakalo plunksnomis. Beje, tai tik bendriausia ir būdingiausia 
nurtunjos forma; atskirais atvejais ji gali įvairuoti??!. 

Vaninga, randama tik pietų aruntų, urabunų, loritjų gentyse, 
irgi nėra vienopa. Bendrais bruožais ją taip pat sudaro vertikali 
atrama iš daugiau kaip pėdos ilgumo lazdos ar kelių metrų ie- 
ties, skersai perdėtos viena arba dviem kartimis"?2. Pirmuoju at- 
vejuji primena kryžių. Virvelės, nuvytos arba iš žmonių plaukų, 
arba iš oposumo, sterblinės žiurkės, šerių, įstrižai kerta erdvę 
tarp kryžiaus skersinių ir pagrindinės ašies galų; jos prispaus- 
tos viena prie kitos ir šitaip sudaro rombo pavidalo tinklą. Kai 
skersiniai du, tos virvelės eina nuo vieno prie kito ir tada į atramos 


7? Taip yra varamungų, urabunų, umbajų, vorgajų, tjingilių, gnanjų 
gentyse (North. Tr., p. 258, 275-276). Taigi Spenceris ir Gillenas sako, jog 
„tWhey were regarded as of especial value because of their association with a totem“: 
jos buvo laikomos ypatinga vertybe, nes susijusios su totemu (Ibid., p. 276). 
To paties reiškinio pavyzdžių randama aruntų gentyje (Nat. Tr., p. 156). 

"8 Strehlow rašo Hnatanja (Op. cit., I, p. 4-5). 

"? Kaitišų, ilpirų, unmatjerų gentyse, bet čia ji reta. 

10 Sykiais kartis pakeičiama labai ilgomis čuringomis su sujungtais galais. 

5! Kai kada nurtunjos viršūnėje pakabinama kita, mažesnė. Kitąsyk nur- 
tunja yra kryžiaus ar T raidės pavidalo. Retkarčiais jai trūksta centrinio 
ramsčio (Nat. Tr., p. 298-300, 360-364, 627). 

132 Skersinių karčių būna ir trys. 

viršūnę ir pagrindą. Kartais juos dengia pūkų sluoksnis, ge- 
rokai tankus, kad paslėptų nuo Žmogaus akių. Taigi vaninga 
panaši į tikrą vėliavą"??. 

Vadinasi, nurtunja ir vaninga, figūruojančios daugelyje svar- 
bių ritualų, yra objektas religinės pagarbos, visiškai tokios pat 
kaip ta, kurią įkvepia čuringa. Jos daromos ir statomos be galo 
iškilmingai. Įkastos į Žemę ar Žynio nešamos, jos yra pagrindinė 
apeigų ašis: aplink jas vyksta šokiai, atliekami ritualai. Įšventi- 
namas naujokas atvedamas prie ta proga pastatytos nurtunjos. 
„Štai tavo tėvo nurtunja,- sakoma jam. - Ji jau pasitarnavo dau- 
gybės jaunuolių įšventinimui“. Tada įšventinamasis turi nur- 
tunją pabučiuoti!'**. Šiuo bučiniu jis užmezga ryšį su religine 
esme, esą čia įsikūrusia; tai tikra bendrystė, turinti suteikti jau- 
nuoliui jėgų ištverti skausmingą operaciją"?. Beje, šių bendruo- 
menių mitologijoje nurtunja turi svarbų vaidmenį. Anot mitų, 
mitiniais didžiųjų protėvių laikais genties teritoriją skersai išil- 
gai vagojo bendruomenės, sudarytos tiktai iš to paties totemo 
narių"*. Kiekviena šių grupuočių prie savęs turėjusi nurtunją. 
Apsistoję stovyklauti Žmonės prieš traukdami į medžioklę 
įsmeigdavę žemėn savo nurtunją, kurios viršūnėje kabodavusi 
čuringa“?. Vadinasi, jie jai patikėdavę visa, ką turėjo brangiau- 
sio. Drauge tai buvusi nelyginant vėliava - grupės vienybės ašis. 
Negali nesistebėti nurtunjos analogijomis su šventuoju omahų 
stulpu"?ė. 


> Nat. Tr., p. 231-234, 306-310, 627. Be nurtunjos ir vaningos, Spenceris 
ir Gillenas išskiria trečią stulpo ar šventos vėliavos rūšį: tai kauaua (Nat. Tr., 
p. 364, 370, 629), kurios funkcijų, kaip, beje, atvirai prisipažįsta, jie neįsten- 
ge tiksliai nustatyti. Tik pažymi, kad kauaua „laikoma kažkuo bendru visų 
totemų nariams“. Bet remiantis Strehlow (III, p. 23, past. 2) kauaua, apie 
kurią kalba Spenceris ir Gillenas, būtų laukinės katės totemo nurtunja. Ka- 
dangi šis žvėris yra genties kulto objektas, tad aišku, jog garbinimas, kurio 
objektas yra nurtunja, būtų bendras visiems klanams. 

3 North. Tr., p. 342; Nat. Tr., p. 309. 

5 Nat. Tr., p. 255. 

56 Ibid., sk. X ir XI. 

57 Ibid., p. 138, 144. 

58 Žr. Dorsey, Siouan Cults, XI? Rep., p. 413; Omaha Sociology, III" Rep., 
p. 234. Tiesa, gentis turi vieną šventą stulpą, tuo tarpu nurtunja skirta 
klanui. Tačiau principas tas pats. 

Ojuk nurtunjos sakralumas gali atsirasti tik dėl vienos prie- 
žasties: ji daiktiškai pavaizduoja totemą. Iš tikrųjų, vertikalios 
linijos, ją dengiantys pūkai arba ir virvelės, kaip ir įvairios spal- 
vos, jungiančios šonines vaningos atramas su centrine ašimi, 
nėra išdėstytos bet kaip, kaip pakliuvo - jos privalo išlaikyti 
tradicijos griežtai nustatytą pavidalą, kuris čiabuvių sąmonėje 
įkūnija totemą **. Čia nebereikia kaip čuringos atveju svarstyti, 
ar šio kulto įrankio garbstymas tėra atspindys to, kurį įkvėpė 
protėviai, nes esama taisyklės, jog kiekviena nurtunja ar vanin- 
ga galioja tik per tą ritualą, kai yra panaudojama. Ir kiekvieną- 
syk iš naujo dirbdinama, kai prireikia, o ritualui pasibaigus nuo 
jos nuimamos puošmenos ir ji išardoma į dalis". Taigi ji tėra 
totemo atvaizdas - ir netgi laikinas; tik todėl ir atlieka religinį 
vaidmenį. 

Vadinasi, čuringai, nurtunjai, vaningai religinį pobūdį sutei- 
kia vien tas, kad jos turi toteminę emblemą. Sakrali yra ši emblema. 
Tad tokį pobūdį turės bet koks daiktas, ant kurio ji bus pavaiz- 
duota. Kartais ji nupiešiama ant uolų; tie piešiniai vadinami 
čuringa ilkinia - šventieji piešiniai*!. Žynių ir dalyvių puošme- 
nos religinėse apeigose vadinamos taip pat: vaikams ir mote- 
rims jas matyti draudžiama"“'*. Kartais per tam tikrus ritualus 
totemas nupiešiamas ant žemės. Vien jo atlikimo technika liudi- 
ja šio piešinio įkvepiamus jausmus ir jam teikiamą didžiulę reikš- 
mę; prieš jį piešiant žemė palaistoma, prisotinama Žmogaus krau- 
ju"*?, o vėliau pamatysime, kad pats kraujas yra sakralus skystis, 
naudojamas tik šventoms apeigoms. Vėliau, kai piešinys jau at- 
liktas, tikintieji susėda priešais jį nepaprastai maldinga poza'“. 
Norint suteikti šiam žodžiui prasmę, atitinkančią primityvaus 


'** Nat. Tr., p. 232, 308, 313, 334 ir toliau; North. Tr., p. 182, 186 ir toliau. 

10 Nat. Tr., p. 346. Tiesa, sakoma, kad nurtunja vaizduojanti ietį protė- 
vio, kuris Alčeringos laikais buvęs klano galva. Bet tai tik simbolinis atvaiz- 
das, o ne relikvija kaip čuringa, kuri esą įkūnijanti patį protėvį. Čia antraeilis 
interpretacijos pobūdis itin krinta į akis. 

*! Nat. Tr., p. 614 ir toliau, ypač p. 617; North. Tr., p. 749. 

“2 Nat. Tr., p. 624. 

3 Ibid., p. 179. 

'* Nat. Tr., p. 181. 

žmogaus galvoseną, galima sakyti: jie jį garbina. Štai kaip Šiau- 
rės Amerikos indėnams toteminis herbas išliko itin brangus: jį 
visuomet gaubia tarsi kokia religinė aureolė. 


Kad suprastume, kodėl toteminis atvaizdas toks šventas, ne- 
prošal būtų išsiaiškinti, iš ko jis sudarytas. 

Šiaurės Amerikos indėnų gentyse tai paveikslai, nutapyti, iš- 
raižyti ar išdrožti, kuo tiksliau atkuriantys išorinį toteminio gy- 
vūno pavidalą. Tai daroma tokiais pat būdais kaip ir šiandien, 
tik negrabiau. Bet Australijoje yra kitaip, o šių atvaizdų kilmės 
ieškoti reikia, žinoma, Australijos bendruomenėse. Nors austra- 
las galbūt visai sugebėtų perteikti, bent jau elementariai, daiktų 
formas“**, sakralinis dekoras tokio pobūdžio atvaizdams daž- 
niausiai atrodo svetimas: jį pirmiausia sudaro geometriniai pie- 
šiniai arba ant čuringų, arba ant žmonių kūnų. Tai linijos, tie- 
sios arba lenktos, išvedžiotos įvairiausiais būdais"““, kurių visu- 
ma turi ir gali turėti tik santykinę prasmę. Ryšys tarp piešinio ir 
pavaizduoto daikto toks netiesioginis ir miglotas, kad neįgudu- 
si akis jo neįžvelgs. Kokia yra vienos ar kitos linijų kombinacijos 
prasmė", gali pasakyti vien tik klano nariai. Vyrai ir moterys 
dažniausiai vaizduojami pusračiais, gyvūnai - ratais arba spi- 
ralėmis'“, žmogaus ar gyvūno pėdos - taškelių linijomis ir t. t. 
Taip pavaizduotų figūrų reikšmė yra tokia neapibrėžta, kad dvie- 
jų totemų nariams tas pats piešinys gali turėti skirtingas pras- 
mes ir vienur reikšti vienokį, kitur kitokį gyvūną ar augalą. Tur- 
būt tai dar ryškiau kalbant apie nurtunjas ir vaningas. Kiekviena 
jų vaizduoja skirtingą totemą. Tačiau negausūs ir paprastučiai 
elementai, sudarantys jų kompoziciją, negali suteikti didesnės 
laisvės įvairioms kombinacijoms. Todėl dvi nurtunjos gali būti 
lygiai tokios pat ir vis dėlto reikšti du tokius skirtingus daiktus 


“5 Žr., sakykim, Spencer et Gillen, Nat. Tr., pav. 131. Kai kurie piešiniai 
neginčijamai vaizduoja gyvūnus, augalus, žmonių galvas ir t. t., žinoma, 
labai schematiškai. 

“6 Nat. Tr., p. 617; North. Tr., p. 716 ir toliau. 

“7 Nat. Tr., p. 145; Strehlow, II, p. 80. 

"8 Ibid., p. 151. 

kaip kaučiukmedis ir strutis emu'*?. Kuriant nurtunją jai sutei- 
kiama prasmė, kuri išlieka per visas apeigas, bet apskritai yra 
nustatoma susitarimu. 

Šie faktai įrodo, jog australas yra linkęs vaizduoti savo tote- 
mą ne tam, kad turėtų po akimi portretą, nepaliaujamai atgaivi- 
nantį tą įspūdį, o tiesiog jausdamas poreikį pavaizduoti sau jo 
pažadintą idėją per materialų išorinį ženklą, nesvarbu koks jis 
būtų. Dar nesiimsime perprasti, kas privertė primityvus rašinėti 
ant savęs ir įvairių daiktų susikurtą totemo sąvoką, bet svarbu 
nedelsiant nustatyti, iš kur atsirado poreikis, paskatinęs šiuos 
gausius atvaizdus"“, 


* Ibid., p. 346. 

1 Beje, nėra ko abejoti, kad šie piešiniai ir paveikslai bus buvę ir estetinio 
pobūdžio: tai meno užuomazgos. Kadangi tai drauge ir netgi pirmiausia 
rašytinė kalba, vadinasi, piešinio ir rašto kilmė ta pati. Tad, regis, žmogus 
pradėjo piešti ne tiek stengdamasis užfiksuoti medyje ar akmenyje dailias 
formas, žadinusias jo jausmus, kiek materialiai perteikti savo mintį (plg. 
Schoolcraft, Indian Tribes, I, p. 405; Dorsey, Siouan Cults, p. 394 ir toliau). 

Antras skyrius 


Grynai toteminiai tikėjimai (tesinys) 


Toteminis gyvūnas ir žmogus 


Toteminiai atvaizdai nėra vieninteliai sakralūs daiktai. Esama 
ir realių būtybių, kurios taip pat yra ritualo objektas dėl savo 
ryšio su totemu: tai pirmiausia toteminės būtybės bei klano 
nariai. 


Kadangi religinius jausmus sužadina totemą vaizduojantys pie- 
šiniai, suprantama, jog daiktai, kurių pavidalą šie piešiniai at- 
kuria, pasižymi - iki tam tikro laipsnio - tomis pačiomis savy- 
bėmis. 

Dažniausiai tai gyvūnai ir augalai. Kasdienė augalų ir gyvū- 
nų paskirtis - būti maistu, tad toteminio gyvūno ar augalo sak- 
ralumą išreiškia draudimas jį valgyti. Kadangi tie daiktai šven- 
ti, jie gali būti tam tikrų mistinių vaišių dalis, ir iš tiesų pamaty- 
sime, jog retsykiais jie atstoja tikrą sakramentą, bet šiaip jau ne- 
gali būti skirti paprastam valgymui. Ir ne dėl to, kad nusižengus 
visuomet įsikištų grupė, sugalvodama pažeidėjui bausmę; tiki- 
ma, esą pati šventvagystė automatiškai sukelianti mirtį. Tikima, 
esą toteminiame augale ar gyvūne slypi pavojingas pradas, ku- 
ris negali prasiskverbti į paprastą organizmą jo nesuardęs ar 
nesunaikinęs!. Nuo šio draudimo atleisti tik seniai, bent kai ku- 
riose gentyse“; vėliau pamatysime kodėl. 


' Tokius atvejus žr. Taplin, The Narrinyeri, p. 63; Howitt, Nat. Tr., p. 146, 
769; Fison et Howitt, Kamilaroi a. Kurnai, p. 169; Roth, Superstition, Magic a. 
Medicine, $ 150; Wyatt, Adelaide a. Encounter Bay Tribe, in Woods, p. 168; 
Meyer, Ibid., p. 186. 

* Varamungų genties atvejis (North. Tr., p. 168). 

Vis dėlto, nors draudimas daugumoje genčių ir yra griežtas“, - 
kaip vėliau pamatysime, esama išimčių, — akivaizdu, kad, vis 
labiau šlyjant senajai toteminei organizacijai, jis tolydžio sil- 
pnėja. Bet išlikę apribojimai liudija, kad laisvesnis požiūris sun- 
kiai skinasi sau kelią. Pavyzdžiui, ten, kur leidžiama valgyti 
toteminį augalą ar gyvūną, to nevalia daryti visiškai laisvai; vie- 
nu kartu jo suvalgyti galima tik truputį. Peržengti šią ribą - ritu- 
alinis nusižengimas, ir jis susilaukia rimtų pasekmių. Kitur toks 
besąlygiškas draudimas susijęs su organais, kurie laikomi bran- 
giausiais, kitaip sakant, sakraliausiais, pavyzdžiui, kiaušiniai 
ar taukai". Dar kitur gyvūnas be išlygų vartojamas maistui tik 
tol, kol jis dar nevisiškai subrendęs“. Tikriausiai tikima, kad tuo- 
met jo šventoji prigimtis dar nėra visiškai atsiskleidusi. Tad bar- 
jeras, išskiriantis ir saugantis toteminę būtybę, išnyksta tik pa- 
laipsniui ir neišvengdamas rimto pasipriešinimo, liudijančio, 
kokio jo būta iš pradžių. 

Tiesa, Spencerio ir Gilleno nuomone, šie apribojimai - ne pa- 
laipsniui silpnėjančių draudimų liekanos, o atvirkščiai, tik be- 
įsigalinčio draudimo pradžia. Anot šių autorių", visiška vartoji- 
mo laisvė čia bus buvusi pradžioje, o nūnai įdiegti apribojimai 
esą palyginti neseni. Jie mano, kadjų tezę įrodo du faktai. Pirma, 
kaip ką tik minėjome, pasitaiko iškilmingų progų, kai klano na- 
riai arba jų vadas ne tik gali, bet ir privalo valgyti toteminį gyvū- 
ną ar augalą. Antra, kaip byloja mitai, didieji protėviai, klano 
įsteigėjai, reguliariai valgę savo totemą: taigi šiuos pasakojimus 
apie totemo valgymą galima suvokti tik kaip aidą tų laikų, kai 
dabartiniai draudimai dar negalioję. 


* Pavyzdžiui, varamungų, urabunų, vongibonų; juinų, votjobalukų, bu- 
andikų, ngeumbų gentyse ir t. t. 

* Kaitišų gentyje, jeigu klano narys suvalgo pernelyg daug savo totemo, 
kitos fratrijos nariai griebiasi magijos ir stengiasi jos padedami jį nužudyti 
(North. Tr., p. 294. Plg. Nat. Tr., p. 204; Langloh Parker, The Euahlayi Tribe, 
p. 20). 

? Nat. Tr., p. 202 ir past.; Strehlow, II, p. 58. 

* North. Tr., p. 173. 

* Nat. Tr., p. 207 ir toliau. 

Bet tas faktas, kad per tam tikras religines iškilmes yra ritua- 
liškai privalomas, beje, saikingas totemo valgymas, anaiptol ne- 
įrodo, kad totemas kada nors būtų vartotas paprastai mitybai. 
Kaip tik atvirkščiai: maistas, valgomas per tas mistines vaišes, iš 
esmės yra sakralus, vadinasi, paprastam žmogui draudžiamas. 
O dėl mitų - taip lengvai jiems priskirti istorinių dokumentų 
vertę reikštų veikti gan suprimityvintu kritiniu metodu. Apskri- 
tai mitų tikslas - veikiau interpretuoti esamus ritualus, o ne mi- 
nėti praeities įvykius; jie kur kas labiau yra dabarties paaiškini- 
mas negu istorija. Šiuo atveju tos tradicijos, pagal kurias mitinių 
laikų protėviai esą valgę savo totemą, kuo puikiausiai dera su 
dar tebegaliojančiais tikėjimais ir ritualais. Senoliai, aukšto reli- 
ginio rango asmenys atleidžiami nuo draudimų, galiojančių pa- 
prastiems žmonėms“: jie gali valgyti šventą daiktą, nes patys yra 
šventi; beje, ši taisyklė būdinga ne vien totemizmui - su ja susi- 
duriama įvairiausiose religijose. O sentėvių didvyriai buvę be- 
maž dievai. Tad juo labiau jie galėjo misti šventu maistu", bet tai 
nėra dingstis tą patį leisti paprastiems žmonėms"“. 

Tačiau nėra nei tikra, nei panašu į tiesą, kad draudimas kada 
nors būtų buvęs absoliutus. Regis, bėdai prispyrus, pavyzdžiui, 
čiabuviui išbadėjus ir neturint kuo misti, draudimas visuomet 
būdavo laikinai nutraukiamas!!. Dar rimtesnė priežastis, kai tote- 
mas - maistas, be kurio žmogus negali apsieiti. Sakykim, esama 


5 Žr. aukščiau, p. 139. 

* Be to, nereikia pamiršti, mituose niekuomet nėra vaizduojama, kad 
protėviai reguliariai mistų savo totemu. Atvirkščiai, tokia mityba išimtinė. 
Kaip teigia Strehlow, paprastai protėviai maitinęsi tuo pačiu maistu kaip 
atitinkamas gyvūnas (žr. Strehlow, I, p. 4). 

10 Visa ši teorija, beje, remiasi nė kiek nepagrįsta hipoteze: Spenceris ir 
Gillenas, kaip ir Frazeris, taria, kad Centrinės Australijos gentys, ypač arun- 
tai, esą pačios archajiškiausios formos, vadinasi, gryniausio totemizmo, 
atstovai. Vėliau pasakysime, kodėl šis teiginys mums anaiptol neatrodo 
įtikimas. Negi šie autoriai būtų taip lengvai priėmę šią tezę, jei nebūtų 
atsisakę totemizmą traktuoti kaip religiją ir dėl to nepripažinę totemo 
sakralumo. 

" Taplin, The Narrinyeri, p. 64; Howitt, Nat. Tr., p. 145 ir 147; Spencer et 
Gillen, Nat. Tr., p. 202; Grey, loc. cit.; Curr, III, p. 462. 

daug genčių, kurių totemas - vanduo; visiškas draudimas šiuo 
atveju neįmanomas. Vis dėlto netgi ir tada leidimą sąlygoja apri- 
bojimai, aiškiai liudijantys, kad juo pažeidžiamas visuotinis prin- 
cipas. Kaitišų ir varamungų gentyse šio totemo Žmogus negali 
vandens laisvai gerti; jam uždrausta pačiam jo pasisemti; jis te- 
gali gauti vandens iš rankų trečio asmens, būtinai priklausan- 
čio kitai fratrijai, kurios nariu jis pats nėra". Tokia sudėtinga 
procedūra ir dėljos kilę suvaržymai - dar vienas įrodymas, kad 
kelias prie švento daikto ne toks paprastas. Tokia pat taisyklė 
kai kuriose centrinėse gentyse galioja kiekvieną sykį, kai tote- 
mas yra valgomas - ar iš būtinybės, ar dėl visai kitos priežasties. 
Dar reikėtų pridurti, jog tuomet, kai paties šio formalumo laiky- 
tis neįmanoma, tai yra kai individas būna vienas ar apsuptas tik 
savo fratrijos narių, būtinai prireikus jis gali apsieiti be jokių 
tarpininkų. Matyt, šis draudimas gali turėti įvairių išlygų. 
Tačiau draudimas remiasi idėjomis, taip stipriai įsišakniju- 
siomis sąmonėje, kad labai dažnai jis pranoksta savo pirminę 
priežastį. Kaip matėme, įvairūs vienos fratrijos klanai, regis, tėra 
pirminio klano padaliniai, atsiradę šiam susiskaldžius. Taigi 
būta meto, kai vietoj jų buvo vienas klanas ir jis turėjo bendrą 
totemą; vadinasi, ten, kur bendros kilmės prisiminimas dar nėra 
galutinai išblėsęs, kiekvienas klanas ir toliau jaučia bendrumą 
su kitais ir kitų klanų totemai jam pačiam neatrodo visiškai sve- 
timi. Todėl individas negali laisvai valgyti įvairių fratrijos kla- 
nų, kurių narys jis nėra, totemų; jis tegali jų prisiliesti, nebent 
uždraustą augalą ar gyvūną jam pateiktų kitos fratrijos narys". 


" Nurth. Tr., p. 160, 167. Negana to, kad tarpininkas priklausytų kitam 
totemui, nes, kaip pamatysime, bet kuris vienos fratrijos totemas daugiau 
ar Mažiau yra draustinas net kitiems tos pačios fratrijos nariams, priklau- 
santiems skirtingam totemui. 

S North. Tr., p. 167. Dabar galima geriau suprasti, kodėl, nesilaikant 
draudimo, bausmių už šventvagystę imasi kita fratrija (žr. aukščiau, p. 138, 
past. 4). Ji labiausiai suinteresuota, kad būtų laikomasi nustatytos tvarkos. 
Tikima, jog, pažeidus šias taisykles, iškyla grėsmė toteminės rūšies daugini- 
muisi. O juk kaip tik kitos fratrijos nariai yra nuolatiniai jos vartotojai, tad 


labiausiai nukenčia jie. Štai kodėl jie keršija. 

Kita tokia pat liekana susijusi su motinos totemu. Esama rim- 
to pagrindo tikėti, kad pradžioje totemas buvo perduodamas mo- 
tinos linija. Taigi ten, kur paplito giminystės ryšys tėvo linija, ko 
gero, prieš tai būta ilgo laikotarpio, per kurį buvo taikomas prie- 
šingas principas: vaikas tuomet turėdavęs motinos totemą ir gau- 
davęs paklusti visiems su juo susijusiems draudimams. Kai ku- 
riose gentyse, kur vaikas šiandien vis dėlto paveldi tėvo totemą, 
yra išlikę šiokių tokių draudimų, iš pradžių saugojusių motinos 
totemą: jo negalima laisvai valgyti". Tačiau esant dabartinei pa- 
dėčiai nebėra nieko, kas atitiktų šį draudimą. 

Draudimą valgyti dažnai lydi draudimas žudyti arba, jei to- 
temas yra augalas, jį skinti". Vis dėlto net ir čia esama nemaža 
išimčių ir lengvatų. Ypač būtinybei verčiant, pavyzdžiui, kai to- 
temas kenksmingas gyvūnas!“ ar badui ištikus. Netgi esama gen- 
čių, kur draudžiama medžioti gyvūną, kurio vardu vadiniesi, 
sau pačiam, tik galima jį nudobti kitam žmogui". Bet visa daroma 


* Taip yra loritjų (Strehlow, II, p. 60, 61), vorgajų, varamungų, valparių, 
marų, anulų, binbingų gentyse (North. Tr., p. 166, 171, 173). Varamungų, 
valparių gentyse motinos totemą valgyti galima, bet tik tuomet, jei jį gauni 
iš kitos fratrijos nario. Spenceris ir Gillenas pabrėžia (p. 167, past.), kad šia 
prasme tiek tėvo, tiek motinos totemui taikoma, atrodytų, skirtinga tvarka. 
Žinoma, ir vienu, ir kitu atveju dovana turi būti gauta iš kitos fratrijos. Bet 
kai kalbama apie tėvo totemą ar tiesiog totemą, ši kita fratrija — ta, iš kurios 
šis totemas nėra kilęs; motinos totemo atveju yra atvirkščiai. Žinoma, taip 
yra todėl, kad šis dėsnis pradžioje buvo taikomas tėvo, paskui automatiškai 
imtas taikyti ir motinos totemui, nors situacija čia buvo kitokia. Įsigaliojus 
taisyklei, pagal kurią nevalia nepaisyti totemą saugančio draudimo, nebent 
tai būtų pasiūlyta kokio nors kitos fratrijos nario, ji nepakeista buvo pritai- 
kyta ir motinos totemui. 

"5 Pavyzdžiui, varamungų gentyje (North. Tr., p. 166), votjobalukų, bu- 
andikų, kurnajų (Howitt, p. 146-147), narinjerių (Taplin, Narrinyeri, p. 63) 
gentyse. 

“* Ir tai ne visais atvejais. Uodų totemo aruntai negali užmušti to vabz- 
džio, kad ir kiek jis jiems įkyrėtų; jie tegali nuginti jį šalin (Strehlow, II, p. 58. 
Plg. Taplin, p. 63). 

V Kaitišų, unmatjerų gentyse (North. Tr., p. 160). Tam tikrais atvejais 
senolis suteikia jaunuoliui totemą, kitokį negu kuri nors viena jo čuringa, 
kad jaunasis medžiotojas lengviau galėtų nudobti žvėrį, kuris yra dovano- 
tojo totemas (Ibid., p. 272). 

taip, lyg čia būtų kažkas neteisėta. Atsiprašinėjama tarytum dėl 
klaidos, reiškiamas apgailestavimas, pasibjaurėjimas, kuriuos 
žmogus jaučia!š, visomis išgalėmis stengiamasi, kad gyvūnas 
kuo mažiau kankintųsi"?. 

Be pagrindinių, minima keletas žmogaus salyčio su jo totemu 
draudimų. Pavyzdžiui, omahų gentyje niekam negalima liesti 
jokios briedžio kūno dalies; buivolo klano poklanyje negalima 
lytėti šio gyvūno galvos*?. Bečuanų gentyje niekas nedrįstų dė- 
vėti savo toteminio žvėries kailio“!. Bet tokie atvejai reti; visai 
natūralu, kad jie yra išimtiniai, nes paprastai žmogus privalo 
ant savęs nešioti savo totemo atvaizdą arba ką nors, kas jį pri- 
mintų. Tatuiruotė ir toteminiai kostiumai būtų neįmanomi, jeigu 
būtų uždraustas bet koks sąlytis. Beje, įsidėmėtina, kad tokių 
draudimų nepastebėta Australijoje, o tik bendruomenėse, kur to- 
temizmas jau gerokai nutolęs nuo savo pirmykščio pavidalo; ma- 
tyt, jie bus vėlyvos kilmės ir atsiradę veikiant nieko bendro su 
totemu neturinčioms idėjoms*. 


'š Howitt, Nat. Tr., p. 146; Grey, Op. cit., II, p. 228; Casalis, Basoutos, 
p. 221. Ten „padarius šitokią šventvagystę reikia apsivalyti“. 

P Strehlow, II, p. 58, 59, 61. 

2 Dorsey, Omaha Sociology, III! Rep., p. 225, 231. 

*! Casalis, Ibid. 

22 Netgi kalbėdami apie omahų gentį nesame tikri, kad sąlyčio draudi- 
mai, kurių keletą pavyzdžių ką tik pateikėme, būtų grynai toteminės pri- 
gimties, nes daugelis jų nėra tiesiogiai susiję su gyvūnu - klano totemu. 
Būdingas erelio poklanio totemo draudimas: negalima paliesti buivolo gal- 
vos (Dorsey, Op. cit., p. 239); kitame to paties totemo poklanyje negalima 
liesti vario oksido, medžio anglies ir t. t. (Ibid., p. 245). 

Mes nekalbame apie kitus draudimus, kuriuos mini Frazeris, kaip antai 
draudimas ištarti kokio nors gyvūno ar augalo vardą ar į juos pažiūrėti, nes 
dar mažiau įtikima, kad jie būtų toteminės kilmės, - nebent tam tikri beču- 
anų gentyje pastebėti faktai (Totemism, p. 12-13). Taigi Frazeris pernelyg 
lengvai pripažino - ir turėjo pasekėjų, - kad bet kuris draudimas valgyti 
arba liesti gyvūną atsiradęs dėl toteminių tikėjimų. Tačiau Australijoje žino- 
mas atvejis, kai totemą, regis, draudžiama matyti. Pagal Strehlow (II, p. 59), 
aruntų ir loritjų gentyse žmogus, kurio totemas yra mėnulis, negalįs ilgai į jį 
žiūrėti, kitaip pasmerksiąs save žūčiai nuo priešo rankos. Bet tai bene 
bus vienintelis atvejis. Beje, nereikia pamiršti, kad astronominiai totemai 
Australijoje, regis, nėra pirminiai; taigi šis draudimas galbūt yra sudėtingų 

Sugretinus šiuos įvairius draudimus su tais, kurių objektas 
toteminė emblema, paaiškėja, - priešingai, negu galėtum tikėtis, — 
jog pastarieji yra gausesni, griežtesni, kategoriškesni už pirmuo- 
sius. Visokiausios totemą vaizduojančios figūros yra apgaubtos 
neabejotinai didesne pagarba negu pati būtybė, kurios pavidalą 
šie atvaizdai atkuria. Moterys ar neįšvęstieji niekuomet negali 
liesti čuringų, nurtunjų, vaningų; tik itin išimtiniais atvejais jiems 
leidžiama į juos žvilgtelėti, ir tai tik iš pagarbaus atstumo. Ir 
atvirkščiai, augalą ar gyvūną, kurio vardu vadinamas klanas, 
matyti ir liesti gali kiekvienas. Čuringos laikomos lyg ir kokioje 
šventykloje, ant kurios slenksčio apmiršta bet koks kasdienio 
gyvenimo šurmulys; tai šventų daiktų valdos. Toteminiai gyvū- 
nai ir augalai, priešingai, gyvena buitinėje teritorijoje, įsilieję į 
bendrą gyvenimą. Ir kadangi draudimų, išskiriančių šventą daik- 
tą ir pašalinančių jį iš apyvartos, skaičius ir reikšmė atitinka jam 
suteiktą sakralumo laipsnį, prieiname tokią reikšmingą išvadą: 
toteminės būtybės atvaizdas yra sakralesnis negu pati toteminė būty- 
bė. Beje, kulto apeigose svarbiausia čuringa, nurtunja; pats gy- 
vūnas čia pasirodo tik išimtiniais atvejais. Rituale, apie kurį dar 
kalbėsime“, jis sudaro religinių vaišių pagrindą, tačiau akty- 
vaus vaidmens neatlieka. Aruntai šoka aplink nurtunją, susibu- 
ria prieš savo totemo atvaizdą ir jį garbsto; pačiai toteminei bū- 
tybei tokie jausmai niekada taip nereiškiami. Jeigu ši yra pats 
sakraliausias daiktas, tai su juo, t. y. su šventu augalu ar gyvū- 
nu, turėtų ryšį palaikyti jaunasis naujokas, įžengdamas į religi- 
nio gyvenimo ratą; tuo tarpu, atvirkščiai, matėme, kad pati iškil- 
mingiausia įšventinimo akimirka yra ta, kai naujokas įžengia į 
čuringų šventovę. Jis bendrauja su jomis, bendrauja su nurtun- 
ja. Taigi totemo atvaizdai veiksmingesni negu pats totemas. 


samprotavimų išdava. Šią hipotezę paliudija ir tai, kad euahlajų gentyje į 
mėnulį draudžiama žiūrėti bet kuriai motinai ir bet kuriam vaikui, nesvarbu 
kokie būtų jų totemai (L. Parker, The Euahlayi, p. 53). 

3 Žr. d. II, sk. II, $ 2. 

II 


Dabar turime apibrėžti žmogaus vietą religinių daiktų sistemoje. 

Įpročių ir kalbos jėga mus verčia paprastą žmogų, paprastą 
tikintįjį suvokti iš esmės kaip profanišką būtybę. Gali būti taip, 
kad ši samprata be išlygų galioja ne kiekvienoje religijoje*“; šiaip 
ar taip, totemizmui ji netinka. Kiekvienam klano nariui suteikia- 
ma sakralinių savybių, ne ką menkesnių už tas, kurias ką tik 
pripažinome gyvūnui. To asmeninio sakralumo priežastis yra 
ta, kad klano narys tariasi tuo pačiu metu esąs tiek žmogus, tiek 
toteminis augalas ar gyvūnas. 

Iš tiesų, žmogus vadinamas to augalo ar gyvūno vardu, o 
vardo tapatumas šiuo atveju reiškia prigimties tapatumą. Vardo 
tapatumas nėra traktuojamas tiesiog kaip išorinis prigimties ta- 
patumo ženklas; pirmasis logiškai sudaro prielaidą antrajam. 
Nes vardas pirmykščiam žmogui nėra vien tik žodis, garsų deri- 
nys; tai lyg ir kokia būtybė ir netgi kažkas esmiška. Kengūros 
klano narys vadina save kengūra; taigi jis yra tarsi tos pačios 
rūšies gyvūnas. „Žmogui būtybė, kuri yra jo totemas, kartu yra 
tas pat kas ir jis, - teigia Spenceris ir Gillenas. - Čiabuvis, su 
kuriuo mes aptarėme šį klausimą, rodydamas mums mūsų pa- 
darytą jo fotografiją, pasakė: „Štai kas yra lygiai tas pats kas aš. 
Ką gi! Taip pat ir su kengūra“. Kengūra buvo jo totemas“. Tad 
kiekvieno individo prigimtis dvilypė: jame lygia greta egzistuo- 
ja dvi būtybės, žmogus ir gyvūnas. 

Norėdamas šiam taip mums neįprastam dvilypumui suteikti 
nors tariamą aiškumą, primityvas ir sugalvojo mitus, tikriausiai 
nieko nepaaiškinančius ir tik nukeliančius į kitą vietą visus sun- 
kumus, bet juos nukeldamas jis, regis, bent jau sušvelnina jų 
loginį prieštaravimą. Nors mitų detalės ir įvairuoja, visi jie su- 
kurti pagal tą patį modelį: jų tikslas - susaistyti Žmogų ir toteminį 


* Turbūt nėra religijos, pagal kurią žmogus būtų vien tik profaninė būty- 
bė. Krikščioniui siela, kurią kiekvienas mūsų turi ir kuri sudaro mūsų asme- 
nybės esmę, dvelkia sakralumu. Pamatysime, kad tokia sielos samprata 
sena kaip religinis mąstymas. Bet žmogus sakralinėje hierarchijoje užima 
daugiau ar mažiau aukštą vietą. 

5 Nat. Tr., p. 202. 

gyvūną genealoginiais ryšiais, kad pirmasis taptų giminingas 
antrajam. Tokia bendra kilmė, beje, įsivaizduojama skirtingiau- 
siais būdais, tikimasi išryškinti jų įgimtą bendrumą. Pavyzdžiui, 
narinjerai įsivaizdavo, jog kai kurie pirmykščiai žmonės galė- 
davę pasiversti gyvūnais“. Kitos australų bendruomenės žmo- 
nijos saulėtekyje regi arba nepaprastus gyvūnus, iš kurių žmo- 
nės būsią nelabai aišku kaip išsivystę“, arba mišrias būtybes, 
tarpines tarp dviejų pasaulių*, arba dar - beformius padarus, 
kuriuos vos įmanoma pavaizduoti, neturinčius jokio apibrėžto 
organo, jokios išbaigtos galūnės; atskiros jų kūno dalys vos žy- 
mios?. Paskui esą įsikišusios mitinės galios, kartais suvokia- 
mos gyvūnų pavidalu, ir pavertusios šias dviprasmiškas ir ne- 
nusakomas būtybes žmonėmis; kaip tvirtina Spenceris ir Gille- 
nas, jos atstovaujančios pereinamajai fazei tarp Žmogaus ir gy- 
vūno*“. Šios transformacijos mums pateikiamos kaip brutalių, 
kone chirurginių operacijų padarinys. Kirvio smūgiu arba, jei 
ten veikė paukštis, snapo kirčiu iš šios beformės masės buvęs 
iškirstas Žmogus: atskirtos kūno dalys, praverta burna, pradur- 
tos šnervės?!. Panašių legendų aptinkama Amerikoje, tik tiek, 
kad šių tautelių sąmonė labiau išsivysčiusi ir jų vaizdiniai ne 
taip sujaukti. Kartais tai koks nors legendinis personažas, kuris 
savo galia esą pavertęs žmogumi klanui vardą davusį gyvūną — 


* Taplin, The Narrinyeri, p. 59-61. 

" Pavyzdžiui, kai kuriuose varamungų klanuose (North. Tr., p. 162). 

* Urabunų gentyje (North. Tr., p. 147). Net kai mums tos pirmosios 
būtybės įvardijamos kaip žmonės, iš tikrųjų jos tėra pusžmogiai; lygiai tiek 
jos turi ir gyvuliškos prigimties. Taip yra kai kuriose unmatjerų gentyse 
(Ibid., p. 153-154). Miglota jų galvosena mus trikdo, tačiau reikia ją priimti 
tokią, kokia yra. Stengtis įdiegti jai konkretumo, kuris jiems svetimas, reikš- 
tų nepaisyti natūralių jos savybių (plg. Nat. Tr., p. 119). 

* Kai kuriose aruntų gentyse (Nat. Tr., p. 388 ir toliau); kai kuriose 
unmatjerų gentyse (North. Tr., p. 153). 

? Nat. Tr., p. 389. Plg. Strehlow, I, p. 2-7. 

? Nat. Tr., p. 389; Strehlow, I, p. 2 ir toliau. Žinoma, šiai mitinei temai 
būdingi įšventinimo ritualo atgarsiai. Įšventinimo tikslas taip pat yra pa- 
versti jaunuolį tikru vyru, ir tuomet atliekamos tikros chirurginės operacijos 
(apipjaustymas, tatuiravimas, dantų rovimas ir t. t.). Tikriausiai taip buvo 
įsivaizduojamas pirmųjų žmonių kūrimas. 

klano eponimą“*. Kartais mitas bando paaiškinti, kaip dėl be- 
maž savaiminių įvykių ir tarytum spontaniškos evoliucijos gy- 
vūnas patsai kitėjęs ir galop įgavęs Žmogaus pavidalą?". 

Tiesa, esama bendruomenių (haidų, tlingitų, cimšianų), kur 
nebepripažįstama, kad žmogus atsiradęs iš gyvūno ar augalo; 
vis dėlto giminingumo tarp toteminių gyvūnų ir klano narių idė- 
ja išlikusi ir čia; ji pasireiškia mitais, kurie, nors ir skiriasi nuo 
ankstesnių, savo esme sutampa. Štai viena pagrindinių temų. 
Protėvio eponimas čia vaizduojamas kaip žmogiška būtybė, dėl 
įvairių peripetijų ilgiau ar trumpiau pragyvenusi tarp mitinių 
gyvūnų tos rūšies, kuri davė jo klanui vardą. Glaudžiai ir ilgai 
bendraudamas jis taip supanašėjęs su jais, kad Žmonės grįžusio 
jo nebepažinę. Tad davę jam vardą gyvūno, į kurį jis buvęs pa- 
našus. Iš savo viešnagės tame mitiniame krašte jis parsigabenęs 
toteminę emblemą drauge su visomis jos galiomis ir savybėmis**. 


?2 Taip yra devyniuose mokių klanuose (Schoolcraft, Indian Tribes, IV, 
p. 86), odžibvėjų genties gervės klane (Morgan, Ancient Society, p. 180), nut- 
kų klanuose (Boas, VI" Rep. on the N. W. Tribes of Canada, p. 43) ir t. t. 

33 Taip susidaręs irokėzų vėžlio klanas. Būreliui vėžlių tekę palikti gimtą- 
jį ežerą ir pasiieškoti kitos buveinės. Vienas jų, stambesnis už kitus, dėl 
kaitros sunkiai ištvėręs šį kraustymąsi. Jis taip plūkęsis, kad išsinėręs iš 
savo kiauto. Pradėtasis transformacijos procesas toliau vyko savaime, ir 
vėžlys virto žmogumi, kuris tapo klano protėviu (Erminnie A. Smith, The 
Myths of the Iroguois, II? Rep., p. 77). Analogiškai susidaręs čoktų genties 
vėžio klanas. Žmonės užtikę kaimynystėje įsikūrusius vėžius, pasivadinę 
juos į savo tarpą, išmokę kalbėti, vaikščioti ir galiausiai priėmę į savo ben- 
druomenę (Catlin, North American Indians, II, p. 128). 

* Štai, pavyzdžiui, cimšianų legenda. Išėjęs medžioti, vienas indėnas 
sutikęs juodąjį lokį, ir šis parsivedęs jį, išmokęs gaudyti lašišas ir dirbti 
valtis. Vyriškis praleidęs su lokiais dvejus metus, paskui grįžęs į gimtąjį 
kaimą. Tačiau žmonės jo išsigandę, nes jis buvęs panašus į lokį. Nei kalbėjęs, 
nei valgęs ką nors kita, išskyrus žalią maistą. Tuomet jį ištrynę magiškomis 
žolelėmis, ir jis pamažėle atgavęs savo pirmykštį pavidalą. Vėliau prireikus 
jis šaukdavęsis savo bičiulių lokių, ir tie ateidavę jam į pagalbą. Jis susiren- 
tęs trobą ir jos viršuje nupiešęs lokį. Sesuo pasiuvusi jam skraistę šokiams 
su lokio atvaizdu. Štai kodėl šios sesers palikuonių emblema buvusi lokys 
(Boas, Kwakiutl, p. 323. Plg. V" Report on the N. W. Tribes of Canada, p. 23, 29 
ir toliau; Hill Tout, Report on the Ethnology of the Statlumh of British Columbia, 
in J. A. I., 1905, XXXV, p. 150). 

Tiek šiuo, tiek ankstesniais atvejais daroma prielaida, kad žmo- 
gųsu gyvūnu sieja giminystės ryšiai, nors šis bendrumas suvo- 
kiamas truputį kitaip“. 

Taigi žmogus taip pat turi kažką sakralaus. Išsisklaidžiusios 
po visą organizmą, šios savybės ypač išryškėja tam tikruose pa- 
lankiuose taškuose. Ypač tai būdinga kai kuriems organams ir 
audiniams - pirmiausia kraujui ir plaukams. 

Žmogaus kraujas yra toks šventas dalykas, kad centrinės Aust- 
ralijos gentyse juo labai dažnai šventinami garbingiausi kulto 
įrankiai. Pavyzdžiui, tam tikrais atvejais nurtunja nuo viršaus 
iki apačios ištepama žmogaus krauju“. Aruntų genties emu žmo- 
nės šventąją emblemą brėžia ant kraujo prisigėrusios žemės*. 
Vėliau pamatysime, kaip kraujo čiurkšlėmis užliejamos uolos, 
vaizduojančios toteminius augalus ar gyvūnus**. Nėra religinių 
apeigų, kur kraujas neatliktų kokio nors vaidmens“. Įšventini- 
mo metu subrendę vyrai kartais persipjauna venas ir aptaško 
krauju įšventinamąjį; tas kraujas tokia šventenybė, kad kol jis 
srūva, moterims čia dalyvauti nevalia; joms draudžiama jį maty- 
ti, visai kaip čuringą“. Ypatingų savybių turi kraujas, jaunojo 
naujoko išlietas per žiaurius išbandymus, kuriuos jis turi ištverti: 


Iš to matyti, kaip sunku šią mistinę Žmogaus ir gyvūno giminystę pa- 
versti skiriamuoju totemizmo bruožu, kaip siūlo M. Van Gennepas (Totėmis- 
me et mėthode comparative, in Revue de Uhistoire des religions, t. LVIII, 1908, 
juillet, p. 55). Ši giminystė - mitinė svarbių faktų išraiška; jos gali ir nebūti, 
bet totemizmo bruožai neišnyksta. Žinoma, klano žmones ir toteminį gyvū- 
ną visuomet jungia glaudūs saitai, nebūtinai giminystės, bet dažniausiai 
kaip tik tokie. 

* Beje, kai kuriuose tlingitų mituose kilmės ryšys, siejantis žmogų ir 
gyvūną, ypač pabrėžiamas. Sakoma, kad klanas yra kilęs iš mišrios sąjun- 
gos, jei taip galima pasakyti, tai yra arba vyras, arba moteris buvę gyvūnu 
tos rūšies, kurios vardu pavadintas klanas (žr. Swanton, Social Condition, 
Beliefs ir t. t., of the Tlingit Indians, XXXVI" Rep., p. 415-418). 

* Nat. Tr., p. 284. 

* Ibid., p. 179. 

*8 Žr. d. III, sk. II. Plg. Spencer et Gillen, Nat. Tr., p. 184, 201. 

> Nat. Tr., p. 204, 284, 262. 

* Djerių, parnkalų gentyse. Žr. Howitt, Nat. Tr., p. 658, 661, 668, 669- 
671. 

tas kraujas skiriamas įvairioms bendrystės apeigoms“*'. Kraujas, 
ištekėjęs tatuiruojant, aruntų gentyje pagarbiai surenkamas ir 
palaidojamas, o vėliau ten padedamas medžio gabalas, praei- 
viams nurodantis, kokia šventa toji vieta; jokia moteris negali 
čia prisiartinti““. Beje, religine kraujo prigimtimi paaiškinamas 
vaidmuo (taip pat religinis) raudonosios ochros, taip pat labai 
dažnai vartojamos apeigose; ja trinama čuringa, atliekamas ri- 
tualinis dekoras“. Dėl savo spalvos ji laikoma kraujui giminin- 
ga medžiaga. Net daugelyje vietų randamos raudonosios och- 
ros sankaupos laikomos sukrešėjusiu krauju, kurį išliejusios tam 
tikros mitinės herojės*. 

Panašių savybių turi plaukai. Centrinės Australijos čiabu- 
viai juosi diržą iš žmogaus plaukų, kurių religines funkcijas jau 
nurodėme: jais apvyniojami tam tikri kulto objektai“. Žmogus 
paskolino kitam Žmogui vieną savo čuringų? Atsidėkodamas 
šis dovanoja pirmajam plaukų; tad šie du daiktai yra tos pačios 
kategorijos, jų vertė analogiška“. Plaukų kirpimas - irgi rituali- 
nis tam tikrų apeigų lydimas veiksmas: kerpamasis privalo tu- 
pėti ant Žemės veidu į tą vietą, kur, kaip manoma, buvę apsištoję 
mitiniai protėviai, iš kurių kildinamas jo motinos klanas*. 

Dėl tos pačios priežasties išsyk žmogui mirus jam nukerpami 
plaukai ir padedami atkampioje vietoje, nes nei moterys, nei ne- 
įšvęstieji neturi teisės jų matyti; ir čia, toli nuo paprasto žmo- 
gaus akių, išjų pinami diržai“. 

Galima būtų nurodyti ir kitų organinių audinių, kurie dau- 
giau ar mažiau išreiškia analogiškas savybes: žandenos, apy- 


*1 Varamungų gentyje apipjaustymo kraują išgerianti motina (North. Tr., 
p. 352). Binbingų gentyje kraują nuo peilio, kuriuo apipjaustymas buvo 
atliktas, turi nulaižyti pats įšventinamasis (Ibid., p. 368). Paprastai lytinių 
organų kraujas laikomas ypač šventu (Nat. Tr., p. 464; North. Tr., p. 598). 

* Nat. Tr., p. 268. 

S Ibid., p. 144, 568. 

* Nat. Tr., p. 442, 464. Šis mitas, beje, būdingas visai Australijai. 

5 Ibid., p. 627. 

* Ibid., p. 466. 

* Ibid. Tikima, jog griežtai nesilaikant visų tų formalumų žmogui gre- 
siančios rimtos negandos. 

* Nat. Tr., p. 358; North. Tr., p. 604. 

varpė, kepenų riebalai ir t. t.? Bet minėti papildomų pavyzdžių 
nebereikia. Įrodyti, kad žmoguje esama kažko, kas paprastą žmo- 
gų laiko atokiau ir kas turi religinę galią, pakanka ir tų pavyz- 
džių; kitaip tariant, žmogaus organizmo gelmėse slypi šventa- 
sis pradas, išorėje pasireiškiantis tam tikromis griežtai nustaty- 
tomis aplinkybėmis. Šis pradas niekuo ypatingu nesiskiria nuo 
to, kuris suteikia totemui religinį pobūdį. Iš tiesų, matėme, kad 
įvairios medžiagos, kuriose jis ypač raiškiai įsikūnija, priklauso 
kulto įrankių (nurtunja, toteminiai piešiniai) ritualinei sandarai 
arba yra naudojamos patepimui, kurio tikslas - vėl sužadinti 
čuringų ar šventųjų uolų savybes; vadinasi, tai to paties pobū- 
džio daiktai. 

Vis dėlto religinė vertė, būdinga kiekvienam klano nariui, ne 
visų vienoda. Vyrų ji stipresnė negu moterų; palyginti su jais jos 
yra tartum profaniški padarai“. Ir kiekvieną sykį, kai vyksta to- 
teminės grupės ar genties susibūrimas, vyrai savo stovyklą įku- 
ria atskirai, atokiau nuo moterų stovyklavietės, ir šioms ji nepri- 
einama; jie atsiskiria?!. Bet ir pačių vyrų religinės savybės nely- 
giavertės. Neįšventinti jaunuoliai visai jų neturi, nes dar nėra 
atlikę ritualo. Religinės savybės ryškiausios senolių. Jie tokie 
šventi, kad jiems leidžiami tam tikri kitiems draustini dalykai: 


* Apipjaustymo metu pašalinta apyvarpė kartais slepiama nuo žmo- 
nių akių kaip ir kraujas; ji turinti ypatingų savybių, pavyzdžiui, užtikri- 
nanti vaisingumą tam tikroms augalų ir gyvūnų rūšims (North. Tr., p. 353- 
354). Žandenos prilyginamos plaukams ir yra analogiškai traktuojamos 
(North. Tr., p. 604, 544). Beje, ir mituose jos atlieka tam tikrą vaidmenį 
(Ibid., p. 158). O sakralinės riebalų savybės panaudojamos kai kuriose 
laidotuvių apeigose. 

* Tai nereiškia, kad moteris yra visiškai profaniška. Mituose ji - bent jau 
aruntų gentyje — atlieka kur kas svarbesnį religinį vaidmenį negu tikrovėje 
(Nat. Tr., p. 195-196). Dar ir dabar moteris dalyvauja kai kuriose įšventini- 
mo apeigose. Pagaliau jos kraujas turi religinių savybių (žr. Nat. Tr., p. 464; 
plg. La prohibition de V inceste et ses origines, Annėe Sociol., I, p. 51 ir toliau). 

Nuo šios sudėtingos moters padėties priklauso egzogaminiai draudi- 
mai. Čia apie juos nekalbėsime, nes jie labiau susiję su namų ir santuokine 
struktūra. 

?" Nat. Tr., p. 460. 

jie gali laisviau valgyti toteminį gyvūną; netgi, kaip matėme, esa- 
ma genčių, kur senoliams netaikomi jokie mitybos draudimai. 

Tad totemizme nereikėtų įžvelgti kažkokios zoolatrijos. Žmo- 
gus į gyvūnus ir augalus, kurių vardu jis vadinamas, žiūri visai 
ne taip kaip tikintysis į savo dievą, - nes jis pats priklauso sak- 
raliniam pasauliui. Jų santykis greičiau kaip dviejų būtybių, ne- 
abejotinai vieno lygmens ir tolygios vertės. Daugių daugiausia 
pasakytina, kad gyvūnas, bent tam tikrais atvejais, regis, sakra- 
linėje hierarchijoje užima šiek tiek aukštesnę vietą. Todėl kartais 
jis vadinamas klano tėvu ar senoliu, o tai, regis, reiškia, kad žmo- 
nės su juo saistomi tam tikros moralinės priklausomybės**. O 
šiaip dažnai, gal net dažniausiai, vartojami žodžiai veikiau ro- 
do lygybės jausmą. Toteminį gyvūną jo žmogiškieji bendrarū- 
šiai vadina draugu, vyresniuoju broliu?*. Jų saitai panašesni į 
šeimos santykius; kaip sako buandikai, gyvūnas ir žmogus su- 
kurti iš vieno kūno?*. Dėl šios giminystės žmogus toteminiame 
gyvūne mato geradarį, sąjungininką, kuriuo mano galįs pasi- 
kliauti, šaukiasi jį į pagalbą"?, ir šis nukreipia jo ginklą medžiok- 
lėje, įspėja jį apie gresiančius pavojus*“. Užtai žmogus pagarbiai 
su tuo gyvūnu elgiasi, jo neskriaudžia*?; bet tokia globa neturi 
nieko bendro su kultu. 

Kartais Žmogus į savo totemą net, regis, jaučiasi turįs lyg ir 
kokią mistinę nuosavybės teisę. Draudimas jį dobti ir valgyti, 
aišku, liečia tik klano narius, o negali būti taikomas prašaliečiams, 


?2 Vakelburų gentyje, pagal Howittą, p. 146; bečuanų gentyje, pagal Ca- 
salis, Basoutos, p. 221. 

? Buandikų, kurnajų gentyse (Howitt, Ibid.); aruntų gentyje (Strehlow, 
II, p. 58). 

* Howitt, Ibid. 

* Tjulio upės pakrantėje, sako Rothas (Superstition, Magic and Medicine, in 
North Oueensland Ethnography, Nr. 5, $ 74), čiabuvis, eidamas gulti arba 
keldamasis rytą, patylomis ištaria vardą gyvūno, kurio vardu patsai vadi- 
namas. Tuo siekiama, kad Žmogus taptų sumanus, kad jam sektųsi me- 
džioklėje arba kad jis nugintų pavojus, kuriuos jam gali kelti šis gyvūnas. 
Pavyzdžiui, žmogui, kurio totemas yra kokia nors gyvačių rūšis, gyvatė 
neįgelsianti, jei jis nuolat jos šauksis. 

* Taplin, Narrinyeri, p. 64; Howitt, Nat. Tr., p. 147; Roth, loc. cit. 

* Strehlow, II, p. 58. 

nes tuomet gyvenimas taptų materialine prasme neįmanomas. 
Jei, sakykim, aruntų gentyje, kur yra daugybė įvairių totemų, bū- 
tų uždrausta valgyti ne tik tą gyvūną ir augalą, kurio vardu esi 
vadinamas, bet ir visus kitus gyvūnus ir augalus - kitų klanų 
totemus, maisto ištekliai visiškai išsektų. Tačiau esama genčių, 
kur toteminį augalą ar gyvūną netgi prašaliečiui draudžiama 
vartoti be apribojimų. Vakelburų gentyje to daryti nevalia tote- 
mo narių akivaizdoje?*. Kitur reikia gauti jų leidimą. Pavyzdžiui, 
kaitišų ir unmatjerų gentyse emu totemo žmogui, žolės sėklų 
(grass seed) klano gyvenamoje teritorijoje nusiskynus keletą tų 
sėklų, prieš jas valgant privalu susirasti to klano vadą ir jam 
pasakyti: „Aš nusiskyniau šias sėklas jūsų žemėje“. Vadas į tai 
atsako: „Gerai, galite jas valgyti“. Bet jei emu Žmogus valgytų jas 
neatsiklausęs, tikima, jis sunegaluotų ir jam grėstų mirties pavo- 
jus??. Kartais grupės vadas net privalo atskirti sau šiek to maisto 
ir patsjį suvalgyti: tai lyg ir kokia prievolė, kurią reikia atlikti“. 
Dėl tos pačios priežasties čuringa suteikianti medžiotojui galią 
prieš tam tikrą gyvūną“!. Tai įrodo, kad, turėdamas savyje tote- 
minės būtybės prigimties dalį, įgyji lyg ir kokią nemažą teisę į ją. 
Galų gale šiauriniame Kvinslende esama karingbulų genties, kur 
teisę dobti toteminį gyvūną arba -jai totemas yra medis - lupti jo 
žievę turi vien tik totemo nariai. Bet koks prašalietis, įsigeidęs 
savo tikslams panaudoti to gyvūno mėsą ar to medžio medieną, 
privalo gauti jų pritarimą“*. Taigi jie yra tarsi savininkai, nors, 
žinoma, čia kalbama apie labai savotišką nuosavybę, kurią mums 
sunkoka net suvokti. 


?* Howitt, p. 148. 

* North. Tr., p. 159-160. 

0 Ibid. 

8 Ibid., p. 255; Nat. Tr., p. 202, 203. 

* A. L. P. Cameron, On Two Oueensland Tribes, in Science of Man, Australa- 
sian Anthropological Journal, 1904, VII, 28, col. 1. 

Grynai toteminiai tikėjimai (tęsinys) 


Kosmologinė totemizmo sistema ir giminės sąvoka 


Imame suvokti, kad totemizmas - kur kas sudėtingesnė reli- 
gija, negu galėjo atrodyti pradžioje. Jau išskyrėme tris kategori- 
jas daiktų, kuriuos jis - skirtingu laipsniu - pripažįsta sakrali- 
niais: toteminė emblema; augalas ar gyvūnas, kurio atvaizdą ši 
emblema perteikia; klano nariai. Tačiau sąrašas dar ne visas. 
Religija nėra tiesiog sankaupa fragmentiškų tikėjimų, susijusių 
su ypatingais daiktais, tokiais kaip tie, apie kuriuos ką tik kalbė- 
jome. Visos žinomos religijos daugiau ar mažiau yra idėjų siste- 
ma, bandanti aprėpti daikto visapusiškumą ir pateikti mums 
išsamų pasaulio atvaizdą. Kad totemizmas galėtų būti traktuo- 
jamas kaip religija, lygintina su kitomis, jis taip pat turi mums 
pateikti savo pasaulio sampratą. Ir šią sąlygą jis įvykdo. 


I 


Šis totemizmo aspektas apskritai buvo apleistas dėl pernelyg 
siaurai suprantamos klano sąvokos. Paprastai buvo manoma, 
kad klanas - tik žmogiškųjų būtybių grupė. Rodės, būdamas 
paprastas genties padalinys, klanas, kaip ir gentis, gali būti su- 
darytas tik iš žmonių. Tačiau šitaip samprotaudami mes tas idė- 
jas, kurias apie pasaulį ir bendruomenę turi susidaręs primity- 
vas, pakeičiame savo europietiškomis idėjomis. Australui patys 
daiktai, visi daiktai, užpildantys pasaulį, yra genties dalis; jie — 
genties sudedamosios dalys, taip sakant, nuolatiniai jos nariai; 
taigi, kaip ir žmonės, bendruomenėje jie užima apibrėžtą vietą: 
„Pietų Australijos laukinis, - teigia M. Fisonas, - pasaulį laiko 
nelyginant didele gentimi, kurios vienam padaliniui priklauso 
jis pats; ir visi daiktai, gyvi ar negyvi, išsidėstę toje pačioje gru- 
pėje kaip jis, yra dalis kūno, kurio narys ir jis yra'. Remiantis 


' Kamilaroi and Kurnai, p. 170. 

šiuo principu, kai gentis padalyta į dvi fratrijas, visos žinomos 
būtybės yra pasiskirsčiusios tarp jų. „Visa gamta padalyta pa- 
gal fratrijų vardus... - sako Palmeris apie Belingerio grupės gen- 
tis. - Saulė, mėnuo ir žvaigždės... priklauso vienai ar kitai fratri- 
jai, kaip ir patys juodaodžiai“*. Portmakėjų gentį Kvinslende su- 
daro dvi fratrijos, vadinamos jungarais ir vūtarais; taip yra ir 
kaimyninėse gentyse. O kaip sako Bridgmannas, „visi gyvi ir 
negyvi daiktai šitų genčių dalijami į dvi klases, vadinamas jun- 
garų ir vūtarų““. Bet tuo ši klasifikacija nesibaigia. Kiekvienos 
fratrijos nariai pasiskirstę tarp tam tikro skaičiaus klanų; taip 
pat kiekvienai fratrijai skirti naudotis daiktai savo ruožtu išsi- 
dėstę tarp ją sudarančių klanų. Pavyzdžiui, toks ir toks medis 
bus priskiriamas kengūrų klanui ir tik jam; vadinasi, jo, kaip ir 
šio klano Žmonių, totemas yra kengūra; kitas atiteks gyvatės kla- 
nui; debesys bus priskirti šiam totemui, saulė anam ir t. t. Šitaip 
visos žinomos būtybės surūšiuojamos lyg ir kokioje lentelėje, sis- 
teminėje klasifikacijoje, aprėpiančioje visą gamtą. 

Kitur jau esame atkūrę tam tikrą šių klasifikacijų skaičių*; 
apsiribosime čia primindami keletą pavyzdžių. Viena žinomiau- 
sių klasifikacijų buvo pastebėta montgambjerų gentyje. Šią gentį 
sudaro dvi fratrijos, viena vadinama kumitais, kita krokiais: kiek- 
viena jų savo ruožtu dalijama į penkis klanus. O „visi daiktai 
gamtoje priklauso vienam ar kitam iš tų dešimties klanų“*; Fiso- 
nas ir Howittas sako, jog tie daiktai čia yra „įskirti“. Jie iš tiesų 
išskirstyti tarp tų dešimties totemų kaip atitinkamų giminių rū- 
šys. Tą ir parodo Žemiau pateikiama lentelė, sudaryta pagal Curro 
ir pagal Fisono ir Howitto sukauptą informaciją“. 


* Notes on some Australian Tribes, J. A. I., XIII, p. 300. 

3 Žr. Curr, Australian Race, II, p. 45; Brough Smyth, The Aborigines of 
Victoria, p. 91; Fison et Howitt, Kamilaroi and Kurnai, p. 168. 

* Durkheim et Mauss, De guelgues formes primitives de classification, in Annėe 
Sociol., VI, p. 1 ir toliau. 

* Curr, III, p. 461. 


* Currui ir Fisonui informaciją pateikė tas pats asmuo, D. S. Stewartas. 

FRAT- KLANAI DAIKTAI, PRISKIRTI 
RIJOS KIEKVIENAM KLANUI 
Sakalas žuvininkas Dūmai, sausmedis, tam tikri 


medžiai ir t.t. 


Pelikanas Medis juoda mediena,šunys, ugnis, 
ledas ir t. t. 
Kumitai Varnas Lietus, griaustinis, žaibas, debesys, 


kruša, žiema ir t.t. 
Juodoji kakadu Žvaigždės, mėnulis ir t.t. 
Nenuodinga gyvatė Žuvis, ruonis, ungurys, medžiai 


pluoštinga žieve ir t.t. 


Arbatmedis Antis, vėžys, pelėda ir t.t. 
Valgomoji šaknis Einis, putpelė, tam tikra kengūrų 
rūšis ir t.t. 
Krokiai Baltoji kakadu be Kengūra, vasara, saulė, vėjas, 
kuodelio ruduo ir t.t. 


Apie ketvirtą ir penktą krokių klaną trūksta duomenų. 


Beje, kiekvienam klanui priskirtų daiktų sąrašas ne visas; 
Curras pats mus perspėja, kad apsiribojo suminėdamas tik kai 
kuriuos išjų. Bet Mathew ir Howitto darbų dėka" šiandien turi- 
me daugiau žinių apie votjobalukų gentyje taikomą klasifikaci- 
ją; jos leidžia geriau suprasti, kokiu būdu tokia sistema gali ap- 
rėpti visą čiabuviams pažįstamą pasaulį. Votjobalukai taip pat 
dalijasi į dvi fratrijas: viena gurogitų, kita gumatų (pagal Howit- 
tą krokičų ir gamučų?): kad nebereikėtų toliau tęsti šio išskaičia- 
vimo, tik nurodysime, kaip, Mathew duomenimis, paskirstomi 
daiktai kai kuriuose gurogitų fratrijos klanuose. 


" Mathew, Aboriginal Tribes of N. S. Wales and Victoria, in Journal and Proce- 
edings of the Royal Society of N. S. Wales, XXXVIII, p. 287-288. Howitt, Nat. Tr., 
p. 121. 

* Moteriška Mathew duotų vardų forma tokia: Gurogigurk ir Gamaty- 
kurk. Tai tos formos, kurias Howittas atkūrė truputį kitokia rašyba. Beje, 
tuodu vardai lygiaverčiai tiems, kurie vartojami montgambjerų gentyje (Ku- 
mite ir Kroki). 

Ignamų klanui priskiriama stepinis kalakutas, vietinė katė, 
mopoke, pelėda dyim dyim, višta mallee, papūga rosela, peewee. 

Moliusko klanui? - pilkasis emu, dygliakiaulė, tilvikas, bal- 
toji kakadu, miškinė antis, driežas mallee, dvokiantis vėžlys, vo- 
verė skraiduolė, riestauodegis oposumas, bronziasparnis balan- 
dis (bronze-wing), wijuggla. 

Saulės klanui - mėnulis, žiurkinė kengūra, juodoji ir baltoji 
šarkos, oposumas, sakalas ngūrt, kaučiukmedžio vikšras, umi- 
moisa (wattle-tree) vikšras, Veneros planeta. 

Šilto vėjo klanui'? - pilkagalvis erelis sakalas, gyvatė tapis, 
papūga rūkalė, žvynuotoji (shell) papūga, sakalas murrakan; gy- 
vatė dikkomur, apykaklėtoji papūga, gyvatė mirndai, margasis 
driežas. 

Prisiminus, jog dar esama ir kitų klanų (Howittas jų išvar- 
dija dvylika, Mathew keturiolika; pastarasis sako, kad jo sąra- 
šas toli gražu nėra užbaigtas)!', pasidarys suprantama, kaip 
visi čiabuvį dominantys daiktai natūraliai randa sau vietą šio- 
se klasifikacijose. 

Panašiai daiktai skirstomi ir rūšiuojami skirtingiausiose Aust- 
ralijos žemyno vietose: Pietų Australijoje, Viktorijos valstijoje, 
Naujajame Pietų Velse (euahlajų gentyje!*); labai raiškūs tokio 
skirstymo ir rūšiavimo pėdsakai centrinėse gentyse". Kvinslen- 
de, kur klanas, rodos, išnyko, o vieninteliai fratrijos padaliniai 
tėra matrimonialinės klasės, daiktai paskirstomi tarp klasių. 


* Vietinis šio klano pavadinimas yra Dyalup; jo Mathew neverčia. Bet šis 
žodis, rodos, tapatus žodžiui Jallup, kuriuo Howittas nusako vieną tos pa- 
čios genties poklanį ir verčia jį mussel: kiaukutas, moliuskas. Štai kodėl mes 
manome galį sau leisti taip jį versti. 

W Tai Howitto vertimas, Mathew šį žodį (Wartwurt) verčia: vidurdienio 
saulėkaita. 

" Mathew ir Howitto sąrašai skiriasi ne vienu svarbiu punktu. Netgi 
atrodo, jog klanus, Howitto priskirtus krokių fratrijai, Mathew priskiria ga- 
mučų fratrijai, ir atvirkščiai. Tai liudija, su kokiais dideliais sunkumais 
susiduriama šiuose tyrinėjimuose. Beje, mūsų aptariamam klausimui šios 
priešpriešos nėra svarbios. 

!2 Mrs. Langloh Parker, The Euaklayi Tribe, p. 12 ir toliau. 

B Faktai bus pateikti vėliau. 

Pavyzdžiui, vakelburai dalijasi į dvi fratrijas - malerus ir vūta- 
rus; pirmosios fratrijos klasės vadinamos kurgilais ir banbiais, 
antrosios — vungais ir obiais. Banbiams priklauso oposumas, 
kengūra, šuo, mažosios bitelės medus ir t. t. Vungams priskiria- 
ma emu, juodoji antis, juodoji gyvatė, rudoji gyvatė; obiams — 
gyvatė tapis, geliančių bičių medus ir t. t.; kurgilams - dyglia- 
kiaulė, stepinis kalakutas, vanduo, lietus, ugnis, griaustinis ir 
t.t 

Tokia pati Šiaurės Amerikos indėnų organizacija. Zunių kla- 
sifikacijos sistema iš esmės visais atžvilgiais prilygintina ką tik 
aprašytosioms. Omahų - remiasi tais pačiais principais kaip 
votjobalukų". Tų pačių idėjų aidai sklinda iki pažangiausių ben- 
druomenių. Haidų gentyje visi dievai, visos mitinės būtybės, 
valdančios skirtingus gamtos reiškinius, kaip ir žmonės priski- 
riami vienai ar kitai iš dviejų fratrijų, sudarančių gentį: vieni — 
ereliai, kiti - varnai“. O daiktų dievai yra ne kas kita kaip kitoks 
pavidalas tų pačių daiktų, kuriuos jie valdo". Tad toji mitologi- 
nė klasifikacija tėra kitų, ankstesnių klasifikacijų forma. Šitaip 
įsitikiname, kad toks pasaulio suvokimas nepriklauso nuo jo- 
kios etninės ar geografinės savybės, kartu neabejotinai krinta į 
akis, kad jis glaudžiai susijęs su toteminių tikėjimų visuma. 


* Curr, III, p. 27. Plg. Howitt, Nat. Tr., p. 112. Apsiribosime išvardyda- 
mi pačius būdingiausius faktus. Nuodugniau - straipsnyje, jau minėtame 
dėl Les classifications primitives. 

5 Ibid., p. 34 ir toliau. 

'* Swanton, The Haida, p. 13-14, 17, 22. 

" Tai ypač ryšku haidų gentyje. Į kiekvieną gyvūną čia, sako Swantonas, 
galime žvelgti dviem aspektais. Tai paprasta būtybė, kurią galima medžioti 
ir valgyti, bet drauge ir antgamtinė, kuri turi išorinį gyvūno pavidalą ir nuo 
kurios priklauso žmogus. Tokios pat dviprasmiškos ir mitinės būtybės, ati- 
tinkančios įvairius kosminius reiškinius (Swanton, Ibid., p. 16, 14, 25). 

II 


Šitas atvejis, kurį jau ne sykį minėjome, atskleidžia, kaip tie fak- 
tai nušviečia žmonijoje susiformavusias rūšies ar klasės sąvo- 
kas. Iš tiesų, šios sisteminės klasifikacijos - pirmosios, kokios 
žinomos istorijoje; tuo tarpu ką tik pamatėme, kad jos susiforma- 
vo pagal socialinę organizaciją ar veikiau prisitaikė sau pačius 
bendruomenės rėmus. Fratrijos atliko giminių, klanai - rūšių 
vaidmenį. Žmonės galėjo sugrupuoti daiktus, nes buvo susigru- 
pavę patys; juk klasifikuodami jie tik suskirstė daiktus į grupes, 
kurias patys sudarė. Ir įvairios daiktų klasės nebuvo išdėsty- 
tos bet kaip, o pagal vieningą planą, nes socialinės grupės, su 
kuriomis jos susilieja, pačios yra vieningos ir tas vieningumas 
sudaro itin organišką gentį. Tų pirmųjų loginių sistemų vie- 
ningumas tiktai atkartoja visuomenės vieningumą. Tad mums 
tai pirma proga patikrinti prielaidą, išdėstytą šio veikalo pra- 
džioje, ir įsitikinti, kad esminės sąmonės sąvokos, pagrindinės 
mąstymo kategorijos gali būti socialinių faktorių produktas. 
Tai, kas aukščiau išdėstyta, iš tiesų įrodo, jog čia yra pačios 
kategorijos sąvoka. 

Vis dėlto tai nereiškia, kad mes nepripažįstame individua- 
lios sąmonės - net apsiribojančios vien savo jėgomis - gebėjimo 
įžvelgti panašumą tarp atskirų daiktų, kuriuos ji įsivaizduoja. 
Atvirkščiai, aišku, kad klasifikacijos, net primityviausios ir pa- 
prasčiausios, šį gebėjimą jau suponuoja. Neatsitiktinai austra- 
las priskiria daiktus tam pačiam ar skirtingiems klanams. Jam, 
kaip ir mums, panašūs vaizdai vienas kitą traukia, skirtingi — 
stumia, ir pagal šį giminingumo ar skirtingumo pajutimą jis ati- 
tinkamus daiktus rūšiuoja. 

Beje, tam tikrais atvejais įžvelgiame tą paskatinusias priežas- 
tis. Labai įtikėtina, kad pradinius ir pagrindinius šios klasifika- 
cijos apmatus sudarė dvi fratrijos; vadinasi, ši klasifikacija iš 
pradžių bus buvusi dichotomiška. O juk kai klasifikacija apsiri- 
boja dviem rūšim, ji beveik neišvengiamai suvokiama kaip anti- 
tezė: pirmiausia ji bus priemonė aiškiai atskirti daiktams, tarp 
kurių kontrastas ryškiausias. Vieni pastatomi dešinėje, kiti kai- 
rėje. Toks išties yra australiškos klasifikacijos pobūdis. Jeigu bal- 
toji kakadu priskirta vienai fratrijai, juodoji bus priskirta kitai; 
jeigu saulė bus vienoje pusėje, mėnuo ir nakties šviesuliai — 

priešingoje'*. Labai dažnai būtybės - dviejų fratrijų totemai — 
yra kontrastingų spalvų". Tokių priešingybių aptinkama net už 
Australijos ribų. Jei viena fratrijų įgaliota rūpintis taika, tai kita — 
karu““; jei vienos totemas vanduo, kitos - žemė*?!. Veikiausiai to- 
dėl dvi fratrijos dažnai ir buvo suvokiamos kaip antagonisti- 
nės. Įžiūrima lyg ir kokia jų konkurencija ir netgi organiškas 
sandaros priešiškumas*. Daiktų priešingumas yra apėmęs ir 
žmones; prie loginio kontrasto dar prisidėjo tam tikras sociali- 
nis konfliktas*?. 

Antra vertus, kiekvienos fratrijos viduje žmonės tam pačiam 
klanui priskyrė daiktus, regis, giminingus tam, kuris yra tote- 
mas. Pavyzdžiui, mėnulis grupuojamas kartu su juodąja kakadu, 


Iš Žr. aukščiau, p. 154. Taip yra gurndičmarų gentyje (Howitt, Nat. Tr., 
p. 124), gentyse, Camerono stebėtose prie Mirties ežero, ir votjobalukų gen- 
tyje (Howitt, Nat. Tr., p. 125, 250). 

S J. Mathew, Two Repres. Tribes, p. 139; Thomas, Kinship a. Marriage ir t. t., 
p. 53-54. 

* Pavyzdžiui, osadžų gentyje (žr. Dorsey, Siouan Sociology, in XV“ Rep., 
p. 233 ir toliau). 

"1 Mabujage, Toro sąsiaurio saloje (Haddon, Head Hunters, p. 132). Beje, 
tokia pati prieštara pastebima tarp dviejų aruntų fratrijų: viena - vandens 
žmonės, kita - žemės žmonės (Strehlow, I, p. 6). 

? Irokėzų gentyje tarp dviejų fratrijų vyksta lyg ir kokie turnyrai (Mor- 
gan, Ancient Society, p. 94). Haidai, tvirtina Swantonas, dviejų - erelio ir 
varno - fratrijų nariai, „dažnai laikomi tikrais priešais. Vyrai ir žmonos 
(būtinai iš skirtingų fratrijų) nesivaržo vieni kitus išduoti“ (The Haida, p. 62). 
Australijoje šis priešiškumas išryškėja mituose. Du gyvūnai, dviejų fratrijų 
totemai, dažnai vaizduojami kaip amžinai tarpusavyje besigrumiantys (žr. 
J. Mathew, Eaglehawk and Crow, a Study of Australian Aborigines, p. 14 ir 
toliau). Žaidimuose kiekviena fratrija, savaime suprantama, yra kitos fratri- 
jos varžovė (Howitt, Nat. Tr., p. 770). 

5 Taigi M. Thomas'as neteisus prikišdamas fratrijų genezės teorijai ne- 
sugebėjimą paaiškinti jų prieštarą (Kinship and Marriage in Australia, p. 69). 
Vis dėlto mes nemanome, kad šią prieštarą reikėtų paversti prieštara tarp to, 
kas profaniška, ir to, kas sakralu (žr. Hertz, La prėėminence de la main droite, 
in Revue Phil., 1909, dėc., p. 559). Vienos fratrijos daiktai nėra profaniški 
kitai fratrijai, ir vieni, ir kiti yra bendros religinės sistemos dalis (žr. žemiau, 
p. 169). 

saulė, priešingai, kaip ir atmosfera bei vėjas, - su baltąja kaka- 
du. Arba dar: prie toteminio gyvūno priskiriama viskas, kas var- 
tojama mitybai“*, taip kaip ir gyvūnai, su kuriais jį sieja glau- 
džiausi ryšiai". Tikriausiai mes ne visada galime suvokti miglotą 
psichologiją, kuri darė įtaką daugeliui šių sugretinimų ar skir- 
tumų. Bet aukščiau pateikti pavyzdžiai įtikinamai rodo, kad tam 
tikra intuicija, ar daiktai panašūs ar skirtingi, prisidėjo prie šių 
klasifikacijų atsiradimo. 

Deja, viena yra nujausti panašumą, kita —- suvokti giminę. 
Giminė yra rėmai, kuriuos iš dalies užpildo daiktai, suvokiami 
kaip panašūs. Tačiau turinys negali pats sukurti rėmų, kuriuose 
jis išsidėstęs. Juos sudaro neryškūs, pasklidi vaizdai, atsiradę su- 
sipynus ir dalinai susiliejus tam tikram skaičiui individualių vaiz- 
dų, pasirodo, turinčių bendrų elementų; rėmai, atvirkščiai, +7a 
apibrėžta forma griežtais kontūrais, tačiau galinti prisitaikyti prie 
tiksliai nustatyto skaičiaus daiktų, suvokiamų ar ne, esamų ar gali- 
mų. Kiekviena giminė iš tiesų turi plėtros lauką, be galo pra- 
nokstantį daiktų, kurių panašumą mes tiesiogiai patyrėme, ratą. 
Štai kodėl visa mąstytojų mokykla atsisako - ir ne veltui - suta- 
patinti giminės ir gimininio atvaizdo sampratas. Gimininis at- 
vaizdas tėra remanentinis vaizdinys neapibrėžtomis ribomis, ku- 
rį mums palieka panašūs vaizdiniai, kai jie tuo pačiu metu pasi- 
reiškia sąmonėje; giminė yra loginis simbolis, kurio dėka mes 
aiškiai mąstome šiais panašumais ir kitais analogais. Galų gale 
geriausias šių dviejų sąvokų skirtumo įrodymas yra tas, kad gy- 
vūnas geba suformuoti giminingus vaizdus, nors giminėmis ir 
rūšimis mąstyti neįstengia. 


* Pavyzdžiui, arbatmedžio klaną sudaro žolės, vadinasi, ir žolėdžiai (žr. 
Kamilaroi and Kurnai, p. 169). Turbūt tai ir paaiškina ypatybę, Boas'o paste- 
bėtą toteminėse Šiaurės Amerikos indėnų emblemose. „Tingitų ir visose 
kitose pakrantės gentyse, - sako jis, - grupės emblema yra gyvūnai; jais 
minta tas gyvūnas, kurio vardu ta grupė pavadinta“ (Fifth Rep. of the Com- 
mittee ir t. t., British Association for the Advancement of Science, p. 25). 

“ Aruntų gentyje varlės siejamos su kaučiukmedžio totemu, nes jų daž- 
nai aptinkama šio medžio drevėse; vanduo siejamas su vandens vištele; 
kengūra — su viena papūga, dažnai besisukiojančia apie tą gyvūną (Spencer 
et Gillen, Nat. Tr., p. 146-147, 448). 

Giminės sąvoka yra neabejotinai žmonių sukurta mąstymo 
priemonė. Bet jai sukurti mums prireikė bent jau modelio, nes 
kaip būtų galėjusi rastis ši sąvoka, jeigu nei mumyse, nei išorėje 
nebūtų buvę nieko, kas galėtų mums ją įkvėpti? Atsakyti, kad ji 
buvusi mums suteiktas priori, reikštų neatsakyti nieko; toks tin- 
gus sprendimas analizei padarytų galą. Tuo tarpu neaišku, kur 
mes būtume galėję rasti šį neišvengiamą modelį - nebent kolek- 
tyvinio gyvenimo reginyje. Giminė iš tiesų yra idealus, tačiau 
aiškiai apibrėžtas susigrupavimas daiktų, tarp kurių egzistuoja 
vidiniai ryšiai, analogiški giminystės ryšiams. Bet vienintelės 
tokios rūšies grupuotės, mums pažįstamos iš patirties, yra tos, 
kurias susivienydami sudaro žmonės. Iš materialių daiktų gali 
susidaryti kolekcijos, krūvos, mechaninės sankaupos be vidinio 
vieningumo, bet ne grupės, kaip mes suvokiame šį žodį. Smėlio 
kalnas, akmenų krūva negali būti lyginami su šita apibrėžtos ir 
organizuotos bendruomenės rūšimi - gimine. Taigi, regis, mums 
niekada nebūtų atėjusi į galvą mintis suburti pasaulio žmones į 
vienalytės grupes, vadinamas giminėmis, jei po akimi nebūtume 
turėję žmonių bendruomenių pavyzdžio, jei net pirmučiausia 
nebūtume iš pačių daiktų padarę žmonių bendruomenės narių; 
taigi žmonių grupuotės ir loginės grupuotės pradžioje buvo su- 
simaišiusios““. 

Antra vertus, klasifikacija yra sistema, kurios atskiros dalys 
dažnai išsidėsčiusios hierarchine tvarka. Esama vyraujančių po- 
žymių ir kitų, priklausančių nuo anų; rūšys ir būdingos jų ypaty- 
bės priklauso nuo giminių bei jas apibūdinančių savybių; arba 
dar, įvairios tos pačios giminės rūšys suvokiamos kaip esančios 
to paties lygmens. Jeigu į visa tai žvelgiame pirmiausia suprati- 
mo požiūriu, tuomet daiktai įsivaizduojami atvirkštine seka: 


* Vienas to pradinio susimaišymo požymių yra tas, kad kartais gimi- 
nėms priskiriama teritorinė bazė, visai kaip tiems socialiniams padaliniams, 
su kuriais jos pradžioje buvo susiliejusios. Antai votjobalukų genties Aust- 
ralijoje, zūnių genties Amerikoje daiktai yra idealiai pasiskirstę tarp įvairių 
erdvės sričių, kaip ir klanai. Tačiau regionaliai tiek daiktų, tiek klanų išsidės- 
tymas sutampa (žr. De guelgues formes primitives de classification, p. 34 ir 
toliau). Pačios klasifikacijos yra išlaikiusios kažką iš šio erdvinio pobūdžio 
net ir tolokai pažengusiose tautose, pavyzdžiui, Kinijoje (Ibid., p. 55 ir toliau). 

pačiame viršuje išdėstoma savybingiausios ir turtingiausios rū- 
šys, apačioje - bendriausi ir savo ypatybėmis skurdžiausi tipai. 
Bet mes vis dėlto įsivaizduojame jas hierarchine tvarka. Ir nerei- 
kia manyti, kad išraiška čia turi tik metaforišką prasmę: klasifi- 
kacijos tikslas iš tiesų yra nustatyti pavaldumo ir koordinacijos 
ryšius, ir žmogui nebūtų nė toptelėję šitaip išdėstyti savo Žinias, 
jei iš anksto nebūtų žinojęs, kas yra hierarchija. Tuo tarpu nei 
fizinės gamtos vaizdas, nei psichinių asociacijų mechanizmas 
neįstengia mums šio supratimo įteigti. Hierarchija yra išimtinai 
visuomeninis reiškinys. Tik visuomenėje egzistuoja aukštesni, 
žemesni, lygūs. Vadinasi, net tuomet, kai faktai nėra tokie aki- 
vaizdūs, vien šių sąvokų analizės pakaktų jų kilmei atskleisti. 
Mes šias sąvokas perėmėme iš visuomenės, kad vėliau jas per- 
keltume į savo pasaulėjautą. Apmatus, eskizą, ties kuriais dar- 
bavosi loginis mąstymas, pateikė visuomenė. 


II 


Bet šios pirminės klasifikacijos ne mažiau įdomios aiškinantis 
religinio mąstymo genezę. 

Iš tiesų pagal jas visi taip suskirstyti daiktai tame pačiame 
klane ar fratrijoje yra artimai giminingi ir tarpusavyje, ir su tuo, 
kas yra šios fratrijos ar šio klano totemas. Kai portmakėjų gen- 
ties australas apie saulę, gyvates ir t. t. sako, kad jos priklausan- 
čios jungarų fratrijai, jis ne tik nori nesuderinamoms būtybėms 
pritaikyti bendrą, nors grynai sutartinę, etiketę; žodis jam jau 
turi objektyvią reikšmę. Jis tikrai tiki, kad „aligatoriai yra junga- 
rai, o kengūros vūtarai. Saulė yra jungaras, mėnulis vūtaras, ir 
taip toliau yra su žvaigždynais, medžiais, augalais ir kt.“ Vidi- 
nis ryšys sieja juos su grupe, kuriai jie priskiriami; jie pastovūs 
jos nariai. Sakoma, kad jie priklausą šiai grupei“* visai kaip žmo- 
giški individai, kurie ją sudaro, todėl tokio pat pobūdžio ryšys 
sieja juos su pastaraisiais. Žmogus savo klano daiktuose regi 


“ Bridgmann, in Brough Smyth, The Aborigines of Victoria, I, p. 91. 
* Fison et Howitt, Kamilaroi and Kurnai, p. 168; Hovitt, Further Notes on 
the Australian Class Systems, J. A. I, XVIII, p. 60. 

giminaičius arba sąjungininkus; jis vadina juos draugais, laiko 
juos esant to paties kūno kaip jis?. Todėl jį ir juos sieja sielų 
giminystė ir labai savotiški padorumo saitai. Daiktai ir žmonės 
tarpusavy susiję, vienas kitą supranta, natūraliai vienas kitą ati- 
tinka. Pavyzdžiui, kai laidojamas koks nors vakelburas iš male- 
rų fratrijos, pakyla, ant kurios paguldomas kūnas, „turi būti iš 
medžio, priklausančio malerų fratrijai““?. Taip pat ir šakos, pri- 
dengiančios lavoną. Jei velionis yra banbių klasės, reikia imti 
banbių medį. Toje pačioje gentyje žynys savo burtams gali pasi- 
telkti tik daiktus, priklausančius jo fratrijai?'; mat kiti daiktai 
jam svetimi, jis neįstengtų priversti jų paklusti. Šitaip kiekvieną 
žmogų su būtybėmis, gyvomis ar ne, kurios yra su juo susiju- 
sios, jungia mistinio palankumo ryšys: taigi manoma, kad spręsti, 
ką jis darys arba darė, galima iš to, ką daro jos. Tų pačių vakel- 
burų gentyje žmogus, kuris susapnavo nudobęs gyvūną, priklau- 
santį tokiam ir tokiam visuomenės padaliniui, kitą dieną tikisi 
sutikti to padalinio atstovą?*. Ir atvirkščiai, daiktai, priskiriami 
kokiam klanui ar fratrijai, negali būti panaudojami prieš šios 
fratrijos ar klano narius. Votjobalukų gentyje kiekviena fratrija 
turi vien jai priklausančius medžius. Antai, norint sumedžioti 
gurogitų fratrijos žvėrį, tegalima naudotis ginklais iš kitos frat- 
rijos medžių medienos, ir atvirkščiai; kitaip medžiotojo laukian- 
ti nesėkmė“?. Čiabuvis įsitikinęs, kad strėlė pati nukrypsianti nuo 
tikslo, taip sakant, atsisakysianti kliudyti giminingą ir draugiš- 
ką gyvūną. 

Taigi klanui priskiriami žmonės ir daiktai, susijungę ir suda- 
rę vieningą sistemą, kurios visos dalys tarpusavyje susijusios ir 
virpa vieningu ritmu. Ši organizacija, pradžioje galinti mums 
pasirodyti grynai loginė, drauge yra ir moralinė. Ją įkvepia ir 
suvienija bendras pradas: totemas. Kaip varno klano Žmogus 


“* Curr, III, p. 461. Kalbama apie montgambjerų gentį. 

* Howitt, On some Australian Beliefs, J. A. I., XIII, p. 191, past. 1. 

* Howitt, Notes on Australian Message Sticks, J. A. I., XVIII, p. 326; Further 
Notes, J. A. I., XVIII, p. 61, past. 3. 

S Curr, III, p. 28. 

3 Mathew, Etnological Notes on the Aboriginal Tribes of N. S. Wales and 
Victoria, in Journal and Proc. of the R. Society of N. S. Wales, XXXVIII, p. 294. 

turi kažką varniška, taip ir lietus - kadangi jis yra to paties kla- 
no ir priklauso tam pačiam totemui - neišvengiamai laikomas 
„tuo pačiu kaip ir varnas“; dėl tos pačios priežasties mėnuo yra 
juodoji kakadu, saulė - baltoji kakadu, visi medžiai juoda me- 
diena - pelikanas ir t. t. Taigi visos būtybės, priskirtos tam pa- 
čiam klanui - Žmonės, gyvūnai, augalai, negyvi daiktai - yra 
paprastos toteminės būtybės atmainos. Štai ką reiškia mūsų ką 
tik pateiktoji formuluotė, daranti juos iš tiesų vienarūšius: visi 
jie yra to paties kūno ta prasme, kad visi kilę iš toteminio gyvūno 
prigimties. Beje, jie apibūdinami tais pačiais žodžiais kaip ir 
totemai“*. Votjobalukai tuo pačiu vardu Mir vadina ir totemą, ir 
jam priklausančius daiktus“. Aruntų gentyje, kur, kaip pamaty- 
sime, dar išlikę akivaizdžių klasifikacijos pėdsakų, totemą ir su 
juo susijusias būtybes, tiesa, reiškia skirtingi žodžiai, bet toms 
būtybėms suteiktas vardas liudija glaudžius ryšius, siejančius 
jas su toteminiu gyvūnu. Sakoma, kad jie -joartimieji, jo bendrai, 
jo draugai: tikima, kad jie neišskiriami““. Taigi, regis, tai labai 
artimai giminingi daiktai. 

Kita vertus, žinome, jog toteminis gyvūnas - sakralinė būty- 
bė. Taigi visi daiktai, priskiriami klanui, kurio emblema totemi- 
nis gyvūnas, yra to paties pobūdžio, nes tam tikra prasme jie — 
tos pačios rūšies gyvūnai, visai kaip žmogus. Jie taip pat sakra- 
lūs, ir klasifikacijos, nustatančios jų vietą pagal santykį su ki- 
tais pasaulio daiktais, kartu nustato irjų vietą religinės sistemos 
visumoje. Štai kodėl tie iš jų, kurie yra gyvūnai ar augalai, negali 
būti žmonių - klano narių - laisvai vartojami maistui. Pavyzdžiui, 
montgambjerų genties žmonės, kurių totemas yra nenuodinga gy- 
vatė, negali valgyti ne tik tos gyvatės mėsos - jiems draudžiama 
valgyti ir ruonius, ungurius ir t. t.?" Jei būtinybės verčiami jie 
nesusilaiko, tai šventvagystę bent jau turi sušvelninti išper- 
kamaisiais ritualais, lyg tai būtų totemai tikrąja šio žodžio 


* Plg. Curr, III, p. 461, ir Howitt, Nat. Tr., p. 146. Pasakymai Tooman ir 
Wingo tinka tiek vieniems, tiek kitiems. 

* Howitt, Nat. Tr., p. 123. 

* Spencer et Gillen, Nat. Tr., p. 447 ir toliau; Strehlow, III, p. XII ir toliau. 

* Fison et Howitt, Kamilaroi and Kurnai, p. 169. 

prasme“. Euahlajų gentyje“?, kur totemą valgyti leidžiama, nors 
ir nepiktnaudžiaujant, ta pati taisyklė galioja ir kitiems klano 
daiktams. Aruntų gentyje draudimas, saugantis toteminį gyvū- 
ną,apima ir priejo prisijungusius gyvūnus“; pastariesiems žmo- 
gus turi rodyti ypatingą pagarbą“!. Ir vieni, ir kiti įkvepia toly- 
gius jausmus**. 

Dar aiškiau tai, kad visi šitaip su totemu susiję daiktai nėra 
kitos prigimties negu totemas, vadinasi, yra religinio pobūdžio, - 
šį pobūdį patvirtina, kad progai pasitaikius jie atlieka tą patį 
vaidmenį. Tai antraeiliai, pagalbiniai totemai, arba pototemiai“. 
Klane dėl tarpusavio potraukio tolydžio užsimezga ypatingi 
giminystės ryšiai, susiformuoja siauresnės grupės, bendrijos, ku- 


38 Curr, III, p. 462. 

* Mrs. Parker, The Euahlayi Tribe, p. 20. 

* Spencer et Gillen, North. Tr., p. 151; Nat. Tr., p. 447. Strehlow, III, p. XII. 

* Spencer et Gillen, Nat. Tr., p. 449. 

** Tačiau kai kuriose Kvinslendo gentyse daiktai, šitaip priskirti kokiai 
nors socialinei grupei, tos grupės nariams nėra uždrausti: būtent taip yra 
vakelburų gentyje. Nepamirškime, kad šioje bendruomenėje esama matri- 
monialinių klasių, apibrėžiančių klasifikacijos ribas (žr. aukščiau, p. 156). 
Tad vienos klasės nariai ne tik gali valgyti gyvūnus, priskirtus šiai klasei, bet 
ir negali valgyti kitų gyvūnų. Bet koks kitas maistas jiems uždraustas (Ho- 
witt, Nat. Tr., p. 113; Curr, III, p. 27). 

Vis dėlto nereikia daryti išvados, kad tie gyvūnai laikomi tarsi profaniš- 
kais. Žmogus ne šiaip gali juos valgyti: jis privalo tai daryti, nes kitoks 
maistas jam draudžiamas. O įsakmus šio nurodymo pobūdis yra neabejoti- 
nas ženklas, kad čia susiduriame su religinio pobūdžio dalykais. Tik religin- 
gumas, kuris yra jų požymis, davė pradžią pozityviai priedermei, o ne tai 
negatyviai priedermei - draudimui. Gal net įmanoma pastebėti, kaip galėjo 
įvykti toks nukrypimas. Kaip aukščiau (žr. p. 151) matėme, kiekvienas žmo- 
gus turi lyg ir kokią nuosavybės teisę į savo totemą, taigi ir į daiktus, kurie 
jam priklauso. Ypatingų aplinkybių skatinamas, tas toteminio ryšio požy- 
mis bus išsiplėtojęs, ir atrodys visai natūralu, kad vien tik klano nariai galėjo 
disponuoti savo totemu ir viskuo, kas su juo susiję, o kiti, priešingai, netu- 
rėjo teisės prie jo prisiliesti. Tokiomis sąlygomis klanas gali misti tik jam 
priskirtais daiktais. 

* Mrs. Parker vartoja pasakymą multiplex totems (daugkartiniai totemai. 
— Vert. past.). 

rios stengiasi gyventi palyginti autonominį gyvenimą ir sufor- 
muoti klano viduje lyg ir naują padalinį, poklanį. Norint išsi- 
skirti ir individualizuotis, šitam poklaniui prireikia atskiro tote- 
mo, kitaip tariant, pototemio“. O juk tų antrinių grupių totemai 
buvo išrinkti iš įvairių daiktų, priskiriamų pagrindiniam tote- 
mui. Taigi tiesiogine prasme jie yra galimi totemai, ir pakanka 
menkiausios dingsties, kad pradėtų veikti. Juose slypi totemi- 
nė prigimtis, ir ji pasireiškia, vos tik tą leidžia ar to reikalauja 
sąlygos. Taigi pasitaiko, kad tas pats individas turi du tote- 
mus: pagrindinį, bendrą visam klanui, ir pototemį, atskirą po- 
klaniui, kuriam jis priklauso. Tai analogiška kaip romėnų n0- 
men ir cognomen“. 

Kartais net matome, kaip poklanis visiškai išsilaisvina ir virsta 
autonomine grupe, nepriklausomu klanu: tuomet pototemis sa- 
vo ruožtu tampa totemu tikrąja šio žodžio prasme. Šis dalijimosi 
processus buvo pasiekęs kraštutinumą aruntų gentyje. Jau pirmo- 
sios Spencerio ir Gilleno knygos nuorodos liudija aruntų gentį 
turint kokias šešias dešimtis totemų **; tačiau neseniai Strehlow 
atliktais tyrinėjimais nustatyta, jog šis skaičius kur kas dides- 
nis. Jų ne mažiau kaip 442*. Tad Spenceris ir Gillenas nė trupu- 
čio neperdeda sakydami, kad „čiabuvių gyvenamose vietose nė- 
ra daikto, gyvo ar ne, kurio vardas nebūtų duotas kokiai nors 
toteminei Žmonių grupei““*. O ši totemų gausa, milžiniška paly- 
ginti su gyventojų skaičiumi, atsiradusi iš to, kad tam tikrų ap- 
linkybių verčiami primityvūs klanai dalijosi ir skaidėsi be galo 
be krašto, kol bemaž visi pototemiai virto totemais. 

Galutinai tą įrodė Strehlow stebėjimai. Spenceris ir Gillenas 
išvardijo tik keletą atskirų prisijungusių totemų atvejų“. Streh- 
low nustatė, kad iš tiesų čia kalbama apie absoliučiai visuotinę 


* Kaip pavyzdžius žr. euahlajų gentį Mrs. Parker knygoje (p. 15 ir toliau) 
ir votjobalukų gentį (Howitt, Nat. Tr., p. 121 ir toliau.; plg. jau cituotą 
Mathew straipsnį). 

“5 Pavyzdžius žr. Howitt, Nat. Tr., p. 122. 

* Žr. De guelgues formes primitives de classification, p. 28, past. 2. 

* Strehlow, II, p. 61-72. 

* Nat. Tr., p. 112. 

9 Žr. būtent Nat. Tr., p. 447, ir North. Tr., p. 151. 

sandarą; jis įstengė sudaryti lentelę, kur bemaž visi aruntų tote- 
mai suskirstyti tokiu principu: kaip prisijungę ar pagalbiniai 
totemaijie visi priskiriami kokioms šešioms dešimtims pagrin- 
dinių totemų“. Pirmieji tarytum priklausomi nuo antrųjų?!. La- 
bai panašu, kad ši santykinė priklausomybė - atgarsis tų laikų, 
kai nūdieniai „sąjungininkai“ tebuvo pototemiai, kai gentį su- 
darė tik nedidelis skaičius klanų, susiskirsčiusių į poklanius. 
Šią hipotezę patvirtina gausios liekanos. Dažnai dvi šitaip susi- 
jungusios grupės turi tą pačią toteminę emblemą, o vieningą em- 
blemą galima paaiškinti tik tuo, jog pirma šios dvi grupės suda- 
rė vieną“. Kitur abiejų klanų giminystė pasireiškia tuo, kad jie 
dalyvauja vieni kitų apeigose ir nėra joms abejingi. Abu kultai 
dar ne visai atsiskyrę: labai įtikėtina, kad pradžioje jie buvo vi- 
siškai susipynę“?. Tradicija paaiškina juos siejantį ryšį, piršda- 
ma prielaidą, jog kadaise abiejų klanų gyventa čia pat gretimai?*. 
Kitais atvejais mitas net visai aiškiai rodo vieną jų kilus iš kito. 
Pasakojama, kad prisidėjęs gyvūnas pradžioje priklausęs rūšiai, 


 Strehlow, III, p. XIII-XVII. Pasitaiko, kad tie patys antraeiliai totemai 
lygiagrečiai yra susiję su dviem ar trim pagrindiniais totemais. Tikriausiai 
todėl Strehlow neįstengė tiksliai nustatyti, kuris šių totemų iš tikrųjų buvęs 
pagrindinis. 

Du įdomūs faktai, išplaukiantys iš šios lentelės, patvirtina tam tikras 
mūsų aukščiau išdėstytas prielaidas. Pirma, pagrindiniai totemai bemaž 
visada, išskyrus labai retas išimtis, yra gyvuliniai. Antra, žvaigždės visuo- 
met tėra antriniai arba prisijungę totemai. Tai dar sykį patvirtina, kad jos tik 
vėliau buvo pakeltos į totemų rangą ir kad pradžioje pagrindiniai totemai 
daugiausia buvo paimti iš gyvūnijos. 

"! Pagal mitą, prisijungę totemai mitiniais laikais buvę skirti pagrindinio 
totemo Žmonių maistui, o jeigu tai buvo medžiai, jie teikė Žmonėms savo 
paunksmę (Strehlow, III, p. XII; Spencer et Gillen, Nat. Tr., p. 403). Tas 
faktas, kad prisijungęs totemas laikomas valgomu, beje, nereiškia jo profa- 
niškumo, nes mitiniais laikais pats pagrindinis totemas, kaip manoma, bu- 
vo protėvių - klano įkūrėjų valgomas. 

?? Laukinės katės klane čuringos piešiniai vaizduoja žydintį hakea medį, 
kuris šiandien yra atskiras totemas (Spencer et Gillen, Nat. Tr., p. 147-148). 
Strehlow (III, p. XII, past. 4) teigia tokį faktą esant dažną. 

3 Spencer et Gillen, North. Tr., p. 182; Nat. Tr., p. 151 ir 297. 

* Nat. Tr., p. 151 ir 158. 

kuri dar buvusi pagrindinis totemas; esą atsiskyręs jis vėliau. 
Pavyzdžiui, paukštis chantunga, šiandien susijungęs su vikšru 
witchetty, mitiniais laikais pats esą buvęs šis vikšras, o vėliau 
virtęs paukščiu. Dvi rūšys, dabar priskiriamos medaus skruzdė- 
lės totemui, pirma pačios buvusios medaus skruzdėlėmis ir t. t? 
Beje, pototemis taip virsta totemu nepastebimomis pakopomis, 
tad tam tikrais atvejais padėtis būna neapibrėžta ir labai sunku 
pasakyti, ar susiduriama su pagrindiniu, ar su antriniu tote- 
mu““. Kaip sako Howittas apie votjobalukus: esama pototemių, 
kurie yra besiformuojantys totemai*". Vadinasi, įvairūs daiktai, 
priskirti kokiam nors klanui, sudaro tarytum centrus, apie ku- 
riuos gali susikurti nauji toteminiai kultai. Tai geriausias daikto 
įkvepiamų religinių jausmų įrodymas. Jei neturėtų sakrališku- 
mo, jie negalėtų taip lengvai pakilti į tokį pat aukštą rangą kaip 
sakrališkiausi daiktai, kitap tariant, totemai. 

Taigi religinių daiktų ratas gerokai pranoksta ribas, kuriose 
iš pradžių jie atrodė užsklęsti. Jis aprėpia ne vien toteminius 
gyvūnus ir žmones - klano narius, bet kadangi nėra nieko žino- 
mo, kas nebūtų priskirta klanui ir nepriklausytų totemui, tai nėra 
ir nieko, kas - skirtingais laipsniais - neįgautų tam tikro religi- 
nio atspindžio. Kai vėliau susiformavusiose religijose pasiro- 
dys dievai tikrąja šio žodžio prasme, kiekvienam jų bus skirta 
rūpintis kuria nors gamtos reiškinių kategorija: vienam jūra, ki- 
tam atmosfera, dar kitam derliumi ar vaisiais ir t. t., ir kiekviena 
šių gamtos sričių bus laikoma besemianti sau gyvastį iš dievo, 
kuriam ji priklauso. Būtent toks gamtos paskirstymas tarp įvai- 
rių dievybių sudaro pasaulio vaizdinį, kokį pateikia šios religi- 
jos. O Žmonijai dar tebesant totemizmo stadijoje, įvairūs genties 
totemai atlieka kaip tik tą vaidmenį, kuris vėliau atiteks dieviš- 
koms būtybėms. Montgambjerų gentį, kurią mes pasirinkome 
pagrindiniu pavyzdžiu, sudaro dešimt klanų; todėl visas pa- 
saulis skirstomas į dešimtį klasių ar veikiau dešimtį giminių, ir 


> Ibid., p. 447-449. 

56 Štai kodėl Spenceris ir Gillenas apie balandį, vadinamą inturita, mums 
kalba čia kaip apie pagrindinį, čia kaip apie prisijungusį totemą (Ibid., p. 448). 

* Howitt, Burther notes, p. 63-64. 

kiekvienos jų pradininkas yra atskiras totemas. Iš šio pradinin- 
ko visi klane suskirstyti daiktai semiasi savo realybę, nes jie su- 
vokiami kaip įvairios toteminės būtybės formos; remiantis mūsų 
aukščiau duotu pavyzdžiu, lietus, griaustinis, žaibas, debesys, 
kruša, žiema laikomi skirtingomis varno rūšimis. Susijungusios 
tos dešimt daiktų giminių sudaro išsamų sistemingą pasaulio 
vaizdinį; šis vaizdinys religinis, nes jo pagrindus sudaro religi- 
nės sąvokos. Tad toli gražu neapsiribodamos viena ar dviem 
būtybių kategorijomis, toteminės religijos valdos tęsiasi iki galu- 
tinių Žinomo pasaulio ribų. Visai kaip graikų religija, ji visur 
įžvelgia dieviškumą; garsioji formulė navta nAnpn Oeav lygiai 
taip pat gali tarnauti devizu ir jai. 

Tačiau kad galėtum šitaip įsivaizduoti totemizmą, reikia vie- 
nu pagrindinių klausimų modifikuoti supratimą, kurį buvome 
apie jį susidarę. Iki pastarųjų metų atradimų visas jis buvo apri- 
bojamas atskiro totemo kultu ir apibrėžiamas kaip klano religi- 
ja. Šiuo atžvilgiu vienoje gentyje, regis, būta tiek pat toteminių 
viena nuo kitos nepriklausomų religijų, kiek čia būta skirtingų 
klanų. Ši koncepcija, beje, atitiko paprastai susidaromą klano 
sampratą, kad klanas - autonominė bendruomenė“*, daugiau ar 
mažiau uždara kitoms bendruomenėms ar palaikanti su jomis 
tik išoriškus ir paviršutiniškus santykius. Bet tikrovė sudėtin- 
gesnė. Tikriausiai kiekvieno totemo kultas atitinkamame klane 
turi savo židinį; čia ir vien tik čia jis yra atliekamas; tai klano 
narių rūpestis; per juos jis ir perduodamas iš kartos į kartą, taip 
pat kaip tikėjimai, sudarantys jo pagrindą. Bet kita vertus, įvai- 
rūs toteminiai kultai, šitaip praktikuojami toje pačioje gentyje, 
nesirutulioja lygiagrečiai ir atsitvėrę vieni nuo kitų, lyg kiekvie- 
nas jų sudarytų ištisą religiją, kuriai pakanka pačios savęs. Jie, 
atvirkščiai, yra tarpusavyje susipynę, jie tėra bendros visumos 
dalys, tos pačios religijos elementai. Vieno klano žmonės toli 
gražu nėra abejingi, skeptiški arba priešiški kaimyninių klanų 
tikėjimams, - o tokį nusiteikimą paprastai diegia religija, kuriai 
esi svetimas; jie patys tuos tikėjimus pripažįsta. Varno Žmonės 


* Taip itin dažnai klanas buvo painiojamas su gentimi. Ši painiava, 
dažnai kelianti sumaištį etnografų aprašymuose, ypač būdinga Currui (I, 
p. 61 ir toliau). 

taip pat tiki, kad gyvatės žmonių protėvis - mitinė gyvatė —ir dėl 
šitokios kilmės šie žmonės pasižymi ypatingomis savybėmis ir 
nuostabiomis galiomis. Juk matėme, kad, bent jau tam tikromis 
sąlygomis, žmogus gali valgyti svetimą totemą, tik prieš tai turi 
atlikti tam tikras ritualines apeigas. Jis prašo leidimo šio totemo 
narių, jei tokių esama. Taigi šis maistas jam irgi nėra visai profa- 
niškas, jis taip pat taria, kad nariai to klano, kuriam jis nepri- 
klauso, ir gyvūnas, kurio vardu jie vadinasi, yra artimai gimi- 
ningi. Beje, toks tikėjimų bendrumas kartais pasireiškia kulte. Iš 
principo su totemu susijusį ritualą gali atlikti tik to totemo žmo- 
nės, bet vis dėlto labai dažnai čia dalyvauja ir skirtingų klanų 
atstovai. Kartais jie net neapsiriboja paprastų žiūrovų vaidme- 
niu; apeigas, žinoma, atlieka ne jie, tačiau jie dekoruoja tuos, 
kuriejas atlieka, ir jas rengia. Jiems patiems svarbu, kad jos būtų 
atliekamos; štai kodėl kai kuriose gentyse šių apeigų atlikti kvie- 
čiamas kompetentingas klanas?*. Esama net ištiso ciklo rituali- 
nių apeigų, būtinai atliekamų dalyvaujant sukviestai genčiai: 
tokios yra toteminės įšventinimo apeigos“. 

Beje, toteminė sandara, kaip ją ką tik aprašėme, neabejotinai 
turi išplaukti lyg ir iš kokios sąjungos tarp visų be išimties gen- 
ties narių. Nė vienas Žmogus jokiu būdu negali savo tikėjimų 
kurti visiškai nepriklausomai; įvairių totemų kultai būtinai turi 
būti tam tikra prasme vieni prie kitų priderinti, nes jie tiksliai 
vieni kitus papildo. Iš tiesų, matėme, jog paprastai tas pats tote- 
mas toje pačioje gentyje du sykius nepasikartoja ir visas pasau- 
lis yra paskirstytas tarp totemų, sudarytų taip, kad tas pats daik- 
tas neatsidurtų dviejuose skirtinguose klanuose. Toks metodiš- 
kas paskirstymas nebūtų buvęs įmanomas be sutarimo, savai- 
minio ar apgalvoto, kuriame dalyvautų visa gentis. Taigi šitaip 
išsirutuliojusi tikėjimų visuma iš dalies (bet tik iš dalies) yra 
padermės dalykas“!. 


* Kaip tik toks atvejis pastebimas varamungų gentyje (North. Tr., p. 298). 

60 Žr., pavyzdžiui, Spencer et Gillen, Nat. Tr., p. 380 ir kitur. 

* Galėtų net kilti klausimas, ar kartais nesama padermės totemų. Pa- 
vyzdžiui, aruntų gentyje vienas gyvūnas, laukinė katė, yra vieno atskiro 
klano totemas, tačiau draudžiama valgyti visai genčiai; ir kitų klanų žmo- 

Norint susidaryti deramą totemizmo sampratą, reikia neap- 
siriboti klanu, o žvelgti į visą gentį. Žinoma, kiekvieno klano 
kultas labai autonomiškas: net galima sakyti, kad aktyvusis reli- 
ginio gyvenimo pradas slypi klane. Kita vertus, visi tie kultai 
solidarūs, o toteminė religija - kompleksinė sistema, susidariusi 
jiems susijungus, lygiai kaip graikų politeizmas susidarė susi- 
jungus atskiriems kultams, garbinantiems įvairias dievybes. Mes 
ką tik parodėme, kad šitaip suvokiamas totemizmas taip pat turi 
savo kosmologjją. 


nės gali vartoti jos mėsą tik labai saikingai (Nat. Tr., p. 168). Bet mes mano- 
me, jog tokiomis aplinkybėmis būtų klaidinga kalbėti apie padermės tote- 
mą, nes draudimas laisvai vartoti maistui gyvūno mėsą nereiškia, kad šis 
gyvūnas būtų totemas. Jo mėsa gali būti draudžiama dėl kitų priežasčių. 
Tikriausiai religinė genties vienybė yra tvari, tačiau pasireiškia kitais simbo- 
liais. Vėliau parodysime, kokie jie yra (sk. IX). 

Ketvirtas skyrius 


Grynai toteminiai tikėjimai (pabaiga) 


Individualus totemas ir seksualinis totemas 


Iki šiol totemizmą nagrinėjome tik kaip viešąją instituciją: vie- 
ninteliai totemai, apie kuriuos kalbėjome, buvo klano, fratrijos 
ar ir genties dalykas!; atskiras individas čia dalyvavo tik kaip 
grupės narys. Bet žinome, kad nėra religijos, kuri neturėtų indi- 
vidualaus pobūdžio. Ši bendra pastaba tinka ir totemizmui. Gre- 
ta beasmenių ir kolektyvinių pagrindinių totemų esama ir kitų, 
būdingų kiekvienam individui ir išreiškiančių jo asmenybę; jų 
kultą jis atlieka asmeniškai. 


Kai kuriose Australijos ir daugumoje Šiaurės Amerikos indėnų 
bendruomenių“ kiekvienas individas su tam tikru daiktu pats 
palaiko ryšį, tolygų tam, kurį kiekvienas klanas palaiko su savo 
totemu. Kartais tai negyva būtybė ar padirbtas daiktas, bet labai 
dažnai - gyvūnas. Kai kada net tam tikra organizmo dalis, kaip 
galva, kojos, kepenys“. 

Daikto pavadinimas drauge yra ir individo vardas. Asmeni- 
nis vardas pridedamas prie kolektyvinio totemo, kaip romėnų 
praenomen prie nomen gentilicium. Tiesa, šį faktą mums paliudija 


' Totemai yra genties dalykas, nes visai genčiai rūpi, kad kiekvienas 
klanas puoselėtų savo totemo kultą. 

* Frazeris sudarė itin išsamų sąrašą tekstų, susijusių su individualiuoju 
totemizmu Šiaurės Amerikoje (Totemism and Exogamųy, III, p. 370-456). 

* Pavyzdžiui, huronų, irokėzų, algonkinų gentyse (Charlevoix, Histoire de 
la Nouvelle France, VI, p. 67-70; Sagard, Le grand voyage au pays des Hurons, 
p. 160), Tompsono indėnų gentyje (Teit, The Thompson Indians of British 
Columbia, p. 355). 

tik tam tikras bendruomenių skaičius*, bet turbūt jis yra visuoti- 
nis. Iš tiesų, tuojau įrodysime, kad daiktą ir individą sieja pri- 
gimtinis tapatumas, o šis prigimtinis tapatumas reiškia vardo 
tapatumą. Suteikiamas per itin reikšmingas religines apeigas, 
šis vardas pasižymi sakralinėmis savybėmis. Šiaip kasdienia- 
me gyvenime jis netariamas. Kartais net įprastas kalbos žodis, 
skirtas daiktui nusakyti, keičiamas, kad galėtų šią ypatingą funk- 
ciją atlikti". Juk kasdienės kalbos terminai religiniam gyvenimui 
nedera. 

Bent jau Amerikos gentyse šį vardą lydi emblema, priklau- 
santi kiekvienam asmeniui ir įvairiomis formomis vaizduojanti 
daiktą, kurį tas vardas reiškia. Pavyzdžiui, kiekvienas manda- 
nas nešioja kailį gyvūno, kurio homonimas yra jis pats“. Jei tai 
paukštis, dabinamasi jo plunksnomis". Huronai, algonkinai iš- 
sitatuiruoja ant kūnojo atvaizdą". Jis vaizduojamas ant ginklų". 
Šiaurės vakarų gentyse individuali emblema, visai kaip kolekty- 
vinė, išraižoma ar išdrožiama ant rykų, ant namų“ ir t. t.; ji yra 
asmeninės priklausomybės ženklas!'!. Dažnai abu herbai jun- 
giami draugėn; tai iš dalies paaiškina, kodėl toteminiai herbai 
šiose gentyse yra tokie įvairūs'*. 

Individą irjo eponimą - gyvūną sieja itin glaudūs ryšiai. Žmo- 
gus turi kažką gimininga gyvūno prigimčiai - jo gerąsias savy- 
bes, beje, taip pat ir ydas. Pavyzdžiui, tikima, jog žmogus, kurio 


* Juinų (Howitt, Nat. Tr., p. 133), kurnajų (Ibid., p. 135), kai kurių Kvin- 
slendo genčių (Roth, Superstition, Magic and Medicine, North Oueensland Et- 
hnography, Bulletin, Nr. 5, p. 19; Haddon, Head-hunters, p. 193), delavarių 
(Heckewelder, An Account of the History... of the Indian Nations, p. 238), Tomp- 
sono indėnų (Teit, Op. cit., p. 355), sališų (Hill Tout, Rep. of the Ethnol. of the 
Statlumh, J. A. I., XXXV, p. 147 ir toliau) atvejis. 

> Hill Tout, Loc. cit., p. 154. 

* Catlin, Manners and Customs ir kt., Londres, 1876, I, p. 36. 

“ Lettres ėdifiantes et curieuses, Nouvelle ėdition, VI, p. 172 ir toliau. 

* Charlevoix, Op. cit., VI, p. 69. 

* Dorsey, Siouan Cults, XI" Rep., p. 443. 

1“ Boas, Kwakiutl, p. 323. 

" Hill Tout, Loc. cit., p. 154. 

" Boas, Kwakiuti, p. 323. 

herbas yra erelis, geba įžvelgti ateitį; jei jis vadinamas lokio var- 
du, galįs būti sužeistas kovoje, nes lokys nerangus, sunkus ir 
lengvai leidžiasi užspendžiamas"!; jei gyvūnas niekinamas, to- 
kios pat paniekos susilaukia ir žmogus". Dvi būtybės netgi taip 
giminingos, kad tam tikromis aplinkybėmis, ypač kilus pavojui, 
žmogus esą galįs įgauti to gyvūno pavidalą“. Ir atvirkščiai, gy- 
vūnas laikomas tarsi žmogaus antrininku, yra tarsi koks jo alter 
eg0'*. Jų sąjunga tokia glaudi, kad jų likimas dažnai neatskiria- 
mas - nepaliesi vieno, kad nepajustų ir kitas". Jei gyvūnas nusi- 
baigia, žmogaus gyvybei irgi gresia pavojus. Tad labai paplitusi 
taisyklė: negalima užmušti gyvūno, juo labiau valgyti jo mėsos. 
Draudimas, kuris klano totemui turi įvairiausių švelninančių 
išlygų, čia kur kas griežtesnis ir kategoriškesnis"!*. 

Gyvūnas savo ruožtu saugo žmogų ir yra lyg jo globėjas. Įspėja 
jį apie pavojus ir moko, kaip jų išvengti""; sakoma, kad gyvūnas — 


5 Miss Hletcher, The Import of the Totem, a Study from the Omaha Tribe 
(Smithsonian Rep. for 1897, p. 583). - Panašių faktų aptinkama: žr. Teit, Op. 
cit., p. 354, 356; Peter Jones, History of the Ojibway Indians, p. 87. 

'* Taip yra, pavyzdžiui, su šunimi sališų gentyje dėl vergystės, kurią šis 
kenčia (Hill Tout, Loc. cit., p. 153). 

“ Langloh Parker, Euahlayi, p. 21. 

28 „Žmogaus dvasia, - sako Mrs. Parker (Ibid.), - slypi jo Yunbeai (indivi- 
dualiame toteme), o jo Yunbeai slypi jame pačiame“. 

V Langloh Parker, Op. cit., p. 20. Taip pat yra kai kuriose sališų gentyse 
(Hill Tout, Ethn. Rep. on the Stseelis and Skaulits Tribes, J. A. I, XXXIV, p. 324). 
Šis faktas yra bendras Centrinės Amerikos indėnams (Brinton, Nagualism, a 
Study in Native American Folklore and History, in Proceedings of the American 
Philosophical Society, XXXIII, p. 32). 

"* Parker, Ibid.; Howitt, Nat. Tr., p. 147; Dorsey, Siouan Cults, XI" Rep., 
p. 443. Beje, Frazeris sudarė amerikietiškų atvejų sąrašą, nustatydamas, 
kas šiam draudimui yra bendra (Totemism a. Exogamy, III, p. 450). Tiesa, 
matėme, kad Amerikoje žmogui buvo privalu nudobti gyvūną, iš kurio odos 
gaminama tai, ką etnografai vadina gydomuoju krepšiu. Bet šis paprotys 
pastebėtas tik penkiose gentyse; tikriausiai tai pakitusi vėlyva institucijos 
forma. 

" Howitt, Nat. Tr., p. 135, 147, 387; Austral. Medicine Men, J. A. I., XVI, 
p. 34; Teit, The Shuswap, p. 607. 


GRYNAI TOTEMINIAI TIKĖJIMAI 175 


žmogaus draugas“. O kadangi dažnai tikima gyvūną turint ste- 
buklingų galių, jis jas perduoda savo žmogiškajam bendrui. Ši- 
sai tiki esąs atsparus kulkoms, strėlėms, bet kokiems smūgiams“. 
Žmogus taip pasitiki savo globėjo galia, kad net nepaiso didžiau- 
sių pavojų ir ramiai, be baimės atlieka stulbinamus žygdarbius: 
tikėjimas suteikia jam drąsos ir jėgų“. Vis dėlto Žmogaus ryšys 
su savo globėju nėra gryna ir paprasta priklausomybė. Žmogus 
savo ruožtu taip pat gali daryti gyvūnui įtaką. Jis jam įsakinėja; 
jis jį valdo. Kurnajus, kurio draugas ir sąjungininkas yra ryklys, 
tariasi galįs užkeikimu išvaikyti ryklius, keliančius grėsmę lai- 
vui". Kitais atvejais manoma, kad toks ryšys suteikia žmogui 
ypatingos galios sėkmingai tą žvėrį sumedžioti“*. 

Pati šių ryšių esmė, regis, reiškia, kad būtybė, su kuria kiek- 
vienas Žmogus šitaip yra susijęs, pati tegali būti atskiras indivi- 
das, o ne klasė. Rūšis negali būti alter ego. Tam tikrais atvejais 
vienas ar kitas medis, viena ar kita uola, vienas ar kitas akmuo iš 
tikrųjų atlieka šį vaidmenį". Šitaip neišvengiamai esti kiekvie- 
nąsyk, kada tai yra gyvūnas ir kada šio gyvūno gyvenimas ir 
Žmogaus gyvenimas turi bendrumo. Tokio pobūdžio vienybė ne- 
gali saistyti su visa rūšimi, nes nėra dienos nei valandos, kad ši 
rūšis neprarastų kurio nors iš savo narių. Vis dėlto primityvus 
žmogus mąstydamas kažkaip nesugeba atskirti individo nuo 


* Meyer, Manners and Customs of the Aborigines of the Encounter Bay Tribe, 
in Woods, p. 197. 

* Boas, VI" Rep. on the North-West Tribes of Canada, p. 93; Teit, The Thomp- 
son Indians, p. 336; Boas, Kwakiutl, p. 394. 

? Faktų aptinkama žr. Hill Tout, Rep. of the Ethnol. of the Statlumh. J. A. I., 
XXXV, p. 144, 145. Plg. Langloh Parker, Op. cit., p. 29. 

3 Šiuos duomenis Howittas pateikia laiške Frazeriui (Totemism and Exo- 
gamy, I, p. 495 ir past. 2). 

“ Hill Tout, Ethnol. Rep. on the Stseelis and Skaulits Tribes, J. A. I., XXXIV, 
p. 324. 

* Howitt, Australian Medicine Men., J. A. I., XVI, p. 34; Lafitau, Moeurs des 
Sauvages Amėricains, I, p. 370; Charlevoix, Histoire de la Nouvelle France, VI, 
p. 68. Taip pat yra su atai ir tamaniu Motoje (Codrington, The Melanesians, 
p. 250-251). 

rūšies; ryšys, siejantis jį su vienu, natūraliai aprėpia ir kitą; jis 
juos suvokia vienodai. Taigi visa toji rūšis jam yra sakralinė“. 
Ta būtybė globėja, žinoma, vadinama įvairiais vardais, nely- 
gu bendruomenė: nagual Meksikos indėnų gentyse“, manitou — 
algonkinų, okki - hurontų gentyse, snam - kai kurių sališų genty- 
se“, sulia - kitų“", budjan -juinų gentyse*!, yunbeai - euahlajų?* ir 
t. t. Kadangi šie tikėjimai ir apeigos Šiaurės Amerikos indėnams 
labai reikšmingi, jiems apibrėžti buvo pasiūlyta sukurti žodį 1a- 
gualizmas arba manituizmas“. Bet suteikus jiems atskirą vardą 
kyla pavojus nepripažinti jų ryšio su totemizmu. Tai iš tiesų tie 
patys principai, kurie vienur taikomi klanui, o kitur individui. 
Abiem atvejais tai tas pats tikėjimas, kad daiktus ir žmones sieja 
gyvybinis ryšys ir daiktai yra apdovanoti ypatingomis galiomis, 
kuriomis naudojasi jų sąjungininkai Žmonės. Iš čia atsirado pa- 
protys suteikti žmogui daikto, prie kurio jis yra prisijungęs, var- 
dą ir prie šio vardo pridurti emblemą. Totemas yra klano globė- 
jas, kaip asmeninis totemas - individo globėjas. Tad svarbu, kad 
terminija išryškintų šią dviejų sistemų giminystę; štai kodėl 


*6 O argi ne tarp tų gyvūnų-globėjų ir fetišų Frazeris tarėsi galįs nubrėžti 
demarkacijos liniją? Pagal jį, fetišizmas prasidedąs, kai esybė globėja yra 
individualus objektas, o ne klasė (Totemism, p. 56); o Australijoje kartais tai 
koks nors konkretus gyvūnas (Žr. Howitt, Australian Medicine Men, J. A. L., 
XVI, p.34). Tiesą pasakius, fetišo ir fetišizmo sąvokos neatitinka nieko api- 
brėžto. 

* Brinton, Nagualism, Proceedings of the Amer. Philos. Society, XXXIII, p. 32. 

* Charlevoix, VI, p. 67. 

? Hill Tout, Rep. on the Ethnol. of the Statlumh of British Columbia, J. A. I., 
XXXV, p. 142. 

* Hill Tout, Ethnol. Rep. of the ŠStseelis a. Skaulits Tribes, J. A. I., XXXIV, 
p. 311 ir toliau. 

* Howitt, Nat. Tr., p. 133. 

* Langloh Parker, Op. cit., p. 20. 

S J. W. Powell, An American View of Totemism, in Man, 1902, Nr. 84; Tylor, 
Ibid., Nr. 1. Andrew Langas analogiškas mintis išsakė žr. Social Origins, 
p. 133-135. Galiausiai pats Frazeris, grįždamas prie savo ankstesnės nuo- 
monės, šiandien mano, kad tol, kol bus geriau susipažinta su ryšiu tarp 
kolektyvinių totemų ir guardian spirits (dvasių sergėtojų. - Vert. past.), ver- 
čiau juos vadinti skirtingais vardais (Totemism and Exogamy, II, p. 456). 

drauge su Frazeriu individualųjį, arba asmeninį, totemizmą mes 
vadinsime kultu, kurį kiekvienas asmuo atlieka savo globėjui. 
Šis posakis juo teisingesnis, kad tam tikrais atvejais primityvas 
pats vartoja tokį pat žodį, apibrėždamas klano totemą ir gyvūną 
— individo globėją*. Jeigu Tyloras ir Powellas atmetė šį pavadi- 
nimą ir toms dviem religinių institucijų kategorijoms reikalavo 
skirtingų terminų, tai todėl, kad, jų manymu, kolektyvinis tote- 
mas tėra paprasta etiketė be jokio religinio pobūdžio*?. Bet mes, 
atvirkščiai, žinome, kad tai sakralinis dalykas, netgi aukštesnio 
laipsnio nei gyvūnas globėjas. Beje, šioje studijoje toliau išryš- 
kės, kaip labai šios dvi totemizmo rūšys viena nuo kitos neatski- 
riamos?. 

Vis dėlto, nors ir kokios giminingos šios dvi institucijos, tarp 
jų esama reikšmingų skirtumų. Klanas kildina save iš gyvūno 
ar augalo - savo totemo, individas neįžvelgia jokios giminys- 
tės tarp savęs ir asmeninio totemo. Tai draugas, sąjungininkas, 
užtarėjas, o ne giminaitis. Išnaudojami privalumai, kuriuos ma- 
noma jį turint; bet juodu nėra vieno kraujo. Antra, klano nariai 
leidžia kaimyniniams klanams valgyti gyvūną, kurio vardu jie 
kolektyviai vadinasi, su vienintele sąlyga: kad būtų atliekamos 
būtinos apeigos. Ir atvirkščiai, individas ne tik pats gerbia rū- 
šį, kuriai priklauso jo asmeninis totemas, bet ir stengiasi sau- 
goti ją nuo prašalaičių, bent jau ten, kur žmogaus ir gyvūno 
likimas atrodo susijęs. 

Bet šios dvi totemų rūšys pirmiausia skiriasi tuo, kaip jos 
įgytos. 

Kolektyvinis totemas sudaro kiekvieno individo teisėtą sta- 
tusą: paprastai jis paveldimas; šiaip ar taip, jį lemia kilmė; žmo- 
gaus valia čia nieko nereiškia. Kartais vaikas gauna motinos 


* Australijoje taip yra juinų (Howitt, Nat. Tr., p. 81), narinjerų gentyse 
(Meyer, Manners a. Customs of the Aborigines of the Encounter Bay Tribe, in 
Woods, p. 197 ir toliau). 

5 „Totemas ne ką daugiau panašus į individo globėją kaip koks nors 
herbas į šventojo atvaizdą“, - teigia Tyloras (Loc. cit., p. 2). Frazeris nūnai 
pritaria Tyloro nuomonei, nes nebepripažįsta klano totemui jokių religinių 
savybių (Totemism and Exogamųy, II, p. 452). 

3 Žr. žemiau, tą pačią dalį, sk. IX. 

totemą (kamilarojai, djeriai, urabunai); kartais tėvo (narinjerai, 
varamungai ir t. t.); pagaliau kartais totemą, vyraujantį ten, kur 
jo motina pastojo (aruntai, loritjai). Asmeninis totemas, atvirkš- 
čiai, įgyjamas sąmoningai*': jį sąlygoja virtinė ritualinių veiks- 
mų. Dažniausiai Amerikos indėnai elgiasi taip: maždaug lyti- 
nės brandos laikotarpiu, įšventinimui artėjant, jaunuolis pasi- 
šalina į atkampią vietą, pavyzdžiui, į girią. Čia kurį laiką - nuo 
keleto dienų iki kelerių metų -jis atlieka įvairiausius pratimus, 
alinančius ir svetimus Žmogaus prigimčiai. Pasninkauja, marina 
save, visaip save žaloja. Jis tai bastosi, šaižiai klykaudamas, tie- 
siog stūgaudamas, tai drykso paslikas ant žemės ir aimanuoja. 
Kartais šoka, meldžiasi, šaukiasi savo įprastų dievybių. Galiau- 
siai privaro save iki smarkaus sudirgimo, kone kliedesio. Kai jį 
ištinka toks priepuolis, jo vaizdiniai netrunka virsti haliucina- 
cijomis. „Savo įšventinimo išvakarėse, - pasakoja Heckewelde- 
ris, - jaunuolis turi kaitalioti pasninką ir medicininį režimą; jis 
susilaiko nuo bet kokio maisto, ryja stipriausius ir šlykščiausius 
narkotikus. Progai pasitaikius geria nuodingų vaistažolių nuo- 
virus, kol jo sąmonė iš tiesų susidrumsčia. Tuomet jis regi ar 
tariasi regįs vizijas, nepaprastus sapnus, kuriems visos tos prie 

monės parengė palankią dirvą. Jis įsivaizduoja skrendąs oru, 
besiskverbiąs po žeme, šokinėjąs virš slėnių nuo vienos viršū- 
nės ant kitos, besikaunąs, sutramdąs milžinus ir pabaisas“. Kai 
jis regi ar -o tai tas pat - tariasi regįs sapne ar tikrovėje gyvūną, 


* Pagal vieną Mathew fragmentą, votjobalukų gentyje individualus tote- 
mas esąs paveldimas. „Kiekvienas individas, - sako jis, - laiko kokį nors 
gyvūną, augalą ar negyvą daiktą tarsi savo atskiru, asmeniniu totemu, pavel- 
dėtu iš motinos“ (J. and Proc. of the R. Society of N. S. Wales, XXXVIII, p. 291). 
Tačiau neginčijama, kad jei visų vienos šeimos vaikų asmeninis totemas 
būtų jų motinos, tai nei jie, nei jų motina iš tikrųjų asmeninių totemų netu- 
rėtų. Mathew turbūt nori pasakyti, kad kiekvienas individas savo asmeninį 
totemą pasirenka iš tarpo daiktų, priskirtų jo motinos klanui. Iš tiesų pama- 
tysime, kad kiekvienas klanas turi savo individualius totemus, išimtinę savo 
nuosavybę; kitų klanų nariai jais disponuoti negali. Ta prasme kilmė iš 
dalies — bet tik iš dalies - sąlygoja asmeninį totemą. 

* Heckewelder, An Account of the History, Manners and Customs of He 
Indian Nations who once inhabited Pensylvania, in Transactions of the Historical 
and Literary Committee of the American Philos. Society, I, p. 238. 

kaip jam atrodo, demonstruojantį jam draugiškus ketinimus, įsi- 
vaizduoja suradęs savo laukiamą globėją“. 

Bet Australijoje tokia procedūra praktikuojama retai“. Šiame 
žemyne asmeninis totemas atrodo greičiau primestas pašalinio 
asmens arba per gimimą*!, arba per įšventinimą*“. Paprastai šį 
vaidmenį atlieka giminaitis ar asmuo, kuriam suteikti ypatingi 
įgaliojimai, koks nors senolis ar žynys. Kartais šiems tikslams 
pasitelkiami burtai. Pavyzdžiui, Šarlotės įlankoje, Bedfordo ky- 
šulyje, prie Prozerpinos upės, kūdikio senelė arba kitos senolės 
ima galelį bambagyslės, prie kurios prisitvirtina placenta, ir vis- 
ką gana smarkiai suka. Tuo tarpu kitos senolės, susėdusios ra- 
tu, iš eilės siūlo įvairius vardus. Išrenkamas tas, kuris buvo iš- 
tartas tą akimirką, kai bambagyslė nutrūko*?. Jorko kyšulyje, ja- 
raikanų gentyje, įšventinamam jaunuoliui išlupus dentį, jam 
duodamas šlakelis vandens burnai praskalauti ir pasiūloma jį 
išspjauti į sklidiną kubilą. Senoliai kruopščiai apžiūri šitaip iš- 
spjautą kraujo ir seilių krešulį, ir daiktas, kurio formą jis prime- 
na, tampa asmeniniu jaunuolio totemu**. Kitais atvejais vienas 
asmuo tiesiogiai perduoda totemą kitam, pavyzdžiui, tėvas sū- 
nui, dėdė sūnėnui“. Taip daroma ir Amerikoje. Hillo Touto pa- 


» Žr. Dorsey, Siouan Cults, XI" Rep., p. 507; Catlin, Op. cit., I, p. 37; Miss 
Fletcher, The Import of the Totem, in Smithsonian Rep. f., 1897, p. 580; Teit, The 
Thompson Indians, p. 317-320; Hill Tout, J. A. I., XXXV, p. 144. 

* Vis dėlto pasitaikė keletas pavyzdžių. Kurnajų burtininkams indivi- 
dualūs totemai pasirodo sapne (Howitt, Nat. Tr., p. 387; On Australian Me- 
dicine Men, in J. A. I. XVI, p. 34). Bedfordo kyšulio gyventojų manymu, kai 
koks senolis visą naktį sapnuoja kokį nors daiktą, tas daiktas yra asmeninis 
totemas pirmo žmogaus, kurį jis rytoj sutiks (W. E. Roth, Superstition, Magic 
a. Medicine, p. 19). Bet gali būti, kad šitaip įgyjami tik papildomi, antriniai 
totemai, nes toje pačioje gentyje, kaip jau minėjome, įšventinimo apeigos 
atliekamos kitu būdu. 

* Kai kuriose gentyse, apie kurias kalba Rothas (Ibid.); kai kuriose genty- 
se Meriboro kaimynystėje (Howitt, Nat. Tr., p. 147). 

* Viradžurių gentyje (Howitt, Nat. Tr., p. 406; On Australian Medicine 
Men, in J. A. I., XVI, p. 50). 

5 Roth, Loc. cit. 

* Haddon, Head Hunters, p. 193 ir toliau. 

* Viradžurių gentyje (ta pati informacija kaip aukščiau, p. 179, past. 5). 

teiktame pavyzdyje veikia šamanas“, norintis perduoti savo to- 
temą sūnėnui. „Dėdė paėmė savo snam (asmeninio totemo) sim- 
bolinę emblemą; tai buvo sudžiūvusi kažkokio paukščio oda. 
Liepė sūnėnui virš jos pūstelėti, paskui padarė tą patį ir ištarė 
paslaptingus žodžius. Tuomet Poliui (taip vadinosi sūnėnas) 
pasirodė, kad oda virsta gyvu paukščiu, kuris kiek laiko sklan- 
do aplink juos, o paskui išnyksta. Poliui buvo liepta tą pačią 
dieną gauti tokios pat rūšies paukščio odą; tą jis ir padarė. Kitą 
naktį Polis regėjo sapną, kur snam jam pasirodė žmogaus pavi- 
dalu, pasakė paslaptingą vardą, kurį reikės ištarti norint į jį kreip- 
tis, ir pažadėjo jam savo globą“*?. 

Asmeninis totemas ne tik įgyjamas ir suteikiamas; jo įgijimas 
apskritai nėra privalomas. Australijoje esama daugybės genčių, 
kur šis paprotys, regis, visiškai nežinomas**. Be to, netgi ten, kur 
yra, dažnai jis nebūtinas. Pavyzdžiui, euahlajų gentyje, nors vi- 
si Žyniai ir turi asmeninį totemą, iš kurio semiasi savo galią, yra 
daugybė paprastų žmonių, kurie jo neturi. Tai malonė, kurią su- 
teikia žynys, bet pirmiausia jis ja apdovanoja savo draugus, nu- 
mylėtinius, tuos, kurie trokšta tapti jo kolegomis*?. Taip pat kai 
kurių sališų gentyse asmenys, norintys ypatingai pasižymėti ka- 
re ar medžioklėje arba pretenduojantys į šamano pareigas, vie- 
ninteliai pasirūpina tokio pobūdžio globėju“. Tad asmeninis 
totemas, regis, laikomas - bent kai kurių tautelių - veikiau pra- 
našumu ir privalumu negu būtinybe. Įsitaisyti jį ne pro šalį, bet 
tai nėra būtina. Ir atvirkščiai, nebūtina tenkintis vienu totemų; 
jei nori būti saugesnis, niekas tau nedraudžia pasistengti įgyti 


* Apskritai, regis, tėvas taip perduoda totemą sūnui tik tada, kai yra 
šamanas ar burtininkas. Lygiai taip pat yra Tompsono indėnų (Teit, The 
Thompson Indians, p. 320) ir viradžurių, apie kuriuos neseniai buvo kalbėta, 
gentyje. 

* Hill Tout (J. A. I., XXXV, p. 146-147). Ritualo esmė yra pūstelėti į odą: 
jei jis neteisingai atliekamas, totemo perdavimas neįvyksiąs, nes, kaip pa- 
matysime vėliau, pūstelėjimas vyra siela. Drauge pūsdami į gyvūno odą, 
burtininkas ir įšventinamasis iškvepia dalelę savo sielos, kuri susilieja su 
esybe gyvūno, taip pat dalyvaujančio tame rituale kaip simbolis. 

* N. W. Thomas, Further Remarks on Mr. Hill Tout's Views on Totemism in 
Man, 1904, p. 85. 

* Langloh Parker, Op. cit., p. 20, 29. 

* Hill Tout, in J. A. I, XXXV, p. 143 ir 146; Ibid., XXXIV, p. 324. 

jų keletą?', ir priešingai, jei taviškis prastai tau tarnauja, gali jį 
pakeisti kitu““. 

Bet asmeniniam totemui, nors jis nebūtinas ir laisvesnis, bū- 
dinga ištvermė, atsparumas, toli gražu nepasiekiami klano to- 
temui. Vienas pagrindinių Hillo Touto informatorių buvo ap- 
krikštytas sališas; ir vis dėlto, nors jis nuoširdžiai atsisakė vi- 
sų savo protėvių tikėjimų, nors ir tapo pavyzdiniu katechetu, 
jo tikėjimas asmeninių totemų veiksmingumu liko nepajudina- 
mas“. Be to, nors civilizuotose šalyse kolektyvinio totemizmo 
jau nelikę nė pėdsako, įsitikinimu, kad kiekvieną Žmogų ir gy- 
vūną, augalą ar kokį nors išorinį objektą sieja tam tikras ben- 
drumas, grindžiami papročiai, dar pasireiškiantys kai kuriose 
Europos šalyse**. 


II 


Tarp kolektyvinio ir individualiojo totemizmų yra tarpinė for- 
ma, apimanti ir vieną, ir kitą: seksualinis totemizmas. Jis paste- 
bimas tik Australijoje, ir tai nedaugelyje genčių. Pirmiausia jis 
minimas Viktorijoje ir Naujajame Pietų Velse??. Mathew, tiesa, 
tvirtina jį radęs visose savo aplankytose Australijos dalyse, bet 
tikslių faktų savo teiginiams paremti nepateikia““. 


?! Parker, Op. cit., p. 30; Teit, The Thompson Indians, p. 320; Hill Tout, in 
J. A. I, XXXV, p. 144. 

22 Charlevoix, VI, p. 69. 

3 Hill Tout, Ibid., p. 145. 

“ Pavyzdžiui, kūdikiui gimus, sodinamas medis ir vėliau apgaubiamas 
maldinga globa, nes tikima, kad medžio ir vaiko likimas yra vienodas. Fra- 
zeris savo Golden Bough pateikė papročių ar tikėjimų, skirtingai perteikian- 
čių tą pačią idėją (plg. Hartland, Legend of Perseus, II, p. 1-55). 

> Howitt, Nat. Tr., p. 148 ir toliau. Fison et Howitt, Kamilaroi and Kurnai, 
p. 194, 201 ir toliau. Dawson, Australian Aborigines, p. 52. Petrie jį nurodo ir 
Kvinslende (Tom Petries Reminiscences of Early Oueensland, p. 62 ir 118). 

* Journal a. Proceed, of the R. Society of N. S. Wales, XXXVIII, p. 339. Ar 
seksualinio totemizmo pėdsakus galima įžvelgti viename varamungų pa- 
pročių? Laidojant mirusį paliekamas rankos kaulas. Jei kaulas moters, jis 
įdedamas į žievę ir apgaubiamas emu, jei vyro, - pelėdos plunksnomis 
(North. Tr., p. 169). 

Ten įvairiose tautelėse visi genties vyrai ir visos moterys, ne- 
svarbu kokiam klanui priklausytų, sudaro tarytum dvi atskiras 
ir netgi priešiškas bendruomenes. O kiekviena iš šių dviejų sek- 
sualinių grupių tiki esanti paslaptingai susijusi su tam tikru 
gyvūnu. Kurnajų gentyje visi vyrai mano esą tarsi nykštukinio 
emu (Yeerūnę) broliai, visos moterys - tarsi puikiosios devynbal- 
sės (Djeetgūn) seserys; visi vyrai yra Yeerūno, o visos moterys — 
Djeetgūn. Votjobalukų, vurunjerių gentyse šį vaidmenį atitinka- 
mai atlieka šikšnosparnis ir nightjar (lyg ir kokia pelėda). Kitose 
gentyse nightjar pakeičia genys. Kiekviena lytis gyvūną, su ku- 
riuo yra taip susigiminiavusi, laiko savo globėju, su kuriuo pri- 
valu nepaprastai pagarbiai elgtis: todėl draudžiama jį žudyti ir 
valgyti?" 

Taigi šio gyvūno-globėjo santykis su kiekviena socialine ben- 
druomene toks pat kaip klano totemo su pastarąja grupe. Tad 
pasakymas „seksualinis totemizmas“, kurį mes pasiskoliname 
iš Frazerio“, yra pateisinamas. Šis naujo tipo totemas netgi labai 
panašus į klano totemą, nes jis irgi kolektyvinis; jis vienodai 
priklauso visiems tos pačios lyties individams. Panašus jis ir 
tuo, kad reiškia kilmės ir giminystės ryšį tarp gyvūno-globėjo ir 
atitinkamos lyties: kurnajų gentyje visi vyrai laikomi kilusiais 
iš Yeerūng, o visos moterys - iš Djeetgūn*?. Pirmasis stebėtojas, 
1834 m. paminėjęs šią savitą instituciją, ją aprašė šitaip: „Tilmu- 
nas, mažas paukštelis sulig strazdu giesmininku (lyg ir koks 
genys), moterų yra laikomas pirmuoju, sukūrusiu moteris. Šiuos 
paukščius garbina tik moterys“**. Taigi tai buvęs didis protėvis. 
Antra vertus, tas pats totemas priartėja prie asmeninio totemo. 
Tikima, kad kiekvienas lytinės grupės narys susijęs su tam tikru 
atitinkamos gyvūnų rūšies individu. Abiejų gyvenimai taip 


*" Net minimas atvejis, kai kiekviena seksualinė grupė turėjusi po porą 
seksualinių totemų; pavyzdžiui, vurunjeriams priklausę ir seksualiniai kur- 
najų totemai (nykštukinis emu ir puikioji devynbalsė) drauge su votjobalu- 
kų totemais (šikšnosparnis ir miško pelėda nightjar). Žr. Howitt, Nat. Tr., 
p. 150. 

8 Totemism, p. 51. 

> Kamilaroi and Kurnai, p. 215. 

“ Threlldke, cituojama pagal Mathew, Loc. cit., p. 339. 

glaudžiai susiję, kad gyvūno galas lemiąs mirtį ir žmogui. „Šikš- 
nosparnio gyvenimas tai žmogaus gyvenimas',- tvirtina vot- 
jobalukai“!. Štai kodėl kiekviena lytis ne tik gerbia savo totemą, 
bet ir kitos lyties narius verčia jį gerbti. Kiekvienas tokio drau- 
dimo pažeidimas sukelia tikras kruvinas kautynes tarp vyrų ir 
moterų“?. 

Galų gale šių totemų originalumas - kad jie yra tarytum ir 
genties totemai. Jie bus atsiradę dėl to, kad visa gentis įsivaiz- 
duojama ištisai kilusi iš vienos mitinių būtybių poros. Regis, 
toks tikėjimas reiškia, jog genties jausmas įgavo pakankamai jė- 
gų, kad nustelbtų klanų partikuliarizmą. O įsitikinimo, jog vyrų 
ir moterų kilmė esanti skirtinga, priežastis veikiausiai bus ta, 
kad skirtingos lytys gyvena atsiskyrusios“. 

Įdomu būtų sužinoti, kaip australo sąmonėje seksualiniai to- 
temai susiję su klano totemais, kokių esama saitų tarp dviejų 
protėvių, iš kurių šitaip kildinama gentis, ir tų, iš kurių, kaip 
manoma, kilęs kiekvienas klanas atskirai. Tačiau kol kas mūsų 
turimi etnografiniai duomenys dar neleidžia šio klausimo iš- 
spręsti. Beje, nors ir koks natūralus ir net būtinas atrodo jis mums, 
labai gali būti, kad čiabuviams jis niekada nerūpėjo. Iš tikrųjų, 
jie visai nejaučia poreikio derinti ir sisteminti savo tikėjimus taip 
kaip mes““. 


“ Howitt, Nat. Tr., p. 148, 151. 

** Kamilaroi and Kurnai, p. 200-203; Howitt, Nat. Tr., p. 149; Petrie, Op. 
cit., p. 62. Kurnajų gentyse tos kruvinos kautynės baigiasi vedybomis, būda- 
mos tarsi ritualinė jų įžanga. O kartais tokie mūšiai virsta tiesiog žaidimais 
(Petrie, Ioc. cit.). 

8 Šiuo klausimu žr. mūsų studiją La Prohibition de Vinceste et ses origines, 
in Annėe Sociol., I, p. 44 ir toliau. 

** Vis dėlto Žemiau (sk. IX) pamatysime, kad seksualiniai totemai susiję 
su didžiaisiais dievais. 

Penktas skyrius 


Šių tikėjimų kilmė 


Kritinis teorijų nagrinėjimas 


Tikėjimai, kuriuos ką tik apžvelgėme, akivaizdžiai yra religinės 
prigimties, nes jie leidžia daiktus klasifikuoti į sakralinius ir 
profaninius. Žinoma, čia kalbama ne apie dvasines būtybes, ir 
visoje apžvalgoje mes net neturėjome progos ištarti žodžių „dva- 
sios“, „genijai“, „dievybės“. Bet dėl šios priežasties kai kurie 
autoriai, kuriuos, beje, mums dar teks minėti, totemizme nenorė- 
jo įžvelgti religijos, neteisingai suvokdami religijos fenomeną. 
Kita vertus, neabejojame, kad ši religija yra pati primityviau- 
sia, kokią nūnai galima rasti, ir netgi, labai tikėtina, kokia kada 
nors yra buvusi. Iš tiesų ji neatskiriama nuo socialinės organi- 
zacijos klanų pagrindu. Ją ne tik - kaip esame parodę - galima 
apibrėžti siejant su pastarąja, bet ir neatrodo, kad klanas, tokiu 
pavidalu, kokį jis turi daugumoje Australijos bendruomenių, bū- 
tų galėjęs egzistuoti be totemo. To paties klano narių nesieja nei 
bendra gyvenamoji vieta, nei bendras kraujas, jie nebūtinai yra 
vieno kraujo ir dažnai gyvena pasklidę po skirtingas genties 
teritorijos vietas. Vadinasi, jų vienybė paremta tiktai bendru var- 
du ir ta pačia emblema, tuo, kad jie tiki palaiką tuos pačius ry- 
šius su tomis pačiomis daiktų kategorijomis, tuo, kad atlieka 
tuos pačius ritualus, tai yra kad galų gale juos vienija tas pats 
toteminis kultas. Taigi totemizmas ir klanas turi bent jau tokį 
ryšį, kad klanas nesusimaišo su vietine grupe. Ojuk organizaci- 
ja klanų pagrindu yra paprasčiausia organizacija, kokia tik 
mums yra žinoma. Jeigu tik bendruomenę sudaro du pirminiai 
klanai, ji egzistuoja su visais savo esminiais elementais; vadina- 
si, kol nebus atrastos bendruomenės, teturinčios vieną klaną, 
elementaresnės organizacijos negali būti, ir mes iki šiol netiki- 
me, kad tokios bendruomenės pėdsakai būtų aptikti. Tokia so- 
cialinei sistemai solidari religija, pranokstanti visas kitas savo 
paprastumu, gali būti laikoma elementariausia, kokią mums 
teko pažinti. Tad jei mums pavyks atsekti ką tik gvildentų 

tikėjimų šaltinius, turime šansų atskleisti ir priežastis, paskati- 
nusias religinio jausmo atsiradimą. 

Bet, prieš pradedant patiems svarstyti šią problemą, derėtų 
peržvelgti autoritetingiausius iki šiol pateiktus sprendimus. 


Pirmiausia regime grupę mokslininkų, kurie tarėsi galį paaiš- 
kinti totemizmą, tiesiogiai jį kildindami iš ankstesnės religijos. 

Tylorui! ir Wilkenui* totemizmas esąs savita protėvių kulto 
forma: pereinamoji pakopa tarp dviejų religinių sistemų, žino- 
ma, galėjusi būti labai paplitusi sielų persikėlimo doktrina. Dau- 
gelis tautų tiki, kad siela po mirties ne amžinai liekanti bekūnė, 
o vėl įkvepianti gyvastį kokiam nors gyvam kūnui; kita vertus, 
„Kadangi žemesniųjų rasių psichologija nebrėžia jokios aiškios 
demarkacijos linijos tarp žmogaus ir žvėries sielų, ji lengvai pri- 
pažįsta Žmogaus sielos persikėlimą į gyvūno kūną“. Tyloras 
išvardija nemaža tokių atvejų?. Tokiomis sąlygomis protėvio įkve- 
piama religinė pagarba visai natūraliai persikelia į gyvūną ar 
augalą, su kuriuo jis nuo šiol yra sumišęs. Gyvūnas, kuriame 
šitaip įsikūnija garbinama būtybė, visiems to protėvio palikuo- 
nims, tai yra išjo kilusiam klanui, tampa šventenybe, kulto ob- 
jektu, Žodžiu sakant, totemu. 

Wilkeno pateikti faktai iš Malajų salyno bendruomenių lyg ir 
patvirtintų, kad būtent šitaip tenai atsiradę toteminiai tikėjimai. 
Javoje, Sumatroje ypač garbinami krokodilai; jie žmonėms yra 
geranoriai globėjai, kuriuos žudyti draudžiama; jiems atnašau- 
jamos aukos. O juk toks krokodilų kultas kilęs iš to, kad jie esą 
įkūniją protėvių sielas. Filipinų malajiečiai krokodilą laiko ta- 
rytum savo seneliu; tigrą - taip pat ir dėl tų pačių priežasčių. 


" Civilisation primitive, I, p. 465, II, p. 305: Remarks on Totemism, with 
especial reference to some modern theories concerning it, in J. A. I., XXVIII ir I žr. 
Nouvelle sėrie, p. 138. 

* Het Animisme bij den Volken van den indischen Archipel, p. 69-75. 

3 Tylor, Civilisation primitive, II, p. 8. 

* Tylor, Ibid., p. 8-21. 

Analogiški tikėjimai buvo pastebėti bantų gentyje". Melanezijoje 
kartais įtakingas asmuo mirdamas paskelbia savo valią įsikū- 
nyti į vieną ar kitą gyvūną arba augalą; suprantama, daiktas, 
kurį jis taip pasirenka savo pomirtine buveine, vėliau visai jo 
giminei tampa šventas“. Taigi totemizmas toli gražu nesąs pir- 
minis faktas, o atsiradęs iš sudėtingesnės religijos, buvusios 
anksčiau už jį". 

Tačiau bendruomenės, iš kurių gyvenimo paimti šie faktai, 
jau yra pasiekusios pakankamai aukštą kultūrą, šiaip ar taip, 
grynojo totemizmo laikotarpis jų jau pragyventas. Jas sudaro 
giminės, o ne toteminiai klanai". Net daugumą gyvūnų, kuriems 
reiškiama tokia religinė pagarba, garbina ne gimininės grupės, 
o ištisos gentys. Taigi jei šie tikėjimai ir apeigos ir turi kokį ryšį 
su senaisiais toteminiais kultais, dabar jie tėra pakitusios jų for- 
mos?, vadinasi, veik bejėgės atskleisti mums tų kultų kilmę. 
Suprasti, kaip susiformavo kuri nors institucija, neįmanoma ste- 
bint ją tuo metu, kai ji išgyvena visišką nuosmukį. Norint išsi- 
aiškinti, kaip atsirado totemizmas, reikia stebėti ne Javą, Sumat- 
rą ar Melaneziją, o Australiją. O juk čia nėra nei mirusiųjų kul- 
to'?, nei transmigracijos doktrinos. Žinoma, tikima, kad mitiniai 
herojai, klano įkūrėjai, tolydžio persikūnija - bet išskirtinai į žmo- 
nių kūnus; kaip toliau matysime, kiekvienas gimimas - vienos 
iš reinkarnacijų produktas. Tad toteminiai gyvūnai yra rituali- 
nis objektas ne dėl to, kad tikima juose slypint protėvių sielą. 


> G. Mc. Call Theal, Records of South-Eastern Africa, VII. Su šiuo veikalu 
mes pažįstami tik iš Frazerio straipsnio South African Totemism, pasirodžiu- 
sio žr. Man, 1901, Nr. 111. 

* Codrington, The Melanesians, p. 32-33, ir to paties autoriaus laiškas, 
Tyloro cituojamas žr. J. A. I, XXXVIII, p. 147. 

" Maždaug tokie yra Wundto sprendimo niuansai (Mythus und Religion, 
II, p. 269). 

* Tiesa, Tylorui klanas tėra padidėjusi giminė; taigi, ką galima pasakyti 
apie vieną tų grupių, savo mintimi sutampa su tuo, ką galima pasakyti apie 
kitą (J. A. I., XXVIII, p. 157). Tačiau ši koncepcija labai ginčytina; vien tik 
klanas suponuoja totemą, kuris visą savo prasmę įgauna tik klane ir tik per 
klaną. 

* Ta pačia prasme A. Lang, Social Origins, p. 150. 

10 Žr. aukščiau, p. 67. 

Tiesa, pirmieji protėviai neretai vaizduojami gyvūno pavidalu, 
ir toksai vaizdavimas labai dažnai - svarbus reiškinys, kurį 
mums reikės paaiškinti; bet jo sukelti negalėjo tikėjimas metemp- 
sichoze, sielų persikėlimu, nes jis Australijos bendruomenėms 
nepažįstamas. 

Beje, anaiptol negalėdamas paaiškinti totemizmo, šis tikėji- 
mas pats suponuoja vieną pagrindinių principų, kuriais tote- 
mizmas remiasi, - jis jau laiko įprastu dalyku tai, ką reikia pa- 
aiškinti. Iš tiesų, visai kaip totemizmas, jis daro prielaidą, kad 
žmogus suvokiamas kaip artimas gyvūno giminaitis, nes jei šios 
dvi sritys sąmonėje būtų griežtai atribotos, niekas netikėtų, kad 
žmogaus siela gali taip lengvai pereiti iš vieno į kitą. Gyvūno 
kūnas netgi turi būti laikomas tarsi tikrąja sielos gimtine, nes ji 
esą čia grįžta vos atgavusi laisvę. O persikėlimo doktrina postu- 
luoja šią ypatingą giminystę, anaiptol jos nepaaiškindama. Vie- 
nintelis argumentas, kurį pateikia Tyloras: kai kurie žmogaus 
anatominiai ir psichologiniai bruožai panašūs į gyvūno. „Lau- 
kinis, - sako jis, - su malonia nuostaba stebi pusiau žmogiškus 
gyvūnų bruožus, jų elgseną ir būdą. Ar nėra gyvūnas pats įsikū- 
nijimas, jeigu galima taip pasakyti, žmogui būdingų savybių, ir 
kai mes - kaip epitetą - kai kuriems Žmonėms pritaikome liūto, 
lokio, lapės, pelėdos, papūgos, gyvatės, kirmino vardą, ar neiš- 
reiškiame tada vienu žodžiu tam tikrų būdingų žmogaus bruo- 
žų?“!! Bet jei tokių panašumų ir pasitaiko, jie yra abejotini ir 
išimtiniai! Žmogus pirmiausia panašus į savo tėvus, bendrus, o 
ne į augalus ar gyvūnus. Retos ir abejotinos analogijos negalėjo 
užginčyti tokių aiškių atitikmenų nei pastūmėti Žmogų įsivaiz- 
duoti save ir savo pirmtakus kaip augalus ir gyvūnus - tam prieš- 
taravo kasdienė patirtis. Tad klausimas lieka neišspręstas, o ka- 
dangi jis neišspręstas, negalima teigti, kad totemizmas būtų pa- 
aiškintas'“. 


" Civilisation primitive, II, p. 23. 

"* Wundtas, pakartojęs Tyloro teorijos pagrindinius teiginius, mėgino 
paslaptingąjį žmogaus ir gyvūno ryšį paaiškinti kitaip; idėją bus pakišęs 
irstančio lavono vaizdas. Matydamas iš kūno lendančius kirminus, žmogus 
pamanęs, jog čia buvo įsikūnijusi siela, sprunkanti drauge su jais. Tad kir- 
minai ir - platesne prasme - ropliai (gyvatės, driežai ir t. t.) būtų pirmieji 

Galų gale visa ši teorija grynas nesusipratimas. Tylorui, kaip 
ir Wundtui, totemizmas tesąs atskiras gyvūnų kulto atvejis". Mes, 
priešingai, žinome, kad čia reikia įžvelgti visai ką kita, o ne kaž- 
kokią zoolatriją"*. Gyvūnas čia anaiptol nėra garbinamas; žmo- 
gus yra bemažjam lygus ir kartais net disponuoja juo kaip savo 
daiktu, o anaiptol nėra jo valdinys, kaip tikintysis savo dievui. 
Jei iš tiesų būtų tikima, kad toteminiai gyvūnai įkūnija protė- 
vius, svetimų klanų nariams niekas neleistų laisvai valgyti jų 
mėsos. Iš tiesų kultas nukreipiamas ne į gyvūną kaip tokį, oįjo 
simbolį, t. y. toteminį atvaizdą. O juk tarp šios simbolio religijos 
ir protėvių kulto nėra jokio sąryšio. 

Tyloras totemizmą priskiria protėvių kultui, o Jevonsas jį sie- 
ja su gamtos kultu", ir štai kaip jis tai daro. 

Kai žmogus, veikiamas nuostabos dėl reiškinių vyksmo nu- 
krypimų, apgyvendino pasaulį antgamtinėmis būtybėmis““, jis 
pajuto poreikį sutarti su grėsmingomis jėgomis, kuriomis pats 


gyvūnai, teikę prieglobstį mirusiųjų sieloms, ir dėl to jie lygiai taip pat būtų 
buvę pirmieji garbinami, nes atliko totemų vaidmenį. Tik vėliau kiti gyvūnai 
ir net augalai bei negyvi daiktai bus buvę pakylėti į tokį pat rangą. Tačiau ši 
hipotezė nėra paremta nė menkiausiu įrodymu. Wundtas tvirtina (Mythus 
und Religion, II, p. 269), kad ropliai yra totemai, paplitę kur kas labiau negu 
kiti gyvūnai; iš to jis daro išvadą, kad jie yra pirminiai. Bet neįmanoma 
įžiūrėti nieko, kas galėtų pagrįsti šį teiginį, autoriaus neparemtą jokiu faktu. 
Iš totemų sąrašų, sudarytų tiek Australijoje, tiek Amerikoje, toli gražu neiš- 
ryškėja, kad kuri nors gyvūnų rūšis kur nors būtų gavusi pirmenybę. Tote- 
mai kiekviename regione įvairuoja, ir tai priklauso nuo čia vyraujančios 
faunos ir floros. Beje, jeigu pirmapradis totemų ratas buvęs taip griežtai 
ribotas, neaišku, kaip totemizmas būtų galėjęs atitikti esminį principą, pa- 
gal kurį du tos pačios genties klanai arba poklaniai privalo turėti du skirtin- 
gus totemus. 

5 „Kartais tam tikri gyvūnai garbinami, nes yra laikomi dieviškos protė- 
vių sielos įsikūnijimu, - sako Tyloras. - Šis tikėjimas yra tarsi koks manų 
(protėvių vėlės. - Vert. past.) kulto ir gyvūnų kulto derinys“ (Civilisation 
primitive, II, p. 305; plg. 308 in fine). Be to, Wundtas kalba apie totemizmą 
kaip apie animizmo dalį (II, p. 234). 

14 Žr. aukščiau, p. 151. 

5 Introduction to the History of Religion, p. 96 ir toliau. 

16 Žr. aukščiau, p. 31. 

save apsupo. Jis suprato: kad šios jo nesutriuškintų, geriausia 
būtų su kai kuriomis jų sudaryti sąjungą ir taip užsitikrinti jų 
paramą. O juk tuo istorijos laikotarpiu kitokios sąjungos, susi- 
vienijimo formos kaip giminystė žmogus nežinojo. Visi to paties 
klano nariai padeda vienas kitam, nes jie yra giminaičiai arba — 
o tai reiškia tą patį - save tokiais laiko; ir atvirkščiai, kiti klanai 
laikomi priešais, nes jie yra kito kraujo. Taigi vienintelis būdas 
pelnyti antgamtinių būtybių paramą buvo juos laikyti giminai- 
čiais ir kad jie tokiais laikytų Žmones: gerai žinoma blood-cove- 
nant (kraujo sutartis. - Vert. past.) leido lengvai šį tikslą pasiekti. 
Bet kadangi tuo metu dar nebuvo išsivysčiusi individo asmeny- 
bė, kadangi Žmogus tebuvo tam tikra savo grupės, tai yra savo 
klano, dalis, tokios giminystės sutartį kolektyviai sudarydavo 
klanas, o ne individas. Dėl tos pačios priežasties jis ją sudaryda- 
vo nesu kokiu nors atskiru objektu, o su visa natūralia grupe, tai 
yra su rūšimi, kurios dalį šis objektas sudarė, nes pasaulis žmo- 
gui atrodo taip, kaip sau atrodo jis pats, ir kaip jis savęs nesuvo- 
kia atskirto nuo savo klano, taip neįstengia suvokti ir daikto, 
atskirto nuo rūšies, kuriai šis priklauso. O daiktų rūšis, susijusi 
su klanu giminystės ryšiais, yra totemas, sako Jevonsas. 
Vadinasi, totemizmas numato glaudų ryšį tarp klano ir tam 
tikros kategorijos daiktų. Štai kas atrodo nelabai suderinama su 
tuo, ką mes žinome iš istorijos: kad, kaip teigia Jevonsas, šis ry- 
šys buvo sudarytas sąmoningai. Religijos - sudėtingi reiškiniai, 
jos tenkina pernelyg daugiapusius ir pernelyg neaiškius porei- 
kius, kad galėtų būti kilusios iš gerai apgalvoto valios akto. Beje, 
būdama pernelyg supaprastinta, ši hipotezė yra dar ir gerokai 
neįtikima. Sakoma, kad žmogus stengęsis užsitikrinti paramą 
antgamtinių būtybių, nuo kurių daug kas priklauso. Bet tuomet 
jis būtų turėjęs pirmiausia kreiptis į pačias galingiausias, į tas, 
kurių globa jį traukė kaip pati veiksmingiausia"". Tuo tarpu vi- 
siškai atvirkščiai - būtybės, su kuriomis jis užmezgė šią mistinę 
giminystę, dažniausiai yra iš pačių kukliausių. Kita vertus, jei 
tebuvo svarbu įgyti sąjungininkų ir gynėjų, būtų reikėję stengtis 


" Tą pripažįsta ir pats Jevonsas: „Yra pagrindo manyti, kad rinkdamasis 
sąjungininką žmogus turėtų atiduoti pirmenybę... pačiai galingiausiai rū- 
šiai“, — sako jis (p. 101). 

įgyti jų kuo daugiau, nes niekada nesijauti pernelyg saugus. 
Tačiau tikrovėje kiekvienas klanas sistemingai tenkinasi vie- 
ninteliu totemu, tai yra vieninteliu globėju, leisdamas kitiems 
klanams džiaugtis savuoju kaip jiems patinka: kiekviena gru- 
pė griežtai apsiriboja sava religijos sritimi, niekuomet neban- 
dydama brautis į kaimynų sritį. Toks santūrumas ir saikingu- 
mas remiantis mūsų nagrinėjamos hipotezės prielaidomis yra 
nesuprantamas. 


II 


Visų šių teorijų trūkumas tas, kad jos išleidžia iš akių vieną klau- 
simą, vyraujantį visoje temoje. Matėme, kad yra dvi totemizmo 
rūšys: individo totemizmas ir klano totemizmas. Abu jie perne- 
lyg giminingi, kad nebūtų siejami kažkokio ryšio. Tad visai pa- 
grįstas klausimas, ar vienas jų nėra kilęs iš kito, o jeigu taip, 
katras būtų pirminis. Priklausomai nuo priimto sprendimo tote- 
mizmo kilmės problema iškils skirtingai. Klausimas juo aktua- 
lesnis, kad įdomus itin visapusiškai. Individualus totemizmas 
yra individualus toteminio kulto aspektas. Taigi jeigu jis - pir- 
minis reiškinys, galima teigti, jog religija susiformavusi indivi- 
do sąmonėje, jog pirmiausia ji atitikusi individualius siekimus 
ir tik paskui įgavusi kolektyvinį pavidalą. 

Naivioji sąmonė, iš kurios pernelyg dažnai semiasi įkvėpi- 
mo etnografai ir sociologai, tikriausiai daugelį mokslininkų tiek 
čia, tiek kitur tai, kas sudėtinga, skatino aiškinti tuo, kas pa- 
prasta, o grupinį totemą - individo totemu. Tokią teoriją palai- 
ko Frazeris savo Golden Bough“ė, Hillas Toutas“', Miss Fletcher““, 


"8 2“ ėdition, III, p. 416 ir toliau; ypač žr. p. 419, past. 5. Vėlesniuose 
straipsniuose, kurie bus nagrinėjami toliau, Frazeris pateikė skirtingą teori- 
ją, savo idėja vis dėlto nevisiškai atmetančią Golden Bough idėją. 

P The Origin of the Totemism of the Aborigines of British Columbia, in Proc. 
and Transac. of Mie R. Society of Canada, 2* sėrie, VII, 2“ section, p. 3 ir toliau. 
Taip pat Report on the Ethnology of the Statlumh, J. A. I., XXXV, p. 141. Hillas 
Toutas atsakė į įvairius priekaištus savo teorijai IX tome Trans. of the R. 
Society of Canada, p. 61-99. 

Alice C. Fletcher, The Import of He Totem, in Smithsonian Report for 1897, 
p. 577-586. 

Boasas*! ir Swantonas*. Beje, ji paranki tuo, kad dera su papras- 
tai susidaroma religijos samprata: gana dažnai į ją žiūrima kaip 
į visai intymų ir asmeninį dalyką. Taigi šiuo požiūriu klano to- 
temu tikriausiai tegali būti individualus, vėliau bendruoju ta- 
pęs totemas. Koks nors žymus žmogus, įsitikinęs, koks vertingas 
yrajo laisvai pasirinktas totemas, bus perdavęs jį savo palikuo- 
nims; šie, ilgainiui daugindamiesi, galų gale suformavę tą pla- 
čią giminę - klaną; štai kaip totemas tapęs kolektyviniu. 

Hillas Toutas įrodymą šiai teorijai paremti tarėsi radęs tyri- 
nėdamas totemizmo supratimą kai kuriose Šiaurės vakarų Ame- 
rikos indėnų bendruomenėse, ypač sališų ir Tompsono upės in- 
dėnų gentyse. Šiose gentyse iš tiesų sutinkamas ir individualu- 
sis, ir klano totemizmas, bet jie toje pačioje gentyje arba nebūna 
kartu, arba jei ir būna, tai nevienodai išsivystę. Jie vienas kitam 
atvirkščiai proporcingi: ten, kur linkęs vyrauti klano totemas, 
individualus totemas išnyksta, ir atvirkščiai. Ar tai nereiškia, 
kad pirmasis yra vėlesnė antrojo forma, kurią šis išstumia ir įsi- 
galijos vietoje?" Mitologija, regis, šią interpretaciją patvirtina. 
Tose pačiose bendruomenėse klano protėvis iš tiesų nėra totemi- 
nis gyvūnas, o grupės įkūrėjas paprastai įsivaizduojamas kaip 
žmogiška būtybė, tam tikru metu esą užmezgusi ryšius ir arti- 
mai bendravusi su kokiu nors mitiniu gyvūnu, iš kurio gavusi 
savo toteminę emblemą. Ši emblema drauge su ypatingomis ją 
lydinčiomis galiomis vėliau paveldėjimo teise atitekusi šio miti- 
nio didvyrio palikuonims. Tad šitoms tautoms, regis, kolektyvi- 
nis totemas drauge yra ir individualus totemas, esą įsiamžinęs 
toje pačioje giminėje**. Beje, dar ir šiandien kartais tėvas perduo- 
da savo asmeninį totemą vaikams. Įsivaizduodami, kad kolekty- 
vinis totemas dažniausiai būdavęs tos pačios kilmės, tik patvir- 
tinsime praeities faktą, kurį galima pastebėti dar ir dabar“. 


" The Kwakiutl Indian, p. 323 ir toliau, 336-338, 393. 

“ The Development of the Clan System, in Amer. Anthrop., N. S., 1904, VI, 
477-864. 

S J. A. I, XXXV, p. 142. 

* Ibid., p. 150. Plg. V" Rep. on the Physical Characteristics ir t. t. of He N. W. 
Tribes of Canada, B. A. A. S., p. 24. Tokio pobūdžio mitą pateikėme aukščiau. 

5 J. A. I, XXXV, p. 147. 

Telieka paaiškinti, iš kur atsirado individualusis totemizmas. 
Atsakymas į šį klausimą įvairuoja, nelygu autorius. 

Hillas Toutas čia įžvelgia atskirą fetišizmo atvejį. Jausdama- 
sis iš visų pusių apsuptas grėsmingų dvasių, individas esą pa- 
jutęs tai, ką Jevonsas ką tik priskyrė klanui: kad galėtų išlikti, jis 
stengęsis šiame slaptingame pasaulyje susirasti kokį nors ga- 
lingą užtarėją. Šitaip ir pradėta naudoti asmeninį totemą““. Fra- 
zeriui ta pati institucija atrodo veikiau esanti apgaulė, karinė 
klasta, žmonių sugalvota stengiantis išvengti tam tikrų pavojų. 
Žinome, jog pagal daugelyje žemesnių bendruomenių paplitusį 
tikėjimą Žmogaus siela nekliudomai gali kuriam laikui palikti 
kūną, kur yra įsikūrusi; nors ir kaip būtų nutolusi, ji ir toliau 
lieka jo gyvasties įkvėpėja, lyg ir veikdama per atstumą. Bet tuo- 
met tam tikromis kritinėmis akimirkomis, kai gyvybei iškyla ypa- 
tingas pavojus, žmogui gali būti svarbu išgyvendinti sielą iš kū- 
no ir perkelti ją į kokią vietą ar daiktą, kur ji būtų saugesnė. Ir 
tikrai esama tam tikrų apeigų, kurių tikslas — išvaryti sielą iš 
kūno, kad ji išvengtų kokio nors pavojaus, tikro ar tariamo. Pa- 
vyzdžiui, kai Žmonės ruošiasi įžengti į naujai suręstą trobą, Žy- 
nys išimajjų sielas ir susikrauna į maišą, pasilikdamas teisę grą- 
žinti jas savininkams, kai bus peržengtas slenkstis, nes akimir- 
ka, kai įžengiama į naują namą, yra itin kritiška: galima sutrik- 
dyti, vadinasi, ir įžeisti dvasias, įsikūrusias Žemėje ir ypač po 
slenksčiu; jei nepasisaugosi, jos gali žmogų priversti brangiai 
sumokėti už įžūlumą. Bet pavojui jau praėjus, kai kelias dvasių 
įniršiui išlieti užkirstas ir netgi, atliekant tam tikras apeigas, 
užsitikrinama jų parama, sielos gali visiškai saugiai grįžti į sa- 
vo įprastą buveinę“. Tas pats tikėjimas esą davęs pradžią ir in- 
dividualiam totemui. Kad apsisaugotų nuo magiškų kerų, žmo- 
nės manė būsiant protingiau savo sielas slėpti visokiausioje gy- 
vūnijoje ar augalijoje. Bet sandėrį jau sudarius kiekvienas indi- 
vidas pasijuto glaudžiai susijęs su gyvūnu ar augalu, kuriame, 


“ Proc. a. Transac. ir t. t., VII, 2* section, p. 12. 

" Žr. The Golden Bough, II, p. 351 ir toliau. Wilkenas jau nurodė analo- 
giškus faktus žr. De Simsonsage, in De Gids, 1890; De Betrekkinę tusschen 
Menschen-Dieren en Plantenleven, in Indische Gids, 1884, 1888; Ueber das Haa- 
ropfer, in Revue Coloniale Internationale, 1886-1887. 

kaip buvo manoma, įsikūręs jo vitalinis pradas. Galiausiai dvi 
šitaip solidarias būtybes netgi imta laikyti bemaž neatskiriamo- 
mis: manyta, kad jos prasiskverbia į viena kitos prigimtį. Sykį 
priimtas, šis tikėjimas palengvino ir paskatino asmeninio tote- 
mo virsmą paveldimu, taigi kolektyviniu totemu, - juk aišku, 
kad ši prigimtinė giminystė turi paveldėjimo keliu pereiti iš tėvo 
vaikams. 

Tų dviejų individualaus totemo paaiškinimų plačiai neap- 
tarinėsime: tai išradingi proto vaidiniai, bet jiems stinga pozi- 
tyvių įrodymų. Kad totemizmą galima būtų traktuoti kaip feti- 
šizmą, reikėtų nustatyti, jog pastarasis yra ankstesnis už pir- 
mąjį; tačiau šiai hipotezei įrodyti ne tik nėra pateikiamas joks 
faktas, bet jai dar ir prieštarauja visa, kas mums yra žinoma. 
Skurdžiai apibrėžta apeigų visuma, vadinama fetišizmu, re- 
gis, sutinkama tik tarp tautų, jau pasiekusių tam tikrą civili- 
zacijos pakopą; Australijoje toks kultas nežinomas. Tiesa, čuringa 
buvo apibūdinta kaip fetišas*; bet netgi jei laikysime šį apibū- 
dinimą pateisinamu, postuluojamo pirmumo jis įrodyti nega- 
lės. Kaip tik atvirkščiai - čuringa, būdama toteminio kulto įrankis 
ir įgavusi jai priskiriamas savybes vien tik iš toteminių tikėji- 
mų, suponuoja totemizmą. 

O Frazerio teorija primityvui priskiria lyg ir kokį įgimtą be- 
prasmiškumą, kurio žinomi faktai jam priskirti neleidžia. Primi- 
tyvas turi savo logiką, nors ir kokia keista ji mums atrodytų: taigi 
jis negalėjo samprotauti taip, kaip buvo tarta, nebent visiškai jos 
nepaisytų. Visai natūralu, kad jis tikėjo išsaugosiąs sielą pa- 
slėpdamas ją atkampioje, neprieinamoje vietoje, kaip buvo ma- 
noma darius tiek mitų ir pasakų herojų. Bet kaip jis būtų galėjęs 
manyti, kad žvėries kūne sielai saugiau negu jo paties kūne? 
Žinoma, šitaip ištirpusi rūšyje, ji galėjo tikėtis lengviau pasprukti 
nuo žynio kerų, bet drauge tapo medžiotojų taikiniu. Keistas 
būdas saugiai ją įkurdinti apgaubiant materialia forma, kuriai 
tolydžio gresia pavous“. Ypač neįtikima, kad tokiai aberacijai 


* Pavyzdžiui, Eylmannas žr. Die Eingeborenen der Kolonie Siidaustralien, 
p. 199. 

* Jei junbėjus, sako Mrs Parker apie euahlajus, „suteikia ypatingą jėgą, 
tai drauge ir pasmerkia ypatingiems pavojams, nes visa, kas ištinka gyvūną, 
sužeidžia ir žmogų“ (Euahlayvi, p. 29). 


194  ELEMENTARŪS TIKĖJIMAI 


būtų galėjusios pasiduoti ištisos tautos“?. Galų gale labai daž- 
nai individualaus totemo funkcija neabejotinai gerokai skiriasi 
nuo tos, kurią jai priskiria Frazeris: pirmiausia tai priemonė ne- 
paprastomis galiomis apdovanoti žynius, medžiotojus, karius?!. 
O Žmogaus ir daikto solidarumas, kad ir kaip tai būtų neparan- 
ku, traktuojamas kaip neišvengiama ritualo pasekmė, tačiau yra 
nepageidaujamas savaime ir pats dėl savęs. 

Juo mažiau prasmės gaišti veliantis į tokią prieštarą, nes tik- 
roji problema glūdi ne šičia. Pirmiausia svarbu išsiaiškinti, ar 
individualus totemas tikrai yra pirminis reiškinys, iš kurio kilęs 
kolektyvinis totemas, - nes nuo atsakymo į šį klausimą priklau- 
sys, kuria linkme suksime ieškodami religinio gyvenimo centro. 

Ojuk Hillo Touto, Miss Fletcher, Boaso, Frazerio hipotezei 
prieštarauja tokia lemiamų faktų gausybė, kad imi stebėtis, kaip 
ta hipotezė galėjo būti taip lengvai ir taip visuotinai pripažinta. 

Žinome, kad dažnai žmogui labai svarbu ne tik pačiam gerb- 
ti, bet ir savo bendrus priversti gerbti gyvūnus tos rūšies, kuri 
yrajo asmeninis totemas; čia ant kortos pastatyta jo paties gyvy- 
bė. Tadjei kolektyvinis totemizmas būtų tik apibendrinta indivi- 


* Viename vėlesnių darbų (The origin of Totemism, in The Fortnightly 
Review, mai 1899, p. 844-845) Frazeris pats sau prieštarauja. „Jeigu, - sako 
jis, - aš perkėliau savo sielą į kiškio kūną ir jei mano brolis Džonas (svetimo 
klano narys) nudobia tą kiškį, liepia jį iškepti ir suvalgo, kas atsitinka mano 
sielai? Kad užkirsčiau kelią šiam pavojui, būtina, kad brolis Džonas žinotų, 
kur yra mano siela, ir nudobęs kiškį pasistengtų tą sielą išimti ir man grąžin- 
ti prieš iškepdamas žvėrelį ir jį sudorodamas“. Tad Frazeris tikisi aptiksiąs 
šias apeigas Centrinės Australijos gentyse. Kiekvienais metais per apeigas, 
kurias aprašysime vėliau, kai subręsta naujos vados žvėrys, pirmasis grobis 
patiekiamas totemo nariams, kurie truputį jo paragauja, ir tik tada kitų 
klanų žmonės gali laisvai jį vartoti maistui. Šitaip pirmiesiems grąžinama 
siela, kurią jie galbūt yra patikėję šiems gyvūnams. Bet ši apeigų interpreta- 
cija ne tik abejotina, - sunku nepastebėti, kad toks būdas išvengti pavojaus 
keistokas. Šios apeigos vyksta kas metai; nuo tos akimirkos, kai gyvūnas 
buvo nudobtas, galėjo praeiti ištisos dienos. Kas per tą laiką nutiko sielai, 
kurios sergėtoju jis buvo, ir žmogui, kurio gyvenimo pagrindą ši siela suda- 
rė? Bet nėra prasmės pabrėžti, kas šiame paaiškinime yra neįtikima. 

* Parker, Op. cit., p. 20; Howitt, Australian Medicine Men, in J. A. I, XVI, 
p. 34, 49-50; Hill Tout, J. A. I., XXXV, p. 146. 

dualiojo totemizmo forma, jis turėtų remtis tuo pačiu principu. 
Klano nariai privalėtų ne tik patys nežudyti ir nevalgyti savo 
toteminio gyvūno, bet ir dėti visas pastangas, kad nuo to sulai- 
kytų ir prašalaičius. O juk iš tiesų toli gražu neprimesdamas 
visai genčiai tokio susilaikymo kiekvienas klanas, atlikdamas 
apeigas, kurias aprašysime vėliau, rūpinasi, kad augalas ar gy- 
vūnas, kurio vardujis vadinasi, augtų ir klestėtų, taip užtikrin- 
damas kitiems klanams maisto išteklius. Tad reikėtų bent jau 
tarti, kad tapdamas kolektyviniu individualusis totemizmas iš 
pašaknų transformavosi, ir šią transformaciją paaiškinti. 

Bet kaip tuomet paaiškinti, kad išskyrus tas vietas, kur tote- 
mizmas jau nyksta, dviejų tos pačios genties klanų totemai vi- 
suomet yra skirtingi? Regis, niekas nekliudė porai ar keletui tos 
pačios genties narių, net nesiejamų jokios giminystės, savo as- 
meniniu totemu pasirinkti tą pačią gyvūnų rūšį ir vėliau ją 
perduoti savo palikuonims. Juk ir šiandien pasitaiko, kad pora 
skirtingų šeimų turi tą pačią pavardę. Griežtai reglamentuotas 
būdas, pagal kurį totemai ir pototemiai yra paskirstyti pirmiau- 
sia tarp dviejų fratrijų, paskui tarp įvairių kiekvienos fratrijos 
klanų, aiškiai suponuoja socialinę sutartį, kolektyvinę organi- 
zaciją. Vadinasi, totemizmas yra kas kita negu individuali prak- 
tika, kuri bus spontaniškai išplitusi. 

Beje, kolektyvinį totemizmą galima traktuoti kaip individua- 
lųjį totemizmą tik ignoruojant jų skirtumus. Pirmąjį kūdikis gauna 
gimdamas; tai jo civilinės būklės elementas. Antrasis įgyjamas 
gyvenimo tėkmėje; tam reikia atlikti apibrėžtą ritualą ir pakeisti 
savo būklę. Manoma, kad juos skiriantis atstumas sumažės tarp 
jų įspraudžiant lyg ir kokią tarpinę grandį - teisę kiekvienam 
totemo savininkui perduoti jį tam, kam patinka. Bet toks perda- 
vimas visur kur yra retas, galima sakyti, išimtinis reiškinys; jį 
atlikti gali tik žyniai arba asmenys, apdovanoti ypatingomis ga- 
liomis*“; šiaip ar taip, perdavimas esti tik per ritualines apeigas, 
kurių metu įvyksta tas virsmas. Tad reikėtų paaiškinti, kaip tai, 


> Paties Hillo Touto žodžiais tariant: „(Asmeninį totemą) dovanoti arba 
perduoti gali tik tam tikri asmenys, tokie kaip šamanai arba pasižymintys 
didelėmis slaptingomis galiomis“ (J. A. I., XXXV, p. 146). Plg. Langlof Par- 
ker, Op. cit., p. 29-30. 

kas buvo vieno kito asmens prerogatyva, tapo visuotine teise; 
kaip tai, kas pirmiausia yra esminis virsmas individo religinėje 
ir moralinėje struktūroje, galėjo tapti šios struktūros elementu; 
pagaliau kaip perdavimas, kuris pradžioje buvo kokio nors ritu- 
alo pasekmė, vėliau pripažintas savaiminiu, vykstančiu aplin- 
kybėms sąlygojant, be jokio žmogaus valios įsikišimo. 

Savo interpretacijai pagrįsti Hillas Toutas remiasi tuo, kad 
kai kurie mitai klano totemui priskiria individualią kilmę: juose 
pasakojama, kad toteminę emblemą įgijęs tam tikras individas, 
kuris vėliau perdavė ją savo palikuonims. Bet pirmiausia šie 
mitai paimti iš Šiaurės Amerikos indėnų genčių, tai yra ben- 
druomenių, pasiekusių gana aukštą kultūros pakopą. Kaip re- 
miantis tokia nuo savo ištakų nutolusia mitologija bent kiek pa- 
tikimai atkurti pirminį kokios nors institucijos pavidalą? Labai 
tikėtina, kad tarpinės priežastys rimtai iškreipė prisiminimą, ku- 
rį žmonės būtų galėję išsaugoti. Beje, šiems mitams pernelyg leng- 
va priešpriešinti kitus, kurie tikrai atrodo esą ankstyvesni ir ku- 
rių reikšmė visiškai kitokia. Totemas čia vaizduojamas kaip pati 
būtybė, iš kurios yra kilęs klanas. Taigi totemas sudaro klano 
esmę; ŽMonės jį turi nuo pat gimimo, jis jų kūno ir kraujo dalis, o 
ne gautas iš išorės“. Negana to, pačiuose mituose, kuriais re- 
miasi Hillas Toutas, aidi šios senovinės sampratos atgarsiai. 
Klano įkūrėjas eponimas ten iš tiesų yra Žmogaus pavidalo, bet 
šis žmogus, praleidęs kažkokį laiko tarpą tarp tam tikros rūšies 
gyvūnų, galop su jais supanašėjęs. Žinoma, atėjo metas, kai są- 
monė pernelyg subrendo, kad ir toliau pripažintų, jog žmonės 
galėję gimti iš gyvūno; tad protėvį gyvūną, dabarjau neįmano- 
mą pavaizduoti, jie pakeitė žmogiška būtybe, bet įsivaizdavo, 
kad šis žmogus imitacija ar kitais būdais įgijo kai kurių anima- 
linių bruožų. Taigi net ši vėlyva mitologija išlaikė ankstesnės 
epochos pėdsakų, kai klano totemas toli gražu nebuvo suvokia- 
mas kaip individualus kūrinys. 

Bet ši hipotezė ne tik iškelia rimtų loginių prieštaravimų; jai 
tiesiogiai prieštarauja tolesni faktai. 


“ Plg. Hartland, Totemism and some Recent Discoveries, Folk-lore, XI, p. 59 ir 
toliau. 

Jei individualus totemas būtų pradinis reiškinys, jis turėtų 
būti tuo labiau išsivystęs ir neginčytinas, kuo primityvesnės bū- 
tų pačios bendruomenės, ir atvirkščiai, turėtų išryškėti, kaip jis 
traukiasi ir užleidžia vietą kitam toliau pažengusiose tautelėse. 
Tačiau iš tikrųjų yra atvirkščiai. Australų gentys atsilikusios kur 
kas labiau negu Šiaurės Amerikos gentys, ir vis dėlto kolektyvi- 
niam totemizmui Australijoje dirva palankesnė. Daugumoje gen- 
čių viešpatauja vien tik kolektyvinis totemizmas, tuo tarpu nežinome 
nė vienos genties, kur būtų praktikuojamas vien individualusis tote- 
mizmas?*. Pastarasis būdingu pavidalu aptinkamas tik labai ne- 
daugelyje genčių“, ir tai dažniausiai rudimentinis. Tuomet jį su- 
daro individualios ir neprivalomos apeigos, neturinčios jokių 
bendrų požymių. Žyniai vieninteliai įstengia užmegzti paslap- 
tingus ryšius su gyvūnais, su kuriais nėra susigiminiavę savai- 
me. Paprasti Žmonės šios privilegijos neturi““. Amerikoje, prie- 
šingai, kolektyvinis totemas išgyvena visišką nuosmukį; ypač 
Šiaurės vakarų bendruomenėse jo religinis pobūdis gerokai iš- 
blėsęs. Ir atvirkščiai, individualus totemas tose pačiose tautelėse 
turi svarbų vaidmenį. Jis laikomas itin veiksmingu ir yra tapęs 
tikra viešąja institucija. Vadinasi, jis būdingas labiau pažen- 
gusiai civilizacijai. Štai kaip veikiausiai paaiškinamas atvirkš- 
čias dalykas, kurį Hillas Toutas tariasi pastebėjęs sališų gentyje 
tarp tų dviejų totemizmo formų. Ten, kur kolektyvinis tote- 
mizmas visiškai išsivystęs, kito totemo beveik nėra, ir ne to- 
dėl, kad tas kitas būtų užleidęs vietą pirmajam, o atvirkščiai — 
kadangi nėra kaip reikiant susidariusios jo egzistencijai būti- 
nos sąlygos. 

Bet dar labiau krinta į akis tai, kad individualusis totemiz- 
mas, užuot davęs pradžią klano totemizmui, šį suponuoja. Jisai 


* Galbūt išskyrus kumnajų gentį; beje, šioje gentyje, be asmeninių totemų, 
dar esama seksualinių totemų. 

* Votjobalukų, buandikų, viradjurių, juinų ir kaimyninėse Mariborou 
(Kvinslendas) gentyse. Žr. Howitt, Nat. Tr., p. 114-147; Mathew J. of R. Soc. 
of N. S. Wales, XXXVIII, p. 291. Plg. Thomas, Further Notes on M. Hill Tout's 
Views of Totemism in Man, 1904, p. 85. 

* Toksai yra euahlajų atvejis bei asmeninio totemizmo atvejai, Howitto 
nurodyti žr. Australian Medicine Men in J. A. I., XVI, p. 34, 45 ir 49-50. 

atsirado ir veikia kolektyvinio totemizmo rėmuose: yra jo sude- 
damoji dalis. Iš tikrųjų, ir pačiose bendruomenėse, kur jis vyrau- 
ja, naujokai neturi teisės asmeniniu totemu pasiimti kokio nori 
gyvūno - kiekvienam klanui yra paskirtas tam tikras nustatytų 
rūšių skaičius, ir tik iš jų galima rinktis. Užtat tos, kurios jam 
tokiu būdu priklauso, yra išskirtinai jo nuosavybė; svetimo kla- 
no nariai negali jų pasisavinti?*. Manoma, kad jos palaikančios 
glaudžius priklausomybės ryšius su rūšimi, kuri yra viso klano 
totemas. Tam tikrais atvejais tuos ryšius netgi įmanoma įžiūrėti: 
individualus totemas atstovauja kolektyvinio totemo daliai arba 
atskiram jo aspektui?*. Votjobalukų gentyje kiekvienas klano na- 
rys asmeninius savo bendrų totemus laiko truputį lyg ir savais"; 
tad veikiausiai tai yra pototemiai. O juk pototemis suponuoja 
totemą, lygiai kaip rūšis suponuoja giminę. Taigi pirmasis isto- 
rijoje aptinkamas religijos pavidalas prieš mus iškyla ne kaip 
aktyvus viešosios religijos pradas, o priešingai, kaip paprastas 
jos aspektas. Kultas, kurį individas susikuria pats sau ir tam 
tikra prasme pačiame savo viduje, anaiptol nebūdamas kolekty- 
vinio kulto daigas, tėra kolektyvinis kultas, pritaikytas individo 
poreikiams. 


* Miss Fletcher, A Study of the Omaha Tribe, in Smithsonian Report for 1897, 
p. 586; Boas, The Kwakiutl, p. 322. Taip pat V" Rep. of the Committee... of the 
N. W. Tribes of He Dominion of Canada, B. A. A. S., p. 25; Hill Tout, J. A. I., 
XXXV, p. 148. 

* Asmeniniai skirtingų gentes vardai, sako Boasas apie tlingitus, yra kilę 
iš jų abipusiškų totemų, kur kiekvienas gens turi savo specialius vardus. 
Ryšys tarp vardo ir totemo (kolektyvinio) kartais nelabai aiškus, bet jis vi- 
suomet yra (V"" Rep. of the Committee..., p. 25). Tas faktas, jog individualūs 
vardai yra klano nuosavybė ir apibūdina jį taip pat patikimai kaip totemas, 
pastebimas ir irokėzų gentyje (Morgan, Ancient Society, p. 78); vijandotų 
gentyje (Powell, Wyandot Government, in IF! Rep., p. 59); šonių, sokų, foksų 
gentyse (Morgan, Ancient Society, p. 72, 76-77); omahų gentyje (Dorsey, Omaha 
Sociology, in IIF Rep., p. 227 ir toliau). Taigi tarp vardų ir asmeninių totemų 
esama ryšio (žr. aukščiau, p. 173). 

* „Pavyzdžiui, - sako Mathew, - jei paklausite vartvurtų genties žmo- 
gų, koks yra jo totemas, jis pirma jums nurodys savo asmeninį totemą, bet 
labai gali būti, kad paskui išvardys kitus asmeninius savo klano totemus“ 
(J. of the Roy. Soc. of N. S. Wales, XXXVIII, p. 291). 

III 


Viename vėlesnių darbų“, kurį jam įkvėpė Spencerio ir Gilleno 
veikalai, Frazeris pabandė totemizmą paaiškinti naujai, kitaip 
negu aiškino anksčiau ir mes ką tik aptarėme. Šis aiškinimas 
paremtas tokiu postulatu: aruntų totemizmas yra pats pirmas iš 
visų mums žinomų; Frazeris netgi sako, kad tas totemizmas be- 
veik nesiskiria nuo tikrai ir absoliučiai pirminio tipo*!. 

Keista, kad totemai čia susiję ne su Žmonėmis ir apibrėžtomis 
žmonių grupėmis, o su vietovėmis. Kiekvienas totemas iš tiesų 
turi savo centrą tam tikroje apibrėžtoje vietoje. Manoma, kad čia 
linkusios įsikurti pirmųjų protėvių sielos, žiloje senovėje suda- 
riusios toteminę grupę. Šičia ir esanti šventovė, kur laikomos 
čuringos; šičia ir atliekamas kultas. Šis geografinis totemų išsi- 
dėstymas irgi sąlygoja klanų susidarymo pobūdį. Vaiko totemas 
nėra jo tėvo ar motinos totemas, o tas, kurio centras - vieta, kurjo 
motina tariasi pajutusi pirmuosius būsimos motinystės požy- 
mius. Nes aruntas, sakoma, tiksliai nesuvokia ryšio tarp gimimo 
ir lytinio akto**; jis įsitikinęs, kad moteris pastoja tarytum per 
kažkokį mistinį apvaisinimą. Jo nuomone, tai reiškia, kad protė- 
vio siela prasiskverbė į moters kūną ir ten virto naujos gyvybės 
pradu. Taigi moteris, pajutusi pirmuosius kūdikio krustelėjimus, 
įsivaizduoja, kad ką tik į ją prasiskverbė viena iš sielų, įsikūru- 
sių toje vietoje, kur ji dabar yra. O kadangi po to gimęs kūdikis 


* The Beginnings of Religion and Totemism among the Australian Aborigines, 
in The Fortnightly Review, 1905 liepa, p. 162 ir toliau, ir rugsėjis, p. 452. Plg. 
to paties autoriaus The Origin of Totemism, Ibid., 1899 balandis, p. 648, ir 
gegužė, p. 835. Pastarieji straipsniai, truputį ankstesni, vienu punktu skiria- 
si nuo pirmųjų, tačiau teorijos esmė nėra iš pagrindų skirtinga. Vieni ir kiti 
vėl pakartoti žr. Totemism and Exogamy, I, p. 89-172. Ta pačia prasme žr. 
Spencer et Gillen, Some Remarks on Totemism as applied to Australian Tribes, in 
J. A. I., 1899, p. 275-280, ir Frazerio pastabas ta pačia tema, Ibid., p. 281- 
286. 

* „Ko gero, galėtume... pasakyti, kad tai tėra vienas žingsnis į šalį nuo 
originalaus pavyzdžio, visiškai primityvus totemizmo tipas“ (Forth. Rev., 
1905 rugsėjis, p. 455). 

* Šia prasme Strehlow teiginį patvirtina Spencerio ir Gilleno liudijimai (II, 
p. 52). Priešinga prasme žr. Lang, The Secret of the Totem, p. 190. 

yra ne kas kita kaip tas persikūnijęs protėvis, jo totemas būtinai 
yra tas pats kaip to protėvio; tai yra jo klaną sąlygoja vietovė, kur 
jis, manoma, buvęs mistiškai pradėtas. 

Vadinasi, pirmapradžiam totemizmo pavidalui atstovaująs 
toks vietinis totemizmas; juos daugių daugiausia skiriąs labai 
trumpas tarpsnis. Štai kaip Frazeris aiškina jo atsiradimą. 

Tą akimirką, kai moteris pasijunta nėščia, ji tikriausiai pa- 
galvoja, kad dvasia, kuri, jos manymu, į ją įsiskverbė, atkeliavu- 
si iš aplinkinių daiktų, ypač iš vieno tų, kurie tuo metu buvo 
patraukę jos dėmesį. Taigi jei ji rinko kokius nors augalus ar 
stebėjo kokį gyvūną, tai tikės, kad į ją įsiskverbė to gyvūno ar to 
augalo siela. Savo nėštumą ji pirmiausia bus linkusi susieti su 
maisto produktais, kuriuos ką tik vartojo. Jei ji neseniai valgė 
emu mėsos ar jamsų, tai neabejos, kad joje užsimezgė ir vystosi 
emu arba jamsai. Tad visiškai natūralu, kad kūdikis savo ruožtu 
bus laikomas lyg ir kokiais jamsais ir emu, kad jis pats save 
laikys vienos rūšies su šiais gyvūnais ar augalais, reikš jiems 
palankumą bei pagarbą, neleis sau jų valgyti ir t. t.“ Nuo tada 
egzistuoja totemizmas su savo esminiais bruožais: tokią sąvoką 
čiabuvis susidaro apie kartą, kuri jį tariamai bus pagimdžiusi, ir 
štai todėl Frazeris pradinį totemizmą vadina konceptualiuoju. 

Iš šio pirminio tipo esą ir kilusios visos kitos totemizmo for- 
mos. „Jeigu kelios moterys viena po kitos toje pačioje vietoje ir 
tomis pačiomis aplinkybėmis pastebės motinystės požymius, bus 
tariama, kad ši vieta yra lankoma nepaprastų dvasių, ir taip 
laikui bėgant toji sritis įgis toteminius centrus ir bus suskirstyta 
į toteminius rajonus“ *. Štai kaip atsiradęs vietinis aruntų tote- 
mizmas. Kad vėliau totemai atsiskirtų nuo savo teritorinio pa- 
grindo, pakaks įsivaizduoti, jog protėvių sielos, užuot ir toliau 


“ Labai artimą tam mintį jau išreiškė Haddonas savo Address to the 
Anthropological section (B. A. A. S., 1902, p. 8 ir toliau). Jis suponuoja, kad 
kiekviena vietinė grupė pradžioje ypač buvo įpratusi į kažkokį maistą. Au- 
galas ar gyvūnas, buvęs pagrindinis maisto produktas, esą tapęs grupės 
totemu. 

Visi šie aiškinimai, žinoma, perša prielaidą, kad draudimas valgyti tote- 
minį gyvūną nebuvo pirminis; pirma jo netgi būta priešingo nurodymo. 

* Fortn. Rev., 1905 rugsėjis, p. 458. 

įsitvirtinusios kokioje nors apibrėžtoje vietoje, gali laisvai klajo- 
ti po visą teritoriją ir taip klajodamos sekioja to paties kaip jos 
totemo vyrus ir moteris. Tuomet moteris galės būti apvaisinta 
savo pačios ar savo vyro totemo dvasios net ir būdama kitoje 
toteminėje srityje. Įsivaizdavus, kad šitaip jaunąją sutuoktinę 
sekioja vyro ar žmonos protėviai, tykodami progos persikūnyti, 
vaiko totemas bus arba tėvo, arba motinos totemas. Iš tiesų, kaip 
tik taip gnanjai ir umbajai - viena pusė - ir urabunai - kita pusė — 
aiškina savo giminystės ryšių struktūrą. 

Bet ši teorija, kaip ir Tyloro, paremta logine klaida. Kad galė- 
tum įsivaizduoti Žmonių sielas esant gyvūnų ar augalų sielo- 
mis, jau reikėjo tikėti, jog Žmogus tai, ką jis turi esmingiausia, 
yra pasisavinęs arba iš gyvūnų, arba iš augalų pasaulio. O juk 
šis tikėjimas kaip tik yra vienas tų, kurie sudaro totemizmo pa- 
grindą. Pateikti jį kaip neginčijamą faktą reiškia suteikti sau tai, 
ką dar reikėtų aiškintis. 

Kita vertus, šiuo požiūriu religinis totemo pobūdis visiškai 
nepaaiškinamas, nes migloto tikėjimo neaiškia žmogaus ir gy- 
vūno giminyste nepakanka kultui pagrįsti. Galų gale tokia at- 
skirų sričių maišatis negali padalyti pasaulio į profanišką ir sak- 
ralų. Tiesa, ištikimas sau iki galo, Frazeris atsisako totemizme 
įžvelgti religiją ta dingstimi, jog čia nesą nei dvasinių būtybių, 
nei maldų kalbėjimo, nei prašymo, nei aukojimo ir t. t. Anotjo, tai 
tik magiška sistema; joje jis regi tarytum kokį menką ir klaidingą 
mokslą, pirmas pastangas atskleisti daiktų dėsnius“. Bet mes 
žinome, kas šioje koncepcijoje - tiek religijos, tiek magijos - klai- 
dinga. Religija yra jau tada, kai tik tai, kas sakralu, atsiskiria 
nuo to, kas profaniška, o mes matėme, kad totemizmas - labai 
didelė sakralių daiktų sistema. Taigi jį paaiškinti reiškia paro- 
dyti, kodėl šie daiktai buvo pažymėti tokio pobūdžio ženklu“. O 
juk toks klausimas net nėra pateiktas. 


* Fortn. Rev., 1899 gegužė, p. 835, ir 1905 liepa, p. 162 ir toliau. 

* Vis dar tebeįžvelgdamas totemizme kažkokią magišką sistemą, Fraze- 
ris pripažino, jog čia kartais aptinkamos pirmosios užuomazgos, taip sa- 
kant, religijos (Fortn. Rev., 1905 liepa, p. 163). Tad, pagal jį, religija esą kilusi 
iš magijos, žr. Golden Bough, I, p. 75-78. 

Bet galutinai šią sistemą sugriauna tai, kad šiandien ne- 
įmanoma apginti postulato, kuriuo ji remiasi. Visa Frazerio 
argumentacija iš tiesų suponuoja, kad lokalinis, vietinis arun- 
tų totemizmas yra primityviausias, kokį tik žinome, o svar- 
biausia - kur kas ankstesnis už paveldimąjį ar tėvo, ar motinos 
linija totemizmą. Ojuk vien iš faktų, pateiktų pirmajame Spence- 
rio ir Gilleno veikale, galėjome numanyti, kad aruntų tautelės 
istorijoje būta laikotarpio, kai totemai, užuot siejami su vietovė- 
mis, buvo perduodami iš motinos vaikams paveldėjimo keliu“. 
Šią prielaidą galutinai įrodo nauji Strehlow atskleisti faktai“, 
kurie, beje, kaip tik patvirtina ankstesnius Schulze's stebėjimus“. 
Iš tų dviejų autorių sužinome, kad dar ir dabar kiekvienas arun- 
tas, be savo vietinio totemo, turi kitą, nepriklausomą nuo jokių 
geografinių sąlygų, kurį jis yra gavęs pagal kilmės teisę: savo 
motinos totemą. Antrąjį totemą, visai kaip pirmą, čiabuviai laiko 
lyg ir kokia draugiška ir globėjiška galia, parūpinančia jiems 
maisto, įspėjančia dėl gresiančių pavojų ir t. t. Jie turi teisę daly- 
vautijo kulte. Per laidotuves lavonas guldomas taip, kad jo vei- 
das būtų atgręžtas į tą vietovę, kur yra toteminis jo motinos cen- 
tras. Vadinasi, tam tikra prasme tas centras yra ir velionio tote- 
minis centras. Ir iš tiesų, jam suteikiamas tmara altjira vardas, 
kuris reiškia: man palankaus totemo stovyklavietė. Taigi aišku, 
kad aruntų gentyje motinos linija paveldimas totemizmas nėra 
antrinis, po vietinio totemizmo, o priešingai, tikriausiai einantis 
prieš jį. Juk motinos totemas šiandien teatlieka šalutinį, papil- 
domą vaidmenį; tai antrinis totemas, todėl jis ir galėjo praslysti 
pro akis tokiems įdėmiems ir prityrusiems stebėtojams kaip Spen- 
ceris ir Gillenas. Bet kad jis šitaip išsilaikė antrajame plane, dub- 
liuodamas vietinį totemą, tai, matyt, būta laikotarpio, kai pirmą- 


“ Sur le totemisme, in Annėe Sociol., V, p. 82-121. Plg. tuo pačiu klausimu 
Hartland, Presidential Address in Folk-lore, XI, p. 75; A. Lang, A Theory of 
Arunta Totemism in Man, 1904, Nr. 44; Conceptional Totemism and Exogamųy, 
Ibid., 1907, Nr. 55; The Secret of Hhe Totem, sk. IV; N. W. Thomas, Arunta 
Totemism, in Man, 1904, Nr. 68; P. W. Schmidt, Die Stellung der Aranda unter 
den Australischen Stūmmen, in Zeitschrift fūr Ethnologie, 1908, p. 866 ir toliau. 

* Die Aranda, II, p. 57-58. 

* Schulze, Loc. cit., p. 238-239. 

ją vietą religiniame gyvenime galėjo užimti būtent jis. Tai tote- 
mas, iš dalies smukęs, tačiau primenantis laikotarpį, kai totemi- 
nė aruntų organizacija labai skyrėsi nuo nūdienės. Taigi visa 
Frazerio konstrukcija pasirodo besanti pakirsta iš pagrindų“. 


V 


Nors Andrew Langas energingai neigė šią Frazerio teoriją, toji, 
kurią siūlo jis pats savo paskutiniuose veikaluose*!, ne vienu 
punktu priartėja prie pastarosios. Ir jis visą totemizmą traktuoja 
kaip tikėjimą tarytum kokiu Žmogaus ir gyvūno sambūviu. Bet 
aiškina tai kitaip. 

Langas totemizmą ištisai kildina iš to, kad totemas yra var- 
das. Vos tik susibūrus žmonių grupėms“?, kiekviena jų esą paju- 
tusi poreikį vieną nuo kitos skirti kaimynines grupes, su kurio- 
mis palaikė ryšius, ir tuo tikslu davė jiems skirtingus vardus. Tie 
vardai dažniausiai paimti iš aplinkinės faunos ir floros, nes gy- 
vūnus ir augalus lengva parodyti gestais arba pavaizduoti pie- 
šiniais“*. Didesnis ar mažesnis Žmogaus panašumas į vieną ar 
kitą iš tų objektų nulemia, kaip tie kolektyviniai vardai pasi- 
skirsto tarp grupių?*. 


* Totemism and Exogamy (IV, p. 58-59) išvadoje Frazeris, tiesa, teigia, jog 
egzistuoja totemizmas, dar ankstesnis negu aruntų: tą totemizmą Riversas 
tyrinėjo Bankso salose (Totemism in Polynesia and Melanesia, in J. A. I., XXXIX, 
p. 172). Aruntų gentyje motiną apvaisinanti protėvio dvasia; Bankso salose, 
kaip suponuoja teorija, tai gyvūno ar augalo dvasia. Bet kadangi aruntų 
protėvių dvasios yra augalų ar gyvulių pavidalo, skirtumas visai menkas. 
Todėl mes savo apžvalgoje į tai ir neatsižvelgėme. 

2! Social Origins, Londres, 1903, ypač VIII skyrius, pavadintas The Origin 
of Totem Names and Beliefs, ir The Secret of the Totem, Londres, 1905. 

2 Ypač savo Social Origins Langas bando spėlioti, kokį pavidalą tikriau- 
siai turėjusios tos pirmosios grupės; mums atrodo bereikalinga kartoti tas 
hipotezes, neturinčias įtakos jo totemizmo teorijai. 

53 Šiuo požiūriu Langas priartėja prie Julijaus Piklerio teorijos (Žr. Pikler 
et Szomlo, Der Ursprung des Totemismus. Ein Beitrag zur materialistischen Ges- 
chichtstheorie, Berlin, 36 p. in-8). Abi hipotezės skiriasi tuo, kad Pikleris dau- 
giau reikšmės teikia piktografiniam vardo atvaizdui negu pačiam vardui. 

* Social Origins, p. 166. 

Tuo tarpu visiems žinoma, kad „primityviai sąmonei vardus 
irjais pažymėtus daiktus sieja mistinis, transcendentinis ryšys“ *. 
Pavyzdžiui, žmogaus vardas nėra suvokiamas kaip paprastas 
žodis, tarsi sutartinis ženklas, o kaip esminė paties individo da- 
lis. Taigi gyvūno vardu vadinęsis žmogus būtinai tikėjo pats 
turįs būdingiausius to gyvūno bruožus. Šis tikėjimas įsitvirtino 
juo lengviau, kad šių vardų istorinė kilmė nutolo ir išblėso iš 
atminties. Kad sąmonei būtų lengviau įsivaizduoti tą keistą žmo- 
gaus prigimties dviprasmiškumą, susiformavo mitai. Jį aiškinant 
įsivaizduota, kad gyvūnas yra žmogaus protėvis ar kad iš ben- 
dro protėvio yra kilę jie abu. Štai šitaip esą užsimezgę giminys- 
tės ryšiai, kaip manoma, siejantys kiekvieną klaną su tam tikra 
daiktų rūšimi, kurios vardu jis vadinasi. O juk mūsų autoriui 
atrodo, kad paaiškinus šios neįtikėtinos giminystės ištakas tote- 
mizmas nebeturi jokių paslapčių. 

Bet iš kur atsiradęs religinių tikėjimų ir toteminių apeigų po- 
būdis? Juk tai, kad Žmogus tariasi esąs tam tikros rūšies gyvū- 
nas, nepaaiškina, kodėl jis priskiria šiai rūšiai nuostabias savy- 
bes ir svarbiausia — kodėl jis atlieka tikro kulto apeigas tiems 
atvaizdams, kurie tą rūšį simbolizuoja. Į šį klausimą Langas at- 
sako taip pat kaip Frazeris: neigdamas, kad totemizmas esąs 
religija. „Australijoje aš nerandu, - sakojjis,- jokio religinių apei- 
gų pavyzdžio, kur esmę sudarytų meldimasis totemui, jo maiti- 
nimas ar laidojimas'“*. Totemizmas galėjęs tarsi susigundyti ir 
įsilieti į tikrai religinių koncepcijų sistemą tiktai vėlesniu laiko- 
tarpiu ir tada, kai jau buvo susiformavęs. Pagal vieną Howitto 
pastabą“, kai čiabuviai imasi aiškinti totemines institucijas, jie 
jų nepriskiria nei patiems totemams, nei žmogui, o kažkokiai 
antgamtinei būtybei, tokiai kaip Bunjilas ar Bajamė. „Jei mes su- 
tinkame su šiuo teiginiu, - sako Langas, - mums atsiskleidžia 
vienas religinio totemizmo šaltinis. Totemistas paklūsta Bunjilo 
nurodymams, kaip kretiečiai paklusdavo dieviškiesiems įsaky- 
mams, kuriuos Dzeusas duodavęs Minojui“. O juk šių didžių 


5 The Secret of the Totem, p. 121; plg. p. 116, 117. 
8 The Secret of the Totem, p. 136. 
* J. A. I., aoūt 1888, p. 53-54. Plg. Nat. Tr., p. 89, 188, 498. 

dievybių sąvoka, anot Lango, susiformavo už totemizmo siste- 
mos ribų; taigi šioji nesanti religija pati savaime, ji tik įgavusi 
religingumo atspalvį sąlytyje su religija tikrąja šio žodžio 
prasme. 

Bet patys šie mitai prieštarauja Lango susidarytai totemizmo 
koncepcijai. Jeigu australai toteme tebūtų įžvelgę tik žmogišką, 
profanišką daiktą, jiems nebūtų atėję į galvą paversti jį dieviška 
institucija. Jeigu jie pajuto poreikį priskirti jį dievybei, vadinasi, 
teikia jam sakralinį pobūdį. Taigi šios mitologinės interpretaci- 
jos įrodo religinę totemizmo prigimtį, bet jos nepaaiškina. 

Beje, Langas pats suvokia, jog šio sprendimo negali pakakti. 
Jis pripažįsta, kad toteminiai daiktai traktuojami su religine pa- 
garba*; kad kaip tik gyvūno kraujas, kaip, beje, ir žmogaus krau- 
jas, saistomas gausingų draudimų, arba, jo žodžiais, tabu, kurių 
ši daugiau ar mažiau vėlyva mitologija negali paaiškinti??. Bet 
tuomet iš kurjie atsirado? Štai kaip į šį klausimą atsako Langas: 
„Kai tik gyvūnų vardais pavadintos grupės išugdė visuotinai 
paplitusius tikėjimus apie wakan ir mana arba apie mistinį, sak- 
ralų kraujo pobūdį, lygia greta turėjo pasirodyti ir įvairūs tote- 
miniai tabu“*?. Žodžiai wakan ir mana, kaip pamatysime kitame 
skyriuje, apima ir pačią sakralumo sąvoką; vienas paimtas iš 
sijų kalbos, kitas iš Melanezijos tautų kalbos. Paaiškinti sakralų 
toteminių daiktų pobūdį jį postuluojant - tai atsakyti į klausimą 
klausimu. Reikėtų parodyti, iš kur atsirado toji wakan sąvoka ir 
kaip ji pritapo prie totemo ir viso to, kas išjo išplaukia. Kol nėra 
atsakyta į šiuos du klausimus, niekas nėra paaiškinta. 


*8 „With reverence“ (su pagarba. - Vert. past.), kaip sako Langas (The Secret 
of the Totem, p. 111). 

* Prie šių tabu Langas prideda tuos, kurie sudaro egzogaminių apeigų 
pagrindą. 

9 Ibid., p. 136-137. 


206  ELEMENTARŪS TIKĖJIMAI 


V 


Apžvelgėme pagrindinius toteminių tikėjimų aiškinimus“! steng- 
damiesi išsaugoti kiekvieno jų individualumą. Bet dabar, kai šis 
nagrinėjimas baigtas, galime pažymėti, kad visoms šioms siste- 
moms be išimties tinka bendra kritika. 

Laikantis pažodinių formuluočių, šios sistemos, regis, pasi- 
skirsto į dvi grupes. Vieni (Frazeris, Langas) neigia religinį tote- 
mizmo pobūdį, o tai reiškia neigti faktus. Kiti jį pripažįsta, bet 
tariasi galį paaiškinti kildindami iš kažkokos ankstesnės religi- 
jos, iš kurios esą atsiradęs totemizmas. Po teisybei šis skirtumas 
tėra tariamas: pirmoji kategorija įsiterpia į antrąją, antroji - į 
pirmąją. Nei Frazeris, nei Langas negalėjo išlaikyti savo požiū- 
rio iki galo ir paaiškinti totemizmo, tarsi jis nebūtų religija. Jie 
buvo priversti į savo paaiškinimus įtraukti religinio pobūdžio 
sąvokas. Ką tik matėme, kaip Langas turėjo panaudoti sakralu- 
mo idėją, tai yra kardinalią kiekvienos religijos idėją. Frazeris 
savo ruožtu tiek vienoje, tiek kitoje teorijoje, kurias paeiliui siūlė, 
atvirai apeliavo į sielos ar dvasios idėją, nes pagal jį totemizmas 
esą kilęs arba iš to, kad Žmonės tarėsi galį saugiai įkurdinti savo 
sielą kokiame nors istoriniame objekte, arba iš to, kad priskyrė 
prasidėjimą tarytum kokiam dvasiniam apvaisinimui, kurio fak- 
torius esanti dvasia. Tačiau siela, juo labiau dvasia yra sakralūs 
dalykai, ritualiniai objektai, tad jų išreiškiamos sąvokos iš es- 
mės yra religinės, taigi, nors Frazeris ir daro iš totemizmo grynai 
magišką sistemą, jam irgi tepavyksta jį paaiškinti siejant su kita 
religija. 

Atskleidėme tiek natūrizmo, tiek animizmo trūkumus; taigi 
negalima jais remtis, kaip elgėsi Tyloras ir Jevonsas, ir nesusi- 
durti su tomis pačiomis prieštaromis. Ir vis dėlto nei Frazeris, 
nei Langas, regis, nenumato jokios kitos galimos hipotezės“? 


* Nešnekėjome apie Spencerio teoriją. Bet juk ji tėra atskiras atvejis ben- 
dros teorijos, kuria jis paaiškina, kaip mirusiųjų kultas virsta gamtos kultu. 
Kadangi tą jau buvome išdėstę, būtume galėję tik pasikartoti. 

** Nebent kad Langas didžiųjų dievų idėją kildina iš kito šaltinio: kaip 
sakėme, ji bus atsiradusi lyg ir iš kokio pirmapradžio apreiškimo. Tačiau 
aiškindamas totemizmą Langas šios idėjos neiterpia. 

Antra vertus, žinome, kad totemizmas glaudžiai susijęs su pa- 
čia primityviausia, kokia tik mums žinoma ir net, labai gali būti, 
kokia tik įmanoma suvokti, socialine organizacija. Tarti, jog prieš 
jį būta kažkokios kitos religijos, nuo jo besiskiriančios ne tik sa- 
vo pakopa, reikštų atmesti stebėjimų duomenis ir leistis į ginčy- 
tiną ir nepatikrinamą spėlionių sritį. Norint ir toliau sutikti su 
ligtolinėmis išvadomis, reikia, teigiant religinę totemizmo pri- 
gimtį, uždrausti sau traktuoti jį kaip religiją, skirtingą nuo jo 
paties. Tai nereiškia, kad čia gali kilti klausimas priskirti jam 
kaip priežastis idėjas, kurios nebūtų religinės. Bet tarp vaizdi- 
nių, sudarančių genezę, kurios pasekmė jis yra, gali būti tokių, 
kurie patys savaime ir tiesiogiai yra religinio pobūdžio priežas- 
tis. Jų mums ir reikia ieškoti. 


208 
Šeštas skyrius 


Šių tikėjimų kilmė (tęsinys) 


Prado, arba toteminės manos, sąvoka ir jėgos samprata 


Kadangi individualusis totemizmas yra vėlesnis už klano tote- 
mizmą ir, regis, netgi išjo kilęs, jį pirmiausia ir reikėtų apžvelgti. 
Bet kadangi mūsų atlikta analizė išskaidė jį į daugybę tikėjimų, 
kurie gali atrodyti nevienalyčiai, prieš toliau pasistūmėjant bū- 
tina išsiaiškinti, kas juos vienija. 


Matėme, kad totemizmas į pirmą vietą stato daiktus, kuriuos pri- 
pažįsta esant šventais totemo atvaizdais; po jų eina gyvūnai ir 
augalai ir galiausiai to klano nariai. Kadangi visi tie daiktai sak- 
ralūs tuo pačiu pagrindu, nors ir nevienodai, jų religinis pobū- 
dis negali remtis jokiomis atskiromis savybėmis, kurios juos vie- 
nus nuo kitų skiria. Tam tikra gyvūnijos ar augalijos rūšis yra 
pagarbios baimės objektas ne dėl savo specifinių savybių, nes 
žmonės - klano nariai gamtos apdovanoti tuo pačiu, nors ir tru- 
putį menkiau, ir paprastas to paties augalo ar gyvūno atvaizdas 
įkvepia dar ryškesnę pagarbą. Tokie jausmai, kuriuos tos įvai- 
rios daiktų rūšys sužadina tikinčiojo sąmonėje ir kurie daro jų 
prigimtį sakralią, žinoma, gali kilti tik iš vieno prado, kuris jiems 
visiems be išimties yra bendras, tiek toteminėms emblemoms, 
tiek klano nariams ir individams tos rūšies, kuri yra totemas. Iš 
tikrųjų kultas nukreipiamas į šį bendrą pradą. Kitaip tariant, 
totemizmas yra tikėjimas ne tam tikrais gyvūnais, žmonėmis ar 
atvaizdais, bet kažkokia anonimine, beasmene jėga, glūdinčia 
kiekvienoje tų būtybių, tačiau nė su viena jų nesumištančia. Nie- 
kas jos neturi visos ištisai; visi turi pojos dalį. Ji tokia nepriklau- 
soma nuo atskirų subjektų, į kuriuos įsikūnija, kad egzistuoja 
pirmajjų, taip pat irjuos pergyvena. Individai miršta, kartos pasi- 
traukia, jas pakeičia kitos, bet ši jėga visada išlieka gyva, panaši į 

save pačią. Ji įkvepia gyvybę nūdienėms kartoms, kaip įkvėpda- 
vo vakarykštėms, kaip įkvėps rytdienos kartoms. Vartojant šį 
žodį itin plačia prasme, galima būtų pasakyti, kad toji jėga yra 
dievas, kurį garbina kiekvienas toteminis kultas. Tik tas dievas 
beasmenis, bevardis — be istorijos, priklausantis pasaulio pri- 
gimčiai, pasklidęs begalinėje daiktų gausybėje. 

Ir vis dėlto taip mes tesusidarome netobulą sampratą apie 
šios bemaž dieviškos esybės realų visur buvimą. Ji pasklidusi ne 
tik visoje toteminėje rūšyje, visame klane, visuose objektuose, 
simbolizuojančiuose totemą: jos veikmės ratas siekia toliau. Iš 
tikrųjų, matėme, kad, be ypatingai šventų daiktų, visi tie, kurie 
priskiriami klanui kaip pagrindinės totemo dalys, tam tikra pras- 
me turi bendrą pobūdį. Jie taip pat turi kažką religiška, nes kai 
kuriuos jų saugo draudimai, o kiti kulto apeigose atlieka api- 
brėžtas funkcijas. Šis religiškumas savo prigimtimi nesiskiria 
nuo to, kurį turi totemas, kuriam jie yra priskirti; jis neišvengia- 
mai kyla iš to paties prado. Taigi toteminis dievas - pakartojant 
metaforinį posakį - yra juose taip pat, kaip yra rūšyje, kuri yra 
totemas, ir klano nariuose. Matyti, kaip jis skiriasi nuo būtybių, 
kuriose yra įsikūręs, nes jis yra tokios daugybės skirtingų būty- 
bių siela. 

Bet šios beasmenės jėgos australas neįsivaizduoja abstrak- 
čiu pavidalu. Veikiamas priežasčių, kurias turėsime išsiaiškin- 
ti, jis buvo priverstas suvokti ją kaip gyvūno ar augalo rūšis, 
vienu žodžiu, kaip apčiuopiamą konkretų daiktą. Štai kokia 
totemo esmė: jis tėra materialus pavidalas, per kurį vaizduotėje 
išryškėja ši nemateriali substancija, ši energija, sklindanti per 
įvairiausias nevienarūšes būtybes, ir ji viena tėra tikrasis kulto 
objektas. Taip lengviau suprasti, ką nori pasakyti čiabuvis, tvir- 
tindamas, kad, pavyzdžiui, varno fratrijos Žmonės yra varnai. 
Jis neturi galvoje to, kad tai varnai paprasta ir empirine šio 
žodžio prasme, o kad juose visuose esama prado, sudarančio 
tai, kąjie turi esmingiausia, bendra su to paties vardo gyvūnu 
ir kas yra suvokiama po išoriniu varno pavidalu. Taigi pasau- 
lis, toks, kokį jį suvokia totemizmas, yra persmelktas, pažadin- 
tas gyvenimui tam tikro skaičiaus jėgų, kurias vaizduotė regi 
pavidalais, pasiskolintais, bemaž be išimčių, arba iš gyvūni- 
jos, arba iš augalijos: jų yra tiek, kiek klanų gentyje, ir kiekvienas 

cirkuliuoja per tam tikras kategorijas daiktų, kurių esmė ir gy- 
vybinis pagrindas ji yra. 

Kai mes apie šiuos pradus sakome, kad tai yra jėgos, Žodį 
vartojame ne metaforiškai; jie veikia kaip tikros jėgos. Tam tikra 
prasme tai netgi materialios jėgos, mechaniškai sukeliančios fi- 
zines pasekmes. Jeigu individas užmezga su jomis kontaktą be 
atitinkamų atsargumo priemonių, jį ištinka šokas, panašiai kaip 
nuo elektros iškrovos. Kartais atrodo, kad jos suvokiamos kaip 
kažkokios srovės, kurios veržiasi per smailus galus!. Prasiskver- 
busios į organizmą, kuris nėra skirtas joms priimti, jos automa- 
tiškai sukelia ten ligą ir mirtį*. Jos yra gyvybinis pradas aplink 
žmogų, o ne jame; jos padeda, kaip pamatysime“, užtikrinti rū- 
šių reprodukciją. Jomis remiasi visuotinė gyvybė. 

Bet greta fizinio aspekto joms būdingas ir moralinis pobūdis. 
Paklaustas, kodėl atlieka savo ritualus, čiabuvis atsako, kad juos 
visuomet atlikdavę jo protėviai ir jis privaląs sekti jų pavyzdžiu*. 
Taigi jis vienaip ar kitaip elgiasi su toteminėmis būtybėmis ne 
tik todėl, kad čia įsikūrusios jėgos yra pavojingos fiziškai, o ir 
todėl, kad jaučiasi moraliai įpareigotas taip elgtis; jis mano pa- 
klūstąs kažkam įsakmiam, atliekąs kažkokią pareigą. Švento- 
sioms esybėms jis jaučia ne tik baimę, bet ir pagarbą. Beje, tote- 
mas - klano moralinio gyvenimo šaltinis. Visos būtybės, kurias 
sieja tas pats toteminis pradas, tariasi tuo pačiu tarytum mora- 
liai vienos su kitomis susijusios; vienos kitoms jos turi tam tikrų 
apibrėžtų priedermių: padėti, keršyti ir t. t.; šios pareigos ir su- 
daro jų giminystę. Taigi toteminis pradas, būdamas materiali 
jėga, drauge yra ir moralinė galia: todėl pamatysime, kadjis leng- 
vai virsta dievybe tikrąja šio žodžio prasme. 

Beje, čia nėra nieko, kas totemizme būtų neįprasta. Netgi pa- 
žangesnėse religijose galbūt nėra dievo, kuris nebūtų išsaugojęs 


' Pavyzdžiui, viename kvakiutlių mite herojus protėvis perveria priešo 
galvą, ištiesdamas į jį pirštą (Boas, V“ Rep. on the North. Tribes of Canada, 
B. A. A. S., 1889, p. 30). 

* Informaciją šiam teiginiui paremti rasime p. 138, past. 1, ir p. 357, 
past.l. 

3 Žr. d. II, sk. II. 

+ Žr., pavvzdžiui, Howitt, Nat. Tr., p. 482; Schurmann, The Aboriginal 
Tribes of Port Lincoln, in Woods, Nat. Tr. of S. Australia, p. 231. 

kažko iš to dviprasmiškumo ir kuris kartu neatliktų tiek kosmi- 
nių, tiek moralinių funkcijų. Būdama dvasinė disciplina, kiek- 
viena religija drauge yra kažkokia technika, leidžianti žmogui 
su didesniu pasitikėjimu stoti prieš pasaulį. Juk net krikščioniui 
Dievas Tėvas yra fizinės tvarkos sergėtojas, o drauge ir įstatymų 
leidėjas bei Žmogaus elgesio teisėjas. 


II 


Galbūt iškils klausimas, ar šitaip interpretuodami totemizmą 
mes nepriskiriame primityvui idėjų, pranokstančių jo sąmonės 
ribas. Ir, žinoma, negalime teigti, kad jis įsivaizduoja šias jėgas 
taip santykinai aiškiai, kaip mes privalėjome daryti savo anali- 
zėje. Mes galime aiškiai parodyti, kad šią sąvoką apima tikėjimų 
visuma ir kad ji yra aukščiau jų; tačiau negalėtume pasakyti, 
kiek toji sąvoka yra akivaizdžiai sąmoninga ir kiek, atvirkščiai, 
tėra numanoma ir miglotai nujaučiama. Nėra kaip patikslinti, 
kiek tokia sąvoka kaip ši gali ryškėti tose blausiose sąmonėse. 
Šiaip ar taip, yra kas aiškiai parodo, kad ji niekuo nepranoksta 
primityvios mąstysenos, yra kas, nors atvirkščiai, patvirtina mū- 
sų ką tik gautą rezultatą: tai tas faktas, kad tiek bendruomenėse, 
giminingose australų gentims, tiek pačiose australų gentyse ap- 
tinkame, ir neginčijamu pavidalu, sampratas, kurios nuo anks- 
tesnės tesiskiria niuansais ir stiprumo laipsniu. 

Samojos čiabuvių religijos, žinoma, yra peržengusios totemi- 
nę fazę. Čia figūruoja tikri dievai, turintys savo vardus ir tam 
tikra prasme savitą veidą. Ir vis dėlto totemizmo pėdsakai čia 
sunkiai užginčijami. Kiekvienas dievas susijęs su kokia nors gru- 
pe, arba vietine, arba namine, visai kaip totemas su savo klanu". 
Ojuk kiekvienas šių dievų suvokiamas kaip prigimtinis kokiai 
nors apibrėžtai gyvūnų rūšiai. Tai nereiškia, kad jis įsikūręs 


* Frazeris netgi paima iš Samojos nemaža faktų, kuriuos pateikia kaip 
grynai toteminius (žr. Totemism, p. 6, 12-15, 24 ir t. t.). Mes, tiesa, sakėme, 
kad Frazeris ne visuomet būna pakankamai kritiškas rinkdamasis pavyz- 
džius. Bet tokie gausūs skoliniai, žinoma, būtų neįmanomi, jeigu Samojoje 


išties nebūtų reikšmingų totemizmo liekanų. 

kokiame nors subjekte atskirai: jis yra tuo pat metu visuose sub- 
jektuose; jis išsisklaidęs po visą rūšį. Kai gyvūnas nusibaigia, jį 
garbinusios grupės Žmonės aprauda jį ir visaip reiškia jam pas- 
kutinę pagarbą, nes jame gyvena dievas. Bet dievas nemiršta. Jis 
amžinas kaip ir rūšis. Jis net nesusilieja su esama karta; jis jau 
buvo siela tos, kuri gyveno anksčiau, kaip bus siela tos, kuri 
ateis vėliau". Tad jis turi visus toteminio prado požymius. Tai 
toteminis pradas, kuriam vaizduotė suteikė šiek tiek asmeninį 
pavidalą. Be to, nereikėtų pervertinti asmenybės, kuri bemaž ne- 
suderinama su tokiu pasklidimu ir visur buvimu. Jei jos kontū- 
rai būtų aiškiai apibrėžti, ji negalėtų šitaip išsibarstyti ir pa- 
sklisti per tokią daugybę daiktų. 

Čia neužginčysi, kad beasmenės religinės jėgos sąvoka pra- 
deda kist, bet esama kitų atvejų, kurji patvirtinama kaip abso- 
liučiai gryna ir net pasiekia kur kas aukštesnį bendrumo laipsnį 
negu Australijoje. Jeigu įvairūs toteminiai pradai, į kuriuos kryps- 
ta tos pačios genties klanai, vieni nuo kitų skiriasi, jų negalima 
iš esmės lyginti tarpusavyje, nes visi jie atlieka tą patį vaidmenį 
atitinkamoje sferoje. Ojuk esama bendruomenių, kurios pajuto 
šį prigimties bendrumą ir todėl įstengė suvokti vienintelę religi- 
nęjėgą- visi kiti šventi pradai tesą jos moduliacijos; ji sudaranti 
pasaulio vienybę. O kadangi tos bendruomenės dar perdėm per- 
sisunkusios totemizmu, kadangi jos išlieka socialinėje struktū- 
roje, tapačioje australų tautelių struktūrai, vadinasi, galima sa- 
kyti, ši samprata jau glūdėjo totemizmo įsčiose. 

Tai galima pastebėti daugelyje Amerikos genčių, ypač tų, ku- 
rios priklauso didžiajai sijų šeimai: omahų, ponkų, kanzasų, 
osadžų, asiniboinų, dakotų, ajovų, vinebagų, mandanų, hidat- 
sų ir t. t. Kai kurias šių bendruomenių dar sudaro klanai, kaip 
omahų', ajovų?; kitos dar neseniai tokios buvo ir, kaip sako Dor- 
sey us, jose aptinkami „visi toteminės sistemos pagrindai, kaip 
ir kitose sijų bendruomenėse“*. O juk šiose gentyse aukščiau 


5 Žr. Turner, Samoa, p. 21 ir sk. IV ir V. 

' Alice Fletcher, A Study of the Omaha Tribe, in Smithsonian Rep. for 1897, 
p. 582-583. 

* Dorsey, Siounn Sociology, in XV“ Rep., p. 238. 

* Siouan Sociology, p. 221. 

visų atskirų garbinamų dievų dar egzistuoja didžiulė galia, ku- 
rią jie vadina wakan"“, - visos kitos yra tarsi išvestinės jos formos. 
Dėl tokios vyraujančios padėties, priskiriamos šiam pradui sijų 
panteone, kartais čia buvo įžvelgiamas lyg ir koks aukščiausias 
dievas, kaip Jupiteris ar Jahvė, ir keliautojai dažnai versdavo 
žodį wakan „didžiąja dvasia“, o tai reiškė smarkiai apsirikti dėl 
tikrosios jos prigimties. Vakanas jokiu būdu nėra personali esy- 
bė: čiabuviai neįsivaizduoja jo apibrėžtu pavidalu. „Jie sako, - 
dėsto vienas Dorsey'aus cituojamas stebėtojas, - kad niekada 
nėra vakano matę; tad jiems negali kilti noras jį personifikuo- 
ti“!!. Visai neįmanoma jo apibūdinti konkrečiomis savybėmis ir 
požymiais. „Joks terminas, - teigia Riggsas, - dakotų gentyje 
negali nusakyti šio žodžio reikšmės. Jis aprėpia visą paslaptį, 
visą slaptąją galią, visą dieviškumą“ ". Visos dakotų garbina- 
mos būtybės, „žemė, keturi vėjai, saulė, mėnulis, žvaigždės yra 
apraiškos to paslaptingo gyvenimo ir šios galios“ ,sklindančios 
kiaurai per visus daiktus. Kartais ji vaizduojama vėjo pavidalu, 
kaip dvelksmas, kurio būstas yra keturios pasaulio šalys ir ku- 
ris viską išjudina"“; kartais tai balsas, girdimas dundant griaus- 
tiniui'*; saulė, mėnulis, žvaigždės yra vakanas“. Bet šitos be ga- 
lo sudėtingos sąvokos niekaip nekonkretizuosi iki galo. Tai nė- 
ra apibrėžta ir apibrėžtina galia, galia padaryti viena ar kita; tai 
Galia absoliučia prasme, be jokio epiteto ar apibrėžimo. Įvairios 


'0 Riggs et Dorsey, Dakota English Dictionary, in Contrib. N. Amer. Ethnol., 
VII, p. 508. Kai kurie Dorsey'aus cituojami stebėtojai su žodžiu „vakanas“ 
sutapatina žodžius „vakanda“ ir „vakanta“, kurie yra iš jo kilę, bet turi 
tikslesnę reikšmę. 

"XI" Rep., p. 372, $ 21. Miss Hletcher, nors ir ne mažiau aiškiai pripažin- 
dama beasmenį vakandos pobūdį, vis dėlto priduria, kad į šią Koncepeiją 
yra tekę transplantuoti tam tikrą antropomorfizmą. Tačiau šis antropomor- 
fizmas susijęs su skirtingais vakandos pasireiškimais. Žmogus kreipiasi į 
uolą, į medį, kur tiki jaučiąs vakandą, lyg tai būtų įasmenintos būtybės. Bet 
pati vakanda nėra personifikuota (Smithsonian Rep. f., 1897, p. 579). 

!? Riggs, Tah-Koo Wah-Kon, p. 56-57, cituojama pagal Dorsey, XI" Rep., 
p. 133, $ 95. 

B XI“ Rep., p. 380, 5 33. 

* Ibid., p. 381, 5 35. 

S Ibid., p. 376, 5 28, p. 378, 8 30. Plg. p. 1449, 5 138. 

dieviškosios galybės tėra atskiros jos apraiškos ir personifikaci- 
jos; kiekviena jų yra ši galia, regima vienu iš jos gausių aspek- 
tų!*. Todėl vienas stebėtojas ir sako, kad „tai dievas, iš esmės 
galįs įgauti bet kokį pavidalą, keičiantis esminius požymius ir 
funkcijas pagal aplinkybes“"'. Ir dievai nėra vienintelės būty- 
bės, kurioms ji įkvepia gyvybę: ji yra pradas visko, kas gyva, kas 
veikia, kas juda. „Kiekviena gyvybė yra vakanas. Ir taip yra su 
viskuo, kas išreiškia kokią nors galią, ar tai būtų pozityvaus 
veiksmo pavidalas, kaip vėjai ir debesys, kurie susikaupia, ar 
pasyvus pasipriešinimas, kaip uola kelio pakraštyje“ 'š. 

Irokėzų gentyje, kurios visuomeninei struktūrai būdingi dar 
ryškesni toteminiai požymiai, aptinkama tokia pati sąvoka: Žžo- 
dis orenda, vartojamas jai išreikšti, yra visiškai lygiavertis sijų 
vakanui. „Tai mistinė galia, - sako Howittas, - kurią laukinis 
suvokia kaip neatskiriamą nuo visų kūnų, sudarančių aplinką, 
kurioje jis gyvena..., uoloms, upėms, augalams ir medžiams, gy- 
vūnams ir žmogui, vėjams ir audroms, debesims, griaustiniui, 
žaibams ir t. t.“!? Šią galią „rudimentinė Žmogaus sąmonė suvo- 
kia kaip pakankamą priežastį visų reiškinių, visų veiksmų ap- 
linkuijį“*?. Orendą turi žynys, šamanas, bet tas pats pasakytina 
ir apie žmogų, kuriam sekasi tai, ką jis daro. Iš esmės nėra pa- 
saulyje nieko, kas neturėtų savo orendos dalies, tik tos dalys 
nelygios. Kai kurios esybės, žmonės ar daiktai, jos gavę dau- 
giau, kitos - likimo nuskriaustos, ir visuotinį gyvenimą sudaro 
šių nevienodo intensyvumo orendų grumtynės. Stipriausios pa- 
vergia silpniausias. Žmogus nugali savo priešininkus me- 
džioklėje ar kare? Vadinasi, jis turi daugiau orendos. Jei žvėris 
pasprunka nuojį persekiojančio medžiotojo, vadinasi, pirmojo 
orenda pranoksta antrojo orendą. 


"6 Ibid., p. 432, $ 95. 

" XI* Rep., p. 431, 5 92. 

8 Ibid., p. 433, 5 95. 

" Orenda and a Definition of Religion, in American Anthropologist, 1902, 
p. 33. 

2 Ibid., p. 36. 

Tokia pati sąvoka šošonų gentyje vadinama pokunt, algonki- 
nų gentyje - manitou“', kvakiutlių - nauala“?, tlingitų - yek“ ir 
haidų -sgana“. Betji būdinga ne vien Amerikos indėnams; pir- 
mą kartą tyrinėta Melanezijoje. Teisybė, kai kuriose Melanezijos 
salose visuomeninė struktūra dabar nebeturi toteminio pagrin- 
do, bet visose jose totemizmas dar regimas*, kad ir ką apie tai 
sakytų Codringtonas. O juk šiose tautose mana - sąvoka, vi- 
siškai lygiavertė sijų vakanui ir irokėzų orendai. Štai kaip ją 
apibūdina Codringtonas: „Melaneziečiai tiki egzistuojant jė- 
gą, visiškai kitokią negu bet kokia materiali jėga; toji jėga veikia 
kuo įvairiausiai, atnešdama tiek gera, tiek bloga, ir žmogui be 
galo naudinga ją pažaboti ir apvaldyti. Tai mana. Tikiuosi su- 
prantąs, ką šis žodis reiškia čiabuviams... Tai jėga nemateriali ir 
tam tikra prasme antgamtiška, bet pasireiškia ji per fizinę jėgą 
arba per bet kokią galią ir pranašumą, būdingus žmogui. Mana 
anaiptol nėra įsitvirtinusi kokiame nors apibrėžtame objekte; ji 
gali būti pasklidusi po visą daiktų rūšį... Visa Melanezijos reli- 
gija - tai siekimas apsirūpinti mana arba tam, kad pasinaudo- 
tum ja pats, arba kad ja galėtų pasinaudoti kas nors kitas““?. Ar 
čia ne tokia pati bevardės ir pasklidos jėgos sąvoka, kurios užuo- 
mazgą ką tik matėme australų totemizme? Jėga, tokia beasmenė, 
nes, kaip sako Codringtonas, nereikia čia įžvelgti kažkokios 


" Tesa, Studi del Thavenet, p. 17. 

* Boas, The Kwakiutl, p. 695. 

> Swanton, Social Condition, Beliefs a. Linguistic Relationship of the Tlingit 
Indians, XXVI" Rep., 1905, p. 451, past. 3. 

* Swanton, Contributions to the Ethnology of the Haida, p. 14. Plg. Social 
Condition ir t. t.; p. 479. 

5 Kai kuriose Melanezijos bendruomenėse (Bankso salos, Naujieji Šiau- 
rės Hebridai) aptinkamos dvi egzogaminės fratrijos, apibūdinančios austra- 
lišką struktūrą (Codrington, The Melanesians, p. 23 ir toliau). Floridoje butose 
vardu egzistuoja tikri totemai (Ibid., p. 31). Įdomi diskusija šia tema žr. 
A. Lang, Social Origins, p. 176 ir toliau. Ta pačia tema ir ta pačia prasme plg. 
W. H. R. Rivers, Totemism in Polynesia and Melanesia, in J. A. I., XXXIX, p. 156 
ir toliau. 

*6 The Melanesians, p. 118, past. 1. Parkinson, Dreissig Jahre in der Siidsee, 
p. 178, 392, 394 ir t. t. 


216  ELEMENTARČS TIKĖJIMAI 


aukščiausios būtybės; tokia samprata visiškai svetima melane- 
ziečių mąstysenai. Tokia pat visur esanti: mana nėra įsikūnijusi 
niekur konkrečiai ir ji yra visur. Visos gyvybės formos, bet koks 
veiksmingumas - tiek žmonių, tiek apskritai gyvų būtybių, tiek 
paprastų mineralų - priskiriamas jos įtakai“. 

Tad anaiptol nebus per drąsu australų bendruomenėms pri- 
skirti tokią sampratą kaip ta, kurią susidarėme iš toteminių tikė- 
jimų analizės, nes vėl ją regime, tik pakylėtą į aukštesnį abstra- 
havimo ir apibendrinimo laipsnį, kaip pagrindą religijų, savo 
šaknimis siekiančių australišką sistemą ir neabejotinai turinčių 
jos žymę. Abi sampratos aiškiai giminingos, skiriasi tik nevie- 
nodu stiprumu. Mana yra pasklidusi visame pasaulyje, o tai, ką 
pavadinome dievu ar, tiksliau tariant, toteminiu pradu, yra lo- 
kalizuota kažkokiame šių būtybių ir daiktų rate, Žinia, labai pla- 
čiame, bet vis dėlto gerokai apribotame. Tai mana, bet šiek tiek 
labiau specializuota, nors ši specializacija ir reliatyvi. 

Beje, pasitaiko, kai šis giminystės ryšys ypatingai vaizdus. 
Omahų gentyje egzistuoja įvairiausi totemai, individualūs ir 
kolektyviniai“, o juk vieni ir kiti tėra atskiros vakano formos. 
„Indėno tikėjimas totemo veiksmingumu, - sako Miss Fletcher, - 
paremtas jo turima gamtos ir gyvybės samprata. Ši samprata su- 
dėtinė ir apima dvi pagrindines sampratas. Pirma - kad visi 
daiktai, tiek gyvi, tiek negyvi, yra persmelkti bendro gyvybės pra- 
do; antra - kad ši gyvybė nenutrūkstama“. O juk šis bendras 
gyvybės pradas yra vakanas. Totemas tai priemonė, per kurią 
individas užmezga ryšius su šiuo energijos šaltiniu; totemas tu- 
ri galių todėl, kad įkūnija vakaną. Jeigu Žmogų, pažeidusį jo 
totemą saugančius draudimus, pakerta liga ar mirtis, vadinasi, 
paslaptinga jėga, kurią jis šitaip kliudė, vakanas, pradeda veikti 
proporcingai patirtam smūgiui*“. Ir atvirkščiai, kaip totemas yra 


" Šios sąvokos analizė randama žr. Hubert et Mauss, Thėorie gėnėrale de la 
Magie, in Annėe Sociol., VII, p. 108. 

* Yra ne tik klanų, bet ir brolijų totemai (A. Fletcher, Smiths. Rep., 1897, 
p. 581 ir toliau). 

* Fletcher, Op. cit., p. 578-579. 

* Ibid., p. 583. Dakotai totemą vadina vakanu. Žr. Riggs et Dorsey, 
Dakota Grammar, Texts a. Ethnog. in Contributions N. Amer. Ethin., 1983, p. 219. 

vakanas, taip vakanas savo ruožtu kartais panėšėja - pagal tai, 
kaip jis suvokiamas - į savo totemines ištakas. Iš tikrųjų, Say'us 
sako; kad tarp dakotųzvahconda pasireiškia kartais pilkojo lokio, 
kartais bizono, bebro ar kokio nors kito gyvūno rūšimis?!. Žino- 
ma, ši formuluotė negali būti priimta besąlygiškai. Vakanas ne- 
pasiduoda bet kokiai personifikacijai, taigi mažai tikėtina, kad 
apie jį kada nors būtų buvę galvota abstrakčiai ir bendrai, pasi- 
telkus taip apibrėžtus simbolius. Bet Say 'aus pastaba tikriau- 
siai tinka atskiroms formoms, kurias vakanas įgauna, tiksliai 
išryškėdamas konkrečioje gyvenimo realybėje. Bet jei iš tiesų bu- 
vo laikai, kai tokios vakano specializacijos liudijo aiškų artimu- 
mą gyvuliniam pavidalui, tai dar kartą patvirtintų glaudžius 
ryšius, siejančius šią sąvoką su toteminiais tikėjimais**. 

Reie, galima paaiškinti, kodėl Australijoje manos sąvoka ne- 
galėjo pasiekti tokio abstrahavimo ir bendrumo laipsnio, kokį 
yra pasiekusi labiau išsivysčiusiose bendruomenėse: ne tik dėl 
nepakankamo australo gebėjimo abstrahuoti ir apibendrinti, o ir 
dėl to, kad šį atskirumą pirmiausia piršo socialinės aplinkos 
pobūdis. Iš tiesų, kol totemizme išlieka kultinės organizacijos 
pagrindas, klanas religinėje bendruomenėje išsaugo autonomi- 
ją, kuri, nors ir nėra absoliuti, vis dėlto labai ryški. Tikriausiai 
tam tikra prasme galima pasakyti, kad kiekviena toteminė grupė 
tėra gentinis padalinys, tačiau šis padalinys naudojasi itin di- 
delėmis laisvėmis. Čia atliekamas kultas, nors ir nesudaro visu- 
mos, kuriai pakaktų savęs pačios, vis dėlto palaiko tik išorinius 
ryšius; jie laikosi gretimai, vienas į kitą nesismelkia; klano tote- 
mas visapusiškai šventas tėra minėtajam klanui. Todėl grupė 
daiktų, priskirtų kiekvienam klanui ir su žmonėmis sudarančių 
to paties vardo visumą, yra tokia pat individuali ir autonomiš- 
ka. Kiekviena grupė vaizduojama kaip nesiduodanti palenkia- 
ma panašioms grupėms, kaip atsiskyrusi nuo jų, kadangi yra 
tęstina, kaip sudaranti atskirą pasaulį. Tokiomis sąlygomis 


?! James 's Account of Long's Exped. Rocky Mountains, I, p. 268. (Cituojama 
pagal Dorsey, XI" Rep., p. 431, $ 92.) 

*2 Neketiname teigti, kad iš esmės kiekvienas šitų religinių jėgų sustaba- 
rėjęs vaizdinys yra ankstesnio totemizmo požymis. Bet kai turima galvoje, 
kaip kalbant apie dakotus, bendruomenės, kur totemizmas dar ryškus, na- 
tūralu manyti, jog jis nėra svetimas šioms sampratoms. 

negalėjo toptelėti mintis, kad tie nevienarūšiai pasauliai yra tik 
skirtingos vienos esminės jėgos apraiškos, priešingai, tikriau- 
siai manyta, kad kiekvieną jų atitinka kažkokia specifiškai skir- 
tinga mana, kurios veikmė negali viršyti klano ir jai priskirtų 
daiktų rato. Vienintelės ir universalios manos sąvoka galėjo at- 
sirasti tik nuo tada, kai genties religija išsivystė aukščiau klano 
kultų ir juos daugiau ar mažiau visiškai absorbavo. Esminės 
vienybės su pasauliu jausmas prabunda su gentinės vienybės 
jausmu. Žinoma, toliau mes parodysime“?, kad Australijos ben- 
druomenės jau turi bendrą visai genčiai kultą. Bet nors šis kul- 
tas išreiškia aukščiausią australų religijų formą, jam nepavyko 
išardyti ir pakeisti pradų, kuriais tos religijos remiasi: totemiz- 
mas iš esmės yra jungtinė religija, kuri gali pranokti tam tikrą 
centralizacijos laipsnį tik paliovusi būti pati savimi. 

Vienas būdingas faktas aiškiai parodo, kad yra rimta prie- 
žastis, kodėl Australijoje manos sąvoka išlaikė tokią ypatingą 
padėtį. Grynai religinės jėgos, suvokiamos totemų pavidalu, nė- 
ra vienintelės, kurių australas tariasi esąs įpareigotas paisyti. 
Yra ir tokių, kuriomis greičiau disponuoja tik žynys. Pirmosios 
iš esmės laikomos išganingomis ir palankiomis, o antrųjų pa- 
skirtis pirmiausia sukelti mirtį ar ligą. Jos skiriasi ne tik savo 
poveikiu, bet ir ryšiais, palaikomais su bendruomenės struktū- 
ra. Totemas visuomet yra klano dalykas; ir atvirkščiai, magija 
yra gentinė ir netgi tarpgentinė institucija. Magiškos jėgos nuo- 
savybės teisėmis nepriklauso jokiai apibrėžtai genties daliai. No- 
rint jomis pasinaudoti, pakanka žinoti veiksmingus receptus. 
Be to, visi gali jausti jų poveikį ir todėl privalo rasti būdų nuojų 
apsisaugoti. Tai miglotos jėgos, per daug nesusijusios su jokiu 
apibrėžtu socialiniu padaliniu ir net galinčios išplėsti savo po- 
veikį už genties ribų. Bet štai nuostabu, kad aruntų ir loritjų gen- 
tyse jos suvokiamos kaip paprastos tos pačios jėgos apraiškos ir 
atskiros jos formos; ta jėga aruntų kalba vadinama arungkilta 
arbaarunkulta“. „Tai gan miglotas terminas, - sako Spenceris ir 
Gillenas, - bet jo pagrindą visuomet sudaro blogosios prigimties 


* Žr. toliau, sk. IX, p. 319 ir kt. 


* Pirmoji rašyba yra Spencerio ir Gilleno, antroji - Strehlow. 

antgamtinės galios samprata... Žodis vienodai tinka nusakyti ir 
blogam kažkokio objekto poveikiui, ir pačiam objektui, kur ji lai- 
kinai arba nuolatos įsikūrusi“**. „Arunkultą, - sako Strehlow, - 
čiabuvis suvokia kaip jėgą, staiga nutraukiančią gyvastį ir nu- 
marinančią tą, į kurį toji gyvastis buvo įsismelkusi'**. Šis vardas 
duodamas mirusiųjų kaulams, medgaliams, iš kurių sklinda ne- 
geri kerai, gyvuliniams ar augaliniams nuodams. Taigi tai labai 
aiškiai išreikšta kenksminga mana. Savo stebėtose gentyse Gre- 
y'us susiduria su visiškai tapačia sąvoka“. Pavyzdžiui, grynai 
religinėms jėgoms nepavyksta atsikratyti tam tikro nevienalytiš- 
kumo, tuo tarpu magiškos jėgos įvairiose tautose suvokiamos 
kaip esančios bendros prigimties: protui jos pateikiamos kaip 
giminingos, vieningos. Vadinasi, kadangi jos sklando virš so- 
cialinės struktūros, virš jos skyrių ir poskyrių, jos juda vienaly- 
tėje ir nepertraukiamoje erdvėje, kur nesutinka nieko, kas jas 
diferencijuotų. Kitos, atvirkščiai, įsitvirtinusios apibrėžtuose 
ir aiškiuose socialiniuose rėmuose, įvairuoja ir išsiskirsto po 
savo aplinką. 

Iš to matyti, kiek beasmenės religinės jėgos sąvoka yra per- 
smelkusi australų totemizmo prasmę ir dvasią, kadangi ji susi- 
daro, kai tik nebelieka nepalankios priežasties, kuri tam priešin- 
tųsi. Tiesa, arungkilta yra grynai magiška jėga. Bet magiškos ir 
religinės jėgos nesiskiria savo prigimtimi““, kartais jos netgi nu- 
sakomos tuo pačiu vardu: Melanezijoje burtininkas ir jo kerai 
turi maną, visai kaip pastovaus kulto atlikėjai ir jų apeigos“; 


* Nat. Tr., p. 548, past. 1. Tiesa, Spenceris ir Gillenas priduria: „Geriau- 
siai šią Mintį išreikštų pasakymas, kad arungkiltos objektą yra apsėdusi 
piktoji dvasia“. Bet laisvas vertimas yra Spencerio ir Gilleno interpretacija, 
kuri niekuo nepagrįsta. Arungkiltos sąvoka niekaip neapima dvasinių būty- 
bių egzistavimo. Tai išplaukia iš Strehlow konteksto ir apibrėžimo. 

* Die Aranda, II, p. 76, past. 

" Boyl-ya vardu (žr. Brey, Journals of Two Expeditions of Discovery in N. W. 
and W. Australia, II, p. 337-338). 

* Žr. aukščiau p. 58. Beje, tai, regis, pripažįsta Spenceris ir Gillenas, kai 
sako, kad arungkilta yra „antgamtinė jėga“. Plg. Hubert et Mauss, Thėorie 
gėnėrale de la Magie, in Annėe Sociol., VII, p. 119. 

* Codrington, The Melanesians, p. 191 ir toliau. 

irokėzai*? vartoja žodį „orenda“. Tad apie vienų prigimtį visiš- 
kai galima spręsti pagal kitas*!. 


III 


Rezultatas, kurio pasiekėme ankstesne analize, įdomus ne tik 
totemizmo istorijai, bet ir apskritai religinės mąstysenos genezei. 

Ta dingstimi, kad žmogus pradžioje yra valdomas apčiuo- 
piamų pojūčių ir vaizdinių, dažnai tvirtinama, kad jis pradėjęs 
įsivaizduoti dieviškumą konkrečių ir įasmenintų esybių pavi- 
dalu. Faktai šios prielaidos nepatvirtina. Ką tik aprašėme siste- 
mingą religinių tikėjimų visumą, kurią turime rimtų priežasčių 
vertinti kaip itin primityvią, o tačiau ten tokio pobūdžio esybių 
nesutikome. Grynai toteminis kultas susijęs ne su vienais ar ki- 
tais konkrečiais gyvūnais ar augalais ir netgi ne su kokia nors 
augalų ar gyvūnų rūšimi, o su kažkokia neaiškia jėga, pasklidu- 
sia ir persmelkusia daiktus*?. Net aukštesnėse religijose, kilusio- 
se iš totemizmo, kaip tos, kurias matome tarp Šiaurės Amerikos 
indėnų, ši idėja, anaiptol neišblėsusi, darosi vis labiau įsisąmo- 
ninta; ji pasireiškia aiškiai, kaip nebuvo anksčiau, ir pasiekia 
apibendrinimo aukštesniu lygiu. Visoje religinėje sistemoje vy- 
rauja būtentji. 


* Howitt, Loc. cit., p. 38. 

* Net gali kilti klausimas, ar Australijoje trūksta sąvokos, analogiškos 
vakanui arba manai. Žodis „čuringa“ arba „tjurunga“, kaip rašo Strehlow, 
iš tiesų aruntų gentyje turi labai panašią reikšmę. Šiuo terminu, anot Spen- 
cerio ir Gilleno, apibrėžiama „visa, kas yra slapta arba šventa. Jis lygiai gerai 
tinka ir daiktui, ir jo savybėms“ (Nat. Tr., p. 648, čuringa). Tai beveik manos 
apibrėžimas. Netgi pasitaiko, kad Spenceris ir Gillenas vartoja šį pasakymą 
nurodydami religinę galią, jėgą apskritai. Aprašydami vienas kaitišų apei- 
gas, jie sako, kad kulto tarnas yra „pilnas čuringos (full of churinga)“, tai yra 
„magiškos galios, kurią skleidžia daiktai, vadinami čuringomis“. Tačiau 
neatrodo, kad čuringos Australijoje sąvoka būtų aiškiai ir tiksliai sudaryta, 
kaip manos sąvoka Melanezijoje ar vakano sąvoka sijų gentyje. 

* Be abejo, toliau (ta pati knyga, sk. VIII ir IX) pamatysime, kad totemiz- 
mui nesvetima bet kuri mitinės asmenybės idėja. Bet mes parodysime, kad 
šios sąvokos yra antrinių formacijų produktas: jos kyla iš tikėjimų, ką tik 
nagrinėtų, bet anaiptol nėra jų pamatas. 

Tokia yra pirminė materija, ir išjos buvo sukurtos įvairiau- 
sios būtybės, kurias įteisino ir garbino visų laikų religijos. Vi- 
sokiausios dvasios, demonai, genijai, dievai tėra konkrečios for- 
mos, kurias įgavo ši energija, ši, anot Howitto*“, „potencija“, 
individualizuodamasi, įsikurdama tam tikrame apibrėžtame 
objekte ar tam tikrame erdvės taške, susitelkdama apie būtybę, 
tobulą ir legendinę, tačiau Žmonių įsivaizduojamą kaip realią. 
Vienas dakotas, Miss Fletcher klausinėjamas, ypač vaizdžiai nu- 
sakė šitą esminį visų šventų daiktų sambūvį. „Viskas, kas juda, 
sustoja vienur ar kitur, vienu ar kitu metu. Skrendantis paukštis 
kažkokioje vietoje sustoja sukti lizdo, kitoje - pailsėti po skry- 
džio. Einantis žmogus stabteli kur panorėjęs. Taip pat yra su 
dievybe. Saulė, tokia tviskanti ir tokia nuostabi, yra ta vieta, kur 
toji dievybė sustojo. Medžiai, gyvūnai - kitos vietos. Indėnas 
mąsto apie tas vietas ir siunčia ten savo maldas, kad jos pasiek- 
tų tą vietą, kur buvo sustojusi dievybė, ir kad joms būtų suteikta 
parama ir palaiminimas“'*. Kitaip tariant, vakanas (nes kalba- 
ma apie jį) juda pirmyn atgal per pasaulį, o šventi daiktai yra tie 
taškai, kur jis apsistoja. Štai šiuosyk ir mes kaip reikiant nutolo- 
me tiek nuo gamtos kulto, tiek nuo animizmo. Jeigu saulė, mėnu- 
lis, žvaigždės buvo garbinami, ši garbė jiems buvo suteikta ne 
dėljų vidinės prigimties, jų savybių, o dėl to, kad jie buvo suvo- 
kiami kaip sudedamoji dalis tos jėgos, kuri vienintelė suteikia 
daiktams sakralumą ir kuri atsiranda daugybėje kitų būtybių, 
net pačiose mažiausiose. Jei mirusiųjų sielos ir buvo ritualinis 
objektas, tai ne dėl to, kad jos esą sukurtos iš kažkokios skystos 
ir neapčiuopiamos substancijos, ne dėl to, kad jos panašios į 
kūno metamą šešėlį arba įjo atspindį vandens paviršiuje. Leng- 
vumas, takumas dar nesąlygoja sakralumo; joms šis aukštas ran- 
gas buvo suteikiamas tiek, kiek jos turėjo savyje iš tos pačios 
jėgos, viso religingumo šaltinio. 

Dabar galima geriau suprasti, kodėl neįmanoma buvo religi- 
ją apibrėžti kaip mitinių asmenybių, dievų ar dvasių, idėją, - juk 
toks religinių daiktų įsivaizdavimo būdas nėmaž nėra būdingas 


* Loc. cit., p. 38. 
* Rep. Peabodyų Museum, III, p. 276, past. (cituojama pagal Norsey, XI“ 
Rep., p. 435). 

jų prigimčiai. Tai, ką mes randame religinio mąstymo ištakose ir 
pagrinde, nėra apibrėžti, aiškūs daiktai ar būtybės, patys savai- 
me turintys šventą pobūdį, o neaiškios galios, bevardės jėgos, 
daugiau ar mažiau gausios, nelygu bendruomenė, kartais netgi 
traktuojamos kaip vientisos; jų beasmeniškumas tiksliai prilygi- 
namas beasmeniškumui fizinių jėgų, kurių pasireiškimus tyri- 
nėja gamtos mokslai. O atskiri sakralūs daiktai tėra individuali- 
zuotos šio esminio pagrindo formos. Tad nieko nuostabaus, kad 
netgi religijose, kur egzistuoja neginčijamos dievybės, esama apei- 
gų, kurios pačios savaime turi veiksmingų savybių nepriklauso- 
mai nuo bet kokio dieviško įsikišimo. Juk ši jėga gali sietis su 
žodžiais, gestais, ištartais ir atliktais taip pat ir kūniškos sub- 
stancijos; balsas, judesiai gali tarnauti jai kaip laidininkas, ir 
jiems tarpininkaujant ji gali būti veiksminga pati, be jokio dievo 
ir jokios dvasios. Pakanka, kad ji susitelktų viename rituale, ir 
šisai jos dėka taps dievybių kūrėju*. Štai kodėl tikriausiai nėra 
dieviškos asmenybės, kurioje nebūtų kažko beasmenio. Net ir 
tie, kurie ją įsivaizduoja konkrečiu ir apčiuopiamu pavidalu, 
drauge traktuoja kaip abstrakčią galią, tegalinčią save apibū- 
dinti savo veiksmingumo prigimtimi, kaip jėgą, kuri pasireiškia 
erdvėje ir kuri, bentjau iš dalies, slypi kiekviename savo padari- 
nių. Tai galia sužadinti lietų ar vėją, paskatinti derlių ar dienos 
šviesą; Dzeusas slypi kiekviename lietaus laše, kaip Cerera kiek- 
viename derliaus pėde““. Dažniausiai net šis veiksmingumas yra 
taip nepakankamai apibrėžtas, kad tikintysis tegali susidaryti 
labai miglotą sąvoką. Beje, toks neapibrėžtumas ir padarė gali- 
mus tuos sinkretizmus ir susidvejinimus, dievai įvairiausiais 
būdais susiskaidė, susiskirstė, susimaišė. Turbūt nėra religijos, 
kur pirmapradė mana, ar viena, ar daugybinė, visa ištisai būtų 
susiskaidžiusi į aiškiai apibrėžtą skaičių esybių, diskrečių ir ne- 
galinčių bendrauti tarpusavyje; kiekviena jų visuomet pasilieka 
tarytum kokią beasmeniškumo aureolę, kuri leidžia sudaryti 


* Žr. aukščiau, p. 39. 

* Tokie pasakymai kaip Zevą vei, kaip Ceres succiditur rodo, kad ši sam- 
prata gyvavo tiek Graikijoje, tiek Romoje. Beje, Useneris savo Gėtternamen 
aiškiai parodė, kad ir Graikijos, ir Romos dievai pradžioje buvo beasmenės 


jėgos, suvokiančios save tik per savo funkcijų poveikį. 


ŠIŲ TIKĖJIMŲ KILMĖ 223 


naujas kombinacijas ne dėl to, kad paprasčiausiai išliktų, o dėl 
to, kad religinių jėgų prigimtyje glūdi negebėjimas visiškai indi- 
vidualizuotis. 

Šią sampratą, kurią mums įteigė toji vienintelė totemizmo stu- 
dija, patvirtina dar ir tai, kad kai kurie mokslininkai neseniai 
prie jos priėjo labai skirtingais tyrinėjimais ir nepriklausomai 
vieni nuo kitų. Šį spontanišką sutapimą verta pažymėti, nes jis 
yra objektyvumo, bešališkumo prielaida. 

Nuo pat 1899 m. mes pabrėžiame, kad į religinio reiškinio 
apibrėžimą negalima įsileisti jokios mitinės asmenybės sąvo- 
kos“. 1900 m. Marrettas nurodė egzistuojant vieną religinį eta- 
pą, kurį jis vadino preanimistiniu ir kur apeigos buvusios skirtos 
beasmenėms jėgoms, tokioms kaip Melanezijos mana arba oma- 
hų ir dakotų vakanas**. Šiaip ar taip, Marrettas nepriėjo teiginio, 
kad visada, visais atvejais dvasios sąvoka yra logiškai arba chro- 
nologiškai paskesnė už manos sąvoką ir iš jos kilusi; regis, jis 
net buvo linkęs pripažinti, kad sykiais dvasios sąvoka buvo su- 
daryta nepriklausomai ir todėl religinis mąstymas turi dvigubas 
ištakas“. Kita vertus, jis suvokia maną kaip būdingą daiktų sa- 
vybę, kaip jų pobūdžio elementą, nes, jo nuomone, tai tiesiog 
savybė, kurią mes suteikiame viskam, kas pranoksta kasdieny- 
bę, viskam, kas mums sužadina baimės ar susižavėjimo jaus- 
mus“. Tai bemaž grįžimas prie gamtos kulto teorijos?!. 

Netrukus po to Hubertas ir Maussas, ėmęsi sukurti bendrąją 
magijos teoriją, nustatė, kad visa magija remiasi manos sąvo- 
ka"*. Turint omenyje artimą magiškų ir religinių apeigų giminystę, 


“ Definition du phėnomėne religieux, in Annėe Sociol., II, p. 14-16. 

* Preanimistic Religion, in Folk-lore, 1900, p. 162-182. 

* Ibid., p. 179. Vėlesniame veikale, The Conception of Mana (in Transactions 
of the Hhird International Congress for the History of Religions, II, p. 54 ir toliau), 
Marrettas siekia animistinę sampratą labiau pajungti manos sąvokai. Vis 
dėlto jo mąstysena šia prasme tebelieka neryžtinga ir labai atsargi. 

 Ibid., p. 168. 

5! Šis grįžimas nuo preanimizmo prie gamtos kulto dar ryškesnis Cloddo 
pranešime Trečiajame religijų istorijos kongrese (Preanimistic Stages in Reli- 
gion, in Transactions of the Hird Internat. Congress ir t. t., L, p. 33). 

“ Annėe Sociologigue, t. VII, p. 108 ir toliau. 

galima buvo numatyti, jog ta pati teorija turi būti taikytina religi- 
jai. Tą ir teigia Preussas serijoje straipsnių, kuriuos tais pačiais 
metais paskelbė Globus*?. Remdamasis daugiausia Amerikos ci- 
vilizacijų faktais, Preussas stengiasi įrodyti, kad sielos ir dva- 
sios sampratos susiformavusios tik po galios ir beasmenės jėgos 
sampratų, kad pirmosios tėra antrųjų transformacija ir kad jos 
iki palyginti vėlyvo laikotarpio išsaugo savo pirmapradžio be- 
asmeniškumo požymį. Kaip jis sako, netgi pažangiose religijose 
jos įsivaizduojamos neaiškių kvapų pavidalu; jie automatiškai 
sklindą iš daiktų, kuriuose slypi ir iš kurių tarpais stengiasi iš- 
siveržti visais galimais keliais: pro burną, nosį, pro visas kūno 
angas, kvėpavimą, žvilgsnį, žodį ir t. t. Greta to Preussas atsklei- 
dė visa, ką jos turi nepaliaujamai kintamo, kraštutinį plastiš- 
kumą, dėl kurio gali palaipsniui ir bemaž sykiu būti įvairiai 
naudojamos**. Tiesa, jei griežtai laikytumeis šio autoriaus var- 
tojamos terminijos, galėtum pamanyti, kad šios jėgos jam yra 
magiškos, o ne religinės prigimties: jis vadina jas kerais (Zau- 
ber, Zauberkriūfte). Tačiau aiškiai matyti, kad taip sakydamas jis 
neketina nukelti jų už religijos ribų, nes parodo jas veikiant vien 
religinėse apeigose, pavyzdžiui, didžiuosiuose meksikiečių ri- 
tualuose“?. Jeigu jis vartoja šiuos žodžius, tai tikriausiai todėl, 
kad neranda kitų, geriau išreiškiančių šių jėgų beasmeniškumą 
ir tarytum kokį mechanizmą, pagal kurįjos veikia. 

Taigi iš visų pusių ryškėja ta pati samprata“. Vis labiau ir 
labiau atrodo, kad mitologinės konstrukcijos, net pačios elemen- 


5 Der Ursprung der Religion und Kunst in Globus, 1904, t. LXXXVI, p. 321, 
355, 376, 389; 1905, t. LXXXVII, p. 333, 347, 380, 394, 413. 

=“ Globus, LXXXVII, p. 381. 

*> Jis jas aiškiai priešpriešina bet kokioms profaniškos prigimties įtakoms 
(Globus, LXXXVI, p. 379, a). 

* Ji randama net vėlesnėse Frazerio teorijose, nes jei šis mokslininkas 
nepripažįsta totemizmui jokio religinio pobūdžio, paversdamas jį kažkokia 
magija, tai kaip tik todėl, kad jėgos, kurias išjudina toteminis kultas, yra 
beasmenės, kaip ir tos, kuriomis manipuliuoja žynys. Taigi Frazeris pripaži- 
no esminį faktą, kurį mes ką tik nustatėme. Bet jis padaro iš jo kitokią negu 
mes išvadą, nes, jo supratimu, religija tėra tik ten, kur yra mitinių veikėjų. 

tariausios, yra antriniai produktai" ir remiasi tikėjimais, papras- 
tesniais ir neaiškesniais, labiau miglotais ir esmingesniais, su- 
darančiais tvirtą pamatą, ant kurio susikūrė religinės sistemos. 
Tas primityvus pagrindas ir leido mums atlikti totemizmo analizę. 
Įvairūs autoriai, kurių tyrimus ką tik minėjome, prie šios kon- 
cepcijos priėjo tik per faktus, pasiskolintus iš labai įvairių religi- 
jų - kai kurios jų netgi priklauso jau gerokai pažengusiai civi- 
lizacijai: tokios, pavyzdžiui, yra Meksikos religijos, kuriomis 
dažnai naudojosi Preussas. Taigi galėjo kilti klausimas: ar ši 
teorija taip pat tinka paprasčiausioms religijoms? Bet kadangi 
negalima nusileisti žemiau totemizmo, mums tokia klaida ne- 
gresia, drauge mums pasisekė rasti pradinę sąvoką, iš kurios 
kilo vakano ir manos sampratos: tai toteminio prado sąvoka“. 


IV 


Ši sąvoka pagrindinė ne tik dėl savo reikšmės religinių sampra- 
tų raidoje; jai būdingas ir pasaulietinis aspektas; tuo ji domina 
mokslinės minties istoriją. Tai pradinis jėgos sąvokos pavidalas. 

Iš tiesų pasaulyje, kokį jį įsivaizduoja sijai, vakanas atlieka tą 
patį vaidmenį kaip jėgos, kuriomis mokslas aiškina įvairius gam- 
tos reiškinius. Tai nereiškia, kad jis įsivaizduojamas vien tik fi- 
zinės energijos pavidalu; priešingai, kitame skyriuje pamatysi- 
me, kad elementai, kurių pagrindu suformuota ši samprata, paimti 
iš pačių skirtingiausių sričių. Bet dėl tokios mišrios prigimties ja 
galima naudotis kaip universalaus interpretavimo pagrindu. Iš 


57 Šiaip ar taip, mes šį žodį vartojame tokia pat prasme kaip Preussas ir 
Marrettas. Jų manymu, religijos evoliucijoje buvęs apibrėžtas laikotarpis, 
kai žmonės nepažinę nei sielų, nei dvasių: preanimistinis laikotarpis. Ši hipo- 
tezė labai ginčytina: mes tai išsiaiškinsime vėliau (sk. VIII ir IX). 

* Tuo pačiu klausimu žr. Alessandro Bruno straipsnį Sui fenomeni magi- 
co-religiosi delle communita primitive, in Rivista italiana di Sociologia, XII* annėe 
Fasc. IV-V, p. 568 ir toliau, ir neišspausdintą W. Bogoraso pranešimą Ketu- 
rioliktajame Amerikos kontinento kongrese, įvykusiame Štutgarte 1904 m. 
Šį pranešimą Preussas nagrinėjo žr. Globus, LXXXVI, p. 201. 

jo išplaukia visa gyvybė“; „kiekviena gyvybė yra vakanas“; žo- 
džiu „gyvybė“ reikia suprasti visa, kas veikia ir reaguoja, visa, 
kasjuda ir yra judinama tiek mineralų, tiek biologiniame pasau- 
lyje. Vakanas - priežastis visų poslinkių, kurie pasaulyje vyks- 
ta. Mes taip pat matėme, kad itokėzų orenda yra „efektyvi visų 
reiškinių ir visos aplink žmogų pasireiškiančios veiklos prie- 
žastis“. Tai galia, „būdinga visiems kūnams, visiems daik- 
tams““. Orenda priverčia vėją pūsti, saulę šviesti ir šildyti žemę, 
augalus augti, gyvūnus daugintis, žmogų būti stiprų, sumanų, 
protingą. Kai irokėzas sako, kad visas gamtos gyvenimas yra 
įvairių būtybių nevienodai stiprių orendų susidūrimų produk- 
tas, jis tik išreiškia savo kalba tą nūdienę idėją, kad pasaulyje 
yra sistema jėgų, kurios viena kitą riboja, viena kitą remia ir iš- 
laiko pusiausvyrą. 

Melanezijos gyventojas priskiria manai tokio pat pobūdžio 
veiksmingumą. Jo manos dėka žmogui sekasi medžioklėje arba 
kare, jo sodai duoda gausų derlių, kaimenės tarpsta. Jei strėlė 
kliudo taikinį, vadinasi, ji kupina manos; dėl tos pačios priežas- 
ties į tinklą pakliūva daug žuvų, kanoja gerai laikosi jūros 
paviršiuje“! ir t. t. Tiesa, pažodžiui priėmus kai kuriuos Cod- 
ringtono teiginius, mana būtų priežastis, kuriai ypač priskirtina 
„Visa, kas pranoksta Žmogaus galią, visa, kas yra už įprastinio 
gamtos vyksmo ribų““*. Betjau vien išjo pateikiamų pavyzdžių 
išplaukia, kad manos sritis kur kas platesnė. Iš tikrųjų, ji naudo- 
jama paaiškinti įprastiems, einamiesiems reiškiniams; nėra nie- 
ko antžmogiško nei antgamtiško, kad laivas plaukia, kad me- 
džiotojas sumedžioja grobį ir t. t. Tiktai tarp šių kasdienio gyve- 
nimo įvykių esama tokių nereikšmingų ir įprastinių, kad jie pra- 
slysta pro akis: niekas jų nepastebi ir dėl to nejaučia poreikio 
juos paminėti. Manos sąvoka pritaikoma tik tiems, kurie yra pa- 
kankamai reikšmingi, kad sužadintų apmąstymus, sukeltų bent 
menkiausią susidomėjimą ir smalsumą, bet jie dėl to nėra 


“ „Visus daiktus, - teigia Miss Fletcher, - yra persmelkęs bendras gyvy- 
bės pradas“ (Smiths. Rep. f., 1897, p. 579). 

* Howitt, In American Anthropologist, 1902, p. 36. 

" The Melanesians, p. 118-120. 

* Ibid., p. 119. 

stebuklingi. Ir tai, kas teisinga kalbant tiek apie maną, tiek apie 
orendą ar vakaną, taip pat gali būti pasakyta apie toteminį pra- 
dą. Tai per jį palaikoma visa gyvybė - klano narių, toteminės 
rūšies augalų ir gyvūnų, o ir visų daiktų, priskirtų totemui ir 
esančių tos pačios prigimties. 

Taigi jėgos sąvoka yra religinės kilmės. Iš religijos ją perėmė 
pirmiausia filosofija, paskui ir kiti mokslai. Tai jau nujautė Com- 
te'as: štai kodėl metafiziką jis laikė „teologijos“ įpėdine. Tiktai 
jis iš to daro išvadą, kad jėgos sampratai lemta išnykti moksle, 
nes dėl jėgos mistinės kilmės nepripažįsta ją turint bent kokią 
objektyvią vertę. Mes, priešingai, parodysime, kad religinės jė- 
gos realios, nors ir kokie netobuli gali būti simboliai, kurių pa- 
grindu jos buvo sumanytos. Iš to išplaukia išvada, kad taip yra 
ir su jėgos sąvoka apskritai. 


228 


Septintas skyrius 


Šių tikėjimų kilmė (pabaiga) 


Prado, arba toteminės manos, sąvokos genezė 


Ankstesniame skyriuje priimtas postulatas apibrėžė ribas, ku- 
riose turi būti sprendžiama totemo kilmės problema. Kadangi 
totemizme ištisai vyrauja sąvoka bemaž dieviško prado, būdin- 
go tam tikroms Žmonių ir daiktų kategorijoms ir suvokiamo gy- 
vūnų ar augalų pavidalu, paaiškinti šią religiją reiškia iš esmės 
paaiškinti šį tikėjimą; tai yra išsiaiškinti, kaip žmonės galėjo 
ryžtis sukurti šią sampratą ir iš koją sukūrė. 


Daiktų, kurie tarnavo totemais, vaizdą sąmonėje galima buvo 
sužadinti aiškiai ne pojūčiais; mes parodėme, kad dažnaijie yra 
nereikšmingi. Driežas, vikšras, žiurkė, skruzdėlė, varlė, kalaku- 
tė, karšis, slyvos medis, kakadu ir t. t.,- jei minėsime vien tuos 
vardus, kurie dažnai kartojasi australų totemų sąrašuose, - nė- 
ra iš tokių, kurie padarytų Žmogui tokį didelį ir stiprų įspūdį, 
kad jis kokiu nors atžvilgiu panėšėtų į religines emocijas ir su- 
teiktų jį sužadinusiems daiktams sakralinį pobūdį. Žinoma, ki- 
taip yra su žvaigždėmis, dideliais atmosferiniais reiškiniais, ku- 
rie, atvirkščiai, turi visa, ko reikia smarkiai paveikti vaizduotei, 
bet kaip tik jie totemu tarnauja itin retais atvejais; net gali būti, 
kad šią funkciją jie pradėjo atlikinėti tik vėliau!. Taigi ne daikto 
vidinė prigimtis lemia, ar jis taps kulto objektu. Beje, jei jausmai, 
kuriuos daiktas sužadina, iš tiesų buvo lemiama toteminių ritu- 
alų ir tikėjimų priežastis, tai jis drauge esąs sakralinė būtybė 
aukščiausiu laipsniu; reikšmingą vaidmenį religiniame gyveni- 
me esą atlieka gyvūnai ir augalai, panaudoti kaip totemai. Ojuk 
mes žinome, kad kulto ašis yra kitur. Aukščiausią sakralumo 


! Žr. aukščiau p. 138. 

laipsnį turi simboliniai to augalo ar gyvūno atvaizdai, įvairiau- 
sios toteminės emblemos ir simboliai; tad juose ir slypi religin- 
gumo šaltinis, o realiems objektams, pavaizduotiems šiose em- 
blemose, tenka tik jo atspindys. 

Taigi totemas pirmiausia yra simbolis, materiali kažkokio ki- 
to daikto išraiška*. Bet kokio? 

Jau iš mūsų atliktos analizės išplaukia, kad totemas išreiškia 
ir simbolizuoja dvi skirtingų daiktų rūšis. Viena vertus, jis yra 
išorinis ir apčiuopiamas pavidalas to, ką mes pavadinome tote- 
miniu pradu arba dievu. Bet kita vertus, jis taip pat yra simbolis 
tos konkrečios bendruomenės, kuri vadinama klanu. Jis yra jos 
vėliava, ženklas, kuriuo kiekvienas klanas išsiskiria iš kitų, re- 
gima jo asmenybės žymė, žymė, kurią turi visa, kas priklauso 
tam klanui kuriuo nors būdu: žmonės, žvėrys ir daiktai. Ojeigu 
jis kartu yra ir dievo, ir bendruomenės simbolis, ar tai nereiškia, 
kad dievas ir bendruomenė yra tas pats? Kaip grupinė emblema 
būtų galėjusi tapti tos bemaž dievybės simboliu, jeigu grupė ir 
dievybė būtų dvi skirtingos realybės? Taigi klano dievas, totemo 
pradas negali būti kas nors kita, kaip tik pats klanas, tačiau 
hipostazuotas ir vaizduotėse ryškėjantis kaip kokia nors apčiuo- 
piama augalo ar gyvūno rūšis, kuri padaroma totemu. 

Bet kaip ši apoteozė buvo įmanoma ir kaip šitai būtų galėję 
įvykti? 


II 


Paprastai bendruomenė neabejotinai turi visa, kas reikalinga su- 
žadinti sąmonėse - vien tik savo daromu poveikiu - dieviškumo 
jausmui, nes ji savo nariams yra tai, kas tikintiesiems Dievas. Iš 
tiesų, Dievas pirmiausia yra būtybė, kurią žmogus įsivaizduoja 
tam tikrais atžvilgiais kaip aukštesnę už save patį ir nuo kurios 
tariasi esąs priklausomas. Ar būtų kalbama apie sąmoningą as- 
menį, kaip Dzeusas arba Jahvė, ar apie abstrakčias jėgas, kaip 
tos, kurios veikia totemizme, tikintysis tiek vienu, tiek kitu atveju 


2 Pikleris aukščiau cituotame veikale jau išreiškė šiek tiek dialektišku 
būdu, jog tai iš esmės ir sudaro totemą. 

mano privaląs laikytis tam tikro elgesio, nes to laikytis jį verčia 
prigimtis sakralinio prado, su kuriuo jis jaučiasi palaikąs ryšį. 
Juk visuomenė irgi palaiko mums nepaliaujamos priklausomy- 
bės jausmą. Kadangi jos prigimtis yra savybinga, skirtinga nuo 
mūsų individualios prigimties, ji siekia tikslų, kurie taip patjai 
yra ypatingi, bet kadangi ji tegali pasiekti tuos tikslus tik mūsų 
tarpininkaujama, tai įsakmiai reikalauja mūsų paramos. Ji įsa- 
ko, kad pamiršę savo interesus taptume jos tarnais, ir apribo- 
ja mus visokiausiais suvaržymais, išsižadėjimais ir aukomis, 
be kurių būtų neįmanomas visuomeninis gyvenimas. Pavyz- 
džiui, kiekvieną akimirką mes priversti paklusti elgesio ir 
mąstymo taisyklėms, kurių patys nei sukūrėme, nei norėjome 
ir kurios kartais net prieštarauja svarbiausiems mūsų polin- 
kiams ir instinktams. 

Tačiau jeigu mes šitaip nuolaidžiautume ir aukotumės vi- 
suomenei tik materialinės prievartos verčiami, toji visuomenė 
taptų mums tik samprata fizinės jėgos, kuriai mes privalome žūt- 
būt paklusti, o ne samprata moralinės jėgos, kurią garbina reli- 
gijos. O iš tikrųjų visuomenės įtaka sąmonei kur kas mažiau pri- 
klauso nuo fizinio pranašumo, kuriuo ji apdovanota, negu nuo 
jai suteikto autoriteto. Jei mes nusileidžiame jos įsakymams, tai 
ne tik dėl to, kad ji turi kaip įveikti mūsų pasipriešinimą, o pir- 
miausia dėl to, kad jai jaučiame tikrą pagarbą. 

Apie kokį nors subjektą, individualų ar kolektyvinį, sakoma, 
kadjis įkvepia pagarbą, kai vaizdinys, kuris jį išreiškia sąmonė- 
je, pasižymi tokia jėga, kad ji automatiškai skatina ar atmeta 
veiksmusatsiribojusi nuo bet kokio motyvo, susijusio su vienų ar kitų 
naudingomis ar žalingomis pasekmėmis. Kai mes paklūstame ko- 
kiam asmeniui pripažindami jo moralinį autoritetą, klausome jo 
nurodymų ne todėl, kad jie mums atrodo išmintingi, o todėl, kad 
mūsų susidarytai šio asmens sampratai būdinga tam tikra dva- 
sinė energija, kuri palenkia mūsų valią ir nukreipia ją nurodyta 
linkme. Pagarba yra susijaudinimas, kurį mes patiriame, kaijau- 
čiame tą vidinį ir grynai dvasinį spaudimą. Tada mus verčia 
ryžtis ne privalumai ar nepatogumai, o įsivaizdavimas to, kuris 
mums nurodo ar pataria. Štai kodėl įsakymas paprastai išreiš- 
kiamas trumpomis, kategoriškomis formomis, nepaliekančiomis 
vietos abejonei; taigi todėl, kad jis, įsakymas, veikia vien savo 

jėgomis, jis nesuteikia galimybės nei svarstyti, nei apskaičiuoti; 
jo veiksmingumas priklauso nuo intensyvumo dvasinės būse- 
nos, kuria jis pateikiamas. Šis intensyvumas ir sudaro tai, kas 
vadinama moraline įtaka. 

O juk elgsena, prie kurios visuomenė pakankamai stipriai 
prisirišusi, kad primestų ją savo nariams, kartu pažymėta ski- 
riamuoju ženklu, įkvepiančiu, sužadinančiu pagarbą. Kadangi 
ta elgsena sukuriama bendrai, kiekviena atskira sąmonė mąsto 
apieją taip gyvai, jog tai atsiliepia visoms kitoms sąmonėms, ir 
atvirkščiai. Taigi vaizdiniai, kurie ją kiekvienam išreiškia, yra 
tokio intensyvumo, kokio negalėtų pasiekti grynai asmeninės 
sąmonės būsenos, nes jos jėgą sudaro gausybė individualių vaiz- 
dinių, iš kurių suformuota kiekviena elgsena. Lūpomis tų, kurie 
ją teigia mūsų akivaizdoje, kalba ši visuomenė: tai ją mes girdi- 
me, girdėdami juos, o visų balsas skamba taip, kaip negali skam- 
bėti vienas atskiras balsas?. Vien jau tai, kaip smarkiai reaguoja 
visuomenė - smerkdama arba bausdama fiziškai, jei kas bando 
pareikšti skirtingą nuomonę, ryžtingai parodydama bendrą įsi- 
tikinimą, padeda sustiprinti įtaką*. Vienu žodžiu, kai koks nors 
daiktas yra kokios nors nuomonės objektas, tuomet vaizdinys, 
kurį apie jį yra susidaręs kiekvienas individas, priklauso nuo jo 
kilmės, nuo jo atsiradimo sąlygų, nuo poveikio galios, jaučia- 
mos netgi tų, kurie jai nepaklūsta. Daiktas linkęs atstumti vaiz- 
dinius, kurie jam prieštarauja, jis laiko juos atokiau; jis, atvirkš- 
čiai, nurodo veiksmus, kurie jį įkūnija, ir tai ne per kažkokią 
materialią prievartą ar tokio pobūdžio prievartos perspektyvą, o 
tiesiog spinduliuodamas dvasinę energiją, kuri jame glūdi. Jis 
pasižymi jėga, sklindančia vien tik iš jo psichinių savybių, ir 
būtent pagal šį požymį atpažįstamas moralinis autoritetas. Tai- 
gi nuomonė, pirmučiausia daiktas socialinis, yra autoriteto šal- 
tinis, ir net gali kilti klausimas, ar kiekvienas autoritetas nėra 
atsiradęs iš nuomonės?. Kas nors paprieštaraus, kad mokslas 
dažnai yra priešprieša nuomonės, su kuria jis grumiasi ir taiso 


3 Žr. mūsų Division du travail social, 3 leid., p. 64 ir toliau. 
* Ibid., p. 76. 
? Bent jau toks yra bet kokios moralinės įtakos atvejis, kolektyvo pripa- 


Žintas tokiu. 

jos klaidas. Bet ši užduotis jam gali pavykti tik tada, kai jis yra 
pakankamai autoritetingas, o šitai mokslui suteikia būtent nuo- 
monė apie save patį. Jei tauta nepasitiki mokslu, jokie moksli- 
niai įrodymai įtakos protams neturės. Netgi šiandien mokslas 
kartais turi atsispirti labai stipriam viešosios nuomonės srau- 
tui, ir jam čia gresia pavojus prarasti savo autoritetą“. 

Kadangi socialinis spaudimas vyksta dvasiniais būdais, jis 
neišvengiamai galėjo įžiebti žmogui mintį, kad aplink jį esama 
vienos ar keleto galių, dvasinių, bet sykiu ir efektyvių, nuo kurių 
jis priklauso. O tas galias jis turėjo įsivaizduoti iš dalies kaip 
išorines, kadangi jos byloja jam įsakmiu tonu ir kartais net įsako 
prievartauti savo natūraliausius polinkius. Žinoma, jei jis įsteng- 
tų betarpiškai įžvelgti, kad šios įtakos, kurioms jis pasiduoda, 
sklinda iš visuomenės, mitologinių interpretacijų sistema nebū- 
tų atsiradusi. Bet socialinis poveikis pasireiškia pernelyg aplin- 
kiniais ir neaiškiais keliais, jo dvasiniai mechanizmai per daug 
sudėtingi, kad paprastas stebėtojas įstengtų įžvelgti, iš kur jis 
sklinda. Kol to neatskleidžia analizė, stebėtojas aiškiai jaučia, 
kad yra veikiamas, bet nejaučia, kas jį veikia. Tad jis privalėjo iš 
nieko susikurti sąvoką šių galių, su kuriomis jaučiasi susisais- 
tęs, ir per taijau galima nuspėti, kaip jis buvo pastūmėtas iki to, 


* Tikimės, kad ši ir vėlesnės analizės padarys galą netiksliam mūsų min- 
ties interpretavimui, dėl kurio ir kilo ne vienas nesusipratimas. Kadangi mes 
iš prievartos padarėme išorinį ženklą, pagal kurį socialiniai faktai gali itin 
lengvai būti atpažinti ir atsiskirti nuo individualios psichologijos faktų, pa- 
manyta, kad mums fizinė prievarta bus buvusi pati visuomeninio gyvenimo 
esmė. Iš tikrųjų mes čia visada teįžvelgėme materialią ir aiškią išraišką 
vidinio ir gilaus fakto, kuris pats yra visiškai abstraktus: tai moralinis autori- 
tetas. Sociologinė problema - jeigu galima pasakyti, kad čia apskritai tokios 
esama - per įvairias išorinės prievartos formas ieškoti įvairių rūšių morali- 
nio autoriteto, kuris ją atitiktų, ir surasti jį nulėmusias priežastis. Juo labiau 
tą nagrinėjant šiame veikale pagrindinis tikslas yra išsiaiškinti, kokiu pavi- 
dalu ši ypatinga moralinio autoriteto rūšis, būdinga viskam, kas yra religiš- 
ka, atsirado ir iš ko susiformavo. Beje, toliau pamatysime, kad jeigu mes 
socialinę prievartą padarome vienu iš sociologinių reiškinių skiriamųjų bruo- 
žų, tai neketiname pasakyti, jog tas bruožas vienintelis. Mes parodysime 
kitą kolektyvinio gyvenimo aspektą, bemaž priešingą ankstesniajam, bet ne 
mažiau realų (žr. p. 236). 

kad įsivaizduotų jas pavidalais, kurie joms yra svetimi, ir pa- 
keistų jas savo mąstysena. 


Tačiau Dievas nėra tik autoritetas, nuo kurio mes priklauso- 
me; tai ir jėga, kuria remiasi mūsų jėga. Žmogus, kuris pakluso 
savo Dievui ir dėl šios priežasties tariasi turįs jį greta savęs, su 
pasauliu bendrauja patikliai, jausdamas jį užplūdusią energiją. 
Taip pat socialinis poveikis neapsiriboja vien tik reikalauda- 
mas iš mūsų pasiaukojimo, atsižadėjimo ir pastangų. Juk kolek- 
tyvinė jėga nėra mums grynai išorinė; ji mus veikia ne vien iš 
išorės; bet kadangi visuomenė tegali egzistuoti individualiose 
sąmonėse ir per jas',ji (visuomenė) būtinai turi į mus prasiskverb- 
ti ir mumyse susiklostyti; taigi ji tampa mūsų esybės dalimi ir 
taip ją išaukština bei pakylėja. 

Esama aplinkybių, kai šis stiprinantis ir gaivinantis visuo- 
menės poveikis ypatingai ryškus. Kokiame nors sambūryje, įkai- 
tinti bendros atmosferos, mes gebame patirti jausmus ir atlikti 
veiksmus, kurių neįstengiame patirti ir atlikti pasikliaudami vien 
savo jėgomis; o kai sambūris išsisklaido ir vėl liekame vieni su 
savimi pačiais, sugrįžtame atgal į savo įprastą lygmenį; tuomet 
galime išmatuoti visą aukštybę, į kurią buvome pakylėti virš sa- 
vęs. Istorijoje apstu tokių pavyzdžių. Gana prisiminti rugpjūčio 
ketvirtosios naktį, kai toks sambūris staiga pakilo pasiaukoji- 
mui; visi jo nariai dar vakarykščiai to atsisakinėjo ir kitą dieną 
tas ryžtas juos pačius nustebino“. Kaip tik dėl šios priežasties 
visos partijos - politinės, ekonominės, konfesinės - stengiasi to- 
lydžio šaukti sambūrius, kur jų šalininkai galėtų atgaivinti savo 
bendrą tikėjimą, reikšdami jį drauge. Kad sustiprintų jausmus, 


7 Žinoma, tai nereiškia, kad kolektyvinė sąmonė neturėtų specifinių savy- 
bių. (Šiuo klausimu žr. Reprėsentations individuelles et reprėsentations collecti- 
ves, in Revue de Mėtaphuysigue et de Morale, 1898, p. 273 ir toliau.) 

š Tai rodo užsitęsę karšti debatai, kuriuose buvo suteikta juridinė forma 
principinėms nutartims kolektyvinio pakilimo metu. Tiek dvasininkijos, 
tiek aukštuomenės sluoksniuose ne vienas tą garsiąją naktį vadino lengva- 
tikių naktimi ar - drauge su Rivaroliu - nuosavybės „Šventojo Baltramie- 
jaus naktimi“ (žr. Stoll, Suggestion und Hypnotismus in der Voelkerpsycholo- 
gie, 2 Aufl., p. 618). 

kurie patys sau palikti išblėsta, pakanka suartinti žmones, kurie 
juos išgyvena, ir užmegzti tarpjų glaudesnius, aktyvesnius ry- 
šius. Štai kuo dar paaiškinama tokia ypatinga elgsena žmogaus, 
kalbančio į minią, bent tuomet, kai jam pavyko užmegzti su ja 
kontaktą. Jo kalba kažkokia pakili - įprastinėmis aplinkybėmis 
tai būtų juokinga; gestai valdingi; net jo mąstysena stokoja saiko 
ir lengvai linkusi bet ką perdėti. Taip yra todėl, kad jis lyg ir 
jaučia savyje kažkokį nenatūralų jėgų antplūdį, - jos užtvindo 
jį, stengdamosi išsiveržti į išorę; kartais jam netgi atrodo, jog jį 
valdo kažkokia moralinė galia, pranokstanti jį patį, ojis tėra jos 
perteikėjas. Šiuo bruožu ir pasireiškia tai, kas dažnai vadinama 
oratorinio įkvėpimo demonu. Tuo tarpu šis ypatingas jėgų at- 
plūdis yra iš tiesų realus: jį kalbėtojui įkvepia ta pati grupė, į 
kurią jis kreipiasi. Jausmai, kuriuos jis sužadina savo žodžiu, 
grįžta jam, bet jau išaugę, išplitę, ir tiek pat sustiprina jo paties 
jausmą. Jo aistringos jėgos ataidi jame, pakylėdamos jo gyvybinį 
tonusą. Kalba jau nebe paprastas Žmogus - tai įsikūnijusi ir įsi- 
asmeninusi grupė. 

Be tokių trumpalaikių arba netolygių būsenų, esama ir pasto- 
vesnių, kur ši „dinamitinė“ visuomenės įtaka leidžia nuosek- 
liau ir dažnai netgi trankiau save pajusti. Esama istorinių laiko- 
tarpių, kai dėl kokio nors didelio kolektyvinio sukrėtimo visuo- 
meninė tarpusavio sąveika tampa kur kas dažnesnė ir aktyves- 
nė. Žmonės labiau ieško vienas kito, labiau buriasi. Iš to kyla 
visuotinis bruzdėjimas, būdingas revoliucinėms ar kūrybinėms 
epochoms. Ojuk šio perdėto veiklumo pasekmė - visuotinis in- 
dividualių jėgų sužadinimas. Gyvenama intensyviau ir kitaip 
negu normaliais laikais. Pokyčiai nėra tik iš niuansų, laipsniš- 
ki; žmogus virsta kitu. Jį jaudinančios aistros tokios stiprios, 
kad gali rasti pasitenkinimą tik nuožmiuose, nesaikinguose — 
antžmogiško didvyriškumo ar kruvino barbarizmo - veiksmuo- 
se. Tuo ir paaiškinami, pavyzdžiui, kryžiaus žygiai? ir didingi ir 
žiaurūs Prancūzų revoliucijos įvykiai'?. Visuotinės egzaltacijos 
pagauti, paprasčiausi nekenksmingiausi buržua virsta arba 


* Žr. Stoll, Op. cit., p. 353 ir toliau. 
V Ibid., p. 619, 635. 

didvyriais, arba budeliais'!. Ir visi šie dvasiniai procesai taip 
neabejotinai priskirtini prie procesų, glūdinčių religijos šakny- 
se, kad patys individai prievartą, kuriai jie tokiu būdu paklus- 
davo, dažnai įsivaizduodavo būtent religine forma. Kryžiuočiai 
tarėsi jaučią tarp savęs Dievą, įsakantį jiems vykti užkariauti 
Šventosios žemės; Žana d'Ark tikėjo paklūstanti dangiškiems 
balsams!*. 

Toks stimuliuojantis visuomenės poveikis juntamas ne tik iš- 
skirtinėmis aplinkybėmis: taip sakant, mūsų gyvenime nėra nė 
akimirkos, kad koks nors energijos antplūdis mūsų neveiktų iš 
išorės. Žmogus, atliekantis savo pareigą, įvairiausiose apraiš- 
kose - palankumo, pagarbos, švelnumo, kuriuos jaučia jam kiti į 
jį panašūs, randa paguodos, kurios dažniausiai nesuvokia, bet 
kuri jį palaiko. Jausmas, kad jį supranta visuomenė, pakylėja jo 
paties savivoką. Kadangi jį su amžininkais sieja dvasinė harmo- 
nija, jis įgauna daugiau pasitikėjimo, drąsos, narsos veikloje, 
visai kaip tikintysis, kuris tariasi jaučiąs maloningai į jį nukreiptą 
Dievo žvilgsnį. Šitaip tarytum nepaliaujamai palaikoma mūsų 
dvasinė esatis. Kadangi ji keičiasi sulig daugybe išorinių aplin- 
kybių, sulig tuo daugiau ar mažiau aktyvūs mūsų santykiai su 
mus supančiomis visuomeninėmis grupėmis, sulig tuo, kas yra 
tos grupės, mes negalime nepajusti, kad šis dvasinis tonusas pri- 
klauso nuo vienos išorinės priežasties, - tačiau neįžvelgiame, 
nei kur toji priežastis glūdi, nei kas ji yra. Todėl paprastai ją 
suvokiame kaip moralinę galią, kuri, nuolat būdama mumyse, 
atstovauja kam kitam negu mes patys: tai moralinė savimonė, 
kurios, beje, dauguma žmonių niekada bent kiek ryškiau nejsi- 
vaizdavo, nebent per religinius simbolius. 

Be šių laisvų jėgų, nepaliaujamai atgaivinančių mūsų jėgas, 
esama tokių, kurios įsitvirtinusios visokiausiose mūsų vartoja- 
mose technikose ir tradicijose. Mes šnekame kalba, kurios patys 
nesukūrėme; naudojamės įrankiais, kurių neišradome; remiamės 
teisėmis, kurių nenustatėme; kiekvienai kartai perduodamas ži- 


" Ibid., p. 622 ir toliau. 

" Baimės, liūdesio jausmai irgi gali plūsti ir stiprėti, tų pačių įtakų 
veikiami. Kaip pamatysime, jie atitinka visus religinio gyvenimo aspektus 
(žr. d. II, sk. V). 

nių lobynas, kurio ji pati nėra sukaupusi, ir t. t. Už tas įvairias 
civilizacijos gėrybes mes skolingi visuomenei, ir jei dažniausiai 
nepastebime, iš kokio šaltinio jas semiame, tai bent jau žinome, 
kadjos ne mūsų sukurtos. O juk jos suteikia žmoguijo asmeninį 
veidą tarp visų kitų būtybių, nes žmogus yra žmogus tik todėl, 
kad jis civilizuotas. Tad jis negali nejausti, kad aplinkui egzis- 
tuoja veiksmingos priežastys, iš kurių jis gauna būdingąsias sa- 
vo prigimties savybes ir tarsi kokias geranoriškas galias, kurios 
jam talkina, jį saugo ir užtikrina jam privilegijuotą likimą. Ir ši- 
toms jėgoms Žmogus neišvengiamai turėjo suteikti aukštą ran- 
gą, kuris atitiktų didžiulę vertę tų gėrybių, kurias jis toms jėgoms 
priskyrė". 

Taigi aplinka, kurioje gyvename, atrodo mums tarsi apgy- 
vendinta jėgų, drauge įsakmių ir paslaugių, didingų ir palan- 
kių, su kuriomis mes palaikome ryšius. Kadangi jos mus veikia 
ir mes tai suvokiame, esame priversti jas lokalizuoti išorėje ap- 
linkui save, kaip darome su objektyviomis savo pojūčių priežas- 
timis. Kita vertus, jausmai, kuriuos jos mums įkvepia, savo pri- 
gimtimi skiriasi nuo tų, kuriuos mes puoselėjame paprastiems, 
apčiuopiamiems daiktams. Kol jos apsiriboja savo pačių empiri- 
nėmis savybėmis, kurios pasireiškia paprastoje patirtyje, kol re- 
liginė vaizduotė dar nespėjo jų pakeisti, tol mes nejaučiame joms 
nieko panašaus į pagarbą, o jos neturi nieko, ko reikia mums 
pakylėti aukščiau mūsų pačių. Tad jas išreiškiantys vaizdiniai 
mums rodosi labai skirtingi nuo tų, kuriuos sužadino kolektyvi- 
nės įtakos. Tiek vieni, tiek kiti formuoja mūsų sąmonėje du dva- 
sinės būsenos ratus, skirtingus ir atskirtus nuo kits kito, kaip du 
gyvenimo pavidalus, kuriuos jie atitinka. Todėl mums atrodo, 
kad palaikome ryšius su dviem skirtingomis realybės rūšimis ir 
kadjas vieną nuo kitos skiria aiškiai užbrėžta demarkacijos lini- 
ja: viena yra profaninių, o antra - sakralinių daiktų pasaulis. 


"3 Toks yra kitas aspektas visuomenės, kuri, nors būdama valdinga, mums 
atrodo palanki ir geranoriška. Ji mus valdo, mus paremia. Socialinį faktorių 
apibūdinome veikiau pirmąja, o ne antrąja šių savybių todėl, kad jis leng- 
viau įmanomas stebėti, nes pasireiškia išoriniais ir regimais požymiais; bet 
jokiu būdu nereikia neigti ir antrojo realumo (žr. Rėglės de la mėthode sociolo- 
gigue, antro leidimo įžanga, p. XX, past. 1). 

Beje, tiek dabartyje, tiek istorijoje matome visuomenę be pa- 
liovos kuriant iš nieko sakralinius daiktus. Vos tik ji susižavės 
kokiu žmogumi, jei manys jį įkūnijantjai rūpimus pagrindinius 
siekius, kaip ir priemones jiems patenkinti, - jau tas žmogus bus 
išskirtas ir tarytum sudievintas. Viešoji nuomonė pripažins jo 
didybę, visiškai tokią pat kaip ta, kuri gaubia dievus. Būtent tai 
ištiko tokią daugybę valdovų, kuriais buvo įtikėjęs jų amžius: 
jeigu jie nebuvo paversti dievais, tai bentjau įjuos buvo žvelgia- 
ma kaip į tiesioginius dievybės atstovus. O kad tokio sudievini- 
mo kūrėjas yra vien tik visuomenė, aiškiai parodo tas, kad ji 
dažnai yra taip sudievinusi žmones, kurie savo nuopelnais ne- 
turėjo į tai jokios teisės. Beje, pagarbumas, įkvepiamas žmonių, 
kuriems suteiktos aukštos visuomeninės pareigos, yra tos pa- 
čios prigimties kaip religinė pagarba. Jis išreiškiamas tais pa- 
čiais veiksmais: nuo aukšto asmens visi laikosi atokiau; prie jo 
prisiartinama tik atsargiai; bendraujama kitokia kalba, kitokiais 
gestais negu tie, kurie įprasti bendraujant su paprastais mirtin- 
gaisiais. Jausmas, patiriamas tokiomis aplinkybėmis, toks gimi- 
ningas religiniam jausmui, kad daugybė tautų juos supainiojo. 
Norint paaiškinti pagarbą, kuri gaubia valdovus, aristokratus, 
politinius lyderius, jiems priskiriamos sakralios savybės. Pavyz- 
džiui, Melanezijoje ir Polinezijoje apie įtakingą žmogų sakoma, 
kad jis turįs manos, ir šia mana paaiškinama jo įtaka“. Tačiau 
žinoma, kad jo padėtis išplaukia vien tik iš tos svarbos, kurią 
jam suteikia viešoji nuomonė. Taigi ta moralinė galia, kurią su- 
teikia viešoji nuomonė, ir ta, kuria pasižymi sakralios būtybės, 
iš esmės yra tos pačios kilmės ir sudarytos iš tų pačių elementų. 
Tai ir paaiškina, kaip tas pats žodis gali būti vartojamas api- 
brėžti tiek vienam, tiek kitam. 

Lygiai taip kaip Žmones visuomenė sudievina ir daiktus, o 
ypač idėjas. Tegul tik kurį nors tikėjimą vienbalsiai pripažįsta 
visa tauta, ir dėl aukščiau išdėstytų priežasčių jau draudžiama 
jį liesti, tai yra neigti ar ginčyti. Ojuk draudimas jį kritikuoti yra 


* Codrington, The Melanesians, p. 50, 103, 120. Beje, apskritai manoma, 
kad Polinezijos kalbose žodis mana iš pradžių reiškęs autoritetą (žr. Tregear, 
Maori Comparative Dictionary, sub verbo). 

toks pat draudimas kaip ir kiti ir įrodo, kad čia esi prieš kažką 
šventa. Netgi šiandien, tegu ir kokią didelę laisvę mes vieni ki- 
tiems suteikiame, jei žmogus visiškai neigtų pažangą, tyčiotųsi 
iš žmogiškojo idealo, prie kurio yra prisirišusios šiuolaikinės 
visuomenės, jis pasirodytų kaip šventvagis. Šiaip ar taip, esama 
mažų mažiausiai vieno principo, kurį tautos, labiausiai susiža- 
vėjusios sąžinės laisve, yra linkusios pripažinti nesvarstytinu ir 
traktuoti jį kaip neliečiamą, tai yra kaip šventą: tai pats sąžinės 
laisvės principas. 

Šis visuomenės polinkis save sudievinti ar kurti dievus nie- 
kada neišryškėjo labiau negu pirmaisiais Prancūzų revoliucijos 
metais. Tada iš tiesų visuotinio entuziazmo įkarštyje dalykai, 
savo prigimtimi grynai pasaulietiniai, viešosios nuomonės bu- 
vo paversti šventais: tai Tėvynė, Laisvė, Protas". Pati savaime 
stengėsi susikurti religija, ji turėjo savo dogmą“, savo simbo- 
lius"', savo altorius!* ir šventes"?. Kaip tik tuos spontaniškus sie- 
kius Proto ir Aukščiausios būtybės kultas savotiškai ir pabandė 
oficialiai patenkinti. Šis religinis atsinaujinimas, tiesa, neilgai 
truko, nes patriotinis entuziazmas, pradžioje įsiūbavęs mases, 
pats tolydžio blėso*?. Nykstant priežasčiai negalėjo išlikti ir pa- 
sekmė. Bet patirtis, kad ir trumpa buvusi, išsaugo visą savo so- 
ciologinę svarbą. Šiaip ar taip, konkrečiu atveju akivaizdu, kaip 
visuomenė ir esminės jos idėjos tiesiogiai ir be jokio pobūdžio 
pasikeitimo tapo tikro kulto objektu. 

Visi šie faktai jau leidžia numatyti, kaip klanas savo nariams 
sužadina mintį, kad aplink juos esama jėgų, kurios juos valdo ir 
drauge juos palaiko, tai yra - religinių jėgų: juk nėra bendruo- 
menės, su kuria primityvas būtų glaudžiau ir betarpiškiau susi- 
jęs. Jo saitai su gentimi yra laisvesni ir silpniau juntami. Nors 
gentis, žinoma, ir nėra jam svetima, daugiausia bendrybių jį sie- 
ja su savo klano žmonėmis; betarpiškiausiai jis jaučia šios grupės 


5 Albert Mathiez, Les originės des cultes rėvolutionnaires (1789-1792). 
"6 Ibid., p. 24. 

* Ibid., p. 29, 32. 

"* Ibid., p. 30. 

“ Ibid., p. 46. 

“ Žr. Mathiez, La Thėophilauthropie et le Culte dėcadaire, p. 36. 


ŠIŲ TIKĖJIMŲ KILMĖ 239 


poveikį; taigi ji greičiau nei bet kokia kita turėjo išreikšti save 
religiniais simboliais. 

Bet šis pirmasis paaiškinimas pernelyg bendro pobūdžio, nes 
tinka bet kokiai visuomenei, vadinasi, ir religijai. Tad pabandy- 
kime aiškiau apibrėžti, kokią būdingą formą šis kolektyvinis 
veiksmas įgauna klane ir kaip sužadina čia sakralumo jausmą. 
Todėl niekur kitur neįmanoma lengviau pastebėti jo pasekmių, 
niekur kitur jos nėra tokios ryškios. 


III 


Australijos bendruomenių gyvenimas vyksta pakaitomis dviem 
skirtingais tarpsniais*!. Gyventojai tai pasklinda mažomis gru- 
pelėmis, užsiėmusiomis - nepriklausomai viena nuo kitos - sa- 
vo darbais; tuomet kiekviena šeima gyvena sau, medžioja, žūk- 
lauja, vienu žodžiu, visomis išgalėmis stengiasi parūpinti sau 
maisto. Tai vėl, priešingai, gyventojai susispiečia, susibūriuoja 
tam tikrose vietose kuriam laiko tarpui, nuo keleto dienų iki ke- 
lių mėnesių. Šitaip jie susitelkia, kai klanas ar dalis genties? yra 
pakviesti į sueigas ir šia proga atliekamos religinės apeigos arba 
vyksta tai, ką etnografų kalba įprasta vadinti koroboriu“. 

Šie du tarpsniai be galo ryškiai nuo kits kito skiriasi. Pirmaja- 
me nusveria ekonominė veikla; paprastai ji nėra per daug inten- 
syvi. Maistinių sėklų ar žolių rankiojimas, medžioklė ar žūklė — 
ne tokie užsiėmimai, kurie galėtų įžiebti karštas aistras“. Tuo 


1 Žr. Spencer et Gillen, North. Tr., p. 33. 

* Net esama apeigų, ypač įšventinimo proga, kai sukviečiami svetimos 
genties nariai. Dėl šių kvietimų, be kurių nesti didelių iškilmių, sumanyta 
ištisa žinių perdavimo ir pasiuntinių sistema (žr. Howitt, Notes on Australian 
Message-Sticks and Messengers, in J. A. I., 1889; Nat. Tr., p. 83, 678-691; Spen- 
cer et Gillen, Nat. Tr.) 

 Koroboris nuo paprastų religinių apeigų skiriasi tuo, kad į jį įleidžiama 
moterys ir neįšventintieji. Nors tai dvejos kolektyvinės iškilmės ir jas reikia 
vienas nuo kitų atskirti, vis dėlto jos labai giminingos. Beje, vėliau turėsime 
progos grįžti prie šios giminystės ir ją paaiškinti. 


“ Išskirtinis atvejis — medžioklės su varovais. 

metu pasklidusios bendruomenės gyvenimas vienodas, vangus 
ir blankus“. Bet įvyksta koroboris — ir viskas persimaino. Ka- 
dangi primityvo emocijos ir užsidegimas tik iš dalies paklūsta 
proto ir valios kontrolei, jis lengvai praranda savitvardą. Koks 
nors reikšmingesnis įvykis jį bemat išmuša iš vėžių. Išgirsta džiu- 
gią naujieną - pratrūksta entuziazmas. Blogą - puldinėja į šalis 
kaip pakvaišęs, pakrikai blaškosi, klykia, staugia, semia dulkes, 
žarsto jas į visas puses, kandžioja save, tūžmastingai švytruoja 
ginklais ir t. t.** Vadinasi, vien tik sambūris veikia kaip ypač 
galingas dirgiklis. Individams susitelkus iš šio sambūrio sklin- 
da lyg ir kokia elektra, kuri juos netrukus pastūmėja į nepaprastą 
egzaltaciją. Kiekvienas išreikštas jausmas nekliudomai atsilie- 
pia kiekvienoje tų sąmonių, plačiai atsivėrusių išoriniams įspū- 
džiams: kiekviena jų ataidi kitose ir atvirkščiai. Taigi šis pradi- 
nis impulsas nuvilnydamas tolydžio auga, taip kaip slinkdama 
žemyn auga sniego lavina. O kadangi tokios karštos ir nekon- 
troliuojamos aistros negali neišsilieti į išorę, iš visų pusių tave 
supa tik niršūs mostai, riksmai, tikri stūgavimai, visokiausi kur- 
tinantys garsai, dar labiau sustiprinantys tą būseną, kurią ir 
išreiškia. Tikriausiai todėl, kad kolektyvinis jausmas kolekty- 
viai reikštis tegali tada, kai laikomasi tam tikros tvarkos, lei- 
džiančios sutartinius veiksmus, darnius judesius, tie mostai ir 
riksmai patys linkę tapti ritmingi ir paklusti tvarkai; iš čia dai- 
nos ir šokiai. Bet, įzaudami reguliaresnę formą, jie nėmaž nepra- 
randa savo natūralaus smarkumo; sudrausmintas triukšmas vis 
tiek lieka triukšmas. Žmogaus balso tokiai užduočiai net nepa- 
kanka;jo poveikis sustiprinamas dirbtinėmis priemonėmis: vie- 
nas į kitą daužomi bumerangai, sukami bu//-roarers. Gali būti, kad 
šie įrankiai, taip plačiai naudojami Australijos religinėse apei- 
gose, pirmiausia turėjo kiek galima tapačiau perteikti užplū- 


“ „The peaceful monotony of this part of his life“ („Taiki šios jo gyvenimo 
dalies monotonija“. — Vert. past.), - sako Spenceris ir Gillenas (North. Tr., 
p. 33). 

* Howitt, Nat. Tr., p. 683. Šiuo atveju kalbama apie reiškiamus jaus- 
mus, kai pasiuntiniai, skubiai nusiųsti pas svetimą grupę, grįžta į stovyklą 
su palankia žinia. Plg. Brough Smyth, I, p. 138; Schulze, loc. cit., p. 222. 

dusį susijaudinimą. Bet jį perteikdami jie drauge ir sustiprina. 
Dažnai aistros taip įsisiūbuoja, kad sukelia neregėtus veiksmus. 
Įsismarkavusios aistros tokios audringos, kad niekas neįstengia 
jų sutramdyti. Aiškiai peržengiamos įprastinės gyvenimo nor- 
mos, ir tai taip aiškiai suvokiama, kad verste verčia atsidurti už 
įprastinės moralės ribų. Lytys poruojasi laužydamos nustatytas 
lytinio bendravimo taisykles. Vyrai keičiasi žmonomis. Kartais 
netgi atvirai, nebaudžiamai vyksta kraujomaišos santykiai, šiaip 
jau laikomi atgrasiais ir griežtai smerkiami“. Prie to dar pridū- 
rus, kad šios apeigos paprastai vyksta naktį, patamsyje, kurį šen 
ten persmelkia laužų šviesa, nesunku bus įsivaizduoti, kaip to- 
kios scenos turi paveikti dalyvių sąmonę. Jos taip sudirgina 
fizines ir protines jėgas, kad nebeįmanoma ištverti: pagrindi- 
nio vaidmens atlikėjas galop išsekęs sukniumba ant žemės“. 

Šiam vaizdui iliustruoti ir patikslinti dar atpasakosime ke- 
lias scenas, kurias mums pateikia Spenceris ir Gillenas. 

Vienos svarbiausių religinių iškilmių varamungų gentyje su- 
sijusios su gyvate Volunkva: tai virtinė apeigų, trunkančių ke- 
lias dienas. Ketvirtąją dieną įvyksta tos, kurias mes aprašysime. 

Pagal varamungų ceremonialą čia dalyvauja dviejų fratrijų 
atstovai: vieni apeigoms vadovauja, kiti jas rengia ir joms patar- 
nauja. Teisę vadovauti apeigoms turi tik uluurų fratrijos žmo- 
nės; tačiau papuošti atlikėjus, parengti aikštę, įrankius ir būti 
žiūrovais privalo kingilių fratrijos nariai. Jie įpareigojami iš anks- 
to supilti šlapio smėlio kalniuką, ir ant jo iš raudonų pūkų pa- 
daromas piešinys, vaizduojantis gyvatę Volunkvą. Tikros apei- 
gos, kuriose dalyvavo Spenceris ir Gillenas, prasidėjo tik sutemus. 


27 Žr. Spencer et Gillen, Nat. Tr., p. 96-97, North. Tr., p. 137; Brough 
Smyth, II, p. 319. — Ši chaotiška ritualinė maišatis ypač išryškėja per įšventi- 
nimo apeigas (Spencer et Gillen, Nat. Tr., p. 267, 381; Howitt, Nat. Tr., 
p. 657), per totemines apeigas (Spencer et Gillen, North. Tr., p. 214, 298 ir 
237). Pastaruoju atveju laužomos įprastinės egzogamijos taisyklės. Šiaip ar 
taip, aruntų gentyje sueitis tarp tėvo ir dukters, sūnaus ir motinos, brolių ir 
seserų (visais atvejais kalbama apie kraujo giminystę) išlieka draustina (Nat. 
Tr., p. 96-97). 


* Howitt, Nat. Tr., p. 535, 545. Šis faktas visuotinis. 

Apie dešimtą ar vienuoliktą valandą vakaro į vietą atvyko uluu- 
rai ir kingiliai; jie susėdo ant kalniuko ir užtraukė dainą. Visi 
buvo labai susijaudinę (every one was evidently very excited). Kiek 
vėliau uluurai atvedė savo moteris ir perdavė jas kingiliams““, ir 
šie su jomis santykiavo. Tuomet atvedė neseniai įšventintus jau- 
nuolius, jiems smulkiai buvo išaiškintos visos apeigos, ir iki tre- 
čios valandos nakties nesiliovė dainos. Paskui užvirė išties lau- 
kinio šėlo scena (a scene of the wildest excitement). Visose pusėse 
liepsnojantys laužai Žiaudriai išryškino baltus eukaliptus, ir juos 
gaubiančių sutemų fone uluurai suklaupė vieni paskui kitus greta 
kalniuko, apsuko jį, visi kartu pakildami nuo Žemės, įsisprendę 
į šlaunis, - paskui kiek toliau vėl suklaupė ir t. t. Drauge jie 
krypčiojo tai kairėn, tai dešinėn, sulig kiekvienu judesiu vienu 
balsu skardžiai riktelėdami, stačiai sustūgdami: Yrrš! Yrrė! Yrrš! 
Tuo tarpu kingiliai, nepaprastai susijaudinę, skambiai daužė 
savo bumerangus, o jų vadas buvo įdirgęs dar labiau negu jo 
bendrai. Kai uluurų eisena du kartus apsuko kalniuką, jie nebe- 
klūpojo, susėdo ir užtraukė dainą; tarpais daina pritildavo, pas- 
kui staiga vėl garsiau suskambėdavo. Rytui brėkštant visi pašo- 
ko ant kojų; jau išblėsę laužai buvo vėl įkurti, o kingilių ragina- 
mi uluurai niršiai puolė kalvelę su savo bumerangais, ietimis, 
lazdomis - per keletą minučių ji buvo suniokota. Liepsnos išblė- 
so, ir stojo mirtina tyla“. 

Dar smarkesnę sceną tie patys stebėtojai regėjo varamungų 
gentyje per ugnies apeigas. 

Vos tik sutemo, deglų šviesoje prasidėjo įvairiausios eitynės, 
šokiai, dainos, ir tas sambrūzdis kaskart augo. Tam tikru metu 
kiekvienas iš dvylikos patarnautojų pasičiupo kažką panašų į 
didelį liepsnojantį deglą, ir vienas jų, laikydamas savąjį kaip 
durtuvą, puolė čiabuvių grupę. Smūgiai buvo atremiami lazdo- 
mis ir ietimis. Kilo visuotinė sumaištis. Vyrai stry kčiojo, nartijo- 
si, kraupiai stūgčiojo; žėrėjo spragsėjo deglai, daužydami gal- 
vas ir kūnus, į visas puses svaidydami kibirkštis. „Dūmai, lieps- 
nojantys deglai, tas kibirkščių lietus, ta daugybė vyrų, šokančių 


“ Sios moterys pačios buvo kingilės, vadinasi, tie santykiai pažeidė egzo- 
gamijos taisyklę. 
“V North. Tr., p. 237. 

ir stūgaujančių, visa tai, - pasakoja Spenceris ir Gillenas, - buvo 
tokia laukinė scena, kokios žodžiais neįmanoma apsakyti'*!. 

Nesunku suprasti, kad pasiekęs tokį įsiaudrinimo laipsnį 
žmogus darosi nebeatpažįstamas. Jis jaučia, kad jį valdo, stu- 
mia kažkokia išorinė galia, verčianti galvoti ir veikti kitaip negu 
įprasta, ir jam atrodo, kad jis jau nebe jis. Atrodo, lyg jis būtų 
virtęs nauja būtybe: puošmenos, kuriomis jis apsikarstęs, įvai- 
rios kaukės, kuriomis jis prisidengęs veidą, materialiai išreiškia 
tą vidinę transformaciją, juo labiau kad jis pats ją sąlygoja. O 
kadangi tuo pačiu metu visi jo bendrai irgi jaučiasi pakeitę pavi- 
dalą ir išreiškia savo jausmus klyksmais, mostais, savo elgsena, 
viskas vyksta taip, lyg jis išties būtų perkeltas į ypatingą pasau- 
lį, visiškai skirtingą nuo to, kur jis paprastai gyvena, į aplinką, 
knibždančią nepaprastai intensyvių jėgų, kurios jį užtvindo ir 
pakeičia. Kaip šitokia patirtis, ypač kai ji kartojasi diena po die- 
nos ištisas savaites, galų gale neįtikins jo, kad iš tiesų egzistuoja 
du skirtingi ir tarpusavyje nesulyginami pasauliai? Vienas — 
tas, kur jis vangiai velka savo kasdienio gyvenimo naštą; į kitą, 
atvirkščiai, jis negali prasiskverbti išsyk neužmezgęs ryšių su 
nepaprastomis galiomis, įelektrinančiomis jį iki šėlo. Pirmasis — 
profaniškas, kasdienis, antrasis - sakralinių, šventų daiktų pa- 
saulis. 

Taigi tokioje kunkuliuojančioje socialinėje terpėje ir netgi pa- 
čiame šiame kunkuliavime, regis, ir bus atsiradusi religijos idė- 
ja. O kadjos kilmė iš tikrųjų yra tokia, matyt, patvirtina tas, kad 
Australijoje grynai religinė veikla beveik visa susikoncentravu- 
si į tas akimirkas, kai vyksta šios sueigos. Iš tikrųjų, nėra tautos, 
kur didelės kulto iškilmės nevyktų daugmaž periodiškai; bet to- 
liau pažengusiose visuomenėse, galima sakyti, nėra dienos, kad 
žmogus neatliktų dievams kokios nors ritualinės prievolės. Aust- 
ralijoje, priešingai, kai nevyksta klano ir genties šventės, beveik 
visą laiką užpildo pasaulietinės, profaniškos priedermės. Žinia, 
esama draudimų, kurių privalu laikytis ir kurių laikomasi net- 
gi šios kasdienės veiklos tarpsniais; niekad negalima laisvai 


* North. Tr., p. 391. Kitų kolektyvinio sambrūzdžio religinėse apeigose 
pavyzdžių rasime Nat. Tr., p. 244-246, 365-366, 374, 509-510. (Pastarasis 
buvo laidotuvių ritualo dalis.) Plg. North. Tr., p. 213, 351. 

žudyti ar valgyti toteminio gyvūno, bentjau ten, kur draudimas 
yra išsaugojęs savo pirmykštį griežtumą; bet tuomet nerengia- 
mas beveik joks pozityvus ritualas, jokios bent kiek svarbesnės 
apeigos. Šios vyksta tik per grupės sueigas. Tad dievobaimingas 
australo gyvenimas vyksta tarpsniais, kur visiškas apsnūdimas 
kaitaliojasi su perdėtu susijaudinimu, o bendruomenės gyveni- 
mas svyruoja tuo pačiu ritmu. Tai ir pabrėžia ryšį, jungiantį juos 
vieną su kitu, tuo tarpu vadinamosiose civilizuotose tautose san- 
tykinis vieno ir kito gyvenimo nenutrūkstamumas iš dalies pri- 
dengia jų santykius. Net gali kilti klausimas, ar toks ryškus kon- 
trastas nebuvo būtinas, kad savo pirmykščiu pavidalu priverstų 
išsilieti sakralumo jausmą. Kone ištisai susitelkdamas į apibrėž- 
tus laiko tarpus, kolektyvinis gyvenimas iš tiesų galėjo pasiekti 
didžiausią intensyvumą bei veiksmingumą ir taip sužadinti žmo- 
gui ryškesnį dvilypės egzistencijos ir dvilypės prigimties, kuri 
jam būdinga, pojūtį. 


Tačiau šis paaiškinimas dar nėra išsamus. Mes parodėme, 
kaip klanas, veikdamas savo narius, sužadina jiems sampratą 
išorinių jėgų, kurios jį valdo ir įkvepia; bet mums dar lieka išsi- 
aiškinti, kaip atsitinka, kad šios jėgos buvo suprantamos kaip 
kažkokie totemai, tai yra kokio nors gyvūno ar augalo atvaiz- 
das. 

Taip yra todėl, kad tas gyvūnas ar augalas suteikė savo var- 
dą klanui ir tarnauja jam emblema. Juk visiems žinomas dėsnis, 
kad jausmai, sužadinti mums kokio nors daikto, spontaniškai 
persiduoda simboliui, kuris jį vaizduoja. Juoda spalva mums 
gedulo ženklas, todėl skatina liūdnus įspūdžius ir mintis. Toks 
jausmų persidavimas priklauso nuo to, kad daikto samprata ir 
jo simbolio samprata mūsų sąmonėje yra glaudžiai susijusios: 
vadinasi, vieno sukeltos emocijos užkrečia kitą. Bet šis užkratas, 
kuris visuomet pasireiškia stipriau ar silpniau, gerokai tikres- 
nis ir ryškesnis tuomet, kai simbolis yra paprastas, apibrėžtas, 
lengvai pavaizduojamas, o daiktas savo didumu, savo dalių skai- 
čiumi ir savo sudėtinga sandara yra sunkiai mintyse aprėpia- 
mas. Juk mes negalime įžvelgti abstrakčioje esybėje, kurią sun- 
kiai ir miglotai teįsivaizduojame, šaltinio tų stiprių jausmų, ku- 
riuos patiriame. Mes galime juos sau patiems paaiškinti tik 

susiedami su konkrečiu daiktu, kurio realumą aiškiai jaustume. 
Taigi, jei pats daiktas neatitinka šios sąlygos, jis negali būti at- 
spirties tašku patiriamiems įspūdžiams, nors ir pats juos suža- 
dina. Tuomet jo vietą užima ženklas; į jį ir nukreipiami jausmai, 
kuriuos tas daiktas sužadino. Tai jis yra mylimas, gerbiamas, jo 
bijomasi; tai jam jaučiamas dėkingumas; jam pasiaukojama. Ka- 
reivis, mMirštantis vardan savo vėliavos, miršta vardan savo tė- 
vynės; bet iš tiesų jo sąmonėje į pirmą vietą iškyla vėliavos idėja. 
Kartais ji netgi tiesiogiai lemia veiksmą. Ar kokia nors vėliava 
liks priešo rankose, ar neliks, tėvynė dėl to nežus, ir vis dėlto 
kareivis padeda galvą, kad ją atgautų. Užmirštama, kad vėliava 
tėra ženklas, kad ji pati savaime vertės neturi, o tik primena rea- 
lybę, kuriai atstovauja; į ją žiūrima taip, lyg ji pati būtų ta rea- 
lybė. 

Ojuk totemas yra klano vėliava. Tad natūralu, kad įspūdžiai, 
klano žadinami individualiose sąmonėse - priklausomybės ir 
išaugusio gyvybingumo įspūdžiai - kur kas labiau susiję su to- 
temo negu su klano idėja, nes klanas pernelyg sudėtinga realy- 
bė, kad tokie elementarūs protai galėtų jį aiškiai įsivaizduoti kaip 
konkretų vienetą. Beje, primityvas nė nepastebi, kad šiuos įspū- 
džius jis gauna iš kolektyvo. Jis nežino, kad suartėjus tam tik- 
ram skaičiui žmonių, suvienytų to paties gyvenimo, galiausiai 
atpalaiduojamos naujos energijos, kurios kiekvieną jų pakeičia. 
Jaučia jis tik viena - kad yra pakilęs virš savęs paties ir gyvena 
gyvenimą, skirtingą nuo įprastinio. Bet šis pajutimas privalo bū- 
tijo perduotas kokiam nors išoriniam objektui kaip jų pačių prie- 
žasčiai. O ką jis mato aplink save? Iš visų pusių jo pojūčiams 
peršasi, jo dėmesį patraukia gausūs totemo atvaizdai. Tai va- 
ninga, nurtunja - sakralinės esybės simboliai. Tai bul!-roarers, 
čuringos, ant kurių paprastai išraižyti linijų deriniai, turintys tą 
pačią reikšmę. Tai įvairių jo kūno dalių dekoravimas - irgi tote- 
minis ženklas. Kaip šis visur, visokiausiomis formomis pasikar- 
tojantis atvaizdas neįgaus sąmonėse išskirtinio raiškumo? Ši- 
taip įsitvirtinęs vyksmo centre, atvaizdas atstovauja totemui. [jį 
ir nukrypsta išgyvenami jausmai, nes jis - vienintelis konkretus 
daiktas, su kuriuo jie gali susyti. Jis ir toliau tuos jausmus žadi- 
na ir primena net ir tuomet, kai sueiga išsisklaido, nes atvaizdas 
daiktą pergyvena, išraižytas ant kulto įrankių, ant stačių uolų, 

skydų ir t. t. Per jį patirtos emocijos nuolat palaikomos ir vėl 
sužadinamos. Taigi viskas vyksta taip, lyg jis pats jas tiesiogiai 
įkvėptų. Jas jam priskirti juo natūraliau, kad, būdamos bendros 
grupei, jos tegali būti susijusios su daiktu, kuris grupei taip pat 
bendras. Tačiau šią sąlygą patenkinti gali tik toteminė emblema. 
Iš esmės ji yra bendra visiems. Per apeigas įją įsmeigti visų Žvilgs- 
niai. Keičiasi kartos, oji išlieka tokia pat; tai nuolatinis bendruo- 
menės gyvenimo elementas. Taigi, regis, iš jos sklinda tos pa- 
slaptingos jėgos, su kuriomis Žmogus jaučiasi susijęs, ir šitaip 
išaiškėja, kad žmonės buvę paskatinti įsivaizduoti šias jėgas kaip 
būtybę, gyvą ar ne, kurios vardu klanas vadinasi. 

Šitai išsiaiškinę, jau galime suprasti toteminių tikėjimų esmę. 

Kadangi religinė jėga yra ne kas kita kaip kolektyvinė, anoni- 
minė klano jėga ir kadangi pastarąją sąmonės suvokia tik tote- 
mo pavidalu, toteminė emblema yra tarytum regimas dievo kū- 
nas. Taigi iš jo, rodos, sklinda veiksmai, geradariški ar gąsdi- 
nantys, kuriuos kultas turi skatinti ar užkirsti jiems kelią; todėl 
apeigos skiriamos specialiai jam. Taip paaiškinama, kad sakra- 
linių daiktų gretoje jis užima pirmąją vietą. 

Tačiau klanas, kaip ir bet kokia bendruomenė, gali gyvuoti 
tik individualiose sąmonėse ir per individualias sąmones, jį su- 
darančias. Taigi, kadangi religinė jėga, suvokiama kaip įsilieju- 
si į toteminę emblemą, individams atrodo tarsi išorinė ir apdo- 
vanota kažkokiu transcendentiškumu, ir kadangi, kita vertus, 
kaip klanas, kurio simbolis ji yra, ji tegali įsikūnyti individuose 
ir perjuos, vadinasi, šia prasme ji jiems yra vidinė ir jieją būtinai 
įsivaizduoja. Jie jaučia ją esant ir veikiant savyje, nes būtent ji 
juos pakylėja į aukštesnį gyvenimą. Štai kaip žmogus patikėjo, 
kad jame esama prado, prilygintino tam, kuris slypi toteme; štai 
kaip dėl to jis sau priskyrė sakralinį bruožą, bet ne tokį ryškų 
kaip emblemos. Juk emblema yra svarbus religinio gyvenimo šal- 
tinis; Žmogus čia dalyvauja tik netiesiogiai, ir jis tą suvokia; jis 
supranta, kad jėga, perkelianti jį į sakralinių daiktų sritį, nėra 
jam įgimta, o sklinda į jį iš išorės. 

Toteminės rūšies gyvūnai ar augalai tikriausiai turėjo tą patį 
bruožą, ir netgi stipresnį, dėl kitos priežasties. Juk jeigu totemi- 
nis pradas yra ne kas kita kaip klanas, vadinasi, tai klanas, su- 
vokiamas materialiu pavidalu, kurį vaizduoja emblema; o šis 

pavidalas - drauge ir pavidalas tų konkrečių būtybių, kurių var- 
du klanas vadinasi. Dėl šio panašumo tos būtybės negali nesu- 
žadinti jausmų, prilygstančių tiems, kuriuos sukelia pati emble- 
ma. Kadangi emblema yra religinės pagarbos objektas, būtybės 
turėjo įkvėpti to paties pobūdžio pagarbą ir atrodyti tarsi sakra- 
linės. Buvo neįmanoma, kad tikintysis nepriskirtų vienodos pri- 
gimties jėgų tokioms tobulai vienodoms išorinėms formoms. Štai 
kodėl uždrausta žudyti, valgyti toteminį gyvūną, kodėl jo mėsa 
laikoma turinti teigiamų savybių, kurias panaudoja apeigos: juk 
jis panašus į klano emblemą, tai yra į savo paties atvaizdą. Ir 
kadangi, žinoma, panašesnis į jį negu Žmogus, tai sakralinių 
daiktų hierarchijoje ir užima aukštesnį lygį. Žinoma, tarp tų dvie- 
jų būtybių esama artimos giminystės, nes jas sieja ta pati esmė: 
abidvi įkūnija kažką iš toteminio prado. Tik kadangi pats tas 
pradas suvokiamas gyvūno pavidalu, gyvūnas atrodo įkūnijąs 
tai tobuliau negu žmogus. Štai kodėl, jei žmogus laiko jį broliu ir 
elgiasi su juo kaip su broliu, tai bent jau kaip su vyresniuoju“. 

Bet jei toteminis pradas yra pasirinkęs savo buveine tam tikrą 
gyvūnijos ir augmenijos rūšį, jis negali apsiriboti ta vieta. Sakra- 
linis pobūdis yra nepaprastai užkrečiamas“", tad nusidriekė nuo 
toteminės būtybės iki viso to, kas artimiau ar tolimiau su ja susi- 
ję. Religiniai jausmai, kuriuos gyvūnas įkvėpė, persidavė me- 
džiagoms, kuriomis jis minta, iš kurių gaminasi ir atsigamina jo 
kūnas ir kraujas, daiktams, panašiems į jį, įvairioms būtybėms, 
su kuriomis jis palaiko nenutrūkstamus ryšius. Taip po truputį 
prie totemų prisitvirtino pototemiai, taip susikūrė tos kosmolo- 
ginės sistemos, kurias išreiškia pagrindinės klasifikacijos. Galų 
gale visas pasaulis tapo padalytas tarp toteminių tos pačios gen- 
ties pradų. 


3 Matyti, kad ši brolybė yra logiška totemizmo pasekmė, o anaiptol ne jo 
pradas. Žmonės nemanė, kad yra kuo nors įsipareigoję toteminės rūšies 
gyvūnams, nes tarėsi esą jiems giminingi, tačiau susikūrė šią giminystę no- 
rėdami paaiškinti sau patiems prigimtį tikėjimų ir apeigų, kurių objektas 
buvo šis gyvūnas. Gyvūnas buvo laikomas vienarūšiu žmogui, nes kaip ir 
žmogus jis buvo šventa būtybė; bet su juo nebuvo elgiamasi kaip su šventa 
būtybe, tik žiūrima į jį kaip į bendrarūšį. 

3 Žr. žemiau, d. III, sk. I, $ 3. 

Dabar išaiškėja, iš kur kyla religinių jėgų dviprasmybė, kai 
jos pasirodo istorijoje; kaip jos drauge yra fizinės ir humaniškos, 
dvasinės ir materialinės. Tai dvasinės galios, nes jos ištisai su- 
darytos iš įspūdžių, kuriuos viena dvasinė būtybė, t. y. kolekty- 
vas, sužadina kitoms dvasinėms būtybėms, t. y. individams: jos 
išreiškia ne fizinių daiktų poveikį kūnų pojūčiams, o kolektyvi- 
nės sąmonės poveikį individualioms sąmonėms. Jų autoritetas 
tėra forma dvasinio poveikio, kurį visuomenė daro savo nariams. 
Bet kita vertus, kadangi jos suvokiamos materialiais pavidalais, 
negalima į jas nežiūrėti kaip į artimai giminingas materialiems 
daiktams**. Tad jos gyvuoja dviejuose pasauliuose. Jos esti žmo- 
nėse, bet drauge tai ir gyvybinis daiktų pradas. Jos gaivina są- 
mones ir jas pažaboja; bet taip pat jų dėka tarpsta augalai, vei- 
siasi gyvūnai. Dėl šios dvilypės prigimties religija ir galėjo tapti 
tarytum gimda, kur išsivystė visos pagrindinės žmogiškosios 
civilizacijos užuomazgos. Kadangi ji talpina savyje ištisą realy- 
bę, tiek fizinį, tiek dvasinį pasaulį, tai ir jėgos, išjudinančios kū- 
nus, ir jėgos, veikiančios dvasią, buvo suvoktos religiniu pavi- 
dalu. Štai kaip pačios įvairiausios technikos ir religinės apeigos — 
ir tos, kurios užtikrina dvasinio gyvenimo raišką (teisė, dorovė, 
menai), ir tos, kurios tarnauja materialiniam gyvenimui (gamtos 
mokslai, technika, pramonė) - yra tiesiogiai ar netiesiogiai kilu- 
sios iš religijos?". 


* Beje, šios sampratos pamatas yra tvirtai pagrįstas atkaklus jausmas. 
Šiuolaikinis mokslas taip pat vis labiau linkęs pripažinti, kad žmogaus ir 
gamtos dvilypumas neatmeta jų vieningumo; kad fizinės ir dvasinės jėgos, 
tegu ir kokios skirtingos, yra siejamos artimos giminystės. Iš šio vieningumo 
ir giminystės mes, žinoma, susidarome kitokią sampratą negu primityvas, 
bet skirtingais simboliais išreikštas faktas yra tas pats ir vieniems, ir kitiems. 

* Apie šią kilmę mes sakome, jog kartais ji yra netiesioginė dėl pramonės 
technikų, kurios labai dažnais atvejais tikrai atrodo kilusios iš religijos tik 
per magiją (žr. Hubert et Maus, Thėorie gėnėrale de la Magie, in Annėe Sociol., 
VII, p. 144 ir toliau); juk magiškos jėgos, kaip mums atrodo, tėra savita 
religinių jėgų forma. Prie šio klausimo dar ne sykį grįšime. 

IV 


Dažnai pirmosios religinės sampratos buvo siejamos su silpnu- 
mo ir priklausomumo, baimės ir nerimo jausmu, kuris esą apė- 
męs žmogų, kai jis susidūrė su pasauliu. Auka tarytum kokio 
košmaro, kurio kūrėjas buvo jis pats, jis tarėsi esąs apsuptas 
priešiškų, grėsmingų jėgų ir jas apmalšinti turėjo ritualai. Mes 
ką tik parodėme, kad pirmųjų religijų kilmė visai kitokia. Gar- 
siojo posakio Primus in orbe deos fecit timor (Pasaulyje dievus su- 
kūrė pirmiausia baimė; lot. - Vert. past.) anaiptol nepatvirtina 
faktai. Primityvui dievai neatrodė prašaliečiai, priešai, būtybės, 
iš esmės neišvengiamai piktavalės, kurių palankumą jis privers- 
tas pelnyti bet kokia kaina, o kaip tik atvirkščiai - veikiau drau- 
gai, giminaičiai, savaiminiai globėjai. Ar to neišreiškia vardai, jo 
suteikiami toteminės rūšies būtybėms? Galios, kuriai skiriamas 
kultas, jis neįsivaizduoja sklandant labai aukštai virš savęs, 
triuškinant jį savo pranašumu: priešingai, ji yra čia pat greta ir 
teikia jam parankių jėgų, kurių stinga jo prigimčiai. Turbūt nie- 
kada dievybė nebuvo arčiau žmogaus kaip tuo istorijos laikotar- 
piu, nes ji buvo įkurdinta jo aplinkos daiktuose; iš dalies ji neat- 
skiriama nuojo paties. Galų gale totemizmo šaknys greičiau yra 
džiugaus patiklumo negu baimės ir priespaudos jausmai. Ati- 
trūkęs nuo laidotuvių apeigų —- tamsiosios bet kurios religijos 
pusės — toteminis kultas atlikinėjamas tarp dainų, šokių, dra- 
matinių vaidinimų. Žiaurios bausmės, kaip pamatysime, čia pa- 
lyginti retos; net privalomi skausmingi įšventinimo luošinimai 
nėra nuožmūs. Pavydūs, kraupūs dievai pasirodo tik vėliau, re- 
ligijai vystantis. Juk primityvios bendruomenės nėra kažkoks 
Leviatanas, kuris gniuždo žmogų nenumaldoma savo galia ir 
pasmerkia jį griežtai drausmei““; žmogus atsiduoda joms spon- 
taniškai, nesipriešindamas. Kadangi bendruomenės dvasia tuo- 
met susiklosto iš negausių minčių ir jausmų, ji visa lengvai įsi- 
kūnija kiekvienoje individualioje sąmonėje. Visą ją, dvasią, in- 
dividas turi savyje; ji yra jo paties dalis, taigi kai jis nusileidžia 


* Bent jau tada, kai jis suaugęs ir kaip reikiant įšventintas, nes įšventini- 
mo apeigos, įvedančios jaunuolį į socialinį gyvenimą, jau pačios yra griežta 
drausmė. 

jos diegiamiems impulsams, nemano pasiduodąs prievartai, o 
jaučiasi einąs ten, kur šaukia prigimtis?“. 

Šitoks religinės sąmonės genezės supratimas išvengia prieš- 
taravimų, kuriuos iškelia klasikinės labiausiai žinomos teorijos. 

Matėme, kaip natūristai ir animistai norėjo suformuoti sakra- 
linių būtybių sąvoką, siedami ją su pojūčiais, sužadintais mums 
įvairių fizinio ar biologinio pobūdžio reiškinių, o mes parodė- 
me, kas šiame sumanyme buvo neįmanoma ir prieštaringa. Nie- 
kas neatsiranda iš nieko. Įspūdžiai, kuriuos mums teikia fizinis 
pasaulis, iš esmės negali turėti nieko, kas šį pasaulį pranoktų. Iš 
kažko apčiuopiamo tegali padaryti kažką apčiuopiama; iš pla- 
taus nepadarysi siauro. Ir kad paaiškintų, kaip šiomis sąlygo- 
mis galėjo susiformuoti sakralumo sąvoka, dauguma tų teoreti- 
kų buvo priversti pripažinti, jog žmogus ant realybės - tokios, 
kokia ji pateikta stebėjimui - pamatų surentė nerealų pasaulį, 
visą arba iš fantastinių vaizdinių, veikiančių jo sąmonę sapne, 
arba iš nukrypimų, dažnai šiurpių, kuriuos mitologinė vaizduotė 
bus sukūrusi stebuklingai, tačiau apgaulingai kalbos veikiama. 
Bet tuomet darėsi nesuprantama, kaip Žmonija ištisus amžius 
atkakliai laikėsi įsikibusi klaidų, kurias būtų turėjusi labai grei- 
tai iš patirties suvokti. 

Pripažįstant mūsų požiūrį, šie sunkumai išnyksta. Religija 
liaujasi buvus kažkokia nepaaiškinama haliucinacija ir randa 
sau vietą realybėje. Mes iš tiesų galime pasakyti, kad tikintysis 
neklysta, kai tiki egzistuojant dvasinę galią, nuo kurios priklau- 
so ir iš kurios semiasi, kas jame geriausia: ši galia egzistuoja, tai 
visuomenė. Kai australas yra pakylėjamas aukščiau savęs, kai 
jis jaučia užplūstant gyvastį, kurios intensyvumas jį glumina, 
jis nėra iliuzijos auka; tasai dvasios pakilimas realus, tai išori- 
nių, už individą aukštesnių jėgų vaisius. Žinoma, australas klys- 
ta, kai mano, jog šis sukilęs gyvybingumas yra gyvūno ar augalo 
pavidalą turinčios galios kūrinys. Bet klaida čia tik raidiškas 
simbolio supratimas, simbolio, kuriuo ši būtybė vaizduojama 
protams, irjo egzistencijos pobūdis. Už šitų figūrų, šitų meta- 
forų, tiek šiurkštesnių, tiek rafinuotesnių, esama konkrečios, 


* Apie šią savitą primityvių bendruomenių prigimtį žr. mūsų Division du 
travail social, 3 leid., p. 123, 149, 173 ir toliau. 

gyvos realybės. Taip religija įgauna prasmę ir pagrindą, kurių 
nepripažinti negali ir pats nesukalbamiausias racionalistas. 
Svarbiausias jos tikslas nėra pateikti žmogui fizinio pasaulio 
atvaizdą; juk jei toks būtų jos esminis uždavinys, atrodytų nesu- 
prantama, kaip ji galėjo išsilaikyti, kadangi šiuo atžvilgiu ji yra 
ne kas kita kaip klaidų raizginys. Bet pirmučiausia ji yra siste- 
ma sąvokų -jų padedami individai įsivaizduoja visuomenę, ku- 
rios nariai jie yra, ir ryšius, miglotus, tačiau intymius, kuriuos 
jie su visuomene palaiko. Toks jos pagrindinis vaidmuo, ir nors 
jo pavaizdavimas metaforinis ir simbolinis, vis dėlto nėra ne- 
tikslus. Priešingai, jis perteikia visa, kas esminga ryšiuose, ku- 
riuos reikia išreikšti: juk tikrai amžina tiesa, kad aplink mus 
esama kažko, didesnio už mus, su kuo mes palaikome ryšį. 

Štai kodėl iš anksto gali būti tikras, kad kulto apeigos, nors ir 
kokios jos būtų, yra kas kita negu bereikšmiai judesiai ir neveiks- 
mingi mostai. Jau vien tuo, kad aiški apeigų funkcija yra sutvir- 
tinti tikinčiojo ryšius su jo dievu, jos iš tiesų sutvirtina individo 
ryšius su visuomene, kurios narys jis yra, nes dievas tėra perkel- 
tinė visuomenės išraiška. Netgi suvokiame, kad esminė religijo- 
je slypinti tiesa galėjo atsverti antraeiles klaidas, kurias toji tiesa 
bemaž neišvengiamai įvelia, ir kad dėl to tikintiesiems buvo su- 
kliudyta tų klaidų atsikratyti, nors jos ir turėjo sukelti nusivyli- 
mų. Žinoma, dažniausiai patarimai žmogui, kaip paveikti ap- 
linkinius daiktus, pasirodydavo neveiksmingi. Bet šios nesėk- 
mės didelės įtakos turėti negalėjo, nes religijos pagrindų nepa- 
liesdavo““. 

Tačiau bus paprieštarauta, kad netgi šioje hipotezėje religija 
išlieka tam tikro kliedesio vaisius. Iš tiesų, kaip kitaip galima 
pavadinti žmonių apdujimą, kai dėl kolektyvinio sambrūzdžio 
jie tariasi esą perkelti į pasaulį, visiškai skirtingą nuo to, kurį 
mato prieš save. 

Gryna tiesa, kad religinis gyvenimas negali pasiekti tam tik- 
ro intensyvumo laipsnio nesukeldamas psichinės egzaltacijos, 
kuri susijusi su kliedesiu. Dėl šios priežasties pranašai, religijų 
kūrėjai, iškilūs šventieji, vienu žodžiu, žmonės, kurių religinė 


* Kol kas apsiribojame šituo bendru nurodymu; prie šios minties grįšime 


ir aiškesnius nurodymus pateiksime, kai nagrinėsime apeigas (d. III). 

sąmonė ypačjautri, labai dažnai turi kraštutinio, tiesiog patolo- 
ginio nervingumo požymių: dėl šių fiziologinių trūkumų jiems 
skirti didūs religiniai vaidmenys. Tuo pačiu paaiškinamas ritu- 
alinis nuodingų skysčių vartojimas*. Žinoma, karštas tikėjimas 
nebūtinai yra apsvaigimo ir jį lydinčių protinių sutrikimų vai- 
sius, bet kadangi patirtis atkreipė žmonių dėmesį į panašumus, 
esančius tarp kliedinčiojo ir aiškiaregio mąstysenos, buvo pasi- 
stengta nutiesti kelius į antrąją dirbtinai sužadinant pirmąją. 
Bet jei dėl to galima pasakyti, kad religijos nebūna be tam tikro 
kliedesio, tai reikia pridurti, kad šis kliedesys, jei jis turi priežas- 
tis, kurias mes jam priskyrėme, yra iš tiesų pagrįstas. Jį sudaran- 
tys vaizdiniai nėra grynos iliuzijos kaip tos, kuriomis natūristai 
ir animistai pagrindžia religiją: jie turi kažkokį atitikmenį realy- 
bėje. Žinoma, dvasinių jėgų prigimtis pasižymi tuo, kad jos ne- 
gali bent kiek labiau veikti žmogaus proto neišmušdamos jo iš 
vėžių, nepastūmėdamos į būseną, kurią galima apibrėžti kaip 
ekstazišką, jei tik šis Žodis vartojamas tikrąja jo reikšme 
(exotaoOLC); bet iš to anaiptol neišplaukia, kad tos jėgos būtų 
vien įsivaizduojamos. Kaip tik atvirkščiai, protinis susijaudi- 
nimas, kurį jos sužadina, patvirtina jų realumą. Tai stačiai nau- 
jas įrodymas, kad labai intensyvus socialinis gyvenimas tiek 
individo organizmą, tiek sąmonę veikia lyg ir prievarta, kuri 
trikdojų normalų funkcionavimą. Tad jis tegali trukti itin ribo- 
tą laiko tarpą““. 

Beje, jei kliedesiu pavadinsime kiekvieną būseną, kurioje są- 
monė prie tiesioginių duomenų priduria nemenką intuiciją ir 
sutelkia savo jausmus bei įspūdžius ties daiktais, turbūt nerasi- 
me kolektyvinių vaizdinių, kurie tam tikra prasme nebūtų klie- 
jis. Ištisa socialinė aplinka rodosi mums tarsi pilna jėgų, kurios 
iš tikro egzistuoja tik mūsų sąmonėje. Žinome, ką kareiviui reiš- 
kia vėliava; savaime tai tik drobės skiautė. Žmogaus kraujas tėra 
organinis skystis; tačiau dar ir šiandien mes negalime žiūrėti, 


* Šiuo klausimu žr. Achelis, Die Ekstase (Berlin), 1902, ypač sk. I. 
* Plg. Mauss, Essai sur les variations saisonniėres des sociėtės eskimos, in 
Annėe Sociol., IX, p. 127. 

kaip jis bėga, be smarkaus susijaudinimo, kurio nepaaiškinsi jo 
fizinėmis bei cheminėmis savybėmis. Fiziniu požiūriu žmogus 
yra ne kas kita kaip ląstelių sistema, psichiniu požiūriu - vaiz- 
dinių sistema: vienu ar kitu atžvilgiu žmogus tik tam tikru laips- 
niu skiriasi nuo gyvulio. Ir vis dėlto visuomenė jį suvokia ir mus 
verčia jį suvokti, lyg jam būtų suteiktassui generis pobūdis, kuris 
išskiria jį iš kitų tarpo, pristabdo į jį nukreiptą įžūlią grėsmę, 
vienu žodžiu, įkvepia pagarbą. Šis orumas, kuris jį daro netu- 
rintį sau lygaus, mums atrodo nepranokstamas kaip vienas ski- 
riamųjų jo požymių, nors ir neįmanoma empirinėje žmogaus pri- 
gimtyje rasti ką nors, kas tą orumą pagrįstų. Antspauduotas paš- 
to ženklas gali būti vertas krūvos pinigų; aišku, ši vertė jokiu 
būdu nesusijusi su jo natūraliomis savybėmis. Žinoma, tam tik- 
ra prasme išorinio pasaulio įsivaizdavimas mums irgi tėra nu- 
austas iš haliucinacijų, nes kvapų, skonių, spalvų, kuriuos mes 
suteikiame kūnams, nėra ar bent jau jie nėra tokie, kokius mes 
juos suvokiame. Ir vis dėlto mūsų kvapų, skonio, regos pojūčiai 
atitinka kai kurias objektyvias pateiktų daiktų būsenas; pojūčiai 
savaip išreiškia arba medžiaginių dalelyčių, arba oro judėjimo 
savybes, kurias iš tiesų sukelia kūnai, mūsų suvokiami kaip kvap- 
nūs, turį skonį ar spalvą. Bet kolektyviniai vaizdiniai labai daž- 
nai suteikia daiktams, su kuriais jie yra susiję, savybes, nesamas 
jokiu pavidalu, jokiu laipsniu. Iš paprasčiausio daikto vaizdi- 
niai gali padaryti šventą ir visagalę būtybę. 

O vis dėlto, nors grynai įsivaizduojamos, šitaip žmogui su- 
teiktos galios veikia taip, lyg būtų realios; jos sąlygoja žmogaus 
elgesį taip pat primygtinai kaip fizinės jėgos. Aruntas, palaikąs 
teisingą ryšį su savo čuringa, jaučiasi tvirtesnis; jis ir yra tvirtes- 
nis. Jei jis užvalgė mėsos gyvūno, kuris, nors ir sveikut sveikutė- 
lis, jam yra draustinas, jis pasijus paliegęs ir gal net numirs. 
Karys, kuris krito gindamas vėliavą, žinoma, nemano pasiauko- 
jęs audeklo skiautei. Juk socialinis mąstymas dėl turimo įsak- 
maus autoriteto daro vieną poveikį, nepasiekiamą individua- 
liam mąstymui; veikdamas mūsų sąmonę, jis gali priversti mus 
matyti daiktus taip, kaip jam paranku; jis papildo realybę arbą 
ją susiaurina, nelygu aplinkybės. Taigi yra prigimties sritis, kur 
idealizmo formuluotė pritaikoma kone paraidžiui: tai visuomenės 

viešpatija. Mintis čia kur kas labiau nei kitur kuria realybę. Ži- 
noma, net ir šiuo atveju nesama gryno idealizmo. Mes niekad 
negalėsime atsikratyti savo prigimties dvilypumo ir visiškai ne- 
paisyti fizinių poreikių: kad išreikštume sau savo pačių idėjas, 
mums, kaip tuojau parodysime, reikia jas įkūnyti materialiuose 
daiktuose, jas simbolizuojančiuose. Bet čia medžiaginė dalis yra 
apribota iki minimumo. Daiktas, skirtas būti minties pamatu, iš 
tiesų mažai tereiškia palyginti su tobula superstruktūra, po ku- 
ria jis pranyksta, ir, be to, šioje superstruktūroje jis neturi jokio 
vaidmens. Štai kaip susidaro pseudokliedesys, kuriuo pagrįsta 
tokia daugybė kolektyvinių vaizdinių: tai tik to esminio idealiz- 
mo forma". Taigi tai ne kliedesys tikrąja šio žodžio prasme, nes 
mintis, kurios šitaip pasireiškia išorėje, pagrindžia, žinoma, ne 
prigimtis medžiaginių daiktų, į kuriuos jos persodinamos, o vi- 
suomenės prigimtis. 

Dabar galima suprasti, kaip toteminis pradas, o bendriau pa- 
sakius, kaip bet kokia religinė jėga yra svetima daiktams, ku- 
riuose jinai slypi*". Juk ši sąvoka anaiptol nėra sudaryta iš įspū- 
džių, to daikto tiesiogiai suteikiamų mūsų pojūčiams ir mūsų 
sąmonei. Religinė jėga tėra jausmas, kurį kolektyvas įkvepia sa- 
vo nariams, bet kuris yra nukreiptas už jį patiriančių sąmonių 
ribų ir pasireiškiantis išoriškai. Kad pasireikštų išoriškai, tas 
jausmas įsitvirtina objekte, ir šis jau tampa šventas; tačiau šį 
vaidmenį gali atlikti kiekvienas daiktas. Iš esmės niekas nėra 
būtinai tam iš anksto skirtas savo prigimtimi, kaip išimtis tarp 


* Atsiskleidžia visa, kas klaidinga teorijose, kurios, kaip geografinis Rat- 
zelio materializmas (žr. ypač jo Politische Geographie), siekia visą socialinį 
gyvenimą kildinti iš jo materialinio (arba ekonominio, arba teritorinio) sub- 
strato. Tos teorijos daro klaidą, visiškai prilygintiną tai, kurią padarė Maud- 
sley'us individualiojoje psichologijoje. Kaip Maudsley'us psichinį individo 
gyvenimą apribojo tik jo psichologinio pagrindo šalutiniu reiškiniu, taip 
teorijos nori visą kolektyvo psichinį gyvenimą apriboti jo fiziniu pagrindu. 
Tai reiškia užmiršti, kad mintys yra tikrovė, jėgos ir kad kolektyviniai vaiz- 
diniai yra dar veiksmingesnės ir efektyvesnės jėgos negu individualūs vaiz- 
diniai. Šiuo klausimu žr. mūsų straipsnį Reprėsentations individuellės et reprėsen- 
tations collectives, in Revue de Mėtaphysigue et de Morale, mai 1898. 

* Žr. aukščiau, p. 208, 215. 

kitų, o ir nėra tokių, kurie būtinai tam priešintųsi“. Viskas pri- 
klauso nuo aplinkybių, dėl kurių jausmas, sukeliantis religines 
idėjas, nukrypsta tai čia, tai ten, vienur labiau negu kitur. Taigi 
daiktą gaubiantis sakralumas neįeina į to daikto vidines ypaty- 
bes: jis čia yra papildomas priedas. Religinis pasaulis nėra atski- 
ras empirinės prigimties aspektas, jis yra jos antstatas. 

Ši religinio pasaulio samprata galų gale leidžia paaiškinti 
svarbų principą, kurį aptinkame kaip daugelio mitų ir ritualų 
pagrindą ir kurį galima taip nusakyti: kai sakrali būtybė išsi- 
skaido, kiekvienoje savo dalyje ji išlieka lygiavertė sau pačiai. 
Kitaip tariant, religinio mąstymo požiūriu dalis prilygsta visu- 
mai; ji turi tokias pačias galias, yra tokia pat veiksminga. Relik- 
vijos atskalėlė pasižymi tokiomis pat savybėmis kaip visa relik- 
vija. Kraujo lašelyje glūdi toks pat aktyvusis pradas kaip ir visa- 
me kraujyje. Siela, kaip pamatysime, gali susiskaidyti bemaž į 
tiek dalių, kiek organizme organų ar audinių; kiekviena tų dali- 
nių sielų prilygsta visai sielai. Ši samprata būtų nesuvokiama, 
jei sakralinis pobūdis priklausytų nuo daikto, kuris yra jo pa- 
grindas, sudedamųjų savybių, nes tuomet tas pobūdis turėtų kisti 
kaip tas daiktas, didėti ar mažėti drauge su juo. Bet jeigu savy- 
bės, kurias manoma jį turint, nėra vidinės, jeigu jis jas įgauna iš 
tam tikrų jausmų, kuriuos atkuria ir simbolizuoja, tuomet, nors 
jie ir būtų kilę aplink daiktą, kadangi - kad atliktų šį ryškų vaid- 
menį - daiktui nereikia apibrėžtų dydžių, jis turės tokią pat ver- 
tę, ar būtų visas, ar ne. Kadangi dalis atkuria visumą, ji sužadi- 
na irjausmus, kuriuos atkuria visuma. Paprasta vėliavos skiau- 
tė atstovauja tėvynei lygiai kaip ir vėliava, todėl ji tokia pat šven- 
ta ir tiek pat šventa“. 


3 Netgi excreta turi religinį pobūdį. Žr. Preuss, Der Ursprung der Religion 
und Kunst, ypač II skyrių, pavadintą Der Zauber der Defūkation (Globus, 
LXXXVI, p. 325 ir toliau). 

* Šis principas yra iš religijos perėjęs į magiją: tai alchemikų totum ex 
parte. 

V 


Nors ši totemizmo teorija mums leido paaiškinti būdingiausius 
religinius tikėjimus, ji pati remiasi faktu, kuris dar nėra paaiš- 
kintas. Turint galvoje klano emblemos, totemo sąvoką, išplaukia 
ir visa kita, bet lieka išsiaiškinti, kaip ši sąvoka susidarė. Klausi- 
mas dvilypis ir gali pasiskirstyti taip: 1) kas paskatino klaną 
pasirinkti emblemą? 2) kodėl tos emblemos buvo paimtos iš gy- 
vulinio ir augalinio pasaulio, bet ypač iš pirmojo? 

Įrodinėti, kad emblema visai grupei yra parankaus susivieni- 
jimo ašis, nėra reikalo. Išreikšdama socialinę vienybę medžiagi- 
niu pavidalu, emblema daroją visiems prasmingesnę, ir jau dėl 
šios priežasties embleminių simbolių panaudojimas turėjo spar- 
čiau paplisti, kai tik kilo mintis apie simbolį. Bet, negana to, ši 
mintis tikriausiai spontaniškai išplaukė iš bendro gyvenimo 5ą- 
lygų, nes emblema nėra vien tik patogus metodas, geriau paaiš- 
kinantis supratimą, kurį apie save yra susidariusi visuomenė: 
emblema skirta šiam supratimui susidaryti; ji pati yra sudeda- 
masis šio supratimo elementas. 

Iš tiesų, pačios savaime individualios sąmonės yra viena ki- 
tai uždaros: jos tegali bendrauti ženklais, kuriais perduodama 
jų vidinė būsena. Kad užsimezgęs bendravimas baigtųsi tarpu- 
savio bendrumu, tai yra visų atskirų supratimų susijungimu į 
bendrą supratimą, juos supantys ženklai turi susilieti ir sudary- 
ti vienui vieną pasekmę. Ši atsiradusi pasekmė pasako indivi- 
dams, kad jie sutaria, ir priverčia juos suvokti savo dvasinę vie- 
nybę. Ir vienu metu riktelėdami, ištardami tą patį žodį, atlikda- 
mi tą patį gestą, susijusį su tuo pačiu daiktu, jie tampa vieningi 
ir jaučiasi vieningi. Žinoma, individualūs vaizdiniai lemia ir 
kontrsmūgius, kurie turi tam tikrą reikšmę; vis dėlto jie gali būti 
suvokti visiškai atsietai nuo tų fizinių juos lydinčių ar paskes- 
nių atgarsių, kurie tačiau jų nesudaro. Visiškai kitaip viskas klos- 
tosi su kolektyviniais vaizdiniais. Pagal juos sąmonės vienos 
kitas veikia ir vienos į kitas reaguoja; jie atsiranda iš tų veiksmų 
ir reakcijų, kurie patys tėra įmanomi tik per medžiaginius tarpi- 
ninkus. Taigi pastarieji neapsiriboja atskleisdami dvasinę būse- 
ną, su kuria yra susiję; jie padeda tai būsenai susidaryti. Atski- 
ros sąmonės gali susitikti ir susivienyti tik su sąlyga, kad pranoks 

save; bet pasireikšti jos gali tik per judesį. Šių judesių darnumas 
ir suteikia grupei savivokos jausmą, vadinasi, sužadina jos būtį. 
Kai šis darnumas jau pasiektas, kai šie judesiai jau įgavę vienui 
vieną stereotipinę formą, jie simbolizuoja atitinkamus vaizdi- 
nius. Bet simbolizuoja juos tik dėl to, kad prisidėjo prie jų susi- 
formavimo. 

Beje, be simbolių visuomeninių jausmų egzistencija tebūtų 
netvirta. Labai stiprūs, kol žmonės buvo susibūrę draugėn ir 
vieni kitus veikė, sambūriui pasibaigus simboliai išlieka tik pri- 
siminimais, kurie, jeigu yra palikti patys sau, vis labiau ir labiau 
blėsta, - o kadangi grupė šiuo metu čia nebedalyvauja ir nebe- 
veikia, individualus temperamentas vėl lengvai atgauna persva- 
rą. Stiprios aistros, galėjusios pratrūkti minioje, nurimsta ir už- 
gęsta jai išsisklaidžius, ir individai apstulbę svarsto, kaip jie 
galėjo leistis šitaip išmušami iš vėžių. Bet jeigu judesiai, kuriais 
šie jausmai buvo reiškiami, įsiamžins daiktuose, kurie išlieka, 
jie patys taps patvarūs. Šie daiktai be paliovos sąmonėms tuos 
judesius primena ir niekada neleidžia joms užsnūsti; tarytum 
pradinė juos sužadinanti priežastis veiktų ir toliau. Taip emble- 
matizmas, reikalingas, kad visuomenė galėtų save suvokti, yra 
tiek pat būtinas, kad užtikrintų šio suvokimo tęstinumą. 

Tad reikia vengti šiuose simboliuose įžvelgti paprastą dirbti- 
numą, lyg ir kokias etiketes, papildomai prisidėsiančias prie 
vaizdinių, jau parengtų, kad būtų parankesni: simboliai yra su- 
dedamoji vaizdinių dalis. Netgi faktas, kad tų vaizdinių kolek- 
tyviniai jausmai šitaip yra susiję su daiktais, kurie jiems svetimi, 
nėra grynai sutartinis: tas faktas tiktai pavaizduoja apčiuopia- 
ma forma realų socialinių faktų pobūdį, būtent jų transcenden- 
tiškumą palyginti su individualiomis sąmonėmis. Iš tiesų, vi- 
suomeniniai reiškiniai atsiranda ne individe, o grupėje. Kad ir 
kiek mes prisidėtume prie jų atsiradimo, kiekvienas iš mūsų juos 
patiria iš išorės“. Taigi, kai mes juos įsivaizduojame tarytum 
sklindančius iš medžiaginio objekto, dėl jų prigimties ne visai 
apsirinkame. Žinoma, jie neatsiranda iš apibrėžto daikto, su ku- 
riuo mes juos susiejame, tačiau gryna teisybė, kad jų kilmė slypi 
aplink mus. Jei dvasinė jėga, palaikanti tikintįjį, ir neišplaukia 


* Šiuo klausimu žr. Les Rėgles de la mėthode sociologigue, p. 3 ir toliau. 

išjo dievinamo stabo, iš emblemos, kurią jis garbina, vis dėlto ji 
yra jam išorinė, ir jis tai suvokia. Simbolio objektyvumas tiktai 
perteikia tą išoriškumą. 

Taigi visuomeninis gyvenimas visais savo aspektais ir kiek- 
vieną savo istorijos akimirką yra įmanomas tik įvairiapusio sim- 
bolizmo dėka. Medžiaginės emblemos, metaforiški vaizdiniai, 
kuriuos turime specialiai išnagrinėti šioje studijoje, yra savita to 
gyvenimo forma; bet esama ir nemaža kitų. Kolektyviniai jaus- 
mai taip pat gali įsikūnyti žmonėse arba formulėse: kai kurios tų 
formulių yra vėliavos; kai kurios asmenybės, realios ar mitinės, 
yra simboliai. Bet esama kažkokios emblemos, kuri tikriausiai 
labai veikiai atsirado už bet kokio apskaičiavimo ir bet kokio 
mąstymo ribų, - tai toji pati, kurią totemizme matėme atliekant 
reikšmingą vaidmenį: tatuiruotė. Žinomi faktai iš tiesų įrodo, 
kad tam tikromis sąlygomis ji atsiranda kažkaip automatiškai. 
Kai žemesnės kultūros atstovus vienija bendras gyvenimas, juos 
dažnai pagauna tarytum instinktyvus noras išsipaišyti ar išsi- 
raižyti ant kūnų atvaizdus, primenančius tą bendruomenės gy- 
venimą. Pagal vieną Procope'o tekstą, pirmieji krikščionys 
įspausdavo odoje Kristaus vardą arba kryžiaus ženklą“. Ilgą 
laiką maldininkų grupės, traukiančios į Palestiną, taip pat išsi- 
tatuiruodavo ant rankų piešinius, vaizduojančius kryžių arba 
Kristaus monogramą*'. Toks pat paprotys pastebėtas tarp mal- 
dininkų, keliaujančių į tam tikras šventas Italijos vietas“. Apie 
įdomų spontaniško tatuiravimosi atvejį pasakoja Lombroso: dvi- 
dešimt jaunuolių iš vienos italų kolegijos išsiskirdami pasida- 
rydino tatuiruotes, įvairiomis formomis primenančias drauge 
praleistus metus*. Tokia pati praktika dažnai buvo pastebima 
tarp tų pačių kareivinių kareivių, to paties laivo jūreivių, kali- 
nių, uždarytų tame pačiame kalėjime*?. Suprantama, kad ypač 


* Procope de Gaza, Comentarii in Isaiam, 496. 

* Žr. Thėbenot, Voyage au Levant, Paris, 1689, p. 638. Faktas dar buvo 
pastebėtas 1862.: plg. Berchon, Histoire mėdicale du tatouage, 1869, Archives de 
Mėdecine navale, XI, p. 377, past. 

* Lacassagne, Les tatouages, p. 10. 

* Lombroso, L'homme criminel, I, p. 292. 

*? Lombroso, Ibid., I, p. 268, 285, 291-292; Lacassagne, Op. cit., p. 97. 

ten, kur technikos dar tėra užuomazgos, tatuiruotė yra betarpiš- 
kiausia ir išraiškingiausia priemonė, kuria gali pasireikšti są- 
monių bendrumas. Geriausias būdas įrodyti sau pačiam ir ki- 
tam, kad esi tos pačios grupės narys, - užspausti ant kūno tokią 
pat skiriamąją žymę. O tokią ištatuiruoto atvaizdo prasmę pa- 
tvirtina tas faktas, kad — kaip jau parodėme - atvaizdu nesi- 
stengiama atkurti pavidalo daikto, kurį jis tariamai vaizduoja. 
Jį sudaro linijos ir taškai, kuriems priskiriama grynai sutartinė 
reikšmė"!. Siekiama ne pavaizduoti ir priminti kažkokį apibrėž- 
tą objektą, o paliudyti, kad tam tikras individų skaičius daly- 
vauja tame pačiame dvasiniame gyvenime. 

Beje, klanas - bendruomenė, kuri mažiau negu kokia kita gali 
apsieiti be emblemos ir simbolio, nes nedaug tėra tokių bendruo- 
menių, kurios taip stokotų patvarumo. Klanas negali būti apibū- 
dinamas jo vadu, nes jei kokios nors centralizuotos valdžios čia 
ir netrūksta, tai bentjau ji yra neryžtinga ir netvirta?*. Klano ne- 
galima apibūdinti ir užimama teritorija, nes gyventojai, būdami 
klajokliai??, nėra glaudžiai susiję su apibrėžta vietove. Be to, pa- 
gal egzogamijos įstatymą vyras ir žmona būtinai turi priklausy- 
ti skirtingiems totemams; taigi ten, kur totemas perduodamas 
motinos linija, - o ši giminystės ryšio sistema dar ir šiandien 
labiausiai paplitusi“, - vaikai yra kito klano negu jų tėvas, nors 
ir Čia pat gyvena. Dėl visų šių priežasčių toje pačioje šeimoje ir 
dar dažniau toje pačioje vietovėje maišosi įvairiausių skirtingų 
klanų atstovai. Tad grupės vienybė juntama tik dėl kolektyvinio 
vardo, kurį turi visi jos nariai, ir emblemos, irgi kolektyvinės, 


"a Žr. aukščiau, p. 178. 

*? Apie vadų valdžią žr. Spencer et Gillen, Nat. Tr., p. 10; North. Tr., p. 25; 
Howitt, Nat. Tr., p. 295 ir toliau. 

Bent jau Australijoje. Amerikoje gyventojai dažniau sėslūs, bet ameri- 
kietiškas klanas atstovauja palyginti pažangiai organizacijos formai. 

* Norint tuo įsitikinti, tereikia pažvelgti į Thomaso sudarytą žemėlapį 
žr. Kinship and Marriage in Australia, p. 40. Kad deramai įvertintume šį žemė- 
lapį, turime atsižvelgti į tą faktą, jog autorius nežinia kodėl praplėtė totemi- 
nio giminystės ryšio sistemą tėvo linija iki rytinės Australijos pakrantės, nors 
mes ir neturime žinių apie šios srities gentis — beje, didžiąją jos dalį sudaro 
dykuma. 

kuri atkuria daiktą, nusakytą šiuo vardu. Klanas iš esmės yra 
telkinys individų, turinčių tą patį vardą ir susibūrusių aplink tą 
patį ženklą. Atimkite vardą ir ženklą, kuris jį materializuoja, ir 
klano nebeliks. Kadangi jis įmanomas tik su šia sąlyga, paaiškė- 
ja, kodėl turėjo atsirasti emblema ir kokią ji užima vietą grupės 
gyvenime. 


Lieka išsiaiškinti, kodėl šie vardai ir emblemos buvo bemaž 
išimtinai perimti iš gyvūnijos ir augalijos, ypač iš pirmosios. 

Mums atrodo įtikima, kad emblema turėjo didesnę reikšmę 
negu vardas. Šiaip ar taip, rašytinis ženklas dar ir šiandien kla- 
no gyvenime užima svarbesnę vietą nei žodinis ženklas. O juk 
embleminio atvaizdo tema tegalėjo būti perimta iš daikto, įma- 
nomo pavaizduoti piešiniu. Kita vertus, šie daiktai turėjo būti iš 
tų, su kuriais klano nariai palaikė betarpiškiausius ir pastoviau- 
sius ryšius. Šią sąlygą geriausiai atitiko gyvūnai. Toms medžio- 
tojų ir Žvejų gentims gyvūnas iš tiesų sudarė ekonominį pagrin- 
dą. Augalai užėmė tik antrą vietą, nes kol patys nėra auginami, 
jie tegali būti papildomas maistas. Beje, gyvūnas artimiau susi- 
jęs su ŽMogaus gyvenimu negu augalas, kad ir dėl giminingos 
prigimties, vienijančios šias dvi būtybes. Ir atvirkščiai - saulė, 
mėnulis, žvaigždės buvo gerokai per toli ir atrodė priklausą ki- 
tam pasauliui**. Be to, kol žvaigždynai nebuvo atskirti ir suskirs- 
tyti, žvaigždėtas skliautas neteikė tokios skirtingų daiktų įvai- 
rovės, kurios pakaktų visiems genties klanams ir poklaniams 
nusakyti, o floros ir ypač faunos įvairovė buvo bemaž neišsen- 
kama. Dėl šių priežasčių dangaus kūnai, kad ir kokie švytintys, 
kad ir kaip smarkiai veikiantys pojūčius, totemų vaidmeniui ne- 
tiko; tuo tarpu gyvūnai ir augalai atrodė lyg tam skirti. 

Vienas Strehlow tyrinėjimas netgi leidžia patikslinti, kaip tik- 
riausiai buvo parinktos tos emblemos. Strehlow teigė pastebėjęs, 
kad toteminiai centrai dažniausiai išsidėstę netoli kokio kalno, 
šaltinio, tarpeklio, kur apstu gyvūnų, pasirinktų grupės totemų; 


* Žvaigždės net ir australų dažnai laikomos sielų kraštu arba mistine 
personažų buveine, - apie tai kalbėsime kitame skyriuje, - t. vy. manoma, 
kad jos įkūrusios pasaulį, labai skirtingą nuo gyvųjų pasaulio. 

jis pateikia tam tikrą skaičių šio fakto pavyzdžių“. O juk šie 
toteminiai centrai, žinoma, yra pašvęstos vietos, kur vyksta kla- 
no sueigos. Tad iš tikrųjų atrodo, kad kiekviena grupė pasirinko 
savo ženklu gyvūną ar augalą, labiausiai paplitusį apie tą vietą, 
kur grupė paprastai susiburia*". 


VI 


Ši totemizmo teorija leis mums suprasti vieną įdomų Žmonių 
galvosenos bruožą, kuris jei ir buvo kadaise ryškesnis negu šian- 
dien, vis dėlto neišnyko ir, šiaip ar taip, turėjo didelę reikšmę 
minties istorijoje. Tai bus nauja proga pažymėti, kad logikos evo- 
liucija glaudžiai susijusi su religijos evoliucija ir, kaip ir šioji, 
priklauso nuo visuomeninių sąlygų". 

Jeigu kas šiandien mums atrodo neginčytina tiesa, tai faktas, 
kad būtybės, kurios skiriasi ne tik savo išore, bet ir savo svar- 
biausiomis savybėmis, kaip mineralai, augalai, gyvūnai, žmo- 
nės, negali būti traktuojamos kaip lygiavertės ir tiesiogiai viena 
kita pakeistinos. Ilgas patyrimas, kurį mūsų sąmonėse dar tvir- 
čiau įdiegė mokslinė kultūra, mus išmokė tarp skirtingų gamtos 
pasaulių sukurti užtvaras, kurių egzistencijos neneigia nė pats 
transformizmas, nes jeigu jis pripažįsta, kad gyvybė galėjusi at- 
sirasti iš negyvos medžiagos, o žmogus iš gyvūno, tai negalima 
sakyti, kad jis nepripažįsta, jog gyvi padarai, sykį susiformavę, 
yra kas kita negu mineralai, žmogus kas kita negu gyvūnai. Kiek- 
viename pasaulyje tos pačios užtvaros skiria skirtingas klases: 


** Op. cit., I, p. 4. Ta pačia prasme plg. Schulze, loc. cit., p. 243. 

*7 Žinoma, kaip jau turėjome progos parodyti (žr. aukščiau, p. 170), 
pasirinkta buvo ne be atskirų grupių sutikimo, daugiau ar mažiau suderin- 
to, nes kiekviena grupė turėjo priimti emblemą, skirtingą nuo kaimynų em- 
blemos. 

* Dvasinė būsena, nagrinėjama šioje teksto dalyje, tolygi tai, kurią M. Lėvy- 
Bruhlis vadina dalyvavimo įstatymu (Les Fonctions mentales dans les sociėtės 
infėrieures, p. 76 ir toliau). Tolesni puslapiai buvo parašyti, kai pasirodė 
minėtasis veikalas; mes juos spausdinome jų pirminiu pavidalu, nieko ne- 
keisdami, tik pridėdami keletą paaiškinimų, kur pažymime, kuo skiriasi 
mūsų pateiktas faktų vertinimas nuo M. Lėvy-Bruhlio. 

mes nesuvokiame, kaip mineralas galėtų būti skirtingo pobū- 
džio negu kitas mineralas ar viena gyvūno rūšis kitokio pobū- 
džio negu kita rūšis. Bet šie skirtumai, kurie mums atrodo tokie 
natūralūs, neturi nieko primityvaus. Pradžioje visi tie pasauliai 
tarpusavy sumišę. Uolos turi lytį, jos geba gimdyti; saulė, mėnu- 
lis, žvaigždės yra vyrai ar moterys, patiriantys ir reiškiantys žmo- 
giškus jausmus, tuo tarpu Žmonės, atvirkščiai, suvokiami kaip 
gyvūnai arba augalai. Tokia neaiški būsena sudaro kiekvienos 
mitologijos pagrindą. Iš čia kyla mituose pasirodančių būtybių 
dviprasmiškas pobūdis: jų negalima priskirti jokiai apibrėžtai 
rūšiai, nes jos tuo pačiu metu priklauso priešingiausioms rū- 
šims. Todėl nesunkiai pripažįstama, kad jos gali pavirsti iš vie- 
nų kitomis, ir šitokiu virsmu Žmonės ilgą laiką tikėjo galį paaiš- 
kinti daiktų genezę. 

Kad antropomorfinis instinktas, animistų priskirtas primity- 
vui, negali tos mąstysenos paaiškinti, įrodo prigimtis tos pai- 
niavos, kuri tą mąstyseną apibūdina. Ji tikrai kyla ne iš to, kad 
žmogus be saiko praplėtė žmogiškąjį pasaulį, net įtraukdamas 
čia visus kitus, o iš to, kad suplakė skirtingiausius pasaulius. Jis 
ne ką daugiau suvokė pasaulį pagal savo atvaizdą, negu suvokė 
save pagal pasaulio atvaizdą; tuo pačiu metu jis naudojo tiek 
vieną, tiek kitą būdą. Į susidarytą daiktų vaizdinį jis, žinoma, 
įvesdino žmogiškus elementus, bet į vaizdinį, susidarytą apie 
save patį, įvesdino elementus, plaukiančius iš išorinio pasaulio. 

Tačiau šioje patirtyje nebuvo nieko, kas galėtų jam įteigti šiuos 
sugretinimus ar šią samplaiką. Įdėmiam stebėjimui viskas čia 
skirtinga ir nevientisa. Niekur tikrovėje nematome, kad būtybės 
suplaktų savo prigimtį ir virstų vienos kitomis. Tad turėjo įsikiš- 
ti išskirtinai stipri priežastis, kuri pakeistų tikrovę taip, kad ši 
pasireikštų ne savo pavidalu. 

Šio virsmo faktorius buvo religija; religiniai tikėjimai pojū- 
čiais suvokiamą pasaulį pakeitė kitokiu pasauliu. Tą ir įrodo 
totemizmo atvejis. Šioje religijoje pagrindinis dalykas yra tas, 
kad klano nariai ir įvairios būtybės, kurių pavidalą atkuria tote- 
minė emblema, laikomi būtybėmis, sukurtomis iš tos pačios es- 
mės. O kai šis tikėjimas jau buvo priimtas, nutiestas tiltas tarp at- 
skirų pasaulių. Žmogus buvo vaizduojamas kaip kažkoks gyvū- 
nas ar augalas, augalai ir gyvūnai - kaip Žmogaus giminaičiai, ar 

veikiau visos tos būtybės, tokios skirtingos, mūsų pojūčiais bu- 
vo suvokiamos tarytum esančios tos pačios prigimties. Taigi šis 
nuostabus gebėjimas suplakti tai, kas mums atrodo taip akivaiz- 
du ir ryšku, kyla iš to, kad pirmąsias jėgas, kuriomis Žmonių 
protas apgyvendino pasaulį, sukūrė religija. Kadangi tos jėgos 
buvo sukurtos panaudojant elementus, perimtus iš skirtingų pa- 
saulių, iš jų buvo sukurtas bendras pačių skirtingiausių daiktų 
pagrindas - šitaip jiems buvo suteikta viena, ta pati esmė. 

Bet kita vertus, mes žinome, kad šios religinės koncepcijos 
yra konkrečių socialinių priežasčių vaisius. Kadangi klanas ne- 
gali gyvuoti be vardo ir be emblemos, kadangi ši emblema visur 
regima žmonių žvilgsniu, tad įją ir į daiktus, kuriuos ji vaizduo- 
ja, nukrypsta jausmai, visuomenės sužadinami savo nariams. 
Taip žmonės buvo priversti įsivaizduoti kolektyvinę jėgą, ku- 
rios poveikį juto, kaip rūšis daikto, esančio grupės vėliava. Taigi 
šios jėgos sąvokoje buvo sumišę skirtingiausi pasauliai: tam tik- 
ra prasme ji buvo žmogiška, nes sukurta iš žmogiškų vaizdinių 
ir jausmų, bet drauge negalėjo nepasirodyti kaip artimai gimi- 
ninga gyvai ar negyvai būtybei, kuri jai perleido savo išorinį 
pavidalą. Priežastis, kurios poveikį mes čia užčiuopiame, beje, 
būdinga ne vien totemizmui; nėra visuomenės, kur jos nebūtų. 
Apskritai kolektyvinis jausmas gali save suvokti tik įsitvirtinda- 
mas medžiaginiame objekte"? bet - ir netgi per tai -jis dalyvauja 
to objekto prigimtyje, ir atvirkščiai. Taigi sąvokas, kurios iš pir- 
mo žvilgsnio atrodė skirtingos, sulydė socialinės būtinybės, o 
gyvenimas palengvino tą sulydymą dideliu dvasiniu sambrūz- 
džiu, kurį jis sąlygoja“. Tai naujas įrodymas, kad loginis suvo- 
kimas yra visuomenės funkcija, kadangi jis įgauna pavidalą ir 
išvaizdą, kurį ši jam primeta. | 


“ Žr. aukščiau, p. 239. 

“ Prie šio sulydymo gerokai prisidėjo kita priežastis: religinės jėgos nepa- 
prastai užkrečiamos. Jos apima kiekvieną joms prieinamą objektą, nesvarbu 
koks jis būtų. Šitaip ta pati religinė jėga gali įkvėpti gyvybę skirtingiausiems 
daiktams, kurie būtent per tai glaudžiai suartėja ir būna priskiriami tai 
pačiai rūšiai. Prie tos užkrėtimo savybės grįšime vėliau, drauge parodyda- 
mi, kad jis kyla iš sakralumo sąvokos visuomeninių šaltinių (žr. d. II, sk. I, 


in fine). 

Teisybė, ši logika išmuša mus iš vėžių. Tačiau reikia saugotis 
nepakankamaiją įvertinti: kad ir kokia negrabi galėtų mums pa- 
sirodyti, intelektualinei žmonijos evoliucijai ji buvo neapsako- 
mai svarbus indėlis. Pirmasis pasaulio paaiškinimas ir buvo 
įmanomas jos dėka. Žinoma, jos diktuojami dvasiniai papročiai 
trukdė Žmogui regėti tikrovę tokią, kokią ją atskleidžia pojūčiai, 
bet kad ir kokią jie ją Žmogui rodytų, toji tikrovė turi rimtą trūku- 
mą - nepasiduoti jokiam paaiškinimui. Juk paaiškinti reiškia 
susieti daiktus vienus su kitais, sumegzti tarp jų ryšius, kurie 
juos mums parodytų kaip vienus su kitais susijusius, kaip su- 
tartinai virpančius pagal vidinį dėsnį, pagrįstą jų prigimtimi. O 
tos vidinės sąsajos ir vidiniai ryšiai, jutimas, kuris viską regi tik 
iš išorės, neįstengia mums jų atskleisti; vien tik protas gali su- 
kurti viso to sąvoką. Kai aš sužinau, kad A visuomet eina prieš 
B, mano žinios praturtėja nauju pažinimu; mano proto niekaip 
nepatenkina konstatavimas be jokio motyvo. Aš pradedu supras- 
ti tik tada, kai galiu suvokti B aplinkiniais keliais, kurie man 
parodytų jį nesant svetimą A, tarytum sujungtą su A kažkokiais 
giminystės saitais. Didelę paslaugą religijos padarė mąstymui, 
suformuodamos pirmąjį vaizdinį to, kas galėjo būti tie giminys- 
tės ryšiai tarp daiktų. Tas užmojis anomis sąlygomis, žinoma, 
tegalėjo baigtis nepatikimais rezultatais. Bet argi jis kada pasie- 
kia tokių rezultatų, kurie būtų galutiniai, ir ar nėra būtina jo be 
paliovos imtis iš naujo? O be to, ne tiek svarbu, kad jis pavyktų, 
kiek svarbu jo imtis. Svarbiausia buvo neleisti, kad protą pa- 
vergtų apčiuopiama išorė, o atvirkščiai, išmokyti jį ją apvaldyti 
ir priartinti tai, ką skiria pojūčiai, nes kai žmogus pajuto, kad 
egzistuoja, tapo įmanomi vidiniai ryšiai tarp daiktų, mokslo ir 
filosofijos. Jiems kelią praskynė religija. Bet ji galėjo atlikti šį vaid- 
menį todėl, kad yra visuomenės dalykas. Kad pojūčių įspūdžiai 
būtų pajungti ir pakeisti nauju tikrovės įsivaizdavimo būdu, tu- 
rėjo atsirasti naujos rūšies mąstymas: kolektyvinis mąstymas. 
Jeigu jis vienas pats galėjo būti toks veiksmingas, tai todėl, kad, 
norint sukurti ištisą idealų pasaulį, per kurį juntamas realusis 
pasaulis atrodytų pakitęs, reikėjo didžiulio protinių jėgų suju- 
dimo, įmanomo tik visuomenėje ir perją. 

Taigi reikia, kad ši mąstysena neturėtų ryšio su mūsiške. Mū- 
sų logika atsirado iš šios logikos. Šiuolaikinio mokslo paaiški- 

nimai yra labiau objektyvūs, nes jie metodiškesni, jie remiasi 
griežčiau kontroliuojamais stebėjimais, bet savo prigimtimi ne- 
siskiria nuo tų, kurie tenkina primityvų mąstymą. Šiandien, kaip 
ir kadaise, paaiškinti reiškia parodyti, kaip koks nors daiktas 
turi ką nors gimininga su kitu ar keletu kitų. Buvo pareikšta, kad 
giminingumas, kurio egzistavimą postuluoja mitologijos, pažei- 
džia prieštaravimo principą ir kad per tai jis prieštarauja tam 
giminingumui, kuris būdingas moksliniams paaiškinimams“!. 
Ar tarti, kad žmogus yra kengūra, kad saulė yra paukštis, ne- 
reiškia sutapatinti vieną su kitu? Bet mes ne kitaip galvojame, 
kai apie šilumą sakome, kad ji yra judėjimas, apie šviesą - kad ji 
yra oro virpėjimas ir t. t. Kiekvieną sykį, kai mes vidiniais saitais 
susiejame nevienarūšius terminus, neišvengiamai sutapatina- 
me priešingybes. Žinoma, terminai, kuriuos mes taip susiejame, 
nėra iš tų, kuriuos sugretina australas; mes juos pasirenkame 
pagal kitus kriterijus ir dėl kitų priežasčių; bet pats veiksmas, 
kuriuo juos susieja protas, iš esmės nesiskiria. 

Tiesa, jeigu primityvios mąstysenos prieštaravimas būtų kaž- 
koks abejingumas, visuotinis ir sistemingas, kuris jai buvo su- 
teiktas“*, ji šia prasme sudarytų kontrastą, ir ryškų, nūdienei mąs- 
tysenai, kuriai visuomet rūpi išlaikyti santarvę su savimi pačia. 
Bet mes nemanome, kad žemesnės pakopos visuomenių mąsty- 
seną galima būtų apibūdinti kažkokiu vienašališku ir išimtiniu 
polinkiu į neaiškumą. Jeigu primityvas suplaka tuos daiktus, 
kuriuos mes skiriame, tai jis, atvirkščiai, skiria kitus, kuriuos 
mes laikome panašiais, ir netgi suvokia šiuos skirtumus kaip 
smarkius ir ryškius prieštaravimus. Tarp dviejų būtybių, pri- 
skirtų dviem skirtingoms fratrijoms, esama ne tik atsiskyrimo, 
bet ir priešingumo“. Dėl šios priežasties tas pats australas, ku- 
ris suplaka saulę ir baltąją kakadu, baltąją supriešina su juodą- 
ja kakadu kaip jos priešingybe. Viena ir kita jam atrodo priskir- 
tinos dviem atskiroms rūšims, tarp kurių nėra nieko bendra. Dar 
ryškesnis prieštaravimas tarp sakralinių ir profaninių daiktų. 
Jie vieni kitus atmeta ir vieni kitiems prieštarauja taip stipriai, 


*! Lėvy-Bruhl, Op. cit., p. 77 ir toliau. 
6 Ibid., p. 79. 
6 Žr. aukščiau, p. 159. 


266  ELEMENTARŪČS TIKĖJIMAI 


kad protas atsisako apie juos tuo pačiu metu mąstyti. Jie stumia 
vienas kitą iš sąmonės. 

Vadinasi, tarp religinio mąstymo logikos ir mokslinio mąsty- 
mo logikos nėra pragarmės. Ir viena, ir kita yra iš tų pačių pa- 
grindinių elementų, tik netolygiai ir skirtingai išsivysčiusių. Re- 
liginio mąstymo logiką, regis, ypač apibūdina natūralus polin- 
kis tiek į besaikę aiškumo stoką, tiek į ryškius kontrastus. Ji ne- 
abejotinai kraštutinė abiem prasmėmis. Kai ji įžiūri panašumą — 
supainioja, kai įžiūri skirtumą - supriešina. Ji nepažįsta saiko ir 
niuansų, metasi į kraštutinumus, taigi loginiais mechanizmais 
naudojasi kažkaip nerangiai, bet nė vieno jų neignoruoja. 


267 


Aštuntas skyrius 


Sielos sąvoka 


Ankstesniuose skyriuose išnagrinėjome pagrindinius toteminės 
religijos principus. Buvo matyti, kad čia nesama jokios sielos, 
dvasios, mitinio personažo sampratos. Dvasinių būtybių sąvo- 
ka nesudaro totemizmo pagrindo, vadinasi, ir apskritai religi- 
nio gyvenimo pagrindo, bet nėra religijos, kur nerastum šios 
sąvokos. Tad svarbu išsiaiškinti, kaip ji susidarė. Kad įsitikintu- 
me, jog ji yra antrinės formacijos produktas, turime nustatyti, 
kaip ji išplaukė iš koncepcijų, esmingesnių negu tos, kurias aukš- 
čiau pateikėme ir paaiškinome. 

Tarp dvasinių būtybių esama vienos, į kurią reikėtų pirmiau- 
sia atkreipti dėmesį, nes ji yra prototipas, pagal kurį susidarė 
kitos tokios būtybės: tai siela. 


Kaip nėra visuomenės, kuri neturėtų religijos, taip nėra ir visuo- 
menės, kad ir kokia ji būtų necivilizuota, kur neaptiktum ištisos 
sistemos kolektyvinių vaizdinių, susijusių su siela, jos kilme, jos 
lemtimi. Kiek galima spręsti pagal etnografinius duomenis, sie- 
los samprata, regis, bus buvusi žmonijos amžininkė; ji atrodo iš 
sykio turėjusi visus savo esminius požymius, taigi pažangesnių 
religijų ir filosofijos darbai maždaug apsiribojo jos išgryninimu, 
nepridedant čia nieko esminio. Visos australų bendruomenės 
pripažįsta, kad kiekvieno žmogaus kūne įsikūrusi vidinė būty- 
bė, gyvybės pradas, kuris pažadina jį gyvenimui: tai siela. Tie- 
sa, kartais visuotinės taisyklės išimtį sudaro moterys: kai ku- 
riose gentyse manomajas visai neturint sielos!. Jei patikėtume 


! Toks yra gnanjų atvejis; žr. North. Tr., p. 170, p. 546; plg. panašų atvejį 
iš Brough Smyth, II, p. 269. 

Dawsonu, jo stebėtose gentyse taip pat manoma ir apie maža- 
mečius vaikus?*. Bet tai išskirtiniai, matyt, užsilikę atvejai"; šis 
atrodo net abejotinas ir galbūt tikrai bus atsiradęs dėl klaidin- 
go faktų interpretavimo?. 

Sunku apibrėžti australo susidarytą sielos sampratą - tokia 
ji miglota ir nepastovi; ir tai nė kiek nestebina. Jeigu kas pa- 
klaustų mūsų amžininkus, netgi tuos, kurie tvirčiausiai tiki sie- 
los buvimu, kaip jie ją įsivaizduoja, gauti atsakymai būtų ne ką 
nuoseklesni ir tikslesni. Taip yra todėl, kad čia kalbama apie itin 
sudėtingą sąvoką, kuri susiklosto iš daugybės menkai išnagri- 
nėtų įspūdžių, besitęsiančių ištisus amžius, patiems žmonėms 
aiškiai šito nesuvokiant. Vis dėlto štai tie esminingiausi požy- 
miai, beje, dažnai prieštaringi, kuriais toji siela apibūdinama. 

Kai kuriais atvejais mums sakoma, kad siela turi išorinį kūno 
pavidalą?. Bet kartais ji įsivaizduojama sulig smiltele; ji būtų 
tokia maža, kad galėtų pralįsti pro menkiausią spragą, siauriausią 


? Australian Aborigines, p. 51. 

3 Gnanjų gentyje tikrai buvo laikai, kuomet moterys turėjusios sielą, nes 
dar ir šiandien egzistuoja daugybė moterų sielų. Tiktai jos niekuomet neper- 
sikūnija; ir kadangi šioje tautelėje siela, suteikianti gyvybę naujagimiui, yra 
anksčiau buvusi siela, kuri persikūnija, o moterų sielos nepersikūnija, tai 
peršasi išvada, jog moterys sielos turėti negali. Beje, galima paaiškinti, iš kur 
šis persikūnijimo nebuvimas. Gnanjų gentyje giminystės ryšys, anksčiau 
laikęsis motinos linija, šiandien vyksta tėvo linija, motina vaikui savo tote- 
mo neperduoda. Taigi moteris niekada neturi palikuonių, kurie ją įamžintų; 
ji yra finis familiae suac. Šita padėtis galėtų būti paaiškinama tik dviem hipo- 
tezėm: arba moterys sielos neturi, arba moterų sielos po mirties žūstančios. 
Gnanjai laikosi pirmojo paaiškinimo; kai kurios Kvinsiendo tautelės atidavė 
pirmenybę antrajam (žr. Roth, Superstition, Magic and Medicine, in N. Oueen- 
sland Ethnog., Nr. 5, $ 68). 

* „Vaikai iki ketverių penkerių metų neturi nei sielos, nei būsimo gyveni- 
mo“, - sako Dawsonas. Bet faktas, kurį Dawsonas taip perteikia, tiesiog yra 
laidotuvių mažamečiams vaikams nebuvimas. Toliau pamatysime tikrąją 
to reikšmę. 

* Dawson, p. 51; Parker, The Euahlayi, p. 35; Eylmann, p. 188. 

* North. Tr., p. 542; Schurmann, The Aboriginal Tribes of Port Lincoln, in 
Woods, p. 235. 

plyšelį“. Pamatysime, kad lygiagrečiai ji suvokiama kaip gyvū- 
nų rūšis. Tai reiškia, kad forma čia daugiausia nepastovi ir ne- 
apibrėžta“; ji kiekvieną akimirką keičiasi, nelygu aplinkybės, pa- 
gal mito ir ritualo reikalavimus. Materiją, iš kurios ji sudaryta, 
ne lengviau apibrėžti. Siela nėra nemedžiagiška, nes turi formą, 
kad ir kokia miglota ji būtų. Ir iš tiesų netgi šiame gyvenime ji 
turi fizinių poreikių: valgo ir, atvirkščiai, pati gali būti suvalgy- 
ta. Pasitaiko, kad ji išeina iš kūno ir savo kelionėse kartais minta 
svetimomis sielomis“. Vos tik ji visiškai išsilaisvina iš organiz- 
mo,ji esą gyvenanti visiškai panašiai, kaip gyveno šioje žemėje: 
geria, valgo, medžioja ir t. t.? Kai ji plazdena medžių šakose, 
sukelia triukšmą, traškėjimą, kuriuos pagauna net neįgudusi au- 
sis'“. Bet drauge manoma, jog paprastam Žmogui ji neregima!!. 
Teisybė, Žyniai ir senoliai turį galią matyti sielas, bet taip yra 
todėl, kad dėl ypatingų galių, įgautų su amžiumi ar dėl ypatin- 
go išsilavinimo, jie suvokia dalykus, nepasiekiamus mūsų pojū- 
čiams. O paprasti žmonės tokią privilegiją turį tik vienintelę 
gyvenimo akimirką: priešlaikinės mirties išvakarėse. Todėl šis 
bemaž stebuklingas regėjimas vertinamas kaip bloga lemiantis 
pranašiškas ženklas. Ojuk neregimumas, kaip paprastai mano- 
ma, yra vienas dvasiškumo požymių. Taigi siela tam tikra pras- 
me suvokiama kaip medžiagiška, nors neveikia pojūčių taip kaip 
kūnas: ji neturi kaulų, - sako Tjulio upės gentys“. Norint su- 
derinti visas tas prieštaringas savybes, ji įsivaizduojama kaip 


" Tai Dawsono pasakymas, p. 50. 

š Strehlow, I, p. 15, past. 1; Schulze, loc. cit., p. 246. Tai vampyro mito 
tema. 

* Strehlow, I, p. 15; Schulze, p. 244; Dawson, p. 51. Tiesa, kartais apie 
sielas sakoma, kad jos neturinčios nieko kūniška: pagal kai kuriuos Eylman- 
no surinktus liudijimus (p. 188), jos būsiančios ohne Fleisch und Blut. Bet į 
šiuos radikalius neigimus mes žiūrime skeptiškai. Kad mirusiųjų sieloms 
neatnašaujamos aukos, tas anaiptol nereiškia, kaip mano Rothas (Supersti- 
tion, Magic ir t. t., $ 65), kad jos nevalgo. 

'* Roth, Ibid., $ 65; North. Tr., p. 500. Taigi kartais siela skleidžia kvapus 
(Roth, Ibid., $ 68). 

" Roth, Ibid., $ 67; Dawson, p. 51. 

'* Roth, Ibid., $ 65. 

sukurta iš be galo retos ir subtilios medžiagos, tarytum kažko 
orinio“, prilygstančio šešėliui ar atodūsiui'*. 

Siela skirtinga ir nepriklausoma nuo kūno, nes nuo pat šio 
gyvenimo pradžios akimirksniu gali iš jo pasišalinti. Palieka jį 
miegant, apalpus ir t. t.P Jos netgi gali kurį laiką nebūti, nors 
žmogus dėl to nepasimirs; vis dėlto, kol jos nėra, gyvastis pri- 
blėsta ir net nutrūksta, jeigu siela negrįžta į savo prieglobstį“. 
Ypač šis atsiskyrimas ir nepriklausomumas išryškėja mirties aki- 
mirką. Tuomet, kai kūnojau nebėra, kai nebelieka regimų jo pėd- 
sakų, siela gyvena toliau; atskirame pasaulyje ji gyvena savo 
autonominį gyvenimą. 

Bet kad ir koks realus šis dvilypumas, jis neturi nieko abso- 
liutaus. Klystume įsivaizduodami kūną tarsi kokią gyvenamą 
buveinę, kurioje siela įsikūrusi, bet tepalaiko su ja išorinius ry- 
šius. Kaip tik atvirkščiai, siela su kūnu susijusi glaudžiausiais 
ryšiais ir atsiskiria nuo jo tik vargais negalais, ir tai ne visiškai. 
Jau matėme, kad ji privalo ar bentjau gali įgauti išorinį jo pavi- 
dalą. Taigi viskas, kas liečia vieną, paliečia ir kitą; kiekviena 
kūno žaizda išplinta ligi sielos'". Ji taip artimai susijusi su orga- 
nizmo gyvenimu, kad drauge su juo auga ir nyksta. Štai kodėl 
žmogus, sulaukęs tam tikro amžiaus, naudojasi privilegijomis, 
kurių neturi jaunuoliai: jame esantis religinis pradas sustiprėjo; 
kuo ilgiau žmogus gyveno, tuo tas pradas darėsi veiksminges- 
nis. Bet kai sulaukęs karšaties senolis nebeišgali būti naudingas 
per didžiąsias religines apeigas, kur svarstomi gyvybiškai svar- 
būs genties reikalai, pagarba jam nebereiškiama. Tariama, jog 
kūno silpnumas persidavęs sielai. Nebeturėdamas tokių pačių 
galių, subjektas nebeturi teisės į tokį pat autoritetą". 


B Schūrmann, Aborig. Tr. of Port Lincoln, in Woods, p. 235. 

* Parker, The Euahlayi, p. 29, 35; Roth, Ibid., $ 65, 67, 68. 

5 Roth, Superstition ir t. t., $ 65; Strehlow, I, p. 15. 

16 Strehlow, I, p. 14, past. 1. 

V Frazer, On Certain Burial Customs, as Illustrative of the Primitive Theory of 
the Soul, in J. A. I., XV, p. 66. 

"* Kaitišų ir unmatjerų genčių atvejis. Žr. Spencer et Gillen, North. Tr., 
p. 506, ir Nat. Tr., p. 512. 

Siela ir kūnas ne tik vieningi, bet iš dalies ir susilieję. Kaip 
siela turi kažką iš kūno, kadangi sykiais atkartoja jo pavidalą, 
taip kūnas turi kažką iš sielos. Kai kurios organizmo sritys, kai 
kurie jo produktai, manoma, esą su ja itin savitai giminingi: tai 
širdis, kvėpavimas, placenta“, kraujas*?, šešėlis*!, kepenys, ke- 
penų riebalai, inkstai? ir t. t. Tie įvairūs medžiaginiai substratai 
sielai nėra paprasta buveinė; jie yra pati siela, regima iš išorės. 
Kai teka kraujas, siela sunkiasi drauge su juo. Alsavime sielos 
nėra; ji pati yra alsavimas. Su kūno dalimi, kurioje ji įsikūrusi, 
siela sudaro bendrą vienetą. Iš čia kyla samprata, pagal kurią 
Žmogus turi daug sielų. Išsisklaidžiusi po organizmą siela išsi- 
skaidė ir susiskaldė. Kiekvienas organas tarytum individuali- 
zavo tą sielos dalį, kurią turi savyje ir kuri tokiu būdu tapo skir- 
tinga esybe. Sielos esybė negalėtų būti sutapatinta su kvėpavi- 
mo, šešėlio ar placentos esybe. Nors jos visos giminingos, vis 
dėlto prašosi būti atskirtos ir net turi skirtingus vardus*. 

Beje, nors siela yra labiau lokalizavusis tam tikruose orga- 
nizmo taškuose, nestinga jos ir kitose vietose. Ji netolygiai pa- 
sklidusi po visą kūną. Tą aiškiai parodo laidotuvių apeigos. Iš- 
leidus paskutinį atodūsį, siela, kaip manoma, iškeliaujanti, — 
regis, ji turėtų išsyk pasinaudoti šitaip įgyta laisve: iki valiai 
judėti ir kuo greičiau vėl sugrįžti į savo tikrąją tėvynę, esančią 
anapus. Ir vis dėlto jinai lieka greta lavono; juodu siejantis ryšys 


* Roth, Ibid., $ 65, 66, 67, 68. 

" Roth, Ibid., $ 68; tame fragmente sakoma: nukraujavęs Žmogus neten- 
ka sąmonės todėl, kad išėjo siela. Plg. Parker, The Euahlayi, p. 38. 

*! Parker, The Euahlayi, p. 29 ir 35; Roth, Ibid., $ 65. 

?* Strehlow, I, p. 12, 14. Šiuose skirtinguose fragmentuose kalbama apie 
piktąsias dvasias, galabijančias mažus vaikus, ryjančias jų sielą, kepenis ir 
taukus arba sielą, kepenis ir inkstus. Tas faktas, kad siela iškeliama į tą patį 
lygmenį kaip įvairūs vidaus organai ar audiniai ir sudaro tokio pat pobū- 
džio maisto produktą, aiškiai parodo glaudų ryšį, kurį ji su jais palaikanti. 
Plg. Schulze, p. 246. 

2 Pavyzdžiui, Penefaderio upės pakrančių gyventojai (Roth, Ibid., $ 68) 
turi vieną vardą sielai, įsikūrusiai širdyje (Ngai), kitą - įsikūrusiai placentoje 
(Čo-i), trečią - susiliejančiai su alsavimu (Vanji). Euahlajų gentyje esama 
trijų, netgi keturių sielų (Parker, The Euahlayi, p. 35). 

atsipalaidavo, tačiau nenutrūko. Reikia specialių pompastiškų 
apeigų, kad paskatintum ją galutinai pasitraukti. Reikšmingais 
gestais, judesiais ji raginama keliauti sau?*. Jai praskinami ke- 
liai, jai daromos angos, kad lengviau galėtų sau skristi". Matji 
visa nepaliko kūno, jinai pernelyg giliai jį persmelkusi, kad ga- 
lėtų vienu kartu iš jo išsivaduoti. Iš čia kilęs ritualas, toks daž- 
nas laidotuvių antropofagijoje: mirusiojo mėsa valgoma, nes, pa- 
gal vieną sakralinį požiūrį, ten įsikūręs šventasis pradas, kuris 
yra ne kas kita kaip siela“. Stengiantis galutinai ją išgyvendinti, 
mėsos tirpinamos arba saulės atokaitoje*', arba veikiant jas dirb- 
tine ugnimi“. Siela pasišalina drauge su besisunkiančiais skys- 
čiais. Bet išdžiūvusiuose kauluose dar šis tas išlieka. Todėl jie 
naudojami kaip sakraliniai daiktai arba magiški įrankiai“; ar- 
ba, norint visiškai išlaisvinti juose slypintį pradą, sulaužomi““. 

Tačiau ateina akimirka, kai įvyksta galutinis atsiskyrimas; 
išlaisvinta siela išskleidžia sparnus. Iš prigimties ji taip glau- 
džiai susijusi su kūnu, kad šis atsiplėšimas neįvyksta be rimto 
jos būsenos pasikeitimo. Todėl ji įgyja kitą vardą?!. Nors išsau- 
godama visus būdingus individo, kuriam įkvėpė gyvybę, bruo- 
žus, jo nuotaiką, jo gerąsias ir blogąsias savybes**, vis dėlto ji 
tapo nauja būtybe. Nuo dabar prasideda nauja jos egzistencija. 

Ji iškanka į sielų šalį. Ta šalis suvokiama skirtingai, nelygu 
gentis; kai kada net pastebimos skirtingos koncepcijos, gyvuo- 
jančios greta viena kitos toje pačioje bendruomenėje. Kartais ta 


* Žr. urpmilčimos ritualo aruntų gentyje aprašymą (Spencer et Gillen, Nat. 
Tr., p. 503 ir toliau). 

* Spencer et Gillen, Nat. Tr., p. 497 ir 508. 

“ Spencer et Gillen, North. Tr., p. 547, 548. 

" Ibid., p. 506, p. 527 ir toliau. 

8 Meyer, The Encounter Bay Tribe, in Woods, p. 198. 

* Spencer et Gillen, North. Tr., p. 551, 463; Nat. Tr., p. 553. 

* Spencer et Gillen, North. Tr., p. 540. 

* Pavyzdžiui, aruntų ir loritjų gentyse (Strehlow, I, p. 15, past. 2, II, 
p. 77). Siela žmogui gyvam esant vadinama guruna, o po mirties — Itana. 
Strehlow Itana atitinka Spencerio ir Gilleno ultaną (Nat. Tr., p. 514 ir toliau). 
Taip pat yra tarp Blumfildo upės gyventojų (Roth, Superstition ir t. t., $ 66). 

“ Eylmann, p. 188. 

šalis įsikūrusi po žeme ir kiekviena toteminė grupė turi savo 
šalį. Toje vietoje pirmieji protėviai, klano įkūrėjai, tam tikru metu 
nugrimzdo į žemę, ten jie nukako gyventi po savo mirties. Taigi 
geografinis mirusiųjų požeminio pasaulio išsidėstymas atitin- 
ka gyvųjų išsidėstymą. Ten amžinai šviečia saulė; ten teka upės, 
kurios niekuomet neišdžiūsta. Tokį suvokimą Spenceris ir Gille- 
nas priskiria centrinėms gentims, aruntams??, varamungams** ir 
t. t. Jis pasireiškia votjobalukų gentyje??. Kitur visi mirusieji ne- 
priklausomai nuo savo totemo gyveną drauge toje pačioje vieto- 
je, daugiau mažiau miglotai lokalizuotoje, anapus jūros, saloje? 
ar ežero pakrantėje"?. Galų gale kartais manoma, kad siela iške- 
liauja į dangų anapus debesų. „Ten, - sako Dawsonas, - yra 
nuostabi šalis, knibždanti kengūrų ir įvairiausių medžiojamų 
žvėrių bei paukščių, ir ten sielos laimingos gyvena. Jos čia vėl 
susitinka ir viena kitą atpažįsta'“*. Galimas daiktas, kad kai ku- 
rie šių bruožų buvo pasiskolinti iš krikščionių misionierių ro- 
jaus“?, bet idėja, kad sielos ar bent jau kai kurios iš jų po mirties 
eina į dangų, regis, iš tiesų bus vietinė, nes pastebima ir kitose 
žemyno vietovėse“. 

Apskritai visų sielų likimas vienodas, jos gyvena tą patį gy- 
venimą. Tačiau kartais sielos traktuojamos skirtingai priklauso- 
mai nuo to, kaip jos elgėsi Žemėje, ir štai išryškėja tarsi pirmas 
piešinys iš šitų skirtingų ir net prieštaringų atatvarų, tarp kurių 


3 Spencer et Gillen, Nat. Tr., p. 542, 491, 496. 

* Spencer et Gillen, North. Tr., p. 542, 508. 

5 Mathew, Ethnol. Notes on the Aboriginal Tribes of N. S. Wales a. Victoria, in 
Journ. a. Proc. of the R. S. of N. S. Wales, XXXVIII, p. 287. 

* Strehlow, I, p. 15 ir toliau. Pagal Strehlow, aruntų gentyje mirusieji 
gyvena saloje; pagal Spencerį ir Gilleną, - požeminėje buveinėje. Galimus 
daiktas, kad abu mitai gyvuoja kartu ir jie nėra vieninteliai. Pamatysime, jog 
esama ir trečio. Dėl šios mirusiųjų salos sampratos plg. Howitt, Nat. Tr., 
p. 498; Schūrmann, Aborig. Tr. of Port Lincoln in Woods, p. 235; Eylmann, 
p. 189. 

37 Schulze, p. 244. 

3 Dawson, p. 51. 

* Tose pačiose gentyse žymu ryškūs pėdsakai senesnio mito, pagal kurį 
sielos gyveno požeminėje buveinėje (Dawson, Ibid.). 

* Taplin, The Narrinyeri, p. 18-19; Howitt, Nat. Tr., p. 473; Strehlow, I, p. 16. 


274  ELEMENTARŪS TIKĖJIMAI 


vėliau pasidalija anas pasaulis. Sielos tų, kurie gyvenime buvo 
nepranokstami medžiotojai, kariai, šokėjai ir t. t., nesusimaišo 
su kitų sielų būriu; joms skirta speciali vieta*'. Kartais tai dan- 
gus*?. Strehlow netgi nurodo, kad pagal vieną mitą nedorėlių 
sielas suryja ir taip sunaikina baisingos dvasios*?. Vis dėlto šios 
sampratos Australijoje visada lieka labai neaiškios**; jos prade- 
da įgauti šiek tiek konkretumo ir aiškumo tik pažangesnėse vi- 
suomenėse, kaip Amerikos**. 


II 


Tokie pačia paprasčiausia forma ir bendriausiais bruožais yra 
tikėjimai, susiję su sielos prigimtimi ir jos paskirtimi. Dabar mums 
reikia pabandyti tai apibūdinti. Kas galėjo paskatinti žmogų ma- 
nyti, jog jame esama dviejų būtybių, kurių viena pasižymi tomis 
ką tik išvardytomis savitomis ypatybėmis? Kad atsakytume į šį 
klausimą, pirmiausia pažiūrėkime, iš ko pats primityvas kildi- 
na dvasinį pradą, kurį tariasi savyje jaučiąs: nuodugniai išnag- 
rinėta, jo paties pažiūrų visuma padiktuos mums sprendimą. 
Pagal metodą, kurį stengiamės panaudoti, mes gvildensime 
sampratas, pasireiškiančias tam tikroje apibrėžtoje visuomenės 
grupėje, kurjos buvo stebimos ypač nuodugniai: centrinės Aust- 
ralijos gentyse. Vadinasi, mūsų stebėjimo laukas, nors ir platus, 
bus ribotas. Bet yra pagrindo manyti, kad tos pačios sampratos 
įvairiu pavidalu yra ar buvo itin paplitusios net už Australijos 
ribų. Be to, svarbiausia - sielos sąvoka tose centrinėse gentyse 


* Howitt, Nat. Tr., p. 498. 

* Strehlow, I, p. 16; Eylmann, p. 189; Hovvitt, Nat. Tr., p. 473. 

* Tai vieno ypatingo klano, nuodų maišelio (Giftdriisenmūnner) klano, 
protėvių dvasios. 

* Kartais čia matyti akivaizdus misionierių poveikis. Dawsonas mums 
pasakoja apie tikrą pragarą, rojaus priešingybę; jis pats šioje sampratoje 
linkęs įžvelgti europiečių indėlį. 

45 Žr. Dorsey, Siouan Cults in XI* Rep., p. 419-420, 422, 485; plg. Marillier, 
La survivance de Uame et Uidėe de justice chez les peuples non-civilisės, Rapport de 
IEcole des Hautes Etudes, 1893. 

ne ką tesiskiria nuo sielos sąvokos kitose Australijos bendruo- 
menėse; visur ji pasižymi tomis pačiomis esminėmis savybėmis. 
Kadangi ta pati pasekmė visuomet atsiranda iš tos pačios prie- 
žasties, reikia manyti, kad ši sąvoka, visur tolygi pati sau, neiš- 
plaukia - čia ir tenai - iš skirtingų elementų. Tad kilmė, kurią 
gausime sielai pripažinti tyrinėdami konkrečias gentis, - apie 
tai bus kalbama atskirai, - turės būti lygiai priskirta ir kitoms 
gentims. Pirmosios jų suteiks mums progą tam tikra prasme at- 
likti eksperimentą, kurio rezultatus, kaip ir visų gerai atliktų 
eksperimentų, bus galima apibendrinti. Jau vien Australijos ci- 
vilizacijos vienalytiškumo pakaktų šiam apibendrinimui patei- 
sinti; bet vėliau mes pasistengsime jį patvirtinti pasitelkę faktus, 
paimtus iš kitų tiek Australijos, tiek Amerikos tautelių. 

Kadangi sampratos, sudarysiančios mūsų įrodymo pagrin- 
dą, Spencerio ir Gilleno buvo pateiktos vienokiais terminais, o 
Strehlow kitokiais, mes turime paeiliui pateikti abi šias versijas. 
Pamatysime, kad, tinkamai interpretuotos, tos sampratos skiria- 
si labiau forma negu turiniu ir galiausiai turi tą pačią sociologi- 
ne reikšmę. 

Pagal Spencerį ir Gilleną, sielos, kurios kiekvienoje kartoje 
įkvepia gyvybę naujagimių kūnams, nėra specialios ir origina- 
lios kūrybos vaisius; visos šios gentys pripažįstančios, kad eg- 
zistuoja nustatyta atsarga sielų, kurių skaičius negali padidėti 
nė vienu vienetu“ ir kurios tolydžio persikūnija. Kai žmogus 
miršta, jo siela palieka kūną, kur buvo įsikūrusi, ir vos gedului 
pasibaigus iškeliauja į sielų šalį, bet po tam tikro laiko sugrįžta 
ir vėl įsikūnija; dėl šių reinkarnacijų ir yra pastojama ir gimsta- 
ma. Pagrindinės sielos yra tos, kurios pačioje visa ko pradžioje 
įkvėpė gyvybę protėviams, klano įkūrėjams. Laikotarpiu, kurio 
nebesiekia vaizduotė ir kuris laikomas pirmaprade laiko pra- 
džia, gyventa būtybių, nesiradusių iš jokios kitos būtybės. Dėl 
šios priežasties aruntai jas vadina altjirangamitjinomis*", nesu- 
kurtosiomis, tomis, kurios esti visą amžinybę, o anot Spencerio 


* Jos gali laikinai susiskaidyti į dvi dalis, kaip pamatysime kitame sky- 
riuje, bet šie susiskaidymai nė vienu vienetu nepadidina gebančių persikū- 
nyti sielų skaičiaus. 

*“ Strehlow, I, p. 2. 

ir Gilleno, jie davę vardą Alčeringa** tam laikotarpiui, kai tos mi- 
tinės būtybės, kaip manoma, gyvenusios. Susibūrusios į totemi- 
nius klanus, visai kaip šių laikų Žmonės, jos leisdavo laiką ke- 
lionėse ir ten atlikdavo visokiausius nepaprastus žygius; jų at- 
minimą įamžina mitai. Bet atėjo metas, kai žemiškas gyvenimas 
pasibaigė: pavieniui ar grupėmis jos nugrimzdo į žemę. Jų kūnai 
virto medžiais arba uolomis, dar aptinkamais tose vietose, kur 
jos, kaip manoma, prasmegusios po žeme. Bet jų sielos tebegy- 
vuoja; jos nemirtingos. Ir toliau jos lanko vietas, kur nutrūko jų 
pirmųjų šeimininkų būtis. Beje, tos vietos - dėl prisiminimų — 
yra švento pobūdžio; čia ir aptinkamos oknanikilos, lyg ir kokios 
šventyklos, kuriose laikomos klano čuringos ir kurios yra tary- 
tum skirtingų toteminių kultų centrai. Kai viena šių sielų, klai- 
džiojančių aplink tokią šventyklą, prasiskverbia į moters kūną, 
moteris pastoja ir vėliau pagimdo“. Taigi kiekvienas individas 
traktuojamas kaip nauja kažkokio konkretaus protėvio metamor- 
fozė: jis yra tas pats protėvis, vėl apsireiškęs naujame kūne ir 
naujais bruožais. Bet kas buvo tie protėviai? 

Pirmiausia jie buvo apdovanoti galiomis, nepalyginti dides- 
nėmis negu tos, kuriomis pasižymi nūdieniai žmonės, net gar- 
biausi senoliai bei garsiausi Žyniai. Jiems priskiriamas savybes 
galėtume apibūdinti kaip stebuklingas: „Jie galėjo keliauti Že- 
me, po žeme, oru; perrėžę veną, kiekvienas jų galėjo užtvindyti 
ištisas sritis arba, atvirkščiai, iškelti į paviršių naujas Žemes; 
storoje uolų sienoje jie atverdavo ežerą ar tarpeklį sau praeiti; 
ten, kur įsmeigdavo savo nurtunją, iš žemės stiebdavosi uolos 
arba medžiai'““?. Tai jie suteikė žemei jos dabartinį pavidalą. Jie 
sukūrė įvairiausias būtybes, žmones arba gyvūnus. Tai bemaž 
dievai. Tad jų sielos taip pat dieviško pobūdžio. O kadangi 


* Nat. Tr., p. 73, past. 1. 

* Apie šią sampratų visumą žr. Spencer et Gillen, Nat. Tr., p. 119, 123- 
127, 387 ir toliau, North. Tr., p. 145-174. Gnanjų gentyje pastojama nebūti- 
nai greta oknanikilos. Bet manoma, kad kiekvieną porą jos klajonėse po 
žemyną lydi vyro totemo sielų spiečius. Progai pasitaikius viena tų sielų 
prasiskverbia į moters kūną ir jį apvaisina, nors ir kur ta moteris būtų (North. 
Tr., p. 169). 

*? Nat. Tr., p. 512-513. Plg. sk. X ir XI. 

žmonių sielos yra tos senovinės sielos, naujai įsikūnijusios žmo- 
gaus kūne, tai jos pačios yra sakralios būtybės. 

Antra, tie protėviai nebuvo Žmonės tikrąja šio žodžio pras- 
me, o gyvūnai arba augalai, arba mišrios būtybės, kuriose vyra- 
vo gyvulinis ar augalinis pradas: „Protėviai, gyvenę tais pasa- 
kiškais laikais, - sako Spenceris ir Gillenas, - čiabuviams atrodė 
taip glaudžiai susiję su gyvūnais ir augalais, kurių vardu buvo 
vadinami, kad, pavyzdžiui, Alčeringos asmuo, priklausęs ken- 
gūros totemui, mituose dažnai vaizduojamas kaip žmogus ken- 
gūra arba kengūra žmogus. Jo žmogiškąjį asmenį dažnai absor- 
buoja augalo ar gyvūno asmuo, iš kurio jis, kaip manoma, yra 
kilęs“?!. Amžinai gyvuojančios jų sielos būtinai yra tos pačios 
prigimties; tad jose susijungia Žmogaus ir gyvūno elementai, ir 
vyrauja antrasis. Vadinasi, tos sielos sukurtos iš tos pačios ma- 
terijos kaip toteminis pradas, nes žinome, jog pastarojo savybė — 
kaip tik išreikšti tą dvigubą aspektą, apibendrinti ir sulieti savy- 
je tuos du pasaulius. 

Kadangi nesama kitų sielų, tik šios, mes prieiname išvadą: 
siela apskritai yra ne kas kita kaip toteminis pradas, įsikūnijęs 
kiekviename individe. Ir tokia išvada nėmaž mūsų nestebina. 
Jau Žinome, kad šis pradas būdingas kiekvienam klano nariui. 
Bet prasiskverbdamas į individus jis pats neišvengiamai indivi- 
dualizuojasi. Kadangi atskiros sąmonės, kurių sudedamąja da- 
limi jis tampa, viena nuo kitos skiriasi, jis diferencijuojasi sulig 
jų atvaizdu; kadangi kiekviena sąmonė turi savo atskirą veidą, 
kiekvienoje jų jis irgi įgauna skirtingą veidą. Žinoma, savaime 
tas pradas išlieka išorine, žmogui svetima jėga, bet ta dalelė, 
kurią kiekvienas, kaip manoma, turi, negali nesupanašėti su at- 
skiru asmeniu, kuriame ji įsikūrusi: ta jėga išplaukia iš jo pri- 
gimties; tam tikra prasme ji tampa jo savastimi. Taigi ji pasižymi 
dviem prieštaringomis savybėmis - tačiau jų bendrabūvis yra 
vienas skiriamųjų sielos sąvokos bruožų. Šiandien, kaip ir ka- 
daise, siela yra tai, kas mumyse geriausia ir giliausia, iškilioji 
mūsų esybės dalis, ir vis dėlto sykiu tai viešnia pakeleivė, atvy- 
kusi pas mus iš išorės, gyvenanti mumyse gyvenimą, skirtingą 
nuo kūno gyvenimo, ir vieną dieną turinti atgauti visišką ne- 


31 Ibid., p. 119. 

priklausomybę. Vienu žodžiu, kaip visuomenė gyvuoja tik in- 
dividuose ir per juos, taip toteminis pradas laikosi tik atskirose 
sąmonėse ir per jas, o jų sambūris sudaro klaną. Jeigu jos to 
prado savyje nejaustų, jo nebūtų; daiktuose jį įkurdina būtent 
jos. Tad būtina susiskaidyti ir pasidalyti tarpusavyje. Kiekvie- 
na tų dalių yra siela. 

Mitas, kuris gyvas daugelyje centrinių bendruomenių ir ku- 
ris, beje, tėra savotiška ankstesnių mitų forma, dar geriau paro- 
do, kad tikrai tokia yra medžiaga, iš kurios sukurta sielos sam- 
prata. Šiose gentyse pagal tradiciją kiekvienas klanas kilęs ne iš 
gausingų protėvių, o tik iš poros“? ar net iš vienintelio??. Kol ta 
vienintelė būtybė šitaip būdavo vieniša, ji turėdavo savyje visą 
toteminį pradą, nes tuomet dar nebuvo nieko, kam šis pradas 
būtų galėjęs persiduoti. O juk sekant ta pačia tradicija visos žmo- 
giškos sielos - ir tos, kurios šiuo metu įkvepia gyvybę žmogaus 
kūnui, ir tos, kurios nūnai yra laisvos, sudaro atsargą ateičiai — 
kilusios iš to vienintelio asmens, jos sukurtos iš jo substancijos. 
Judėdamas žemės paviršiuje, bruzdėdamas, purtydamasis jis jas 
iškratęs iš savo kūno ir išblaškęs po įvairiausias vietas, per ku- 
rias, kaip manoma, ėjęs. Ar tai nereiškia simboline forma pasa- 
kyti, jog tai esanti toteminės dievybės dalelė? 


Bet ši išvada suponuoja, kad gentys, apie kurias ką tik buvo 
kalbėta, pripažįsta reinkarnacijos doktriną. O juk Strehlow liu- 
dijimu ši doktrina nežinoma aruntams, tai yra bendruomenei, 
kurią Spenceris ir Gillenas ilgiausiai ir nuodugniausiai tyrinė- 
jo. Jei šiuo atskiru atveju tie stebėtojai šitaip apsiriko, jų parody- 
mų visuma turėtų būti traktuojama kaip nepatikima. Taigi svar- 
bu nustatyti realias šitokio nesutapimo ribas. 

Pagal Strehlow, siela, sykį galutinai išsivadavusi iš kūno, 
per gedulingas apeigas iš naujo nepersikūnijanti. Ji keliaujanti 


?* Kaitišų (North. Tr., p. 154), urabunų (North. Tr., p. 146) gentyse. 

> Taip yra varamungų ir jiems giminingose gentyse, valparių, vulmalų, 
vorgajų, tjingilių (NorHi. Tr., p. 161), taip pat umbajų ir gnanjų gentyse 
(North. Tr., p. 170). 


SIELOS SĄVOKA 279 


į mirusiųjų salą, kur dienomis miegosianti, o naktimis šoksianti, 
kol žemėje imsiąs lyti lietus. Tuomet ji sugrįšianti į gyvųjų tarpą 
ir būsianti dvasia globėja mažamečiams sūnums, kuriuos pali- 
ko velionis; ji prasiskverbsianti į jų kūnus ir palengvinsianti jų 
augimą. Taip ji pabūsianti savo senojoje šeimoje metus ar dve- 
jus, paskui grįšianti į sielų šalį. Bet po tam tikro laiko tarpo pa- 
liksianti ją dar sykį ir sugrįšianti į Žemę naujai viešnagei, beje, 
jau paskutinei. Ateisiąs metas, kai ji būsianti priversta vėl iške- 
liauti - šį sykį negrįžtamai - į mirusiųjų salą, čia po įvairių nu- 
tikimų, kurių smulkiai pasakoti neverta, pakilsianti audra ir ją 
pakirsiąs žaibas. Tuomet jos kelias pagaliau būsiąs užbaigtas“. 

Taigi siela negebėsianti persikūnyti; todėl pastojimas ir gimi- 
mas nebepriklausysiąs nuo sielų, tolydžio vėl pradėsiančių nau- 
ją gyvenimą naujuose kūnuose, reinkarnacijų. Žinoma, Streh- 
low, visai kaip Spenceris ir Gillenas, teigia, kad aruntams lyčių 
bendravimas anaiptol nėra sprendžiamoji gimimo sąlyga*'; gi- 
mimas iš tiesų esąs paslaptingų veiksmų išdava - bet kitokių 
negu tie, su kuriais mus supažindino ankstesnieji stebėtojai. Jis 
įvykstąs vienu iš dviejų būdų. 

Visur, kur Alčeringos protėvis“, kaip manoma, nugrimzdęs į 
žemę, esama arba uolos, arba medžio, atstovaujančio jo kūnui. 
Medis arba uola, palaikantys tą mistinį ryšį su dingusiu didvy- 
riu, pagal Spencerį ir Gilleną vadinamas nanja“', pagal Strehlow — 
ngara““. Kartais tai vandens duburys, šitaip susidaręs. Ojuk ant 
kiekvieno tų medžių, kiekvienos uolos, kiekviename vandens 


* Strehlow, I, p. 15-16. Apie loritjus žr. Strehlow, II, p. 7. 

“ Strehlow netgi sako, kad lytiniai santykiai visai nėra laikomi būtina 
sąlyga, tai lyg ir koks pasirengimas pastoti (II, p. 52, past. 7). Tiesa, keliom 
eilutėm Žemiau jis priduria, jog senoliams puikiai žinoma, koks ryšys sieja 
kūniškąjį bendravimą ir gimimą, o kalbant apie gyvūnus, tuos dalykus iš- 
mano net vaikai. Tai truputį susilpnina jo pirmojo teiginio svarbą. 

* Apskritai mes verčiau renkamės Spencerio ir Gilleno terminiją negu 
Strehlow, nes pirmoji yra įteisinta ilgos vartosenos. 

" Nat. Tr., p. 124, 513. 

3 I, p. 5. Ngara, pagal Strehlow, reiškia „amžinas“. Loritjų gentyje šį 
vaidmenį atlieka tik uolos. 

duburyje gyvena vaikų embrionai, vadinami ratapa??, priklau- 
santys tam pačiam totemui kaip atitinkamas protėvis. Pavyz- 
džiui, ant eukalipto, atstovaujančio kengūros klano protėviui, 
esama ratapų, kurių visų totemas yra kengūra. Kai pro šalį eina 
moteris, tuomet, jeigu ji priklauso matrimonialinei klasei, kuriai 
pagal taisykles turi priklausyti tų ratapų motinos, viena tų 
ratapų“" galės prasiskverbti į ją per jos klubą. Moteris apie šį 
įsikūnijimą perspėjama būdingais sopuliais - pirmaisiais nėš- 
tumo simptomais. Šitaip pradėtas kūdikis, žinoma, bus to pa- 
ties totemo kaip protėvis, ant kurio mistinio kūno jis buvo 
įsikūręs prieš įsikūnydamas“!. 

Kitais atvejais naudojamasi truputį kitokiu būdu: veikia pats 
protėvis. Tam tikru momentu jis išeina iš savo požeminio prie- 
globsčio ir sviedžia į praeinančią moterį nedidukę ypatingos 
formos čuringą, vadinamą namatuna“?. Čuringa prasiskverbia į 
moters kūną ir čia įgauna žmogišką pavidalą; tuo tarpu protėvis 
vėl išnyksta žemėje“. 

Tuos du pradėjimo būdus manoma esant vienodai dažnus. 
Kaip kūdikis buvęs pradėtas, išduodanti jo veido forma: pagal 
tai, arjo veidas platus, ar pailgas, sprendžiama, ar jo įsikūnijimą 


* Strehlow verčia Kinderkeime (vaikų embrionai). Beje, Spenceris ir Gille- 
nas veikiausiai bus nežinoję ratapų mito ir su juo siejamų papročių. Jie 
mums apie tai aiškiai kalba žr. Nat. Tr., p. 336 ir toliau ir p. 552. Skirtingose 
aruntų teritorijos vietose jie nurodo uolas, vadinamas eratipa, iš kur išsiver- 
žia spirit children, vaikų sielos, prasiskverbia į moterų kūną ir jas apvaisina. 
Spenceris ir Gillenas sako, kad eratipa reiškianti „vaikas“, nors, priduria 
jie, šis žodis retai vartojamas tokia prasme kasdieniame pokalbyje (Ibid., 
p. 338). 

* Aruntai skirstomi čia į keturias, čia į aštuonias matrimonialines klases. 
Vaiko klasę lemia jo tėvo klasė; ir atvirkščiai, pagal pirmąją galima nustatyti 
antrąją (žr. Spencer et Gillen, Nat. Tr., p. 70 ir toliau; Strehlow, I, p. 6 ir 
toliau). Lieka sužinoti, kaip ratapa turi apibrėžtą klasę; prie šio klausimo 
grįšime vėliau. 

*' Strehlow, II, p. 52. Kartais, bet nedažnai, kyla ginčas dėl vaiko totemo 
prigimties. Tokį atvejį pateikia Strehlow (p. 53). 

“ Tai tas pats žodis kaip namatvina, minimas Spencerio ir Gilleno (Nat. 
Tr., p. 541). 

S Strehlow, II, p. 53. 

įvykdžiusi ratapa, ar namatuna. Tačiau, be šių dviejų apvaisini- 
mo būdų, Strehlow nurodo dar trečiąjį, kuris betgi esąs kur kas 
retesnis. Kai jo namatuna jau prasiskverbė į moters kūną, tada 
protėvis prasiskverbiąs tenai pats ir mielai atsiduodąs naujam 
gimimui. Tad samprata šį sykį kylanti iš tikros protėvio reinkar- 
nacijos. Tiktai toks atvejis itin išskirtinis, be to, kai šitaip pradė- 
tas žmogus miršta, protėvio siela, įkvėpusi jam gyvybę, iškeliau- 
janti, kaip ir paprastos sielos, į mirusiųjų salą ir ten po įprasto 
laiko tarpo ji būsianti galutinai sunaikinta. Taigi naujų reinkar- 
nacijų ji nepatirsianti“*. 

Tokia yra Strehlow versija“?. Šio autoriaus nuomone, ji iš pa- 
grindų skiriasi nuo Spencerio ir Gilleno aiškinimo. Iš tikrųjų ji 
tesiskiria formuluočių ir simbolių išraiška, bet kad ir kokie būtų 
tos formos variantai, šiaip ar taip žiūrėtum, tai ta pati mitinė 
tema. 

Pirmiausia visi šie stebėtojai toje sampratoje vieningai įžvel- 
gia įsikūnijimo vaisių. Tik pagal Strehlow tai, kas įsikūnija, nėra 
siela, o ratapa arba namatuna. Kas gi toji ratapa? Tai, sako Streh- 
low, tobulas embrionas, sukurtas ir iš sielos, ir iš kūno. Bet siela 
visuomet išreiškiama materialiu pavidalu; ji miega, šoka, me- 
džioja, valgo ir t. t. Tadją sudaro ir kūniškas elementas. Ratapa, 
priešingai, paprastam žmogui nėra regima; niekas jos nemato, 
kai ji prasiskverbia į moters kūną““; vadinasi, ji sudaryta iš me- 
džiagos, labai artimos sielos medžiagai. Taigi, regis, jų neįma- 
noma aiškiai atskirti vienos nuo kitos. Galų gale tai mitinės bū- 
tybės, labai aiškiai įsivaizduojamos pagal tą patį modelį. Schul- 
ze jas vadina vaikų sielomis“. Be to, visai kaip siela, ratapa su 
protėviu, kurio materializuotos formos yra šventas medis arba 
uola, palaiko kuo glaudžiausius ryšius. Ji priklauso tam pačiam 
totemui kaip tas protėvis, tai pačiai fratrijai, tai pačiai matrimo- 


* Ibid., II, p. 56. 

“ Analogišką pastojimo teoriją Mathew priskiria tjingiliams, atseit čin- 
galiams (Proc. R. Gegor. Trans. and Soc. Oueensland, XXII (1907), p. 75-76). 

“ Kartais protėvis, kuris, kaip manoma, sviedęs namatuną, pasirodo 
moteriai gyvūno ar žmogaus pavidalu; tai dar sykį įrodo protėvio sielos 
giminingumą materialiam pavidalui. 

* Schulze, lac. cit., p. 237. 

nialinei klasei“. Jos vieta socialiniuose genties rėmuose tokia, 
kokią, manoma, kadaise užėmęs protėvis. Ji turi tą patį vardą“. 
Tai įrodymas, kad šitie du asmenys yra bent jau labai artimai 
susigiminiavę. 

Negana to, ši giminystė pasiekia visišką tapatumą. Juk rata- 
pa susiformavo ant mistinio protėvio kūno; ji išjo kilusi; ji tary- 
tum dalelė, kuri esą nuojo atitrūkusi. Taigi, trumpai tariant, tai 
kažkas iš protėvio, kas prasiskverbia į motinos įsčias ir tampa 
kūdikiu. Taip mes grįžtame prie Spencerio ir Gilleno koncepci- 
jos: gimimas įvyksta dėl protėvio įsikūnijimo. Žinoma, įsikūnija 
ne visas protėvis, O tik jo emanacija. Bet šis skirtumas antraeilis, 
nes kai sakralinė būtybė pasidalija ir susiskaido, ji atsiranda vėl 
su visomis pagrindinėmis savybėmis kiekviename tų fragmen- 
tų, į kuriuos susiskaidė. Taigi Alčeringos protėvis iš esmės visas 
slypi šitame savo paties prade, kuris tampa ratapa“". 

Kitas būdas pastoti, paminėtas Strehlow, turi tą pačią reikš- 
mę. Čuringa, ypač toji atskira čuringa, vadinama namatuna, iš 
tiesų traktuojama kaip protėvio metamorfozė; pasak Strehlow, 
tai jo kūnas"!, visai kaip medis nanja. Kitaip tariant, protėvis, jo 
čuringa, jo medis nanja yra sakralūs dalykai, įkvepiantys tuos 


* Štai iš kur išplaukia tas faktas, kad ratapa gali įsikūnyti tiktai tokios 
moters kūne, kuri priklauso tai pačiai matrimonialinei klasei kaip mitinio 
protėvio motina. Be to, mums nesuprantama, kaip Strehlow galėjo pasakyti 
(I, p. 42, Anmerkunę), kad, išskyrus vieną atvejį, mitai neskirsto Alčeringos 
protėvių į matrimonialiniu atžvilgiu apibrėžtas klases. Pagal jo paties pas- 
tojimo teoriją, esama kaip tik priešingai (plg. II, p. 53 ir toliau). 

 Strehlow, II, p. 58. 

“" Skirtumas tarp dviejų versijų dar sumažės ir bemaž išnyks, jei įsidė- 
mėsime: kai Spenceris ir Gillenas mums sako, kad protėvio siela įsikūnija 
moters kūne, jų pasakymo nereikia suprasti paraidžiui. Motiną apvaisina ne 
visa siela, o tik tos sielos emanacija. Ir tikrai, pagal jų liudijimą siela, tokia 
pat galinga ir netgi pranašesnė už įsikūnijusią sielą, ir toliau lieka gyventi 
medyje ar uoloje nanja (žr. Nat. Tr., p. 514); prie šios temos grįžti dar turė- 
sime progos (plg. žemiau, p. 306). 

“II, p. 76, 81. Pagal Spencerį ir Gilleną, čuringa esanti ne protėvio kūnas, 
o objektas, kuriame įsikūrusi protėvio siela. Tos dvi mitinės interpretacijos iš 
esmės yra tapačios, ir nesunku suprasti, kaip buvo galima pereiti iš vienos į 
kitą: kūnas yra vieta, kur įsikūrusi siela. 

pačius jausmus, kuriems teikiama ta pati religinė vertė. Todėl jie 
irgi virsta vieni kitais: ten, kur protėvis pametė čuringą, iš žemės 
išdygo šventasis medis arba uola, lygiai kaip tose vietose, kur jis 
pats prasmego į žemę'*. Tad Alčeringos protėvis ir jo čuringa 
mitiškai yra lygiaverčiai; kai pirmasis sviedžia namatuną į mo- 
ters kūną, yra taip, lyg jis pats tenai prasiskverbtų. Iš tikrųjų, 
matėme, kad kartais jis tenai prasismelkia pats įkandin namatu- 
nos; pagal kitus pasakojimus, jis ten patenka pirmas, sakytum 
praskina jai kelią'“. Tas faktas, kad šios temos gretutinės tame 
pačiame mite, galutinai įrodo, jog vienas tėra kito antrininkas. 
Beje, nesvarbu, kokiu būdu buvo pastota, nėra abejonių, kad 
kiekvienas individas susijęs su konkrečiu Alčeringos protėviu 
itin artimais ryšiais. Pirmiausia kiekvienas Žmogus turi savo 
pripažintą protėvį; du Žmonės negali vienu metu turėti to paties 
protėvio. Kitaip tariant, Alčeringos būtybė visada tarp gyvųjų 
teturi vienintelį atstovą“*. Maža to, vienas jų tėra kito aspektas. Iš 
tiesų, protėvio palikta čuringa, kaip žinome, išreiškia jo asme- 
nybę; jei mes pripažįstame Strehlow pateikiamą interpretaciją, 
kuri galbūt yra labiausiai patenkinama, tuomet tarsime, jog tai 
to protėvio kūnas. Bet ta pati čuringa yra tokiu pat būdu susigi- 
miniavusi su individu, esą pradėtu dėl protėvio įtakos, tai yra jis 
jo mistinės veiklos vaisius. Kai įšventinamas jaunuolis įveda- 
mas į klano šventyklą, jam parodoma jo protėvio čuringa ir sa- 
koma: „Tu esi šis kūnas; tu esi tas pats, kas yra tai". Taigi ču- 
ringa, paties Strehlow žodžiais tariant, yra „bendras individo ir 
jo protėvio kūnas““*. Kadjie galėtų turėti bendrą kūną, jųdviejų 
asmenybės turi susilieti vienu aspektu. Beje, tą aiškiai pripažįsta 


" Strehlow, I, p. 4. 

8 Strehlow, I, p. 53-54. Šiuose pasakojimuose protėvis pirmiausia pats 
prasismelkia į moters krūtinę ir sukelia ten būdingus nėštumo sutrikimus. 
Paskui jis iš ten išsidangina ir tik tada palieka namatuną. 

“* Strehlow, II, p. 76. 

P Ibid., p. 81. Štai pažodinis Strehlow terminų vertimas: Dies du Korper 
bist; dies du der nūmliche. Viename mite didvyris švietėjas, Mangarkunjerkun- 
ja, pateikdamas kiekvienam žmogui jo protėvio čuringą, sako jam: „Tu 
gimęs iš šios čuringos“ (Ibid., p. 76). 

"6 Strehlow, II, p. 76. 

Strehlow: „Per tjurungą (čuringą), - sako jis, - individas yra 
susijęs su savo asmeniniu protėviu““*. 

Vadinasi, Strehlow, taip pat kaip Spenceriui ir Gillenui, kiek- 
viename naujagimyje slypi religinis, mistinis pradas, sklindan- 
tis iš Alčeringos protėvio. Šis pradas ir sudaro kiekvieno indivi- 
do esmę; vadinasi, tai yra siela, arba, šiaip ar taip, siela yra su- 
kurta iš tos pačios medžiagos ir tos pačios substancijos. O juk 
apibrėždami sielos sampratos prigimtį ir kilmę, mes remiamės 
vien tik šiuo esminiu faktu. Įvairios metaforos, per kurias tas 
faktas galėjo būti išreikštas, mums teturi antraeilę reikšmę““. 

Anaiptol neprieštaraudami duomenims, kuriais remiasi mū- 
sų tezė, paskutiniai Strehlow stebėjimai pateikia mums naujų tą 
faktą patvirtinančių įrodymų. Mūsų samprotavimų esmė buvo 
padaryti išvadą apie toteminę žmogiškos sielos prigimtį remian- 
tis totemine prigimtimi protėvio sielos, iš kurios pirmoji kilusi ir 
yra tarytum koks jos atgarsis. O juk kai kurie nauji faktai, mums 
pateikti Strehlow, dar kategoriškiau negu tie, kuriais iki šiol dis- 
ponavome, įrodo tą tiek vienos, tiek kitos pobūdį. Pirmiausia, 
visai kaip Spenceris ir Gillenas, Strehlow pabrėžia „artimus ry- 
šius, siejančius kiekvieną protėvį su gyvūnu, augalu ar kitu gam- 
tiniu objektu“. Kai kurie iš tų altjirangamitjinų (tai Spencerio ir 
Gilleno Žmonės) „turbūt, - teigia jis, - tiesiogiai pasireiškė kaip 
gyvūnai; kiti įgijo gyvūno pavidalą trumpam laikotarpiui“. Dar 
ir dabar kartais jie be perstojo virsta gyvūnais“. Šiaip ar taip, 
nesvarbu kokia būtų jų išorė, „kiekviename jų aiškiai išryškėja 


" Strehlow, Ibid. 

“ Iš esmės vienintelis realus Strehlow skirtumas nuo Spencerio ir Gilleno 
yra toks. Spenceriui ir Gillenui žmogaus siela po mirties grįžta į medį nanja, 
kur vėl susilieja su protėvio siela (Nat. Tr., p. 513); pagal Strehlow, ji iške- 
liauja į mirusiųjų salą, kur galų gale būna sunaikinama. Tiek viename, tiek 
kitame mite ji individualiai neišlieka. O šio nesutapimo priežastį nustatyti 
mes atsisakome. Gali būti, kad Spenceris ir Gillenas, kurie mums nemini 
mirusiųjų salos, stebėdami suklydo. Taip pat gali būti, kad rytinių aruntų, 
kuriuos Spenceris ir Gillenas ypatingai stebėjo, mitas yra kitoks negu mitas, 
gyvuojąs kitose genties dalyse. 

* Strehlow, II, p. 51. 

9 Ibid., II, p. 56. 

būdingos ir savitos gyvūno savybės“. Pavyzdžiui, kengūros kla- 
no protėviai šlemščia žolę kaip tikros kengūros ir sprunka nuo 
medžiotojo; emu klano protėviai bėgioja ir maitinasi kaip emu"! 
ir t. t. Maža to, tie protėviai, kurių totemas buvo augalas, po mir- 
ties patys virto tuo pačiu augalu“?. Beje, tokia artima protėvio ir 
toteminės būtybės giminystė yra čiabuvio taip gyvai juntama, 
kad turi savą terminiją. Aruntų gentyje vaikas savo motinos to- 
temą, esantį jo antraeiliu totemu, vadinaaltjira*?. Kadangi iš pra- 
džių giminystės ryšys laikėsi motinos linija, buvo metas, kai nė 
vienas individas neturėjo kito totemo, tik savo motinos; tad labai 
įtikėtina, kad šis terminas altjira reiškė totemą apskritai. O jis 
aiškiai įeina į sudėtį žodžio, kuris reiškia „didysis protėvis“, 
Altjirangamitjina““. 

Totemo ir protėvio sampratos tokios artimos viena kitai, kad 
kartais net, rodos, suplakamos. Papasakojęs apie motinos tote- 
mą arba altjirą, Strehlow priduria: „Ši altjira pasirodo juodao- 
džiams sapne ir įspėja juos, taip pat ir atneša apie juos žinių jų 
miegantiems draugams“'“*. Toji kalbanti altjira, asmeniškai susi- 
jusi su kiekvienu individu, neabejotinai yra protėvis, o vis dėlto 
tai ir totemo įsikūnijimas. Vieną Rotho tekstą, kur kalbama apie 
kreipimąsi į totemą, Žinoma, reikėtų aiškinti šitaip“. Tad iš tie- 
sų, regis, totemas sykiais pasirodo sąmonėje kaip sankaupa įsi- 
vaizduojamų būtybių, mitinių personažų, kurie yra daugiau ar 
mažiau skirtingi nuo protėvių. Vienu žodžiu, protėviai - tai su- 
siskaidęs totemas“. 

Bet jeigu protėvis ligi tiek susilieja su totemine būtybe, ne ki- 
taip yra ir su individualia siela, kuri tokia artima protėvio sie- 
lai. Beje, tai išplaukia ir iš glaudžių ryšių, siejančių kiekvieną 
žmogų su jo čuringa. Žinome, kad čuringa išreiškia asmenybę 


£ Ibid., I, p. 3-4. 

Š Ibid., II, p. 61. 

8 Žr. aukščiau, p. 202. 

* Strehlow, II, p. 57 ir I, p. 2. 

Š Strehlow, II, p. 57. 

* Roth, Superstition, Magic ir t. t., $ 74. 

* Kitaip tariant, toteminę rūšį kur kas labiau sudaro protėvių grupė, 
mitinė rūšis, negu augalų ar gyvūnų rūšis. 

individo, kuris, manoma, iš jos gimęs“; bet ji išreiškia ir toteminį 
gyvūną. Kai didvyris švietėjas, Mangarkunjerkunja, kiekvieną 
kengūros klano narį supažindino su jo asmenine čuringa, jis 
šitaip bylojo: „Štai kengūros kūnas“"?. Vadinasi, čuringa drauge 
yra ir protėvio, ir dabartinio žmogaus, ir toteminio gyvūno kū- 
nas; tad, pagal įtaigų, teisingą Strehlow posakį, šios trys būty- 
bės sudaro „vieningą visumą“. Tai yra terminai, iš dalies ly- 
giaverčiai, vienas kitu pakeičiami. Kitaip tariant, jie suvokiami 
kaip skirtingi aspektai tos pačios realybės, kuri taip pat nusako- 
ma būdingomis totemo savybėmis. Toks toteminis pradas yra 
bendra jų esmė. Tą tapatumą išreiškia ir pati kalba. Žodis ratapa, 
o loritjų kalboje aratapi reiškia mitinį embrioną, kuris atsiskiria 
nuo protėvio ir tampa kūdikiu; ojuk tie patys žodžiai reiškia ir 
to paties kūdikio totemą, tokį, kokį jį sąlygojo vieta, kurioje moti- 
na manė pastojusi". 


III 


Ankstesniame dėstyme reinkarnacijos doktrina, tiesa, buvo ty- 
rinėjama tik centrinės Australijos gentyse; tad galėtume sakyti, 
jog pagrindai, kuriais remiasi mūsų išvada, yra pernelyg ribo- 
ti. Bet pirmiausia dėl priežasčių, kurias mes išdėstėme, patirtis 
prasiplečia ir už mūsų tiesiogiai stebėtų bendruomenių ribų. 
Be to, gausu faktų, iš kurių sprendžiama, kad tokios pat arba 
panašios sampratos pasireiškia įvairiausiose Australijos vie- 
tose, kur bent jau yra likę ryškių jų pėdsakų. Su jomis susidu- 
riama net Amerikoje. 

Pietų Australijoje Howittas tą aptinka djerių gentyje"?. Žodis 
Mura mura, Gasono verčiamas Geroji dvasia, kuriame jis tarėsi 


Žr. aukščiau, p. 283. 

** Strehlow, II, p. 76. 

*“ Strehlow, Ibid. 

* Strehlow, II, p. 57, 60, 61. Totemų sąrašą Strehlow vadina ratapų 
sąrašu. 

“ Howitt, Nat. Tr., p. 475 ir toliau. 

įžvelgiąs išreikštą tikėjimą dievu kūrėju“, iš tikrųjų yra kolek- 
tyvinis vardas, reiškiąs daugybę protėvių, kuriuose mitas įžvel- 
gia genties ištakas. Jie tebeegzistuoja ir šiandien, kaip kadaise. 
„Manoma, kad jie gyvena medžiuose; dėl šios priežasties jie 
šventi“. Tam tikras dirvos, uolų, šaltinių išsidėstymas sutapa- 
tinamas su tomis Mura muromis?*, kurios, vadinasi, labai pa- 
našios į aruntų Altjirangamitjiną. Džipslendo kurnajai, nors jų 
gentyje totemizmo belikę pėdsakai, irgi tiki egzistuojant protė- 
vius, vadinamus Mukkurnajais, ir suvokia juos kaip būtybes, 
tarpines tarp Žmogaus ir gyvūno“. Nimbaldžių gentyje Tapli- 
nas atkreipė dėmesį į pradėjimo teoriją, panašią į tą, kurią Streh- 
low priskiria aruntams“. Viktorijos valstijoje, votjobalukų 
gentyje, ištisai aptinkame tikėjimą reinkarnacija. „Mirusiųjų dva- 
sios, - sako Mathew, - susiburia abipusių klanų mijure“?; jos 
išeina iš jo, kad vėl atgimtų žmogiškuoju pavidalu, kai tam 
pasitaikys palanki proga“?*. Mathew netgi tvirtina, kad „tikėji- 
mas reinkarnacija, arba sielų persikėlimu, yra giliai įsišaknijęs 
visose Australijos gentyse“. 

Keliaudami į šiaurines sritis, šiaurės vakaruose, njolnjolių 
gentyje, susiduriame su gryna aruntų doktrina: kiekvienas gimi- 
mas priskiriamas įsikūnijimui anksčiau buvusios sielos, prasi- 
skverbiančios į moters kūną!“, Šiaurės Kvinslende mitai, kurie 
nuo ankstesnių tesiskiria savo forma, išreiškia lygiai tas pačias 
idėjas. Penefaderio upės gentys tiki, kad kiekvienas žmogus turi 
dvi sielas: viena, vadinama ngai, įsikūrusi širdyje, kita - čoi — 
lieka placentoje. Iš karto po gimimo placenta palaidojama pašvęs- 
toje vietoje. Tam tikra dvasia, vadinama Anje-a, kuriai patikėtas 


* The Manners and Customs of the Dieyerie Tribe of Australian Aborigines, in 
Curr, II, p. 47. 

* Howitt, Nat. Tr., p. 482. 

* Ibid., p. 487. 

* Taplin, Folklore, Customs, Manners ir t. b., of South Austral. Aborię., p. 88. 

* Kiekvienas protėvių klanas turi po žeme savo ypatingą stovyklą; miju- 
ras yra toji stovykla. 

* Mathew, in Journal of R. S. of N. S. Wales, XXXVIII, p. 293. Tą patį 
tikėjimą Mathew nurodo esant kitose Viktorijos gentyse (Ibid., p. 197). 

* Mathew, Ibid., p. 349. 

Ww J. Bishof, Die Niol-Niol, in Anthropos, III, p. 35. 

gimdymo reiškinys, priglobs tą čoi ir išsaugos jį, iki vaikas už- 
augs ir ves. Kai ateina metas padovanoti jam sūnų, Anje-a atski- 
ria dalelytę to Žmogaus čoi ir įspraudžia į embrioną, kurį suku- 
ria ir kurį įleidžia į motinos įsčias. Taigi vaiko siela sukurta iš 
tėvo sielos. Tiesa, tas vaikas negauna visos tėvo sielos, nes ngai 
ir toliau lieka tėvo širdyje, kol šis gyvas. Bet tėvui mirus ngai 
išsilaisvinęs taip pat įsikūnys vaikų kūnuose; jei jų ne vienas, jis 
tolygiai pasiskirsto tarp jų. Taip vyksta nepaliaujamas kartų tęs- 
tinumas; iš tėvo vaikams, o iš šių jų vaikams perduodama ta pati 
siela, ir ta vienintelė siela, visuomet tapati pati sau, kad ir kaipji 
tolydžio dalytųsi ir skaidytųsi, yra ta, kuri įžiebė gyvybę visa ko 
pradžioje pirmajam protėviui!*!. Tarp šitos teorijos ir centrinių 
genčių teorijos tėra vienas bent kiek reikšmingesnis skirtumas: 
čia reinkarnacija yra darbas ne pačių protėvių, o tam tikros dva- 
sios, kuriai šia funkcija patikėta profesionaliai rūpintis. Bet iš 
tiesų atrodo, kad toji dvasia yra produktas sinkretizmo, leidžian- 
čio vienoje, toje pačioje figūroje sulieti gausingas pirmųjų protė- 
vių figūras. Ši hipotezė įtikima bent jau todėl, kad žodžiai Anjea 
ir Anjir aiškiai yra labai giminingi; o juk Anjir reiškia pirmąjį 
žmogų, patį pirmąjį protėvį, iš kurio esą kilę visi žmonės!**. 
Tokios pat sampratos pastebimos Amerikos indėnų gentyse. 
Tlingitų gentyje, sako Krause, manoma, kad mirusiųjų sielos grįŽ- 
ta į Žemę ir įsiskverbia į nėščių jų šeimos moterų kūnus. „Taigi, 
kai moteris savo nėštumo laikotarpiu susapnuoja kokį nors mi- 
rusį giminaitį, ji tiki, kad į ją prasiskverbė jo siela. Jei naujagi- 
miui išryškėja kokie nors velioniui būdingi požymiai, tariama, 
kad tas naujagimis yra pats velionis, sugrįžęs į žemę, ir kūdikiui 
duodamas velionio vardas“!8. Šis tikėjimas paplitęs ir haidų 
gentyje. Kas yra giminaitis, įsikūnijęs kūdikyje, taigi ir kokiu 


"6! Roth, Superstition ir t. t., $ 68; plg. 69a, panašus Prozerpinos upės 
čiabuvių atvejis. Supaprastindami tai, kas pateikta, mes palikome nuošaly- 
je painiavą, kylančią dėl lyčių skirtumo. Mergaičių siela sukurta iš jų moti- 
nos čoi, tuo tarpu tėvo ngai jos dalijasi su savo broliais. Ši ypatybė, veikiau- 
siai atsiradusi iš to, kad dvi giminystės ryšio sistemos ėjo viena po kitos, 
beje, neliečia sielos tęstinumo principo. 

102 Ibid., p. 16. 

3 Die Tlinkit-Indianer, p. 282. 

vardu kūdikį reikia vadinti, atskleidžia šamanas!“*. Kvakiutlių 
gentis tiki, kad paskutinis mirusysis grįžta į gyvenimą asmeniu 
pirmojo kūdikio, kuris toje šeimoje gimsta'“?. Taip pat yra ir hu- 
ronų, irokėzų, tinčų bei daugelyje kitų Jungtinių Valstijų 
genčių!“, 


Dauguma šių koncepcijų natūraliai perša mums išvadą, tai 
yra mūsų pasiūlytą paaiškinimą apie sielos sampratą. Bendrą 
jos reikšmę, beje, patvirtina šie faktai. 

Mes žinome!“', kad kiekvienas individas turi kažką iš bevar- 
dės jėgos, pasklidusios sakralinėje rūšyje; jis pats yra tos rūšies 
narys, bet ne kaip empirinė ir jaučianti būtybė, nes tegu ir ko- 
kiais simboliniais piešiniais ir ženklais jis margina savo kūną, 
šiuo atžvilgiu jis neturi nieko, kas primintų kokio nors gyvūno 
ar augalo pavidalą. Taip yra todėl, kad jame esama kitos būty- 
bės, kurioje jis nuolat save atpažįsta, bet kurią įsivaizduoja kaip 
kažkokį gyvūną ar augalą. Argi neakivaizdu, kad šis antrinin- 
kas tegali būti siela, nes siela jau pati savaime yra antrininkas 
asmens, kuriam įkvepia gyvybę? Galutinai šį sutapatinimą pa- 
teisina tas, kad organai, kur dažniausiai įsikūnija kiekvieno 
individo turimas toteminio prado fragmentas, yra tie patys, ku- 
riuose įsikūrusi ir siela. Pavyzdžiui, kraujas. Kraujyje esama 
kažko iš toteminės prigimties, ir tą įrodo jo vaidmuo per totemi- 
nes apeigas'“. Bet drauge kraujas yra viena sielos būstinių ar 
veikiau pati siela, regima iš šalies. Tekant kraujui išteka gyvybė 
ir tuo pačiu ištrūksta siela. Vadinasi, siela susilieja su sakrali- 
niu pradu, kurį turi kraujas. 

Kita vertus, jeigu mūsų aiškinimas yra pagrįstas, toteminis 
pradas, prasiskverbdamas, tarkim, į individą, turi čia išsaugoti 
tam tikrą autonomiją, nes jis savitai skiriasi nuo asmens, kuriame 


1 Swanton, Contributions to the Ethnology of the Haida, p. 117 ir toliau. 

185 Boas, Sixth Rep. of the Committee on the North-Western Tribes of Canada, 
p. 59. 

16 Lafitau, Moeurs des sauvages ameriguains, II, p. 434; Petitot, Monographie 
des Dėnė-Dinjiė, p. 59. 

7 Žr. aukščiau, p. 145 ir toliau. 

108 Žr. aukščiau, p. 148. 

įsikūnija. O juk kaip tik tą Howittas tvirtina pastebėjęs juinų 
gentyje: „Kad šiose gentyse, - dėsto jis, - totemas suvokiamas 
kaip tam tikra prasme sudarantis Žmogaus dalį, aiškiai įrodo 
tokio Umbaros atvejis, kurį aš jau minėjau. Jis man papasakojo, 
kad prieš kelerius metus vienas apykaklėtųjų driežų (Iace-lizards) 
klano žmogus jam miegant pasiuntė pas jį savo totemą. Tas tote- 
mas įlindo į miegančiojo gerklę ir bemaž surijo totemą, įsikūrusį 
jo krūtinėje; dėl to jis vos nenumirė“!?. Tad tikra tiesa, kad tote- 
mas individualizuodamasis susiskaido, ir kiekviena tų dalely- 
čių, kurios šitaip atsiskiria, atlieka vaidmenį dvasios, sielos, įsi- 
kūrusios kūne!!“, 

Bet štai faktai, dar akivaizdžiau tą įrodantys. Jeigu siela tėra 
individualizuotas totemo pradas, ji, bent tam tikrais atvejais, pri- 
valo palaikyti daugiau ar mažiau glaudžius ryšius su gyvūnų 
ar augalų, kurių pavidalą totemas atvaizduoja, rūšimi. Ir iš tie- 
sų, „gyvgalai (Naujojo Pietų Velso gentis) tiki, kad kiekvienas 
žmogus savaime yra giminingas su kokio nors paukščio, žvėries 
ar roplio dvasia. Tas žmogus nėra laikomas kilusiu iš gyvūno, 
bet manoma, jog tarp dvasios, įkvepiančios Žmogui gyvybę, ir 
gyvūno dvasios esama giminystės“!'!. 

Netgi pasitaiko atvejų, kai siela traktuojama kaip betarpiškai 
kilusi iš augalo ar gyvūno, kuris tarnauja totemu. Aruntų genty- 
je, anot Strehlow, tikima, kad moteris, gerokai prisikirtusi kokio 
nors vaisiaus, pagimdysianti kūdikį, kurio totemas bus šis vai- 
sius. Jei tuo metu, kai moteris pajuto pirmuosius kūdikio kruste- 
lėjimus, ji žiūrėjo į kengūrą, manoma, kad kengūros ratapa pra- 
siskverbė į jos kūną ir jį apvaisino!'*. H. Basedow nurodo tokį 


'* Howitt, Nat. Tr., p. 147. Plg. Ibid., p. 769. 

ne Strehlow (I, p. 15, past. 2), Schulze (loc. cit., p. 240) mums pavaizduo- 
ja sielą, kaip Howittas pavaizduoja totemą, išlendantį iš kūno ir einantį 
suryti kitos sielos. Taip pat aukščiau matėme altjirą arba motinos totemą, 
kuris pasirodo sapne kaip siela arba dvasia. 

'! Fison et Howitt, Kamilaroi and Kurnai, p. 280. 

"* Globus, t. CXI, p. 289. Nepaisydamas Leonhardi prieštaravimų, Streh- 
low šiuo klausimu laikėsi savo teiginių (žr. Strehlow, III, p. XI). Leonhardi 
atrodo, kad esama tam tikro neatitikimo tarp šio teiginio ir teorijos, pagal 
kurią ratapos atsiranda iš medžių, uolų, čuringos. Bet toteminis gyvūnas 
įkūnija totemą visai kaip medis arba uola nanja; tad jis gali atlikti tą patį 
vaidmenį. Šie skirtingi dalykai mitologiškai yra lygiaverčiai. 

pat faktą vogaitų gentyje!'?. Kita vertus, mes žinome, kad rata- 
pa ir siela yra daugmaž neatskiriami dalykai. O juk sielai ne- 
būtų galima priskirti tokios kilmės, jei nebūtų manoma, kad ji 
sukurta iš tos pačios substancijos kaip toteminės rūšies gyvū- 
nai ir augalai. 

Todėl siela dažnai vaizduojama gyvūno pavidalu. Kaip Ži- 
noma, žemesnėse bendruomenėse į mirtį niekuomet nežiūrima 
kaip į natūralų įvykį, kilusį grynai dėl fizinių priežasčių; daž- 
niausiai ji priskiriama kokio nors raganiaus kerams. Daugelyje 
australų genčių, norint nustatyti, kas atsakingas dėl tos žūties, 
laikomasi tokio požiūrio, kad, neatsispirdama lyg ir kokiai būti- 
nybei, žudiko siela neišvengiamai ateina aplankyti savo aukos. 
Štai kodėl kūnas paguldomas ant pakylos; paskui po lavonu ir 
visur aplinkui kruopščiai išlyginama žemė, kad čia nesunku būtų 
pastebėti menkiausią žymę. Kitą dieną sugrįžtama; jei per tą lai- 
ką pro čia praėjo koks nors gyvūnas, lengvai galima atpažinti jo 
pėdas. Pagal jų formą nustatoma gyvūno rūšis ir tada padaroma 
išvada, kokiai bendruomenės grupei priklauso kaltininkas. Sa- 
koma, jog tai tokios ir tokios klasės ar klano žmogus!“ — mat 
gyvūnas yra to klano ar tos klasės totemas. Taigi tikima, kad 
siela atėjusi toteminio gyvūno pavidalu. 

Kitose bendruomenėse, nors totemizmas ten ir nusilpęs ar 
išnykęs, vis dėlto siela ir toliau suvokiama gyvūno pavidalu. 
Bedfordo kyšulio (Šiaurės Kvinslendas) čiabuviai tiki, kad kūdi- 
kis, patekdamas į motinos kūną, yra tilvikas, jeigu tai mergaitė, 
gyvatė -jeigu berniukas. Tik vėliau jis įgaunąs Žmogaus pavi- 
dalą'“. Daugelis Šiaurės Amerikos indėnų, teigia kunigaikštis 


"3 Notes on He West Coastal Tribes of the Northern Territory of S. Australia, in 
Trans. R. Soc. South Australia, XXXI (1907), p. 4. Plg. dėl Keuso apygardos 
(Šiaurės Kvinslendas) genčių, Man, 1909, Nr. 86. 

"* Vakelvurų gentyje, kur, pagal Currą ir Howittą, kiekviena matrimo- 
nialinė klasė turi savo atskirus totemus, gyvūnas reiškia klasę (žr. Curr, III, 
p. 28); buandikų gentyje - klaną (Mrs. James S. Smith, The Booandik Tribes of 
S. Austral. Aborigines, p. 128). Plg. Howitt, On Some Austral. Beliefs, in J. A. L., 
XIII, p. 191; XIV, p. 362; Thomas, An American View of Totemism, in Man, 
1902, Nr. 85; Mathew, Journ. of R. S. of N. S. Wales, XXXVIII p. 347-348; 
Brough Smyth, I, p. 110; Spencer et Gillen, North. Tr., p. 513. 

"5 Roth, Superstition ir t. t., $ 83. Greičiausiai tai seksualinio totemizmo 
forma. 

de Wiedas, sakosi savo kūne turį kažkokį gyvūną!!*. Brazilijos 
bororai savo sielą įsivaizduoja paukščio pavidalu ir todėl taria- 
si esą tos pačios rūšies paukščiai!'!". Kitur ji suvokiama kaip gy- 
vatė, driežas, musė, bitė ir t. t.!!š 

Tokia gyvūniška sielos prigimtis ypač pasireiškia po mirties. 
Kol žmogus gyvas, šis bruožas tarsi dalinai užgožtas paties žmo- 
gaus kūno pavidalo. Bet kai tik mirtis ją išlaisvina, siela vėl tam- 
pa pati savimi. Omahų gentyje mažiausiai dviejuose buivolo kla- 
nuose tikima, kad mirusiųjų sielos iškeliauja pas buivolus, savo 
protėvius!'?. Hopiai susiskirstę į tam tikrą skaičių klanų, kurių 
protėviai buvę gyvūnai ar gyvūnų pavidalo būtybės. Ojie tvirti- 
na, sako Schoolcraftas, kad po mirties vėl įgauną savo pirminį 
pavidalą; kiekvienas jų vėl tampąs lokiu, elniu - nelygu klanas, 
kuriam jis priklauso!??. Labai dažnai siela, kaip manoma, persi- 
kūnijanti į gyvūno kūną!*!. Labai įtikėtina, kad iš čia ir bus kilu- 
si tokia populiari metempsichozės doktrina. Matėme, kaip keb- 
lu Tylorui tai nusakyti!'**. Jeigu siela iš esmės yra žmogiškasis 


We Prinz zu Wied, Reise in das innere Nord-Amerika, II, p. 190. 

17 K. von den Steinen, Unter den Naturvėlkern Zentral-Brūsiliens, 1894, 
p. 511, 512. 

18 Žr. Frazer, Golden Bough*, I, p. 250, 253, 256, 257, 258. 

"9 Third Rep., p. 229, 233. 

"0 Indian Tribes, IV, p. 86. 

1 Pavyzdžiui, Sumatros batų gentyje (žr. Golden Bough*, III, p. 420), 
Melanezijoje (Codrington, The Melanesians, p. 178), Malajų salyne (Tylor, 
Remarks on Totemism, in J. A. I., Nouvelle sėrie, I, p. 147). Pažymėsime, kad 
tie atvejai, kai siela po mirties pasireiškia aiškiu gyvūno pavidalu, perimti iš 
bendruomenių, kur totemizmas yra daugiau ar mažiau apnykęs. Mat ten, 
kur toteminiai tikėjimai palyginti gryni, sielos samprata neišvengiamai yra 
dviprasmiška, nes totemizmas taria, kad ji vienu metu gimininga dviem 
pasauliams. Ji negali apsispręsti grynai vienaip ar kitaip, bet įgauna čia 
vieną, čia kitą aspektą priklausomai nuo aplinkybių. Kuo labiau totemiz- 
mas nyksta, tuo mažiau ši dviprasmybė reikalinga, o drauge stiprėja sąmo- 
nės poreikis justi didesnį skirtumą. Tuomet išryškėja toks aiškus sielos gimi- 
ningumas gyvūnijos pasauliui, ypač kai ji jau išsivadavusi iš žmogiško 


kūno. 
122 


Žr. aukščiau, p. 187. Apie tikėjimą metempsichoze apskritai žr. Tylor, 
II, p. 8 ir toliau. 

pradas, nėra nieko nepaprastesnio kaip šis aiškus pirmenybės 
atidavimas gyvūno pavidalui tokioje daugybėje bendruomenių? 
Ir atvirkščiai, viskas paaiškėja, jei siela pačia savo sandara yra 
artimai gimininga gyvūnui, nes tuomet, kai gyvenimui pasi- 
baigus grįžta į gyvūnijos pasaulį, ji tik grįžta prie savo tikro- 
sios prigimties. Vadinasi, bendras tikėjimas metempsichoze yra 
naujas įrodymas, kad sielos sampratos elementai buvo visiš- 
kai pasiskolinti iš augalijos, kaip suponuoja teorija, kurią ką 
tik išdėstėme. 


IV 


Taigi sielos sąvoka yra ypatingai pritaikyti tikėjimai, susiję su 
sakraliomis būtybėmis. Tuo paaiškinamas religinis pobūdis, kurį 
ši samprata išreiškė nuo tada, kai tik pasirodė istorijoje, ir kurį 
išreiškia dar ir šiandien. Siela iš tiesų visuomet buvo traktuoja- 
ma kaip sakralus dalykas; todėl ji priešpriešinama kūnui, kuris 
pats savaime yra profaniškas. Ji ne tik skiriasi nuo savo materia- 
laus apvalkalo kaip vidus nuo išorės; ji tiesiog įsivaizduojama 
kaip sukurta iš subtilesnės, pasklidesnės medžiagos; negana to, 
ji įkvepia kažką iš tų jausmų, kurie visur priskiriami tam, kas 
yra dieviška. Jei išjos ir nedaromas dievas, tai bent jau joje įžvel- 
giama dieviškumo kibirkštėlė. Šis esminis požymis būtų nepa- 
aiškinamas, jeigu sielos samprata tebūtų ikimokslinis sapno pro- 
blemos sprendimas: juk kadangi sapne nėra nieko, kas galėtų 
sužadinti religinį susijaudinimą, pagrindas, kuriuo remiantis 
apie tai pasakoma, negali būti kitos prigimties. Bet jeigu siela 
yra dieviškos substancijos dalis, ji mumyse išreiškia ką kita 
negu mes patys; jeigu ji sukurta iš tos pačios dvasinės medžia- 
gos kaip sakralios būtybės, natūralu, kad ji yra tų pačių jaus- 
mų objektas. 

Ir pobūdis, kurį žmogus šitaip sau priskiria, nėra grynos iliu- 
zijos vaisius; lygiai kaip religinės jėgos ir dievybės sąvokai, sie- 
los sąvokai nestinga realumo. Tikra tiesa, kad mes sudaryti iš 
dviejų skirtingų dalių, priešingų viena kitai, kaip tai, kas profa- 
niška, priešinga tam, kas sakralu, ir tam tikra prasme galima 
teigti, kad mumyse esama dieviškumo. Juk visuomenė, šisai 

vienintelis šaltinis viso to, kas yra sakralu, neapsiriboja išjudin- 
dama mus išoriškai ir paveikdama probėgšmais; ji patvariai mu- 
myse įsitvirtina. Ji sužadina čia ištisą pasaulį minčių ir jausmų, 
kurie ją išreiškia, tačiau drauge sudaro sudėtinę ir pastovią mū- 
sų pačių dalį. Kai australas užbaigia religines apeigas, vaizdi- 
niai, kuriuos jam sukėlė bendras gyvenimas, išblėsta ne iš sykio. 
Didžių protėvių paveikslai, didvyriški žygdarbiai, kurių atmi- 
nimą ritualai įamžina, įvairiausi didingi dalykai, kuriuose da- 
lyvauti jį verčia kultas, vienu žodžiu, įvairūs kolektyviai sukurti 
idealai ir toliau gyvuoja jo sąmonėje ir per tas emocijas, per tą 
daromą ypatingą įtaką aiškiai atsiskiria nuo paprastų įspūdžių, 
kuriuos jam teikia kasdienis bendravimas su išorės daiktais. Mo- 
ralinės idėjos yra tokio pat pobūdžio. Jas mums įspaudė visuo- 
menė, o kadangijų įkvepiama pagarba savaime persiduoda vis- 
kam, kas apdovanota autoritetu ir orumu, kurių stinga kitoms 
mūsų vidinėms būsenoms, todėl mes paskiriame joms išimtinę 
vietą savo dvasinio gyvenimo visumoje. Nors dorovinė sąmonė 
ir sudaro mūsų sąmonės dalį, mes nesijaučiame jai lygūs. Tame 
balse, kuris išgirstamas tik tam, kad duotų mums nurodymus ir 
ištartų nuosprendžius, mes neatpažįstame savo pačių balso; net- 
gi tonas, kuriuo jis mums kalba, įspėja, kad jis mumyse išreiškia 
ką kita negu mes patys. Štai ko objektyvaus, bešališko esama 
sielos sampratoje: mat vaizdiniai, kurių ataudai sudaro mūsų 
vidinį gyvenimą, yra dviejų rūšių, skirtingų ir viena kitos neat- 
stojančių. Vieni jų susiję su išoriniu, materialiniu pasauliu, kiti - 
su įsivaizduojamu pasauliu, kuriam mes pripažįstame moralinį 
pranašumą prieš pirmąjį. Taigi mes sukurti iš dviejų būtybių, 
kurios skirtingai, bemaž priešingai orientuotos ir kurių viena 
yra pranašesnė už kitą. Tokią gilią prasmę turi antitezė, kurią 
visos tautos daugiau ar mažiau aiškiai suvokė tarp kūno ir sielos, 
tarp apčiuopiamos ir juslinės esybių, mumyse koegzistuojan- 
čių. Moralistai ir pamokslininkai dažnai tvirtino, kad negali- 
ma paneigti pareigos realumo ir jos sakralaus pobūdžio nenu- 
krypstant į materializmą. Ir tikrai, jeigu mes nesuvoktume do- 
rovinių ir religinių imperatyvų!“, mūsų psichinis gyvenimas 


15 Jei, kaip manome, religiniai ir moraliniai vaizdiniai sudaro esminius 


sielos sampratos elementus, vis dėlto nenorime pasakyti, kad jie esą vieninte- 

būtų niveliuotas, visos mūsų sąmonės būsenos vienaplanės, ir 
bet koks dvilypumo jausmas išblėstų. Žinoma, kad šis dvilypu- 
mas pasidarytų suprantamas, anaiptol nebūtina sielos sutapa- 
tinti su paslaptinga ir neįmanoma pavaizduoti substancija, kuri 
prieštarautų kūnui. Bet čia, kaip ir kalbant apie sakralumo sąvo- 
ką, klaida slypi pavartoto simbolio raidėje, o ne simbolizuojamo 
fakto realybėje. Tiesa tebėra ir tai, kad mūsų prigimtis dvilypė; 
mumyse iš tiesų esama dalelytės dieviškumo, nes mumyse esa- 
ma dalelytės tų aukštų idealų, kurie yra kolektyvo siela. 


Taigi individuali siela tėra grupės kolektyvinės sielos dalis; 
tai bevardė jėga, sudaranti kulto pagrindą, tačiau įsikūnijusi in- 
divide, su kurio asmeniu ji sutampa; tai individualizuota mana. 
Sapnas neabejotinai galėjo padėti nustatyti tam tikras antraeiles 
sąvokos savybes. Vaizdų, knibždančių mūsų sąmonėje miegant, 
nepatvarumas, nepastovumas, jų nuostabus gebėjimas keistis iš 
vienų į kitus galbūt sukūrė modelį šitos subtilios medžiagos, 
vaiskios ir tolydžio kintančios, iš kurios, kaip manoma, sukurta 
siela. Kita vertus, alpulio, katalepsijos ir t. t. faktai gali piršti 
mintį, kad siela esanti mobili ir šiame gyvenime laikinai palie- 
kanti kūną; o tai savo ruožtu padėjo išaiškinti tam tikrus sap- 
nus. Bet visi tie tyrimai ir stebėjimai galėjo turėti tik šalutinę, 
papildomą įtaką, kurią net sunku nustatyti. Tai, kas sąvokoje 
yra iš tiesų esmiška, kyla iš kitur. 

Bet ar ši sielos sampratos genezė nepripažįsta, jog ta savybė 
esminė? Jeigu siela tėra ypatinga forma beasmenio prado, pa- 
sklidusio grupėje, toteminėje rūšyje ir įvairiausiuose su jomis 
susijusiuose daiktuose, ji pati savo pagrindu yra beasmenė. Va- 
dinasi, privalo turėti, tik nevienodai, tas pačias savybes kaip 


liai. Apie šį branduolį susigrupuoja kitos sąmonės būsenos, kurios nors kiek 
turi tą patį pobūdį. Toks yra visų aukštesniųjų intelektualinio gyvenimo 
formų atvejis, atsižvelgiant į ypatingą svarbą ir iškilumą, kurį toms for- 
moms suteikia visuomenė. Kai mes gyvename mokslo ar meno gyvenimą, 
mums atrodo, kad mes veikiame aukštesnių už pojūčius dalykų sferoje; 
beje, tą turėsime progos aiškiau parodyti savo išvadose. Štai kodėl aukštos 
intelekto funkcijos visuomet buvo vertinamos kaip ypatingos sielos veiklos 
apraiškos. Bet jų, matyt, bus nepakakę sąvokai sudaryti. 

jėga, kurios ji tėra savita forma, ir tą patį sklidumą, tą patį gebė- 
jimą užkrečiamai plisti, tą patį visur buvimą. O juk kaip tik at- 
virkščiai, siela mielai įsivaizduojama kaip konkreti, apibrėžta 
būtybė, visa susitelkusi savyje ir neperduodama kitiems; ji su- 
daro mūsų asmenybės pagrindą. 

Šitoks sielos suvokimo būdas yra vėlyvo ir filosofinio triūso 
vaisius. Jos įsivaizdavimas, spontaniškai kilęs iš bendros patir- 
ties, yra labai skirtingas, ypač savo ištakose. Australui siela — 
labai miglota esybė, neapibrėžtų, nepastovių formų, pasklidusi 
visame organizme. Nors ji aiškiau pasireiškia tam tikruose taš- 
kuose, turbūt nėra taško, kur jos visiškai nebūtų. Taigi ji sklidi, 
užkrati, visur esanti, panašiai kaip mana. Kaip ir mana, ji gali be 
galo dalytis ir skaidytis, visą laiką išlikdama vientisa kiekvieno- 
je savo dalyje; sielų gausa ir išplaukia iš šių dal'iimųsi ir skaidy- 
mųsi. Kita vertus, reinkarnacijos doktrina, kurios visuotinumą 
mes nustatėme, išreiškia visus beasmenius elementus, kurie su- 
daro sielos sampratą, ir parodo, kiek jie yra svarbūs. Juk tam, 
kad ta pati siela sulig kiekviena karta galėtų apsigaubti nauja 
asmenybe, tos individualios formos, kuriomis ji viena po kitos 
apsisiaučia, privalo visos būti vienodai išoriškos ir nepriklau- 
syti nuojos tikrosios prigimties. Tai lyg kokia gimininė substanci- 
ja, kuri individualizuojasi tik nereikšmingai ir paviršutiniš- 
kai. Beje, tetrūksta, kad ši sielos koncepcija būtų visiškai išny- 
kusi. Relikvijų kultas parodo, kad dar ir šiandien daugybei ti- 
kinčiųjų kokio nors šventojo siela ir toliau siejasi su jo kaulais, 
išlaikiusiais visas esmines savo galias, vadinasi, ji įsivaizduo- 
jama kaip pajėgi sklisti, dalytis, tuo pačiu metu įsikūnyti 
įvairiausiuose skirtinguose daiktuose. 

Kadangi siela turi būdingus manos požymius, pakanka ne- 
reikšmingų, paviršutiniškų pokyčių, kad mana individualizuo- 
tųsi sielos pavidalu. Nuo pirmosios sampratos prie antrosios 
pereinama be pertrūkio. Kiekviena religinė jėga, susijusi su ko- 
kia nors apibrėžta būtybe, turi šios būtybės požymius, įgauna 
jos pobūdį, tampa jos dvasine antrininke. Treageris Polinezijos 
maorių žodyne tarėsi galįs sugretinti žodį mana su visa grupe 
kitų žodžių, kaip manava, manamana ir t. t., kurie atrodo esą tos 
pačios šeimos ir reiškia „širdis“, „gyvenimas“, „sąmonė“. Ar 
tai nesako, kad taip pat turi egzistuoti kažkoks giminystės ryšys 

tarp atitinkamų sampratų, tai yra tarp beasmenės galios ir vidi- 
nio gyvenimo, dvasinės jėgos, vienu žodžiu, sielos sąvokų?!** 
Štai kodėl mums atrodo nelabai svarbu ir sociologiškai nereikš- 
minga išsiaiškinti, ar čuringa sakrali dėl to, kad yra sielos būsti- 
nė, kaip mano Spenceris ir Gillenas, ar dėl to, kad pasižymi be- 
asmenėmis savybėmis, kaip sako Strehlow. Ar sakralaus objekto 
veiksmingumas sąmonėje įgaus abstraktų pavidalą, ar bus susi- 
jęs su kokiu nors asmeniniu faktoriumi, tas dalyko esmės nekei- 
čia. Psichologinės vieno ir kito tikėjimo šaknys visiškai tapa- 
čios: daiktas yra sakralus, nes jis kokiu nors pagrindu įkvepia 
kolektyvinį pagarbos jausmą, kuris jį saugo nuo profanų kėslų. 
Norėdami išsiaiškinti šį jausmą, žmonės jį priskiria čia miglotai 
priežasčiai, čia dvasiškai apibrėžtai būtybei, turinčiai vardą ir 
istoriją; bet tos skirtingos interpretacijos prisideda prie esminio 
proceso, kuris abiem atvejais yra tas pats. 

Beje, tai ir paaiškina keistą painiavą, kurios pavyzdžių apti- 
kome tyrinėdami šį klausimą. Individas, protėvio siela, kurią jis 
įkūnija ar kurios pasireiškimas yra jo siela, jo čuringa, toteminės 
rūšies gyvūnai yra, kaip sakėme, dalykai, iš dalies lygiaverčiai 
ir vieni kitais pakeistini. Mat tam tikrais atžvilgiais jie visi vie- 
nodai veikia kolektyvinę sąmonę. Čuringa yra sakrali dėl kolek- 
tyvinių pagarbos jausmų, kuriuos įkvepia toteminė emblema, iš- 
raižyta jos paviršiuje; o juk tas pats jausmas susiejamas su gy- 
vūnais ir augalais, kurių išorinį pavidalą perteikia totemas, su 
individo siela, nes ji pati suvokiama kaip toteminė būtybė, ir 
galiausiai su protėvio siela; individo siela tėra savitas jos pavi- 
dalas. Taigi visi tie skirtingi objektai, realūs ar įsivaizduojami, 
turi vieną bendrą aspektą, kuriuo jie sužadina sąmonėse tą pa- 
čią emocinę būseną ir šitaip susilieja. Jeigu jie išreikšti tuo pačiu 
vaizdiniu, jie nesiskiria. Štai kaip aruntai čuringoje galėjo įžvelgti 
bendrą individo, protėvio ir netgi toteminės būtybės kūną. Ši- 
taip sau išreiškiamas tapatumas jausmų, kurių objektas yra tie 
įvairūs daiktai. 

Sielos samprata išplaukia iš manos sampratos, bet tai anaip- 
tol nereiškia, kad pirmoji yra palyginti vėlyvos kilmės nei kad 
istorijoje būta epochos, kai žmonės religines jėgas pažino tik jų 


V F. Tregear, The Maori-Polynesian Comparative Dictionary, p. 203-205. 

beasmeniais pavidalais. Kai preanimizmo terminu norima api- 
brėžti istorinį laikotarpį, kuriuo animizmas buvęs visiškai neži- 
nomas, sukuriama nepagrįsta hipotezė!“, nes nėra tautos, kur 
sielos sampratos ir manos sampratos nekoegzistuotų. Tad nėra 
pagrindo tarti, kad jos susiformavo dviem skirtingais laikotar- 
piais, o viskas aiškiai rodo, kad jos bendralaikės. Kaip nėra vi- 
suomenės be individų, taip beasmenės jėgos, sklindančios iš ko- 
lektyvo, negali susidaryti neįsikūnijusios individualiose sąmo- 
nėse, kur jos pačios individualizuojasi. Iš tikrųjų čia ne du skir- 
tingi procesai, o du skirtingi to paties proceso aspektai. Tiesa, jie 
nevienodo svarbumo: vienas jų esmingesnis už kitą. Manos idė- 
ja neapima sielos idėjos, nes kad mana galėtų individualizuotis 
ir susiskaidyti į atskiras sielas, pirmiausia ji turi būti, o tai, kas 
yrajoje pačioje, nepriklauso nuo pavidalų, kuriuos ji įgauna in- 
dividualizuodamasi. Ir atvirkščiai, sielos idėja tegali būti suvo- 
kiama per ryšį su manos idėja. Vadinasi, galima teigti, kad ji 
kilusi iš antraeilės formacijos; turima galvoje antraeilė formacija 
logine, o ne chronologine to žodžio prasme. 


V 


Bet kaip Žmonės patikėjo, kad siela pergyvena kūną ir net gali 
pergyventi jį neapibrėžtą laiko tarpą? 

Iš mūsų atliktos analizės išplaukia, jog tikėjimas nemirtingu- 
mu anaiptol nėra susiformavęs dėl moralinių idėjų įtakos. Žmo- 
gui neatėjo į galvą pratęsti savo egzistenciją ir už kapo duobės, 
kad kitame gyvenime, jei to nėra šiame, galėtų užsitikrinti pelny- 
tą atlygį už dorovingą elgesį, nes matėme, kad tokio pobūdžio 
sumetimas buvo svetimas primityviai ano pasaulio sąvokai. 

Neverta ilgiau stabtelėti prie hipotezės, pagal kurią anas gy- 
venimas buvęs suvokiamas kaip priemonė išvengti nerimastin- 
gos išnykimo perspektyvos. Asmeninio išlikimo poreikis iš pra- 
džių nebuvo toks opus. Primityvas apskritai kažkaip abejingai 


15 Tai Preusso tezė Globus straipsniuose, kuriuos ne sykį citavome. Ro- 
dos, M. Lėvy-Bruhlis irgi laikosi tos pačios koncepcijos (žr. Fonctions mentales 
ir t. t., p. 92-93). 

žiūri į mirties idėją. Nelinkęs daug dėmesio skirti savo asme- 
niui, įpratęs tolydžio rizikuoti gyvybe, jis gan lengvaijos atsisa- 
ko"“*. Be to, nemirtingumas, kurį jam žadajo išpažįstamos religi- 
jos, neturi nieko asmeniško. Daugeliu atvejų siela nepergyvena 
velionio ar pergyvena jį tik neilgam, nes, greit pamirštanti savo 
ankstesnį gyvenimą, ji po kiek laiko iškeliauja įžiebti gyvybės 
kitiems kūnams ir taip tampa nauju gyvybę įkvepiančiu asme- 
nybės pradu. Net labiau išsivysčiusiose tautose graužatį dėl pra- 
rasto gyvenimo prisiminimų sušvelninti galėjo tik ne toji blyški 
ir liūdna egzistencija, kokią velka šešėliai Erebe. 

Tinkamesnis paaiškinimas pomirtinio gyvenimo sampratą 
sieja su sapno patirtimi. Mūsų mirę giminės, draugai vėl mums 
pasirodo sapne; mes matome juos veikiant, mes girdime juos kal- 
bant; tad buvo natūralu iš to daryti išvadą, kad jie ir toliau gyve- 
na. Šie pastebėjimai galėjo pasitarnauti tos idėjos patvirtinimui, 
bet jai atsiradus jie neatrodo tokie, kad būtų galėję pažadinti ją 
iš pagrindų. Sapnai, kuriuose mes matome atgyjant mirusius 
žmones, pernelyg reti, pernelyg trumpi ir po savęs palieka tik 
pernelyg miglotus prisiminimus, kad patys vieni galėtų įteigti 
žmonėms tokią svarbią tikėjimų sistemą. Tarp pasekmės ir prie- 
žasties esama aiškios disproporcijos. 

Klausimą komplikuoja tai, kad pati savaime sielos sąvoka 
neapėmė išlikimo sampratos, o, regis, veikiau ją atmetė. Iš tikrų- 
jų, matėme, kad siela, nors ir visai atsiskyrusi nuo kūno, vis dėl- 
to vertinama kaip griežtai su juo susijusi būtybė: ji sensta, kai 
sensta jisai, kenčia nuo visų ligų, kurios jį kamuoja; tad turėtų 
atrodyti natūralu, kad ji drauge su kūnu miršta. Bent jau būtų 
reikėję tarti, kad siela liaujasi egzistavusi tą akimirką, kai kūnas 
galutinai praranda savo pirminį pavidalą, kai nelieka nieko iš 
to, kas jis buvo. Ir vis dėlto kaip tik tą akimirką sielai atsiveria 
naujas gyvenimas. 

Vien tik mitai, kuriuos prieš tai išdėstėme, galėtų paaiškinti 
šį tikėjimą. Matėme, kad naujagimių sielos yra arba sentėvių sie- 
lų pasireiškimas, arba tos pačios persikūnijusios sielos. Bet tam, 
kadjos galėtų arba persikūnyti, arba tolydžio naujai pasireikšti, 
jos turėjo pergyventi savo pirmuosius šeimininkus. Tad iš tiesų 


126 Šiuo klausimu žr. mūsų Suicide, p. 233 ir toliau. 

atrodo, jog mirusiųjų išgyvenimas buvo pripažintas norint pa- 
aiškinti Žmogaus gimimą. Pirmykštis žmogus neįsivaizduoja vi- 
sagalio dievo, prišaukiančio sielas iš nebūties. Jis mano, kad 
sielas galima sukurti tik iš sielų. Tad tos, kurios gimsta, tegali 
būti naujos formos tų, kurios jau buvo; vadinasi, šios privalo 
egzistuoti ir toliau, kad galėtų susiformuoti kitos. Galų gale tikė- 
jimas sielų nemirtingumu yra vienintelis būdas Žmogui išsiaiš- 
kinti sau pačiam vieną faktą, negalintį išsprūsti iš jo akiračio: 
grupės gyvenimo nenutrūkstamumą. Žmonės miršta; bet klanas 
išlieka. Taigi jėgos, sudarančios jo gyvastį, privalo būti tokios 
pat nenutrūkstamos. O šios jėgos yra sielos, įkvepiančios gyvy- 
bę atskiriems kūnams, nes grupė pasireiškia jose ir per jas. Dėl 
šios priežasties jos privalo gyvuoti. Netgi būtina, kad gyvuoda- 
mosjos liktų tolygios pačios sau; kadangi klanas visuomet išlai- 
ko savo būdingą veidą, dvasinė substancija, iš kurios jis sudary- 
tas, turi būti suvokiama kaip kokybiškai nekintama. Kadangi tai 
visuomet tas pats klanas su tuo pačiu toteminiu pradu, tai turi 
būti tos pačios sielos, nes sielos tėra susiskaidęs ir pasidalijęs 
toteminis pradas. Tad esama tarytum kokios daigios mistinio 
pobūdžio plazmos, perduodamos iš kartos į kartą ir sukurian- 
čios, ar bent taip manoma, dvasinę klano vienybę laiko tėkmėje. 
Ir šiam tikėjimui, nors ir simbolinio pobūdžio, nestinga objekty- 
vios tiesos. Juk jei grupė nėra nemirtinga tik absoliučia šio Žo- 
džio prasme, vis dėlto teisybė, kad ji gyvuoja aukščiau individų, 
atgimsta ir persikūnija sulig kiekviena nauja karta. 

Šią interpretaciją patvirtina vienas faktas. Matėme, kad pa- 
gal Strehlow liudijimą aruntai išskiria dvi sielų rūšis: pirma, 
Alčeringos protėvių sielos, antra, sielos žmonių, kurie kiekvie- 
nu istorijos periodu sudaro gentį. Antrosios sielos kūnus teper- 
gyvena gana trumpą laiko tarpą; netrukus jos visiškai sunaiki- 
namos. Nemirtingos yra tik pirmosios - kaip jos nesukurtos, taip 
jos ir nežūva. Ojuk pažymėtina, kad jos taip pat yra vienintelės, 
kurių nemirtingumas būtinas grupės tęstinumui paaiškinti, nes 
joms, tik joms vienoms, atitenka funkcija užtikrinti klano ne- 
nutrūkstamumą - juk bet koks pastojimas yra jų darbas. Kitos 
sielos čia neatlieka jokio vaidmens. Vadinasi, sielos laikomos 
nemirtingomis tik tiek, kiek šis nemirtingumas parankus ko- 
lektyvinio gyvenimo tęstinumui paaiškinti. 

Tad priežastys, sužadinusios pirmykščius tikėjimus, susiju- 
sius su kitu gyvenimu, neturėjo ryšio su funkcijomis, kurias po- 
mirtinės institucijos gavo atlikti vėliau. Bet, sykį atsiradusios, 
jos tuoj pat buvo pradėtos naudoti tikslams, skirtingiems negu 
tie, kurie buvo pirmoji jų atsiradimo priežastis. Jau australų ben- 
druomenėse matome tas priežastis besiorganizuojančias šiuo 
tikslu. Beje, tam nereikėjo joms patirti esminių transformacijų. 
Taigi neabejotina, kad ta pati visuomeninė institucija nekeisda- 
ma prigimties gali paeiliui atlikti skirtingas funkcijas! 


VI 


Sielos samprata ilgai buvo ir iš dalies tebėra labai paplitusi as- 
menybės sampratos forma!*. Vadinasi, pirmosios šių sampratų 
genezė turi padėti mums suvokti, kaip susidariusi antroji. 

Iš to, kas aukščiau išdėstyta, išplaukia, kad asmenybės sąvo- 
ka yra dvejopų faktorių išdava. Vienas jų beasmenis: tai dvasi- 
nis pradas, kuris yra kolektyvo siela. Iš tiesų jis sudaro ir pačią 
individualių sielų substanciją. Ojukjis nėra kieno nors atskira, 
asmeninė savastis: jis yra kolektyvinio paveldo dalis; jame ir per 
jį susivienija visos sąmonės. Antra vertus, kad asmenybės būtų 
atskiros, turi įsikišti kitas faktorius, dalijantis šį pradą ir jį atski- 
riantis: kitaip tariant, reikalingas individualizuojantis faktorius. 
Šį vaidmenį atlieka kūnas. Kadangi kūnai nuo kits kito skiriasi, 
kadangi jie užima skirtingą vietą laike ir erdvėje, kiekvienas jų 
sudaro ypatingą aplinką, kur skirtingai užlūžta ir nusidažo ko- 
lektyviniai vaizdiniai. Taigi, jei visos sąmonės, esančios šiuose 


17 Gal bus paprieštarauta, kad vieningumas yra asmenybės savybė, tuo 
tarpu siela visuomet buvo suvokiama kaip daugybinė, gebanti skaidytis ir 
dalytis bemaž iki begalybės. Bet šiandien mes žinome, kad asmenybės vie- 
ningumas irgi sudarytas iš dalių, kad ji irgi geba skaidytis ir dalytis. Asme- 
nybės sąvoka neišnyksta vien dėl to, kad mes liovėmės ją suvokti kaip meta- 
fizinį, nedalų atomą. Taip pat esama labai paplitusių asmenybės koncepci- 
jų, radusių sau išraišką sielos sampratoje. Jos parodo, kad Žmonės visuo- 
met juto, jog Žmogaus asmuo nėra toks absoliučiai vieningas, kokiu jį laikė 
kai kurie metafizikai. 

kūnuose, žvelgia į tą patį pasaulį, dvasinę šios grupės vienybę 
sudaro minčių ir jausmų pasaulis, visos jos mato jį nevienodu 
kampu; kiekviena jį išreiškia savaip. 

Iš tų dviejų faktorių, vienodai būtinų, pirmasis, Žinia, nė kiek 
ne mažiau svarbus; juk būtent jis duoda pirmą dingstį sielos 
sampratai. Gali pasirodyti keista, kad asmenybės sąvokos gene- 
zėje toks svarbus vaidmuo teikiamas beasmeniam elementui. Ta- 
čiau filosofinė asmenybės sampratos analizė, kuri aplenkė, ir 
gerokai, sociologinę analizę, šia prasme pasiekė analogiškų re- 
zultatų. Leibnizas yra vienas tų filosofų, kurie aiškiausiai suvo- 
kia, kas yra asmenybė, nes monada pirmiausia yra asmeninė ir 
autonominė būtybė. Ir vis dėlto Leibnizui visų monadų turinys 
vienodas. Visos jos iš tiesų yra sąmonės, išreiškiančios tą patį 
objektą: pasaulį; o kadangi pats pasaulis tėra vaizdinių sistema, 
kiekviena atskira sąmonė apskritai tėra visuotinės sąmonės at- 
spindys. Tik kiekviena sąmonė pasaulį išreiškia savu požiūriu 
ir savaip. Šis perspektyvų skirtumas kyla iš to, kad monados yra 
skirtingai išsidėsčiusios viena kitos atžvilgiu ir jas sudarančios 
visuotinės sistemos atžvilgiu. 

Tą patį supratimą pateikia Kantas, tik kita forma. Jam asme- 
nybės pagrindas yra valia. Ojuk valia yra gebėjimas veikti su- 
tinkamai su protu, tuo tarpu protas yra tai, kas mumyse labiau- 
siai beasmeniška. Protas nėra mano protas; tai žmogiškasis pro- 
tas apskritai. Jis yra galia, kuri leidžia dvasiai pakilti aukščiau 
asmeniškumo, aukščiau atskirumo, individualumo, kad galė- 
tų mąstyti universaliai. Vadinasi, šia prasme galima pasakyti, 
jog tai, kas iš žmogaus padaro asmenybę, yra tai, per ką jis 
susilieja su kitais žmonėmis, tai, kas padaro iš jo žmogų, o ne 
tokį ir tokį Žmogų. Pojūčiai, kūnas - vienu žodžiu, visa, kas 
individualizuoja, Kanto, atvirkščiai, traktuojama kaip asme- 
nybės priešprieša. 

Ojuk diferenciacija nėra pagrindinė asmenybės savybė. As- 
muo - ne tik atskiras subjektas, skirtingas nuo visų kitų. As- 
muo taip pat ir pirmiausia būtybė, kuriai priskiriama santyki- 
nė autonomija sąveikaujant su aplinka, su kuria ji palaiko be- 
tarpiškiausią ryšį. Jis įsivaizduojamas kaip gebąs tam tikru mat- 
meniu judėti pats savaime: tai Leibnizas ir išreiškė kraštutiniu 
būdu, apie monadą sakydamas, kad ji esanti visiškai uždara 

išorei. Mūsų analizė leidžia suvokti, kaip ši koncepcija susifor- 
mavo ir kąji atitinka. 

Siela, iš tiesų simbolinė asmenybės išraiška, yra to paties po- 
būdžio. Nors glaudžiai susijusi su kūnu, ji, kaip manoma, iš 
pagrindų skirtinga ir todėl itin nepriklausoma. Gyvenimo eigoje 
ji gali laikinai kūną palikti, o mirus galutinai pasitraukia. Nors 
nuojo ir priklausydama, jinai pranoksta jį savo iškilumu. Siela 
gali iš kūno pasiskolinti išorinį pavidalą, per kurį individuali- 
zuojasi, tačiau nėra jam skolinga nieko esminio. Ojuk ši autono- 
mija, kurią visos tautos priskyrė sielai, nėra grynai iliuzinė, ir 
dabar mes žinome, koks yra viso to objektyvus motyvas. Tikra 
tiesa, kad elementai, tie, iš kurių suformuojama sielos samprata, 
ir tie, kurie sudaro kūno vaizdinį, yra kilę iš dviejų skirtingų ir 
nuo kits kito nepriklausomų šaltinių. Vieni susiklosto iš įspū- 
džių ir vaizdų, sklindančių iš visų organizmo taškų; kitus suda- 
ro mintys ir jausmai, kylantys iš visuomenės ir ją išreiškiantys. 
Tad pirmieji neišplaukia iš antrųjų. Vadinasi, esama mūsų pa- 
čių dalies, kuri nėra tiesiogiai priklausoma nuo organinio fakto- 
riaus: tai toji mūsų dalis, kuriai atstovauja visuomenė. Bendros 
pažiūros, kurias mūsų sąmonėje įspaudžia religija arba moks- 
las, dvasiniai vyksmai, kuriuos suponuoja šios pažiūros, tikėji- 
mai ir jausmai, sudarantys mūsų dvasinio gyvenimo pagrindą, 
visos tos aukštesnės psichinės veiklos formos, kurias mums su- 
žadina ir išugdo visuomenė, nėra vadovaujamos kūno, kaip mū- 
sų pojūčiai ir mūsų organinės būsenos. Kadangi, kaip parodė- 
me, vaizdinių pasaulis, kuriame rutuliojasi visuomeninis gyve- 
nimas, prisideda prie jo medžiaginio substrato, nors anaiptol iš 
jo neišplaukia, vadinasi, čia viešpataujantis determinizmas yra 
kur kas lankstesnis negu tas, kurio šaknys slypi mūsų audinių 
sandaroje, ir jis palieka veikiančiam asmeniui motyvuotą dides- 
nės laisvės įspūdį. Aplinkoje, kurioje mes šitaip judame, esama 
kažko skaidresnio ir lankstesnio: mes joje laisviau jaučiamės. 
Trumpai tariant, vienintelis mums įmanomas būdas išsivaduoti 
iš fizinių jėgų — tai joms priešpriešinti kolektyvines jėgas. 

Bet visa, ką mes paveldime iš visuomenės, yra mums bendra 
su panašiais į mus. Mes privalome būti tuo asmeniškesni, kuo 
labiau esame individualizavęsi. Abu šie terminai anaiptol nėra 
sinonimai: tam tikra prasme jie labiau vienas kitam prieštarauja 

negu vienas kitą apima. Aistra individualizuoja ir vis dėlto pa- 
vergia. Mūsų pojūčiai iš esmės yra individualūs, bet kuo labiau 
mes išsilaisvinę iš pojūčių, kuo labiau sugebame mąstyti ir veik- 
ti sąvokomis, tuo ryškesnės asmenybės esame. Vadinasi, tie, ku- 
rie pabrėžia visa tai, kas individe yra visuomeninio, neketina 
dėl to neigti ar menkinti asmenybės. Jie tik atsisako sutapatinti 
ją su individualizacijos faktu!?š. 


"8 Dėl to mes neneigiame individualaus faktoriaus reikšmės: mūsų nuo- 
mone, jis paaiškinamas lygiai taip pat paprastai, kaip ir jo priešingybė. Jei 
esminį asmenybės elementą sudaro tai, kas mumyse yra visuomeninio, tai, 
kita vertus, visuomeninis gyvenimas čia gali būti tik tuomet, kai atskiri 
individai susivienija, ir tas gyvenimas tuo turiningesnis, kuo daugiau jų yra 
ir kuo labiau jie vienas nuo kito skiriasi. Taigi individualus faktorius yra 
beasmenio faktoriaus sąlyga. Atvirkštinis reiškinys ne ką mažiau įtikimas, 
nes pati visuomenė yra svarbus individualių diferenciacijų šaltinis (žr. Divi- 
sion du travail social, 3“ ėdition, p. 627 ir toliau). 

Devintas skyrius 


Dvasių ir dievų sąvoka 


Sulig dvasios sąvoka mes peržengiame beasmenių jėgų ratą. Bet 
jau australų religijos pripažįsta aukščiau sielos esant mitines 
aukštesnės kategorijos būtybes: dvasias, didvyrius švietėjus ir 
net apskritai dievus. Nesigilinant į mitologijos detales mums 
reikia bent jau išsiaiškinti, kokiu pavidalu tos trys dvasinių bū- 
tybių kategorijos pasireiškia Australijoje ir koks jų ryšys su reli- 
ginės sistemos visuma. 


Siela nėra dvasia. Ji įkalinta apibrėžtame organizme; nors ir ga- 
lėdama tam tikrais momentais iš jo išeiti, paprastai ji ten įkalin- 
ta. Galutinai ištrūksta tik po mirties; be to, matėme, kaip sunkiai 
įvyksta tas atsiskyrimas. O dvasia, nors dažnai glaudžiai susi- 
jusi su atskiru objektu - šaltiniu, uola, medžiu, žvaigžde ir t. t., 
nors daugiausia ten įsikūrusi, bet gali nuo to objekto kiek nori 
nutolti ir nepriklausomai egzistuoti erdvėje. Be to, jos veikimo 
ratas platesnis. Ji gali paveikti visus individus, kurie priartėja 
priejos ar prie kurių priartėja ji pati. Siela, priešingai, turi įtakos 
tik tam kūnui, kuriam įkvepia gyvybę; labai retai kada savo že- 
miškojo gyvenimo kelyje jai pasitaiko paveikti pašalinius sub- 
jektus. 

Bet jeigu siela ir neturi skiriamųjų dvasios savybių, jinai jas, 
bent jau iš dalies, įgauna per mirtį. Išsivadavusi iš kūno ir dar 
naujai neįsikūnijusi, ji jau turi tokią pat veiksmų laisvę kaip dva- 
sia. Žinoma, kai gedulingos apeigos jau atliktos, ji, manoma, 
iškeliaujanti į sielų šalį; bet pirmiausia ji gana ilgą laiko tarpą 
lieka prie kapo. Ir kaijau galutinai atsitolina, ji, manoma, tebeslan- 
kioja apie stovyklą, po brūzgynus!. Paprastai ji įsivaizduojama kaip 


"Roth, Superstition, Magic ir t. t., $ 65, 68; Spencer et Gillen, Nat. Tr., 
p. 514, 516. 

būtybė veikiau geranoriška, ypač gyviems savo šeimos nariams: 
netgi matėme, kad tėvo siela ateina padėti savo vaikams ar vai- 
kaičiams augti. Tačiau kartais ji pasirodo iš tiesų Žiauri; viskas 
priklauso nuo jos nuotaikos ir nuo to, kaip gyvieji su ja elgiasi“. 
Todėl patartina, ypač moterims ir vaikams, jei nori išvengti pa- 
vojingų susitikimų, nesibastyti naktį už stovyklos*. 

Vis dėlto vėlė nėra tikra dvasia. Pirmiausia jos galia tedaro 
tik ribotą poveikį; be to, ji neturi apibrėžtų funkcijų. Tai klajoklė, 
kuriai nėra patikėta jokia konkreti užduotis, nes mirtis kaip tik 
pasireiškia tuo, kad pastato ją už bet kokių įprastų ribų; paly- 
ginti su gyvaisiais tai lyg kokia atstumtoji. Dvasia, priešingai, 
visuomet turi tam tikro pobūdžio galią ir pagal tai netgi yra api- 
būdinama: jai pavaldi tam tikra kosminių ar visuomeninių reiš- 
kinių tvarka; ji pasaulio sistemoje turi atlikti daugiau ar mažiau 
apibrėžtą funkciją. 

Esama sielų, kurios atitinka šitą dvigubą sąlygą; tokia siela 
yra dvasia tikrąja šio žodžio prasme. Žmonių vaizduotė šių mi- 
tinių personažų sielas įkurdino laiko ištakose - aruntų Alčerin- 
gos ar Altjiranhamitjinos žmones, Ero ežero genčių mura muras, 
kurnajų mukkurnajus ir t. t. Tam tikra prasme tai irgi sielos, nes 
jos, manoma, kadais įkvėpusios gyvybę kūnams, nuo kurių tam 
tikru metu atsiskyrė. Tačiau net tada, kai gyveno žemiškąjį gyve- 
nimą, jos, kaip matėme, jau turėjo ypatingų galių; turėjo maną, 
pranašesnę už paprastų Žmonių maną, ir ją išsaugojo. Be to, 
joms skirtos konkrečios funkcijos. 

Pirmiausia, ar pripažintum Spencerio ir Gilleno, ar Strehlow 
versijas, joms patikėtas periodiškas klano papildymas. Joms pa- 
valdus pastojimo reiškinys. 

Kai pastojimu jau pasirūpinta, protėvio užduotis dar nebaig- 
ta. Jam privalu naujagimį globoti. Vėliau, vaikui jau tapus vyru, 
protėvis lydi jį į medžioklę, varo jam žvėris, per sapnus įspėja jį 
apie gresiančius pavojus, saugo nuo priešų ir t. t. Šiuo atžvilgiu 
Strehlow visiškai pritaria Spenceriui ir Gillenui*. Tiesa, kils 


* Spencer et Gillen, Nat. Tr., p. 515, 521; Dawson, Austral. Aborig., p. 58; 
Roth, Superstition ir t. t., $ 67. 

> Spencer et Gillen, Nat. Tr., p. 517. 

* Strehlow, II, p. 76 ir past. 1; Spencer et Gillen, Nat. Tr., p. 514, 516. 

klausimas, kaip Spencerio ir Gilleno versijoje protėvis gali atlik- 
ti šią funkciją: juk jei jis įsikūnija pastojimo momentu, regis, tu- 
rėtų susilieti su kūdikio siela, vadinasi, negalėtų saugoti jos iš 
šalies. Tačiau iš tikrųjų visas ištisai jis neįsikūnija, tik susidveji- 
na. Viena jo dalis prasiskverbia į moters kūną ir jį apvaisina, 
kita dalis ir toliau lieka išorėje ir specialiu arumburingos vardu 
eina dvasios globėjos pareigas". 

Matome, kokia artima šios protėvio dvasios giminystė su 
lotynų genius ir graikų čaiuov“. Pasireiškia visiškas funkcinis 
tapatumas. Genius - pirmiausia tas, kuris gimdo, gui gignit; jis 
išreiškia ir įkūnija gimdomąją galią?. Bet drauge tai atskiro in- 
divido, su kuriuo jis susijęs, globėjas, vadovas*. Galų gale jis 
susilieja su pačia to individo asmenybe; jis atstovauja visumai 
to individo polinkių ir tendencijų ir suteikia jam skirtingą veidą 
tarp kitų Žmonių". Iš čia išplaukia žinomas posakis indulgere 
genio, defraudare genium: elgtis pagal savo tikrąją prigimtį. Genius 
yra kita forma, pačios individo sielos antrininkas. Tą įrodo ir 
dalinė genius ir manes sinonimija'?. Manes yra genius po mirties, 
bet taip pat tai, kas pergyvena velionį, -jo siela. Lygiai taip arunto 
siela ir protėvio dvasia, kuri yra jo genius, tėra du skirtingi tos 
pačios būtybės aspektai. 

Protėvis konkrečiu būdu nusakomas ne tik sąryšingai su žmo- 
nėmis, bet ir sąryšingai su daiktais. Nors sakoma, kad jo tikrasis 
būstas esąs po žeme, tikima, kad jis tolydžio lankosi ten, kur yra 
medis arba uola nanja, vandens duburys, staiga atsiradęs kaip 
tik ten, kurjis prasmego po žeme baigęs savo pirmąjį gyvenimą. 
Kadangi tas medis ar ta uola, manoma, atstovaują didvyrio kū- 
nui, įsivaizduojama, kad pati jo siela be paliovos čionai sugrįžta ir 
šičia daugiau mažiau nepertraukiamai gyvena; religinė pagarba, 


? Spencer et Gillen, Nat. Tr., p. 513. 

* Šiuo klausimu žr. Negrioli, Dei Genii presso i Romani; straipsnius Daimon 
ir Genius žr. Diction, des Ant.; Preller, Roemische Mythologie, I, p. 195 ir toliau. 

" Negrioli, p. 4. 

š Ibid., p. 8. 

* Ibid., p. 7. 

"0 Ibid., p. 11. Plg. Samter, Der Ursprung des Larencultus, in Archic f. Reli- 
gionswissenschaft, 1907, p. 368-393. 

kurią tos vietos įkvepia, paaiškinama šios sielos buvimu. Nie- 
kas negali nulaužti medžio nanja šakos neužsitraukdamas pa- 
vojaus sunegaluoti!!. „Kadaise už jo nukirtimą ar aplaužymą 
buvo baudžiama mirtimi. Negalima užmušti žvėries ar paukš- 
čio, radusio čia priebėgą. Privalu gerbti net aplinkines giraites: 
vejos negalima deginti. Su uolomis taip pat reikia pagarbiai elg- 
tis. Draudžiama jas perkelti ir skaldyti“ "“. Kadangi toks sakra- 
lus pobūdis priskiriamas protėviui, šisai pasirodo kaip to me- 
džio, uolos, to vandens duburio, šaltinio dvasia!*. Jei tik taria- 
ma, kad šaltinis turįs kažkokių ryšių su lietumi!“, jis taps lietaus 
dvasia. Taigi tos pačios sielos, kurios tarnauja kaip žmonių dva- 
sios globėjos, drauge atlieka beasmenes funkcijas. Žinoma, bū- 
tent šitaip reikia suprasti Rotho tekstą, pagal kurį šiauriniame 
Kvinslende gamtos dvasios esančios mirusiųjų sielos, savo bu- 
veine pasirinkusios girias ar olas“. 

Taigi šiuo atveju dvasinės būtybės yra kas kita negu sielos 
klajoklės be jokio apibrėžto veiksmingumo. Strehlow jas vadina 
dievais!“; tačiau šis Žodis netinkamas, bent jau diduma atvejų. 
Juk tuomet tokioje bendruomenėje kaip aruntų, kur kiekvienas 
turi savo protėvį globėją, dievų būtų tiek pat ar daugiau, negu 
yra individų. Suteikti dievo vardą sakraliai būtybei, kuri turi tik 
vieną išpažinėją, reikštų sukelti painiavą terminijoje. Tiesa, gali 
atsitikti, jog protėvio figūra taip išaugtų, kad imtų panėšėti į 
dievybės figūrą. Varamungų gentyje, kaip sakėme"', visas kla- 
nas laikomas kilusiu iš vienui vieno protėvio. Lengva paaiškin- 
ti, kad tam tikromis sąlygomis tas kolektyvinis protėvis galėjo 


" Schulze, loc. cit., p. 237. 

"* Strehlow, I, p. 5. Plg. Spencer et Gillen, Nat. Tr., p. 133; Gason, in Curr, 
II, p. 69. 

* Žr. Howitt (Nat. Tr., p. 182) atvejį: Mura mura laikoma kai kurių 
terminių šaltinių dvasia. 

* Nori. Tr., p. 313-314; Mathew, Journ. of R. S. of N. S. Wales, XXXVIII, p. 
351. Taip pat djerių gentyje yra Mura mura, kurio funkcija - sukelti lietų 
(Howitt, Nat. Tr., p. 798-799). 

"* Roth, Superstition ir t. t, $ 67. Plg. Dawson, p. 58. 

** Strehlow, I, p. 2 ir toliau. 

"Žr. aukščiau, p. 277-278. 

tapti kolektyviniu garbinimo objektu. Lygiai taip atsitiko su gy- 
vate Volunkva“. Tas mitinis padaras, iš kurio esą kilęs to paties 
vardo klanas, manoma, ir toliau gyvena vandens duburyje, kurį 
gaubia religinė pagarba. Todėl jis yra objektas kulto, kurį klanas 
kolektyviai atlieka: tam tikrais ritualais stengiamasi jam įtikti, 
pelnyti jo palankumą, jam skiriamos lyg ir kokios maldos ir t. t. 
Vadinasi, galima pasakyti, kad jis yra tarsi klano dievas. Bet tai 
labai išimtinis atvejis, unikalus netgi pagal Spencerį ir Gilleną. 
Paprastai žodis „dvasios“ yra vienintelis, tinkamas nusakyti 
protėvių asmenybėms. 

O ši koncepcija susiformavo remiantis visu tuo, kas išdėstyta 
aukščiau. 

Kaip parodėme, pripažinus atskirų sielų egzistenciją, neįma- 
noma buvojos suvokti neįsivaizduojant, kad daiktų prade glūdi 
originalus pamatas pagrindinių sielų, iš kurių kilo visos kitos 
sielos. O juk šios pirmavaizdės sielos būtinai turėjo būti suvo- 
kiamos kaip talpinančios savyje kiekvienos religinės jėgos šalti- 
nį; nes kadangi vaizduotė toliau nebesiekia, tai išjų, vien tik iš 
jų, esą kilę visi sakralūs daiktai, kulto įrankiai, klano nariai, 
toteminės rūšies gyvūnai. Jos įkūnija visą religingumą, išsisklai- 
džiusį gentyje ir pasaulyje; štai kodėl joms priskiriamos galios, 
gerokai pranašesnės už tas, kurias turi paprastos Žmonių sie- 
los. Beje, laikas, vien tik laikas, padidina ir sustiprina sakrali- 
nes daiktų savybes. Labai sena čuringa įkvepia kur kas daugiau 
pagarbos negu nauja čuringa; jai priskiriama daugiau privalu- 
mų“. Joje tarytum susikaupė ištisų kartų, ją naudojusių, ja ma- 
nipuliavusių, pagarba. Dėl tos pačios priežasties personažai, kurie 
nuo amžių glūdumos yra mitų, pagarbiai perduodamų iš lūpų į 
lūpas, objektai ir kurie vykstant apeigoms tolydžio atgaivinami 
žmonių vaizduotėje, neišvengiamai užėmė išskirtinę vietą. 

Bet kaip atsitiko, kad, užuot likę už visuomenės ribų, jie tapo 
nuolatiniais jos nariais? 

Mat kiekvienas individas yra kokio nors protėvio antrinin- 
kas. O kai dvi būtybės yra tokios giminingos, jos, aišku, suvokia- 
mos kaip vieningos; kadangijos kilusios iš tos pačios prigimties, 


8 North. Tr., sk. VII. 
P Spencer et Gillen, North. Tr., p. 277. 

tai, kas paveikia vieną, regis, turi būtinai paveikti ir kitą. Šitaip 
mitinių protėvių grupė moraliniu ryšiu buvo susieta su gyvųjų 
bendruomene; tiek vieniems, tiek kitiems buvo priskirti tie patys 
interesai ir tos pačios aistros; jie buvo laikomi sąjungininkais. 
Tik kadangi mitinių protėvių orumas buvo prakilnesnis už gy- 
vųjų bendruomenės orumą, ši sąjunga visuomenės akyse virto 
ryšiu tarp aukštesniųjų ir žemesniųjų, tarp globėjų ir globotinių, 
tarp geradarių ir remiamųjų. Šitaip atsirado toji įdomi sąvoka: 
dvasia globėja, susijusi su kiekvienu individu. 

Išsiaiškinti, kaip protėvis užmezgė ryšius ne tik su žmonė- 
mis, bet ir su daiktais, gali būti kebliau, nes iš pirmo žvilgsnio 
nematyti, koks ryšys gali sieti tokio pobūdžio asmenį ir medį 
arba uolą. Tačiau informacija, kurią gavome iš Strehlow, patei- 
kia bentjau įtiketiną šios problemos sprendimą. 

Tie medžiai ir uolos nėra išsidėstę bet kuriose genties teritori- 
jos vietose, o labiausiai susibūrę apie šventyklas, pagal Spencerį 
ir Gilleną vadinamas ertnatulunga, pagal Strehlow - arknanaua, 
kur laikomos klano čuringos??. Žinome, kokia pagarba šios vie- 
tos apgaubtos vien dėl to, kad čia laikomi brangiausi kulto įran- 
kiai. Kiekviena jų visur aplink save spinduliuoja šventumą. 
Todėl aplinkiniai medžiai, uolos atrodo tarytum šventi, drau- 
džiama juos naikinti arba niokoti, bet koks smurtas prieš juos 
yra šventvagystė. Tas sakralinis pobūdis iš tiesų atsirado dėl 
paprasčiausio psichinio užkrato, bet čiabuvis, norėdamas tai 
suvokti, yra priverstas pripažinti, kad tie įvairūs objektai turi 
ryšius su būtybėmis, kuriose jis įžvelgia visos religinės galios 
šaltinį, tai yra su Alčeringos protėviais. Iš čia atsiradusi mū- 
sų Minėta mitų sistema. Įsivaizduota, kad kiekviena ertnatu- 
lunga žymi vietą, kur po žeme prasmegusi protėvių grupė. 
Piliakalniai, medžiai, kylantys virš žemės, atstovaują jų kū- 
nams. Bet kadangi siela dažniausiai išsaugo tarytum kokią gi- 
minystę su kūnu, kuriame ji gyveno, natūraliai imta tikėti, kad 
tos protėvių sielos ir toliau ten lankosi, ypač tose vietose, kur 
gyveno jų medžiaginis apvalkalas. Taigi jos įkurdintos tuose 
medžiuose, tose uolose, vandens duburiuose. Kiekviena jų, ir 


* Strehlow, I, p. 5. 

toliau likdama globoti konkretų individą, buvo paversta lyg ir 
kokiu genius loci ir gavo jo funkcijas*!. 


Taip išaiškintos šios koncepcijos leidžia mums suprasti tote- 
mizmo formą, kurią iki šiol turėjome palikti nepaaiškintą: indi- 
vidualųjį totemizmą. 

Individualus totemas iš esmės apibūdinamas dviem tokio- 
mis savybėmis: 1) tai gyvūno ar augalo pavidalo būtybė, kurios 
funkcija - globoti individą; 2) šio individo likimas ir jo globėjo 
likimas yra glaudžiai susiję: viskas, kas ištinka antrąjį, atsilie- 
pia ir pirmajam. O juk protėvių dvasios, apie kurias ką tik buvo 
kalbėta, atitinka tą patį apibrėžimą. Jos irgi, bent jau dalinai, 
kilusios iš augalų ir gyvūnų pasaulio. Jos irgi yra dvasios globė- 
jos. Galų gale kiekvieną individą su jo protėviu globėju sieja sim- 
patija. Iš tiesų, medis nanja, mistinis to protėvio kūnas, negali 
būti sunaikintas Žmogui nepajutus jam iškilusios grėsmės. Tie- 
sa, tikėjimas šiandien silpsta. Tačiau Spenceris ir Gillenas jį dar 
regėjo; šiaip ar taip, jie tvirtina, jog kadaise jis buvęs visuotinis**. 

Tapatumu pasižymi netgi smulkus dviejų koncepcijų išdės- 
tymas. 

Protėvių sielos įsikūrusios medžiuose ar uolose, kurie, ma- 
noma, esą šventi. Euahlajų gentyje taip pat tikima, kad gyvūno, 
kuris yra individualus totemas, dvasia gyvena medyje ar akme- 
nyje“. Tas medis ar akmuo šventi: išskyrus totemo savininką, 


*! Tiesa, esama medžių ir uolų nanja, kurie nėra išsidėstę aplink artnatu- 
lungą; jie pasklidę po įvairias teritorijos vietas. Sakoma, kad tai vietos, kur 
koks atsiskyręs protėvis prasmegęs po žeme, netekęs galūnės, nukraujavęs 
ar pamiršęs čuringą ir ji virtusi arba medžiu, arba uola. Bet tų toteminių 
pozicijų reikšmė antraeilė; Strehlow jas vadina kleinere Totemplūtze (I, p. 4-5). 
Galima tarti, kad jos įgauna šį pobūdį tik per analogiją su pagrindiniais 
toteminiais centrais. Medžiai, uolos, dėl kokios nors priežasties panašūs į 
tuos, kurie aptinkami tam tikrų ertnatulungų kaimynystėje, įkvepia analo- 
giškus jausmus, todėl mitas, susikūręs dėl antrųjų, apima ir pirmuosius. 

Nat. Tr., p. 139. 

S Parker, The Euahlayi, p. 21. Paprastai tam skirtas medis yra vienas tų, 
kurie figūruoja tarp individo pototemių. Toks pasirinkimas paaiškinamas 
tuo, kad, būdami tos pačios šeimos kaip šis individas, jie privalo būti labiau 
linkę teikti jam paramą (Ibid., p. 29). 

niekas neturi teisės jų prisiliesti; o be to, jeigu tai akmuo ar uola, 
draudimas yra visuotinis“. Todėl tai tikros užuobėgos. 

Galų gale matėme, kad individuali siela tėra kitas protėvio 
dvasios aspektas; toji dvasia, Strehlow žodžiais tariant, tam tik- 
ra prasme yra antrasis aš“. Taip pat pagal Mrs. Parker pasaky- 
mą individualus euahlajų totemas, vadinamas junbeai, yra indi- 
vidoalter ego: „Žmogaus siela yra jo junbeai, ojo junbeai siela yra 
jame““*. Tad iš esmės tai viena siela dviejuose kūnuose. Tų dvie- 
jų sąvokų giminystė tokia artima, kad kartais jos išreiškiamos 
tuo pačiu žodžiu. Taip yra Melanezijoje ir Polinezijoje: atai Mo- 
tos saloje, tamaniu Auroros saloje, talegia Motlaw išreiškia sykiu 
individo sielą ir jo asmeninį totemą*. Taip pat ir su aitu Samojo- 
je?ė. Juk individualus totemas tėra išorinis, regimas pavidalas 
savęs paties, asmens, kurio siela yra neregimas, vidinis pavida- 
las". Taigi individualus totemas turi visas pagrindines protėvio 
globėjo savybes ir atlieka tą patį vaidmenį; jo ir kilmė ta pati, jis 
kilęs iš tos pačios sampratos. 

Vieną ir kitą iš tiesų sudaro susidvejinusi siela. Totemas, kaip 
ir protėvis, yra individo siela, bet turinti išorinę išraišką ir apdo- 
vanota galiomis, pranašesnėmis už tas, kurios, kaip tariama, 
esančios organizmo viduje. O juk šis susidvejinimas yra psicho- 
loginės būtinybės produktas, nes jis tik išreiškia sielos prigimtį, 
kuri, kaip matėme, yra dvilypė. Tam tikra prasme ji mūsiškė: ji 
išreiškia mūsų asmenybę. Bet drauge ji yra greta mūsų, nes tiktai 
pratęsia mumyse religinę jėgą, kuri yra mums išoriška. Mes ne- 
galime visiškai su ja susilieti, nes priskiriame jai tobulumą ir 
iškilumą, per kuriuos ji pakyla aukščiau mūsų ir mūsų empiri- 
nės individualybės. Vadinasi, mumyse pačiuose yra ištisa dalis, 
kurią mes siekiame perkelti į mūsų išorę. Toks savęs suvokimo 
būdas taip įsitvirtinęs mūsų prigimtyje, kad mes negalime jo iš- 
vengti net tuomet, kai bandome apie save galvoti nepasitelkę 


* Ibid., p. 36. 

“ Strehlow, II, p. 81. 

* Parker, Op. cit., p. 21. 

“ Codrington, The Melanesians, p. 249-253. 

* Turner, Samoa, p. 17. 

* Tokius pat posakius vartoja Codringtonas (p. 251). 

jokio religinio simbolio. Mūsų moralinė sąmonė yra tarytum bran- 
duolys, apie kurį susiformavusi sielos sąvoka, ir vis dėlto, kai ji 
mums byloja, daro įspūdį išorinės, už mus aukštesnės galios, 
kuriančios mums įstatymą ir mus teisiančios, bet kartu pade- 
dančios mums ir mus palaikančios. Kai ji mums pritaria, mes 
jaučiamės stipresni prieš gyvenimo išbandymus, tikresni perga- 
le, visai kaip australas, pasitikintis savo protėviu ar savo asme- 
niniu totemu, jaučiasi stipresnis prieš savo priešus“. Taigi kai 
kalbama apie romėnų genius, individualų totemą arba Alčerin- 
gos protėvį, jaučiama tų skirtingų sampratų pagrinduose esant 
kažką objektyvaus; štai kodėl įvairiomis formomis jos išsilaikė 
iki mūsų dienų. Viskas atrodo taip, lyg mes iš tiesų turėtume dvi 
sielas; vieną, esančią mumyse ar veikiau kuri yra mes; kitą, esan- 
čią aukščiau mūsų, kurios paskirtis - kontroliuoti ir talkinti 
pirmajai. Frazeris aiškiai suvokė, kad individualiame toteme 
pasireiškė išorinė siela; bet jis manė, kad šis išoriškumas yra 
magiškos gudrybės ir klastos vaisius. Iš tikrųjų tas išorišku- 
mas įpintas į pačią sielos sampratos struktūrą?!. 


* Toks glaudus ryšys tarp sielos, dvasios globėjos ir moralinės individo 
sąmonės ypatingai išryškėja kai kuriose Indonezijos tautelėse. „Viena iš 
septynių Tobabatako sielų palaidota su placenta; mieliausiai įsikūrusi toje 
vietoje, ji gali ją palikti, kad perspėtų individą ar išreikštų jam savo pritari- 
mą, kai šis gerai elgiasi. Taigi tam tikra prasme ji atlieka moralinės sąmonės 
vaidmenį. Vis dėlto jos įspėjimai susiję ne tik su moraliniais poelgiais. Ji 
vadinama jaunesniu sielos broliu, kai placenta vadinama vyresniu kūdikio 
broliu... Per karą ji įkvepia Žmogui drąsą stoti prieš savo priešą“ (Warneck, 
Der bataksche Ahnen und Geisterkult in Allg. Missionszeitschrift, Berlin, 1904, 
p. 10. Plg. Kruijt, Het Animisme in den indischen Archipel, p. 25). 

" Liktų išsiaiškinti, kodėl, pradedant nuo tam tikro evoliucijos momen- 
to, toks sielos susidvejinimas įvyko greičiau individualaus totemo negu pro- 
tėvio globėjo pavidalu. Klausimas galbūt įdomus veikiau etnografiniu negu 
sociologiniu požiūriu. Vis dėlto štai kaip galima įsivaizduoti, kokiu būdu, 
matyt, bus įvykęs šis pakeitimas. 

Individualus totemas tikriausiai pradžioje atliko tiesiog papildomą vaid- 
menį. Individai, kurie troško įgyti didesnių galių nei paprastų žmonių ga- 
lios, nepasitenkino ir negalėjo pasitenkinti vien tik protėvio globa; tad jie 
stengėsi įsitaisyti kitą tokio pobūdžio talkininką. Štai taip euahlajų žyniai 
vieninteliai turėjo ar galėjo įsigyti individualų totemą. Kadangi, be šito, kiek- 

II 


Dvasios, apie kurias ką tik buvo kalbėta, iš esmės yra geradarės. 
Žinoma, kartais joms tenka griežtai bausti žmogų, jei šis su jo- 
mis elgiasi ne taip, kaip dera““, bet jų paskirtis nėra daryti bloga. 

Tačiau pati savaime dvasia gali tarnauti tiek blogiui, tiek gė- 
riui. Štai kodėl prieš dvasias talkininkes ir globėjas susidarė blo- 
gųjų dvasių klasė; jų įtaka Žmonės aiškina nuolatines negan- 
das, nuo kurių kenčia: košmarus““, ligas**, viesulus ir audras“ ir 
t. t. Suprantama, tai nereiškia, jog visos tos žmonių nelaimės 
pasirodė tokios nepaprastos, kad negalėjo būti paaiškintos ki- 
taip negu antgamtinių jėgų poveikiu; o visos tos jėgos tuomet 
buvo suvokiamos religiniu pavidalu. Religinis pradas laikomas 
gyvybės šaltiniu; tad logiška buvo su tokiu pat pradu susieti 
visus įvykius, kurie drumsčia gyvenimą ar jį griauna. 

Tos grėsmingos dvasios, regis, iš tiesų buvo suvokiamos pa- 
gal tą patį modelį kaip ir palankios dvasios, apie kurias ką tik 
kalbėjome. Jos įsivaizduojamos gyvūnų ar pusiau gyvūnų, pu- 
siau Žmonių pavidalu“; tačiau, aišku, linkstama joms suteikti 
milžinišką didumą ir atgrasią išvaizdą“. Manoma, kad jos, visai 


vienas jų dar turi kolektyvinį totemą, jis mano turįs keletą sielų. Bet tokioje 
sielų gausoje nėra nieko keisto: tokia yra aukštesnių jėgų sąlyga. 

Tik kai kolektyvinis totemizmas išnyko ir dėl to sąmonėje pradėjo blėsti 
protėvio globėjo samprata, būtinai prireikė susikurti kitą dvigubos sielos, 
kuri ir toliau buvo juntama, prigimties įvaizdį. Samprata, kad už individu- 
alios sielos esama kitos, kuriai patikėta pirmąją globoti, išliko. Kadangi pats 
gimimo faktas tos globėjiškos galios nebesąlvgojo, pasirodė savaime su- 
prantama jos atskleidimui panaudoti priemones, analogiškas toms, kurio- 
mis naudojasi Žyniai, užmegzdami ryšius su jėgomis, kurių paramą užsi- 
tikrina. 

2 Žr. pavyzdžiui, Strehlow, II, p. 82. 

“ Wyatt, Adelaide and Encounter Bay Tribės, in Woods, p. 168. 

“ Taplin, The Narrinyeri, p. 62-63; Roth, Superstition ir t. t, $ 116; Howvitt, 
Nat. Tr., p. 356, 358; Strehlow, p. 11-12. 

“ Strehlow, I, p. 13-14; Dawson, p. 49. 

* Strehlow, I, p. 11-14; Eylmann, p. 182, 185; Spencer et Gillen, North. Tr., 
p. 211; Schūrmann, The Aborig. Tr. of Port Lincoln in Woods, p. 239. 

* Evlmann, p. 182. 

kaip protėvių sielos, gyvenančios medžiuose, uolose, vandens 
duburiuose, požeminėse olose“. Daugelis jų mums vaizduoja- 
mos kaip Žmonių sielos, gyvenusios žemiškąjį gyvenimą??. Ypač 
apie aruntus Spenceris ir Gillenas aiškiai sako, kad tos blogo- 
sios dvasios, žinomos Orunča vardu, esančios Alčeringos būty- 
bės*?. Mitinės epochos personažai iš tiesų buvo skirtingo būdo: 
kai kurie pasižymėjo žiauriais ir piktais instinktais, kuriuos iš- 
laikė ir dabar*!; kiti iš prigimties buvo menko sudėjimo, liesi ir 
sunykę; tad kai jie prasmego po žeme, uolos nanja, kurios iš jų 
atskilo, pradėtos laikyti žalingos įtakos židiniais**. 

Jie tik skiriasi nuo savo vienarūšių Alčeringos didvyrių ypa- 
tingomis savybėmis. Jie nepersikūnija; tarp gyvųjų niekas nie- 
kuomet jiems neatstovauja; jie neturi žmogiškų palikuonių“. Kai 
iš tam tikrų požymių sprendžiama, kad kūdikis yra jų triūso 
vaisius, vos tik gimęs jis nugalabijamas*. Kita vertus, jie nepri- 
klauso jokiam konkrečiam toteminiam centrui; jie yra už visuo- 
menės ribų“. Pagal visus šiuos bruožus atpažįstama, jog tai ga- 
lios, kur kas labiau magiškos negu religinės. Ir iš tiesų, jos pir- 
mučiausia siejamos su Žyniu; labai dažnai jis iš jų semiasi savo 
galią“. Taigi čia pasiekėme tašką, kur pasibaigia religijos ir 


8 Mathew, Journ. of R. S. of N. S. Wales, XXXVIII, p. 345; FHison et Howitt, 
Kamilaroi a. Kurnai, p. 467; Strehlow, I, p. 11. 

* Roth, Superstition ir t. t., $ 115; Eylmann, p. 190. 

* Nat. Tr., p. 390-391. Strehlow blogąsias dvasias vadina erintja; šis 
žodis ir žodis „orunča“ yra neabejotinai lygiaverčiai. Vis dėlto skiriasi tuo, 
kaip vienos ir kitos mums pateikiamos. Orunčos, anot Spencerio ir Gilleno, 
būsiančios veikiau klastingos negu blogos, netgi, stebėtojų manymu (p. 328), 
aruntai nepažįstą iš esmės priešiškų dvasių. Ir atvirkščiai, Strehlow teigimu, 
erintjų funkcija yra kenkti. Beje, pagal tam tikrus mitus, perteiktus pačių 
Spencerio ir Gilleno (Nat. Tr., p. 390), tikrai atrodo, kad jie bus kiek padailinę 
orunčų fizionomiją: pradžioje tai buvo lyg ir kokie žmogėdros (Ibid., p. 331). 

* Spencer et Gillen, Nat. Tr., p. 390-391. 

* Ibid., p. 551. 

S Spencer et Gillen, Nat. Tr., p. 326-327. 

* Strehlow, I, p. 14. Kai gimsta dvyniai, pirmagimis, manoma, buvęs 
sukurtas šitokiu būdu. 

5 Spencer et Gillen, Nat. Tr., p. 327. 

* Howitt, Nat. Tr., p. 358, 381, 385; Spencer et Gillen, Nat. Tr., p. 334; 
North. Tr., p. 501, 530. 

prasideda magijos pasaulis; o kadangi pastarasis yra už mūsų 
tyrinėjimų ribų, mums nėra reikalo toliau tai gvildenti“. 


III 


Dvasios sąvokos atsiradimas reiškia žymią pažangą religinių 
jėgų individualizacijoje. 

Dvasinės būtybės, apie kurias iki šiol kalbėjome, kol kas tėra 
antraeiliai personažai. Tai arba blogosios dvasios, priklausan- 
čios veikiau magijai negu religijai; arba, susietos su apibrėžtu 
individu ir vieta, jos tegali veikti tik labai ribotu spinduliu. Tad 
jos gali būti tik intymių, vietinių ritualų objektas. Bet, susidarius 
dvasios sampratai, ji, žinoma, savaime pakilo į aukštesnes reli- 
ginio gyvenimo sferas, ir taip atsirado aukštesnio rango mitinės 
asmenybės. 

Nors kiekvienam klanui būdingos apeigos vienos nuo kitų 
skiriasi, vis dėlto jos leidžia priklausyti tai pačiai religijai; todėl 
tarpjų esama tam tikrų esminių panašumų. Kadangi visi klanai 
tėra tos pačios genties dalys, per atskirų kultų įvairovę neišven- 
giamai pajuntama genties vienybė. Ir tikrai, nėra toteminės gru- 
pės, kuri neturėtų čuringų, bull-roarers, visur naudojamų pana- 
šiu būdu. Genties struktūra - fratrijos, matrimonialinės klasės, 
klanai, - egzogaminiai su tuo susiję draudimai taip pat sukuria 
tikras gentines institucijas. Įšventinimo iškilmes sudaro visos 
tam tikros pagrindinės apeigos: danties išrovimas, apipjausty- 
mas, tatuiravimas ir t. t., kurios toje pačioje gentyje nesikeičia 
sulig totemais. Šį vienodumą juo lengviau nustatyti, kad įšventi- 
nimas visuomet vyksta dalyvaujant genčiai ar bent jau sambū- 
ryje, į kurį sukviesti skirtingi klanai. Taip yra todėl, kad įšventi- 
nimu siekiama įvesti neofitą į religinį gyvenimą - ne tik klano, 


*“ Kadangi žynys gali arba sukelti ligą, arba ją išgydyti, greta magiškų 
dvasių, kurių paskirtis yra daryti bloga, kartais pasitaiko kitų, kurios turi 
užkirsti kelią blogam pirmųjų poveikiui ar jį nuslopinti. Tokių atvejų aptik- 
sime žr. North. Tr., p. 501-502. Kad antrieji yra magiški kaip ir pirmieji, 
aišku iš to, jog aruntų gentyje vieni ir kiti vadinami tuo pačiu vardu. Vadi- 
nasi, tai skirtingi tos pačios magiškos galios aspektai. 

kur jisai gimė, bet ir visos genties; tad skirtingi gentinės religijos 
aspektai turi būti jam pateikti ir tam tikra prasme vykti jo akyse. 
Šia proga kaip galint geriau pasireiškia moralinė ir religinė gen- 
ties vienybė. 

Taigi kiekvienoje bendruomenėje yra tam tikras skaičius apei- 
gų, kurios nuo visų kitų skiriasi savo vienalytiškumu ir bendru- 
mu. Tokį įstabų atitikimą, regis, įmanoma paaiškinti tik bendra 
kilme. Tad įsivaizduota, kad kiekviena panašių apeigų grupė 
buvo įdiegta to paties protėvio, kuris atskleidė jas visai genčiai. 
Aruntų gentyje tai laukinės katės klano protėvis, vadinamas Pu- 
tiaputia*; tikima, kad jis išmokęs Žmones gaminti čuringas ir 
naudoti jas apeigoms; varamungų gentyje tai Murtu murtu“", ura- 
bunų - Viturna“, kaitišų - Atnatu" ir kurnajų -Tundunas**. Api- 
pjaustymo praktiką rytinių djerių ir kelios kitos gentys“? priski- 
ria dviem konkretiems Mara muroms, aruntai - driežo totemo 
Alčeringos didvyriui, vadinamam Mangarkunjerkunja**. Su tuo 
pačiu asmeniu siejamas matrimonialinių draudimų ir sociali- 
nės organizacijos sukūrimas, ta organizacija apima ugnies atra- 
dimą, ieties, skydo, bumerango padirbimą ir t. t. Beje, labai daž- 
nai pasitaiko, kad bull-ronrer išradėjas laikomas ir įšventinimo 
apeigų sukūrėju". 


* Strehlow, I, p. 9. Beje, Putiaputia nėra vienintelis tokio pobūdžio perso- 
nažas, apie kurį pasakoja aruntų mitai: kai kuriose genties dalyse didvyriui, 
kuriam gentys priskiria tą patį išradimą, duodamas kitoks vardas. Nereikia 
pamiršti, kad plati aruntų užimama teritorija trukdo mitologijai būti visiš- 
kai vienalvtei. 

* Spencer et Gillen, North. Tr., p. 493. 

“ Ibid., p. 198. 

*! Ibid., p. 498-499, 

“ Howitt, Nat. Tr., p. 135. 

 Ibid., p. 476 ir toliau. 

“ Strehlow, I, p. 6-8. Mangarkunjerkunjos darbą vėliau veikiausiai pa- 
kartojo kiti didvvriai, nes pagal vieną tikėjimą, kuris aruntams nėra būdin- 
gas, atėjo metas, kai žmonės pamiršo savo pradininkų pamokymus ir sugedo. 

“ Toks, pavyzdžiui, Atnatu atvejis (Spencer et Gillen, North. Tr., p. 153), 
Viturnos atvejis (North. Tr., p. 498). Jei Tundunas ir nesukūrė ritualų, tai 
būtent jam patikėta vadovauti jų atlikimui (Howitt, Nat. Tr., p. 670). 


318  ELEMENTARŪS TIKĖJIMAI 


Tie ypatingieji protėviai negalėjo būti priskirti tam pačiam 
rangui kaip kiti. Jų sužadinti garbinimo jausmai neapsiribojo 
vienu klanu, o buvo bendri visai genčiai. Be to, jiems buvo pri- 
skiriama tai, kas gentinėje civilizacijoje iškiliausia. Dėl šitos 
dvigubos priežasties jie tapo ypatingos pagarbos objektu. Pa- 
vyzdžiui, apie Atnatu sakoma, kad jis gimė danguje dar prieš 
Alčeringos laikus, kad jis pats save sukūrė ir pats sau davė 
vardą. Žvaigždės -jo žmonos ar dukros. Anapus dangaus, kur 
jis gyveno, yra kitas dangus, kuriame spindi kita saulė. Jo var- 
das šventas, to vardo niekada negalima ištarti girdint mote- 
rims ar neįšventintiems““. 

Vis dėlto, kad ir koks būtų šių personažų prestižas, nebuvo 
priežasties jų garbei atsirasti jokioms ypatingoms apeigoms, nes 
jie patys yra ne kas kita, o įkūnytos apeigos. Jie neturi kitos pras- 
mės būti, tiktai kad paaiškintų jau egzistuojančias apeigas; jie 
tėra kitas jų aspektas. Čuringa tik sudaro visumą su ją išradusiu 
protėviu; viena ir kitas kartais vadinami tuo pačiu vardu“. Kai 
bull-roarer sukamas birbia, sakoma, jog tai apsireiškiąs protėvio 
balsas**. Bet kaip tik todėl, kad kiekvienas iš šių didvyrių susi- 
lieja su kultu, manoma, kad jis jį įkūręs, tikima, kad jam svarbu, 
kaip tas kultas atliekamas. Jis patenkintas tik tada, kai tikintieji 
kruopščiai vykdo savo pareigas; nerūpestinguosius jis nubau- 
džia“. Taigi jis laikomas ritualo sergėtoju, o drauge ir jo įkūrėju, 
ir todėl jam suteikiamas tikras moralinis vaidmuo“. 


* North. Tr., p. 499. 

* Howitt, Nat. Tr., p. 493; Kamilaroi and Kurnai, p. 197 ir 267; Spencer et 
Gillen, North. Tr., p. 492. 

58 Žr., pavyzdžiui, North. Tr., p. 499. 

* North. Tr., p. 338, 347, 499. 

“ Spenceris ir Gillenas, tiesa, tvirtina, kad šios mitinės būtybės jokio 
moralinio vaidmens neatlieka (North. Tr., p. 498); tačiau jie suteikia šiam 
žodžiui pernelyg siaurą prasmę. Religinės pareigos yra pareigos: rūpintis, 
kaip jos atliekamos, yra moralinis dalykas, juo labiau kad tuo metu visa 
moralė turi religinį pobūdį. 

V 


Ir vis dėlto ši mitologinė formacija nėra aukščiausio lygio, koks 
sutinkamas australų gentyse. Esama tam tikro skaičiaus genčių, 
pakilusių iki sampratos dievo, jei ne vienintelio, tai bentjau aukš- 
čiausio, kuriam priskiriama vyraujanti padėtis palyginti su ki- 
tomis religinėmis esybėmis. 

Šį tikėjimą jau seniai minėjo įvairūs stebėtojai“!, bet daugiau- 
sia čia nuveikė Howittas. Jis nustatė jo gyvavimą labai didelia- 
me geografiniame plote, kurį sudaro Viktorijos valstija, Nauja- 
sis Pietų Velsas ir kuris driekiasi net iki Kvinslendo“*. Visame 
šiame regione daugybė genčių tiki egzistuojant tikrą gentinę die- 
vybę, kuri priklausomai nuo regionų vadinama skirtingais var- 
dais. Dažniausi yra Bunjilo arba Punjilo“?, Daramuluno“* ir Ba- 
jamės“? vardai. Bet pasitaiko ir Nurali arba Nurelė““, Koinas“', 
Mungan-ngaua““. Ta pati samprata sutinkama labiau į vakarus, 
narinjerų gentyje, kur didysis dievas vadinasi Nurunderis arba 
Ngurunderis“?. Visai įtikima, kad djerių gentyje, be Mura murų 
ar įprastų protėvių, yra vienas tarytum pranašesnis už kitus“. 
Galiausiai, priešingai Spencerio ir Gilleno teiginiams, - jie tvir- 
tina aruntų gentyje nepastebėję jokio tikėjimo kokia nors dievy- 
be tikrąja šio žodžio prasme"!, - Strehlow tvirtina, kad Altjiros 


6) Šį faktą 1845 m. pastebėjo Eyre'as, Journals ir t. t., II, p. 362, ir anksčiau 
už Eyre'ą Hendersonas savo Observations on the Colonies of N. S. Wales ir Van 
Diemen's Land, p. 147. 

* Nat. Tr., p. 488-508. 

9 Kulinų, votjobalukų, vojevorungų (Viktorija) gentyse. 

** Juinų, ngarigų, volgalų (Naujasis Pietų Velsas) gentyse. 

“ Kamilarojų, euahlajų (Naujojo Pietų Velso šiaurė) gentyse; labiau i 
centrą, toje pačioje provincijoje, vongibonų, viradjurių gentyse. 

* Vimbajų ir Žemutinio Mario gentyse (Ridley, Kamilaroi, p. 137; Brough 
Smyth, I, p. 423, past. 431). 

*" Herberto upės gentyse (Howitt, Nat. Tr., p. 498). 

* Kurnajų gentyje. 

“ Taplin, p. 55; Eylmann, p. 182. 

" Tikriausiai apie tą aukščiausiąjį Mura murą Gasonas užsimena jau 
cituotoje ištraukoje (Curr, II, p. 55). 

" Nat. Tr., p. 246. 

vardu ši tautelė, kaip ir loritjų tautelė, išpažįsta tikrą „gerąjį 
dievą“"?. 

Pagrindinės šio personažo savybės visur vienodos. Tai būty- 
bė nemirtinga, netgi amžina, nes ji nėra kilusi iš jokios kitos. 
Kurį laiką pagyvenusi žemėje, ji pakilo į dangų arba buvo tenai 
nunešta“ ir toliau ten gyvena, apsupta savo šeimos, nes jai pa- 
prastai priskiriama viena ar kelios žmonos, vaikai, broliai“*, ku- 
rie kartais jai gelbsti jos veikloje. Dėl jam priskirtos buveinėsjis, 
kaip ir visi jo artimieji, dažnai sutapatinamas su konkrečiomis 
žvaigždėmis“. Beje, jis turįs galią žvaigždėms. Tai jis nustatęs 
saulės ir mėnulio judėjimą““; jis jiems įsakinėjąs“'. Tai jis išske- 
liąs iš debesų žaibą, jis svaidąs žaibų strėles"*. Kadangi jis griaus- 


“ Tarp Bajamės, Bunjilo, Daramuluno, viena vertus, ir Altjiros, antra 
vertus, esąs toks skirtumas, kad pastarasis visai svetimas tam, kas susiję su 
Žmonija: žmones sukūręs ne jis, ir jam nerūpėję, ką šie veikia. Aruntai jam 
nejaučią nei meilės, nei baimės. Bet jeigu ši samprata buvo įdėmiai stebėta ir 
išanalizuota, tikrai sunku pripažinti, kad ji būtų primityvi, nes jei Altjira 
neatlieka jokio vaidmens, nieko neaiškina, niekam netarnauja, kas būtų ga- 
lėję paskatinti aruntus jį įsivaizduoti? Galbūt šičia reikia įžvelgti lyg ir kokį 
Bajamę, kuris bus praradęs savo turėtą prestižą, ankstesnį dievą, ir kurio 
prisiminimas jau blėsta. O galbūt Strehlow tiesiog blogai interpretavo gau- 
tus parodymus. Pasak Eylmanno, kuris, tiesa, nėra nei kompetentingas, nei 
labai patikimas stebėtojas, žmones bus sukūręs Altjira (Op. cit., p. 184). 
Beje, loritjų gentyje tikima, kad asmuo, kuris Tukuros vardu atitinka aruntų 
Altjirą, pats atliekąs įšventinimo apeigas. 

“ Apie Bunjilą žr. Brough Smyth, I, p. 417; apie Bajamę - Ridley, Kamila- 
rot, p. 136; apie Daramuluną - Howitt, Nat. Tr., p. 495. 

“ Apie Bunjilo šeimos sudėtį, pavyzdžiui, žr. Howitt, Nat. Tr., p. 128, 
129, 489, 491; Brough Smyth, I, p. 417, 423; apie Bajamės šeimos sudėtį - L. 
Parker, The Euahlayi, p. 7, 66, 103; Howitt, Nat. Tr., p. 502, 585, 407; apie 
Nurunderio - Taplin, The Narrinyeri, p. 57-58. Beje, didžiųjų dievų šeimos, 
žinoma, suvokiamos labai įvairiai. Personažas, kuris čia yra brolis, kitur 
vadinamas sūnumi. Moterų skaičius, jų vardai kinta sulig regionais. 

* Howitt, Nat. Tr., p. 128. 

"* Brough Smyth, I, p. 430, 431. 

“ Ibid., I, p. 432, past. 

* Howitt, Nat. Tr., p. 498, 538; Mathew, Journ. of R. S. of N. S. Wales, 
XXXVIII, p. 343; Ridley, p. 136. 

tinis, jis susijęs ir su lietumi“; jo šaukiamasi, kai stinga vandens 
ar kai per daug lyja“". 

Apie jį kalbama tarsi apie kokį kūrėją: jis vadinamas Žmonių 
tėvu; sakoma, kad jis juos sukūrė. Pagal vieną legendą, paplitu- 
sią Melburne, Bunjilas bus sukūręs pirmąjį Žmogų: iš molio nu- 
lipdęs statulėlę, paskui aplink ją šokęs; statulėlė atgijusi ir nu- 
žingsniavusi"!. Pagal kitą mitą, jis įžiebęs saulę; tuomet žemė 
įšilusi, ir išjos išėję žmonės“*. Ši dievybė sukūrė ne tik žmones“', 
bet ir gyvūnus, medžius; jos dėka atsiradę visi žmonių amatai, 
ginklai, kalba, genties apeigos“. Jis Žmonijos geradarys. Dar ir 
dabar jis yra tarytum kokia Apvaizda. Jis aprūpina savo tikin- 
čiuosius viskuo, kas būtina jų egzistavimui“. Jis palaiko su jais 
ryšį, tiesiogiai ar per tarpininkus“. Bet drauge jis, genties doro- 
vės sergėtojas, griežtai baudžia užjos pažeidimą“. Anot kai ku- 
rių stebėtojų, gyvenimui pasibaigus jis atliksiąs teisėjo pareigas; 
atskirsiąs geruosius ir bloguosius ir vienus traktuosiąs kitaip 
negu kitus“. Šiaip ar taip, jis dažnai vaizduojamas kaip miru- 
siųjų šalies prižiūrėtojas“, pasitinkantis sielas, kai šios atkanka 
į aną pasaulį". 

Kadangi įšventinimas yra pagrindinė genties kulto išraiškos 
forma, su tuo dievu ypač susijusios įšventinimo apeigos; jis yra 


“* Howitt, Nat. Tr., p. 538; Taplin, The Narrinyeri, p. 57-58. 

“ L. Parker, The Euahlayi, p. 8. 

“ Brough Smyth, I, p. 124. 

*“* Howitt, Nat. Tr., p. 492. 

** Pagal kai kuriuos mitus, jis bus sukūręs vyrus, o ne moteris; taip 
sakoma apie Bunjilą. O moterys tuomet kildinamos iš jo sūnaus ir brolio 
Palijano (Brough Smyth, I, p. 417 ir 423). 

“ Howitt, Nat. Tr., p. 489, 492; Mathew, Journ. of R. S. of N. S. Wales, 
XXXVIII, p. 340. 

“ L. Parker, The Euahlayi, p. 7; Howitt, Nat. Tr., p. 630. 

* Ridlev, Kamilaroi, p. 136; L. Parker, The Euahlayi, p. 114. 

“ L. Parker, More Austr. Leg. Tales, p. 84-99, 90-91. 

“ Howitt, Nat. Tr., p. 495, 498, 543, 563, 564; Brough Smyth, I, p. 429; 
L. Parker, The Euahlayi, p. 79. 

“ Ridley, p. 137. 

* L. Parker, The Euahlayi, p. 90-91. 

“ Howiitt, Nat. Tr., p. 495; Taplin, The Narrinyeri, p. 58. 

tų apeigų ašis. Labai dažnai jis vaizduojamas piešiniu, išraižy- 
tu medžio žievėje ar suformuotu žemėje. Aplink jį šokama; jo 
garbei traukiamos dainos; jam netgi skiriamos tikros maldos“. 
Jaunuoliams paaiškinama, kokį personažą vaizduoja šis pieši- 
nys; pasakomas jo slaptas vardas, kurio nevalia žinoti moterims 
ir neįšventintiems; papasakojama jo istorija, vaidmuo, kurį tra- 
dicija jam skiria genties gyvenime. Kitais momentais žmonės tie- 
sia rankas į dangų, kur jis, manoma, įsikūręs, arba mostaguoja 
aukštyn ginklais ar ritualiniais įrankiais??; taip su juo užmezga- 
mas ryšys. Jis visur juntamas. Jis globoja neofitą, kol šis atsisky- 
ręs glaudžiasi girioje?*. Jis stebi, kaip atliekamos apeigos. Įšven- 
tinimas yra jo kultas. Todėl jam ypatingai svarbu, kad šios apei- 
gos būtų itin kruopščiai atliekamos: už klaidas ir aplaidumą jis 
žiauriai baudžia“. 

Kiekvieno šių aukščiausių dievų autoritetas, beje, neapsiri- 
boja viena gentimi; jį išpažįsta ir dauguma kaimyninių genčių. 
Bunjilas garbinamas bemaž visoje Viktorijos valstijoje, Bajamė — 
žymioje Naujojo Pietų Velso dalyje ir t. t.; tai ir paaiškina, kodėl 
palyginti nemažame geografiniame plote tų dievų yra taip ne- 
daug. Taigijų kultai tarptautinio pobūdžio. Kartais tos įvairios 
mitologijos netgi susimaišo, susijungia, viena iš kitos skolinasi 
faktus. Pavyzdžiui, diduma genčių, tikinčių Bajamę, pripažįsta 
ir Daramuluną, tik jis joms atrodo ne toks iškilnus. Jos padaro jį 
Bajamės sūnumi arba broliu ir jam pavaldžiu“. Tikėjimas Dara- 
mulunu įvairiomis formomis paplitęs visame Naujajame Pietų 
Velse. Taigi religinis internacionalizmas anaiptol nėra vėles- 
nių ir pažangesnių religijų ypatybė. Nuo pačių istorijos ištakų 


* Howitt, Nat. Tr., p. 558, 543, 553, 555, 556; Mathew, Loc. cit., p. 318; 
L. Parker, The Euahlayi, p. 6, 79, 80. 

" Howitt, Nat. Tr., p. 498, 528. 

* Howitt, Ibid., p. 493; L. Parker, The Euahlayi, p. 76. 

5 L. Parker, The Euahlayi, p. 76; Howitt, Nat. Tr., p. 493, 612. 

* Ridley, Kamilaroi, p. 153; L. Parker, The Euahlayi, p. 67; Howitt, Nat. Tr., 
p. 585; Mathew, Loc. cit. p. 343. Priešingai Bajamei, Daramulunas kartais 
vaizduojamas kaip iš esmės bloga dvasia (L. Parker, loc. cit.; Ridley, in 
Brough Smyth, II, p. 285). 

religiniai tikėjimai turi tendenciją neužsidaryti politiškai siau- 
rai apribotoje visuomenėje; tie tikėjimai tarsi natūraliai linkę per- 
žengti sienas, pasklisti, internacionalizuotis. Žinoma, būta tau- 
tų ir laikų, kai šitam gaivališkam polinkiui trukdė prieštaringi 
socialiniai poreikiai, ir vis dėlto jis yra realus ir, kaip matome, 
labai primityvus. 

Ši samprata Tylorui pasirodė tokios iškilios teologijos apraiš- 
ka, kad jis atsisakė čia įžvelgti ką kita negu europietiško importo 
produktą: tai esanti daugiau ar mažiau iškreipta krikščioniška 
samprata“. A. Langas, priešingai“, vertina ją kaip autochtoni- 
nę; bet taip pat pripažindamas, jog ji sudaro kontrastą su Aust- 
ralijos tikėjimų visuma ir remiasi visiškai kitokiais pagrindais, 
jis padarė išvadą, kad Australijos religijos sudarytos iš dviejų 
nevienarūši1ų; sistemų, susiklosčiusių viena ant kitos ir dėl to 
išplaukiančių iš dvigubo šaltinio. Viena vertus, tai buvusios sam- 
pratos, susijusios su totemais ir dvasiomis; jas žmogui įkvėpda- 
vęs tam tikrų natūralių reiškinių reginys. Bet drauge tarytum 
kokia intuicija, kurios prigimtį išsiaiškinti atsisakoma“, žmo- 
gaus protui pavykę iš sykio suvokti vienintelį dievą, pasaulio 
kūrėją, moralinių įstatymų leidėją. Langas net mano, kad šioje 
sampratoje iš pradžių nebuvę jokio svetimo elemento, ir ypač 
Australijoje, o ne civilizacijose iškart po to. Ilgainiui ji bus po 
truputį apsitraukusi apnašomis ir pritemdyta gausėjančių ani- 
mistinių ir toteminių prietarų. Taip ji patyrusi lyg ir kokį vis 
didėjantį nuosmukį iki tos dienos, kai, kažkokios privilegijuotos 
kultūros paveiktai, jai pavykę susigriebti ir iš naujo pasireikšti 
visu balsu ir aiškiai, kaip jos pradas nepasireiškė!“. 


* J. A. I. XXI. p. 292 ir toliau. 

* The Making of Religion, p. 187-293. 

* Lang, Ibid., p. 331. Langas apsiriboja tardamas, kad švento Pauliaus 
hipotezė jam atrodanti mažiausiai klaidinga. 

10 P. Schmidtas pratęsė A. Lango tezę žr. Anthropos (1908, 1909). Stojęs 
prieš Sidney'ų Hartlandą, kuris sukritikavo Lango teoriją viename straips- 
nyje žr. Folk-lore (t. IX, p. 290 ir toliau), pavadintame The „High Gods“ of 
Australia, P. Schmidtas imasi įrodyti, kad Bajamė, Bunjilas ir t. t. yra dievai 
amžini, kuriantys, visagaliai, visažiniai, moralinės tvarkos sergėtojai. Mes 
nesivelsime į šią diskusiją, kuri mums atrodo neverta dėmesio ir nereikšmin- 

Tačiau šiuose faktuose nerasi nei skeptiškos Tyloro hipote- 
zės, nei teologinės Lango interpretacijos. 

Pirmiausia šiandieną aišku, kad sampratos, susijusios su 
didžiuoju genties dievu, yra vietinės kilmės. Jos buvo stebimos 
tuomet, kai dar nespėjo pasireikšti misionierių įtaka'“. Bet iš to 
nereikia daryti išvados, kad jas reikėtų priskirti kažkokiam pa- 
slaptingam apreiškimui. Nors anaiptol ir neišplaukiančios iš 
kito šaltinio negu grynai toteminiai tikėjimai, jos, atvirkščiai, 
tėra logiška jų užbaiga ir aukščiausioji forma. 

Iš tikrųjų, matėme, kad mitinių protėvių sąvoka yra įpinta į 
pačius pagrindus, kuriais totemizmas remiasi, nes kiekvienas 
tų protėvių - toteminė būtybė. Ojei didieji dievai už juos ir vir- 
šesni, vis dėlto skirtumas tarp vienų ir kitų tėra laipsniškas; nuo 
pirmųjų prie antrųjų pereinama be pertrūkio. Ir tikrai, didis die- 
vas pats yra itin reikšmingas protėvis. Apie jį mums dažnai pa- 
sakojama kaip apie žmogų, žinoma, apdovanotą viršesnėmis ne- 
gu Žmogaus galiomis, bet gyvenusį žemėje visiškai žmogišką 
gyvenimą". Jis vaizduojamas kaip didis medžiotojas!“?, galin- 
gas burtininkas!“, genties įkūrėjas!“?. Jis pirmutinis tarp žmo- 


ga. Jei šiems įvairiems būdvardžiams suteikiama santykinė prasmė, deranti 
su australų mentalitetu, mes pasirengę juos prisiimti ir patys juos panaudo- 
jome. Čia visagalis - tas, kuris turi daugiau galios negu kitos sakralinės 
būtybės; visažinis — įžvelgiantis dalykus, praslystančius pro akis papras- 
tam ir netgi aukštesniam žyniui; moralinės tvarkos sergėtojas — verčiąs gerb- 
ti australų moralės taisykles, tokias skirtingas nuo mūsiškių. Bet jeigu nori- 
ma suteikti šiems žodžiams reikšmę, kurią jiems gali suteikti vien tik krikš- 
čionių spiritualistas, mums atrodo beprasmiška ginčyti nuomonę, tokią prie- 
šingą istorinio metodo principams. 

0! Šiuo klausimu žr. N. W. Thomas, Baiame and Bell-bird. A note on Aust- 
ralian Religion, in Man, 1905, Nr. 28. Plg. Lang, Magic and Religion, p. 25. 
Waitzas jau parėmė savotišką šios koncepcijos pobūdį žr. Anthropologie d. 
Naturvėlker, p. 796-798. 

10? Dawson, p. 49; Meyer, Encounter Bay Tribe, in Woods, p. 205, 206; 
Howitt, Nat. Tr., p. 481, 491, 492, 494; Ridley, Kamilaroi, p. 136. 

13 Taplin, The Narrinyeri, p. 55-56. 

18 L. Parker, More Austr. Leg. Tales, p. 94. 

05 Taplin, Ibid., p. 61. 

nių'“. Viena legenda net vaizduoja jį kaip nuvargusį senolį, vos 
begalintį pajudėti!““. Jeigu djerių gentyje aukščiausias dievas va- 
dinamas Mura mura, šis žodis yra reikšmingas, nes juo nusako- 
ma protėvių klasė. Taip pat Nurali, didžiojo dievo vardas Mario 
upės gentyse, kartais vartojamas kaip kolektyvinis terminas nu- 
sakyti visumai mitinių būtybių, kurias tradicija laiko visa ko 
ištakomis!““. Šitie personažai visiškai prilygintini Alčeringos per- 


sonažams!“' 


„Kvinslende jau sutikome dievą Anjeą ar Anjirą, ku- 
ris sukūrė žmones ir vis dėlto pats, regis, tebuvo pirmutinis tarp 
žmonių!!", 

Australams pereiti nuo gausybės protėvių dvasių prie gen- 
ties dievo sampratos padėjo tas, kad tarp tų dviejų kraštutinu- 
mų įsiterpė vidurinis narys, tapęs pereinamąja pakopa: tai did- 
vyriai švietėjai. Mitinės būtybės, mūsų vadinamos šiuo vardu, iš 
tiesų tėra paprasti protėviai, kuriems mitologija priskyrė svarbų 
vaidmenį genties istorijoje ir todėl juos iškėlė aukščiau kitų. Mes 
net matėme, kad jie visuomet priklauso toteminei sistemai: Man- 
garkunjerkunja yra driežo totemo, o Putiaputia - laukinės katės 
totemo. Kita vertus, funkcijos, kurias jie, kaip buvo manoma, at- 
lieka ar yra atlikę, labai panašios į tas, kurios skiriamos didžia- 
jam dievui. Jis taip pat išmokęs Žmones civilizacijos amatų, įkū- 
ręs pagrindines visuomenines institucijas, atskleidęs didžiąsias 
religines apeigas ir toliau jas prižiūri. Jeigu jis Žmonių tėvas, tai 
todėl, kad juos sukūrė, o ne pagimdė, bet Mangarkunjerkunja 
yra padaręs tą patį. Iki jo nebuvę Žmonių, tik daugybė beformių 
kūnų, kur įvairios galūnės ir netgi įvairūs Žmonės nebuvę vieni 
nuo kitų atskirti. Tai jis apdorojęs tą pirminę medžiagą ir iš jos 


" Brough Smyth, I, p. 425-427. 

L“ Taplin, Ibid., p. 60. 

"* „Pasaulį sukūrė būtybės, vadinamos Nurali; tos būtybės, gyvavusios 
jau nuo seno, vienos buvo varno, kitos erelio sakalo pavidalo“ (Brough Smyth, 
I, p. 1423-4214). 

** „Bajamė, - sako Mrs. L. Parker, - euahlajams yra tas pats kas Alčerin- 
ga aruntams“ (The Euahlayi, p. 6). 

"1 Žr. aukščiau, p. 288. 

suformavęs grynai žmogiškas būtybes"''. Toks sukūrimas nuo 
to, kurį mūsų minėtas mitas priskiria Bunjilui, tesiskiria niuan- 
sais. Štai kas, beje, aiškiai rodo sąsają tarp tų dviejų personažų: 
kartais juos sieja giminystės ryšys. Kurnajų gentyje Tundunas, 
bull-roarer didvyris, yra didžiojo dievo Mungan-ngauos sūnus!!*. 
Euahlajų gentyje Daramulunas, Bajamės sūnus ar brolis, yra ta- 
patus Gajandžiui, kuris atitinka kurnajų Tunduną!". 

Žinoma, iš visų šių faktų nereikia daryti išvados, kad didysis 
dievas tėra didvyris švietėjas. Pasitaiko atvejų, kai šie du perso- 
nažai yra aiškiai atskirti. Bet jei jie nesusilieja, tai bent jau yra 
giminingi. Todėl juos sunkoka atskirti; kai kuriuos lygiai taip 
pat galima priskirti ir vienai, ir kitai kategorijai. Pavyzdžiui, pa- 
sakojome apie Atnatu kaip apie didvyrį švietėją, bet iš tiesų jis 
yra bemaž didis dievas. 

Aukščiausio dievo sąvoka taip priklauso nuo toteminių tikė- 
jimų visumos, kad dar turijų žymę. Tundunas yra dieviškasis 
didvyris, visai artimas - kaip ką tik matėme - genties dievybei; 0 
juk tas pats žodis kurnajų gentyje reiškia totemą!'"*. Aruntų gen- 
tyje Altjira yra didžiojo dievo vardas; be to, tai motinos totemo 
pavadinimas!“. Daugelis didžiųjų dievų turi ryškų toteminį pa- 
vidalą. Daramulunas yra erelis sakalas!“ jo motina - emu!"'. 
Emu bruožais atvaizduojamas ir Bajamė"'*. Pats aruntų Altjira 


"! Kitame mite, pateiktame Spencerio ir Gilleno, visiškai analogišką vaid- 
menį atliko du personažai, gyvenantys danguje ir vadinami Ungambikula 
(Nat. Tr., p. 388 ir toliau). 

"2 Howitt, Nat. Tr., p. 493. 

"3 L. Parker, The Euahlayi, p. 67, 62-66. Kadangi didysis dievas glaudžiai 
susijęs su bul!-roarer, jis sutapatinamas su griaustiniu, nes šio ritualinio 
įrankio birbimas prilyginamas griaustinio grumėjimui. 

"4 Howitt, Nat. Tr., p. 135. Žodį, kuris reiškia totemą, Howittas rašo 
tHhundung. 
gentyje motinos totemas iš pradžių buvęs tiesiog totemas tikrąja šio žodžio 
prasme. 

"ė Howitt, Nat. Tr., p. 555. 

"7 Ibid., p. 546, 560. 

"8 Ridley, Kamilaroi, p. 136, 156. Šiuo pavidalu jis vaizduojamas per 
įšventinimo apeigas kamilarojų gentyje. Pagal kitą legendą, jis esąs juodoji 
gulbė (L. Parker, More Austral. Leg. Tales, p. 94). 

turi emu kojas!"". Nurali, prieš tapdamas didžiojo dievo vardu, 
kaip matėme, reiškė genties protėvius įkūrėjus, ojie vieni buvo 
varnai, kiti sakalai!*?. Bunjilas, pasak Howitto!?!, visuomet vaiz- 
duojamas žmogaus pavidalu; bet tas pats žodis skirtas apibrėžti 
fratrijos totemui, ereliui sakalui. Bent vienas jo sūnus yra vienas 
iš totemų, esančių fratrijoje, kuriai jis suteikė ar paskolino savo 
vardą'?*. Jo brolis yra Palijanas, šikšnosparnis, o šisai tarnauja 
seksualiniu totemu gausių Viktorijos genčių žmonėms!?. 
Galima pasistūmėti dar toliau ir dar labiau patikslinti didžių- 
jų dievų sąsają su totemine sistema. Daramulunas, kaip ir Bun- 
jilas, yra erelis sakalas, ir žinoma, kad šis gyvūnas yra daugelio 
pietryčių genčių fratrijos totemas'**. Nurali, kaip minėjome, re- 
gis, pradžioje bus buvęs kolektyvinis terminas, vienodai reiškęs 
ir erelius sakalus, ir varnus; o juk gentyse, kur buvo pastebėtas 
šis mitas, varnas yra vienos iš dviejų fratrijų totemas, erelis sa- 
kalas - kitos'“. Antra vertus, legendinė didžiųjų dievų istorija 
labai primena fratrijos totemų istoriją. Mitai, kartais ir ritualai 
mini kiekvienos šių dievybių kovas su plėšriuoju paukščiu, kurį 
jinai įveikė ne be vargo. Bunjilas arba pirmasis žmogus, sukūręs 
antrąjį žmogų, Karvyną, su juo susikivirčijo ir, kažkokioje dvi- 
kovoje sunkiai jį sužeidęs, pavertė varnu!'“. Dvi Nurali rūšys 
vaizduojamos kaip dvi priešiškos grupės, pradžioje be paliovos 
kariavusios!*'. Bajamė savo ruožtu turi kovoti su Mulianu, 
žmogėdra ereliu sakalu, beje, tapačiu Daramulunui!'. Ojuk ma- 
tėme, kad tarp fratrijos totemų irgi esama lyg ir kokio organiško 


"* Strehlow, I, p. 1. 

"0 Brough Smyth, I, p. 423-424. 

2! Nat. Tr., p. 492. 

"22 Howitt, Nat. Ir., p. 128. 

13 Brough Smyth, I, p. 417-423. 

14 Žr. aukščiau, p. 115. 

15 Tai gentys, kur fratrijos vadinamos kilparos (varno) ir mukvaros var- 
dais. Tas ir paaiškina patį mitą, pateiktą Brough Smytho (I, p. 423-424). 

"26 Brough Smyth, I, p. 125-427. Plg. Howitt, Nat. Tr., p. 486; pastaruoju 
atveju Karvynas sutapatinamas su mėlynuoju garniu. 

17 Brough Smyth, I, p. 423. 

"8 Ridley, Kamilaroi, p. 136; Howitt, Nat. Tr., p. 585; Mathew, Journ. of R. 
S. of N. S. Wales, XXXVIII (1894), p. 111. 


328  ELEMENTARČS TIKĖJIMAI 


priešiškumo. Šis paralelizmas galutinai įrodo, kad didžiųjų die- 
vų irjų totemų mitologijos yra giminingos. Ši giminystė pasiro- 
dys dar ryškesnė, jei atkreipsime dėmesį, kad dievo varžovas 
nuolatos esti arba varnas, arba erelis sakalas, kurie paprastai 
yra fratrijos totemai '*?. 

Taigi Bajamė, Daramulunas, Nurali, Bunjilas iš tiesų atrodo 
esą fratrijos totemai, kurie buvo sudievinti; štai kaip galima su- 
vokti, kokiu būdu įvyko ši apoteozė. Tokia samprata neabejoti- 
nai susidarė sambūriuose įšventinimo proga, nes didieji dievai 
bent kiek svarbesnį vaidmenį atlieka tik šiose apeigose, su kito- 
mis religinėmis apeigomis jie neturi nieko bendra. Beje, kadangi 
įšventinimas yra genties kulto apraiška, tik šia proga ir galėjo 
atsirasti gentinė mitologija. Jau matėme, kaip apipjaustymo ir 
tatuiravimo apeigos gaivališkai siekė įsikūnyti didvyrių švietė- 
jų pavidalu. Tiktai šie didvyriai nepasižymėjo jokiu pranašu- 
mu; jie buvo lygūs su kitais legendiniais bendruomenės gerada- 
riais. Bet ten, kur gentis aiškiau ima pati save suvokti, šis jaus- 
mas visiškai natūraliai įsikūnijo asmenyje, kuris tapo jos simbo- 
liu. Norėdami patys sau išsiaiškinti ryšius, juos siejančius, ne- 
svarbu kokiam klanui jie priklausytų, žmonės įsivaizdavo, kad 
jie kilę iš to paties kelmo, kad jie vaikai vieno tėvo, kurio dėka jie 
egzistuoja, ojis už savo egzistenciją niekam nėra skolingas. Įšven- 
tinimo dievui visiškai atiteko šis vaidmuo, nes, pagal dažną čia- 
buvių posakį, įšventinimo tikslas yra būtent sukurti žmones. Tad 
šiam dievui priskiriama kūrybinė galia, ir dėl visų šitų priežas- 
čių jam buvo suteiktas prestižas, kuris jį iškėlė gerokai aukščiau 
už kitus mitologinius didvyrius. Šie tapo jo valdiniais, jo talki- 
ninkais; iš jų buvo sukurti jo sūnūs arba vėliau gimę broliai, 
kaip Tundulas, Gajandis, Karvynas, Palijanas ir t. t. Bet jau buvo 
kitos dievybės, religinėje genties sistemoje užimančios tokią pat 
reikšmingą vietą: fratrijos totemai. Ten, kur jie išsilaikė, tikima, 
kad nuojų priklausą klano totemai. Taigi jie turėjo visa, ko reikė- 
jo patiems tapti genties dievybėmis. Tad, savaime suprantama, 
tarp tų dvejopų mitinių figūrų įsiviešpatavo šiokia tokia painia- 
va; vienas iš dviejų pagrindinių genties totemų suteikė savo 


19 Žr. aukščiau, p. 207. Plg. P. Schmidt, L'Origine de Vidėe de Dieu, in 
Anthropos, 1909. 

bruožus didžiajam dievui. Bet kadangi reikėjo paaiškinti, kodėl 
šitaip garbinamas tik vienas, o kitas ne, buvo tarta, kad pastara- 
sis, grumdamasis su savo varžovu, buvo nugalėtas, o kadangi 
pralaimėjo, tai ir buvo pašalintas. Tokią mintį buvo juo lengviau 
pripažinti, kad ji neprieštaravo mitologijos visumai, nes fratri- 
jos totemai paprastai traktuojami kaip tarpusavio priešai. 

Šį paaiškinimą gali patvirtinti vienas mitas, kurį Mrs. Parker 
išgirdo euahlajų gentyje"??, tereikia jį perteikti simboliškai. Pasa- 
kojama, kad šioje gentyje totemai iš pradžių tebuvę vardai, duoti 
skirtingoms Bajamės kūno dalims. Tad klanai tam tikra prasme 
tebuvę tarsi dieviškojo kūno fragmentai. Ar tai nereiškia kitais 
žodžiais pasakyti, kad didysis dievas yra visų totemų sintezė, 
vadinasi, ir genties vienybės įkūnijimas? 

Tačiau drauge jis įgavo tarptautinį pobūdį. Iš tiesų, įšventi- 
nimo iškilmėse dalyvauja ne tik ta gentis, kuriai priklauso įšven- 
tinami jaunuoliai; į tas šventes, lyg ir kokias tarptautines muges, 
drauge religines ir pasaulietines, specialiai pakviečiami ir kai- 
myninių genčių nariai"?!'. Tikėjimai, išsirutulioję šitaip sudary- 
toje socialinėje aplinkoje, negali išlikti vien tik kažkokios api- 
brėžtos tautybės turtu. Prašalaitis, kuriam jie buvo atskleisti, 
sugrįžęs parneša juos į savąją gentį; o kadangi anksčiau ar vė- 
liau jis priverstas savo ruožtu pasikviesti vakarykščius šeimi- 
ninkus, tarp bendruomenių vyksta nepaliaujama idėjų kaita. Ši- 
taip susikūrė tarptautinė mitologija, kurios pagrindinis elemen- 
tas visai natūraliai pasirodė esąs didysis dievas, nes mitologija 
kilusi iš įšventinimo apeigų, kurias įkūnyti yra jo funkcija. Tad 
dievo vardas perėjo iš vienos kalbos į kitą drauge su jo žadina- 
mais vaizdiniais. Kad fratrijų vardai paprastai yra bendri ir 
labai skirtingoms gentims, tas galėjo tik palengvinti šį plitimą. 


10 Op. cit., p. 7. Toje pačioje tautelėje vyriausia Bajamės Žmona vaizduo- 
jama kaip visų totemų motina, pati nebūdama joks totemas (Ibid., p. 7 ir 
78). 

3! Žr. Howitt, Nat. Tr., p. 511-512, 513, 602 ir toliau. Mathew, Journ. of R. 
S. of N. S. Wales, XXXVIII, p. 270. Į įšventinimo iškilmes kviečiamos ne tik tos 
gentys, su kuriomis nusistovėjęs pastovus connubium, bet ir tos, su kuriomis 
reikia suvesti sąskaitas; tokiomis progomis — pusiau iškilmingai, pusiau 
rimtai — vykdomas kerštas. 


330 ELEMENTARŪČS TIKĖJIMAI 


Tarptautinis fratrijos totemų pobūdis praskynė kelius tarptauti- 
niam didžiojo dievo pobūdžiui. 


V 


Štai ir pasiekėme aukščiausią koncepciją, iki kurios pakilęs tote- 
mizmas. Tai taškas, kur jis prisijungia ir parengia religijas, ku- 
rios iš jo rasis; jis padeda mums jas suprasti. Bet drauge galima 
pastebėti, kad ši kulminacinė sąvoka nepertraukiamai susijusi 
su šiurkštesniais tikėjimais, kuriuos mes išnagrinėjome pir- 
miausia. 

Didysis genties dievas iš tiesų tėra protėvių dvasia, galiau- 
siai išsikovojusi reikšmingą vietą. Protėvių dvasios tėra esybės, 
susikurtos pagal atvaizdą individualių dvasių, kurių genezę 
joms lemta atskleisti. Dvasios savo ruožtu tėra pavidalas, kurį, 
individualizuodamosi atskiruose kūnuose, įgauna beasmenės 
jėgos, mūsų aptiktos totemizmo pagrinduose. Sistemos vienybė 
tolygi jos sudėtingumui. 

Šiame parengiamajame darbe sielos samprata, žinoma, atli- 
ko svarbų vaidmenį: per ją į religinę sritį buvo įvesta asmenybės 
samprata. Bet tai nereiškia, kad, kaip teigia animizmo teoretikai, 
toji sielos samprata apimtų visą religijos užuomazgą. Pirma sa- 
vęs ji suponuoja manos, arba toteminio prado, sąvoką ir pati tėra 
atskira jos forma. Be to, jeigu dvasios ir dievai negalėjo būti su- 
vokiami anksčiau už sielą, vis dėlto jie yra kas kita negu papras- 
tos mirties išlaisvintos žmonių sielos, nes iš kurgi jos semtųsi 
savo antžmogiškų galių? Sielos samprata tik nukreipė mitologi- 
nę vaizduotę nauja linkme, įkvėpdama jai naujo pobūdžio struk- 
tūrą. Bet šių struktūrų medžiaga buvo perimta ne iš sielos at- 
vaizdo, 0 iš to rezervuaro bevardžių pasklidusių jėgų, kurios 
sudaro pirminį religijų pagrindą. Mitinių asmenybių sukūrimas 
buvo kito pobūdžio mąstysena apie šias pagrindines jėgas. 

O didžiojo dievo sąvoka visa yra kilusi iš jausmo, kurio veik- 
mę mes jau stebėjome, ypač toteminių tikėjimų genezėje: tai gen- 
tinis jausmas. Iš tikrųjų, matėme, kad totemizmas nėra izoliuo- 
tas klanų kūrinys - jis visuomet susidarydavo kokios nors gen- 
ties, kuri tam tikru laipsniu suvokė savo vienybę, viduje. Todėl 

įvairūs kultai, būdingi kiekvienam klanui, taip susilieja ir vie- 
nas kitą papildo, kad sudaro vieningą visumą"*. O juk tai tas 
pats gentinės vienybės jausmas, kuris pasireiškia aukščiausio 
dievo, bendro visai genčiai, sampratoje. Taigi šioje religinėje 
sistemoje nuo pagrindo iki viršūnės iš tiesų veikia tos pačios 
priežastys. 

Vis dėlto iki šiolei traktavome religinius vaizdinius taip, lyg 
jų pakaktų sau patiems ir jie patys savaime galėtų save paaiš- 
kinti. Iš tikrųjų jie yra neatskiriami nuo ritualų, ne tik dėl to, kad 
čia pasireiškia, bet ir dėl to, kad savo ruožtu patiria jų įtaką. 
Žinoma, kultas priklauso nuo tikėjimų, bet ir patsai juos veikia. 
Vadinasi, kad geriau tuos tikėjimus suprastume, svarbu kuo ge- 
riau susipažinti su kultu. Atėjo metas pradėti jo tyrinėjimą. 


92 Žr. aukščiau p. 170-171. 

Pirmas skyrius 


Negatyvusis kultas ir jo funkcijos. 
Asketiškieji ritualai 


Mes neketiname primityviojo kulto toliau kompleksiškai apraši- 
nėti. Pirmiausia esame užsibrėžę paliesti tai, kas religiniame gy- 
venime elementariausia ir svarbiausia, todėl nesistengsime iki 
smulkmenų atkurti tos daugybės dažnai neaiškių ritualinių gestų. 
Tačiau, susipažinę su begaline apeigų įvairove, norėtume pa- 
mėginti užčiuopti pačias būdingiausias elgsenas, kurias primi- 
tyvas regi savo kulto iškilmėse, klasifikuoti pačias bendriausias 
jo ritualų formas, nustatyti ištakas ir jų prasmę, kad paskui pri- 
reikus galėtume kontroliuoti ir patikslinti rezultatus, kuriuos ga- 
vome išanalizavę tikėjimus!. 

Kiekvienas kultas turi dvejopą pobūdį: negatyvų ir pozityvų. 
Be abejo, tikrovėje abi taip mūsų pavadintos ritualų formos arti- 
mai susijusios; matysime, kaip jos viena kitą suponuoja. Tačiau 
ritualai lieka skirtingi, ir norint geriau suprasti jų sąsajas, būti- 
najuos atskirti. 


Apibrėžimas pasako, jog šventosios esybės yra atsiskyrusios esy- 
bės. Jas charakterizuoja būtent tai, kad tarp jų ir profaninių esy- 
bių nutrūkęs ryšys. Paprastai vienos yra kitų išorėje. Ir kaip tik 


' Vieną ritualo formą paliksime visai nuošalėje: tai oralinis ritualas, kurio 
tyrinėjimams bus skirtas specialus tomas Annėe Sociologigue rinkinyje. 

esminei atsiskyrimo būsenai realizuoti skiriamas ištisas ritualų 
kompleksas. Kadangi į jų funkcijas įeina užbėgti už akių nede- 
ramiems susimaišymams ir suartėjimams, sutrukdyti vienai pa- 
sikėsinti į kitos sritį, jie tegali skelbti susilaikymus, kitaip ta- 
riant, negatyvius veiksmus. Todėl mes siūlome negatyviuoju kul- 
tu vadinti sistemą, suformuotą iš specialių ritualų. Tikinčiajam 
jie neperša kokių nors veiksmingų prievolių, tik uždraudžia ati- 
tinkamus veiksmus; taigi jie įgyja draudimo pavidalą, arba, kaip 
įprasta vadinti etnografijoje, tabu. Šis žodis vartojamas Polinezi- 
jos tautelių kalbose ir nusako instituciją, kurios pagrindu tam 
tikri daiktai yra atskiriami iš bendro naudojimo daiktų; jis taip 
pat ir būdvardis, išreiškiantis tokios rūšies daiktų skiriamąją 
savybę. Jau turėjome progos parodyti, kaip keblu šitaip transfor- 
muoti tokį siaurą vietinį ir tarminį genties žodį į sąvoką. Neras- 
tume religijos, kur nebūtų draudimų ir kur tie draudimai netu- 
rėtų svarbaus vaidmens; taigi išties apmaudu, kad įprastinė 
terminologija tokią universalią, regis, instituciją paverčia vien 
Polinezijos savastimi?. Sakyti draudimai ar interdiktai mums at- 
rodo kur kas tinkamiau. Bet tabu, kaip ir totemas, taip plačiai 
įsigalėjo, kad baugu pasiduoti purizmui ir kėsintis jį sistemin- 
gai uždrausti; beje, nepatogumų sumažėja sykį ėmus ir patiks- 
linus šio žodžio prasmę ir reikšmę. 

Tačiau draudimų yra įvairių, ir svarbu juos skirti, nes šiame 
skyriuje visų draudimų rūšių atskirai įvardyti neketiname. 

Be tų, kurie priklauso religijai, yra ir tokių, kurie priskirtini 
magijai. Ir vieni, ir kiti turi bendrą savybę -jie skelbia kai kurių 
daiktų nesiderinimą ir reikalauja nesuderinamais paskelbtus 
daiktus atskirti. Bet tarp jų yra labai rimtų skirtumų. Pirmiausia 
abiem atvejais sankcijos nėra tos pačios. Be abejo, kaip minėsi- 
me vėliau, religinių draudimų pažeidimas dažnai laikomas 


2 Žr. Encyclopedia Britannica, Frazerio straipsnį Taboo. 

3 Faktai rodo, jog toks nesusipratimas realus. Netrūko rašytojų, kurie, 
patikėję žodžiu, manė, kad taip pavadinta institucija specialiai skirta arba 
labiau pirmykštėms bendruomenėms, arba tik Polinezijos tautelėms (žr. Rėvil- 
le, Religion des peuples primitifs, II, p. 55; Richard, La Femme dans V histoire, 
p. 435). 

automatiškai materialiais sutrikimais, kuriuos kaltininkas ken- 
čiąs ir kurie laikomi sankcija užjo poelgį. Bet tada, kai šios sank- 
cijos imamasi iš tikrųjų, - spontaniškai ir automatiškai, - jos dar 
maža; ją visada lydi kita, kur įsikiša žmogus. Prie to dar priside- 
da įprasta šio žodžio prasme bausmė, jei jos, žinoma, nebuvo 
anksčiau, ir toji bausmė primesta žmonių; ar bent jau žmogų 
užgriūna priekaištai, viešas pasmerkimas. Net tuomet, kai švent- 
vagystė ją padariusiam užtraukia ligą ar mirtį, ji dar paženkli- 
nama ir pasmerkimo žyme, ji pažeidžia nuomonę, kuri priešją 
nustatyta; šventvagystė ją padariusį klaidina. 

Priešingai, magijos draudimai susilaukia tik materialių pa- 
darinių, kuriuos, manoma, dėl tam tikro fizinio būtinumo suke- 
lia uždraustas veiksmas. Nepaklūstančiam gresia pavojai, pa- 
našūs kaip ligoniui, neklausančiam gydytojo nurodymų; tik šiuo 
atveju nepaklusnumas nėra kaltė, jis nepiktina. Magijoje nuodė- 
mės nėra. Beje, sankcijų skirtumą lemia didelis pačių draudimų 
prigimties skirtingumas. Religiniame draudime būtinai glūdi 
sakralumo sąvoka: jis kyla iš pagarbos sakraliam objektui ir jo 
tikslas - neleisti, kad tos pagarbos pristigtų. Priešingai, magijos 
draudimai pripažįsta ypatingybės sąvoką esant tik pasaulietiš- 
ką. Daiktai, kuriuos magas pataria laikyti atskirai, yra būtent tie 
daiktai, kuriuos dėl jų ypatingų savybių pavojinga laikyti su 
kitais arba šalia. Jei magas ir prašo klientus laikytis atokiau nuo 
kai kurių sakralinių daiktų, tai tik iš pagarbos tiems daiktams ar 
iš baimės, kad jie gali virsti profaniškais; kadangi magija, kaip 
žinoma, gyvena iš profanacijų* tiktai siekdama laikinos naudos. 
Vienu žodžiu, tik religiniai draudimai yra kategoriški imperaty- 
vai, o kiti - utilitarinės maksimos, pirminė higienos ir medicinos 
draudimų forma. Negalima be painiavos lygia greta ir net tokiu 
pat pavadinimu tyrinėti dvi tokias skirtingas faktų grupes. Tad 
mes čia apsiribosime tik religiniais draudimais". 


* Žr. aukščiau, p. 47-48. 

> Tai nereiškia, kad tarp religinių ir maginių draudimų nutrūkęs radika- 
lus ryšys. Atvirkščiai, jis yra, jo tikroji prigimtis neaiški. Yra folklorinių drau- 
dimų, apie kuriuos dažniausiai sunku pasakyti, ar jie religiniai, ar maginiai. 
Juos atskirti taip pat būtina, nes magijos draudimus, mūsų galva, įmanoma 
suprasti tik susiejus su religiniais draudimais. 

Tačiau ir religinius draudimus būtina iš naujo suskirstyti. 

Vienų religinių draudimų tikslas - atskirti vienus nuo kitų 
sakralinius skirtingų rūšių daiktus. Pavyzdžiui, prisimename, 
kaip vakelburų gentyje pakyla, ant kurios guldomas mirusysis, 
turi būti suręsta tik iš medienos, išpjautos iš velionio fratrijoje 
augančių medžių; kitaip tariant, draudžiamas bet koks kontak- 
tas tarp mirusiojo, kuris jau šventas, ir kitos fratrijos daiktų, ku- 
rie irgi šventi, tik kitaip. Beje, įnagiai, kuriais medžiojami Žvė- 
rys, negali būti daromi iš medžio, priklausančio tai pačiai socia- 
linei grupei kaip ir žvėris?. Tačiau iš visų draudimų svarbiausi 
tie, kuriuos apžvelgsime kitame skyrelyje: jų tikslas - užkirsti 
kelią bet kokiam gryno sakralumo sąlyčiui su negrynu sakralu- 
mu, palaimingo sakralumo su pragaištingu sakralumu. Visi tie 
draudimai pasižymi viena bendra ypatybe: jie atsiranda ne to- 
dėl, kad vieni daiktai yra sakraliniai, kiti - ne, bet todėl, kad tarp 
sakralinių daiktų esama neatitikimo ir nesiderinimo. Taigi tie 
draudimai neturi nieko bendra su sakralumo idėjos esme. Jų lai- 
kymasis suteikia progą tik paskiriems, pavieniams ir kone iš- 
skirtiniams ritualams; bet tas laikymasis dar nėra įprasta pras- 
me kultas, nes kultą pirmiausia sudaro nenutrūkstami ryšiai tarp 
to, kas profaniška, ir to, kas grynai sakralu. 

Tačiau yra ir kita religinių draudimų sistema, kur kas plates- 
nė ir reikšmingesnė; ji išskiria ne skirtingas sakralinių daiktų 
rūšis, O tai, kas sakralu, ir tai, kas profaniška. Ji tiesiogiai atsira- 
dusi iš tos pačios sakralumo sąvokos ir apsiriboja sakralumą tik 
atspindėdama ir realizuodama. Tad ji suteikia medžiagą tikra- 
jam kultui, tokiam, kuris sudaro visų kitų kultų pagrindą, nes 
tas draudimas tikinčiajam nurodo elgseną, nuo kurios jis nie- 
kuomet neturi nukrypti sąveikaudamas su sakralinėmis esybė- 
mis. Tokį kultą vadiname negatyviuoju kultu. Taigi galime teig- 
ti, kad tie draudimai yra tikriausi religiniai draudimai“. Toliau 
tik apie juos ir kalbėsime. 


6 Žr. aukščiau, p. 163. 

"* Manome, jog nemaža draudimų, susijusių su sakraliniais daiktais, iš 
esmės reiškiasi sakralaus užgynimu profaniškam. Tai žmogaus amžiaus ar 
pakopos draudimai. Pavyzdžiui, Australijoje yra tokie sakraliniai valgiai, 

Tačiau jie įgavę devynias galybes pavidalų. Štai pagrindi- 
niaijų tipai, aptinkami Australijoje. 

Pirmiausia paminėtini kontaktiniai draudimai: tai pirminiai 
tabu, kiti tėra atskiros jų atmainos. Jie grindžiami štai kokiu prin- 
cipu: profanas negali liesti sakralaus. Jau matėme, kaip neįšven- 
tintieji nieku gyvu negali čiupinėti čuringų ar bull-roarers. Jei 
suaugusieji ir gali tą daryti be suvaržymų, tai vien todėl, kad šią 
sakralinę savybę jiems suteikė įšventinimas. Kraujas, ypač tas, 
kuris liejasi per įšventinimo apeigas, jau turi religinės vertės?; jis 
jau priklauso draudimo sferai?. Tas pat ir su plaukais'“. Mirusy- 
sis jau šventa būtybė, nes siela, teikusi kūnui gyvybę, su lavonu 
susiliejusi; todėl kartais leidžiama nešti mirusiojo palaikus tik 
apvyniotus medžio žieve!'. Net toji vieta, kur mirė žmogus, turi 
būti apeinama, nes manoma, jog ten tebegyvena velionio siela. 
Štai kodėl stovykla paliekama ir persikeliama toliau nuo tos vie- 
tos'*. Kai kuriais atvejais stovykla sugriaunama iki pamatų" ir į 
tas pačias vietas grįžtama tik po kurio laiko“. Pasitaiko, kad 


kurie skirti tik įšventintiems. Bet ir tie valgiai ne visi vienodo sakralumo, ir 
tarp jų dar yra hierarchija. Antra vertus, ir įšventintieji ne visi lygūs. Visomis 
religinėmis teisėmis jie ima naudotis ne iš karto, bet žengia į sakralinių daik- 
tų karaliją labai pamažu. Jie privalo palaipsniui pereiti virtinę jiems skirtų 
pakopų, vieną po kito ištverti specialius išbandymus ir ritualus; kol pasiekia 
aukščiausią, kartais gauna sugaišti ištisus mėnesius ar net metus. Kiekvie- 
nai pasiektai pakopai skiriamas ir atitinkamas maistas; žemesnės pakopos 
žmonės negali liesti valgio, kuris teisėtai priklauso aukštesnių pakopų Žmo- 
nėms (žr. Mathew, Ethnol. Notes ir t. t., loc. cit., p. 262 ir toliau; Langloh 
Parker, The Euahlayi, p. 23; Spencer et Gillen, North. Tr., p. 611 ir toliau; Nat. 
Tr., p. 470 ir toliau). Taigi sakralesnis atstumia ne tokį sakralų, o taip yra 
todėl, kad antrasis palyginti su pirmuoju yra profanas. Apskritai visi religi- 
niai draudimai skirstomi į dvi kategorijas: sakralumo atskyrimas nuo profa- 
niškumo ir grynojo sakralumo atskyrimas nuo negrynojo. 

* Žr. aukščiau, p. 148. 

* Spencer et Gillen, Nat. Tr., p. 463. 

"" Nat. Tr., p. 538; North. Tr., p. 604. 

" North. Tr., p. 531. 

"* North. Tr., p. 518-519; Howitt, Nat. Tr., p. 449. 

5 Spencer et Gillen, Nat. Tr., p. 498; Schulze, Ioc. cit., p. 231. 

* Spencer et Gillen, Nat. Tr., p. 499. 

apie mirštantį susidaro tarsi tuštuma: jis įtaisomas kiek įma- 
noma patogiau ir paliekamas“. 

Nepaprastai intymiu kontaktu laikomas valgymas. Iš čia at- 
siranda draudimas valgyti sakralinius gyvūnus ir augalus, ypač 
tuos, kurie laikomi totemais!*. Tai laikoma tokia didele šventva- 
gyste, kad draudimas taikomas net suaugusiems ar bentjau dau- 
gumai iš jų. Tik seniai pasiekia gana aukštą religinį rangą ir 
jiems tas draudimas ne visada galioja. Kartais toks draudimas 
būdavo aiškinamas mitine giminyste, jungiančia žmogų su tais 
gyvūnais, kurio vardu jis vadinasi: jie neva saugomi iš prielan- 
kumo savo giminaičiams". Bet kadangi manoma, esą draudžia- 
mos mėsos valgymas atneša ligą ir mirtį, matyt, draudimas nėra 
paprastas giminiško solidarumo jausmas. Vadinasi, veikia kito- 
kios jėgos, panašios į tas, kurios visose religijose įsivaizduoja- 
mos kaip kovotojos su šventvagystėmis. 

Beje, kai kurie valgiai profanui uždrausti dėl jų sakralumo, 
o kitas maistas, priešingai, šventumu pasižymintiems asme- 
nims uždraustas dėl jo profaniškumo. Be to, dažnai specialiai 
nustatoma, kurių gyvūnų mėsą dera valgyti moterims; tariama, 
kad jie moteriškos prigimties, vadinasi, profaniški. Įšventin- 
tam jaunuoliui skiriamos ypač griežtos apeigos; suteikiant tas 
vertybes, kurios leistų įsiskverbti į sakralių daiktų pasaulį, iki 
tol jam uždraustą, virš jo sutelkiamos labai galingos religinės 
jėgos. Taigi jam suteikiama šventumo būsena, ir tas šventumas 


5 Howitt, Nat. Tr., p. 451. 

"6 Valgio (alimentiriai) draudimai, susiję su toteminiais augalais ar gy- 
vūnais, laikomi pačiais svarbiausiais, bet jie nėra vieninteliai. Matėme, kad 
kai kuris maistas uždraustas nepašvęstiems, nes laikomas sakraliniu. O šią 
ypatybę gali sukelti daugybė priežasčių. Pavyzdžiui, kaip matysime toliau, 
gyvūnai, kurie užsiropščia iki medžių viršūnių, laikomi sakraliniais todėl, 
kad jie atsiduria greta dangaus aukštybių, kur gyvena didysis dievas. Gali- 
mas daiktas, dėl įvairių priežasčių kai kurių gyvūnų mėsa specialiai laiko- 
ma seniams ir jie, jos valgę, pripažįstami šventais, kadangi šventumo savy- 
bių turėjo toji mėsa. 

V Žr. Frazer, Totemism, p. 7. 

atstumia toli nuo jo visa, kas profaniška. Jam draudžiama val- 
gyti žvėrieną, nes ji esanti susijusi su moterimis“. 

Tačiau kontaktas gali užsimegzti ir kitaip, nebūtinai lytėji- 
mu. Ryšys su daiktu atsiranda jau tada, kai į jį žiūrima: žvilgs- 
nis yra ryšio nešėjas. Štai kodėl matyti sakralinius daiktus kai 
kuriais atvejais profanui draudžiama. Moteris į kulto reikme- 
nis negali pažvelgti niekada, nebent kartais jai leidžiama dirs- 
telėti akies krašteliu iš tolo". Itin svarbių apeigų progomis kul- 
to tarnų kūnai marginami toteminias piešiniais“?. Per labai iš- 
kilmingus įšventinimo ritualus kai kurios gentys neleidžia ma- 
tyti tos apeigų vietos?! ne tik moterims, bet ir pačiam neofitui?*. 
Viso ritualo sakralumas, savaime suprantama, glūdi asmenyje 
tų, kurie jam vadovauja arba kaip nors dalyvauja jame; todėl 
naujokas ir negali pakelti į juos akių, ir tas draudimas galioja 
net pasibaigus apeigoms*?. Būna, kad reikalaujama vengti žiū- 
rėti į numirėlį: todėl jo veidas uždengiamas taip, kad niekas 
negalėtų jo matyti“. 

Kitas būdas sąveikauti su žmogumi ar daiktais yra kalba. 
Ryšį užmezga net atodūsis - tas kažkas, kas išeina iš mūsų ir 
pasklinda aplinkui. Todėl profanams uždrausta kreiptis į šven- 
tas būtybes ar paprasčiausiai kalbėti jų akivaizdoje. Neofitas ne 
tik neturi teisės Žiūrėti į apeigų vadovus ir dalyvius, jis su jais 
tegali susikalbėti ženklais; šis draudimas taip įsigalėjo, kad tapo 


"* Howitt, Nat. Tr., p. 674. - Apie vieną kontaktinį draudimą mes nieko 
negalime pasakyti, nes jo prigimtį nelengva apibūdinti. Tai lytinis kontaktas. 
Tam tikrais religiniais periodais vyrui draudžiama turėti santykių su mote- 
rimi (North. Tr., p. 293, 295; Howitt, Nat. Tr., p. 397). Ar todėl, kad moteris 
profanė, ar todėl, kad lytinis aktas yra baimę keliantis aktas? Taip paprastai 
į šį klausimą neatsakysi. Mes jį atidedame, kaip ir visa, kas liečia santuoki- 
nes ir lytines apeigas. Jos pernelyg artimai susijusios su santuokos ir šeimos 
problema, ir jų atskirti negalima. 

" Spencer et Gillen, Nat. Tr., p. 134; Howitt, Nat. Tr., p. 354. 

* Spencer et Gillen, Nat. Tr., p. 624. 

“* Howitt, Nat. Tr., p. 572. 

2 Howitt, Ibid., p. 661. 

Spencer et Gillen, Nat. Tr., p. 386; Howitt, Nat. Tr., p. 655, 665. 

“ Vimbajų gentyje (Hovvitt, Ibid., p. 451). 

pakeltas į specialaus ritualo lygį". Paprastai aruntų gentyje per 
didžiausias apeigas tam tikrais momentais privalo įsivyrauti 
tyla“. Nutylama tada, kai išdėstomos čuringos; o jei ir kalbama, 
tai tik labai tyliai, puse lūpų“. Be sakralinių daiktų, dar yra ir 
žodžių, garsų, kurie pasižymi ta pačia ypatybe: jie negali nei 
rastis ant profano lūpų, nei liesti jų ausų. Yra tokių apeiginių 
giesmių, kurias išgirdusios moterys gali būti baudžiamos mirti- 
mi“. Jos gali girdėti bul!-roarers, bet tik iš toli. Tikrinis žmogaus 
vardas laikomas esminiu jį turinčio asmens elementu; sąmonėje 
glaudžiai susijęs su mintimi apie tą asmenį, jis siejasi ir sujaus- 
mais, kuriuos tas asmuo įkvepia. Taigi, jei žmogus šventas, var- 
das irgi šventas. Varamungų gentyje ypač garbinamas vienas 
totemas: tai mitinė gyvatė, vadinama Wollungua. Jos vardas — 
tabu". Tas pat ir su Bajamės, Daramuluno, Bunjilo vardais: ne- 
pašvęstiesiems jų vardų ezoterinė forma negali būti atskleista??. 
Gedulo metu neturi būti minimas mirusiojo vardas, nebent būti- 
nai prireikus jį gali ištarti giminės, ir tai pašnibždomis?!. Toks 
draudimas neretai iki gyvenimo galo užkraunamas našlėms ir 
artimiausiems velionio giminėms**. Kai kuriose tautose jis palie- 
čia ne tik šeimą; visi, kurie turi tą patį vardą kaip ir velionis, 
privalo laikinai to vardo atsisakyti ir jį pakeisti kitu“. Negana 
to, giminės ir artimieji šnekėdami kartais visai išmeta kai ku- 
riuos žodžius iš savo kalbos, veikiausiai todėl, kad juos tardavo 
velionis; tas žodžių spragas užkaišioja perifrazėmis ar skoli- 
niais iš kokios svetimos tarmės**. Be viešojo, paprasto vardo, vyrai 


> Howitt, Ibid., p. 624, 661, 663, 667; Spencer et Gillen, Nat. Tr., p. 221, 
382 ir toliau; North. Tr., p. 335, 344, 353, 369. 

* Spencer et Gillen, Nat. Tr., p. 221, 262, 288, 303, 307, 378, 380. 

" Ibid., p. 302. 

8 Howitt, Nat. Tr., p. 581. 

* North. Tr., p. 227. 

“ Žr. aukščiau, p. 322. 

* Spencer et Gillen, Nat. Tr., p. 498; North. Tr., p. 526; Taplin, Narrinyeri, 
p. 19. 

“ Howitt, Nat. Tr., p. 166, 469 ir toliau. 

> Wyatt, Adelaide and Encounter Bay Tribes, in Woods, p. 165. 

* Howitt, Nat. Tr., p. 470. 

turi dar kitą, laikomą slaptu: moterys ir vaikai jo nežino; kas- 
dieniame gyvenime jo niekada neišgirsi. Mat jis religinis*?. Pa- 
sitaiko net apeigų, kada privalu kalbėti specialia kalba, kuri 
bendraujant su profanais uždrausta. Taip užsimezgė sakrali- 
nė kalba““. 

Nuo profanų atskiriamos ne tik sakralinės būtybės, bet ir vi- 
sa, kas tiesiogiai ar netiesiogiai liečia profaniškąjį gyvenimą, 
kas neturi painiotis religiniame gyvenime. Dažnai čiabuviui lei- 
džiama dalyvauti rituale tik nuogai išsirengus*'; tai išankstinis 
reikalavimas, ir čiabuviui tenka nusiimti visus įprastus papuo- 
šalus, net ir tuos, kuriuos jis labiausiai brangina ir su kuriais 
sunkiausiai skiriasi, nes jiems priskiria apsaugos nuo piktųjų 
jėgų savybes“. Jei ritualinis vaidmuo įpareigoja pasipuošti, tie 
papuošalai privalo būti specialiai pritaikyti konkrečiai aplinky- 
bei; tai apeigų kostiumas, kitaip tariant, šventinis drabužis??. Ir 
kadangi tie pagražai yra sakraliniai vien todėl, kad buvo nešioti 
per šventas apeigas, profaniškuose santykiuose tuos drabužius 
vilkėti draudžiama; draudžiama užsidėti ir tuos papuošalus: 
pasibaigus apeigoms, jie apskritai užkasami po Žeme ar sudegi- 
nami“; vyrai net privalo taip rūpestingai nusiprausti, kad ant 
kūno neliktų jokio pėdsako dėvėtų pašvitų*!. 

Apskritai per religinio gyvenimo vyksmą įprasti kasdienio 
gyvenimo veiksmai draudžiami. Tarkim, valgymo veiksmas jau 
pats savaime profaniškas; kadangi jis kasdien kartojasi, iš es- 
mės patenkina utilitarines ir materialines reikmes ir sudaro mū- 
sų paprastos egzistencijos dalį*2. Štai kodėl šis veiksmas religi- 


* Howitt, Nat. Tr., p. 657; Spencer et Gillen, Nat. Tr., p. 139; North. Tr., 
p. 580 ir toliau. 

* Howitt, Nat. Tr., p. 537. 

* Ibid., p. 544, 597, 614, 620. 

* Pavyzdžiui, plaukus juosianti juostelė, kurią jis paprastai nešioja (Spen- 
cer et Gillen, Nat. Tr., p. 171). 

* Ibid., p. 624 ir toliau. 

* Howitt, Nat. Tr., p. 556. 

* Ibid., p. 587. 

* Kai valgomas maistas yra šventas, tas valgymo aktas tampa išties 
religinis. Tačiau pats savaime šis aktas yra toks profaniškas, kad sakralinio 
maisto valgyme visuomet yra ir profanacijos. Profanacija gali būti leista 

nėse apeigose uždraustas. Kai viena toteminė grupė perduoda 
savo čuringas svetimam klanui, jų atnešimas ir padėjimas į ert- 
natulungą yra be galo iškilmingas ir visi, kurie dalyvauja tose 
apeigose, privalo būti nevalgę tiek, kiek jos trunka, o užsitęsia 
jos išties ilgai“; ta pati taisyklė galioja ir per ritualų iškilmes“; 
apie jas ir apie kai kuriuos įšventinimo momentus kalbėsime 
kitame skyriuje“. 

Dėl tos pačios priežasties per didžiąsias religines iškilmes 
laikinai nutraukiami visi darbai. Pasak Spencerio ir Gilleno““, 
kuriuos jau esame citavę, australo gyvenimas yra iš dviejų labai 
skirtingų dalių: viena dalis skiriama medžioklei, žūklei, karia- 
vimui, kita - kultui, ir abi veiklos formos viena kitą atmesdamos 
nesusisieja. Šiuo principu ir remiasi universali nedarbo religi- 
niais motyvais institucija. Skiriamoji šventinių dienų savybė vi- 
sose žinomose religijose yra darbo nutraukimas ar viešojo ir pri- 
vataus gyvenimo sustabdymas, nes toks gyvenimas religiniu po- 
žiūriu betikslis. Tas poilsis nėra tiesiog laikinas atokvėpis po 
darbų, kurį Žmogus gali sau leisti ir laisvai atsiduoti malonu- 
mams, ojų paprastai žada šventinės dienos; juk yra liūdnų šven- 
čių, skirtų gedului ir atgailai, ir per jas lygiai taip pat privalu 
nedirbti. Priežastis ta, kad darbas - svarbi profaniškos veiklos 
forma: akivaizdus vienintelis jo tikslas - tenkinti laikinas gyve- 
nimo reikmes; darbas sieja mus tik su paprastais, niekingais daik- 
tais. Atvirkščiai, švenčių dienomis religinis gyvenimas pasiekia 
išskirtinio intensyvumo laipsnį. Taigi kontrastas tarp šių dviejų 
egzistencijos rūšių čia ypač ryškus, todėl joms ir nelemta būti 


arba net privaloma, bet, kaip matysime toliau, su sąlyga, kad ji sektų paskui 
ritualus arba kad ją lydėtų ritualai, kurie profanaciją sušvelnintų ar atpirk- 
tų. Tokių ritualų buvimas rodo, kad iš esmės sakralinis daiktas nesiderina 
su valgymo aktu. 

* North. Tr., p. 263. 

* Spencer et Gillen, Nat. Tr., p. 171. 

“5 Howitt, Nat. Tr., p. 674. Galbūt draudimas kalbėti per didžiąsias reli- 
gines iškilmes iš dalies atsiradęs dėl tų pačių priežasčių. Kalbame, o ypač 
garsiai, kasdieniame gyenime. Taigi religiniame gyvenime turime tylėti ar 
kalbėti labai tyliai. Panašiu motyvu galima grįsti ir valgio draudimus (žr. 
aukščiau, p. 139). 

* North. Tr., p. 33. 

šalimais. Žmogus negali artimiau bendrauti su dievu, jei dar yra 
paženklintas profaniško gyvenimo pėdsako. Ir jis jau nebegali 
grįžti prie savo įprastų užsiėmimų tuo atveju, jei per ritualą tapo 
ką tik įšventintas. Nedarbas ritualiniais motyvais tėra atskiras 
bendro sakralumo ir profaniškumo nesiderinimo atvejis: tai drau- 
dimo rezultatas. 

Nesame užsibrėžę čia išvardyti visas draudimų rūšis, tegu 
pastebėtas vien australų religijose. Draudimo sistema, kaip ir 
pati sakralumo samprata, kuria ji remiasi, išsirutulioja į pačius 
įvairiausius santykius, ji tyčia naudojama utilitariniams tiks- 
lams*. Tačiau kad ir kokia ji būtų kompleksinė, pagaliau atsire- 
mia į du pagrindinius draudimus, kurie ją reziumuoja ir valdo. 

Pirmiausia religinis gyenimas negali būti vienoje erdvėje su 
profanišku gyvenimu. Kad galėtų plėtotis, jam reikia parūpinti 
specialų plotą, kur profaniškam gyvenimui jau nėra vietos. Taip 
iškyla šventovės ir šventyklos: tai erdvės dalys, skirtos švente- 
nybėms ir šventiesiems, nes jie tegali įsikurti tik visiškai priejų 


* Kadangi kiekvieno žmogaus viduje slypi sakralumo pradas, siela, in- 
dividas iš pat pradžių jautėsi apsuptas draudimų, nes siela ir yra pirmoji 
moralinių draudimų forma, ji šiandien izoliuoja ir saugo Žmogų. Kaip tik 
todėl ir aukos kūnas laikomas žudikui pavojingu ir jam uždraustas (Spen- 
cer et Gillen, Nat. Tr., p. 492). Šios kilmės draudimai dažnai individams 
taikomi kaip būdas išskirti kai kuriuos daiktus iš bendro naudojimo ir su- 
teikti jiems nuosavybės teisę. „Žmogus išeina iš stovyklos, ten palikdamas 
ginklus, maistą ir t. t., — teigia Rothas, kalbėdamas apie Riviėre Palmer 
gentis (Šiaurės Kvinslendo). - Jei jis šlapinasi netoli paliktų daiktų, jie virsta 
tami (tabu ekvivalentas) ir vyras gali būti ramus: grįžęs ras daiktus nepalies- 
tus“ (North. Oueensland Ethnography, in Records of the Australian Museum, 
Vol. II, Nr. 2, p. 75). Mat manoma, jog šlapimas, kaip ir kraujas, turi 
kažkokios sakralinės galios, būdingos individui, ir toji galia neleidžia pri- 
siartinti svetimam. Dėl tos pačios priežasties kalba irgi gali tapti to poveikio 
laidininku; štai kodėl galima uždrausti prisiartinti prie paliktų daiktų pa- 
prasčiausiu žodiniu pareiškimu. Beje, ši galia kurti draudimus skiriasi -— 
nelygu individai. Kuo daugiau jie turi sakralumo, tuo toji galia stipresnė. 
Tai mažne grynai vyrų privilegija (Rothas mini vienintelį tabu atvejį, paskir- 
tą ne vyro, o moters); ta privilegija uoliai naudojasi vadai ir seniai, monopo- 
lizuodami jiems patinkančius daiktus (Roth, Ibid., p. 77). Kaip tik taip reli- 


ginis draudimas virsta nuosavybės teise ir administraciniu potvarkiu. 

reikmių priderintame nustatyto spindulio plote. Toks įsikūri- 
mas religiniam gyvenimui tiek būtinas, kad be jo neapsieina net 
paties žemiausio lygmens religijos. Ertmatulunga - vieta, kur pa- 
dedamos čuringos, ir yra tokia šventykla. Todėl nepašvęstiesiems 
užginta priejos net prisiartinti. Ten draudžiamas bet koks pro- 
faniškas užsiėmimas. Vėliau matysime, kad, be minėtųjų, dar 
yra sakralinių vietų, kur atliekamos svarbiausios apeigos“. 

Religinis ir profaniškas gyvenimas negali kartu būti ir tose 
pačiose laiko atkarpose. Taigi pirmajam būtina nustatyti dienas 
ar ištisus periodus, kur nebūtų vietos jokiems profaniškiems už- 
siėmimams. Štai šitaip atsirado šventės. Nerasime nė vienos re- 
ligijos, vadinasi, nė vienos bendruomenės, kuri nepripažintų ir 
nepraktikuotų šito laiko skyrimo į dvi aiškiai kitoniškas dalis, 
viena su kita besikaitaliojančias - nelygu kaip įvairuoja tautų ir 
civilizacijų gyvenimo nuostatos; kaip jau minėjome, labai gali- 
mas daiktas, kad tokios kaitos būtinumas žmonėms davė mintį 
įvesti į laiko tęstinumą ir vientisumą skirtybes ir diferenciacijas, 
kurių paprastai jis neturi“. Be abejo, veik neįmanoma, kad reli- 
ginis gyvenimas kada nors galėtų hermetiškai susikoncentruoti 
numatytose erdvės ir laiko apybrėžose; jis neišvengiamai prasi- 
smelks ir už jų. Juk sakralinių daiktų visuomet randama ir už 
šventyklos ribų, ir yra ritualų, kurie gali būti atliekami ir darbo 
dienomis. Tik tie sakraliniai daiktai tėra antraeiliai, O tie ritualai — 
menkesnės svarbos. Vis vien vyraujanti šios organizacijos savy- 
bė ir toliau lieka koncentracija. Tačiau ji pilnutinai pasireiškia 
viešajame kulte, nes šios apeigos tegali būti atliekamos tik ben- 
drai. O asmeninis, individualus kultas yra vienintelis, kuris at- 
siduria gana arti pasaulietinio gyvenimo. Todėl šios dvi viena 
paskui kitą einančios žmogaus gyvenimo fazės didžiausią in- 
tensyvumą pasiekia žemesnio išsivystymo lygmens visuomenė- 
se, tokiose kaip Australijos gentys; mat šičia individualus kul- 
tas labiausiai išlikęs rudimentinis““. 


* Žr. toliau, sk. II. 
* Žr. aukščiau, p. 14. 
* Žr. aukščiau, p. 243. 

II 


Iki šiol negatyvųjį kultą aiškinome kaip susilaikymų sistemą. 
Taigi, atrodytų, jo paskirtis ne stimuliuoti, žvalinti, o slopinti 
veikmę. Bet toks netikėtas slopinimo efektas religinei ir dvasinei 
individo prigimčiai daro pozityvų neginčijamos svarbos poveikį. 

Barjeras, skiriantis sakralumą ir profaniškumą, žmogui truk- 
do glaudžiai susieti save su sakraliniais daiktais, ir jam tenka 
atsisakyti visko, kas jame yra profaniška. Jis tegali pradėti religi- 
nį gyvenimą kiek intensyviau tik tada, kai daugmaž visiškai pa- 
sitraukia iš pasaulietinio gyvenimo. Taigi negatyvusis kultas 
viena prasme yra būdas pasiekti tikslą: jis yra sąlyga priartėti 
prie pozityviojo kulto. O šis ne tik apsaugo sakralines būtybes 
nuo šiurkščių, vulgarių kontaktų, bet veikia ir patį tikintįjį, į ge- 
ra keisdamas jo būklę. Žmogus, paklusęs nurodytiems draudi- 
mams, nelieka toks pat kaip anksčiau. Anksčiau jis buvo vienas 
iš daugelio ir todėl privalėjo laikytis atstu nuo religinių jėgų. 
Dabar jis jau atsiduria viename lygmenyje su jomis; prie sakra- 
lumo priartėja vien todėl, kad nutolo nuo profaniškumo; jis ap- 
sivalė ir tapo pašventintas vien todėl, kad pasitraukė nuo žemų 
ir trivialių dalykų, kurie slėgė jo prigimtį. Taigi negatyvusis ritu- 
alas taip pat kaip pozityvusis teikia veiksmingų galių; negaty- 
vieji ritualai, kaip ir pozityvieji, gali padėti pakelti individų reli- 
ginį tonusą. Kaip buvo teisingai pastebėta, bet kurios svarbos 
religinėse apeigose gali dalyvauti tik tas, kuris buvo iš anksto 
įšventintas ir palengva vedamas į sakralinį pasaulį?'. Tam gali 
pasitarnauti patepimai, apsivalymai, palaiminimai, vienu Žo- 
džiu, visos iš esmės pozityvios procedūros; bet to paties pasie- 
kiama ir pasninkavimu, budėjimu, atsiskyrėliškumu ir tylėjimu, 
taip sakant, ritualine abstinencija, kuri yra ne kas kita, o nusta- 
tytų draudimų taikymas. 

Kai paskiri negatyvieji ritualai atliekami izoliuotai, jų pozi- 
tyvus poveikis paprastai per daug blankus, kad būtų labiau pa- 
stebimas. Užtat kai virš vienos galvos sutelkiama ištisa draudi- 
mų sistema, jų poveikis akumuliuojasi ir darosi ryškus. Lygiai 


*! Žr. Hubert et Mauss, Essai sur la nature et la fonction du sacrifice in Mėlan- 
ges d histoire des religions, p. 22 ir toliau. 

taip esti Australijoje per įšventinimo iškilmes. Neofitas verčia- 
mas paklusti begalei negatyviųjų ritualų. Jis privalo pasitraukti 
iš bendruomenės, kurioje iki šiolei gyveno, ir mažne visai palikti 
žmones. Jam draudžiama ne tik matyti moteris ir nepašvęstuo- 
sius?*, jis apskritai eina gyventi į brūzgynus, toli nuo saviškių, 
telydimas kelių senių, paskirtų būti jo krikštatėviais?*. Miškas 
taip palankiai vertinamas kaip prigimtinė aplinka, kad žodis, 
kuriuo kai kuriose gentyse įvardijamas įšventinimas, reiškia tas, 
kuris yra iš miško“. Dėl tos pačios priežasties per įšventinimo 
apeigas naujokas puošiamas medžių lapais?*. Taip eina mėne- 
siai““, jų slinktį kartkartėmis pertraukia ritualai, kur naujokas 
privalo dalyvauti. Šį laiką jis skiria visų rūšių abstinencijai. Jam 
draudžiama daugelis valgių; leidžiama tik griežtai nustatytas 
kiekis maisto, tiek, kiek reikia gyvybei palaikyti“; dažnai jam 
skiriamas labai griežtas pasninkas*“; arba jis verčiamas valgyti 
kokį nors patį šlykščiausią maistą?*. Valgydamas negali maisto 
liesti rankomis; jį jam deda į burną jo krikštatėviai“. Tam tikrais 
atvejais savo varganą valgį turi užsidirbti elgetaudamas“!. Mie- 
goti irgi jis tegali tiek, kiek reikia poilsio gyvasčiai palaikyti“*. 
Prabilti jam leidžiama tik tada, kai į jį kreipiasi ir ko nors klau- 
sia, O šiaip savo norus jis tegali reikšti ženklais“. Jam draudžiama 


2 Howitt, Nat. Tr., p. 560, 657, 659, 661. Ant jo negali kristi net moters 
šešėlis (Ibid., p. 633). To, ką jis liečia, negali liesti moteris (Ibid., p. 621). 

3 Ibid., p. 561, 563, 670-671; Spencer et Gillen, Nat. Tr., p. 223; North. Tr., 
p. 340, 342. 

* Kurnajai jį vadina Jerael, juinai, volgatai - Kuringala (Howitt, Nat. Tr., 
p. 581, 617). 

> Spencer et Gillen, Nat. Tr., p. 348. 

* Howitt, p. 561. 

" Ibid., p. 633, 538, 560. 

8 Ibid., p. 674; Langloh Parker, The Euahlayi, p. 75. 

* Ridley, Kamilaroi, p. 154. 

 Howitt, p. 563. 

* Ibid., p. 611. 

* Ibid., p. 549, 674. 

9 Howitt, Nat. Tr., p. 580, 596, 604, 668, 670; Spencer et Gillen, Nat. Tr., 
p. 223, 351. 

bet kuri pramoga“. Nevalia praustis“, kartais nevalia ir judėti. 
Tik gulėti išsitiesus ant žemės nė nekrustelint““, nuogut nuogu- 
tėliam“". O tų visų draudimų rezultatas - nustatyti radikalų 
įšventinamojo būklės pakitimą. Prieš įšventinimą jis gyveno su 
moterimis ir nebūdavo priimamas į kulto apeigas. Nuo šiol jis 
priimamas į vyrų bendriją, jau dalyvauja ritualuose ir yra pats 
įgijęs sakralumo savybę. Metamorfozė tokia užbaigta, kad daž- 
nai suvokiama kaip antrasis gimimas. Įsivaizduojama, kad jau- 
nuolis, buvęs profanas, mirė, kad jį nužudė ir nusinešė įšventi- 
nimo dievas, Bunjilas, Bajamė ar Daramulunas, ir daugiau jo 
nebebus, ojo vietoje stojo visai kitas individas“. Taigi čia nega- 
tyvieji ritualai iš gyvenimo perėmę pozityvius padarinius. Ži- 
noma, mes neketiname tvirtinti, kad tokią ženklią transforma- 
ciją atlieka jie vieni, bet jie neginčijamai daugiausia prie to pri- 
sideda. 

Šie faktai padeda suprasti, kas yra asketizmas, kokią jis už- 
ima vietą religiniame gyvenime ir iš kur plaukia tos dorybės, 
kurios jam dažniausiai priskiriamos. Iš tikrųjų, bet kurio drau- 
dimo laikymasis turi bent kiek asketizmo. Susilaikydamas nuo 
kurio nors daikto, kuris gali duoti naudos, arba nuo kurios nors 
veiklos formos, kuri yra įprastinė ir turi patenkinti kurią nors 
žmogaus reikmę, jis neabejotinai pasmerkia savo nepatogumams 
ir nepritekliams. Gana, kad šios praktikos plėstųsi ir virstų gy- 
venimo tvarkos pagrindu, ir jau tokį gyvenimą galime laikyti 
grynu asketizmu. Paprastai negatyvusis kultas tarnauja tik 
įšventinimui ir pozityviojo kulto parengimui. Tačiau kartais jis 
peržengia šios subordinacijos ribas ir iškyla į pirmą planą, drau- 
dimų sistema tiek išsiplečia ir padidėja, kad užvaldo visą egzis- 
tenciją. Taip atsiranda sisteminis asketizmas, kuris yra ne kas 
kita, o negatyviojo kulto hipertrofija. Specialios dorybės, ku- 
rios neva suteikiamos, tėra išplėstas pavidalas tų dorybių, ku- 
rias - ne taip stipriai - suteikia bet kurio draudimo praktika. Jų 


“ Howitt, p. 567. 

6 Ibid., p. 557. 

?* Ibid., p. 604; Spencer et Gillen, Nat. Tr., p. 351. 
* Howitt, p. 611. 

€ė Ibid., p. 589. 

prigimtis ta pati, nes visos jos remiasi principu, jog šventas da- 
raisi vien dėl pastangų atsiskirti nuo profaniškumo. Grynu as- 
ketu galima pavadinti žmogų, kuris pakyla aukščiau kitų žmo- 
nių ir kuris įgyja ypatingo šventumo pasninkavimu, budėjimais, 
atsiskyrėliškumu ir tylėjimu, žodžiu sakant, daugiau atsižadėji- 
mais negu pozityvaus pamaldumo veiksmais (aukomis, maldo- 
mis ir t. t.). Antra vertus, istorija rodo, kokio religinio prestižo 
galima pasiekti einant šiuo keliu: šventasis budistas iš esmės 
yra asketas ir jis prilygsta dievams ar net pranoksta juos. 

Vadinasi, asketizmas nėra, kaip galėtų atrodyti, retas, iš- 
skirtinis ir veik nenormalus religinio gyenimo padarinys; prie- 
šingai, tai esminis elementas. Jo užuomazga slypi kiekvienoje 
religijoje, juk nerastume nė vienos religijos, kuri neturėtų draudi- 
mų sistemos. Vienintelis skirtumas šiuo atžvilgiu pastebimas 
kultuose: čia ši užuomazga daugiau ar mažiau išsiplėtojusi. 
Dar derėtų pridurti, kad visuose kultuose toji plėtotė veikiau- 
siai įgyja, bent jau laikinai, būdingus grynojo asketizmo bruo- 
žus. Daugiausia tai vyksta tam tikrais kritiniais periodais, kai 
per palyginti trumpą laiką subjektui būtina sukelti rimtus vidi- 
nius pokyčius. Tuomet jis staigiai prievarta atskiriamas nuo 
viso profaniško pasaulio ir šitokiu būdu greičiau įvedamas į 
sakralinių daiktų ratą, privalo su jais kontaktuoti; tas atskyri- 
mas būtinai lydimas daugybės susilaikymų, ypatingo draudi- 
mų sistemos sustiprėjimo. Būtent šitai galima pastebėti Austra- 
lijos gentyse per įšventinimą. Kad jaunuoliai virstų vyrais, jie 
privalo gyventi kaip asketai. Mrs. Parker labai pagrįstai juos 
vadina Bajamės vienuoliais“?. 


* Šias asketizmo praktikas galima sugretinti su tomis, kurios esti per 
mago įšventinimą. Visai kaip jaunasis neofitas, mago mokinys turi iškęsti 
daugybę draudimų, kurių laikymasis jam žada suteikti specifinių galių (žr. 
Origine des pouvoirs magigues Huberto ir Mausso knygoje Mėlanges d'histoire 
des religions, p. 171, 173, 176). Tas pat taikoma ir sužadėtiniams jų vestuvių 
išvakarėse ar rytojaus dieną jau susituokus (sužadėtinių ir jaunavedžių 
tabu); vedybos — ne mažiau rimtas socialinės padėties pakitimas. Mes tik 
glaustai paminėsime tuos faktus, ilgiau prie jų nestabtelėdami, nes pirmieji 
liečia magiją, kurios čia neaptarinėsime, o antrieji susiję su visuma juridinių 
ir religinių taisyklių lyčių klausimais ir juos tirti įmanoma tik drauge su 
kitomis pirmykštės santuokinės moralės taisyklėmis. 

Tačiau atsižadėjimai ir praradimai verčia kentėti. Visomis sa- 
vo kūno skaidulomis mes laikomės įsitvėrę profaniškojo pasau- 
lio; mes artimai su juo susiję, mūsų gyvenimas jo valioje. Jis ne 
tik natūrali mūsų veiklos vieta; mes juo persisunkę. Jis - mūsų 
pačių dalis. Taigi mums sunku nuo jo atsiskirti nepažeidžiant 
savo prigimties, skausmingai neužgaunant savo instinktų. Ki- 
taip tariant, negatyvusis kultas negali gyvuoti neversdamas ken- 
tėti. Ir skausmas - būtina jo sąlyga. Galų gale pats jis imtas lai- 
kyti tarsi ritualo rūšimi; jame pradėta matyti malonę, kurios rei- 
kia ieškoti ir ją žadinti, net dirbtinai, nes jis teikia tokių galių ir 
privilegijų, kurias duoda draudimų sistemos, o skausmas ir yra 
jų natūralus palydovas. Preussas, kiek mums žinoma, pirmasis 
išaiškino, kokį poveikį religijai turi skausmas paties žemiausio 
išsivystymo lygmens bendruomenėse"?. Arapahai, ugdydami at- 
sparumą mūšių pavojams, skiria sau kankinimus; indėnai Sto- 
rieji Pilvai karo žygių išvakarėse pasmerkia save žiaurioms kan- 
čioms; hupiai, norėdami užsitikrinti savo užmojų sėkmę, plau- 
kioja po ledinį upės vandenį ir paskui kiek gali ilgiau guli ant 
kranto; karajai, grūdindami savo raumenis, kartkartėmis išspau- 
džia kraujo iš rankų ir kojų išdraskydami odą žuvų dantų kapš- 
tikliais. Dallmannhafeno žmonės (Imperatoriaus Gijomo Žemė 
Naujojoje Gvinėjoje) kovoja su savo moterų nevaisingumu įrėž- 
dami joms kraujuojančius pjūvius viršutinėje šlaunų dalyje"!. 


" Preussas, teisybė, interpretuodamas šiuos faktus teigia, jog skausmas — 
būdas padidinti magišką vyro jėgą (die menschliche Zauberkraft); iš tokio pa- 
sakymo atrodytų, kad kančia - magijos, o ne religijos ritualas. Tačiau, kaip 
jau sakėme, Preussas visas neįvardytas beasmenes jėgas vadina magiško- 
mis jėgomis, nesvarbu kam jos priklausytų - magijai ar religijai. Be abejo, 
tam tikri kankinimai tarnauja magų formavimui, bet daugelis jo aprašytųjų 
sudaro grynai religinių apeigų dalį, vadinasi, jų tikslas - pakeisti religinę 
individų padėtį. 

"! Preuss, Der Ursprung der Religion und der Kunst, Globus, LXXXVII, 
p. 309-400. Preussas prie tų pačių ritualų prideda nemaža visai kitokių, 
kaip antai kraujo nuleidimas, kurie veiksmingi dėl kraujui priskirtų pozity- 
vių savybių, o ne dėl kentėjimų, kuriuos tenka per tą procedūrą ištverti. Mes 
išskiriame tik tuos faktus, kur skausmas - esminis ritualo elementas ir jo 
efektyvumo priežastis. 

Tačiau panašių faktų galima rasti ir Australijoje, ypač per 
įšventinimo apeigas. Šia proga dauguma atliekamų ritualų kaip 
tik ir yra sistemingas tam tikrų kančių skyrimas neofitui, atseit 
per kančias pakis jo padėtis ir jis įgis būdingas vyro savybes. 
Pavyzdžiu, larakjų gentyje jaunuoliams gyvenant atsiskyrus gi- 
rioje jų krikštatėviai ir prižiūrėtojai be jokio išankstinio perspėji- 
mo ir bejokios priežasties juos nuolatos muša?*. Urabunų gentyje 
nustatytu momentu naujokas paguldomas kniūbsčias ant že- 
mės. Visi ten esantys vyrai jį negailestingai pliekia; paskui nu- 
garoje, abipus stuburo, daro visą seriją pjūvių - nuo keturių iki 
aštuonių ir dar vieną per pakaušio vidurį*. Aruntų genties pir- 
mąjį įšventinimo ritualą sudaro valdinio mėtymas į viršų; vyrai 
jį išmeta į orą, krintantį sugauna ir vėl meta““. Šioje gentyje toms 
ilgoms įšventinimo apeigoms baigiantis jaunuolis turi atsigulti 
ant lapų patalo, po kuriuo paberta degančių žarijų, ir tokiame 
deginančiame karštyje ir kvapą gniaužiančiuose dūmuose gulė- 
ti nejudėdamas“. Urabunų gentyje yra panašus ritualas, bet ten 
tas nelaimėlis, gulintis tokioje varganoje padėtyje, dar vanoja- 
mas per nugarą“. Apskritai visi tie išbandymai, kuriems jaunuo- 
lis pasmerkiamas, taip jį paveikia, kad paleistas grįžti į įprastą 


*? North. Tr., p. 331-332. 

8 Ibid., p. 335. Panašią praktiką randame ir djerių gentyje (Howitt, Nat. 
Tr., p. 658 ir toliau). 

"* Spencer et Gillen, Nat. Tr., p. 214 ir toliau. - Šis pavyzdys rodo, kad 
įšventinimo ritualai kartais virsta beprasmiu kamavimu. Iš tikrųjų tas ka- 
mavimas ir yra tikroji socialinė institucija, kuri spontaniškai atsiranda kas- 
kart, kai dvi savo moraline ir socialine padėtimi skirtingos grupės artimai 
kontaktuoja. Tuomet tasai, kuris laiko save pranašesniu už kitą, priešinasi 
naujų atėjūnų įsibrovimui: jis stoja prieš juos parodydamas savo viršenybę. 
Šia reakcija, kuri vyksta savaime ir įgyja žiauresnio ar ne tokio žiauraus 
elgesio formą, siekiama palenkti individus naujajai egzistencijai ir padėti 
jiems apsiprasti naujoje aplinkoje. Taigi tai lyg įšventinimas. Kita vertus, 
galima sakyti, kad įšventinimas — irgi beprasmio kamavimo, kančios rūšis. 
Senolių grupė savo religinėmis ir moralinėmis vertybėmis yra aukštesnė už 
jaunuolių grupę, tačiau pirmoji turi supanašėti su antrąja. Taigi bepras- 
mėms patyčioms čia suteiktos visos sąlygos. 

" Spencer et Gillen, Nat. Tr., p. 372. 

“6 Ibid., p. 335. 

gyvenimąjis atrodo išties apgailėtinai ir jaučiasi nelyg pritrenk- 
tas“. Beje, visos tos praktikos kartais pateikiamos kaip ordalijos, 
turinčios išbandyti neofito drąsą ir nustatyti, ar jis vertas būti 
priimtas į religinę bendruomenę“. Tačiau iš tikrųjų bandomoji 
ritualo funkcija tėra kita jo veiksmingumo pusė. Ritualo atliki- 
mo būdo veiksmingumą įrodo paties ritualo veiksmingumas, tai 
yra kadjis suteikia tas savybes, kurios sudaro jo prasmę. 

Kitais atvejais ritualinį smurtą patiria ne visas kūnas, o kan- 
kinamas kuris nors organas ar atskiras audinys, ir šitokio smur- 
to tikslas - stimuliuoti vitališkumą. Aruntai, varamungai ir dau- 
gelis kitų genčių“ tam tikru įšventinimo momentu specialiai pa- 
skiria asmenis, kurie turi įkąsti naujokui į galvos odą. Operacija 
tokia skausminga, kad vargšas paprastai negali jos iškęsti ne- 
šaukęs. O ši procedūra skirta padėti geriau augti plaukams““. 
Tas pat daroma ir dėl barzdos augimo. Kitose gentyse Howittas 
pastebi plaukų rovimo ritualą, kurio prasmė turėtų būti ta pati*!. 
Anot Eylmanno, aruntų ir kaitišų genčių vyrai ir moterys ugnyje 
įkaitintais pagaliukais išdegina rankose žaizdeles, kad gebėtų 
išskelti ugnį arba kad įgytų reikiamos jėgos nešioti sunkius glė- 
bius malkų??. Pasak to paties stebėtojo, varamungų merginos viena 
ranka nupjauna antrosios rankos smiliaus trečią narelį, many- 
damos, jog šitaip pirštas lengviau iškapstys jamsus*?. 

Visai įtikėtina, kad dėl panašaus poveikio kartais būdavo rau- 
nami dantys. Šiaip ar taip, neabejotina, kad ypač žiauriais geni- 
talijų apipjaustymo ir tatuiravimo ritualais siekiama suteikti joms 
ypatingų galių. Jaunuoliui leidžiama vesti tik po šitų procedū- 
rų; taigi manoma jį įgijus ypatingų vertybių. Toks įšventinimas 
sui generis būtinai reikalingas todėl, kad žemesnio išsivystymo 
lygmens bendruomenėse dviejų lyčių sąjunga paženklinama 


“ Howitt, Nat. Tr., p. 675. 

** Howitt, Nat. Tr., p. 569, 604. 

* Spencer et Gillen, Nat. Tr., p. 251; North. Tr., p. 341, 352. 

“ Todėl varamungų gentyje tą operaciją privalo atlikti valdiniai, turintys 
ypač gražius plaukus. 

* Howitt, Nat. Tr., p. 675; turimos galvoje Žemutinio Darlingo gentys. 

“ Eylmann, Op. cit., p. 212. 

Š Ibid. 

religine žyme. Tikima, jog santuoka pažadina baisias jėgas, su 
kuriomis pavojinga susidurti, nebent žmogus ritualinėmis apei- 
gomis įgytų reikiamą imunitetą“*: štai kodėl taikoma ištisa serija 
apeigų - pozityvių ir negatyvių; apipjaustymas ir tatuiravimas 
tėra įžanga. Skausmingai žalojant lyties organą, jam neva sutei- 
kiama sakralumo savybė, nes tuo žalojimu jis priverčiamas prie- 
šintis taip pat sakralinėms jėgoms, prieš kurias antraip jis nega- 
lėtų stoti. 

Šio darbo pradžioje sakėme, kad visi pagrindiniai mąstymo 
ir religinio gyvenimo elementai, bent jau jų užuomazgos, paste- 
bimi pačiose primityviausiose religijose: aukščiau minėti faktai 
šį tvirtinimą pagrindžia. Jei kuris tikėjimas laikomas būdingu 
naujausioms ir idealistiškiausioms religijoms, jis būtinai priski- 
ria skausmui šventumo galią. O tas pats tikėjimas sudaro pa- 
grindą ritualų, kuriuos ką tik aprašėme. Be abejonės, jis paplitęs 
nevienodai - nelygu kaip buvo vertinamas atskirais istoriniais 
tarpsniais. Krikščionis mano, kad kančia veikia jo sielą: ji ją nu- 
skaidrina, daro kilnią, sudvasina. Australo įsitikinimu, skaus- 
mas veikia kūną; jis sužadina vitalinę energiją; jis užaugina barz- 
dą ir plaukus, jis sukietina galūnes. Bet ir vienu, ir kitu atveju 
principas lieka tas pats. Ir vienur, ir kitur tikima, kad skausmas 
yra ypatingųjėgų žadintojas. Ir toks tikėjimas ne be pagrindo. Iš 
tiesų, tas būdas, kuriuo žmogus niekina skausmą, geriausiai iš- 
reiškia jo didybę. Niekada jis su didesniu spindesiu nepakyla 
aukščiau savęs paties kaip tada, kai sutramdo savo prigimtį ir 
priverčia ją pasukti keliu, priešingu tam, kurį jinai pasirinktų 
savaime. Tuojis išsiskiria iš visų kitų būtybių, kurios aklai eina 
ten, kur jų laukia malonumai; tuo jis pasaulyje užima atskirą 
vietą. Skausmas - ženklas, kad kai kurie ryšiai, žmogų siejantys 
su profaniška aplinka, nutrūksta; jis liudija, kad žmogus iš da- 
lies laisvas nuo šios aplinkos, todėl skausmas ir vertinamas kaip 
išsilaisvinimo būdas. Todėl tasai, kuris šitokiu būdu tampa iš- 
laisvintas, nėra grynos iliuzijos auka, ir kai jis mano turįs galių 
valdyti daiktus, jis iš tiesų yra pakilęs aukščiau jų jau vien todėl, 
kad jų atsisakė. Jis stipresnis nei gamta, nes jis ją nutildė. 


* Pastabas šiuo klausimu rasime mūsų pranešime apie Prolibition de 
Uinceste et ses origines („Kraujomaišos uždraudimas ir jo ištakos“) (Annėe 


Sociologigue, I, p. 4 ir toliau) ir Crawley, Mustic Rose, p. 37 ir toliau. 

Beje, tai nereiškia, jog ši savybė teturi estetinę vertę: jos prie- 
laida yra visas religinis gyvenimas. Jokia auka ir dovana neįma- 
noma be praradimų, juos patiria kiekvienas tikintysis. Net kai 
ritualai nereikalauja iš jo materialinių prievolių, jie iš jo atima 
laiką ir jėgas. Tarnaujant dievams reikia užsimiršti; kad suteik- 
tum savo gyvenime deramą vietą dievams, reikia atsižadėti savo 
profaniškų interesų. Taigi pozityvusis kultas tegalimas tada, kai 
žmogus patraukiamas į pasiaukojimą ir savimaršą, į nutolimą 
nuo paties savęs, vadinasi, į kančią. Jis neturi jos bijoti: jis net 
turi ją bent kiek mylėti, nes tik tada galės džiaugsmingai atlikti 
savo pareigą. Bet tam padaryti reikia įgūdžių; štai čia ir pasitar- 
nauja asketizmo praktikos. Jų paskirtos kančios nėra nepagrįsti 
ir nereikalingi žiaurumai; tai privaloma mokykla, kur žmogus 
susiformuoja ir užsigrūdina, kur jis įgyja nesavanaudiškumo ir 
ištvermės, be kurių negali būti religijos. Ir kad toks tikslas būtų 
pasiektas, gerai, kai asketizmo idealas įsikūnija ypatinguose as- 
menyse, kurių priedermė perteikti vos ne perdedant tą ritualinio 
gyvenimo pusę; jie yra nelyginant gyvi pavyzdžiai, raginantys 
stengtis. Toks yra istorinis didžiųjų asketų vaidmuo. Kai smul- 
kiau panagrinėji jų elgseną, kyla klausimas: kokia gi iš to nau- 
da? Ir apstulbsti, kokia perdėta toji panieka, kurią jie reiškia vis- 
kam, kas taip traukia žmones. Bet tie kraštutinumai būtini, jie 
palaiko tikinčiųjų pasibjaurėjimą lengvu gyvenimu ir papras- 
tais malonumais. Kad minia užsibrėžtų tikslą ne mažesnį, nei ji 
gali pasiekti, išrinktieji juk privalo užsibrėžti aukštesnį, nei ga- 
lėtų pasiekti. Kad išsilaikytų deramas vidurkis, keletas kitų turi 
jį peržengti. 

Tačiau asketizmas tarnauja ne tik religijos tikslams. Čia, kaip 
ir kitur, religiniai interesai tėra simbolinė socialinių ir morali- 
nių interesų forma. Idealiosios būtybės, kurioms skiriami kultai, 
nėra vienintelės, reikalaujančios iš savo tarnų tam tikros panie- 
kos skausmui: pati bendruomenė gali gyventi tik tokia kaina. 
Išaukštindamas žmogaus jėgas, asketizmas dažnai itin žiaurus 
individams: reikalauja išjų nuolatinių aukų; jis be atvangos prie- 
vartauja mūsų natūralius norus, nes iškelia mus aukščiau mūsų 
pačių. Ir kad tesėtume jam savo pareigą, privalome, kartais eida- 
mi prieš savo instinktus, išmokti smurto, prireikus atgaivinti pri- 
gimties polinkus. Taigi asketizmas neatskiriamas nuo socialinio 

gyvenimo, jam lemta pergyventi visas mitologijas ir visas dog- 
mas; jis sudaro bet kurios humanistinės kultūros dalį. Iš esmės 
būtent jis yra egzistencijos prasmė ir pateisinimas to, ko mokė 
visų laikų religijos. 


IT 


Nustatę, kokia draudimų sistemos esmė ir kokios jų negatyvios 
ir pozityvios funkcijos, dabar turime ištirti, dėl kokių priežasčių 
ji atsirado. 

Logiškai ši sistema glūdi jau pačioje sakralumo sampratoje. 
Visa, kas yra sakralu, jau verta pagarbos, o tasai, kuris jaučia 
pagarbą, ją išreiškia atsižadėjimo veiksmais. Iš tikrųjų, gerbia- 
ma būtybė sąmonėje visuomet iškyla vaizdiniu, kuris dėl žadi- 
namų emocijų yra prisodrintas stiprios mentalinės energijos; to- 
dėl tas vaizdinys toks stiprus, kad gali nublokšti toli į šalį bet 
kurį kitą visiškai ar iš dalies jį neigiantį vaizdinį. Beje, sakralinį 
pasaulį su profaniškuoju jungia antagonizmo saitai. Jie abu ati- 
tinka du gyvenimo pavidalus, kurie nesiderina ar bent jau nega- 
li lygia greta taip intensyviai gyvuoti. Mes negalime tuo pačiu 
metu ir visiškai priklausyti idealioms būtybėms, kurių šaukia- 
masi per kulto apeigas, ir kartu priklausyti patys sau ir savo 
aiškiems interesams; visiškai priklausyti bendruomenei ir visiš- 
kai - savo egoizmui. Tai dvi sąmonės būsenų sistemos, kurios 
yra orientuotos ir kurios orientuoja mūsų elgesį dviem priešin- 
gom linkmėm. Tasai, kuris pasižymi didesne poveikio galia, turi 
stengtis kitą išstumti iš sąmonės. Kai mes mąstome apie šventus 
dalykus, idėja apie kokį profanišką objektą negali sąmonėje ne- 
susidurti su pasipriešinimu; kažkas mūsų viduje priešinasi ir 
nenori, kad toji idėja įsitvirtintų. Tokios kaimynystės nepaken- 
čia būtent sakralumo vaizdinys. Bet toks psichinio pobūdžio an- 
tagonizmas, toks idėjų abipusis šalinimas savaime turi pereiti į 
atitinkamą daiktų šalinimą. Kad idėjos negalėtų koegzistuoti, 
turi nesiliesti ir daiktai, jokiais saitais nebūti susiję. Toks yra ir 
paties draudimo principas. 

Negana to, sakralusis pasaulis apibrėžiamas kaip atskiras 
pasaulis. Kadangi visomis jau mūsų minėtomis ypatybėmis jis 

priešingas profaniškam pasauliui, privalo būti traktuojamas tik 
jam deramu būdu: jei savo santykiuose su sakraliojo pasaulio 
daiktais taikysime gestus, kalbą, elgseną, derančius sąveikau- 
jant su profaniškais daiktais, toks mūsų elgesys rodys, kad mes 
nesuprantame sakraliojo pasaulio esmės ir painiojame jį su tuo, 
kas nėra jis. Profaniškais daiktais galime laisvai manipuliuoti; 
laisvai kalbame ir apie paprastas būtybes; bet neliesime šventų- 
jų, ojei ir liesime, bent jau nešnekėsime įprasta kasdienine kal- 
ba. Kaip elgiamės su vienomis esybėmis, taip negalėsime elgtis 
su kitomis. 

Bet jei šis aiškinimas ir nėra neteisingas, jis nėra pakanka- 
mas. Yra nemaža būtybių - garbinimo objektų, kurių griežtos 
draudimų sistemos - apie jas jau kalbėjom - nesaugo. Be abejo, 
pastebima tam tikra bendra sąmonės tendencija skirtingose ap- 
linkose lokalizuoti skirtingus daiktus, ypač kai jie vieni su ki- 
tais nesuderinami. Tačiau profaniška aplinka ir sakralinė ap- 
linka ne tik skirtingos, jos viena kitai uždaros: tarp jų Žioji pra- 
raja. Todėl sakralinių būtybių prigimtyje turėtų glūdėti ypatin- 
ga priežastis, kuri sąlygoja tokį išskirtinio izoliavimosi ir abi- 
pusio uždarumo būklės būtinumą. Ir per prieštaravimus sak- 
ralinis pasaulis sakytum jau savo prigimtimi linkęs skverbtis į 
profanišką pasaulį, su kuriuo jis tačiau nesuderinamas: jį at- 
stumdamas, kartu siekia į jį įsilieti, jei tik šis leidžia prisiartin- 
ti. Štai kodėl būtina juos laikyti per atstumą ir tarp jų sukurti 
tam tikrą tuštymę. 

Tokio atsargumo imtis verčia sakralumo savybė: jis nepapras- 
tai užkrečiamas. Ši savybė, toli gražu nebūdama prisirišusi prie 
dalykų, pažymėtų sakralumo ženklu, pasižymi savotišku nepa- 
stovumu. Užtenka paties paviršutiniškiausio ar tarpiškiausio 
kontakto, ir ji jau driekiasi nuo vieno objekto prie kito. Protas 
religines jėgas įsivaizduoja pasirengusias išeiti iš savo buvei- 
nių ir užgrobti visa, kas kelyje pasitaiko. Nanjos medis, kuriame 
gyvena protėvio dvasia, yra sakralus individui, laikančiam save 
protėvio reinkarnacija. Bet tą pačią savybę įgyja ir paukščiai, 
atsitūpę ant to medžio: jų irgi nevalia liesti“. Jau turėjome pro- 
gos parodyti, kad užtenka paprasčiausio čuringos kontakto su 


“ Spencer et Gillen, Nat. Tr., p. 133. 

žmonėmis ir daiktais, ir jie tampa pašventinti“; beje, šiuo princi- 
pu remiasi visi įšventinimo ritualai. Čuringos sakralumas jau- 
čiamas per atstumą. Prisiminkime, kaip jis išplinta ne tik po olą, 
kur čuringa laikoma, bet ir po visą apylinkę; jis persiduoda gy- 
vūnams, kurie ten gyvena ir kuriuos draudžiama žudyti“, persi- 
duoda augalams, kurie ten auga ir kurių nevalia liesti. Gyvatės 
totemo centru laikoma vieta su vandens duobe. Totemo sakralu- 
mas persiduoda į tą vietą, į tą duobę, į patį vandenį, kurį drau- 
džiama vartoti visiems toteminės grupės nariams“. Įšventinta- 
sis gyvena atmosferoje, prisodrintoje religingumo, ir jis pats tar- 
si juo persisunkia“. Todėl visa, ką jis turi, visa, ką jis paliečia, 
yra uždrausta moterims ir saugoma, kad jos nepaliestų net paukš- 
čio, kurį jis užmušė savo pagaliu, net kengūros, kurią jis per- 
smeigė savo ietimi, ar žuvies, kuri užkibo ant jo kabliuko“. Ta- 
čiau, antra vertus, užjį patį kur kas vertesni tie ritualai, kuriems 
jis paklūsta, ir tie daiktai, kurie ritualuose atlieka tam tikrą vaid- 
menį: tas šventumas lyg užkratas persiduoda viskam, kas pri- 
mena vienus ar kitus". Jam ištrauktas dantis laikomas esąs ypa- 
tingo šventumo. Todėl jis negali valgyti mėsos tų gyvūnų, kurie 
turi išsikišančius dantis, nes jie primena ištrauktą dantį. Kurin- 
galo apeigos baigiasi ritualiniu apsiprausimu"*; ir kadangi van- 
dens paukščiai primena tą apsiprausimo ritualą, neofitas negali 
jų nė paliesti. Gyvūnai, kurie įsikaria iki medžių viršūnių, taip 
pat sakralūs, nes jie atsiduria Daramuluno - įšventinimo dievo — 
kaimynystėje, šalia dangaus aukštybių?*. Mirusiojo siela - šventa 


* Žr. aukščiau, p. 128. 

* Spencer et Gillen, Nat. Tr., p. 134-135; Strehlow, II, p. 78. 

“ Spencer et Gillen, Nat. Tr., p. 167, 299. 

“* Be asketiškųjų ritualų, apie kuriuos jau kalbėjome, yra dar ir pozity- 
vieji, kurių tikslas - pakrauti ar, kaip sako Howittas, prisotinti įšventinamą- 
jį religingumo (Howitt, Nat. Tr., p. 535). Howittas, tiesa, užuot kalbėjęs apie 
religingumą, kalba apie magijos jėgas; tačiau žinoma, kad daugeliui etno- 
grafų šis Žodis paprasčiausiai reiškia beasmenės kilmės religines dorybes. 

* Howitt, Nat. Tr., p. 671-675. 

Spencer et Gillen, Nat. Tr., p. 454. Plg. Howitt, Nat. Tr., p. 561. 
“ Howitt, Nat. Tr., p. 557. 
* Ibid., p. 560. 


356 PAGRINDINĖS RITUALINĖS ELGSENOS 


esybė. Jau matėme, kad ta pati savybė pereina į kūną, kuriame 
toji siela gyveno, į tą vietą, kur kūnas buvo palaidotas, į tą sto- 
vyklą, kurioje gyvas būdamas gyveno ir kuri jam mirus sugriau- 
nama arba paliekama; sakralumas pereina įjo vardą, į jo žmoną 
ir jo giminaičius“*. Jie irgi tarsi persiima sakralumu, todėl nuojų 
ir laikomasi atokiau; jie jau nustojami laikyti paprastais profa- 
nais. Dawsono stebėtose bendruomenėse per visą gedulo laiką 
negali būti tariami velionio žmonos ir giminaičių vardai“. Kai 
kurių gyūnų mėsa, kurią jis valgydavo, taip pat būna uždrausta“. 

Toks šventumo gebėjimas užkrėsti yra per daug žinomas fak- 
tas“, kad jo įrodymui dar reikėtų pateikti daugiau pavyzdžių; 
mes tik norėjome pažymėti, kad jis tinka tiek totemizmui, tiek 
toliausiai pažengusioms religijoms. Šitai konstatavus, tampa aiš- 
ku, iš kur toks kraštutinis sakralumą nuo profaniškumo skirian- 
čių draudimų griežtumas. Dėl tokios nepaprastos ekspansyvios 
galios užtenka menkiausio kontakto, mažiausio suartėjimo - ma- 
terialaus ar paprasčiausiai dvasinio pobūdžio, - ir profaniška 
būtybė jau išveda religines jėgas iš jų sferos, antra vertus, kadan- 
gijos negali išeiti neprieštaraudamos savo prigimčiai, reikalin- 
ga ištisa priemonių sistema, kuri laikytų tuos abu pasaulius per 
pagarbų atstumą. Štai kodėl paprastam žmogui uždrausta ne 
tik liesti, bet ir regėti, girdėti tai, kas sakralu; štai kodėl abi šios 
gyvenimo pusės neturi sąmonėje susimaišyti. Ir kadangi prieš- 
taraudamos jos vis vien stengiasi susilieti, juo labiau prireikia 
nemažo apdairumojas laikyti atskirtas. 

Reikia kalbėti ne tik apie daugybę tokių draudimų, bet ir apie 
jų veikimo būdą ir jiems priskiriamas sankcijas. Dėl gebėjimo 


“ Žr. aukščiau, p. 337, 339. Plg. Spencer et Gillen, Nat. Tr., p. 498; North. 
Tr., p. 506, 507, 518-519, 526; Howitt, Nat. Tr., p. 449, 161, 469; Mathew, in 
Journ. of R. S. of N. S. Wales, XXXVIII, p. 274; Schulze, ac. cit., p. 231; Wyatt, 
Adelaide aud Encounter Bay Tribes in Woods, p. 165, 198. 

“ Australian Aboriginės, p. 42. 

* Howitt, Nat. Tr., p. 470-471. 

“ Žr. šiuo klausimu Robertson Smith, The Religion of tie Semites, p. 152 ir 
toliau, 446, 481; Frazer, str. Taboo in Encyclopedia Britannica; Jevons, Introduc- 
tHion to the History of Religion, p. 59 ir toliau; Crawlev, Mystic Rose, sk. II-IX; 
Van Gennep, Tabou et Totenisme da Madagascar, sk. III. 

užkrėsti, būdingo viskam, kas sakralu, profaniška būtybė negali 
pažeisti draudimo; antraip, atsidūrus nederamai arti, religinės 
jėgos ją perimtų ir užvaldytų. Bet tarp profano ir tos jėgos veikia 
antagonizmas, todėl profanas atsiduria jam priešiškos jėgos pri- 
klausomybėje, ir jos priešiškumas nedelsdamas pasireiškia nir- 
tulinga reakcija ir veržiasi jį sunaikinti. Štai kodėl liga ir mirtis 
laikomos neutraliomis bet kurio tokios rūšies pažeidimo pasek- 
mėmis; ir tos pasekmės laikomos savaiminėmis, tarsi paskatin- 
tomis fizinės būtinybės. Kaltasis jaučiasi užvaldytas jėgos, prieš 
kurią jis bejėgis. Gal jis paragavo toteminio gyvūno? Kaltinin- 
kas jaučia, kaip totemas skverbiasi į jį ir drasko jo vidurius; jis 
atsigula ant žemės ir laukia mirties“. Bet kuri profanacija yra 
prielaida konsekracijai, tačiau ji pavojinga įšventintajam ir tiems, 
kurie prie jo prisiartina. Tai tokie konsekracijos padariniai, ku- 
rie iš dalies sankcionuoja draudimą“. 

Pridursime, kad šitoks draudimų aiškinimas nepriklauso nuo 
simbolių įvairovės, kuri gali padėti suvokti religines jėgas. Visai 
nesvarbu, ar jos išreikštos anoniminių ir beasmenių jėgų pavi- 
dalu, ar pavaizduotos sąmonę ir jausmus turinčiais asmenimis. 
Be abejo, pirmuoju atveju tariama, kad jos reaguoja į profanų 
pažeidimus mechaniškai ir nesąmoningai, tuo tarpu antruoju 
atvejujos laikomos paklūstančiomis jausmingiems veiksmams, 
apibrėžtiems juntamos kaltės. Tačiau iš esmės abi šios sampra- 
tos, beje, pasižyminčios tomis pačiomis praktinėmis išdavomis, 
išreiškia tą patį psichinį mechanizmą, tik daroma tai dviem skir- 
tingais būdais. Vieno ir kito esmę sudaro sakralumo ir profaniš- 
kumo antagonizmas, pasireiškiantis pirmojo polinkiu persiduoti 
antrajam, užkrėsti jį; beje, tas antagonizmas ir tas užkrėtimas 
veikia vienodai, nesvarbu, ar sakralumas priskiriamas akloms 
jėgoms, ar sąmoningoms. Taigi, nors grynai religinis gyvenimas 
teprasideda ten, kur egzistuoja mitiniai asmenys, matome, jog 


“ Žr. informaciją aukščiau, p. 139, past. 1. Plg. Spencer et Gillen, Nort. 
Tr., p. 323, 324; Nat. Tr., p. 166; Taplin, The Narrimyeri, p. 16; Roth, North 
Oueenslaud Ethnograpliy, Bull. 10, in Records of Hheė Australian Museum, VII, p. 76. 

“ Priminsime, kad kai pažeidžiamas draudimas yra religinis, tokios sank- 
cijos ne vienintelės, be jų, dar skiriama bausmė iprasta šio Žodžio prasme 


arba užsitraukiama nešlovė. 

šiuo atveju ritualas lieka toks pat nepriklausomas nuo to, ar re- 
liginės būtybės personifikuotos, ar ne. Būtent šitai turėsime pa- 
Žymėti kiekviename tolesniame skyriuje. 


IV 


Tačiau jei sakralumo gebėjimas užkrėsti leidžia paaiškinti drau- 
dimų sistemą, kaip paaiškinti patį tą užkrėtimą? 

Manėme, jog galima jį aiškinti gerai žinomais idėjų asociaci- 
jos dėsniais. Jausmai, kuriuos mums įkvepia Žmogus ar daiktas, 
nuo to daikto ar to Žmogaus idėjos persiduoda asociatyviems 
vaizdiniams ir paskui objektams, kuriuos tie vaizdiniai išreiš- 
kia. Taigi ir pagarba, jaučiama šventai būtybei, persiduoda vis- 
kam, kas su ta būtybe susiję, viskam, kas į ją panašu ir kas ją 
primena. Be abejo, išsilavinęs žmogus nesileidžia apgaunamas 
tų asociacijų; jis žino, kad šios emocijos ne kas kita, o paprasta 
vaizdinių Žaismė, ir nepasiduoda prietarams, kuriuos tos iliu- 
zijos ir linkusios predestinuoti. O tas vadinamasis primityvas 
naiviai konkretizuoja savo įspūdžius jų nekritikuodamas. Kuris 
nors daiktas jam įkvepia pagarbią baimę. Ir jis nusprendžia, kad 
ten iš tiesų gyvena galinga ir baisi jėga. Primityvas laikosi toliau 
nuo to daikto ir laikojį nelyginant šventu, nors iš tikro jis neturi 
jokios teisės tokiu vadintis!*“, 

Nereikia pamiršti, jog pačios primityviausios religijos nėra 
vienintelės, priskyrusios šventumo savybei tokią sklidimo ga- 
lią. Net naujausiuose kultuose yra nemaža ritualų, kurie remia- 
si būtent šiuo principu. Argi bet kuris pašventinimas patepimu 
ar apsivalymu nereiškia, kad profaniškam objektui perkeliamos 
sakralinio objekto savybės? Tačiau sunku, žiūrint į apsišvietusį 
nūdienį kataliką, įsivaizduoti tarytum užsilikusį laukinį, kuris 


"“* Jevons, Introduction to tie History of Religion, p. 67-68. Čia nekalbėsime 
apie Crawley teoriją (Mystic Rose, sk. IV-VII), beje, gana abejotiną, pagal 
kurią tabu užkrėtimo priežastis - neteisingas kai kurių jo reiškinių aiškini- 
mas. Jis nepagrįstas. Kaip labai teisingai pažymi Jevonsas čia nurodytoje 
pastraipoje, sakralumo užkrėtimo savybė pasireiškia a priori, o ne plaukia iš 
tikėjimo neteisingai interpretuota patirtimi. 

ir toliau leidžiasi apgaudinėjamas savo idėjų asociacijų, ant- 
raip nerastume nieko, kas tokį žmogaus mąstymo būdą paaiš- 
kintų ir pateisintų. 

Beje, priskirti primityvui tokią tendenciją - aklai konkreti- 
zuoti visas emocijas - būtų pernelyg nepagrįsta. Savo pasau- 
lietiškų užsiėmimų kasdienybėje jis nesuteikia vienam daiktui 
gretimo daikto savybių, ir atvirkščiai. Jei jis mažiau nei mes 
mėgsta aiškumą ir gebėjimą skirti, tai dar nereiškia, kad kerotų 
kažkoks apverktinas jo polinkis viską painioti ir jaukti. Tik re- 
liginis mąstymas ir teturi ryškų polinkį į tokias painiavas. Tad 
tokių polinkių išeities taško reikia ieškoti ne bendruose žmo- 
gaus mąstymo dėsniuose, o religinių dalykų ypatumuose. 

Kai mums atrodo, kad kokia jėga ar savybė yra sudedamoji 
kurio nors subjekto dalis, jo pagrindinis elementas, nelengva 
įsivaizduoti, kaip toji jėga ar savybė gali nuo subjekto atsiskirti 
ir persikelti kitur. Kūną apibrėžia jo masė ir jo atominė sandara; 
taigi sunku suvokti, kad jis per kontaktą galėtų perduoti kurį 
nors savo skiriamąjį bruožą. Ir priešingai, jei kalbame apie jėgą, 
kuri įsiskverbia į kūną iš šalies, kadangi niekas jos ten nesieja, 
kadangi ji ten svetima, nesunku įsivaizduoti, kad ji gali iš ten 
išsigauti. Kaip tik taip į kurį nors objektą iš išorinio šaltinio pa- 
tekusi šiluma ar elektros srovė gali būti perduota į aplinką, ir 
protas be jokio pasipriešinimo su tuo sutinka. Jei religinės galios 
paprastai suvokiamos esančios šalia būtybių, kuriose jos gyve- 
na, nėra ko stebėtis, kad tos galios taip neapsakomai lengvai 
spinduliuoja ir išsklinda. Šitai teigia ir mūsų pasiūlytoji teorija. 

Iš tiesų jos tėra kolektyvinės hipostazinės galios, kitaip ta- 
riant, dvasinės galios. Jas sudaro idėjos ir jausmai, kuriuos mums 
sužadina ne jusliniai suvokimai, gauti iš fizinio pasaulio, o vi- 
suomenės vaizdas. Taigi dvasinės galios yra skirtingos sudėties 
nei jusliniai daiktai, kur jas įkurdiname. Iš tų daiktų jos gali 
pasiskolinti išorinį materialų pavidalą ir juo yra vaizduojamos, 
bet jokio paveikumo tie daiktai joms neteikia. Jos neieško vidi- 
niams saitams pasparų; jos ant jų tik laikosi, nes šaknų įleidu- 
sios neturi. Pakartosime žodį, kurį jau sykį pavartojome"“' ir ku- 
ris gali taikliau jas apibūdinti: jos ten yra antstatas. Todėl nėra 


"- Zr. aukščiau, p. 255. 

kokių ypatingų objektų, kurie būtų skirti joms priimti; tą gali 
atlikti patys nereikšmingiausi ir paprasčiausi; jų pasirinkimą 
lemia atsitiktinės aplinkybės. Prisiminkime Codringtono žo- 
džius, pasakytus apie maną: „Tai galia, - tvirtina jis, - kuri nėra 
priskiriama kuriam nors materialiam objektui, o veikia kone visas ob- 
jektų rūšis“. Tą patį Miss Fletcher dakotas mums kalba apie 
wvakaną kaip apie klajojančią galią, kuri keliauja pirmyn atgal po 
pasaulį, šen bei ten nusileisdama, tik niekur galutinai nejįsi- 
tvirtindama!“'. Net religingumas, nuo žmogaus neatsiejamas ir 
žmogui būdingas, pasižymi tapačia savybe. Iš tiesų, pažinia- 
me pasaulyje nerastum būtybės, artimesnės bet kurio religinio 
gyenimo šaltiniui; nerastum kitos būtybės, kuri taip tiesiogiai 
ten dalyvautų, nes jis susiformuoja ne kur kitur, o Žmogaus 
sąmonėje. Mes žinome, kad religinis pradas, sudvasinantis 
žmogų, būtent jo dvasia, iš dalies yra jo išorėje. 

Jei religinės jėgos neturi nuosavos vietos, jų judrumas nesun- 
kiai paaiškinamas. Kadangi niekas jų nesieja su daiktais, kur 
mes jas lokalizuojame, savaime suprantama, suėjusios į men- 
kiausią kontaktą jos tučtuojau nepriklausomai nuo jų pačių iš- 
nyksta ir pasklinda toliau. Jų intensyvumas skatina jas plisti, ir 
tam plitimui viskas aplinkui sudaro palankias sąlygas. Štai ko- 
dėl pati siela, nors ji ir laikosi kūne absoliučiai savais ryšiais, be 
perstojo grasina jį palikti; visos organizmo poros, visos angos 
atveria tiek kelių, kuriais siela stengiasi išsiveržti ir pasklisti 
ore!“ 

Tiriamą reiškinį dar geriau suvoksime, jei, užuot laikę religi- 
nių galių sampratą visiškai suformuota, grįšime prie paties men- 
talinio proceso, kuris tą sampratą ir sukūrė. 

Jau matėme, kad būtybės sakralumas nepriklauso nuo kurios 
nors jos vidinės savybės. Ir toteminis gyvūnas įkvepia religinius 
jausmus ne dėl savo išvaizdos ar kurios nors ypatybės. Tie jaus- 
mai išplaukia iš priežasčių, absoliučiai svetimų prigimčiai to 
objekto, kurį jie pasirinko ir kuriame įsitvirtino. Tai paguodos ir 


“2 Žr. p. 215. 

“5 Žr. aukščiau, p. 221-222. 

"* Tai puikiai parodo Preussas Globus straipsniuose, kuriuos jau cita- 
vome. 

priklausomybės jausmai, kuriuos visuomenės veikmė išugdė 54- 
monėje. Pačios savaime tos emocijos nėra susijusios su jokia kon- 
kretaus objekto idėja, bet tai emocijos, ir dar labai stiprios, todėl 
pasižyminčios ypatinga sklidimo galia. Taigi jos plinta nelygi- 
nant alyvos dėmė - įsiterpia į visas mentalines būsenas, tuomet 
užvaldžiusias protą; įsiskverbia ir pereina į vaizdinius, atspin- 
dinčius įvairius objektus, kuriuos tuo metu žmogus laiko ranko- 
se ar mato prieš akis: tai ir toteminiai piešiniai ant jo kūno, ir jo 
mušami aidintys bull-roarers, ir jį supančios uolos, jo kojų trypia- 
ma žemė, ir t. t. Šitokiu būdu patys objektai įgyja religinės vertės, 
nors religingumas nėra jų savastis, tik jiems iš šalies priskirta 
savybė. Ir užkrėtimas nėra kažkoks antrinis procesas, per kurį 
sykį gyta sakralumo savybė paplinta. Iš tiesų tai pagrindinis 
procesas, kuriuo ta savybė įgyjama. Ji įsitvirtina užkrėtimo ke- 
liu, ir nieko keisto, kad persiduoda užsikrėsdama ir užkrėsda- 
ma. Tai ypatinga emocija; jei ji prisiriša prie kurio objekto, tai 
todėl, kad su tuo objektu susidūrė. Savaime suprantama, nuo to 
objekto ji persiduoda visiems kitiems, kurie tuo metu yra netoli 
jo, tai yra visiems tiems, kuriuos protas dėl ko nors, dėl materia- 
laus gretimumo ar gryno panašumo, priartino prie pirmojo. 

Taigi sakralumo gebėjimas užkrėsti paaiškinamas teorija, mū- 
sų pasiūlyta kalbant apie religines galias, ir čia ji dar sykį pasi- 
tvirtino"“". Kartu ji mums padeda suprasti vieną primityvaus 
mentaliteto bruožą, į kurį buvome atkreipę dėmesį kiek anks- 
čiau. 

Matėme““, kaip lengvai primityvas painioja sritis ir tapatina 
skirtingiausius daiktus - žmones, gyvūnus, augalus, žvaigždes 
ir t. t. Nūnai išryškėja viena iš priežasčių, kurios labiausiai pri- 
sidėjo tvarkant tą maišatį. Kadangi nustatėme, jog religinės jė- 
gos itin užkrečiamos, tas pats principas be atvangos sudvasina 
skirtingiausius daiktus: pereina iš vienų kitiems arba per pa- 
prasčiausią kūnišką priartėjimą, arba net dėl išorinių panašumų. 


““ Teisybė, tas užkrėtimas būdingas ne tik religinėms galioms; tos, kurios 
kyla iš magijos, pasižymi ta pačia savvbe, tik, akivaizdu, neatitinka objektv- 
vizuotų socialinių jausmų. Tačiau magijos galios suvokiamos pagal tą patį 
religinių galių modelį. Prie šio požiūrio grįšime vėliau (žr. p. 102). 


"* Zr. aukščiau, p. 261 ir toliau. 

Šitaip žmonės, gyvūnai, augalai, akmenys laikomi susijusiais 
su tuo pačiu totemu: žmonės, nes jie pavadinti gyvūnų vardais; 
gyūnai, nes jie primena totemo emblemą; augalai, nes jie tuos 
gyvūnus maitina; akmenys, nes jie puošia vietą, kur švenčiamos 
apeigos. Beje, religinės jėgos yra vertinamos kaip ypatingo veiks- 
mingumo šaltinis; ir to paties religinio principo būtybės laiko- 
mos esančiomis tos pačios padermės ir tegali skirtis antraeilė- 
mis savybėmis. Štai kodėl pasirodė visai natūralu jas priskirti 
tai pačiai kategorijai ir laikyti tos pačios rūšies atmainomis, vie- 
nų virstančių kitomis. 

Toks nustatytas ryšys naujai nušviečia užkrėtimo reiškinius. 
Įsigilinus iš esmės, jie atrodo svetimi loginiam gyvenimui. Ar tik 
jie neskatina painioti ir maišyti būtybes, nepaisant jų prigimti- 
nių skirtumų? Jau matėme, kad tokios painiavos ir tokios sąsa- 
jos turėjo loginį ir itin naudingą poveikį: jos padėjo susieti daik- 
tus, kuriuos juslės palieka vienus kitų išorėje. Taigi gebėjimas 
užkrėsti — tų suartinimų ir tų sumaišymų šaltinis - toli gražu 
nėra pažymėtas tokiu esminiu iracionalumu, kokį iš pradžių bu- 
vome linkę jam priskirti. Jis atvėrė naujas galimybes moksliniam 
ateities aiškinimui. 

Antras skyrius 


Pozityvusis kultas 


I. Aukoselementai 


Nors negatyviojo kulto svarba ir labai ženkli ir nors jo netiesio- 
ginis poveikis pozityvus, vis vien jo egzistavimo esmė glūdi ne 
jame pačiame; jis atveria kelią į religinį gyvenimą, bet veikiau 
sudaro jam prielaidą nei jį kuria. Jis skatina tikintįjį bėgti iš pro- 
faniškojo gyvenimo vien todėl, kad labiau priartintų jį prie reli- 
ginio gyvenimo. Niekuomet žmogus nemanė, kad jo priedermės 
religinių jėgų atžvilgiu galėtų apsiriboti paprasčiausiu atsiža- 
dėjimu bet kokio bendravimo; jis visada buvo įsitikinęs, jog pa- 
laiko su jomis pozityvius abipusius ryšius, kuriuos ištisa ritua- 
linių apeigų visuma reguliuoja ir tvarko. Šią specialiąją ritualų 
sistemą pavadinsime pozityviuoju kultu. 

Gana ilgai mes veik nieko nežinojome, kur glūdi toteminės 
religijos pozityviojo kulto esmė. Mes tesame susidūrę tik su įšven- 
tinimo ritualais, o ir juos žinome ne per geriausiai. Tačiau Spen- 
cerio ir Gilleno gauti Vidurio Australijos genčių tyrinėjimų duo- 
menys, kuriuos parengė Schulze ir patvirtino Strehlow stebėji- 
mai, bent iš dalies užpildė mūsų žinių spragą. Tyrinėtojai ypač 
atidžiai mums aprašė vieną šventę, kuri, regis, vyrauja visame 
toteminiame kulte: ją aruntų gentis, pasak Spencerio ir Gilleno, 
vadina intičiuma. Strehlow, tiesa, užginčija šio žodžio prasmės 
teisingumą. Jis mano, kadintičiuma (intichiuma, arba, kaip jis ra- 
šo, intijiuma) reiškia mokyti, šviesti, ir įvardija apeigas, kurios 
rengiamos jaunuolius supažindinant su genties tradicijomis. Čia 
aprašysime vieną šventę, pavadintą mbatjalkatiuma, o tai reiškia 
apvaisinti, praturtinti, pasirūpinti gera būkle'. Nesiimsime spręs- 
ti žodyno klausimo, - jis kur kas mažiau liečia dalyko esmę nei 
ritualai, apie kuriuos kalbėsime ir kurie vyksta įšventinimo me- 
tu. Antra vertus, kadangi žodis intičiuma šiandien priklauso 


* Strehlow, I, p. 4. 

plačiai pasklidusiai etnografijos kalbai, kadangi jis virtęs veik 
bendriniu vardu, regis, mums neverta jo keisti kitu“. 

Intičiumos datą iš dalies sąlygoja metų laikas. Vidurio Aust- 
ralijoje vyrauja du ryškiai apibrėžti sezonai: sausringasis, kuris 
trunka ilgai, ir lietingasis, labai trumpas ir nereguliarus. Užėjus 
liūčių metui, lyg užburti dygsta ir auga augalai, veisiasi gyvū- 
nai, ir kraštas iš vakarykštės dykros akimoju virsta vešlios aug- 
menijos ir gausios gyvūnijos karalija. Tada, kai jau juntamas to 
palankiojo meto atėjimas, ir švenčiama intičiuma. Kadangi liū- 
čių periodas labai kintamas, apeigų data visiems laikams negali 
būti ta pati. Ji kinta sulig klimato sąlygomis, ir vienintelis, tega- 
lintis ją nustatyti, yra toteminės grupės vadas - Alatunja. Tinka- 
mą, jo manymu, dieną jis praneša savo bendrijai, kad laikas jau 
atėjo“. 

Iš tikrųjų kiekviena toteminė grupė švenčia savąją intičiumą. 
Vidurio Australijos bendruomenėse tas ritualas yra visuotinis, 
o kitur jis nėra toks pat; vienokias apeigas švenčia varamungų 
gentis ir visai kitokias - aruntai; jos kitokios ne tik kiekvienoje 
gentyje, bet dar ir tos pačios genties visi klanai tą ritualą atlieka 
skirtingai. Tiesą sakant, kalbėti apie visišką skirtingumą nega- 
lima, nes įvairūs mechanizmai čia pernelyg giminingi. Veikiau- 
siai nerastume apeigų, kuriose nebūtų daugybės bendrų me- 
chanizmų, tik jie nevienodo lygmens: tai, kas vienu atveju tėra 
užuomazgos būklės, kitu - užima visą apeigų erdvę, ir atvirkš- 
čiai. Labai svarbu tuos mechanizmus rūpestingai išskirti; jie 
sudaro tiek skirtingų ritualinių tipų, ir juos reikia aprašyti ir 
paaiškinti kiekvieną atskirai, tik tada išryškės, ar yra koks ben- 
dras kamienas, iš kurio atsirado kiti. 

Pradėsime nuo tų, kurie dažniausiai pastebimi aruntų gen- 


tyje. 


" Žinoma, žodis tai šventei nusakyti kiekvienoje gentyje skamba vis ki- 
taip. Urabunai ją vadina Pitjiuta (North. Tr., p. 284), varamungai - Thala- 
minta (Ibid., p. 297) ir t. t. 

* Schulze, lo. cit., p. 243; Spencer et Gillen, Nat. Tr., p. 169-170. 

Sventę sudaro dvi dalys. Pirmoje dalyje atliekamų ritualų pa- 
skirtis - užtikrinti derlingumą ir vaisingumą tos gyvūnų ar au- 
galų rūšies, kuri skirta klano totemu. Šiam tikslui imamasi kelių 
pagrindinių priemonių. 

Prisiminkime, jog klanai kilę iš mitinių protėvių, kurie kadai- 
se gyveno žemėje ir paliko savo pėdsakus. Tie pėdsakai ir yra 
akmenys ir uolos, kuriuos tie protėviai išdėliojo tam tikrose vie- 
tose arba kurie susiformavo ten, kur jie palaidoti. Tos uolos ir tie 
akmenys vertinami kaip protėvių kūnai ar kaip jų kūnų dalys, ir 
jų vaizdas sužadina protėvių prisiminimą. Be to, akmenys ir uo- 
los vaizduoja ir gyvūnus bei augalus, kurie buvo skirti tų pačių 
protėvių totemais, kadangi individas ir jo totemas sudaro vienį. 
Taigi jiems skiriama ir ta pati tikrovė, ir tos pačios savybės tų 
gyvūnų ir augalų, kurie veisiasi ir auga šiandien. Nuo dabarti- 
nių jie skiriasi tik tuo, kad yra amžini, nepažįsta nei ligų, nei 
mirties. Jie sudaro nelyginant neišsenkamą rezervą - nekintamą 
ir visad kupiną gyvūnijos ir augalijos gyvastingumo. Todėl dau- 
geliu atvejų iš šito rezervo ir einama kasmet semtis jėgų bei ener- 
gijos ir šitaip užtikrinti kurios nors padermės veislingumą. 

Štai kaip, pavyzdžiui, savo intičiumą švenčia Alice Springse 
vikšro witchetty klanas*. 

Vado nustatytą dieną visos toteminės grupės nariai susiren- 
ka į pagrindinę stovyklą. Kitų totemų Žmonės per tam tikrą at- 
stumą atsitraukia", nes aruntų gentyje jiems draudžiama daly- 
vauti apeigose, kurios pagal visus požymius yra slaptos. Kito 
totemo, bet tos pačios fratrijos asmuo gali būti pakviestas iš man- 
dagumo, tačiau tik liudytoju. Nieku gyvu jis negali imtis akty- 
vesnio vaidmens. 

Kai susirenka visi totemo Žmonės, jie iškeliauja iš stovyklos, 
joje tepalikdami du tris jos gyventojus. Slenka vienas paskui kitą 
nuogut nuogutėliai, beginkliai, be jokių įprastinių papuošalų, 
kapų tyloje. Tokia jų elgsena, tokia eisena žymi religinės rimties 


* Spencer et Gillen, Nat. Tr., p. 170 ir toliau. 


“ Be abejonės, tą turi padaryti ir moterys. 

momentą: jukjie dalyvauja akte, kuris, jų akimis Žiūrint, be galo 
svarbus. Todėl iki pat apeigų pabaigos jie laikosi pasninko. 

Gentis traukia per kraštą, kupiną prisiminimų, kuriuos pali- 
kojų šlovingieji protėviai. Pagaliau prieina vietą, kur randa di- 
džiulį žemėn nusmegusį kvarcito luitą, apdėliotą mažyčiais 
apvaliais akmenėliais. Luitas vaizduoja subrendusį vikšrą w1!- 
chetty. Alatunja jį barkšteli kažkuo panašiu į medinį samtį, va- 
dinamą apmara“, ir gieda monotonišką giesmę, kurios tikslas — 
prisikviesti kirmėlę dėti kiaušinėlius. Tą patį jis padaro su 
akmenimis, vaizduojančiais gyvūno kiaušinėlius, ir vienu jų 
trina visų iš eilės dalyvių pilvus. Po šitos procedūros jie nusi- 
leidžia kiek žemiau ir atsiduria vienos uolos papėdėje, o toji 
uola Alčeringos mituose taip pat šventinama, ir ten guli kitas 
akmuo, kuris irgi vaizduoja vikšrą witchetty. Alatunja jį bilsteli 
savo apmara; jį lydintys Žmonės tą akmenį taip pat paliečia eu- 
kalipto šakelėmis, kurių prisilaužė pakeliui, ir visą tą laiką gie- 
dama; giesmėse vėl kartojamas tas pats kreipimasis į gyvūną. 
Viena po kitos aplankomos dar kokios dešimt kitų vietų, - kai 
kurias skiria ištisa mylia. Ir visose jose yra kažkas panašu į duo- 
bę, jų dugne guli koks nors akmuo, kuris esą vaizduoja vikšrą 
wvitchetty kuriuo nors jo pavidalu ar vienoje iš jo stadijų, ir prie 
kiekvieno iš tų akmenų kartojamas tas pats ritualas. 

Ritualo prasmė akivaizdi. Alatunja sušeria per sakralinius 
akmenis ir taip nukrečia nuojų dulkes. Ypatingo sakralumo dul- 
kelės laikomos gyvybės užuomazga; kiekvienoje dulkelėje slypi 
dvasios pradas; įsiskverbdamos į tos pačios padermės organiz- 
mą, jos duoda pradžią naujai gyvybei. O medžio šakos atlikėjų 
rankose padeda šitas vertingas dulkes išsklaidyti į visas puses, 
ir jos pasklinda aplinkui atlikti apvaisinimo darbo. Šitaip ma- 
noma užtikrinti gausų dauginimąsi tos gyvūnų veislės, kurią 
klanas saugo ir nuo kurios jis priklauso. 

Patys čiabuviai ritualą supranta taip. Štai kaip daroma ilpir- 
los (manos rūšis) klane. Atėjus intičiumos dienai, grupė susiren- 
ka toje vietoje, kur guli didžiulis, kokių penkių pėdų aukščio, ak- 
muo; ant to akmens užkeliamas antras, pažiūrėti labai panašus į 


* Apmara - vienintelis daiktas, išneštas iš stovyklos. 

pirmąjį, o aplink išdėliojami mažesni. Ir vieni, ir kiti vaizduoja 
maną. Alatunja šalia tų akmenų parausia Žemę ir ištraukia ču- 
ringą, kuri neva buvusi užkasta Alčeringos laikais ir kuri suda- 
ro tarsi manos kvintesenciją. Paskui užsiropščia ant užkeltojo 
akmens ir jį trina iš pradžių čuringa, o paskui mažesniais ap- 
link gulinčiais akmenimis. Pagaliau medžio šakelėmis Alatunja 
nubraukia nuo akmens paviršiaus susidariusias dulkes; visi jo 
padėjėjai daro iš eilės tą patį. Be to, tvirtina Spenceris ir Gillenas, 
čiabuviai įsitikinę, kad „taip išsklaidytos dulkės nusės ant mul- 
gos medžių ir ims augti mana“. Ir iš tikrųjų tuos veiksmus lydi 
giesmė, kurią gieda visi ritualo atlikėjai ir kur toji mintis aiškiai 
išreikšta“. 

Tą patį ritualą, tiesa, šiek tiek besiskiriantį, randame ir kitose 
bendruomenėse. Urabunų gentyje yra uola, kuri vaizduoja drie- 
žo klano protėvį; nuo jos lupamos atplaišos ir mėtomos į visas 
puses, tikintis sulaukti gausios driežų vados“. Toje pačioje gen- 
tyje yra smėlinga sekluma, mitologinių prisiminimų glaudžiai 
susieta su utėlės totemu. Ten pat auga du medžiai, vienas vadi- 
namas paprastosios utėlės medžiu, kitas - utėlės krabo medžiu. 
Čiabuviai semia smėlį, trina juo medžius, paskui jį išbarsto į 
visas puses ir nedvejoja, kad šitai paskatins prisiveisti aibę utė- 
lių“. Marų gentyje per intičiumą braukiamos nuo sakralinių ak- 
menų dulkės ir sklaidomos į visas puses; šitokiu būdu tikimasi 
sulaukti bičių gausos". Lygumų kengūrų skaičiui didinti nau- 
dojamasi kiek kitokiu būdu. Į žolę, kurią šis gyvūnas labai mėgs- 
ta ir kuri dėl to priklauso kengūros totemui, įvyniojama kengūrų 
mėšlo. Taip įvyniotas mėšlas padedamas tarp dviejų žemės 
sluoksnių ir viskas uždegama. Pakilus liepsnai, į ją įkišama me- 
džių šakų ir įsiliepsnojusios jos sukamos taip, kad visomis kryp- 
timis lėktų žiežirbos. Tos žiežirbos turi tokią paskirtį, kaip aukš- 
čiau aprašytais atvejais dulkės!!. 


“ Nat. Tr., p. 185-186. 
*s NorHi. Tr., p. 288. 

“ Ibid. 

W North. Tr., p. 312. 
UIbud. 

Kai kuriuose klanuose"“, kad ritualas būtų veiksmingesnis, 
vyrai į akmens substanciją primaišo kurios nors savo kūno sub- 
stancijos. Jaunuoliai persipjauna venas ir savo krauju pašlaksto 
akmenį. Šitaip daroma aruntų gentyje per gėlės hakea intičiumos 
apeigas. Ritualas vyksta sakralinėje vietoje aplink akmenį, taip 
pat laikomą sakraliniu, kuris čiabuvių požiūriu vaizduoja gėles 
hakea. Po tam tikrų parengiamųjų veiksmų „senolis, kuris vado- 
vauja ritualui, pašaukia jaunuolį persipjauti venų. Šis paklūsta 
ir leidžia savo kraujui varvėti ant akmens, tuo tarpu apeigų atli- 
kėjai toliau gieda. Kai kraujas aplieja visą akmenį, nustojama jį 
varvinti“"'. Šių apeigų tikslas - kažkiek atgaivinti akmens savy- 
bes ir sustiprinti jo poveikį. Nereikia pamiršti, kad klano žmo- 
nės patys yra kurio nors augalo ar gyvūno giminaičiai ir vadi- 
nasi jo vardu; juose, konkrečiai jų kraujyje, slypi tas pats gyvy- 
bės pradas. Taigi visai suprantama, kad naudojamas kraujas ir 
jame pulsuojantys mistiniai pradmenys turi užtikrinti reguliarų 
toteminės rūšies dauginimąsi. Aruntų gentyje neretai pasitaiko, 
kad vienas genties jaunuolių persipjauna venas ir apšlaksto sa- 
vo krauju ligotą ar pavargusį, ir šis atgauna jėgas". Jei kraujas 
gali prikelti gyvenimui žmogų, nieko nuostabaus, kad jis suža- 
dins gyvastingumą gyvūnų ar augalų padermės, su kuria save 
tapatina klano Žmonės. 

Tas pats veiksmas atliekamas ir per kengūros totemo intičiu- 
mos apeigas Undiaroje (aruntų gentyje). Apeigų vieta - ola su 
vandeniu stūksančios uolos papėdėje. Ši uola vaizduoja Alče- 
ringos kengūrą, kurią nudobė ir čia padėjo tos pačios epochos 
žmogus - kengūra; todėl tikima, jog čia gyvena daugybė kengū- 
rų sielų. Kai tam tikras kiekis sakralinių akmenų patrinami vie- 
ni į kitus aukščiau aprašytu būdu, dauguma dalyvių kopia ant 
uolos ir išilgai jos varvina savo kraują". „Ritualo tikslas, teigia 
čiabuviai, yra toks. Žmogaus kengūros kraujas, taip nulašin- 
tas ant uolos, skirtas nuvyti ten tūnančioms gyvūnų kengūrų 


** Toliau įsitikinsime, kad klanai kur kas gausesni, nei tvirtina Spenceris 
ir Gillenas. 

B Nat. Tr., p. 184-185. 

“* Nat. Tr., p. 438, 461, 464; North. Tr., p. 596 ir toliau. 

" Nat. Tr., p. 201. 

dvasioms ir išblaškyti į visus šonus; nuo šito turėtų pagausėti 
kengūrų“"“. 

Aruntų gentyje šiuo atveju kraujas yra aktyvusis ritualo pra- 
das. Emu grupėje nei sakraliniai akmenys, nei kas nors pana- 
šaus nenaudojama. Alatunja ir keletas jo padėjėjų apšlaksto že- 
mę savo krauju. Krauju permirkusioje dirvoje brėžiamos kelių 
spalvų linijos; jos vaizduoja įvairias emu kūno dalis. Tada visi 
aplink šį piešinį suklaupia ir gieda monotonišką giesmę. Mano- 
ma, kad iš šitokio pieštinio užburto emu, taip pat ir kraujo, padė- 
jusio jį pavaizduoti, kyla gyvybės pradai, kurie, užmegzdami 
naujos kartos gemalus, neleis padermei išnykti". 

Vonkgongarų gentyje!“ vienas klanas pasiskyręs tam tikros 
rūšies Žuvies totemą; šio totemo intičiumos apeigose pagrindinį 
vaidmenį irgi atlieka kraujas. Grupės vadas iškilmėms skirtais 
piešiniais išmargina savo kūną ir eina atsisėsti į vandens duo- 
bę. Paskui nedideliais smailais kaulais paeiliui iki kraujo suba- 
do kapšelį ir odą apie bambą. „Iš tų žaizdų bėgantis kraujas 
išsilieja vandenin ir gimdo žuvis“. 

Visai panašiai djerių gentis mano užtikrinanti dviejų savo 
totemų - margosios gyvatės ir gyvatės woma (paprastosios) - vei- 
simąsi. Tikima, jog Mura mura, vadinama Minkani, gyvena po 
smėlio kopa. Jos kūną vaizduoja fosiliniai Žvėrių ar reptilijų kau- 
lai, kurių, Howitto tvirtinimu, randama į Ero ežerą įtekančių 
upių žiotyse. Atėjus iškilmių dienai, susirenka vyrai ir traukia į 


“* Ibid., p. 206. Mes cituojame Spencerį ir Gilleną ir kartu su jais tvirtina- 
me, kad tai, kas sklinda nuo uolų, yra kengūrų dvasios (špirits arba spirit 
parts of kangaroo). Strehlow (III, p. 7) užginčija šio posakio tikslumą. Anot jo, 
ritualas iškelia realias kengūras, gvvus kūnus. Bet toks prieštaravimas neke- 
lia susidomėjimo, visai kaip ratapa sąvokos aiškinimas (žr. aukščiau, p. 281). 
Kengūrų gemalai, tokiu būdu atsiskyrę nuo uolų, yra nematomi, taigi jų 
substancija skiriasi nuo kengūrų substancijos, kurią pagauna mūsų juslės. 
Būtent tai nori pasakyti Spenceris ir Gillenas. Beje, galima drąsiai tvirtinti, 
kad tai ne tos grynos dvasios, kaip galėtų įsivaizduoti krikščionis. Kaip ir 
Žmonių sielos, jos turi kūniškas formas. 

" Nat. Tr., p. 181. 

" Gentis, gyvenanti Ero ežero rytinėje dalyje. 

* North. Tr., p. 287-288. 

tą vietą, kur yra Minkani. Čia jie kasa, iki pasiekia drėgnos že- 
mės sluoksnį ir tą, ką jie vadina „Minkani išmatomis“. Tada jie 
toliau rausia žemę, tik labai atsargiai, kol pagaliau randa „Min- 
kani alkūnę“. Dabar du vyrai persipjauna venas ir varvina kraują 
ant sakralinio akmens. Giedama giesmė apie Minkani, o apeigų 
atlikėjai, užsiplieskę tikru įsiūčiu, įninka talžyti vieni kitus savo 
ginklais. Kautynės nesiliauja iki pat stovyklos, kuri paprastai 
įsikūrusi per mylią nuo apeigų vietos. Čia įsikiša moterys: jos 
padaro galą toms muštynėms. Iš žaizdų srūvantis kraujas suge- 
riamas, sumaišomas su „Minkani išmatomis“ ir tas mišinys iš- 
beriamas ant smėlio. Atlikę ritualą, visi lieka įsitikinę, jog dabar 
gyvatės veisis gausiau“. 

Kai kuriais atvejais kaip gyvybės įkvėpimo priemonė taiko- 
ma substancija, kurią stengiamasi išgauti. Antai kaitišų gentis 
per apeigas, turinčias prišaukti lietų, laisto vandeniu sakralinį 
akmenį, vaizduojantį vandens klano mitinius herojus. Akivaiz- 
du, jog šitaip tikimasi padidinti akmens gyvybines galias, kaip 
ir tą patį darant su krauju“!. Marų gentyje ritualo atlikėjas pase- 
mia vandens iš sakralinės duobės, sriūbteli ir išspjaudo į visas 
puses*?. Vorgajų gentyje pradėjus dygti jamsams jamsų klano 
vadas pasiunčia fratrijos, kuriai pats nepriklauso, žmones pa- 
rauti šių augalų; jie keletą jam atneša ir prašo tarpininkauti ir 
paveikti, kad ši augalo rūšis gerai augtų ir derėtų. Vadas vieną 
paima, sukramto ir gabalėlius išspjaudo į visas puses“. O kaiti- 
šų gentyje atlikus daugybę įvairiausių apeigų, kurių čia neapra- 
šinėsime, palaukiama, iki viena tokia žolė, vadinama erlipinna, 
prinokina sėklas. Tada totemo vadas jų parsineša į vyrų stovyk- 
lą ir tarp dviejų akmenų sutrina; šitaip gautos dulkelės rūpes- 
tingai surenkamos ir užberiamos ant vado liežuvio; šis jas nu- 
pučia pasisukdamas į visas puses. Toks sąlytis su vado burna, - 
vadas pasižymi ypatinga sakramentine savybe, - neabejoti- 
nai turi stimuliuoti sėklų gyvybingumą. Į visas keturias puses 


“ Howitt, Nat. Tr., p. 798. Plg. Howitt, Legends of He Dieri and Kindred 
Tribes of Central Australia, in J. A. I., XXIV, p. 124 ir toliau. Howittas mano, 
jog kulto apeigas atlieka totemo žmonės, bet šį teiginį dar reikia patvirtinti. 

" NorHhi. Tr., p. 295. 

= Ibid., p. 314. 

 Ibid., p. 296-297. 

išsklaidytos, jos turi perduoti augalams jose glūdinčias apvai- 
sinimo galias**. 

Čiabuvis nė kiek neabejoja šių ritualų veiksmingumu: jis įsi- 
tikinęs, jog jie atneš laukiamų vaisių. Jei jie nepateisina jo lū- 
kesčių, jis paprasčiausiai nusprendžia, kad jiems sukliudė ko- 
kios nors priešiškos grupės burtai. Jam nė į galvą nešauna min- 
tis, kad reikiamų rezultatų galima sulaukti veikiant ir kitais 
būdais. Jei augalai savaime kuo puikiausiai veši ar gyvūnai 
gerai veisiasi dar prieš intičiumos apeigas, jis mano, jog buvo 
švenčiama kita intičiuma, tik požemio karalystėje, jos apeigas 
atliko ten protėvių vėlės, o gyvieji tik naudojasi tų požeminių 
iškilmių malonėmis“. 


“ Nat. Tr., p. 170. 

2 Ibid., p. 519. - Čia mūsų pateikta ritualų studija remiasi Spencerio ir 
Gilleno stebėjimais. Kai šis mūsų skyrius jau buvo parengtas spaudai, Streh- 
low išspausdino trečiąjį savo darbo sąsiuvinį, kuriame kaip tik kalbama 
apie pozityvųji kultą, konkrečiai, apie intičiumą arba, anot jo, apie mibatjal- 
katiuma ritualus. Tačiau toje publikacijoje neradome nieko, kas skatintų 
mūsų aprašyme ką nors pakeisti ar papildyti jį kokiais svarbiais duomeni- 
mis. Šiuo klausimu mums įdomu iš Strehlow sužinoti, jog kraujo liejimai ir 
kraujo atnašavimai kur kas dažnesni, nei galima buvo pamanyti iš Spence- 
rio ir Gilleno pasakojimų (žr. Strehlow, III, p. 13, 14, 19, 29, 59, 43, 46, 56, 67, 
80, 89). 

Beje, Strehlow duomenimis apie kultus reikia vadovautis labai atsargiai, 
nes jis pats tų aprašytų apeigų nėra matęs; pasitenkino surinkdamas žodi- 
nius liudijimus, o jie daugiausia gana glausti (žr. sąs. III, Leonhardi pratar- 
mė). Kyla įtarimas, ar per gausumą Strehlow negalėjo toteminių įšventinimo 
apeigų supainioti su tomis, kurias vadina mbatjalkatiuma. Be abejonės, jis 
dėjo pagirtinas pastangas jas atskirti ir jam puikiai pavyko iškelti dvi jų 
skiriamąsias savybes. Pirma, intičiuma visada vyksta tam skirtoje vietoje, 
su kuria siejasi kurio nors protėvio prisiminimas, o įšventinimo apeigos gali 
būti švenčiamos bet kur. Be to, kraujo auka būdinga būtent intičiumai; tai 
rodo, kad ji tose apeigose ypač svarbi (III, p. 7). Tačiau Strehlow pateiktame 
ritualų aprašyme supainioti duomenys, liečiantys vienokias ar kitokias apei- 
gas. Apeigose, kurias jis mums aprašo pavadindamas jas mibatjalkabiuma, 
jaunuolių vaidmuo paprastai svarbus (žr., pvz., p. 11, 13 ir t. t.), o tai 
būdinga įšventinimui. Taip pat, regis, nepagrįsti teiginiai apie ritualo vietą, 
nes ritualo atlikėjai įsirengia veiksmo vietą dirbtinai: duobę apeigoms išsika- 
sa jie patys; apskritai visai neužsimenama apie sakralinius akmenis ir me- 
džius bei jų ritualų vaidmenį. 

II 


Toksai pirmasis šventės veiksmas. 

Paskui jokių iškilmių nebūna. Tačiau religinis gyvenimas ir 
toliau lieka labai intensyvus: jis pasireiškia įprastos draudimų 
sistemos sugriežtinimu. Išryškėja totemo sakralinis pobūdis: be- 
veik neleidžiama prie totemo prisiliesti. Šiaip aruntų gentis gali 
valgyti, tiesa, nedaug, Žvėrienos ar augalinio maisto, nors tas 
žvėris, gyvulys ar augalas ir yra jų totemas, o kitą dieną po inti- 
čiumos šios teisės nebetenka. Tas valgio draudimas griežtas ir 
be išlygų. Manoma, jog jį pažeidus palankus ritualo poveikis 
neteks galios, rūšies veisimasis ir augimas sustos. Tiesa, kitų 
totemų Žmonėms, nors ir gyvenantiems toje pat vietoje, toks drau- 
dimas netaikomas. Tik tuomet apribojamos jų įprastos laisvės. 
Jie negali doroti toteminio gyvūno bet kurioje vietoje, pavyzdžiui, 
brūzgynuose; privalo jį parsigabenti į stovyklą ir tik tenai kepti“. 

Paskutinės apeigos padaro galą tiems nepaprastiems drau- 
dimams ir galutinai užbaigia tokią ilgą virtinę ritualų. Skirtin- 
guose klanuose tos apeigos įvairuoja, tačiau pagrindiniai ele- 
mentai išlieka visur tie patys. Štai dvi pagrindinės formos, 
pastebėtos aruntų gentyje. Viena praktikuojama vikšro witchet- 
ty klane, kita - kengūros. 

Kai vikšrai sulaukia visiškos brandos ir jų būna visur pilna, 
tada totemo Žmonės, 0 drauge sujjais ir kiti, eina jų rinkti ir pri- 
renka kuo daugiau, paskui visus parneša į stovyklą ir kepa, iki 
jie sukietėja ir pradeda trupėti. Tai, kas lieka po kepimo, sudeda- 
ma į medinius indus, vadinamus pitchi, ir laikoma. Lervas rinkti 
tegalima labai trumpai, nes jos tepasirodo po lietaus. Kai tik jų 
ima mažėti, Alatunja sušaukia Žmones į stovyklą; atsiliepdami į 
kvietimą, visi atsineša savo maisto. O svetimieji savąjį padeda 
priešais totemo Žmones. Alatunja ima vieną jų pitchi ir savo pa- 
dėjėjų talkinamas sutrina indo turinį tarp dviejų akmenų; pas- 
kui taip išgautų miltelių kiek paragauja. Jo pagalbininkai daro 
tą patį; likutį atiduoda kitų klanų Žmonėms, kurie nuo tol mais- 
tą jau gali valgyti nevaržomi. Lygiai tas pat daroma su Alatun- 
jos priruoštais ištekliais. Nuo to momento totemo vyrai ir moterys 


“* Nat. Tr., p. 203. Žr. Mever, The Encounter Bay Tribe, in Woods, p. 187. 

gali jų valgyti, tik nedaug; nes jei viršys leistiną normą, neteks 
reikiamų galių švęsti intičiumą ir tada geidaujama veislė nesi- 
daugins. O jei visai neparagautų, ypač jei mūsų aprašytomis 
aplinkybėmis neparagautų pats Alatunja, juos visus ištiktų ta 
pati negalia. 

Kengūros toteminėje grupėje - jos centras Undiara - kai ku- 
rios apeigų ypatybės išreikštos akivaizdžiau. Kai mūsų aprašy- 
tosios apeigos baigiasi, jaunuoliai išeina medžioti kengūros ir 
pargabena nudobtą grobį į stovyklą. Čia senoliai, tarp kurių bū- 
na ir Alatunja, paragauja gyvulio mėsos ir jo riebalais ištepa 
visų intičiumos apeigų dalyvių kūnus. Likutį pasidalija visi su- 
sirinkusieji. Paskui totemo Žmonės savo kūnus išmargina tote- 
miniais piešiniais ir visą naktį gieda giesmes, kuriose minimi 
žygdarbiai, Alčeringos laikais atlikti vyrų kengūrų ir gyvūnų 
kengūrų. Kitą dieną jaunuoliai vėl traukia į girią medžioti; par- 
gabena daugiau kengūrų nei pirmąjį kartą, ir vakarykštės iškil- 
mės vėl tęsiasi“. 

Su nežymiais skirtumais tas pats ritualas atliekamas ir kituo- 
se aruntų genties klanuose“*, urabunų“, kaitišų“", unmatjerų“, 
taip pat Susitikimo įlankos gentyse“. Visur jį sudaro tie patys 
esminiai elementai. Kurio nors augalo ar gyvūno gabalėlių vi- 
suomet pateikiama klano vadui, ir šis iškilmingai paragauja, 
nes privalo tai padaryti. Jei šitos savo priedermės atsisakytų, 
netektų jam suteiktos galios su nauda atlikti intičiumos apeigas, 
tai yra galios kasmet atnaujinti ir padauginti veislę. Kartais ritu- 
alinis valgymas dar lydimas ir patepimo gyvulio riebalais ar 
kurių nors augalo dalių syvais*. Paprastai po vado tą patį ritu- 
alą kartoja totemo Žmonės ar bent senoliai, ir pagaliau jį atlikus 
visi ypatingi draudimai panaikinami. 


“ Spencer et Gillen, Nat. Tr., p. 204. 

“* Nat. Tr., p. 205-207. 

“ North. Tr., p. 286-287. 

“ Ibid., p. 294. 

“ Ibid., p. 296. 

= Mever, in Woods, p. 187. 

“ Vieną atvejį mes jau minėjome; daugiau jų pateikta Spencer et Gillen, 
Nat. Tr., p. 205; Norih. Tr., p. 286. 

Tokios apeigos šiauriau gyvenančiose gentyse“ - tarp vara- 
mungų ir gretimose bendruomenėse šiandien jau išnykusios. Tik 
ten dar aptinkamijjų pėdsakai gali paliudyti, jog seniau jų būta. 
Teisybė, klano vadas jau nevalgo privaloma ritualine tvarka to- 
temo. Bet tam tikrais atvejais žmonės, esantys ne iš to totemo, kur 
ką tik buvo atliktos intičiumos apeigos, privalo į stovyklą atga- 
benti gyvūną ar augalų, juos įteikti vadui ir paprašyti, kad jų 
paragautų. O vadas atsisako tardamas: „Aš jau tatai dėl jūsų 
padariau, ir dabar jūs galite ramiai valgyti“. Taigi įteikimo pa- 
protys išliko, o vadui skirtas prašymas, regis, atėjo iš tų laikų, 
kai buvo praktikuojamas ritualinis vaišinimas*“. 


“ Valpariai, vulmalai, čingilai, umbajai. 

S Narth. Tr., p. 318. 

* Kalbėdami apie antrąją apeigų dalį, kaip, beje, ir apie pirmąją, rėmė- 
mės Spenceriu ir Gillenu. Tačiau paskutinis Strehlow sąsiuvinis šiuo atžvil- 
giu tik patvirtina jo pirmtakų liudijimus, bent jau pačius svarbiausius. Iš 
tikrųjų, jis pripažįsta, jog po pirmosios apeigų dalies (kaip pasakyta p. 13, 
po poros mėnesių) klano vadas ritualine tvarka paragauja toteminio gyvū- 
no ar augalo ir paskui jau panaikina visus draudimus; tą procedūrą Streh- 
low vadina die Freigabe des Totems Zum allgemeinen Gebrauch (II, p. 7). Jis 
mums paaiškina, kad ši procedūra gana svarbi ir aruntų kalboje ji įvardyta 
specialiu žodžiu. Ir dar pažymi, kad šis ritualinis valgymas nėra vieninte- 
lis, būna, kad vadas ir senoliai valgo augalinio maisto ar sakralinio gyvūno 
mėsos prieš pirmąją apeigų dalį, o ritualo atlikėjas tą daro po apeigų. Šis 
faktas visai nestebina: valgymus praktikuoja tiek kulto tarnai, tiek ir daly- 
viai, taigi prisiskiria tokias savybes, kurias nori įgyti, todėl ir nekeista, kad 
valgoma ir vaišinama daugiau kartų. Čia nėra nieko, kas sumenkintų Spen- 
cerio ir Gilleno Žinias, nes tas ritualas, kurį jie ypatingai pabrėžia, ir ne be 
pagrindo, kaip tik yra Freigabe des Totems. 

Strehlow užginčija Spencerio ir Gilleno tvirtinimus tik dviem atžvilgiais. 
Pirma, jis tvirtina, kad ritualinis valgymas vyksta ne visais atvejais. Nėra 
ko stebėtis, juk yra tokių toteminių gyvūnų ir augalų, kurie paprasčiausiai 
nevalgomi. Tačiau, šiaip ar taip, šis ritualas labai dažnas; pats Strehlow 
mini daugybę pavyzdžių (p. 13, 14, 19, 23, 33, 36, 50, 59, 67, 68, 71, 75, 80, 
84, 89, 93). Antra, matėme, kad, pagal Spencer; ir Gilleną, jei klano vadas 
nevalgo toteminio gyvūno mėsos ar toteminio augalo, jis netenka galių. O 
Strehlow teigia, jog čiabuvių liudijimai tokio teiginio nepatvirtina. Tačiau 
šis klausimas mums atrodo antraeilis. Tikra tik tai, kad toks ritualinis 
valgymas yra paskirtas. Vadinasi, jis laikomas naudingu ir būtinu. Beje, jis, 

Ką tik aprašytoji ritualų sistema įdomi tuo, kad joje glūdi visi 
esminiai didelės religinės institucijos principai, išreikšti pačia 
elementariausia, kokią tik šiandien žinome, forma; tos religinės 
institucijos, kuri aukštesnio lygmens religijose tampa vienu po- 
zityviojo kulto pagrindų: tai aukos institucija. 

Žinome, kokį perversmą padarė Robertsono Smitho darbai, 
susiję su tradicine aukos teorija“. Iki jo auka tebuvo laikoma 
prievole ar pagarba, reiškiama iš būtinybės ar iš mandagumo; 
tai priminė tuos prievolės ar pagarbos aktus, kurie reiškiami val- 
dinių savo valdovams. Robertsonas Smithas pirmasis pastebė- 
jo, kad toks klasikinis aiškinimas paliko be dėmesio dvi pagrin- 
dines ritualo ypatybes. Pirma, tai valgis, konkretūs valgomi mais- 
to produktai. Maža to, tai valgis, kurį tikintieji patiekia dievui ir 
kurį dalijasi su dievu. Vienos aukos dalys saugomos dievybei, 
kitos skiriamos aukotojams, kad jas suvalgytų. Šit kodėl Biblijoje 
auka kartais vadinama valgymu Jahvės akivaizdoje. Beje, dau- 
gelyje bendruomenių įprasta manyti, jog bendras valgymas vi- 
sus valgymo dalyvius sujungia dirbtinės giminystės saitais. Iš 
tikrųjų giminėmis laikomos tos būtybės, kurias jungia prigimti- 
niai to paties kūno ir to paties kraujo ryšiai. Tačiau maitinimasis 
be perstojo atnaujina organizmo substanciją. Taigi bendras val- 
gymas, taip pat kaip ir bendra kilmė, gali daryti tą patį poveikį. 
Anot Smitho, aukojimo puotų tikslas veikiausiai ir buvo sujung- 
ti tame pačiame kūne tikintįjį su jo dievu ir susieti juos giminys- 
tės ryšiais. Šiuo požiūriu iškyla visai nauja aukos sąvoka. Auka 
iš esmės nėra atsižadėjimo aktas, kaip ilgą laiką buvo manoma 
ir ką šis Žodis paprastai reiškia; pirmiausia tai valgio komunijos — 
bendrystės per valgymą aktas. 

Be abejonės, šitaip aiškinant aukojimo puotų poveikį, reikėtų 
remtis kai kuriomis išlygomis. Tas poveikis neišplaukia tik iš 


kaip ir bet kuris bendrystės aktas, tegali suteikti jį atliekančiam asmeniui 
dorybes, kurių šis taip trokšta. Ir vien tai, kad čiabuviai ar kai kurie jų išleido 
iš akių tą ritualo funkciją, dar nereiškia, jog ji nereali. Ar verta kartoti, kad 
tikintieji dažniausiai nežino savo atliekamų apeigų tikrosios prasmės? 

“ Žr. The Religion of He Semites, Lectures VI-XI, ir straipsnį Sacrifice, in 


Encyclopedia Britannica. 

stabmeldystės fakto. Žmogus negali tapti šventas vien todėl, kad 
tam tikra prasme sėdi prie vieno stalo su dievu, o todėl, kad 
maistas, kurį jis valgo šioje ritualinėje puotoje, yra šventas. Iš 
tikrųjų, mes parodėme, kaip aukojant atliekami išankstiniai 
veiksmai - apsivalymai, patepimai, maldos ir t. t. - pakeičia gy- 
vą padarą, kuris turi būti paaukotas, į šventenybę, kurios šven- 
tumas persiduoda tikinčiajam vos tik jos paragavus*“. Todėl gali- 
ma daryti išvadą, jog valgio komunija - bendrystė per valgymą — 
yra vienas esmiškiausių aukos elementų. Beje, šituo remiasi ir 
ritualas, kuriuo užbaigiamos intičiumos iškilmės; jis irgi yra ly- 
giai tokio pobūdžio aktas. Nudobus toteminį gyvūną, Alatunja 
ir seniai jį iškilmingai valgo. Jie susijungia su tuo pačiu sakrali- 
niu pradu, glūdinčiu tame maiste, ir su juo supanašėja. Visas 
skirtumas toks, kad čia gyvulys yra šventas iš prigimties, o šiaip 
jis įgyja šventumą dirbtinai - per aukojimą. 

Tokios bendrystės per valgymą objektas, beje, aiškus. Visi to- 
teminio klano nariai turi savyje tam tikrą mistinę substanciją, 
kuri sudaro svarbiausią nario būtybės dalį, nes iš jos sukurta jo 
siela. Iš jos jis semiasi galių, kurias priskiria sau, iš jos išplaukia 
jo socialinis vaidmuo: tik per ją jis tapo asmenybe. Todėl jam 
gyvybiškai svarbu ją išsaugoti nepaliestą ir išlaikyti amžinai 
jauną. Deja, visos jėgos, net pačios dvasingiausios, laikui bė- 
gant savaime išsenka ir užgęsta ir turi atsirasti kažkas, kas joms 
grąžintų energiją: čia ir glūdi didžiausia būtinybė ir, kaip įsiti- 
kinsime, svarbiausias pozityviojo kulto pagrindas. Vieno tote- 
mo Žmonės tegali išlikti patys savimi tik tuomet, jei jie periodiš- 
kai atgaivina savyje glūdintį toteminį pradą; ir kadangi jie tą 
pradą įsivaizduoja augalo ar gyvūno pavidalu, į tą atitinkamą 
augalo ar gyvūno rūšį jie ir kreipiasi prašydami papildomų 
jėgų toteminiam pradui atnaujinti ir atjauninti. Kengūros kla- 
no vyras jaučiasi esąs kengūra; šia savybe jis ir apibūdinamas; 
ši ypatybė Žymi jo vietą bendruomenėje. Ją išsaugodamas jis 
privalo kartkartėmis įlieti į savo substanciją truputį to gyvūno 


* Zr. Hubert et Mauss, Essai sur la naturė et la fonction du sacrifice, in 


Mėlanges d'histoire des religions, p. 40 ir toliau. 


POZITYVUSIS KLULTAS 


0 
| 
i 


kūno. Remiantis taisykle dalis vietoj visumos“, tam užtenka pa- 
čios menkiausios dalelės. 

Bet kad šis veiksmas galėtų suteikti laukiamų rezultatų, jis 
turi būti atliekamas tinkamiausiu momentu. Pats palankiausias 
metas tada, kai visiškai subręsta naujoji karta; kaip tik tada 
toteminei rūšiai gyvybę suteikiančios jėgos pasiekia didžiau- 
sią brandą. Tereikia jų pasisemti iš turtingų gyvybės versmių - 
sakralinių medžių ir akmenų. Negana to, jų intensyvumą gali- 
ma padidinti daugybe būdų; šiam tikslui ir pasitarnauja ritua- 
lai, vykstantys pirmoje intičiumos dalyje. Jau vien savo išvaiz- 
da pirmieji derliaus vaisiai ar pirmagimiai spinduliuoja juose 
slypinčią energiją: toteminis dievas ten pasireiškia visu savo 
jaunatvės spindesiu. Štai kodėl visais laikais pirmieji vaisiai 
buvo laikomi ypatingu sakraliniu maistu, saugomu itin šven- 
toms būtybėms valgyti. Taigi savaime suprantama, kad austra- 
las ta savybe naudojasi norėdamas dvasiškai atgimti. Taip pa- 
aiškinama ir apeigų data, ir aplinkybės. 

Galbūt ir kelią nuostabą faktas, kad šitokio sakralumo mais- 
tą gali valgyti ir paprasti profanai. Nerastum nė vieno pozity- 
vaus kulto, kuris nesusidurtų su tokiu prieštaravimu. Visos sak- 
ralinės būtybės dėl savo šventumo vengia sąlyčio su profaniš- 
kumu; antra vertus, jos niekam nebūtų reikalingos ir jų buvimas 
netektų prasmės, jei jų nesietų ryšiai su tikinčiaisiais, kurie, beje, 
nuo tų šventų būtybių privalo laikytis per pagarbų atstumą. Ne- 
rastume nė vieno pozityviojo ritualo, kuris iš esmės nebūtų tikra 
šventvagystė: juk Žmogus tegali bendrauti su dievybėmis tik per- 
žengęs tą barjerą, kuris paprastai turi juos skirti. Svarbiausia, 
kad toji šventvagystė būtų padaryta laikantis didelio apdairu- 
mo, tuomet ji sušvelnėja. Tarp plačiausiai taikomų apdairumo 
priemonių yra deramas tikinčiojo parengimas pereiti į sakrali- 
nių daiktų ratą, reikalavimas labai lėtai jį ten vesti ir palaipsniui 
prie jo pratinti. Šitokiu būdu išskaidyta ir susilpninta, šventva- 
gystė religinės sąmonės stipriai nepažeidžia - ji visai nejunta- 
ma ir išnyksta. Kaip tik tai mums ir rūpi. Ištisa virtinė apeigų, 


“ Zr. šios taisyklės aiškinimą aukščiau, p. 255. 

vykstančių prieš iškilmingą totemo valgymą, skirtos paeiliui pa- 
šventinti tiems, kurie apeigose aktyviai dalyvavo. Iš esmės tai 
religinis periodas, ir jį gali išgyventi tik tie, kurie patyrė religinės 
būsenos transformaciją. Pasninkai, kontaktai su sakraliniais ak- 
menimis, čuringos““, toteminiai piešiniai ant kūno ir kt. pamažu 
jiems suteikė tokią savybę, kuria jie anksčiau nepasižymėjo ir 
kuri jiems leidžia be papiktinančios ir pavojingos profanacijos 
drąsiai imti tokį trokštamą ir bauginantį valgį. Šiaip jis jiems 
būtų uždraustas*!. 

Jei aktas, per kurį šventa būtybė paaukojama, o paskui suval- 
goma tų, kurieją garbina, gali būti pavadintas aukojimu, tuomet 
ir apeigos, apie kurias kalbėsime, turi teisę vadintis taip pat. 
Beje, šio žodžio reikšmę aiškiai nurodo stulbinančios kitų apei- 
gų analogijos, žinomos iš daugelio agrarinių kultų. Net toliau- 
siai pažengusios civilizacijos tautoms įprasta, kad pirmieji der- 
liaus vaisiai užimtų reikiamą vietą ritualinėse puotose; iš tokių 
galima paminėti velykinį stalą“. Kadangi agrariniais ritualais 
pagrįsti aukščiausių formų kultai, matome, kad Australijos ben- 
druomenių intičiuma, nepaisant jos akivaizdaus barbariškumo, 
yra mums artimesnė. 

Apdovanotas genialia intuicija, Smithas, net nežinodamas 
šių faktų, tai nuvokė. Daugybe sumaniausių samprotavimų, - 
nėra reikalo jų čia perteikti, nes jie tegalėtų dominti istorikus“, — 
jis manė galįs nustatyti, kad iš pradžių aukai nudobtas gyvūnas 
turėjo būti laikomas kone dievybe ir artimu tiems, kurie jį nudo- 
bė ir paaukojo: iš tiesų, būtent tokiomis savybėmis apibūdinama 
toteminė rūšis. Sykiu Smithas priėjo išvadą, kad totemizmui bū- 
dingos apeigos yra visai analogiškos toms, apie kurias neseniai 
kalbėjome; jis net buvo linkęs laikyti šitokios rūšies auką bet ku- 
rios aukojimo institucijos pagrindu“. Auka atsirado ne tam, kad 
tarp Žmogaus ir jo dievų susidarytų dirbtinės giminystės ryšys, 


* Žr. Strehlow, III, p. 3. 

* Beje, nereikia pamiršti, kad aruntų gentyje valgyti toteminį gyvulį nėra 
absoliučiai uždrausta. 

** Žr. plačiau Frazer, Golden Bougli, p. 348 ir toliau. 

V The Religion of He Semites, p. 275 ir toliau. 

* Ibid., p. 318-319. 

o tam, kad išsilaikytų ir nuolat atsinaujintų prigimtinė giminys- 
tė, kuri juos siejo nuo pat pradžių. Čia, kaip ir kitais atvejais, 
dirbtinumas atsirado tik kaip gamtos imitacija“. Tačiau ši hipo- 
tezė Smitho knygoje pateikta grynai kaip išprotautas požiūris, 
kurį tuomet jam žinomi faktai grindė tik su didele išlyga. Reti 
toteminio aukojimo atvejai, kuriuos jis mini norėdamas moty- 
vuoti savo tezę, tokios jo teikiamos prasmės neturi; ten figūruo- 
jantys gyvūnai nėra totemai tikrąja šio žodžio prasme“. Tačiau 
šiandien galime pasakyti, kad bentjau vienu atveju jo įrodymas 
pasitvirtino: mes iš tikrųjų pamatėme, kad daugelyje bendruo- 
menių toks toteminis aukojimas, kokį suprato Smithas, yra ir 
buvo praktikuojamas. Be abejo, mes neturime nė menkiausio įro- 
dymo, kad toji praktika būtų neatskiriama nuo totemizmo arba 
kad iš jos būtų išsirutulioję kiti aukojimo tipai. Bet jeigu to ritu- 
alo universalumas ir yra hipotetiškas, jo egzistavimas negin- 
čytinas. Nuo šiol turime laikytis formuluotės, kad mistiškiausia 
bendrystės per valgymą forma aptinkama jau pačioje primity- 
viausioje, kokią tik šiandien žinome, religijoje. 


IV 


Tačiau kitu požiūriu mūsų turimi nauji faktai gerokai sumenki- 
na Smitho teoriją. 

Pagal jį išeitų, kad bendrystė ne tik pagrindinis aukos ele- 
mentas - bent pradžioje ji buvusi apskritai vienintelis elemen- 
tas. Jis klydo, auką suprastindamas iki duoklės ar dovanos. Do- 
vanos idėjos iš pradžių net nebuvo; ji atsirado vėliau, dėl išori- 
nių aplinkybių įtakos, ir, užuot padėjusi atsekti tikrąsias to ritu- 
alo mechanizmo ištakas, jas užmaskavo. Smithas pačią aukos 
sampratą laikė didžiausią pasipiktinimą keliančiu absurdu ir 
čia įžvelgti šitokios plačios institucijos gilesnės prasmės išties 
negalėjo. Viena svarbiausių dievybės priedermių - užtikrinti, 
kad Žmonės turėtų maisto ir galėtų gyventi, taigi, regis, neįma- 
noma, kad auka reikštų savo ruožtu valgių patiekimą dievybei. 


* Zr. apie tai Hubert et Mauss, Mėlauges d'histoire des religious, pratarmę 


ir toliau. 

Mintis, kad dievai laukia iš žmogaus maisto, kai jie patys žmo- 
gų maitina, akivaizdžiai prieštarauja logikai. Kaip gali dievams 
prireikti žmogaus pagalbos, kad iš anksto atskaitytų savo dalį 
nuo tų dalykų, kuriuos jis gauna išjų rankų? Šitokie svarstymai 
Smithą atvedė prie išvados, jog aukos-dovanos idėja tegalėjo at- 
sirasti didžiosiose religijose, kur dievai, kilę iš daiktų, su kuriais 
iš pradžių buvo painiojami, tapo vertinami lyg karaliai, didžiausi 
žemės ir jos gėrybių viešpačiai. Nuo tol auką imama sutapatinti 
su duokle, kurią valdiniai privalo mokėti savo valdovui kaip 
atlygį už jiems suteiktas teises. Bet toks naujas aiškinimas iš 
tikrųjų tebūtų pirminės sampratos klastotė ir net savotiška ko- 
rupcija. Mat „nuosavybės idėja materializuoja viską, prie ko tik 
ji prisiliečia“; įsiskverbdama į auką, ji ją denatūrizuoja, ir auka 
virsta tam tikru žmogaus ir dievybės sandėriu““. 

Mūsų išdėstyti faktai tokią argumentaciją sugriauna. Ritua- 
lai, kuriuos aukščiau aprašėme, laikomi pačiais seniausiais, ko- 
kius tik kada yra kam tekę stebėti. Čia dar nešmėsčioja joks api- 
brėžtas mitinis personažas ir, tiesą sakant, jokia užuomina nei 
apie dievus, nei apie dvasias; ritualuose teveikia neaiškios, ne- 
įvardytos, beasmenės jėgos. Bet ritualus apibūdinančias išva- 
das Smithas ir laiko absurdiškomis. 

O mes nusikelkime mintimis į pirmąją intičiumos dal)į; grįž- 
kime prie ritualų, turinčių užtikrinti gyvūno ar augalo rūšies, 
skirtos būti klano totemu, vislumą ir derlingumą. Ši rūšis - di- 
džiausia šventenybė, ir joje esmiškai įsikūnija tai, ką metaforiš- 
kai galėtume pavadinti totemine dievybe. Tačiau, kaip matėme, 
savo gyvenimo pratęsimui dievybė reikalinga Žmogaus pagal- 
bos. Tai jis kasmet suteikia gyvenimą naujai kartai; be jo įsikiši- 
moji neužgimtų. Jei tik Žmogus nustotų švęsti intičiumą, dievy- 
bės visai išnyktų nuo žemės paviršiaus. Viena vertus, iš jo kyla 
jų egzistencija; kita vertus, žmogaus egzistencija įmanoma tik jų 
dėka, nes joms pasiekus brandą Žmogus tik iš jų pasisems rei- 
kiamų jėgų ir išlaikys bei atgaivins savo dvasią. Taigi, galima 
sakyti, žmogus kuria savo dievus ar bent jau pratęsia jų egzista- 
vimą, tačiau sykiu ir jisai pats gyvena tik jų dėka. Susidaro am- 
žinas ratas, kuris, anot Smitho, apima ir aukojamos duoklės 


* The Religion of the Semites, 2-as leid., p. 390 ir toliau. 

sampratą: Žmogus suteikia sakralinėms esybėms truputį to, ką 
jis gauna išjų, ir jis gauna iš jų viską, ką jis joms suteikia. 

Negana to, aukos, kasmet jo nešamos, iš esmės nesiskiria nuo 
tų, kurios bus atnašaujamos vėliau, sakralinių aukojimų metu. 
Jei aukotojas nudobia žvėrį, jis tai daro todėl, kad žvėryje tūnan- 
tys gyvybės pradai išsiskirtų išjo kūno ir pereitų maitinti dievy- 
bių. Kaip ir tos dulkelės, kurias australas nušluoja ar nupučia 
nuo sakralinio akmens, aukos taip pat yra pradai, išbarstyti erd- 
vėje, ir tie pradai įkvėps gyvybę toteminei giminei ir laiduos jos 
atsinaujinimą. Pats barstymo gestas primena tąjį, kuris papras- 
tai lydi dovanų įteikimą. Kai kuriais atvejais abu tie ritualai su- 
tampa iki menkiausio judesio. Jau matėme, kad kaitišų gentyje 
lietus prišaukiamas pilant vandenį ant sakralinio akmens, o ki- 
tose tautose Žynys tam pačiam tikslui užpila vandens ant auku- 
ro“. Kraujo liejimai, taikomi kai kuriose intičiumos apeigose, yra 
tikros aukos pavyzdys. Kaip aruntų ar djerių genčių nariai lais- 
to krauju sakralinį akmenį ar toteminį piešinį, taip neretai toliau 
pažengusiuose kultuose aukos ar paties tikinčiojo kraujas lieja- 
mas arba prie, arba ant aukuro“. Šiuo atveju kraujas skiriamas 
dievams, kurie jį itin mėgsta. Australijoje kraujas aukojamas ku- 
riai nors sakralinei rūšiai. Taigi nėra jokios dingsties aukos idė- 
ją laikyti vėlesniu civilizacijos padariniu. 

Mes ypač dėkingi Strehlow už vieną dokumentą, kur aiškiai 
išryškėja intičiumos ir aukos giminingumas. Tai viena giesmė, 
kuri giedama per kengūros klano intičiumą; ten aprašytos ir vi- 
sos apeigos, sykiu išdėstyta, ko iš jų laukiama. Klano vadas ant 
šakų krūvos deda gabalėlį kengūros taukų. Beje, tekste minima, 
jog tie riebalai daro kengūras riebesnes*. Šįkart neapsiribojama 
išsklaidant sakralines dulkes ar nuliejant Žmogaus kraujo; čia 
nudobiamas pats gyvulys, galima sakyti, jis aukojamas, užde- 
damas lyg ir ant aukuro ir atiduodamas giminei, kurios gyvybę 
turi palaikyti ir saugoti. 


* Panašius atvejus mini R. Smithas The Religion of He Semites, p. 231. 

* Žr. pvz., Išėjimo knyga, 29, 10-14; Kunigų knygą, 9, 8-11; Baalo kunigai 
aukojo savo kraują (Pirmoji Karalių knyga, 18, 28). 

* Strehlow, III, p. 12. 

Dabar matome, kodėl galima tvirtinti, kad intičiumoje glūdi 
aukojimo sistemos užuomazgos. Kai aukojimas galutinai susi- 
formavęs, jį sudaro du pagrindiniai elementai: bendrystės per 
valgymą aktas ir aukos aktas. Tikintysis susilieja su savo dievu 
rydamas sakralinį maistą ir sykiu jis teikia dievui dovaną. Abu 
šiuos aktus randame ką tik aprašytoje intičiumoje. Visas skirtu- 
mas tas, kad per aukojimą tikrąja šio žodžio prasme“ abudu 
aktai atliekami vienu metu, be perstojo - vienas po kito, o minė- 
tose apeigose jie atskirti. Pirmuoju atveju tai dvi neatskiriamos 
to paties ritualo dalys, o antruoju jos vyksta ne tuo pačiu metu ir 
jas gali skirti visai nemažas laiko tarpas. Tačiau iš esmės me- 
chanizmas lieka toks pat. Apskritai intičiuma - ne kas kita, o 
aukojimas, tik jo grandys dar nesunertos ir nesutvarkytos. 

Toks sugretinimas turi dvigubą prasmę: leidžia mums geriau 
suprasti ir tikinčiuosius, ir sykiu aukojimo esmę. 

Pirmiausia geriau suprantame intičiumą. Iš tiesų Frazerio kon- 
cepcija, traktuojanti intičiumą kaip paprastą magijos veiksmą, 
neturintį jokio religinio požymio, dabar jau neišlaiko kritikos*!. 
Negalima iš religijos atimti ritualo - nelyginant tokios plačios 
religinės institucijos pranašo. 

Antra vertus, geriau suprantame ir patį aukojimą. Jau nusta- 
tyti du vienodai svarbūs jo elementai. Jei Australijos čiabuvis 
neša dovanas dievybėms, nėra jokios prasmės manyti, kad au- 
kos idėja svetima primityviajai aukojimo institucijos organiza- 
cijai ir tik trikdė natūralųjį ūkį. Šiuo atžvilgiu Smitho teoriją ver- 
ta peržiūrėti“. Be abejonės, aukojimas iš dalies yra bendrystės 
veiksmas, bet kartu ir dovana, savęs atsižadėjimo aktas, o tai ne 
mažiau reikšminga. Visuomet tariama, jog tikintysis palieka die- 
vams ką nors iš savo substancijos ar savo turtų. Ir bet koks 


“ Kai aukojimas visas; kai kuriais atvejais aukojimas gali apsiriboti vie- 
nu kuriuo elementu. 

** Čiabuviai, tvirtina Strehlow, apeigas vertina kaip tam tikrą dieviškąją 
tarnybą; lygiai taip krikščionis vertina savo atliekamas religijos apeigas. 

“ Kažin ar tik kraujo nuleidimas, plaukų dovanojimas, kur Smithas 
įžiūri bendrvstės aktą, nėra padėkos auka. 

bandymas vieną šių elementų laikyti kitu yra bergždžias. Gal- 
būt aukojimas net tolydesnis negu pats bendrystės aktas“. 

Be to, paprastai atrodo, kad aukojimas ar aukojama dovana 
gali būti skiriami tik konkrečioms būtybėms. Beje, Australijoje 
susidūrę su aukojamų dovanų faktu nieko panašaus tvirtinti 
negalėtume. Aukojimas yra absoliučiai nepriklausomas nuo for- 
mų, į kurias žiūrima kaip į religines jėgas; jų prasmė kur kas 
gilesnė, ir dabar mėginsime ją aptarti. 

Šiaip ar taip, aišku, jog pats dovanojimo aktas savaime iške- 
lia mintį, jog egzistuoja dvasinis subjektas, kurį toji dovana ir 
turėtų patenkinti. Ir kai tikime, kad mūsų aprašytais ritualiniais 
gestais kreipiamasi į asmenis, tie gestai darosi lengviau paaiški- 
nami. Intičiumos apeigos, prišaukiančios tik beasmenes jėgas, 
skina kelią visai kitai koncepcijai**. Žinoma, jų nebūtų pakakę 
norint iš nieko prikurti mitinių asmenų. Bet kai ši idėja susifor- 
mavo,jau pati tų ritualų prigimtis ją įpynė į kultą; atitinkamai ji 
darėsi ne tokia abstrakti; tiesiogiai susijusi su veiksmu ir gyve- 
nimu, ji iškart tapo realesnė. Taigi galima patikėti, kad kulto 
praktika padėjo įasmeninti religines jėgas, ir nors įasmeninimas 
čia teturėjo antraeilę reikšmę, vis vien nusipelno būti pažymėtas. 


V 


Dar lieka paaiškinti prieštaravimą, kuriame R. Smithas įžvelgė 
nepriimtiną logikos skandalą. 

Jei dievybių galios visuomet neblėstamai vienodos, iš tiesų 
neįtikima, kad Žmogus pamanytų galįs joms suteikti savo pa- 
slaugas, nes visai neįsivaizduojama, kad joms prireiktų jo pa- 
galbos. Pirmiausia todėl, kad jos maišosi su daiktais, todėl, kad 


“* Atpirkimo aukos, apie kurias kalbėsime atskirai šios dalies penktame 
skyriuje, reiškia vien padėkos auką. Prie bendrystės aktų jos prisideda tik 
labai nežymiai. 

“* Dažnai tos apeigos traktuojamos kaip kreipimasis į konkrečias dievy- 
bes (pvz., Eylmanno cituoti Krichautffo ir Kempe's tekstai, p. 202-203). 

jose įžvelgiami kosminio gyvenimo principai, jos pačios paklūs- 
ta šito gyvenimo ritmui. O gyvenimas yra nelyginant pirmyn 
atgal svyruojanti švytuoklė, ir tas švytavimas vyksta pagal api- 
brėžtą dėsnį. Kartais gyvenimas trykšte trykšta, kartais aprims- 
ta ir net ima rūpestis, ar jo versmė visai neišseks. Augalija kas- 
met miršta. O jei kartą ims ir nebeatgims? Kai kurios gyvūnų 
rūšys linkusios išnykti dėl natūralios ar smurtinės Žūties. Ojei 
jos nebeatsikurs ar atsikurs nebe tokios? Ypač įnoringi lietūs; 
ilgą laiką jų nėra ir nėra, ir jau ima dingotis, jog niekada lietus 
nebelaistys žemės. Tokie periodiniai gamtos svyravimai liudija, 
kad protarpiais ir dievai, kurių valioje gyvūnija, augmenija, lie- 
tus ir visa kita, taip pat išgyvena savo silpnumo periodus. Ta- 
čiau Žmogus negali šito abejingai stebėti. Kad jis gyventų, turi 
nenutrūkti visuotinio gyvenimo tėkmė, vadinasi, turi gyventi ir 
dievai. Taigi jis stengiasi juos palaikyti, jiems padėti ir tam pasi- 
telkia jėgas, kuriomis disponuoja ir kurias prireikus mobilizuo- 
ja. Kraujas, pulsuojantis jo gyslomis, turi vaisingumo savybių, ir 
jis jo nulies. Jo klanas turi sakralinių akmenų, ir jis eis iš jų sem- 
tis gyvybės syvų, kurie ten slypi, ir paskleis juos erdvėje. Vienu 
žodžiu, jis dievams neš aukas ir dovanas. 

Tas išorines fizines krizes lydi, beje, vidinės mentalinės kri- 
zės, kurios krypsta į tą pačią baigtį. Dievybės egzistuoja todėl, 
kad jas tokias sukuria protas. Jei tik mes imtume ir nustotume 
jomis tikėti, jos kaip ir nustotų būti. Net tie dievai, kurie įgijo 
kūnišką pavidalą ir pakliuvo į juslinės patirties sferą, ir tie šiuo 
požiūriu priklauso nuo juos dievinančių tikinčiųjų mąstymo, 
nes sakralumo ypatybė, objektus paverčianti garbinimo objek- 
tais, nėra įgimta savybė, ji įgyjama per tikėjimą. Šit kengūra tėra 
toks gyvūnas, kokių daug, tačiau kengūros klano žmonės žino, 
kadjoje glūdi pradas, kuris ją išskiria iš kitų, ir tas pradas egzis- 
tuoja tik toje sąmonėje, kuri jį suvokia“. Kad sykį suvoktoms 
dievybėms jau nereikėtų Žmonių pagalbos ir jos galėtų pačios 
gyventi, tie jas išreiškiantys vaizdiniai turėtų nekisti. Bet toks 


“ Filosofine prasme tas vyksta ir kitais atvejais, nes viskas egzistuoja tik 
per vaizdinius. Tačiau, kaip parodėme (p. 253-254), kalbant apie religines 
jėgas šis teiginys dvigubai teisingas, kadangi daiktų struktūroje nėra nieko, 
kas atitiktų sakralumo savybę. 

stabilumas neįmanomas. Juk jie susiformuoja grupinio gyveni- 
mo tėkmėje, 0 grupinis gyvenimas esmiškai nėra reguliarus. Tai- 
gi paprastai jie susiję su tuo pačiu nereguliarumu. Patį didžiau- 
sią intensyvumą vaizdiniai pasiekia tada, kai individai susi- 
renka į vieną vietą, kur juos sieja artimi ryšiai su kitais, kur jie 
persiima ta pačia idėja ar tuo pačiu jausmu. Bet kai toji individų 
bendrija išsiskirsto ir visi grįžta į savo įprastą gyvenimą, toji 
pirminė vaizdinių energija palengva gęsta. Ir jeigu mes nerasi- 
me kokių nors būdų juos sugrąžinti į atmintį ir atgaivinti, ilgai- 
niuijuos paplaus kasdienių įspūdžių vilnys ir jie tyliai nugrims 
į nežinią. Ojiems silpstant netenka realumo ir dievybės, nes jos 
teegzistuoja juose ir per juos. Jei mes apie jas mąstome ne taip 
intensyviai, jos mums nėra tokios svarbios ir mes jų mažiau pai- 
some; jos nusileidžia į žemesnį lygmenį. Taigi žmonių paslau- 
gos dievams būtinos dar vienu požiūriu. Šis antrasis motyvas 
jiems padėti net svarbesnis už pirmąjį, mat jis amžinas. Kūniš- 
kojo gyvenimo nereguliarumai veikia religinius tikėjimus tik ta- 
da, kai religijos dar nėra atsiskyrusios nuo savo kosminio ūko. 
O socialinio gyvenimo nereguliarumai, priešingai, yra neišven- 
giami; ir net pačioms idealistiškiausioms religijoms nepavyksta 
nuojų išsisukti. 

Beje, žmogus ir gali įtikėti savo vaisinga pagalba dievams tik 
todėl, kad jie priklauso nuo to paties žmogaus mąstymo. Vienin- 
telis būdas atnaujinti kolektyvinius šventųjų esybių vaizdinius 
yrajuos atgaivinti pačiame religinio gyvenimo šaltinyje, tai yra 
susirinkusiose grupėse. O periodinės krizės, pastebimos išori- 
niuose dalykuose, sukelia emocijas, ir šios palenkia Žmones - 
viso to liudytojus - susirinkti ir nuspręsti, ko vertėtų imtis. Jau 
vien tuo susirinkimu jie vienas kitą sustiprina, randa išsigelbė- 
jimą, nes to išsigelbėjimo ieško drauge. Bendras tikėjimas natū- 
raliai atgyja atkurtoje bendrystėje; jis atgimsta, kadangi atsidu- 
ria tose pačiose aplinkybėse ir pirmapradėje savo užgimimo 
būsenoje. Tikėjimas atgimė lengvai nugalėjęs visas dvejones, gre- 
siančias atsirasti sąmonėje. Sakralinių daiktų vaizdas įgauna 
tokį ryškumą, kad nesunkiai atsispiria vidinėms ar išorinėms 
aplinkybėms, siekiančioms jį susilpninti. Nepaisant akivaizdaus 
sakralinių daiktų nykimo, žmogus jau negali manyti, kad dievai 
mirs, nes junta juos atgimstant savyje pačiame. Ir nors būdai 

juos išgelbėti labai šiurkštūs ir primityvūs, jie nėra bergždi, ka- 
dangi viskas atrodo taip, lyg jie iš tikrųjų efektyviai veiktų. Ir 
žmogus labiau pasitiki savimi, nes jaučiasi stipresnis. Ir jis iš 
tikrųjų yra stipresnis, nes jėgos, kurios nyko, sąmonėje vėl atgijo. 

Taigi nereikia kartoti Smitho klaidos ir manyti, kad kultas 
buvo sukurtas grynai žmonių naudai ir kad dievai ten neturi ką 
veikti: jiems jis ne mažiau reikalingas kaip ir tikintiesiems. Žino- 
ma, Žmonės negali gyventi be dievų. Kita vertus, dievai mirtų, jei 
nebūtų atitinkamai garbinami. Taigi kulto tikslas - ne vien su- 
jungti profanus su dievybėmis, bet ir palaikyti dievybių gyvastį, 
be atvangosjas transformuoti ir regeneruoti. Jų jėgas atgaivina 
ne kokios nors ypatingos materialių dovanų savybės, o mentali- 
nės būsenos, kurias tie veiksmai, patys savaime nieko nereiš- 
kiantys, pažadina ir lydi. Tikrosios kultų, iš pažiūros net pačių 
materialistiškiausių, prasmės reikėtų ieškoti ne kultų nustaty- 
tuose gestuose, 0 tame vidiniame dvasiniame atsinaujinime, ku- 
rį tie gestai padeda skatinti. Iš tikrųjų tai, ką tikintysis duoda 
savo dievui, yra ne valgiai, padėti ant aukuro, ir ne kraujas, trykš- 
tantis iš prapjautų venų: tai mąstymas. Šitai dar nereiškia, kad 
dievybė ir jos garbintojai neapsikeistų tarpusavio paslaugomis. 
Ir taisyklė do ut des, kuria kartkartėmis apibrėžiamas pats auko- 
jimo principas, nėra utilitarinių toeretikų vėlesnių laikų prama- 
nas: ji neabejotinai išreiškia patį aukojimo sistemos ir apskritai 
viso pozityviojo kulto mechanizmą. Taigi Smitho nubrėžtas ra- 
tas labai realus ir absoliučiai nežeminantis proto. Jis atsirado 
todėl, kad dievai, būdami aukščiau už žmones, tegali gyventi 
žmonių sąmonėse. 

Tas ratas mums atrodys dar natūralesnis ir geriau paaiškins 
buvimo procesą, jei analizuodami giliau ir religiniais simboliais 
pakeisdami tą tikrovę, kurią jie išreiškia, patyrinėsime jos elgse- 
ną rituale. Jei, kaip jau mėginome nustatyti, šventumo principas 
tėra hipostazinė transfigūruota visuomenė, ritualinį gyvenimą 
turėtų būti galima paaiškinti pasaulietiškais ir socialiniais ter- 
minais. Iš tiesų, socialinis, kaip ir ritualinis, gyvenimas vyksta 
ratu. Viena vertus, individas perima iš visuomenės visa, ką ji 
turi geriausia, visa, kas jį išore ir vieta išskiria iš kitų būtybių, — 
jis perima jos intelektualinę ir dvasinę kultūrą. Atimk iš žmo- 
gaus kalbą, mokslus, menus, tikėjimą morale, ir jis virs gyvuliu. 

Taigi Žmogaus prigimčiai būdingus atributus gauname iš vi- 
suomenės. Antra vertus, visuomenė egzistuoja ir gyvena tik in- 
dividuose ir laikosi individais. Tegul tik individų protuose už- 
gęsta visuomenės idėja, tegul tik žmonės nustoja suvokti, kas 
yra tikėjimas, tradicijos, kas yra bendrystės siekiai, nustoja visu 
tuo naudotis, ir visuomenė mirs. Taigi, kalbant apie visuomenę 
galima pakartoti tą patį, ką anksčiau sakėme apie dievybę: ji 
reali tiek, kiek užima vietos Žmogaus sąmonėje, ir tą vietą parū- 
pinsime tik mes. Nūnai įžvelgiame gilią prasmę, kodėl dievai 
negali apsieiti be savo tikinčiųjų, lygiai kaip ir šie be savo dievų, 
nes visuomenė, kurios dievai tėra simbolinė išraiška, jau negali 
apsieiti be individų, kaip ir individai - be visuomenės. 

Dabar prieš mus iškyla uola, ant kurios pastatytas kultų rū- 
mas, tvirtai stūksantis nuo tų laikų, kai atsirado žmonių ben- 
druomenės. Ir kai matai, kaip sudaryti ritualai ir nuo kojie pri- 
klauso, tuomet su nuostaba klausi savęs, kaip žmonėms apskri- 
tai galėjo ateiti į galvą tokia mintis ir ypač kaip jie galėjo taip 
ištikimai būti prie jos prisirišę. Iš kur galėjo jiems rastis iliuzija, 
kad su keletu vėjyje pabertų smiltelių, keletu ant uolos ar aukuro 
akmens nuvarvintų kraujo lašų įmanoma išsaugoti gyvūno rūšį 
ar dievą? Be abejo, mes jau kiek pasistūmėjome spręsdami šią 
problemą, kai išoriniuose ir akivaizdžiai nesąmoninguose veiks- 
muose įžvelgėme proto mechanizmą, kuris teikia jiems prasmės 
ir moralinės svarbos. Bet kas mus įtikins, kad pats šis mechaniz- 
mas nėra paprasčiausia haliucinacijų žaismė? Mes parodėme, 
koks psichologinis procesas skatina tikinčiuosius patikėti, kad 
ritualas atgaivins aplink juos taip jų geidaujamas dvasines ga- 
lias, tačiau iš to, jog tikėjimas psichologiškai paaiškinamas, dar 
neišplaukia, kad jis įgyja objektyvią vertę. Kad pagrįstai įžvelg- 
tume ritualams priskirtame veiksmingume kitką, o ne chroniško 
kliedesio vaisius, kaip klaidingai manė žmonija, turime įrodyti, 
jog kultas tikrai skirtas periodiškai atkurti dvasinei esybei, ku- 
rios valioje esame mes ir kuri yra mūsų valioje. O ši esybė egzis- 
tuoja: tai visuomenė. 

Iš tiesų, nors religinės apeigos ir nepasižymi didele svarba, 
jos sujudina visą bendriją; juk į jų šventimą susirenka ištisos 
grupės. Taigi pirmiausia jos individus suburia, sustiprina tar- 
pusavio kontaktus ir padeda jiems suartėti. Jau vien todėl kinta 

sąmonės turinys. Šiokiadieniais žmonių galvos daugiausia 
užsuktos praktiškais ir asmeniniais dalykais. Kiekvienas pa- 
skendęs savo darbuose; pirmiausia dauguma Žmonių rūpinasi 
patenkinti savo materialinio gyvenimo poreikius, pagrindinis 
ekonominės veiklos akstinas visais laikais ir buvo asmeninė nau- 
da. Be abejo, nepasakytum, jog visai būtų svetimi ir socialiniai 
jausmai. Mes gyvename susisaistę su panašiais į save, nepa- 
liaujamai veikiami įpročių, idėjų, tendencijų, kuriuos mums įdie- 
gė auklėjimas ir kurie daugiausia lemia mūsų bendravimą su 
kitais. Tačiau su jais amžinai kovoja ir jiems priešinasi antago- 
nistinės tendencijos, kurias iškelia ir brandina kasdienės kovos 
būtinybė. Ir jie daugiau ar mažiau sėkmingai tam nepasiduoda 
— nelygu kokiajjų vidinė energija; tik toji energija nėra atnaujina- 
ma. Mūsų įpročiai, idėjos ir tendencijos gyvuoja iš praeities re- 
zervų ir todėl ilgainiui išseks, jei niekas nejįlies jėgų, kurių jie 
netenka per nepabaigiamus kontliktus ir trintis. Kai australai, 
pasiskirstę nedidelėmis grupelėmis, medžioja ar žvejoja, jie nu- 
stoja galvoję apie savo klaną ar savo gentį: jiems terūpi kuo di- 
desnis laimikis. O švenčių dienomis, priešingai, tie rūpesčiai 
visai išgaruoja; iš esmės tik nepašvęstieji neįtraukiami į sakrali- 
nius periodus. Tuomet visų galvos užimtos bendrais tikėjimais, 
bendromis tradicijomis, didžiųjų protėvių atminimo pagerbimu, 
jų įkūnytu idealu, taip sakant, žmonėms rūpi socialiniai daly- 
kai. Net materialiniai interesai, kuriuos didžiosios religinės apei- 
gos ir užsibrėžusios patenkinti, net irjie yra visuomeninio po- 
būdžio. Visa bendruomenė suinteresuota sulaukti gausaus der- 
liaus, trokšta, kad liūčių metas nesuvėluotų ir pernelyg nejįsi- 
smarkautų, kad gyvuliai reguliariai vestų prieauglį. Būtent 
bendruomenė sąmonėse iškyla į pirmą planą, būtent ji lemia 
elgseną ir ją valdo: tai reiškia, jog ji gyvybingesnė, veiklesnė, 
taigi ir realesnė nei profaniškumo atveju. Ir žmonės neklysta 
jausdami, kad užjų yra kažkas, kas atgimsta, yra jėgos, kurios 
atgyja, yra gyvenimas, kuris prabunda. Toks atsinaujinimas 
anaiptol nėra tik įsivaizduotas, ir patys individai juo naudoja- 
si. Mat kiekvieno viduje slypi socialumo dalelė ir ji neginčija- 
mai susieta su šita kolektyvine renovacija. Individo siela taip 
pat atgyja, pasisemdama naujų jėgų iš šaltinio, kuris ją girdo, 

todėl ir ji jaučiasi stipresnė, savarankiškesnė, mažiau priklau- 
soma nuo fizinių reikmių. 

Pozityviojo kulto apeigas linkstama atlikti reguliariai, tam 
tikra tvarka; tai viena jų skiriamųjų ypatybių. Be abejo, pasitaiko 
ritualų ir atsitiktinėmis progomis, kai susiduriama su greit pra- 
einančiomis situacijomis. Bet tos epizodinės praktikos teturi ant- 
raeilę reikšmę ir šioje knygoje nuodugniai nagrinėjamose religi- 
jose jos mažne išskirtinės. Kultą iš esmės sudaro švenčių, regu- 
liariai pasikartojančių tam tikrais periodais, ciklas. Dabar jau 
galime suprasti, iš kur atsirado toji periodiškumo tendencija; 
ritmas, kuriam paklūsta religinis gyvenimas, atspindi sociali- 
nio gyvenimo ritmą ir kyla išjo. Bendruomenė tegali geriau su- 
vokti pati save tik susispietusi vienoje vietoje. Tačiau ji negali be 
atvangos būriuotis. Gyvenimo poreikiai jai neleidžia likti drau- 
gėje neribotą laiką; ji išsiskirsto ir vėl susirenka, kai tik pajunta 
būtinumą iš naujo rinktis. Tą būtinąją kaitą ir atitinka reguliari 
sakralinio ir profaninio laiko kaita. Kadangi kulto pradinis tiks- 
las, bent tariamas, yra sureguliuoti gamtos reiškinių vyksmą, 
kosminio gyvenimo ritmas paliko savo pėdsaką ritualinio gyve- 
nimo ritme. Šit kodėl šventės nuo seno buvo sezoninės; matėme, 
kad tokia ypatybe pasižymi australų čiabuvių rengiamos inti- 
čiumos apeigos. Tačiau sezoniškumas tik išoriškai įrėmina šią 
organizaciją, jis nėra esminis jos principas, kadangi net kultai, 
kurie siekia grynai dvasinių tikslų, ir tie atliekami periodiškai. 
Taigi periodiškumas priklauso nuo kitų priežasčių. Kadangi me- 
tų laikų keitimaisi gamtoje yra gana kritinis metas, jie suteikia 
realią progą susirinkti ir atlikti religines apeigas. Tačiau proga 
galėjo būti ir išties buvo ir kiti įvykiai. Šiaip ar taip, reikia pripa- 
žinti, jog tie rėmai, nors ir grynai išoriniai, parodė retą pasiprie- 
šinimo galią, nes jų Žymių aptinkame net tose religijose, kurios 
toliausiai atsiskyrusios nuo bet kurio fizinio pagrindo. Dauge- 
lis krikščioniškų švenčių nenutrūkstamais ryšiais siejasi su se- 
novės hebrajų pastoralinėmis ir agrarinėmis šventėmis, nors jo- 
sejau nieko nebelikę - nei agrariškumo, nei pastorališkumo. 

Bet šitas ritmas priklausomai nuo bendruomenių gali įvai- 
ruoti. Kai išsisklaidymo periodas ilgas ir kai išsisklaidymas ne- 
paprastai platus, susiėjimo periodas savo ruožtu taip pat labai 

ilgas, tuomet bendruomenė ir religinis gyvenimas pameta saiką. 
Ištisas savaites ir mėnesius šventės veja šventes ir ritualinis gyve- 
nimas kartais lyg ir įpuola į ekstazę. Šitai regėta Australijos ir 
daugelio Šiaurės ir Šiaurės vakarų Amerikos indėnų gentyse“. 
Beje, šios dvi socialinio gyvenimo fazės kaitaliojasi labai trum- 
pais laiko tarpais ir kontrastas tarp jų ne toks ryškus. Kuo ben- 
druomenės toliau pažengusios, tuo mažiau jos linkusios į per- 
nelyg ryškius netolydumus. 


“ Zr. Mauss, Esššai sur les variations saisonniėres des sociėtės Eškimos, in Annėe 
Sociol., IX, p. 96 ir toliau. 


39] 
Trečias skyrius 


Pozityvusis kultas (tęsinys) 


II. Mimetiniai ritualai ir priežastingumo principas 


Tie veiksmai, apie kuriuos kalbėjome, nėra vieninteliai, taikomi 
toteminės rūšies vaisingumui užtikrinti. Tam pačiam tikslui tar- 
nauja ir kiti, arba eidami po pirmųjų, arba vietoj jų. 


Mūsų aprašytose apeigose šalia kruvinų ar kitokių atnašavimų 
dažnai atliekami įvairiausi ritualai, papildantys pirmuosius ir 
sustiprinantys jų poveikį. Juos sudaro tokie judesiai ir šūksniai, 
kurie pamėgdžiotų to geidžiamo padauginti gyvūno elgseną ir 
išvaizdą; todėl tuos ritualus vadiname mimetiniais. 

Aruntų gentyje vikšro witchetty totemo intičiumoje atliekami 
ne tik tie ritualai, kurių vieta prie sakralinių akmenų ir apie ku- 
riuos jau esame kalbėję. Jiems pasibaigus visi leidžiasi atgal į 
stovyklą, tačiau nuėję kokią mylią eisenos dalyviai sustoja ir 
visi kūnus išsimargina ritualiniais piešiniais; tada vėl pajuda į 
priekį. Tokie pasipuošimai skelbia, jog artėja svarbių apeigų pra- 
džia. Ir iš tikrųjų, kol stovyklos gyventojų nėra, vienas senolių, 
paliktų saugoti namų, surenčia iš šakų tokią movą -ilgą ir siau- 
rą, vadinamą Umbana, vaizduojančią kokoną, iš kurio išsirita 
vabzdžiai. Visi tie, kurie dalyvavo ankstesnėse apeigose, susi- 
renka netoli to statinio vietos; paskui palengva artinasi vis su- 
stodami, iki atsiduria šalia Umbanos ir įlenda vidun. O žmonės 
iš svetimos fratrijos, ne iš tos, kuriai priklauso vikšro witchetty 
totemas, iš tolo stebintys tą sceną, atsigula kniūbsti ant žemės. 
Taip guli nejudėdami, kol leidžiama atsikelti. Tuo metu Umba- 
nos viduje suskamba giesmė, pasakojanti apie visas gyvūno rai- 
dos stadijas, ir progiesmiu sekami mitai apie sakralinius ak- 
menis. Kai giesmė nutyla, Alatunja, vis dar susirietęs, išlenda 
iš Umbanos ir lėtai juda plyne, tvyrančia priekyje; pasekomis 

išslenka visi kiti jo bendražygiai ir išdarinėja tokius gestus, ku- 
rie turi vaizduoti vabzdį, lendantį iš savo kokono. Beje, tuomet 
girdima giesmė yra tarsi žodinis ritualo komentaras, tiksliai nu- 
sakantis gyvūno judesius būtent tokioje raidos stadijoje!. 

Kitoje intičiumoje“, skirtoje kitam vikšrui - unchalka (unčal- 
ka), ši ypatybė pabrėžiama dar labiau*. Ritualo veikėjai kūną 
išsimargina piešiniais, vaizduojančiais unčalkos krūmą, ant ku- 
rio tas vikšras išsirita; paskui jie vieną skydą padengia koncen- 
triniais pūkų ratilais, vaizduojančiais krūmą, ant kurio vabz- 
džiai deda kiaušinėlius. Kai tie parengiamieji darbai baigti, visi 
susėda pusračiu ant žemės, atsisukę veidu į pagrindinį kulto 
tarną. Šis pakaitomis tai pusiau susikūprinęs lenkiasi prie že- 
mės, tai vėl klūpomis atsitiesia; sykiu dar judina ištiestas ran- 
kas, vaizduojančias vabzdžio sparnus. Protarpiais pasilenkia 
virš skydo, mėgdžiodamas drugelio plazdenimą virš medžių, 
kurjis deda kiaušinėlius. Šioms apeigoms pasibaigus, kitoje vie- 
toje prasideda kitos, ten tylomis sueina tie patys žmonės. Šįsyk 
išdekoruoja du skydus. Vieną išpiešia zigzagais, vaizduojan- 
čiais vikšro šliaužimo pėdsakus, kitą - įvairaus didumo kon- 
centriniais apskritimais, kurių vieni vaizduoja vabzdžių kiau- 
šinėlius, kiti - eremifilo krūmo, kurio lapais vabzdys minta, 
sėklas. 

Kaip ir pirma, visi tylomis susėda, o kulto tarnas juda taip, 
kaip juda gyvūnas, - risdamasis iš savo kokono ir mėgindamas 
skristi. 

Spenceris ir Gillenas pamini dar keletą panašių faktų iš arun- 
tų genties apeigų, bet jie ne tokie svarbūs: pavyzdžiui, emu tote- 
mo intičiumos dalyviai tam tikru momentu mėgina savo elgsena 
pavaizduoti šio paukščio išorę ir judesius*; per vandens intičiu- 
mos apeigas totemo žmonės turi mėgdžioti ypatingą sėjiko balsą, 


" Nat. Tr., p. 176. 

“ Nori. Tr., p. 179. Teisybė, Spenceris ir Gillenas specialiai nepažymi, jog 
tos apeigos yra intičiuma. Tačiau visas apeigų kontekstas nepalieka jokių 
abejonių dėl ritualo prasmės. 

* Totemų vardų rodyklėje Spenceris ir Gillenas rašo LUlntjalka (NorHi. Tr., 
p. Z72) 

* Nat. Tr., p. 182. 

kuris paprastai asocijuojasi su liūčių metu?. Tačiau šių tyrinėto- 
jų Minėti mimetinių ritualų atvejai gana reti. Tik viena nekelia 
abejonių: jie apie juos nekalba arba todėl, kad tokių intičiumų 
stebėjo nepakankamai daug, arba todėl, kad šią apeigų dalį ig- 
noravo. Priešingai, Schulzę apstulbino aruntų mimetinių ritua- 
lų pobūdis. „Sakraliniai corrobbori, - teigia jis, - tai daugiausia 
apeigos, vaizduojančios gyvūnus“; jis juos vadina gyvūnais !ju- 
runga", ir jo teiginį šiandien paliudija Strehlow surinkti doku- 
mentai. Šis autorius pateikia tiek daug pavyzdžių, kad neįma- 
noma jų visų suminėti: nerastume nė vienų apeigų aprašymo, 
kur mūsų dėmesys nebūtų atkreipiamas į kurį nors imitacinį 
gestą. Per totemams skirtas šventes apeigų dalyviai šokinėja kaip 
kengūros, mėgdžioja jų judesius ėdant, imituoja sparnuotųjų 
skruzdėlių skrydį, stengiasi pakartoti šikšnosparnių šnaresį, lau- 
kinio kalakuto burbuliavimą, erelio kleketavimą, gyvatės šnypš- 
timą, varlės kurkimą ir t. t.“, nelygu koks totemas. Kai totemas 
augalas, imituojamas jo skynimo* ar jo valgymo gestas ir t. t? 
Varamungų gentyje intičiuma įgijusi labai savotišką formą, 
kurią aprašysime kitame skyriuje ir kuri gerokai skiriasi nuo 
mūsų jau aptartųjų. Tačiau ši gentis turi ir vieną tipišką grynai 
mimetinių intičiumos apeigų atvejį; tai baltosios kakadu totemo 
garbinimo iškilmės. Apeigos, kurias aprašo Spenceris ir Gille- 
nas, prasidėjo dešimtą valandą vakaro. Kiaurą naktį klano va- 
das su neviltį varančia monotonija mėgdžiojo paukščio klyks- 
mą. Jis nutilo tik visai netekęs jėgų, tuomet jį pakeitė jo sūnus; 
paskui, vos tik pasijuto kiek atsigavęs, vėl ėmėsi mėgdžioti. Šis 
alinantis užsiėmimas tęsėsi be atvangos iki pat ryto". 
Imituojamos ne tik gyvos esybės. Daugelyje genčių lietaus in- 
tičiumą dažniausiai sudaro mėgdžiojimo ritualai. Vienas papras- 
čiausių atliekamas urabunų gentyje. Klano vadas atsisėda ant 
žemės, išpuoštas baltais pūkais, o rankoje laiko ietį. Jis visaip 


* Ibid., p. 193. 

* Schulze, /ov. cik., p. 221; plg. p. 243. 

“ Strehlow, III, p. 11, 84, 31, 36, 37, 68, 72. 
“ Ibid., p. 100. 

* Ibid., p. 81, 100, 112, 115. 

" Nori. Tr., p. 310. 

muistosi norėdamas nupurtyti prilipusius pūkus, ir šie atsisky- 
rę kyla į viršų vaizduodami debesis. Šitaip jis imituoja Alčerin- 
gos žŽmones-debesis, kurie, kaip byloja legenda, turėję įprotį kopti 
į dangų ir ten formuoti debesis, o iš jų tučtuojau prapliupdavęs 
lietus. Vienu žodžiu, viso ritualo tikslas - vaizduoti debesų, lie- 
taus nešėjų, susidarymą irjų nusileidimą!!. 

Kaitišų gentyje ritualas nepalyginti sudėtingesnis. Jau esame 
kalbėję, kaip kulto tarnas aplieja vandeniu sakralinius akmenis 
ir pats apsipila. Bet šitoks atnašavimas sutvirtinamas dar kitais 
ritualais. Vaivorykštė esą glaudžiai susijusi su lietumi: mano- 
ma, jog ji yra jo duktė, ir visada maldaujama ją pasirodyti ir 
nutildyti lietų. Taigi, kad lietus galėtų lyti į valias, vaivorykštė 
neturi rodytis. O šito pasiekti tikimasi tokiu būdu: ant skydo 
nupiešiama vaivorykštė. Skydas atnešamas į stovyklą ir rūpes- 
tingai paslepiamas nuo žmonių akių. Niekas neabejoja, kad, pa- 
slėpus tą vaivorykštės vaizdą, sutrukdoma pasirodyti ir pačiai 
vaivorykštei. Tuo tarpu klano vadas, pasistatęs šalia vandens 
sklidiną indą - pitchi, į visus šonus drabsto baltų pūkų žiups- 
nius, imituojančius debesis. Ypatingos svarbos ritualą dar pa- 
pildo įkyriai ilgas tilviko mėgdžiojimas. Kas rituale dalyvauja 
ar jį stebi, negali bendrauti su savo žmonomis; nevalia joms nė 
žodžio ištarti“. 

Djerių gentyje imitavimo būdai skiriasi. Lietus čia vaizduoja- 
mas ne vandeniu, o krauju, kurį vyrai spaudžia iš perpjautų 
venų ir juo šlaksto susirinkusiuosius!'*. Kartu jie saujomis svai- 
do baltus pūkus, simbolizuojančius debesis. Prieš tai dar suren- 
čiama trobelė. Joje padedami du plokšti akmenys, vaizduojantys 
sankaupą debesų, kitaip tariant, lietaus pranašą. Kurį laiką juos 
ten palaikę, kulto tarnai nuneša gana toli ir įkelia į patį aukš- 
čiausią apylinkės medį; šitaip skatinami danguje telktis debesys. 


" Ibid., p. 285-286. Mosavimas ietimi, matyt, turėjo reikšti debesų per- 
smeigimą. 

* Norh. Tr., p. 294-296. Įdomu, kad anulų gentyje vaivorykštė, priešin- 
gai, vertinama kaip lietaus gamintoja (Ibid., p. 314). 

* Tokį pat būdą taiko ir aruntų gentis (Strehlow, III, p. 132). Kyla klau- 
simas, ar tas kraujo liejimas nėra aukojimo ritualas, turintis prišaukti lietų. 


Tačiau Gasonas laikosi formalios nuostatos, jog tai tėra lietaus imitavimas. 

Sutrintas į miltus gabalas gipso suberiamas į vandens duobę; 
šitai matydama, lietaus dvasia skuba atvaryti debesis. Pagaliau 
trobelę apspinta ir jauni, ir seni ir panarinę galvas puolają. Ieti- 
mis skersai išilgai nirtulingai atakuodami, jie sugriauna tą stati- 
nį - telieka stovėti keli statramsčiai. Tada kimbama ir į juos; iš- 
klibinami, išraunami, ir viskas galutinai sugriūna. Tokia trobe- 
lės badymo skersai išilgai operacija vaizduoja praplyštančius 
debesis, o pats statinio sugriovimas - lijimą'“. 

Šiaurės vakarų Australijos gentyse, kurias tyrinėjo Clemen- 
tas" ir kurios gyvena Forteskju ir Ficrojaus upių baseine, atlie- 
kamos apeigos, kurių tikslas lygiai toks pat kaip aruntų genties 
intičiumų ir kurios, regis, yra iš esmės mimetinės. 

Šios tautelės akmenų, veikiausiai sakralinių, krūsnis vadina 
žodžiu tarlow; kaip matysime, jos yra itin svarbių ritualų objek- 
tas. Kiekvieną gyvūną, kiekvieną augalą, tai yra apskritai kiek- 
vieną totemą ar pototemį"“, vaizduoja tarlow, kuris saugo atitin- 
kamą klaną". Čia aiškiai galima įžvelgti šių tarlow panašumą su 
aruntų genties sakraliniais akmenimis. 

Kai, pavyzdžiui, sumažėja kengūrų, klano vadas, kuriam pri- 
klauso kengūrų tarlow, ateina prie jo su klano atstovais. Čia at- 
liekamos visokiausios apeigos, bet pagrindines jų sudaro šoki- 
nėjimas aplink tarlow taip, kaip šokinėja kengūros, gėrimas mėg- 
džiojant kengūras, vienu žodžiu, būdingiausių jų judesių ir 
veiksmų imitavimas. Šiuose ritualuose itin didelė svarba teikia- 
ma įnagiams, kuriais medžiojamas tas gyvūnas. Jais švytruoja- 
ma, jie laidomi į akmenis ir t. t. O emu klano atstovai reikalui 
prispyrus eina prie emu tarlow; čia jie vaikšto, laksto panašiai, 
kaip vaikšto ir laksto tie paukščiai. Čiabuviai tą imituoja išties 
nuostabiai sumaniai. 


* Gason, The Dieyerie Tribe, in Curr, II, p. 66-68. Howitt (Nat. Tr., p. 798- 
900) mini kitą djerių genties ritualą lietui prišaukti. 

5 EHimographical Notes on He Western-Australiau Aboriginės, in Internatio- 
nales Archiv. f. Ethuographie, XVI p. 6-7. Plg. Withnal, Marriage Rites and 
Relationship in Science of Man, 1903, p. 42. 

'* Manytume, kad tarlow gali turėti ir pototemis, nes, anot Clemento, kai 
kurie klanai turi ne po vieną totemą. 


“ Clementas jį vadina a tribal-familų. 

Kiti tarlow skirti augalams, pavyzdžiui, žolių sėkloms. Tuo- 
met imituojami sėklų vėtymo ar malimo veiksmai. Kaip kasdien 
šie darbai tenka moterims, taip ir čia tą ritualą atlieka jos - dai- 
nuodamos ir šokdamos. 


II 


Visi tie ritualai yra vienodo tipo. Jie remiasi vienu tų principų, 
kurie sudaro pamatą reiškiniui, vadinamam, nors ir netiksliai!“, 
simpatinė magija. 

Paprastai ji grindžiama dviem pricipais"'. 

Pirmasis principas skelbia: daiktai, kartą susilietę, jau ir nesi- 
liesdami artimai tarp savęs sąveikauja. Kitaip tariant, kas paveikia 
dalį, tas paveikia visumą; bet kuris veiksmas, skirtas vienam 
individui, persiduoda jo kaimynams, jo giminėms, visiems, su 
kuriais jis kaip nors susijęs. Visi šie atvejai yra paprasčiausias 
užkrėtimo dėsnio taikymas, kaip jau esame nagrinėję. Kuri nors 
būsena, gera ar bloga savybė yra užkrečiama - persiduoda iš 
vieno subjekto kitam, visai skirtingam, kuris su pirmuoju palai- 
ko bet kokį ryšį. 

Antrasis principas paprastai reiškiamas tokia formuluote: pa- 
našumas sukuria panašumą. Kurios nors esybės ar būsenos pavaiz- 
davimas tą esybę ar tą būseną sukuria. Ši taisyklė ir tinka ką tik 
aprašytiems ritualams, ir jie padeda lengviau susivokti, kuo ji 
ypatinga. Klasikinis burtų pavyzdys, pateikiamas kaip tipiškas 
tos taisyklės taikymas, yra kur kas mažiau reikšmingas. Burtai 
iš tiesų dažnai yra paprasčiausias perdavimo reiškinys. Vaiz- 
do idėja sąmonėje asocijuojasi su modelio idėja, todėl su statu- 
lėle atliekamų veiksmų pasekmė užkrečiamai persiduoda tam 


'* Kur slypi netikslumas, paaiškinsime vėliau (p. 103). 

** Plačiau apie šią klasifikaciją Frazer, Lectures on He Early History of 
Kinęship, p. 37 ir toliau; Hubert et Mauss, Thėčorie gėnčralo de la Magie, p. 61 ir 
toliau. 

“ Mes nekalbame apie tai, kas vadinama prieštaravimo dėsniu, kadangi, 
kaip įrodė ponai Hubertas ir Maussas, priešingybė sukuria priešingybę tik 
tarpininkaujant panašybei (Thčorie gėnėrale de la Magie, p. 70). 

asmeniui, pagal kurio atvaizdą toji statulėlė padaryta. Atvaizdo 
santykis su originalu yra kaip dalies santykis su visuma: tai 
perdavimo agentas. Todėl manoma, jog norint pakenkti galima 
to paties pasiekti ir sudeginus plaukų to asmens, kuriam norima 
pakenkti; šios operacijos skiriasi tik vienu: statulėlės atveju ry- 
šys susidaro per panašumą, plaukų sudeginimo - per gretimu- 
mą. Kitaip yra su mus dominančiais ritualais. Jie sąlygoja ne tik 
kurios nors būsenos ar kokybės perkėlimą iš vieno objekto į kitą, 
bet ir kurio nors visai naujo daikto sukūrimą. Jau vien gyvūno 
pavaizdavimas suteikia tam gyvūnui gyvybę ir jį kuria; imituo- 
jant vėjo ūžesį ar vandens šniokštimą skatinami susidaryti de- 
besys ir pavirsti lietumi, ir t. t. Be abejo, abiem atvejais panašu- 
mas labai svarbu, tik skirtingai. Burtuose panašumas tik nurodo 
konkrečią veiksmo kryptį, nukreipia burto veiksmingumą į tam 
tikrą pusę, bet tas veiksmingumas eina ne iš jo. Neseniai aprašy- 
tuose ritualuose veikia pats panašumas ir jis tiesiogiai pavei- 
kus. Priešingai įprastiems apibrėžimams, iš tikrųjų šiuos du 
vadinamosios simpatinės magijos principus ir atitinkamas prak- 
tikas skiria ne vienu atveju veikiantis gretimumas, kitu - pana- 
šumas, 0 būtent tai, kad magijos principai grindžiami paprasta 
užkrečiamąja komunikacija, o apeigos - dauginimu ir kūrimu. 

Taigi, kai aiškiniesi mimetinius ritualus, aiškiniesi ir antrąjį 
magijos principą, ir atvirkščiai. 

Ilgiau nestabtelėsime ties aiškinimais, kuriuos pasiūlė antro- 
pologinė mokykla - Tyloras ir Frazeris. Lygiai kaip analizuoda- 
mi sakralinės ypatybės užkrečiamumą, jie ir čia remiasi idėjų 
asociacijos savybėmis. „Homeopatinė magija, - teigia Frazeris, 
pirmenybę teikiantis šiam terminui, o ne mimetinei magijai, - 
remiasi idėjų asociacija pagal panašumą, o kontaginė magija 
(contagious magic) - idėjų asociacija pagal gretimumą. Homeopa- 
tinė magija klaidingai laiko panašius daiktus tapačiais'*!. Bet 
juk tai reiškia nesuprasti specifinio apeigų pobūdžio. Viena ver- 
tus, Frazerio formuluotė su tam tikra išlyga galėtų būti taikoma 
būrimui““; čia dėl dalinio panašumo iš tikrųjų asimiliuojami du 


=" Lecturos on He Early History of Kingslup, p. 39. 
“ Ji taikoma ta prasme, kad statulėlė ir kerų veikiama būtybė yra pana- 
šios. Bet tas panašumas nėra paprastas idėjų asociacijos produktas; tai 


užkrečiamumas, būdingas, kaip jau įrodėme, religinėms jėgoms. 

skirtingi dalykai: vaizdas ir modelis, kuriuos toji formuluotė 
daugiau ar mažiau schematiškai išreiškia. Tačiau mūsų tyrinė- 
tuose mimetiniuose ritualuose pateiktas tik vaizdas, o modelio 
nėra, nes naujoji toteminės rūšies karta tėra lūkesčių, ir gana 
miglotų, lygmenyje. Taigi negali būti nė kalbos apie asimiliaciją - 
klaidingą ar ne: tai yra paprasčiausia kūryba, ir visai nesupran- 
tama, kaip idėjų asociacija galėtų priversti ta kūryba patikėti. 
Kaip vienintelis gyvūno judesių pamėgdžiojimas galėtų užtik- 
rinti to gyvūno vislumą? 

Tokios specialios apeigos paaiškinamos bendromis Žmogaus 
prigimties savybėmis. Taigi, užuot vertinę principą, kuriuo tos 
apeigos remiasi, kaip bendrą ir abstraktų, grąžinkime jį į dvasi- 
nę aplinką, kurjis pasireiškia ir kur mes jį stebėjome, susiekime 
jį su idėjų ir jausmų visetu, iš kur kyla ritualai ir kurjis taikomas, 
ir galėsime geriau įžvelgti iš jo išplaukiančias priežastis. 

Žmonės, susirenkantys tų ritualų proga, iš tikrųjų mano esą 
gyvūnai ir augalai tos rūšies, kurios vardu jie vadinasi. Jie jau- 
čiasi esą augalinės ar gyvulinės kilmės, ir toji kilmė, jų suprati- 
mu, ir yra pats svarbiausias ir įstabiausias jų dalykas. Visi susi- 
rinkę, pirmuoju judesiu jie turi patvirtinti vieni kitiems tą savy- 
bę, kurią sau priskiria ir kuria yra apibūdinami. Totemas yra jų 
vienybės ženklas. Todėl, kaip jau minėjome, jie išsipiešia savo 
kūnus, ir nieko nuostabaus, kad jie siekia savo gestais, garsais, 
elgsena supanašėti su totemu. Jeigu jie yra emu ar kengūros, jie 
ir elgiasi taip kaip tie gyvūnai. Šitaip jie patvirtina vieni kitiems, 
jog yra tos pačios dvasinės bendruomenės nariai ir puikiai su- 
pranta juos vienijančią giminystę. Ir ritualas tą giminystę ne tik 
išreiškia; jis ją kuria ar perkuria. Kadangi jos yra tik tiek, kiek 
tikima, tai ir visų tų bendrų pasirodymų tikslas yra išsaugoti ir 
puoselėti tikėjimą, kuriuo toji giminystė remiasi. Vadinasi, ir tie 
šuoliai, ir tie riksmai, visokie judesiai, pažiūrėti keisti ir juokin- 
gi, iš tikrųjų turi gilią žmogišką prasmę. Australas trokšta panė- 
šėti į savo totemą, lygiai kaip toliausiai pažengusių religijų adep- 
tai trokšta supanašėti su Dievu. Ir vienas, ir kitas šitokiu būdu 
susijungia su dievybe, tai yra su grupiniu idealu, kurį ši simbo- 
lizuoja. Tai pirminė V'ouoisoto tp 0£6 forma. 

Šiaip ar taip, kadangi toji pirminė priežastis skiria ypatingą 
vietą tam, kas toteminiuose tikėjimuose yra labiausiai specifiška, 

vadinasi, jei ji būtų vienintelė, totemizme nebūtų galėjęs išlikti 
principas, pagal kurį panašus sukuria panašų. Turbūt nerasi- 
me religijos, kurioje nebūtų iš jo kilusių ritualų. Taigi pirmąją 
priežastį privalo papildyti antroji. 

Ir iš tiesų, apeigos, kuriose matėme tą principą pritaikytą, net 
neturi bendro objekto, kaip ką tik sakėme, nors jis ir itin svarbus; 
jos numato artimesnį ir labiau įsisąmonintą tikslą - užtikrinti 
toteminės rūšies reprodukciją. Mintis apie tokį būtinumą daž- 
nai neduoda ramybės tikinčiųjų sąmonei, ties tuo susitelkia jų 
dėmesio ir valios jėgos. O negali būti, kad toks rūpestis taip ap- 
sėstų ištisą grupę Žmonių ir nepasireikštų kokia nors materialia 
forma. Kadangi visi mąsto apie lemtingą gyvūną ar augalą, glau- 
džiai su klanu susijusį, toji visuotinė idėja neišvengiamai pa- 
sireiškia išoriškai — gestais, ir tinkamiausi tam yra tie, kurie atkuria 
kokią nors pačią būdingiausią gyvūno ar augalo išorės savybę, 
nes tuo metu nėra kitų judesių, labiau atitinkančių jų sąmones 
užpildžiusią idėją, taip betarpiškai ir veik instinktyviai išreiš- 
kiamą. Štai jie mėgina imituoti gyvūną: leidžia garsus, panašius 
įjo, šokinėja stengdamiesi pamėgdžioti jo šokinėjimą; jie atkuria 
scenas, vaizduojančias augalų panaudojimą. Visi tie vaizdavi- 
mo veiksmai taip pat reiškia būdą aiškiai pabrėžti tą tikslą, į 
kurį krypsta protas, įvardyti tą dalyką, kurio išsipildymo trokš- 
tama, kviesti, atkurti“. Šis poreikis nepriklauso nei nuo laiko, 
nei nuo vieno ar kito religinio tikėjimo, jis iš esmės yra Žmogiš- 
kas. Štai kodėl tose religijose, kurios be galo skiriasi nuo mūsų 
tyrinėjamų, tikintieji renkasi į daiktą melsti savo dievų kokio 
įvykio, kurio išsipildymo ypač karštai trokšta jausdami būtiny- 
bęjį pavaizduoti. Be abejo, jį išreikšti gali ir žodžiai, bet tai pada- 
ryti gestais ne mažiau natūralu: gestai spontaniški ir pralenkia 
net pačius žodžius, ojei ir nepralenkia, tai bent jau neatsilieka. 

Jeigu šitaip galima suprasti, kaip į apeigas įsiterpė gestai, 
lieka išsiaiškinti jiems priskiriamą veiksmingumą. Australijos 
aborigenas juos kartoja kaskart atėjus naujam metų laikui, vadi- 
nasi, jis tiki, jog jie būtini ritualo sėkmei. Iš kur jam galėjo kilti 
mintis, kad imituodamas gyvūną jis skatina tą gyvūną daugintis? 


* Priežastys, apibūdinančios tokią išorinę manifestaciją, nurodytos aukš- 


čiau, p. 256 ir toliau. 

tokia akivaizdi klaida, regis, bus sunkiai suprantama. Tačiau 
mes žinome, kad tikima, jog ritualas ne tik daro įtaką toteminei 
rūšiai, bet ir stipriai veikia jame dalyvaujančių tikinčiųjų sielą. 
Jie su ritualu sieja palaimingos būsenos įspūdį, nors jos priežas- 
čių aiškiai ir neperpranta. Bet toji būsena turi tvirtą pagrindą. Jie 
suvokia, jog ritualas jiems išganingas; ir iš tikrųjų, jame jie dva- 
siškai atgimsta. Kaip tokia euforija gali nesuteikti įspūdžio, kad 
ritualas pavyko, kad būtent šitokia ir buvo jo misija, kad jis pa- 
siekė tikslą? Ir kadangi vienintelis sąmoningai siektas tikslas 
yra toteminės rūšies reprodukcija, šį tikslą garantuoja tie taiko- 
mi būdai, kurių veiksmingumas akivaizdžiai įrodytas. Šitaip 
žmonės ėmė priskirti gestams, savaime nieko nereiškiantiems, 
kūrybines galias. Ritualo dvasinis poveikis realus, ir jis verčia 
patikėti, jog ritualas veiksmingas ir fiziškai, o tai jau nerealu; 
visumos veiksmingumas pereina į kiekvienos dalies atskirai 
veiksmingumą. Iš tiesų naudingas ritualo visumos poveikis yra 
tarsi eksperimentinis elementarių ritualą sudarančių apeigų pa- 
tvirtinimas, nors iš tikrųjų visos tos apeigos sėkmingai baigčiai 
nėra tokios jau būtinos. Tai, beje, įrodo, jog pačios apeigos povei- 
kio nedaro, jas galima keisti kitomis, net labai skirtingomis, ir 
galutinis rezultatas liks nepakitęs. Antai pasitaiko intičiumų, 
kuriose tik aukojamos atnašos, o mimetinių ritualų neatliekama; 
kitas intičiumas galime pavadinti grynai mimetiniais ritualais, 
jose nėra jokių atnašavimų. Tačiau ir vienos, ir kitos apeigos 
lygiai tiek pat paveikios. Jeigu tų veiksmų skirtybėms ir teikiama 
reikšmės, tai ne dėljų vidinės vertės, o todėl, kad jie sudaro dalį 
viso kompleksinio ritualo, o tai yra ir bendrajo vertė. 
Mumsjuo lengviau suprasti tą dvasios būseną, nes galime ją 
stebėti šalimais. Neretai, ypač kultūringiausiose tautose ir sluoks- 
niuose, pasitaiko tokių tikinčiųjų, kurie, nors ir abejodami iš- 
skirtiniu poveikiu, kurį dogma priskiria kiekvienam ritualui at- 
skirai, vis vien ir toliau atlikinėja religines apeigas. Jie nėra įsiti- 
kinę, ar skrupulingas nurodytų taisyklių laikymasis galėtų būti 
racionaliai pateisinamas, bet jaučia, jog tų taisyklių nepaisant 
grėstų pavojus įpulti į dvasinį pakrikimą. Todėl jie ir nerizikuo- 
ja to daryti. Jau vien faktas, kad tikėjimas pažeidė jų intelektua- 
lines šaknis, akivaizdžiai rodo, kokiu giliu pagrindu jis remiasi. 

Štai kodėl tie lengvi priekaištai, kuriuos naivusis racionalizmas 
reiškia ritualinėms taisyklėms, galima sakyti, tikinčiojo nevei- 
kia, mat iš tikrųjų religinės apeigos motyvuojamos ne akivaiz- 
džiais jų tikslais, o nematomu poveikiu, daromu sąmonei, būdu, 
kuriuo jos veikia mūsų mentalinį lygmenį. Juk kai pamokslinin- 
kai imasi įtikinėti, jie kur kas mažiau linkę dėstyti atskiro spren- 
dimo tiesą, vieno ar kito pastebėjimo reikšmę, metodiškai įrodi- 
nėdami arba teigdami be įrodymų; verčiau jie renkasi žadinti ir 
gaivinti dvasinės stiprybės jausmą, kurį ir puoselėja nuolatinis 
dalyvavimas religinėse apeigose. Taigi jie iš anksto sukuria tikė- 
jimui tokią palankią padėtį, kuri pranoksta įrodymus, kuri pa- 
traukia protą nepaisyti loginių argumentų stokos ir stumia su- 
tikti su tais sprendimais, tarsi jo paties priimtais. Šios atlaidžios 
prieštaros, šis polėkis tikėti ir sudaro tikėjimą, ir tik tikinčiajam 
ritualai tokie paveikūs, nesvarbu kas jis būtų - krikščionis ar 
Australijos čiabuvis. Tik krikščionis geriau suvokia patį psichi- 
nį procesą, pažadinantį tikėjimą; jis Žino, kad „išsigelbėjimą tei- 
kia tikėjimas“, - štai ir visas jo pranašumas. 

Tikėjimas savo ištakomis yra „nepralaidus patirčiai'**. Jei pro- 
tarpiais intičiumą ištinkančios nesėkmės nepakerta australo pa- 
sitikėjimo ritualais, tai vien todėl, kad visomis savo dvasios iš- 
galėmis jis teikia ypatingą reikšmę apeigoms, per kurias nuolat 
atsinaujina; jis neims neigti paties principo, nes tas neigimas 
sukeltų visai jo esybei sumaištį, ir todėl toji esybė priešinasi. 
Tačiau nors ir kokia galinga būtų pasipriešinimo jėga, ji radika- 
liai neskiria religinio mentaliteto nuo kitų Žmogaus mentaliteto 
formų, net tų, kurios paprastai jam prieštarauja. Šiuo atžvilgiu 
mokslininko mentalitetas nuo religinio mentaliteto skiriasi tik 
viena pakopa. Kai mokslinis dėsnis grindžiamas gausios ir įvai- 
rios patirties autoritetu, pernelyg lengvai jo atsisakyti atsklei- 
dus tokį faktą, kuris prieštarautų tam moksliniam dėsniui, bet 
kuria prasme yra neparanku. Todėl reikia būti įsitikinus, kad 
tam faktui tėra vienintelis paaiškinimas ir kad jis įmanomas tik 
atsisakius tą faktą neigiančio sprendimo. Ir australas elgiasi ne 
kitaip priskirdamas intičiumos nesėkmę kokiems nors kerams ar- 
ba nenumatytą derliaus apstumą kokiai nors mistinei intičiumai 


“ Kn. Lėvy-Bruhl, Les Fonctions mentales dans le seciėtės mfėricurės, p. 61-68. 

anapusiniame pasaulyje. Juo daugiau yra pagrindo nedvejoti 
savo kultu ir nepersimesti į tikėjimą priešingu faktu, kurio vertė 
jau pagrįsta arba manoma esanti pagrįsta gausesnių sutampan- 
čių faktų. Pirmiausia ritualo dvasinis paveikumas yra realus, ir 
jį tiesiogiai patiria visi dalyviai; ritualu kaupiama ir nuolat gai- 
vinama patirtis, kurios svarbos nepajėgs sumenkinti jokia prie- 
šinga patirtis. Be to, objektyvaus stebėjimo duomenys kuo aki- 
vaizdžiausiai patvirtina materialųjį paveikumą. Juk visai natū- 
ralu, kad toteminė rūšis reguliariai dauginasi; daugeliu atvejų 
viskas klostosi taip, lyg ritualiniai gestai iš tikrųjų būtų atlikę 
tai, ko išjų tikėtasi. Nesėkmė čia išimtis. Kadangi ritualai, ypač 
periodiniai, teprašo gamtą laikytis savo įprastos tvarkos, nieko 
nuostabaus, kad dažniausiai ji atrodo jiems paklūstanti. Vadi- 
nasi, jei tikintysis ir parodo nepasitikėjimą kai kuriomis patir- 
ties pamokomis, tai tik todėl, kad remiasi kita patirtimi, kuri jam 
atrodo labiau argumentuota. Mokslininkas veikia ne kitaip, tik 
metodiškiau. 


Taigi magija nėra, kaip tvirtino Frazeris“, pirminis faktas, o 
religija - tik išvestinė jos forma. Priešingai, religinių idėjų vei- 
kiamos susiformavo taisyklės, kuriomis remiasi mago menas, ir 
tik vėliau plėsdamosi jos perėjo į grynai pasaulietiškų santykių 
sferą. Kadangi visatos jėgos buvo suvokiamos pagal sakralinių 
jėgų modelį, užkrečiamumas, būdingas antrosioms, persidavė į 
pirmąsias ir net buvo tikima, jog apibrėžtomis aplinkybėmis vi- 
sos kūnų savybės galėjo persiduoti kontaginiu būdu. O apibrėž- 
tas religines reikmes tenkinantis principas, pagal kurį panašus 
sukuria į save panašų, atsiskyrė nuo savo ritualinių ištakų ir dėl 
spontaniško visuotinumo virto gamtos dėsniu“. Bet tas pagrin- 
dines magijos aksiomas suprasime tik tada, kai perkelsime jas į 
religijos sferą, kurioje jos kilo ir kuri vienintelė leis mums tai 


S Golden Bougli“, I, p. 69-75. 

“ Nesirengiame tvirtinti, kad buvo metas, kai religija gyvavo be magijos. 
Veikiausiai religijai susiformavus kai kurie jos principai perėjo į nereliginius 
santykius ir taip ji pasipildė daugiau ar mažiau išsirutuliojusia magija. 
Tačiau nors abi šios idėjų ir praktikų sistemos ir neatitinka atskirų istorinių 


fazių, vis vien jas sieja apibrėžtas derivacijos ryšys. 

išsiaiškinti. Kai čia įžvelgi atskirų individų - vienišų magų kū- 
rybą, kyla klausimas, kaip žmogaus protas galėjo tai sumąstyti, 
nes praktiniame gyvenime niekas negalėjo nei jos įteigti, nei jos 
patikrinti; ir ypač darosi neaišku, kaip tokiu apgaulės menu ga- 
lėjo, ir dar taip ilgai, žmonės tikėti. Tačiau problemos nebelieka, 
kai sutinkame, kad magijos įkvėptas tikėjimas apskritai tėra at- 
skiras religinio tikėjimo atvejis, kad ji pati yra, bent netiesiogi- 
nis, bendro jaudulio vaisius. Tai reiškia, kad apeigų visumai 
žymėti pasirinktas simpatinės magijos terminas nėra netikslus. 
Tarp ritualų yra ir simpatinių, tačiau jie nebūdingi magijai; jie 
ne tik pastebimi religijoje, juos magija iš religijos ir perėmė. Taigi 
telieka pripažinti painiavą ir dėtis, esą mėgini iš tų apeigų ir 
joms suteikto vardo suformuoti ką nors specifiškai magiška. 
Šitaip mūsų analizės rezultatai pritampa prie ponų Huberto 
ir Mausso studijos rezultatų ir juos patvirtina“. Šie autoriai įro- 
dė, kad magija - visai kas kita nei primityvus amatas, paremtas 
nepilnaverčiu mokslu. Už pažiūrėti grynai pasaulietinių mecha- 
nizmų, kuriuos taiko magas, atsiskleidžia visa religinių sam- 
pratų giluma, ištisas pasaulis jėgų, kurių idėją magija pasiskoli- 
no iš religijos. Nūnai jau galime suprasti, iš kur magijoje tiek 
daug religinių elementų: juk magija ir davė pradžią religijai. 


III 


Tačiau mūsų išaiškintas principas pasižymi ne tik ritualine funk- 
cija; jis tiesiogiai domina pažinimo teoriją. Tai konkreti priežas- 
tinio ryšio formuluotė ir turbūt viena pirmųjų, kada nors egzis- 
tavusių. Visa priežastinio ryšio koncepcija glūdi savybėje, kad 
panašus sukuria į save panašų, - primityviame mąsty me ši kon- 
cepcija vyrauja, nes ji sudaro pagrindą kulto apeigoms ir sykiu 
mago technikai. Mimetiniai ritualai remiasi mokymu, kurio išta- 
kos atskleidžia priežastingumo principo ištakas. Kulto apeigų 
genezė turėtų mums padėti suprasti mago technikos genezę. Ką 
tik matėme, jog mimetiniai ritualai yra socialinių priežasčių pa- 
darinys; jie grupių suformuoti bendriems tikslams ir atspindi 


“ Lec. cit, p. 108 ir toliau. 

bendruomenės jausmus. Taigi galima daryti išvadą, jog tas pat 
yra ir su priežastingumo principu. Iš tikrųjų, užtenka priežas- 
tingumo principą panagrinėti ir įsitikini, kad atskiri jo elemen- 
tai kilę būtent iš ten. 

Priežastinio ryšio sampratoje pirmiausia slypi paveikumo, 
dauginimosi galios, veiksmingos jėgos idėja. Paprastai priežas- 
timi suprantame tai, kas gali atlikti determinuotą pokytį. Prie- 
žastis - jėga, iki neparodė galimybių, glūdinčių joje; padarinys — 
ta pati galimybė, tik jau išsipildžiusi. Žmonija visuomet įsivaiz- 
davo priežastingumą dinaminiais terminais. Bejokių abejonių, 
kai kurie filosofai atsisako pripažinti šios sampratos objektyvu- 
mą; jie temato joje nepagrįstą vaizduotės padarą, kuris tikrovėje 
neturi jokių atitikmenų. Kol kas nesigilinsime, ar iš tikro ji pa- 
grįsta; užteks pažymėti faktą, kad samprata egzistuoja, kad ji 
sudaro ir visuomet sudarė bendro mentaliteto elementą; o tai 
pripažįsta net tie, kurie jį kritikuoja. Mūsų tikslas kol kas ištirti 
ne tai, kokią ji logiškai galėtų turėti vertę, bet kaip ji suvokiama. 

Taigi priežastingumo samprata suvokiama neatskiriamai nuo 
socialinių priežasčių. Jau faktų analizė mums leido parodyti, 
kad jėgos idėjos prototipas - mana, vakanas, orenda, toteminis prin- 
cipas, įvairūs vardai, suteikti kolektyvinei jėgai, konkretizuotai 
ir projektuotai į daiktus“. Pirmoji galia, kurią Žmonės įsivaizda- 
vo kaip tokią, rodos, buvo galia, kurią bendruomenė teikė savo 
nariams. Stebėjimo rezultatą patvirtins ir išvada: iš tikrųjų, visai 
įmanoma nustatyti, kodėl ta galios, poveikio, veikiančios jėgos 
samprata negali mūsų pasiekti iš kito šaltinio. 

Pirmiausia akivaizdu ir visų pripažinta, kad išorinė patirtis 
jos Mums duoti negali. Juslės daro prieinamus mūsų suvokimui 
tik tuos reiškinius, kurie koegzistuoja ir kurie turi tam tikrą seką, 
tačiau juslės neleidžia mums to prievartos ir determinavimo 
veiksmo, kuris būdingas tam, ką vadiname galia ar jėga. Juslės 
teprasiskverbia iki realizuotų, įgytų, išorinių būsenų, o vidinis 
procesas, kuris tas būsenas sieja, jų nepasiekia. Niekas iš to, ką 
mes jų dėka suvokiame, negalėtų mums įteigti minties apie įtaką 
ar paveikumą. Dėl tos priežasties empirizmo išpažinėjai šiose 
skirtingose sampratose įžiūrėjo tiek mitologinių nukrypimų. 


* Žr. aukščiau, p. 225-227. 

Tačiau pripažinus, kad tai tik haliucinacijos, dar reikia nustaty- 
ti, kaip jos atsirado. 

Jei išorinė patirtis tų idėjų genezei neturi jokios reikšmės, ga- 
lima manyti, jog idėjas mums teikia vidinė patirtis, nes visai ne- 
įmanoma, kad jos galėtų atsirasti jau suformuotos. Iš tikrųjų, 
jėgos sampratoje aiškiai juntami dvasiniai elementai, kurie tega- 
li būti pasiskolinti ne iš kur kitur, o iš mūsų psichinio gyvenimo. 

Neretai buvo manoma, kad aktas, kuriuo valia nutraukia mū- 
sų svarstymus, užgniaužia mūsų polinkius, valdo mūsų kūną, 
galėjo būti šios konstrukcijos pavyzdys. Valios pasireiškimu mes 
tiesiogiai suvokiame save kaip veikiančią galimybę. Ir jei kartą 
žmogus šitai suvokė, jam teliktų, regis, tą mintį perkelti į daik- 
tus, ir jėgos sąvoka jau būtų suformuota. 

Kol animistinė teorija buvo laikoma įrodyta tiesa, tol galėjo 
atrodyti, kad tokį aiškinimą patvirtina istorija. Jei tos jėgos, ku- 
riomis Žmogaus mąstymas pradžioje užpildė pasaulį, iš tiesų 
buvo dvasios, tai yra sąmoningos ir įasmenintos esybės, dau- 
giau ar mažiau panašios į žmogų, tada galima iš tiesų manyti, 
kad asmeninės mūsų patirties visai užtenka apsirūpinti struk- 
tūriniais jėgos sampratos elementais. Tačiau mes žinome, kad 
žmonių įsivaizduotos pirminės jėgos, priešingai, buvo bevar- 
dės, neaiškios, neapibrėžtos, savo beasmeniškumu jos primena 
kosmines jėgas, kurios ryškiau kontrastuoja su itin asmenine 
galimybe - žmogaus valia. Taigi absoliučiai neįmanoma jas su- 
vokti žmogaus valios pavidalu. 

Beje, sutinkant su tokia hipoteze taptų visai nepaaiškinama 
svarbiausia beasmenių jėgų ypatybė - jų komunikabilumas. 
Gamtos jėgos visada suvokiamos kaip galinčios pereiti iš vieno 
objekto į kitą, susimaišyti, vienos prie kitų derintis ir vienos virs- 
ti kitomis. Kaip tik ši ypatybė paaiškina jų svarbą, juk jos dėka 
pasekmės gali būti susietos su jų priežastimis be ryšių pertrū- 
kio. O „aš“ visiškai priešingas: jis neperduodamas. Negali keis- 
ti substrato, negali persiduoti iš vieno į kitą; gali plisti tik meta- 
foriškai. Būdas, kuriuo „aš“ apsisprendžia ir įgyvendina savo 
sprendimus, negali mums įteigti minties apie energiją, kuri plis- 
tų, kuri net galėtų susimaišyti su kitomis, ir tomis kombinacijo- 
mis bei mišiniais duoti pradžią naujoms pasekmėms. 

Taigi jėgos idėja, tokios jėgos, kokią sąlygoja priežastingumo 
ryšio sąvoka, išreiškia dvigubą charakterį. Ji kyla iš mūsų vidi- 
nės patirties; juk vienintelės jėgos, kurios gali mums būti tiesio- 
giai prieinamos, yra dvasinės jėgos. Sykiu jos yra ir beasmenės, 
nes beasmenės galios sąvoka susiformavo pirmoji. Beje, vienin- 
telės, atitinkančios tą dvigubą sąlygą, yra tos jėgos, kurios sklin- 
da iš bendruomenės gyvenimo: tai kolektyvinės jėgos. Viena ver- 
tus, jos visos yra psichinės, visos be išimties susidariusios iš 
objektyvizuotų idėjų ir jausmų. Kita vertus, savo apibūdinimu 
jos yra beasmenės, kadangi jos - bendrystės vaisius. Būdamos 
kūrybos vaisius visų, jos nė vienam nepriklauso atskirai. Jos tei- 
kia tiek maža reikšmės asmenybei subjektų, kuriuose slypi, kad 
ten niekada neįsitvirtina. Įsiskverbdamos iš šalies, jos visad pa- 
sirengusios nuo jų atsiskirti. Jos pačios linkusios išplisti kuo 
toliau ir užimti vis naujas sritis: mes jau žinome - nėra nieko, 
kas būtų labiau užkrečiama, vadinasi, labiau komunikabilu. Be 
jokių abejonių, fizinės jėgos pasižymi ta pačia ypatybe; tik mes 
negalime tiesiogiai jų suprasti, net negalime jų kaip tokių suvok- 
ti, nes jos yra už mūsų, jos svetimos. Susidūręs su kliūtimi, pati- 
riu sumišimą ir nerimą, bet jėga, sukelianti tokį jausmą, yra ne 
manyje, ji tūno toje kliūtyje, vadinasi, ji yra už mano suvokimo 
ribų. Mes pastebime jos padarinius; jos pačios tačiau nepasie- 
kiame. Kas kita socialinės jėgos: jos sudaro dalį mūsų vidinio 
gyvenimo, todėl mes patiriame ne tik jų veikimo rezultatus, mes 
jas matome veikiant. Jėga, kuri izoliuoja dievybę ir kuri laiko 
nepašvęstuosius per atstumą, iš tikrųjų slypi ne toje dievybėje; ji 
laikosi tikinčiųjų sąmonėje. Todėl šie ir jaučia ją tuomet, kai ji 
veikia jų valią ir draudžia tam tikrus veiksmus ar įsako atlikti 
kitus. Vienu žodžiu, šis priverčiamasis ir priverstinis veiksmas, 
sukeltas išorinio daikto, lieka mūsų nepastebėtas, o čia jo nepra- 
leidžiame, nes jis kuo realiausiai vyksta mumyse. Žinoma, mes 
jį atliekame ne visada tolygiai, tačiau bentjau šitai suvokiame. 

Be to, jėgos idėja akivaizdžiai paženklinta savo kilmės žyme. 
Joje glūdi galimybės idėja, kuri savo ruožtu apima viena už kitą 
svarbesnes valdymo, viešpatavimo ir su jomis susijusias priklau- 
somybės ir pavaldumo idėjas. Beje, visos šios idėjos išreiškia 
grynai socialinius ryšius. Visuomenė suskirstė Žmones į aukš- 
čiausius ir žŽemiausius, į valdovus, kurie valdo, ir valdinius, kurie 

paklūsta; ji pirmiesiems suteikė tokią keistą savybę, kuri daro 
valdymą veiksmingą ir kuri duoda valdžią. Visa tai skatina ma- 
nyti, kad pirmieji valdžios elementai, suvokti žmogaus proto, 
yra tie, kuriuos sukūrė susidarydamos bendruomenės: pagal juos 
buvo suvoktos fizinio pasaulio galios. Todėl žmogus tegalėjo 
suvokti save kaip kūną ir kūne slypinčią ir valdančią jėgą tik 
įtraukęs į savivokos idėją socialinio gyvenimo sąvokas. Iš tikrų- 
jų, turėjo ateiti laikas, kai žmogus atsiskirs nuo savo fizinio ant- 
rininko ir perims iš jo aukščiausias vertybes, vienu žodžiu, jis 
turėjo suvokti save kaip sielą. Jis ir įsivaizdavo tą jėgą, kuria 
save laikė, sielos pavidalu. Bet mes žinome, kad siela - visai 
kitas dalykas nei vardas, suteiktas abstrakčiam gebėjimui judė- 
ti, mąstyti ir jausti. Pirmučiausia tai religinis principas, ypatin- 
gas kolektyvinės jėgos pavidalas. Pagaliau Žmogus pasijunta 
esąs siela, taigi jėga, kadangi jis - socialinė būtybė. Nors gyvū- 
nas judina galūnes visai kaip mes, nors jo raumenys atlieka to- 
kius pat veiksmus kaip ir mūsų, vis vien negalime pripažinti, 
kad gyvūnas suvokia save kaip aktyvią ir paveikią priežastį. O 
taip yra todėl, kad jis neturi, tikriau sakant, neprisiskiria sau 
sielos. Bet jei jis neprisiskiria sielos, vadinasi, nedalyvauja so- 
cialiniame gyvenime, panašiame į Žmonių gyvenimą. Gyvūnų 
egzistencijoje nėra to, kas būtų panašu į civilizaciją“. 

Priežastingumo principą sudaro ne tik jėgos sąvoka. Jis sly- 
pi sprendime, kuris skelbia, kad kiekviena jėga vystosi apibrėž- 
tu būdu, kad kiekvieno tapsmo momento būsena nulemia nuo- 
seklią paskesnę būseną. Pirmoji vadinama priežastimi, antroji 
- pasekme, ir priežastinis sprendimas teigia tarp šių dviejų 
momentų esant būtinąjį ryšį. Šią sąveiką protas be jokių įrody- 
mų nukelia į tam tikros prievartos viešpatiją, iš Kurios negali 
išsivaduoti; jis ją postuluoja, taip sakant, a priori. 

Empirizmui niekuomet nepavyko išaiškinti nei šio aprioriš- 
kumo, nei šios būtinybės. Šios mokyklos filosofai neįstengė su- 
prasti, kaip idėjų asociacija, sustiprinta įpročio, gali duoti ką 
nors kita, ne laukimo būseną, daugiau ar mažiau palankias 


“ Be abejo, yra ir gyvūnų bendruomenės. Tačiau šio žodžio prasmė kal- 
bant apie Žmones ir apie gyvūnus kiek skirtinga. Institucija būdinga žmonių 


bendruomenėms; gyvūnų institucijų nėra. 


1408 PAGRINDINĖS RITUALINĖS ELGSENOS 


sąlygas tam tikra tvarka iškilti idėjoms. Juk priežastingumo prin- 
cipas pasižymi visiškai kita ypatybe. Tai ne tik vidinė mūsų mąs- 
tymo tendencija tam tikru būdu atsiskleisti; tai ir aukščiausia 
norma, kuri vyrauja formuojantis mūsų vaizdiniams ir kuri juos 
įsakmiai tvarko. Ji pasižymi tokiu autoritetu, kuris protą sukaus- 
to ir jį pranoksta. Taip sakant, protas čia nėra kūrėjas. Tad nėra 
jokio tikslo individualų įprotį mėginti keisti paveldėtu, nes nuo 
to, kad jis senesnis nei vieno Žmogaus amžius, įpročio esmė ne- 
sikeičia, priešingai, jis dar labiau įsigali. Instinktas - ne taisyklė. 

Mūsų nagrinėti ritualai leidžia numatyti vieną to autoriteto 
šaltinį, iki šiolei jo buvimo veik neįtarus. Iš tiesų, prisiminkime, 
kaip atsirado priežastingumo dėsnis, imitaciniuose ritualuose 
ypač plačiai taikomas. Štai bendro rūpesčio slegiama susiburia 
grupė Žmonių: jei gyvūno ar augalo rūšis, kurios vardu ji vadi- 
nasi, nesidaugins, tas klanas žuvęs. Bendras susirūpinimo jaus- 
mas veikia visus narius, jis pasireiškia apibrėžtais gestais, tomis 
pačiomis aplinkybėmis vis tais pačiais, ir kai apeigos baigiasi, 
pasirodo, kad geidžiamas rezultatas pasiektas. Tokios sėkmės 
priežastis esame išdėstę aukščiau. Taigi tarp šio rezultato idėjos 
ir prieš tai darytų gestų susidaro sąryšis, ir šis sąryšis nepri- 
klauso nuo subjektų, jis tas pats visiems ritualo atlikėjams, nes 
yra kolektyvinės patirties vaisius. Vis dėlto jei neįsiterptų joks 
kitas faktorius, liktų tik kolektyvinio laukimo būsena. Atlikę mi- 
metinius gestus, visi lauktų - puoselėdami didesnę ar mažesnę 
viltį - kuo greičiau ateinant geidžiamą įvykį, o imperatyvinis 
mąstymo dėsnis nesusiformuotų. Tačiau pasireiškia labai svar- 
bus socialinio intereso faktorius, ir bendruomenė nustoja leidu- 
si įvykiams plaukti nešamiems aplinkybių tėkmės; taigi ji akty- 
viai įsikiša ir sureguliuoja įvykių eigą pagal savo reikmes. Ji rei- 
kalauja, kad ritualas, be kurio ji negali apsieiti, būtų atliekamas 
kaskart, kai tik to prireikia, ir kad būtų kartojami tie judesiai, 
kurie atneša sėkmę: bendruomenė daugumą tų judesių paverčia 
būtinybe. O protas juk saistomas tos pačios būtinumo savybės. 
Mintis imituoti gyvūną ar augalą ir taip skatinti jų dauginimąsi 
reiškia tarsi skelbti aksiomą, kuria nevalia abejoti, - kad pana- 
šus sukuria į save panašų. Opinija negali leisti teoriškai to prin- 
cipo neigti, antraip turėtų būti leista savo elgesiu jį pažeisti. Tai- 
giji tą principą įtvirtina, lygiai kaip įtvirtina ir iš jo išplaukian- 

čias apeigas, ir šitaip ritualinis priesakas pasipildo dar vienu - 
loginiu priesaku, kuris tėra pirmojo intelektualus aspektas. Ir 
ritualinio, ir loginio priesako autoritetas kilęs iš to paties šalti- 
nio: visuomenės. Jos įteigta pagarba persiduoda tiek mąstymo, 
tiek ir veiklos būdams, kuriuos ji itin vertina. Neįmanoma nutol- 
ti nei nuo vienų, nei nuo kitų nesusidūrus su aplinkos opinijos 
pasipriešinimu. Štai kodėl mąstymo būdai prieš bet kokį tyrimą 
pirmiausia reikalauja pasitelkti intelektą, o veiklos būdas tuč- 
tuojau išprovokuoja valios paklusnumą. 

Iš šio pavyzdžio galima dar kartą įsitikinti, kaip sociologinė 
priežastingumo ir apskritai kategorijų sąvokos teorija nutolusi 
nuo klasikinių doktrinų, susijusių su šiuo klausimu, ir kaip ji 
jas suderina. Remdamasi apriorizmu, ši teorija teigia, jog prie- 
žastinio ryšio charakteris yra iš anksto nuspręstas ir absoliutus, 
tačiau ji neapsiriboja vien tai konstatuodama, o analizuoja, ir, 
kaip būdinga empirizmo teorijai, aiškinimų lavinoje tas teiginys 
nepradingsta. O kad būtų neigiamas individualios patirties da- 
lyvavimas, apie tai negali būti nė kalbos. Neabejotina, kad pačiu 
savimi individas konstatuoja reguliarią reiškinių seką ir šitaip 
įgyja tam tikrą reguliarumo jutimą. Tik šis jutimas nėra priežas- 
tingumo kategorija. Jis yra individualus, subjektyvus, neperduo- 
damas; mes jį susidarome iš savo asmeninių stebėjimų. O prie- 
žastingumo kategorija - bendras kūrinys, mes ją gauname jau 
suformuotą. Tai mūsų empirinių konstatavimų rėmai, leidžian- 
tys ir padedantys juos suvokti, tai yra į juos žvelgti tokia puse, 
kuri padėtų vienam susitarti su kitu dėljų turinio. Jei rėmai dera 
prie turinio, vadinasi, jie siejasi su ta medžiaga, kurią jie įrėmi- 
na, tačiau su ja nesusimaišo. Jie ją pranoksta ir iškyla virš jos. 
Nes jų kilmė visai kita. Tai ne paprasta asmeninių prisimini- 
mų santrauka; pirmiausia jie skirti patenkinti bendro gyveni- 
mo reikmėms. 

Pagaliau empirizmas klysta priežastinį ryšį suvokdamas tik 
kaip mokslinę spekuliatyvinio mąstymo konstrukciją ir daug- 
maž metodinio visuotinumo padarinį. O grynoji spekuliacija te- 
gali sukelti laikinus, numanomus vaizdus, kurie būtų daugiau 
ar mažiau priimtini, bet visuomet keltų nepasitikėjimą: juk nie- 
kada negali būti tikras, kad koks nors naujas tyrimas jų nepa- 
neigs. Aksioma, kurią protas priima ir linkęs priimti be kontrolės 

ir be išlygų, negali būti tuo šaltiniu. Tik veiksmų, ypač kolekty- 
vinių veiksmų, reikalingumas gali ir privalo būti išreikštas ka- 
tegoriškomis, neatšaukiamomis ir radikaliomis formuluotėmis, 
nepripažįstančiomis jokių prieštaravimų; juk kolektyviniai 
veiksmai tėra įmanomi tik gerai suderinti, vadinasi, nustatyti 
ir apibrėžti. Jie atmeta bet kokius nedrąsius mėginimus prieš- 
tarauti, nes tai - anarchijos šaltinis; jie patys linksta į organi- 
zuotumą ir ta įvesta organizuota tvarka persiduoda ir indivi- 
dams. O kadangi veikla negali apsieiti be proto, pasitaiko, jog 
protas, vedamas tuo pačiu keliu, be jokių svarstymų priima 
praktikos pateiktus teorinius postulatus. Iš tikrųjų mąstymo 
imperatyvai tėra tik kita valios imperatyvų pusė. 

Beje, mes visai neketiname aukščiau pateiktus stebėjimus pa- 
teikti kaip išsamią priežastingumo sąvokos teoriją. Problema per- 
nelyg kompleksinė, kad galėtų būti taip paprastai išspręsta. Prie- 
žastingumo principas labai skirtingai suprantamas - nelygu lai- 
kas ir vietovė: net toje pačioje bendruomenėje jis mainosi kin- 
tant socialiniams sluoksniams, gamtos karalijai, kuriems jis ir 
taikytas““. Taigi, įvertinus vieną jo formų, išryškėjusių istorijos 
tėkmėje, negalima pakankamai tiksliai nustatyti priežasčių ir 
aplinkybių, nuo kurių jis priklauso. Čia pateiktos mintys tėra 
rekomendacijos, būtina jas peržiūrėti ir papildyti. Bet kadangi 
priežastingumo dėsnis, ties kuriuo stabtelėjome kiek ilgiau, yra 
vienas seniausių mums žinomų dėsnių ir kadangi jis turėjo 
didelę reikšmę Žmogaus mąstymo ir kultūros raidai, jis sudaro 
pranašesnę patirtį, taigi galimas daiktas, kad tos pastabos, ku- 
rias tas dėsnis mums leido pateikti, tam tikru lygmeniu gali būti 
apibendrintos. 


“ Priežasties idėja neatrodo tokia pat mokslininkui ir žmogui, neturin- 
čiam nė menkiausio išprusimo. Kita vertus, nemaža mūsų amžininkų irgi 
skirtingai supranta priežastingumo principą - priklausomai nuo to, ar jis 
taikomas socialiniams, ar fizikos ir chemijos reiškiniams. Neretai socialinėje 
plotmėje iš priežastingumo išvedama koncepcija, labai primenanti tą, kuri 
taip ilgai sudarė magijos pagrindą. Ir vargu ar fizikas ir biologas įsivaizduo- 
ja tą priežastinį ryši vienodai. 

Ketvirtas skyrius 


Pozityvusis kultas (tęsinys) 


III. Vaidybiniai arba memorialiniai ritualai 


Dviejuose ankstesniuose skyriuose aiškindamiesi pozityviuo- 
sius ritualus pirmiausia jiems suteikėme moralinę ir socialinę 
prasmę. Tikinčiųjų priskiriamas fizinis poveikis jau yra rezulta- 
tas interpretacijos, kuri paslepia jų esmę: juk ritualai padeda 
ugdyti individų ir grupių dorovę, jie daro poveikį daiktams. Ta- 
čiaujei ši hipotezė mums leido išsiaiškinti faktus, dar negalima 
sakyti, jog ji tiesiogiai įrodyta: iš pirmo žvilgsnio ji gana blogai 
dera prie mūsų nagrinėtų ritualinių mechanizmų prigimties. Ar 
tai būtų atnašų aukojimas, ar imitacinės apeigos, jų gestuose 
slypi grynai materialūs norai; vienintelis geidžiamas tikslas — 
skatinti toteminę rūšį atgyti ir daugintis. Todėl argi nestebina 
teiginys, jog tikroji ritualų paskirtis - tarnauti dorovei? 
Teisybė, Spenceris ir Gillenas galėjo perdėti kalbėdami apie 
jų fizinę funkciją, net ir tais atvejais, kai ši funkcija atrodo la- 
biausiai neginčytina. Pagal šiuos autorius, kiekvienas klanas 
švenčia savo intičiumą siekdamas kitiems klanams užtikrinti 
pakankamai maisto ir visą kultą galima pavadinti tam tikra skir- 
tingų toteminių grupių ekonominės sandraugos atmaina: kiek- 
vienas darbuojasi kito labui. Tačiau, anot Strehlow, tokia Aust- 
ralijos totemizmo samprata visai svetima čiabuvio mentalitetui. 
„Jei, - tvirtina jis, - vienos toteminės grupės nariai, stengdamie- 
si pagausinti pašvęstos rūšies gyvūnus ar augalus, iš tikrųjų 
darbuojasi kitų totemo narių labui, šitokio bendradarbiavimo 
nedera laikyti pagrindiniu aruntų ir loritjų totemizmo principu. 
Pačių tamsiaodžių tautelių Žmonės niekuomet nėra man minėję, 
kadjų apeigų tikslas toks. Be abejo, kai aš mėginau juos įtikinti 
tos idėjos teisingumu ir ją jiems išdėsčiau, jie suprato ir sutiko 
su manimi. Tačiau manęs negalima smerkti už tam tikrą nepasi- 
tikėjimą šitokiomis aplinkybėmis išgautais atsakymais“. Streh- 
low, beje, priduria, jog toks ritualo aiškinimas ginčytinas dar ir 
todėl, kad ne visi toteminiai gyvūnai ar augalai yra valgomi ir 

naudingi; pasitaiko tokių, kurie niekam netinka: tarp jų yra net 
nuodingų. Taigi su jais susijusios apeigos negali turėti mitybos 
tikslų!. 

„Kai klausi čiabuvį, - priduria mūsų autorius, - kokia lemia- 
ma šių apeigų prasmė, visi kaip vienas atsako: „Šitaip darė mū- 
sų protėviai. Ir mes darome tą pat ir neketiname nieko keisti“. 
Tačiau teigti, esą ritualo laikomasi vien todėl, kad jis paliktas 
protėvių, reikštų pripažinti, kad jo įtaka sumišusi su tradicijos 
įtaka, 0 tai pirmiausia - socialinis reiškinys. Ritualas atlieka- 
mas todėl, kad norima likti ištikimiems praeičiai, kad norima 
išsaugoti bendruomenės moralinį veidą, ir visai ne dėl fizinių 
padarinių, kurių viliamasi sulaukti. Taigi net būdas, kuriuo ti- 
kintieji aiškina patį ritualą, jau leidžia nujausti jo gilią prasmę. 

Tačiau pasitaiko atvejų, kai šitoks apeigų pobūdis akivaizdus. 


Šitai geriausiai pastebima varamungų gentyje:. 

Šioje gentyje manoma, kad kiekvienas klanas kilęs iš vienin- 
telio protėvio, kuris, gimęs tam tikroje vietovėje, savo žemiškąjį 
gyvenimą praleido keliaudamas po kraštą skersai išilgai. Tai jis 
per savo keliones suteikė kraštui tokį pavidalą, kuris išliko iki 
šiolei; tai jis suformavo kalnus ir lygumas, vandens telkinius ir 
upelius, ir t. t. Keliaudamas jis kartu barstė gyvybės sėklas, ku- 
rios išsiskyrė iš jo kūno, ir vėliau nenutrūkstamos reinkarnacijos 
būdu jos virto dabartiniais klano nariais. Tad varamungų at- 


! Šios apeigos nebūtinai baigiasi bendru valgymu. Anot Strehlow, kai jos 
susijusios su nevalgomais augalais, kitaip ir vadinasi: ne mbatjalkatiuma, o 
knujilelama (Strehlow, III, p. 96). 

? Strehlow; III, p. 8. 

* Varamungai nėra vieninteliai, kur intičiuma atliekama taip, kaip ją 
toliau aprašysime. Šitai galima pastebėti ir čingilų, umbajų, vulmalų, val- 
parių ir net kaitišų gentyse, nors pastarųjų atliekami ritualai kai kuriais 
atžvilgiais primena aruntų ritualus (North. Tr., p. 291, 309, 311, 317). O 
varamungus imame pavyzdžiu todėl, kad juos geriausiai ištyrinėjo Spence- 
ris ir Gillenas. 

liekamomis apeigomis, atitinkančiomis aruntų intičiumą, ir sie- 
kiama prisiminti ir pavaizduoti mitinę protėvio istoriją. Čia 
nerasime nei atnašų aukojimo, nei, išskyrus vienintelį atvejį", 
mimetinių praktikų. Ritualas turi vien tik priminti praeitį ir 
kažkuria prasme ją sugrąžinti tikro dramos vaidinimo būdu. 
Šie žodžiai tiksliai apibūdina veiksmus, nes ritualo atlikėjas 
jokiu būdu nėra vaizduojamo protėvio įsikūnijimas; jis tik ak- 
torius, kuriam skirtas šis vaidmuo. 

Štai, pavyzdžiui, juodosios gyvatės intičiumos apeigos, ku- 
rias stebėjo Spenceris ir Gillenas“. 

Pirmasis ritualas neatrodo turintis ką nors bendra su praeiti- 
mi; bent jau mums pateiktas aprašymas neleidžia taip spręsti. 
Du atlikėjai", išsipuošę juodąją gyvatę vaizduojančiais piešiniais, 
bėgioja ir šokinėja. Kai pagaliau netekę jėgų susmunka ant že- 
mės, visi dalyviai paeiliui eina prie jų ir švelniai ranka paliečia 
embleminiais piešiniais išmargintas nugaras. Manoma, jog toks 
gestas juodajai gyvatei patinka. Ir tik tada nutįsta ilgiausia me- 
morialinių iškilmių grandinė. 

Apeigos vaizduoja mitinę protėvio Thalaualos istoriją nuo 
patjo iškilimo iš žemės iki grįžimo į ją. Vaidinimas atspindi visą 
jo žemės kelionę. Pagal mitą, kur tik jis apsistodavo, ten atlikda- 
vo totemines apeigas; jos ir per šventę atliekamos tokia tvarka, 
kokią manoma buvus iš pradžių. Dažniausiai kartojamas jude- 
sys - ritmiškas smarkus muistymasis visu kūnų; šitaip mitiniais 
laikais turėjo purtytis protėvis, kad iš jo išbyrėtų ten pribrendu- 
sios gyvybės sėklos. Aktorių kūnai aplipinti pūkais, kurie pur- 
tantis atsiskiria ir pakyla aukštyn; taip vaizduojamas mistinių 
sėklų pakilimas ir pasklidimas erdvėje. 

Prisiminkime, kad aruntų gentyje rengiamų apeigų vieta ri- 
tuališkai apibrėžta: prie sakralinių akmenų, medžių, vandens 
telkinių; ten ir traukia tikintieji atlikti kulto apeigų. Varamun- 
gai, priešingai, iškilmių vietą parenka savo nuožiūra, tai progai 


* Turimas galvoje baltosios kakadu intičiumos atvejis; žr. aukščiau, p. 393. 

* North. Tr., p. 300 ir toliau. 

* Vienas iš dviejų veikėjų priklauso ne juodosios gyvatės klanui, o varno. 
Varnas čia laikomas juodosios gyvatės „kompanionu“, kitaip tariant, poto- 


temiu. 

tinkamiausią. Tai sąlyginė scena. O toji vieta, kur vyksta ritualo 
vaizduojami įvykiai, atkuriama piešiniais. Kartais išpiešiami pa- 
čių aktorių kūnai. Pavyzdžiui, nedidelis raudonas rutuliukas 
ant nugaros ir pilvo vaizduoja vandens duobę“. Kitais atvejais 
vaizdas išbraižomas ant žemės. Ant ištemptos ir raudonąja och- 
ra apibarstytos dirvos nubrėžiamos baltų taškų kreivės, simbo- 
lizuojančios upelį ar kalną. Tokia buvo puošybos meno pradžia. 

Be grynai religinių apeigų, kurias kadaise turėjo atlikti protė- 
vis, buvo vaizduojami paprasti epizodai - epiniai ar komiški — 
išjo žemiškojo gyvenimo. Tam tikru momentu, kai trys aktoriai 
scenoje atlieka svarbų ritualą, dar vienas aktorius pasislepia to- 
liau už medžių guoto. Jam ant kaklo pakabintas ryšelis su pū- 
kais. Jis vaizduoja wallaby. Kai pagrindinis ritualas baigiasi, se- 
nolis nubrėžia ant žemės liniją link vietos, kur slepiasi ketvirta- 
sis aktorius. Kiti vaikšto už jo, nudūrę akis žemyn ir įbedę į tą 
liniją, tarytum eitų kieno nors pėdomis. Aptikę Žmogų, jie nutai- 
so nustebusius veidus ir vienas iš jų trinkteli jam lazda. Visa ši 
pantomima vaizduoja epizodą iš didžios juodosios gyvatės gy- 
venimo. Vieną dieną roplio sūnus išėjo medžioti vienas, sugavo 
wallaby ir suvalgė nepasidalijęs su savo gimdytoju. Šis ėjęs jo 
pėdomis ir nutvėręs jį taip darant; tada jėga privertęs viską iš- 
vemti; štai ką netiesiogiai primena toji pyla, kuria ir baigiasi 
vaidinimas“. 

Nevardysime čia visų iš eilės vaizduotų mitinių įvykių. Iš ką 
tik minėtų pavyzdžių užtenka nurodyti, koks yra tų apeigų po- 
būdis; tai dramos, tačiau ypatingo pobūdžio: jos daro įtaką - ar 
bent taip manoma - gamtos reiškinių vyksmui. Kai Thalaualos 
atminimui skirtas ritualas baigiasi, varamungai šventai tiki, kad 
juodosios gyvatės ims gausiai veistis ir augti. Taigi tos dramos ir 
yra ritualai, ir net savo poveikiu visais atžvilgiais panašūs į tuos, 
kurie esti aruntų intičiumoje. 

Todėl jie vienas kitą papildo ir padeda geriau suprasti. Juo 
labiau dera juos sugretinti, kad tarp jų nėra nutrūkęs perimamu- 
mo ryšys. Bendras ne tik jų tikslas, - užuomazgas to, kas būdin- 
giausia varamungų ritualuose, jau galima aptikti aruntų genties 


“ NorHhi. Tr., p. 302. 
Š Ibid., p. 305. 

apeigose. Intičiumoje, paprastai praktikuojamoje aruntų, iš tik- 
rųjų slypi tam tikras numanomas memorialinis aktas. Ji švenčia- 
ma būtinai toje vietoje, kurią išgarsino protėviai. O tikintieji trau- 
kia į savo šventąsias vietas tais keliais, kuriais buvo žengę ir 
Alčeringos herojai, ir sustoja atlikti savo ritualų tose vietose, kur 
buvo sustoję patys protėviai, kur jie nualpę susmuko ant žemės 
ir t. t. Viskas aplinkui susirinkusiems primena jų protėvius. Beje, 
gestų ritualus gana dažnai papildo giesmės, apdainuojančios 
protėvių žygdarbius?. O kai tuos giedamus pasakojimus pakeitė 
pantomima ir kai nauja forma tiek paplito, kad tapo pagrindine 
ritualo dalimi, tuomet ją varamungai perėmė ir pritaikė savo apei- 
ginėse iškilmėse. Negana to, aruntų intičiumą jau galima pava- 
dinti vaidinimu. Ritualo atlikėjas susilieja su protėviu, iš kurio 
yra kilęs ir kuris į jį persikūnija!". Jo gestai lygiai tokie pat, ko- 
kius tomis pat aplinkybėmis darė minimas protėvis. Be abejo, jis 
nevaidina protėvio personažo, kaip darytų aktorius; jis pats yra 
tas personažas. Šiaip ar taip, juk tai herojus, veikiantis scenoje. 
Pabrėžiant vaidybinio ritualo pobūdį užtenka iš anksto išryš- 
kinti protėvio ir atlikėjo dualizmą. Šitai ir atsitinka varamungų 
ritualuose'!. Net aruntų gentyje pastebėta bent jau viena intičiu- 
ma, kur atitinkami asmenys turi vaizduoti protėvius, su ku- 
riais jų nesieja joks mitinės giminystės ryšys; tai pats tikriau- 
sias dramos vaidinimas: tokio pobūdžio, pavyzdžiui, stručio 


* Spencer et Gillen, Nat. Tr., p. 188; Strehlow, III, p. 5. 

'" Šitai pripažįsta pats Strehlow: „Toteminis protėvis ir jo palikuonis, t. y. 
tas, kuris jį vaizduoja (der Darsteller), šventose giesmėse apdainuojami kaip 
sudarantys viena (III, p. 6). Ir kadangi šis neginčytinas faktas prieštarauja 
tezei, skelbiančiai, jog protėvių dvasios nepersikūnija, Strehlow dar pridu- 
ria: „Šiose apeigose protėvio inkarnacija tikrąja šio žodžio prasme nevyksta; 
čia asmuo ne įkūnija, o tik vaizduoja protėvį“. Jei Strehlow nori pasakyti, 
kad inkarnacija nevyksta paakinta apeigų, tai labai teisinga. Bet jei jis mano, 
kad inkarnacijos visai nėra, tada mums neaišku, kaip atlikėjas ir protėvis 
gali susitapatinti. 

"" Gal šis skirtumas daromas iš dalies todėl, kad varamungų gentvje 
kiekvienas klanas laikomas kilusiu iš to paties protėvio ir aplink jį susikau- 
pia legendinė klano istorija. Ritualas ir skirtas šio protėvio atminimui; 0 
atlikėjas nebūtinai kilęs iš jo. Gali būti abejonių, ar tikrai tie mitiniai vardai — 
pusdieviai - pasiduoda reinkarnacijai. 

emu intičiuma!“. Šiuo atveju, priešingai nei būdinga tai genčiai, 
apeigų vaidinimo scena įrengta bet kur'“. 

Nors šios dvejopos apeigos, nepaisant jas skiriančių savy- 
bių, atrodo lyg giminingos, tai dar nereiškia, kad jas sietų peri- 
mamumo ryšys, kad pirmosios virstų antrosiomis. Labai gali- 
mas daiktas, jog pastebėtos panašybės randasi iš to, kad abi jos 
kilusios iš to paties kamieno, kitaip tariant, iš to paties pirmap- 
radžio ritualo, ir tėra dvi atskiros jo formos. Vėliau pamatysime, 
jog ši hipotezė pati įtikimiausia. Nors ir negaištant ilgiau prie 
šio klausimo sprendimo, to, kas aukščiau pasakyta, užtenka nu- 
statyti, jog tie ritualai tos pačios kilmės. Taigi turime pagrindo 
juos palyginti ir galime panagrinėję vieną geriau suprasti kitą. 

ios mūsų minėtos varamungų genties apeigos ypatingos tuo, 
kad jose nėra nė vieno gesto, kurio tikslas būtų padėti toteminės 
grupės atgimimui ar tiesiogiai jį skatinti“. Paanalizavę judesius 
ir ištartus žodžius, paprastai ten nerandame nieko, kas atspin- 
dėtų šitokius ketinimus. Visa vyksta nelyginant vaidinimas, ir 
jo scenos tesistengia atgaivinti susirinkusiųjų atmintyje mitinę 
klano praeitį. Tačiau grupės mitologija - šiai grupei bendrų tikė- 
jimų visuma. Mitologija įamžina praeitį tradicijomis, išreiš- 
kiančiomis būdą, kuriuo visuomenė įsivaizduoja Žmogų ir pa- 
saulį; tai - moralė ir kosmologija, ir istorija vienu metu. Ritua- 
las tarnauja ir gali tarnauti tik tam, kad palaikytų tų tikėjimų 
gyvybingumą, neleistų jiems išsitrinti iš atminties, tai yra at- 
gaivintų svarbiausius grupinės sąmonės elementus. Per ritua- 
lą grupė periodiškai atgaivina žinojimą apie save ir savo vie- 
ningumą; tuo pačiu individai dar kartą įsitikina savo prigimtimi 


!* Šioje intičiumoje trys dalyviai vaizduoja „didžios senovės“ protėvius; 
jie vaidina kaip tikri artistai (Nat. Tr., p. 181-182). Tiesa, Spenceris ir Gille- 
nas priduria, kad tame rituale vaizduojami vėlesnės nei Alčeringos epochos 
protėviai. 

"* Iš tikrųjų nekalbama nei apie sakralinius akmenis, nei apie sakralines 
vandenduobes. Visos apeigos telkiasi ties stručio emu atvaizdu, nupieštu 
ant žemės bet kurioje vietoje. 

'* Beje, neketiname tvirtinti, kad būtent šitokios yra visos varamungų 
apeigos. Baltosios kakadu pavyzdys, kaip jau minėjome, rodo pasitaikant ir 
išimčių. 

esą socialinės būtybės. Prieš jų akis atgaivinta šlovinga praeitis 
suteikia jiems jėgų ir pasitikėjimo, ir jie pasijunta su ja susilieję: 
visuomet karščiau tiki, kai matai, kaip toli siekia tikėjimas ir 
kokius didžius darbus jis įkvepia. Štai ši ritualo ypatybė ir daro 
jį pamokomą. Jis stengiasi veikti sąmonę, vien sąmonę. Jei vis 
dėlto manoma, kad jis veikia ir daiktus, kad užtikrina rūšies 
gausumą, šitai pasiekiama tik moraliniu poveikiu, nes būtent 
moralę ritualas ugdo ir moralė vienintelė akivaizdžiai yra reali. 
Taigi mūsų pasiūlyta hipotezė yra patikrinta reikšmingos patir- 
ties ir patikra juo labiau įtikinama, kad tarp varamungų ir arun- 
tų ritualinių sistemų, kaip jau nustatėme, nėra kilmės skirtumų. 
Tik viena ryškiau parodo tai, ką jau esame nuspėję kitoje. 


II 


Tačiau yra tokių ritualų, kuriuose ši vaidybinė idealistinė ypa- 
tybė dar labiau išryškėja. 

Ką tik apžvelgtas dramos vaidinimas nebuvo rengiamas vien 
dėl paties vaidinimo: jis skirtas tik labai materialiems tikslams — 
reprodukuoti toteminei rūšiai. Tačiau, be šių, yra ir kitų, kurie 
niekuo nuo pirmesnių per daug nesiskiria ir vis dėlto juose jokių 
rūpesčių dauginti toteminę rūšį nėra. Ten praeitis vaizduojama 
tam, kadji labiau išryškėtų, giliau įsirėžtų į atmintį, iš to ritualo 
nesitikint jokio apibrėžto poveikio gamtai. Jei kartais išjo ir lau- 
kiama fizinių pasekmių, jos nueina į antrą planą ir nesusyja su 
jam suteikta liturgine svarba. 

Tokio pobūdžio šventes gyvatės Volunkvos (Wollungua) gar- 
bei švenčia varamungų gentis". 

Volunkva, kaip jau sakėme, ypatingos rūšies totemas. Tai ne 
kokia gyvūnų ar augalų rūšis, o unikali esybė - tik Volunkva. Be 
to, ši esybė grynai mitinė. Čiabuviai ją įsivaizduoja lyg milžinišką 


" North. Tr., p. 226 ir toliau. Apie tą patį užsimenama ir keliose Evlman- 
no pastraipose, kurios veikiausiai liečia tą pačią mitinę esybę (Die Eingebore- 
nen ir t. t., p. 185). Strehlow taip pat mums pasakoja apie aruntų mitinę 
gyvatę (Kulaia, vandens gvvatė), kuri turbūt nelabai kuo skiriasi nuo Vo- 


lunkvos (Strehlow, L, p. 75; plg. II, p. 71, kur Kulai įrašyta tarp totemų). 

gyvatę - tokią ilgą, kad išsitiesus visu ūgiu galva siekia debesis. 
Manoma, jog ji gyvena tvenkinyje, vadinamame Thapauerlu, pa- 
slėptame nuo žmonių akių negyvenamo klonio platybėse. Nors 
kai kuriomis įprastų totemų apraiškomis ji ir skiriasi, vis vien 
tebeturi visas ypatybes. Totemo vardas laikomas kolektyviniu ir 
embleminiu visos inividų grupės vardu, individų, kurie jį įsi- 
vaizduoja bendru protėviu, ir jų palaikomi ryšiai su tuo mitiniu 
gyvūnu yra tapatūs tiems, kuriuos kitų totemų nariai mano pa- 
laiką su savo atitinkamų klanų įkūrėjais. Alčeringos laikais!“ 
Volunkva peršliaužė skersai išilgai visą kraštą. Visur, kur tik 
apsistodavo, sėjo spirit-children, dvasinius pradus, kurie iki šiol 
laikomi gyvųjų sielomis. Volunkva netgi vertinama kaip tam tik- 
ras itin svarbus totemas. Varamungai susiskirstę į dvi fratrijas: 
viena vadinama uluurų, kita - kingilų. Kone visi pirmosios tote- 
mai yra įvairiausių rūšių gyvatės. Visi jie laikomi kilusiais iš 
Volunkvos. Sakoma, kad šis roplys yra jų senelis“. Iš čia galima 
numanyti, kaip veikiausiai bus kilęs mitas apie Volunkvą. No- 
rint paaiškinti, kaip toje pačioje fratrijoje atsirado tiek panašių 
totemų, buvo įsivaizduota, jog jie visi kilę iš to paties totemo; tik 
jis būtinai turėjo būti milžiniško didumo, kad jau pačia išvaizda 
pateisintų tą svarbų vaidmenį, kuris jam buvo skirtas genties 
istorijoje. Taigi Volunkva - apeigų objektas, ir tos apeigos iš es- 
mės nesiskiria nuo mūsų jau tyrinėtų: tai vaidinimai, kuriuose 
vaizduojami pagrindiniai šio totemo stebuklingo gyvenimo įvy- 
kiai. Jis rodomas išlendantis iš požemių, šliaužiantis iš vienos 
vietos į kitą; vaizduojami įvairiausi jo kelionių epizodai ir t. t. 
Spenceris ir Gillenas dalyvavo penkiolikoje tokių apeigų, kurios 
prasidėjo liepos 27 ir truko iki rugpjūčio 23 dienos; jos sekė vie- 
nos po kitų tam tikra tvarka, suformuodamos ištisą ciklą". Iš 


'e Kad neapsunkintume terminijos, pasiskolinome žodį iš aruntų: vara- 
mungai šį mitinį laikotarpį vadina Wiigara. 

!" Žodžiais, anot Spencerio ir Gilleno, sunku išreikšti tai, ką čiabuviai 
veikiau miglotai jaučia. Tačiau įdėmiai apžvelgę įvairias apeigas, susidarė- 
me labai aiškų įspūdį, kad čiabuvių protuose Volunkva atitiko vyraujančio 
totemo idėją (North. Tr., p. 248). 

* Vieną iškilmingiausių turėjome progos aprašyti (p. 241-242); joms 
vykstant Volunkva nupiešiama tarytum ant milžinkapio, kuris tučtuojau 
bendro siausmo įkarštyje išdraskomas. 

apeigas sudarančių ritualų detalių galima tvirtinti, jog toji ilga 
šventė nesiskiria nuo įprastos varamungų genties intičiumos; 
šitai pripažįsta juos aprašę autoriai''. Tačiau kita vertus, tokios 
intičiumos tikslas nėra užtikrinti gausų augalo ar gyvūno rū- 
šies dauginimąsi, nes pati Volunkva yra rūšis ir nesidaugina. Ji 
yra; ir čiabuviams neatrodo, kad jai reikėtų kulto, idant tvirtai 
laikytųsi. Šios apeigos ne tik nepasižymi tokiu pat paveikumu 
kaip klasikinė intičiuma, net neatrodo, kad jos apskritai turėtų 
kokio nors materialaus paveikumo. Volunkva nėra dievybė, ku- 
riai pavesta atitinkamai tvarkyti gamtos reiškinius, ir todėl iš jos 
nelaukiama mainais už kultą jokios apibrėžtos paslaugos. Sa- 
koma, jog kai prastai laikomasi ritualinių priesakų, Volunkva 
supyksta, išlenda iš savo prieglobsčio ir ateina keršyti tikintie- 
siems už jų nerūpestingumą. O kai viskas atliekama deramai, 
linkstama manyti, jog viskas bus gerai ir reikia laukti kokio nors 
laimingo įvykio. Tačiau mintis apie tokias bausmes veikiausiai 
tegalėjo atsirasti vėliau, mėginant paaiškinti ritualą. Jau atlikus 
apeigas savaime kilo mintis, kad jos privalo būti kam nors nau- 
dingos ir kurių nors nurodytų ritualų praleidimas užtrauktų pa- 
vojų. Tačiau apeigos juk neatliekamos norint išvengti tų mitinių 
pavojų ar užsitikrinti kokias ypatingas malones. Sąmonė jas, 
beje, įsivaizduoja be galo miglotai. Kai apeigos baigiasi, seno- 
liai, pavyzdžiui, paskelbia, kad jei Volunkva liko patenkinta, 
atsiųs lietaus. Bet švenčiama ne dėl lietaus*". Šventė rengiama 


* North. Tr., p. 227, 248. 

“ Štai ką vienintelėje knygos pastraipoje Spenceris ir Gillenas rašo apie 
galimą Volunkvos ir lietaus sąveiką. Praėjus kelioms dienoms po ritualo 
šventimo šalia milžinkapio „senoliai pareiškia girdėję Volunkvos balsą sa- 
kant, esą ji patenkinta tuo, kas įvyko, ir dabar atsiųsianti lietų. Ir visi išgir- 
dome tolumoje dundant griaustinį“. Lietaus pasirodymas - taip greit dar 
nelauktas ir menkai tikėtinas apeigų tikslas, mat Volunkvos dėka tokios 
malonės laukta tik praėjus kelioms dienoms po šventimo ir tik susiklosčius 
atitinkamoms aplinkvbėms. Kitas faktas rodo, koks miglotas čiabuvių su- 
pratimas apie tai. Kiek žemiau griaustinis vaizduojamas ne kaip Volunkvos 
pasitenkinimo, o kaip nemalonės ženklas. Nepaisant prognozių, tęsia minė- 
tieji autoriai, „lietaus vis nebuvo. Tačiau po kelių dienų tolumoje vėl pasi- 
girdo griaudžiant. Senoliai paskelbė, kad Volunkva rūstinasi, nes nėra pa- 
tenkinta ritualu“. Taigi tas pats reiškinys - griaustinio dundėjimas - aiški- 
namas dvejopai: kaip palankumo ir kaip bloga lemiantis ženklas. 

todėl, kad ją šventė protėviai, kad ji virto didžiai gerbtina tradi- 
cija, ir dar todėl, kad ji teikia malonią dvasinę savijautą. Jei 
mėgintume ieškoti kitų motyvų, rastume tik labai menkaver- 
čius, jie tegali padėti sustiprinti tikinčiųjų nusistatymą elgtis 
taip, kaip jiems liepia ritualas. Bet tie motyvai nėra tokios elg- 
senos pagrindas. 

Štai ištisa virtinė apeigų, kurių vienintelis tikslas - pažadinti 
tam tikras idėjas irjausmus, susieti dabartį su praeitimi, indivi- 
dą su kolektyvu. Iš tikrųjų jos ir negali turėti kitų tikslų; patys 
tikintieji nieko daugiau iš jų ir nesitiki. Tai dar vienas įrody- 
mas, kad psichinė susirinkusios krūvon grupės būsena sudaro 
vieningą, tvirtą ir stabilų pagrindą to, ką galėtume pavadinti 
ritualiniu mentalitetu. Kai dėl tikėjimų, priskiriančių ritualams 
vienokį ar kitokį fizinį poveikį, jie yra tik papildomas ir tam 
tikromis aplinkybėmis galimas dalykas, nes jų gali ir nebūti, o 
ritualas vis vien nepasikeis ir visa, kas jame esmingiausia, iš- 
liks. Taigi Volunkvos apeigos dar aiškiau, nei aukščiau apžvelg- 
tosios, atskleidžia pagrindinę pozityviojo kulto funkciją. 

Mes specialiai skyrėme tiek daug vietos tų iškilmių aprašy- 
mui tik dėl jų ypatingos svarbos. Tačiau, be jų, dar yra ir kitų, 
kurios pasižymi lygiai tokiu pat charakteriu. Antai varamungų 
gentyje gyvuoja „berniuko, kuris juokiasi“ totemas. Taip pava- 
dintas klanas, pasak Spencerio ir Gilleno, savo struktūra niekuo 
nesiskiria nuo kitų toteminių grupių. Kaip ir jos, klanas turi sa- 
vo sakralines vietas (miungai), kur protėvių protėvis šventė iškil- 
mes legendiniais laikais ir paliko po savęs spirit-children, kurie 


Tačiau vra viena ritualo detalė, kuri, jei sutiksime su Spencerio ir Gilleno 
pasiūlytu aiškinimu, tiesiogiai paveiki. Anot jų, milžinkapio išgriovimas ir 
išdraskymas skirtas Volunkvai išgąsdinti ir magine prievarta neleisti jai iš- 
lįsti iš priebėgos. Toks aiškinimas mums atrodo įtartinas. Iš tiesų ir minėto- 
mis aplinkybėmis paskelbus, kad Volunkva nepatenkinta, tas nepasitenkini- 
mas aiškinamas tuo, kad buvo užmiršta sunaikinti milžinkapio liekanas. 
Tokio sunaikinimo reikalavusi pati Volunkva - jis jos toli gražu nebaugino ir 
nenuteikė prievartai. Turbūt tai tik atskiras bendros taisyklės atvejis, paste- 
bimas varamungų gentyje: kulto priemonės po kiekvienų apeigų privalo 
būti sunaikintos. Šit kodėl ritualiniai atlikėjų papuošalai iškilmėms pasibai- 


gus tučtuojau šiurkščiai nuplėšiami (North. Tr., p. 205). 

virto klano žmonėmis. Su totemu susiję ritualai neatskiriami nuo 
tų, kurie siejami su gyvūnų ir augalų totemais*!. Ir visai akivaiz- 
du, kadjie negali turėti jokio fizinio poveikio. Tuos ritualus su- 
daro ketverios apeigos, kurios visuomet vyksta daugmaž ta pa- 
čia seka ir visos be išimties skirtos linksminti, pačiam juoktis ir 
juokinti kitus, tai yra turi palaikyti linksmą ir gerą grupės nuo- 
taiką, ir jai tokie vidiniai nusiteikimai tarsi ir būdingi““. 

Pačių aruntų gentyje pastebima daugiau nei vienas totemas, 
tačiau atskira intičiuma jam neskiriama. Iš tikrųjų matėme, kad 
aruntai totemu kartais laiko kokią dirvožemio raukšlę ar kokią 
lomą, kur neva buvojo jų protėvis. Šiems totemams skirtos apei- 
gos nieku gyvu negali turėti jokio fizinio paveikumo. Jos tėra 
vaidinimai, kurių tikslas - prisiminti praeitį ir jokio kito tikslo 
negali būti“*. 

Šie ritualiniai vaidinimai ne tik padeda mums geriau suvokti 
kulto kilmę, bet kartu išryškina svarbų religijos elementą - pra- 
moginį ir estetinį. 

Kaip jau sakėme, tie ritualiniai pasirodymai labai artimi dra- 
mos vaidinimams“. Ši giminystė, regis, dar akivaizdesnė ką tik 
mūsų apžvelgtose apeigose. Jose taikomos ne visai tos pačios 
priemonės kaip dramos spektaklyje, bet jų tikslas panašus: joms 
svetimi bet kurie utilitariniai siekiai, jos priverčia žmones už- 
miršti realų pasaulį ir nusikelti į kitą, kur jų vaizduotė pui- 
kiausiai jaučiasi. Jos išblaško ir linksmina. Pasitaiko, kad jos ir 
išoriškai jau įgavusios linksmybės pavidalą: atlikėjus matome 
juokiantis ir atvirai linksminantis““. 

Vaidybiniai ritualai ir kolektyvinės pramogos yra tokie arti- 
mi dalykai, kad pereinama iš vieno žanro į kitą. Grynai religinio 


= Nori. Tr., p. 207-208. 

= Ibid., p. 210. 

Žr. Strehklow sudarytą totemų sąrašą, Nr. 432-442 (II, p. 72). 

4 Žr. Strehlow, III, p. 8. Aruntai turi ir kitą totemą - Worra, labai panašų 
į varamungų „berniuką, kuris juokiasi“ (Ibid. ir II, p. 124). Worra reiškia 
jaunuolius. Apeigų tikslas = daryti viską, kad jaunuoliai kuo daugiau links- 
mintųsi žaisdami labarą (žr. Strehlow, I, p. 55, past. 21). 

“ Žr. aukščiau, p. 415. 


* Panašus atvejis pateikiamas North. Tr., p. 204. 

pobūdžio apeigos ypatingos tuo, kad jos rengiamos specialiai 
tam skirtoje vietoje, ten negali kelti kojos moterys ir nepašvęstie- 
ji“. Kitose religinis pobūdis kiek pasitraukęs į šalį, nors ir ne 
visai išnykęs. Apeigos jau vyksta nebūtinai tam skirtoje vietoje, 
o tai rodo, jog apeigos ima virsti pasaulietiniais renginiais, ir vis 
vien profanai, moterys ir vaikai ten dar neįleidžiami. Taigi apei- 
gos atsidūrusios ties dviejų sričių riba. Paprastai jos siejasi su 
legendiniais personažais, bet jie toteminėje religijoje nuolatinės 
vietos neturi. Tai dažniausiai bloga lemiančios dvasios, kurios 
veikiau susijusios su magais nei su tikinčiųjų bendruomene, jos 
primena baubus, kuriais tikima kur kas lengvabūdiškiau ir sil- 
pniau nei grynai toteminėmis esybėmis ir grynai toteminiais daik- 
tais“*. Kuo silpnesnis ryšys tarp genties istorijos ir vaizduojamų 
įvykių bei personažų, tuo daugiau ir vieni, ir kiti įgyja fantastiš- 
kumo. Iš esmės kinta ir atitinkamos apeigos. Štai taip pereinama 
į grynos fantazijos sritį ir memorialinis ritualas pamažu virsta 
liaudies corrobbori - paprastomis, jau nieko bendra su religija 
neturinčiomis liaudies linksmybėmis, kuriose gali dalyvauti vi- 
si, kas tik nori. Galbūt net kai kurie iš šių pasirodymų, kurių 
vienintelis tikslas dabar - prablaškyti ir linksminti žmones, yra 
atmaina senovės ritualų, tik pakeitusių „kvalifikaciją“. Ribos 
tarp tų dviejų apeigų rūšių tokios nepastovios, kad neįmanoma 
tiksliai pasakyti, kuri jų atsiradusi pirmiau“. 

Yra žinoma, kad žaidimai ir pagrindinės meno formos kilę iš 
religijos ir kad jie dar ilgai išaugojo religinį pobūdį*?. Priežastis 
suprasti nesunku: kultas, tiesiogiai siekdamas kitų tikslų, kartu 


“ Nat. Tr., p. 118 ir past. 2, p. 618 ir toliau; North. Tr., p. 716 ir toliau. 
Pasitaiko sakralinių apeigų, kuriose nėra visai uždrausta dalyvauti ir mote- 
rims (žr., pvz., North. Tr., p. 375 ir toliau), bet tai išimtis. 

8 Žr. Nat. Tr., p. 329 ir toliau; North. Tr., p. 210 ir toliau. 

“* Kaip pavyzdį galima paminėti Kvinslendo pita pita genties ir jos kai- 
mynų rengiamą Molongos corrobbori (žr. Roth, Ethnog. Studies amonę the N. 
W. Central Oucensland Aboriginės, p. 120 ir toliau). Apie paprastus corrobbori 
galima pasiskaityti Stirling, Rep. of Hhie Horn Expedition to Central Australia, 
Part. IV, p. 72, ir Roth, Op. cit., p. 117 ir toliau. 

*0 Šiuo klausimu žr. gerą Culino darbą Games of the North American In- 
diaus (XXIV Rep. of the Burcau of Amer. Etlmol.). 

žmonėms buvo ir tam tikra pramoga. Šį vaidmenį religija atliko 
ne atsitiktinai, ne laimingoms aplinkybėms susiklosčius, o to- 
dėl, kad tai slypi jos prigimtyje. Iš tiesų, nors mes ir nustatėme, 
kad religinis mąstymas visai kitas dalykas nei fikcijų sistema, 
jo suvokta tikrovė tik tuomet gali būti išreikšta religiškai, kai ją 
perkeičia vaizduotė. Atstumas tarp bendruomenės, tokios, ko- 
kia ji objektyviai yra, ir šventų dalykų, kurie ją simboliškai at- 
spindi, išties nemažas. Atsitiko taip, kad tie Žmonių realiai 
pajausti ir tai konstrukcijai davę žaliavą įspūdžiai buvo tiek 
aiškinti, apdoroti ir perdirbti, kad tapo nebeatpažįstami. Taigi 
religinių daiktų pasaulis, beje, tik savo išoriniu pavidalu, - 
dalinai nerealus pasaulis ir todėl kur kas nuolankiau pasiduo- 
da laisvos proto kūrybos polėkiui. Beje, kadangi jį kuriančios 
protinės jėgos yra aktyvios ir pakrikos, tam vieninteliam darbui 
- išreikšti realybę tinkamais simboliais - jų visų neprireikia. Li- 
kusios perteklinės jėgos veržiasi būti panaudotos papildomoje 
kūryboje, praktiškai nenaudingoje ir prabangioje, kitaip tariant, 
meno kūryboje. Tarp tokios kūrybos yra ir apeigos, ir tikėjimai. 
Toji jaudulio būsena, kuri apima susirinkusius tikinčiuosius, 
būtinai pasireiškia jausmų perteklių išreiškiančiais veiksmais, 
kurių taip lengvai per siaurai apibrėžtiems tikslams nepanau- 
dosi. Jie išsilieja iš dalies be jokio tikslo, atsiskleidžia visu gro- 
žiu vien tam, kad atsiskleistų, - čia mėgaujamasi tam tikra Žais- 
me. Beje, kai esybės, kurioms skirtas kultas, yra nerealios, jos 
neįstengia to pertekliaus ir sureguliuoti; norint veiksmus tiks- 
lingai ekonomiškai pritaikyti, reikalingas apčiuopiamas ir tvir- 
tas realybės spaudimas. Todėl gresia nusivylimas tiems, kurie, 
mėgindami aiškinti ritualus, mano, jog būtina kiekvienam ges- 
tui priskirti konkretų tikslą ir apibrėžtą prasmę. Juk tarp jų yra 
tokių, kurie neturi jokios paskirties; paprasčiausiai jie tenkina 
tikinčiųjų jaučiamą poreikį veikti, judėti ir gestikuliuoti. Maty- 
dami juos straksint, sukantis, šokant, šūkaujant, dainuojant, mes 
ne visada galime suvokti tokio nerimastingo judėjimo esmę." 
Taigi religija nebūtų religija, jei ji nepaliktų nors kiek vietos 
mąstymo ir veiksmo, žaismės, meno laisvoms kombinacijoms, 
visam tam, kas pavargusį protą išblaško, nes kasdienis darbas 
per daug vargina: religijos būtinumą rodo pačios jos atsiradimo 
priežastys. Menas nėra paprasčiausia išorinė puošmena, kuria 

kultas pasidabintų užmaskuodamas tai, kas gali pasirodyti per 
griežta ir net atšiauru: juk pačiame kulte savaime yra estetišku- 
mo. Mitologiją sieja tokie glaudūs ryšiai su poezija, kad tarpais 
buvo norima mitologiją atsieti nuo religijos*!. Iš tikrųjų poezija 
nuo religijos neatskiriama. Vaidybinėse apeigose, kurias mes pa- 
tyrinėjome, religinio gyvenimo aspektas ypač akivaizdus, bet kaž- 
kiek ši sąsaja žymi ir kiekviename rituale. 
tume šį vienintelį aspektą ir pervertintume jo svarbą. Kai ritua- 
las virsta pramoga, jis jau paliauja buvęs ritualu. Dvasinės jė- 
gos, kurias išreiškia religiniai simboliai, yra realios jėgos, su ku- 
riomis mes negalime daryti visa, ką panorėję. Net tada, kai kulto 
tikslas nėra fizinis paveikumas, kai jis sąmoningai pasitenkina 
įtaka mūsų protui, jis veikia kitaip nei grynas meno kūrinys. Tie 
vaizdiniai, kuriuos jis sužadina ir išsaugo mumyse, nėra nieko 
nesakantys vaizdai, kurie tikrovėje neturi atitikmenų, kurie mums 
iškyla be jokio tikslo, vien tik iš malonumo juos regėti ir stebėti, 
kaip jie prieš mūsų akis dėstosi ir mainosi. Jie tokie būtini mūsų 
dvasinio gyvenimo gerovei, kaip maistas būtinas mūsų fizinei 
gyvybei palaikyti; per juos grupė įtvirtina ir palaiko save, o mes 
žinome, kiek grupė būtina individui. Taigi ritualas yra visai kas 
kita nei Žaismė; tai rimto gyvenimo apraiška. Tegu nerealus, pra- 
manytas elementas ir nėra esminis, jis nenustoja visai nemenko 
vaidmens. Jis dalinai suteikia tikinčiajam stiprybės, kurią šis 
gauna atlikęs ritualą. Juk malonus laiko leidimas yra viena iš 
dvasinių jėgų atgavimo formų, tai - pagrindinis pozityviojo kul- 
to tikslas. Atlikę savo ritualines priedermes, mes grįžtame į pa- 
saulietinį gyvenimą kupini naujų jėgų ir džiaugsmingi ne tik 
todėl, kad prisilietėme prie aukščiausio energijos šaltinio, bet ir 
todėl, kad įgijome tvirtybės ir noro gyventi, per tas keletą akimir- 
kų atsipalaidavome, pasijutome laimingesni ir laisvesni. Čia glū- 
di religijos patrauklumas, ir, reikia pridurti, gana reikšmingas. 
Štai kodėl pati bet kurių religinių apeigų idėja savaime iške- 
lia šventės idėją. Ir priešingai: bet kuri šventė, savo esme grynai 
pasaulietinė, turi religinių apeigų ypatybių, nes ji suvienija in- 
dividus, išjudina žmones ir sužadina jų entuziazmą, kartais net 


“ Zr. aukščiau, p. 88. 

siautulingą džiugesį, kiek panašų į religinės ekstazės būseną. 
Žmogus visa pamiršęs linksminasi, atitrūksta nuo savo kasdie- 
nių darbų ir rūpesčių. Todėl ir vienur, ir kitur regime tuos pačius 
emocijų pasireiškimo požymius: šauksmus, dainas, muziką, ver- 
žlius judesius, šokius, ieškojimą dirgiklių vitališkumui sužadinti 
ir t. t. Ne kartą pastebėta, kad liaudies šventėse peržengiamas 
saikas ir nustojama skirti tai, kas leistina, nuo to, kas įstatymų 
draudžiama““. Lygiai tą patį galima pasakyti apie kai kurias re- 
ligines iškilmes: jos reikalauja pažeisti taisykles, kurių papras- 
tai švenčiausiai laikomasi“. Savaime suprantama, tai dar ne- 
reiškia, kad tarp šių dviejų visuomeninės veiklos formų nėra 
skirtumų. Paprastas pasilinksminimas - pasaulietiškas corrob- 
bori - rimtų ketinimų neturi, tuo tarpu ritualinės apeigos iš es- 
mės siekia svarbaus tikslo. Reikėtų dar pridurti, kad turbūt nėra 
pasilinksminimo, kuris neturėtų nors menkiausio atgarsio rim- 
tame gyvenime. Iš esmės skirtumas pasireiškia veikiau nelygia 
proporcija, kuria tie du elementai derinami. 


II 


Mūsų išsakytą nuomonę patvirtina bendresnis atvejis. 
Pirmajame savo darbe Spenceris ir Gillenas aiškino intičiu- 

mą kaip tobulai apibrėžtą ritualinį vienetą: jie kalbėjo apie ją 

kaip apie ritualą, skirtą toteminės rūšies dauginimuisi užtikrinti, 


“ Ypač tai liečia seksą. Kai kurių paprastų corrobbori metu dažnai pasi- 
reiškia lytinis palaidumas (Spencer et Gillen, Nat. Tr., p. 96-97, ir North. Tr., 
p. 136-137). Apie seksualinį nesivaržymą liaudies šventėse rašo Hagelstan- 
ge, Siildeutsches Baueruleben imi Mittelalter, p. 221 ir toliau. 

“ Čia turimas galvoje būtinas egzogamijos taisyklių pažeidimas kai ku- 
riose religinėse apeigose (žr. aukščiau, p. 240). Turbūt nereikėtų tame lyti- 
niame palaidume ieškoti konkrečios ritualinės prasmės. Tai paprasčiausia 
mechaninė per stipraus susijaudinimo pasekmė, išprovokuota pačių apei- 
gų. Šis pavyzdys iliustruoja tokius ritualus, kurie patys jokio apibrėžto 
tikslo neturi ir tėra paprasčiausias jausmų išlydis (Žr. aukščiau, p. 123). 
Pats čiabuvis kokio konkretaus tikslo jam nepriskiria. Tik sakoma, esą jei 
nebus lytinio palaidumo aktų, ritualas neturės poveikio ir pačios apeigos 
bus atliktos tuščiai. 

ir atrodė, jog, be šios vienintelės funkcijos, ji daugiau neturi jo- 
kios prasmės. Tačiau savo Northern Tribes of Central Australia šie 
autoriai, galbūt patys to nepastebėdami, teigia visai ką kita. Jie 
pripažįsta, kad tos pačios apeigos gali būti atliekamos ir įpras- 
tose intičiumose ar įšventinimo ritualuose“. Taigi jomis siekia- 
ma ir užtikrinti toteminės rūšies gyvūnų ar augalų dauginimąsi, 
ir naujai įšventintiesiems suteikti tokias būtinas savybes, kurios 
leistų jiems tapti pilnaverčiais vyrų bendrijos nariais“. Šiuo at- 
žvilgiu intičiuma įgyja visai naują pobūdį. Tai jau nebe atskiras 
ritualinis mechanizmas, kuris remiasi jam būdingais principais, 
o praktika bendresnių apeigų, kurios gali būti skirtos patiems 
įvairiausiems tikslams. Štai kodėl savo naujajame darbe prieš 
kalbėdami apie intičiumą ir įšventinimą jie skiria specialų sky- 
rių toteminėms apeigoms apskritai, neliesdami jų formų skirtu- 
mų, priklausančių nuo apeigoms keliamų tikslų*. 

Tokį būdingą toteminių apeigų neapibrėžtumą tenurodė Spen- 
ceris ir Gillenas, ir tai gana netiesiogiai; daug aiškiau tai išdėstė 
Strehlow: „Kai jaunieji naujokai, - pasakoja jis, - atbūna įvai- 
riausias įšventinimo iškilmes, tada priešais juos atliekama dau- 
gybė apeigų, kurios, iki būdingiausių detalių atkartodamos įpras- 
tinio kulto ritualus (turimi galvoje tie ritualai, kuriuos Spenceris ir 
Gillenas vadina intičiuma), vis vien nėra skiriamos atitinkamo to- 
temo dauginimui ir klestėjimui'*. Taigi abiem atvejais ritualas 
tas pats, tik vadinasi skirtingai. Kai jis specialiai skiriamas rū- 
šies dauginimui, vadinasi mbatjalkatiuma, o kai kartu atliekama 
ir įšventinimo procedūra, vadinasi intičiuma“. 


“ Štai ką konkrečiai rašo Spenceris ir Gillenas: „Jos (apeigos, susijusios 
su totemais) dažnai, bet ne visuomet, priskiriamos toms apeigoms, kurios 
skirtos jaunuolių įšventinimui arba yra intičiumų sudedamoji dalis“ (Nori. 
Tr., p. 178). 

“ Plačiau apie tai nekalbėsime, nes ši problema mus nuvestų į ilgus ir 
pernelyg techniškus išvedžiojimus ir todėl prašytųsi traktuojama atskirai. 
Beje, šiame darbe pateikti svarstymai jos neliečia. 

* Tai sk. VI Ceremonies connected žeibi the totems. 

Y Strehlow, III, p. 1-2. 

3 Čia išryškėja klaida, kurią Strehlow prikiša Spenceriui ir Gillenui: vei- 
kiausiai jie bus priskyrę ritualinio modalumo terminą vienam, o jis labiau 
tinka kitam. Tačiau šiomis aplinkybėmis klaida nėra tokia rimta, kaip atro- 
do Strehlow. 

Beje, aruntų gentyje šios apeigos vienos nuo kitų skiriasi tam 
tikromis antraeilėmis savybėmis. Nors ritualo struktūra abiem 
atvejais ir ta pati, mes žinome, jog kraujo liejimų, apskritai auko- 
jimo apeigų, būdingų aruntų intičiumai, įšventinimo rituale nė- 
ra. Be to, kai ta pati gentis intičiumą rengia tokioje vietoje, kurią 
nustato tradicija ir kur žmonės keliauja kaip į šventą vietą, įšven- 
tinimo ritualo vieta grynai sutartinė“. Bet kai, pavyzdžiui, vara- 
mungų gentyje rengiama intičiuma tėra paprasčiausias dramos 
vaidinimas, tuomet tarp šių dviejų ritualų atsiranda tikra pai- 
niava. Ir vienu, ir kitu atveju prisimenama praeitis, įvedamas 
mitas, jis vaidinamas, ir neįmanoma jo vaidinti dvejopai. Taigi 
tos pačios apeigos priklausomai nuo aplinkybių atlieka dvi skir- 
tingas funkcijas*". 

Apeigos gali būti pritaikomos ir kitoms reikmėms. Jau matė- 
me, kad kraujas - sakralus daiktas ir moterims negalima jo ma- 
tyti. Tačiau pasitaiko, kad jų akivaizdoje įsiplieskia kivirčas ir 
jis sprendžiamas kraujo išliejimu. Šitaip pažeidžiamos rituali- 
nės taisyklės. O aruntų gentyje žmogus, iš kurio pirmo išsiliejo 
kraujas, privalo atitaisyti tą klaidą ir „atlikti ritualą, susijusį su 


“ Kitaip ir negali būti. Iš tikrųjų, kadangi įšventinimas - genties šventė, 
visi skirtingų totemų naujokai įšventinami vienu metu. Ir iškilmės, švenčia- 
mos viena po kitos ten pat, susijusios su daugeliu totemų, todėl jos vyksta 
ne tose vietose, su kuriomis pagal mitą siejamos. 

** Dabar galime paaiškinti, kodėl mes niekur nesame nagrinėję pačių 
įšventinimo ritualų atskirai: ogi todėl, kad jie nesudaro ritualinio vieneto, bet 
yra suformuoti iš atskirų rūšių ritualų konglomerato. Yra draudimai, aske- 
tizmo ritualai, vaidybinės apeigos, sunkiai atskiriamos nuo tų, kurios atlie- 
kamos per intičiumą. Taigi mes turime tą sudėtinę sistemą išskaidyti ir 
kiekvieną elementarų jos ritualą traktuoti atskirai, priskirdami juos prie 
panašių ritualų ir sugretindami. Kita vertus, matėme, kad įšventinimas 
(p. 319 ir toliau) tapo naujos religijos, religijos, linkusios pranokti totemiz- 
mą, išeities tašku. Mums užteko parodvti, jog totemizmas - būtent tos 
religijos užuomazga, jos raidos mes netyrinėjome. Šios knygos tikslas - 
tyrinėti elementarius tikėjimus ir praktikas; taigi mes ir privalome susitelkti 
ties tuo momentu, kai tikėjimų ir praktikų užuomazgos šakojasi į sudėtin- 
gesnes formas. 

tėvo arba su motinos totemu'*!; šios apeigos turi ir savo pavadi- 
nimą: Alua uparilima - kraujo nuplovimas. Tačiau pats ritualas 
niekuo nesiskiria nuo tų, kurie atliekami per įšventinimą ar inti- 
čiumoje: jis vaizduoja kurį nors įvykį iš protėvių gyvenimo. Tad 
jis gali būti skirtas arba įšventinti, arba paveikti gyvūnų rūšiai, 
arba išpirkti šventvagystei. Toliau matysime, kad toteminės apei- 
gos gali pakeisti ir laidotuvių ritualą“. 

Hubertas ir Maussas jau pastebėjo tokį pat funkcionalų au- 
kojimo beprasmiškumą, ypač induizmo religijoje**. Jie įrodė, kad 
komunijos auka, atgailos auka, auka pažadas, auka sutartis tėra 
paprasti to paties mechanizmo variantai. Dabar matome, kad 
atvejis kur kas primityvesnis ir aukojimo institucijoje jo ribos 
nėra tiksliai apibrėžtos. Turbūt neatsirastų ritualo, kuriame to- 
kio neapibrėžtumo nebūtų. Mišios aukojamos ir santuokai, ir 
laidotuvėms; jos atperka mirusiųjų paklydimus, bet teikia die- 
viškąją malonę ir gyviesiems, ir t. t. Pasninkas - ir atgaila, ir 
kaltės išpirkimas, kartu ir pasirengimas priimti komuniją; jis su- 
teikia dar ir dorybių. Toks dviprasmiškumas parodo, jog, reali 
ritualo funkcija yra ne koks atskiras konkretus poveikis, kurio iš 
jo laukiama ir pagal kurį jis apibrėžiamas, o bendras veiksmas, 
kuris, nors būdamas visur ir visada panašus, vis vien priklau- 
somai nuo aplinkybių gali įgyti įvairiausias formas. Būtent tai 
mūsų pasiūlyta teorija ir linkusi teigti. Jei tikrasis kulto vaidmuo — 
pažadinti tikinčiojo dvasią, sustiprinti dorovę ir pasitikėjimą, 
jei įvairiausios ritualų apraiškos tėra antrinis ir kintamas tos 
pagrindinės būsenos apibrėžimas, tuomet visai nenuostabu, kad 
tas pats ritualas, išlaikęs tą pačią kompoziciją ir struktūrą, gali 
turėti daugialypį poveikį. Juk visais atvejais ritualas sukelia dva- 
sinę nuotaiką; ją skatina jau tas faktas, kad grupė susirenka, o 
ne kokios nors specialios priežastys, dėl kurių ji susirinko. An- 
tra vertus, ji aiškinama įvairiai - nelygu kokioms aplinkybėms 
tinka. O gal laukiama fizinio rezultato? Jaučiamas pasitikėjimas 


" Nat. Tr., p. 163. Jei individas gali rinktis, kurias apeigas jam švęsti — 
tėvo ar motinos totemo, vadinasi, dėl aukščiau išdėstytų motyvų (p. 202) jis 
kilęs ir iš vieno, ir iš kito. 

* Žr. toliau, sk. V, p. 438. 


* Zr. Essai suv lė Sacrifico, in Melanges d'histoire des Reiipious, p. 83. 

ir nekyla abejonių, kad rezultatas jau pasiektas ar dar bus pa- 
siektas. O gal norima išsivaduoti iš kokios nors padarytos nuo- 
dėmės? Tokia pat dvasinio pakilumo būsena suteiks tokiems pat 
ritualų gestams nuodėmės atpirkimo galią. Tad išorinis pavei- 
kumas atrodys kintantis, o realus paveikumas liks nepakitęs, ir 
susidarys įspūdis, kad ritualas atliko skirtingas funkcijas, nors 
iš tikrųjų jo funkcija tik viena, visada ta pati. 

Kaip vienas ritualas gali turėti kelias paskirtis, taip ir keletas 
ritualų gali sukelti tą patį efektą, ir atvirkščiai. Norint užtikrinti 
toteminės rūšies dauginimąsi, galima griebtis ir dovanų aukoji- 
mo, ir įšventinimo apeigų, ir memorialinių vaidinimų. Šis ritua- 
lų gebėjimas pakeisti vieniems kitus dar kartą parodo ne tik jų 
plastiškumą, bet ir begalinį naudingo poveikio visuotinumą. 
Svarbiausia, kad susirinktų individai, kad juos suvienytų ben- 
dri jausmai ir kad tie jausmai pasireikštų bendrais veiksmais. O 
tų jausmų ir tų veiksmų prigimtis - palyginti antraeilis ir even- 
tualus dalykas. Užsibrėžusiai suvokti save, grupei nėra reikalo 
atlikti vienokius ar kitokius gestus. Užtenka, kad ją vienytų ben- 
dros mintys ir bendri jausmai; ir nelabai svarbu, kaip toji ben- 
drystė atsirado, užsimezgė ir sustiprėjo. Be abejo, tos išorinės 
formos susidarė neatsitiktinai; jos gana motyvuotos, bet tie mo- 
tyvai neturi saitų su tuo, kas yra kulte esmiškiausia. 

Taigi mes vėl grįžtame prie tos pačios minties: ritualai pir- 
miausia yra priemonės, kuriomis socialinė grupė periodiškai sa- 
ve įtvirtina. Per šį teiginį mums veikiausiai pavyktų hipotetiškai 
atkurti ir pačią toteminio kulto pradžią. Žmonės, kurie jaučiasi 
susieti dalinai kraujo saitais, bet dar labiau bendrais interesais 
ir tradicijomis, susirenka jausdami savo dvasinę vienybę. Dėl 
aukščiau išdėstytų motyvų jie įsivaizduoja tą vienybę gana sa- 
votiška vienesybiškumo forma. Jie save suvokia kaip kilusius iš 
tam tikro gyvūno. Tokiomis sąlygomis jiems telieka vienintelis 
būdas įtvirtinti savo kolektyvinę egzistenciją: parodyti save kaip 
tos pačios rūšies gyvūną, ir tai įvyksta ne vien nesąmoningai, 
bet dar pritariant ir materialiais veiksmais. Šie veiksmai ir suda- 
ro kultą, turbūt kitaip jie negalėtų ir pasireikšti, tik Žmogaus 
judesiais, imituojančiais gyvūną, su kuriuo jis tapatina save. Tai- 
gi imitaciniai ritualai ir būtų pirminis kulto pavidalas. Toms 
apeigoms, kurios iš pažiūros atrodytų nelyginant vaikų žaidimai, 

reikia skirti ženklų istorinį vaidmenį. Bet, kaip jau minėjome, tie 
naivūs ir negrabūs gestai, tie primityvūs vaizdavimo būdai iš- 
reiškia ir išsaugo išdidumo, pasitikėjimo ir pagarbos jausmą, 
visai panašų į tą, kurį išreiškia idealistiškiausių religijų išpaži- 
nėjai, kai susirinkę pasiskelbia esą Visagalio Dievo vaikai. Nes 
ir vienu, ir antru atveju šį jausmą sudaro saugumas ir pagarba, 
kiekvieno sąmonėje sukelti tos galingos dvasinės jėgos, kuri ją 
valdo ir stiprina ir kuri yra kolektyvinė jėga. 

Kiti mūsų patyrinėti ritualai iš tikrųjų tėra to pagrindinio ri- 
tualo atmaina. Pripažinus glaudžią gyvūno ir žmogaus gimi- 
nystę, būtinai prireikė užtikrinti reguliarų toteminės rūšies dau- 
ginimąsi, tad dauginimasis ir tapo pagrindiniu kulto tikslu. Tos 
imitacinės apeigos, pirma veikiausiai turėjusios tik dvasinę pa- 
skirtį, buvo pajungtos utilitariniam tikslui ir imtos laikyti prie- 
monėmis išgauti geidžiamam rezultatui. Tačiau plėtojantis mi- 
tologijai protėvis, pradžioje painiojamas su toteminiu gyvūnu, 
ilgainiui atsiskyrė ir, jam tampant vis labiau personaline figūra, 
gyvūno imitaciją pakeitė protėvio imitacija, jie stojo greta ir pa- 
galiau vaidybinės apeigos pakeitė ar papildė mimetinius ritua- 
lus. Taigi tvirčiau siekiant taip geidžiamo tikslo atsirado porei- 
kis paleisti į darbą visas galimas priemones. Po ranka buvo gy- 
vybinių jėgų ištekliai, sukaupti sakraliniuose akmenyse, ir tos 
jėgos tapo panaudotos; kadangi Žmogaus kraujas tos pačios kil- 
mės kaip ir gyvūno kraujas, jis buvo pasitelktas tam pačiam tiks- 
lui ir išlietas. Priešingai, dėl to paties giminingumo Žmogus pa- 
naudojo gyvūno mėsą savajai substancijai atnaujinti. Iš čia ir 
kilę aukojimo ir komunijos ritualai. Galų gale visa apeigų įvai- 
rovė tėra vienos, tos pačios temos variantai: visur iš esmės figū- 
ruoja ta pati dvasios būsena, skirtingai aiškinama pagal atitin- 
kamas situacijas, istorinius momentus ir tikinčiųjų nusiteikimus. 


Penktas skyrius 


Atgailos rikualai ir sakralumo sampratos dviprasmiškumas 


Nors vieni ir kiti mūsų apžvelgti pozityvieji ritualai skiriasi sa- 
vo gestais, visi jie turi vieną bendrą ypatybę: visiems būdinga 
pasitikėjimas, džiūgavimas ir net entuziazmas. Nors geidžiamo 
įvykio laukiame bent kiek dvejodami, vis vien normalu, kad atei- 
na metas, ir ima lyti, kad nenutrūkstamai dauginasi gyvūnų ir 
augalų rūšys. Daugeliu tyrimų įrodyta, jog ritualai iš esmės tei- 
kia tokį efektą, kokio iš jų laukiama ir kuris yra jų tikslas. Jie 
atliekami iš anksto įsitikinus, iš anksto džiaugiantis laiminga 
atomazga, kurią jie žada ir kurią jau skelbia. Atliekami judesiai 
ir siejami su tokia dvasios būsena: jie, be abejo, yra pėdsakai tos 
rimties, kurią visuomet teikia religinis iškilmingumas, tik ši rim- 
tis neatmeta nei gyvumo, nei džiugesio. 

Tai - džiaugsmingos šventės. Bet pasitaiko ir liūdnų, kurios 
skirtos arba pasitikti kokiai negandai, arba tiesiog jai prisiminti 
ir paverkti. Tie ritualai labai savotiški, ir pamėginsime juos api- 
būdinti ir paanalizuoti. Juos dera patyrinėti atskirai ir dėl to, 
kad jie mums atskleis naują religinio gyvenimo aspektą. 

Tokias apeigas siūlome vadinti atgailos apeigomis. Žodyje 
piaculum iš tikrųjų glūdi kaltės išpirkimo, bausmės idėja, bet čia 
reikšmė kur kas platesnė. Visos nelaimės, visa, kas lemia bloga, 
visa, kas skleidžia nerimo ir baimės jausmus, prašosi piaculum, 
išpirkimo, atgailos, bausmės, iš čia ir piacullaire - atgailos, atgai- 
vinimo, išpirkimo!. Taigi, mums regis, šiuo žodžiu labai dera 
pavadinti ritualus, kurie atliekami nerimastaujant ir liūdint. 


* Piacularia auspicia appellabant guae sacrificantibus tristia portemdebaut (Paul 
ex Fest., p. 244, ėd. Muller). Zodis piaculum net vartojamas kaip žodžio bėra, 
nelaimė sinonimas. „Vetonica herba, - rašo Plinijus, - tanbum gloriae habet ut 


domus in gua sata sit buta existimetur a piaculis omnibus“ (XXV, 8, 46). 

Vienas ryškiausių ir svarbiausių atgailos ritualų pavyzdžių - 
gedulas. 

Tarp įvairių gedulo apeigų būtina daryti skirtumą. Yra tokių, 
kurias sudaro vien tik susilaikymai ir draudimai: draudžiama 
ištarti mirusiojo vardą?, buvoti toje vietoje, kur velionį ištiko mir- 
tis*; giminės, ypač moteriškoji pusė, privalo vengti bet kokio ben- 
dravimo su svetimais*; įprasti kasdienio gyvenimo darbai susto- 
ja, lygiai kaip kad nieko nedaroma ir per pačią šventę, ir t. t.? 
Visos šios praktikos priklauso negatyviajam kultui; jos laiko- 
mos tos pat rūšies - negatyviomis apeigomis, taigi kol kas mūsų 
nedomina. Jos kyla iš suvokimo, kad mirusysis - šventa esybė. 
Todėl visa, kas yra ar buvo su juo susiję, užkrečiama, persiima 
religine būsena, ir bet kokia sąveika su pasaulietinio gyvenimo 
dalykais tampa neįmanoma. 

Tačiau gedulas - ne vien tik draudimų laikymasis. Būtinai 
reikalingi ir pozityvūs aktai, kuriuose giminės dalyvautų ir kaip 
veikėjai, ir kaip stebėtojai. 

Neretai tie ritualai prasideda nuo to momento, kai mirtis ne- 
išvengiamai artėja. Štai scena, Spencerio ir Gilleno stebėta vara- 
mungų gentyje. Vienas toteminis ritualas ką tik buvo pasibai- 
gęs, veikėjų ir žiūrovų būrys iš pašvęstosios vietos pamažu skirs- 
tėsi. Bet šit netikėtai pasigirdo širdį veriantis klyksmas: miršta 
žmogus. Visa bendrija tučtuojau pasileido kiek kojos neša bėgti 
ir daugelis dar lėkdami jau ėmė rėkti. „Tarp mūsų ir stovyklos, - 
pasakoja stebėtojai, - tekėjo gilus upelis; ant jo krantų dauguma 
žmonių ir sustojo; išsibarstę šen ir ten, nuleidę galvas tarp kelių, 
jie verkė ir aimanavo. Perbridę upelį, stovyklą radome pasidali- 
jusią - taip reikalauja papročiai. Moterys, suėjusios iš visų pu- 
sių, vienos sugula ant mirštančiojo kūno, kitos stovi susispietu- 
sios apie jį arba klūpo ir savo viršugalvius bado lazdų jam- 
sams kasti smaigaliais. Iš žaizdų veidais žliaugia kraujas. Jos 


* North. Tr., p. 526; Evlmann, p. 239. Plg. aukščiau, p. 339. 
* Brough Smyth, I, p. 106; Dawson, p. 64; Evlmann, p. 239. 
* Dawson, p. 66; Eylmann, p. 241. 

* Nut. Tr., p. 502; Dawson, p. 67. 

be atvangos dejuoja. Tuo tarpu subėga vyrai; tada moterys nuo 
mirštančiojo kūno pakyla, ojį apipuola vyrai. Netrukus tematai 
susiraizgiusių kūnų knibždėlyną. Šalia, nugara į mirštantįjį, sė- 
di trys tapungarčių giminės vyrai, dar nenusiėmę ritualinių pa- 
puošalų, ir spiegčiodami aimanuoja. Po kokių poros minučių 
prie tos vietos pamatėme ateinant dar vieną jų vyrą, staugiantį iš 
skausmo ir švytuojantį akmeniniu peiliu. Priėjęs stovyklą, jis taip 
giliai susiraižo šlaunų raumenis, kad negalėdamas pastovėti su- 
drimba ant žemės tarp kitų; dvi ar trys moterys iš jo giminės 
nutempia jį atokiau ir priglaudžia lūpas prie Žiojinčių Žaizdų, o 
jisai pats guli ant Žemės be gyvybės ženklų“. Ligonis mirė tik 
vėlai vakare. Vos jis išleido paskutinį kvapą, ta scena vėl prasi- 
dėjo, tik su didesniu įkarščiu - šįkart dejonės sklido dar šaižes- 
nės. Vyrai ir moterys, apimti tikro pasiutimo, lakstė, blaškėsi, 
peiliais ir nusmailintomis lazdomis pjaustėsi ir badėsi; moterys 
daužė viena kitą nei vengdamos smūgių, nei stengdamosi patai- 
kyti. Šitaip praėjo veik ištisa valanda, ir pagaliau deglų šviesoje 
išsirikiavusi eisena per lygumą nusitęsė link medžio, į kurį bu- 
vo įkeltas mirusiojo kūnas“. 

Nors tie renginiai ir kraupoki, jie griežtai nustatyti etiketo. 
Individai, kurie susipjausto iki kraujo savo kūną, paskirti pagal 
paprotį: jie privalo su mirusiuoju būti susiję tam tikrais giminys- 
tės saitais. Taigi Spencerio ir Gilleno stebėtuoju atveju varamun- 
gų gentyje tie, kurie raižėsi šlaunis, buvo mirusiojo senelis iš 
motinos pusės, jo dėdė iš motinos pusės, kitas dėdė iš motinos 
pusės ir jo žmonos brolis“. Kiti verčiau nusikerpa žandenas bei 
plaukus ir išsitepa galvą baltuoju moliu. Moterų priedermės 
ypač sunkios. Jos privalo nusikirpti plaukus, visą kūną išsi- 
tepti baltuoju moliu; be to, per visą gedulo laiką, - o jis gali 
trukti iki dvejų metų, -jos negali ištarti nė žodžio. Neretai pa- 
sitaiko, jog varamungų gentyje šitam draudimui pasmerkiamos 
visos stovyklos moterys. Jos tiek įpranta tylėti, kad ir gedului 
pasibaigus jau pačios nebenori prabilti, o mieliau pasirenka 
gestų kalbą, kurią, beje, vartoja pavydėtinai sumaniai. Spenceris 


* North. Tr., p. 516-517. 
" Ibid., p. 520-521. Autoriai mums nepasako, ar kalbama apie genties, ar 


apie kraujo gimines. Įtikimesnė pirmoji prielaida. 

ir Gillenas pažinojo seną moteriškę, kuri neištarė nė žodžio dau- 
giau nei 25 metus". 

Mūsų aprašytosios apeigos tėra pradžia ilgiausios virtinės 
ritualų, atliekamų paeiliui ištisas savaites ir mėnesius. Kitomis 
dienomis apeigos kartojamos, tačiau įvairiai atnaujintos. Štai 
vyrai ir moterys, grupėmis susėdę ant žemės, verkia, aimanuoja, 
tam tikrais momentais apsikabina. Tokie ritualiniai apsikabini- 
mai per visą gedulo laiką gana dažni. Atrodytų, individai jaučia 
poreikį būti arčiau vieni kitų, glaudžiau bendrauti. Ir galima 
matyti juos susiglaudusius ir taip susipynusius, kad atrodo lyg 
vientisa masė, iš kurios sklinda garsios aimanos?. Tuo laiku mo- 
terys vėl ima draskytis galvas ir, dirgindamos savo padarytas 
žaizdas, dar bado jas iki raudonumo ugnyje įkaitintais smailais 
pagaliais'“. 

Šios praktikos bendros visai Australijai. Laidotuvių ritualai, 
kitaip sakant, ritualiniai rūpesčiai pagerbti lavoną, laidojimo 
būdas ir t. t., ne visose gentyse vienodi, net ir toje pačioje gentyje 
jie skiriasi!' —- nelygu individų amžius, lytis, socialinė vertė". 
Tačiau įprasta šio žodžio reikšme suvokiamos gedulingos apei- 
gos visur vyksta taip pat; jei variantų ir pasitaiko, jie labai nežy- 
mūs. Visur toji pati tyla, pertraukiama gailių aimanų!?, visur ta 


* Nori. Tr., p. 525-526. Nors šis moterims skirtas draudimas kalbėti ir 
yra tik paprastas susilaikvmas, jis panašus į atgailos ritualą: tai būdas 
varžyti save. Pagal aplinkybes pasninkas taip pat gali būti laikomas atgai- 
los ar asketiniu ritualu. Nelygu aplinkybės, kuriomis jo laikomasi, ir nelygu 
jo tikslas (šių dviejų ritualų rūšių skirtumas išdėstytas žemiau, p. 439). 

* Knygoje North. Tr., p. 525, yra labai išraiškinga graviūra, kur šis ritua- 
las pavaizduotas. 

" Ibid., p. 522. 

" Pagrindiniai laidotuvių ritualai aprašyti Howitt, Nat. Tr., p. 446-508, - 
Šiaurės rytų gentyse; Spencer et Gillen, North. Tr., p. 505, ir Nat. Tr., p. 497 
ir toliau — Vidurio gentyse; Roth, North Oueensland Etinog., Bull. Nr. 9 in 
Records of He Australiau Museum, VI, Nr. 5, p. 365 ir toliau (Burial Ceremoniės 
and Disposal of the Dead). 

* Žr. Roth, loc. cit., p. 368; Eyre, Journals of Exped. into Central Australia, II, 
p. 3144-3415, 347. 

Spencer et Gillen, Nat. Tr., p. 500; North. Tr., p. 507, 508; Eylmann, 
p. 241; Langloh Parker, The Euahlayi, p. 83 ir toliau; Brough Smyth, I, p. 118. 

pati prievolė nusikirpti plaukus ir barzdą"“, išsitepti galvą mo- 
liu ar apsibarstyti pelenais, kartais išsiterlioti išmatomis"; pa- 
galiau visur tas pats šėlsmas daužytis, pjaustytis, degintis. 
Vidurio Viktorijoje „ištikus mirčiai moterys verkia, aimanuoja, 
nagais draskosi smilkinius. Su nepaprastu įsiūčiu savo kūną 
drasko mirusiojo giminės. Ypačjei mirė kieno sūnus. Tėvas dau- 
žo sau galvą tomahauku ir gailiai dejuoja. Motina sėdi prie ug- 
nies ir iki raudonumo įkaitintu pagaliu degina sau krūtinę ir 
pilvą... Kartais tie nudegimai būna mirtini“!*. Iš Brougho Smyt- 
ho pasakojimo sužinome, kas vyksta tų pačių valstijų pietinės 
dalies gentyse. Mirusiojo kūną nuleidus į duobę, „našlė prade- 
da gedulingas apeigas. Ji nusikerpa priekyje plaukus ir, įpuolusi 
į tikrą pasiutimą, ugnyje kaitina pagalius, deda juos sau ant krū- 
tinės, rankų, kojų, šlaunų. Šitaip save kankindama, ji tarsi patiria 
malonumą. Ją sustabdyti būtų per drąsu ir, beje, visai nereikalin- 
ga. Kai ji tiek nusilpsta, kad nebepaeina, dar sukaupusi paskuti- 
nes jėgas išspardo čiukure pelenus ir juos į visas puses išbarsto. 
Parpuolusi ant žemės, ji semia pelenus ir jais trina žaizdas; pas- 
kui susidrasko veidą (vienintelė vieta, kurios nebuvo palietę įkai- 
tintos lazdos). Tekantis kraujas maišosi su pelenais, prilipusiais 
prie žaizdų, oji, vis draskydama veidą, klykia ir vaitoja“. 
Howitto pateiktas kurnajų genties gedulo aprašymas nepa- 
prastai panašus į aukščiau aprašytuosius. Kai velionio kūnas 
jau įvyniotas į oposumo odas ir uždengtas žievės „drobule“, 
tada pastatoma trobelė ir joje susirenka giminės. „Čia, išsitiesę 
ant Žemės, jie aimanuoja dėl savo likimo ir kalba, pavyzdžiui, 
taip: „Kam tu mus palikai?“ Protarpiais visų skausmas paaitri- 
namas širdį veriančiomis vieno iš jų dejonėmis; tai klykia velio- 
nio Žmona ar jo motina: mirė mano vyras, mirė mano vaikas. Visi ten 
esantieji tą šauksmą pakartoja, keičiasi tik žodžiai - nelygu gimi- 
nystės ryšys su mirusiuoju... Aštriais akmeniniais tomahaukais 


* Dawson, p. 66; Howitt, Nat. Tr., p. 466; Eylmann, p. 239-240. 

"* Brough Smyth, L, p. 113. 

" W. E. Stanbridge, Trans. EHhnological Society of London, N. S., T. I, 
p. 286. 

" Brougzh Smyth, L, p. 104. 

jie daužo ir pjausto save, iki galvos ir kūnai pasrūva krauju. 
Raudos ir dejonės nenutyla visą naktį "*. 

Liūdesys nėra vienintelis jaumas, reiškiamas per tas apeigas; 
paprastai įsimaišo ir pykčio. Giminės lyg ir privalo kokiu nors 
būdu atkeršyti atėjusiai mirčiai. Ir jie eina vieni prie kitų ir mėgi- 
na vieni kitus sužeisti. Kartais atakuojama iš tikrųjų, kartais — 
apsimetama!". Pasitaiko, kad tokios keistos kovos rengiamos nuo- 
lat. Kaitišų gentyje velionio plaukai teisėtai atitenka jo Žentui. 
Šis savo ruožtu privalo išeiti lydimas būrio giminių ir draugų ir 
išprovokuoti vieną genties brolių, tai yra vyriškį, kuris priklau- 
so tai pačiai matrimonialinei klasei ir todėl taip pat būtų galėjęs 
vesti mirusiojo dukterį. Provokacija neturi būti atmesta, ir abu 
kovotojai apsikeičia rimtomis žaizdomis pečiuose ir šlaunyse. 
Po dvikovos provokatorius perduoda savo priešininkui plau- 
kus - šis juos laikinai paveldi. Tada priešininkas eina išprovo- 
kuoti kito savo genties brolio ir susikauti su juo, o paskui jam 
perduoti tą brangią relikviją, bet tik laikinai; šitaip ji eina iš ran- 
kų į rankas ir apkeliauja visas grupes“. Beje, į tą nirtulį, kurio 
pagauti giminės mušasi, deginasi ir pjaustosi, jau yra įsimaišę ir 
kitokių jausmų: šio paroksizmo sukeltą skausmą kartu lydi ir 
pyktis. Negali nestebinti šių praktikų panašumas į vendetą. Ir 
gedulingos apeigos, ir vendeta kildinama iš to paties principo: 
mirtis šaukiasi kraujo. Visas skirtumas tas, kad vienu atveju au- 
kos - giminės, o kitu - svetimi. Neketiname plačiau kalbėti apie 
vendetą - tai veikiau juridinių institucijų studijų objektas, bet 
derėtų parodyti, kaip ji siejasi su gedulo ritualais ir jo pabaiga“!. 

Kai kuriose bendruomenėse gedulas užbaigiamas apeigomis, 
kurios pasižymi tokiu pat ar dar smarkesniu įsiaudrinimu kaip 
per gedulo pradžios apeigas. Aruntai tokį baigiamąjį ritualą va- 
dina Urpmilchima (urpmilčima). Spenceris ir Gillenas dviejuose 
tokiuose ritualuose dalyvavo. Vienas buvo atliekamas vyro, ki- 
tas - moters garbei. Štai pastarojo aprašymas“. 


'* Howitt, Nat. Tr., p. 159. Panašias scenas rasime Eyre, Op. cit., II, p. 255 
ir 347; Roth, loc. cit., p. 394, 395, ypač; Grey, II, p. 320 ir toliau. 

“* Brough Smyth, I, p. 104, 112; Roth, oc. cit., p. 382. 

“ North. Tr., p. 511-512. 

" Dawson, p. 67; Roth, loc. cit., p. 366-367. 

“ Nat. Tr., p. 508-510. 

Pradedama nuo labai keistų papuošalų dirbimo; vyrai juos 
vadina Chimurilia (čimurilja), moterys - Aramurilia (aramurilja). 
Prie plaukų sruogų, kurias parūpino velionio giminaitės, tam 
tikros rūšies medžio sakais klijuojami iš anksto surinkti ir atidė- 
ti smulkūs gyvūnų kauliukai. Tokius karulius prisega prie ap- 
raišalo, moterų paprastai nešiojamo aplink galvą, ir dar pridaigs- 
to baltosios kakadu ir paprastosios papūgos plunksnų. Šiuos 
pasirengimo darbus baigus, moterys sueina į savo stovyklą. Jos 
išsimargina kūnus įvairiomis spalvomis - pagal giminystės laips- 
nį su mirusiąja. Kokias dešimt minučių pabūna visos apsikabi- 
nusios ir be perstojo aimanuodamos, tada patraukia prie kapo. 
Per tam tikrą nuotolį nuo jo moterys sutinka velionės kraujo bro- 
lį, lydimą keleto jo genties brolių. Visi susėda ant Žemės ir vėl 
ima raudoti. Tuomet pitchi“? (piči) su čimuriljomis atiduodamas 
vyriausiajam broliui, ir šis jį priglaudžia prie krūtinės. Mano- 
ma, kad taip darant atlėgsta skausmas. Vienas papuošalas či- 
murilja išimamas, ir kelias akimirkas jį užsidėjusi pabūna miru- 
siosios motina, paskui jis grąžinamas atgal į pitchi, ir pitchi iš 
eilės palaiko prie krūtinės kiti vyrai. Pagaliau brolis po čimurilją 
uždeda ant abiejų vyresniųjų seserų galvos ir vėl traukiama ka- 
po linkui. Kelyje motina dar daugelį kartų parpuola ant žemės 
verždamasi susibadyti galvą lazdos smaigaliu. Ir kaskart kitos 
moterys ją pakelia ir dedasi norinčios sutrukdyti jai skausti sa- 
ve. Pagaliau priėjusi kapą ji griūva ant žemės kauburio, mėgina 
jį rankomis išdraskyti, o kitos moterys tiesiogine to žodžio pras- 
me šoka ant jos. Giminės moterys ir tetos (mirusiosios tėvo sese- 
rys) paseka jos pavyzdžiu: taip pat griūva ant Žemės, mušasi, 
viena kitą drasko, galop jų kūnai paplūsta kraujais. Po kiek lai- 
ko jas nuveda į šalį. Tada vyresniosios seserys kapo Žemėje iš- 
rausia duobę ir ten padeda čimuriljas, prieš tai išardę. Ir vėl gi- 
minės motinos puola ant žemės, ir vėl nagais drasko viena kitai 
galvas. „Aplinkui stovinčios moterys verkė ir aimanavo ir atro- 
dė be galo susijaudinusios. Kraujas, žliaugiantis per baltuoju mo- 
liu aplipintus kūnus, darė jas panašias į šmėklas. Pagaliau ant 
kapo liko gulėti tik senoji motina - visai išsekusi, ji vos girdimai 


“ Nedidelis medinis indas; apie jį jau kalbėjome aukščiau, p. 372. 

dejavo“. Paskui kitos ją pakėlė, nukrapštė nuo kūno molį. Tai ir 
buvo apeigų ir gedulo pabaiga“. 

Varamungų gentyje baigiamasis ritualas pasižymi gana keis- 
tomis ypatybėmis. Ten kraujas neliejamas ir bendras jaudulys 
pasireiškia kitokiu būdu. 

Šioje gentyje lavonas prieš galutinai palaidojant dar laiko- 
mas ant tam tikros platformos, įrengtos tarp medžio šakų; jį ten 
palieka pamažu irti, iki lieka vien kaulai. Tada juos surenka ir, 
išskyrus žastikaulį, sukrauna į skruzdėlyną. O žastikaulį gra- 
žiai įdeda į žievės dėklą, kurį vėliau visaip kaip išpuošia. Dėk- 
las moterims klykiant ir vaitojant atnešamas į stovyklą. Paskui 
kelias dienas atliekamos kelerios toteminės apeigos, susijusios 
su velionio totemu ir su mitine protėvių, iš kurių klanas kilęs, 
istorija. Ir kai visos apeigos atliktos, prasideda baigiamoji dalis. 

Apeigų atlikimo vietoje iškasamas pėdos gylio ir 15 pėdų il- 
gio griovys. Prieš tai tolėliau nuo ten ant žemės nupiešiamas 
mirusiojo totemas ir pavaizduojamos kai kurios vietovės, kur 
buvojo protėvis. Prie pat to piešinio iškasama nedidelė duobutė. 
Tada vorele prieina dešimt pasipuošusių vyrų ir, rankas susinė- 
rę už galvos, apžergę griovį sustoja. Davus ženklą atbėga iš sto- 
vyklos moterys ir tvyrančioje tyloje prisiartinusios sustoja vore- 
le; paskutinė laiko rankose dėklą su žastikauliu. Visos parklum- 
pa ant kelių ir, pasiremdamos rankomis, perropoja visą griovį 
tarp išskėstų vyrų kojų. Scena reiškia stiprų lytinį susijaudini- 
mą. Perropojus paskutinei moteriai, iš jos paimamas dėklas ir 
nunešamas prie duobelės, šalia kurios jau stovi senis. Šis vienu 
kirčiu sutrupina kaulą ir druzgus netrukus palaidoja. O mote- 
rys vis dar stovi atsukusios nugaras, nes tą sceną joms drau- 
džiama matyti. Tačiau išgirdusios kirvio kirtį jos klykdamos ir 
aimanuodamos išsilaksto. Ritualas atliktas, gedulas baigtas“. 


“* Nat. Tr., p. 508-510. Kitas pabaigos ritualas, kuriame dalyvavo Spen- 
ceris ir Gillenas, aprašytas to paties veikalo p. 503-508. Jis iš esmės nesiskiria 
nuo mūsų nagrinėtųjų. 

“ North. Tr., p. 531-540. 

Šie ritualai kildinami iš visai kitoniškų ritualų nei tie, apie ku- 
riuos neseniai kalbėjome. Tai dar nereiškia, kad negalima tarp 
vienų ir kitų rasti reikšmingų panašumų, ir mes juos aptarsime; 
tik skirtybės turbūt kur kas akivaizdesnės. Vietoj džiaugsmingų 
šokių, dainų, dramos vaidinimų, prablaškančių ir nuraminan- 
čių, vien tik verksmai, vaitojimas, vienu žodžiu, įvairiausios 
skausmingo liūdesio ir tarpusavio gailesio apraiškos. Žinoma, 
per intičiumos apeigas taip pat liejamas kraujas, bet tai tik auka, 
atnašaujama prasiveržus pagarbiam džiugesiui. Nors gestai ir 
panašūs, jų reiškiami jausmai visai skirtingi ir net prieštaringi. 
Asketiniuose ritualuose taip pat esama atsižadėjimų, susilaiky- 
mų, luošinimosi, bet visa tai pakeliama išlaikant nepalaužiamą 
tvirtumą ir tam tikrą ramybę. O čia, priešingai, jėgų išsekimas, 
klyksmai, raudos - įprastas dalykas. Asketas kankinasi trokš- 
damas sau ir kitiems į save panašiems įrodyti, jog, jis nugali kan- 
čią, jis - aukščiau jos. Gedulo metu suteikiama sau skausmo 
norint įrodyti, kad yra kenčiama. Iš visų šių ženklų atpažįstame 
būdingus atgailos, bausmės, nuodėmės, kaltės ritualų požymius. 

Kaip jie suvokiami? 

Gedulas nėra spontaniška asmeninių jausmų išraiška“. Jei 
giminės rauda, vaitoja, žaloja save, tai ne todėl, kad jie taip skau- 
džiai kentėtų netekę artimojo. Be abejo, ypatingais atvejais gali 
pasitaikyti, kad reiškiamas sielvartas būtų nuoširdus-. Bet pa- 
prastai tarp patiriamų jausmų ir atliekamų gestų nėra jokio 5ą- 
ryšio““. Jei tuo momentu, kai raudotojai atrodo paveikti skaus- 
mo,juos imi ir užkalbini, laikinai nukreipdamas jų dėmesį kitur, 
dažnai jų veidų išraiška ir balso tonas tučtuojau pasikeičia, jie 
pradžiunga ir ima kuo linksmiausiai čiauškėti-?. Gedulas nėra 


** Priešingą dalyką tvirtina Jevons, Introd. to the History of Relig., p. 46 ir 
toliau. 

“ Tai ir verčia Dawsoną teigti, kad gedulas nešiojamas nuoširdžiai (p. 66). 
Bet Evlmannas tikina tepatyręs vienintelį atvejį, kai buvo susižalota iš tikro 
sielvarto (Op. cit., p. 133). 

“ Nat. Tr., p. 510. 

“ Evlmann, p. 238-239. 

atskiro Žmogaus jausmas, užgautas žiaurios netekties, ne, tai 
grupės uždėta priedermė. Raudama ne todėl, kad liūdna, o to- 
dėl, kad privalu raudoti. Tokios ritualinės elgsenos būtina lai- 
kytis iš pagarbos papročiui, bet ji nepriklausoma nuo emocinės 
individų būsenos. Beje, ši priedermė sankcionuojama mitinėmis 
ar socialinėmis bausmėmis. Pavyzdžiui, tikima, kad jei giminai- 
tis nenešioja kaip pridera gedulo, mirusiojo vėlė prikimba prie jo 
ir jį nužudo“. Kitais atvejais bendruomenė nepasikliauja religi- 
nėmis jėgomis, kad šios nubaustų netikėlius; ji pati įsikiša ir 
užkerta kelią ritualinėms klaidoms. Jei žentas uošviui neatlieka 
tų laidotuvių priedermių, kurias privalo atlikti, jei nesipjausto, 
kaip nurodyta, jo giminės uošviai iš jo atima Žmoną ir atiduoda 
kitam?!. Todėl, kad išpildytų visus papročių reikalavimus, kar- 
tais ašaros priverčiamos tekėti dirbtiniais būdais*“. 

Kaip ši priedermė atsirado? 

Paprastai etnografai ir sociologai pasitenkina tuo atsakymu, 
kurį pateikia patys aborigenai. Jie teigia, kad mirusysis pats nori 
būti apverktas, atsisakant jam atiduoti sielvarto duoklę velionis 
didžiai įžeidžiamas ir vienintelis būdas užgniaužti jo pyktį — 
paklusti jo įgeidžiams*“. 

Bet toks mitologinis aiškinimas tik kitaip iškelia problemą, o 
jos neišsprendžia; juk reikėtų Žinoti, kodėl mirusysis taip įsak- 
miai reikalauja gedulo. Galima pamanyti, kad žmogaus prigim- 
tyje tūno toks noras būti apverktam ir apgailėtam. Tačiau šiuo 
jausmu aiškinti visą kompleksinį gedulo ritualų mechanizmą 
reikštų priskirti Australijos čiabuviui tokias emocines reikmes, 
kurių pats civilizuotas Žmogus neparodo. Pripažinkime, - o tai 
nėra akivaizdua priori,- kad mintis nebūti per greit užmirštam 
savaime maloni žmogui, mąstančiam apie ateitį. Teliktų nusta- 
tyti, kad ji visada užėmė daug vietos gyvųjų širdyse, todėl visai 
logiška, jog ir mirusiems priskiriamas toks mentalitetas, kuris 
mažne visas kilęs iš to gyvųjų rūpesčio. Ypač atrodo neįtikima, 
kad toks jausmas taip būtų apėmęs ir taip įaistrintų Žmones, 


* Nori. Tr., p. 507; Nat. Tr., p. 498. 
* Nat. Tr., p. 500; Eylmann, p. 227. 
“ Brough Smyth, I, p. 114. 

Nat. Tr., p. 510. 

kurie nėra pratę mąstyti apie ateitį ir gyvena tik šia valanda. 
Vargu ar troškimas pratęsti savo gyvenimą gyvųjų atmintyje ga- 
lėtų būti laikomas gedulo esme, veikiau peršasi išvada, bene pats 
gedulas bus pažadinęs mintį ir pomėgį sielotis dėl ištikusios 
mirties. Kai žinome, kas sudaro vadinamąjį primityvų gedulą, 
klasikinis aiškinimas vertas kritikos. Tai ne tik širdingi apgai- 
lestavimai ir raudos, skirtos tam, kuris jau išėjo, bet ir griežtas 
susilaikymas, ir žiaurūs aukojimaisi. Ritualui neužtenka me- 
lancholiškai prisiminti velionį, čia būtina mušti save ir kitą, bū- 
tina susižaloti, susipjaustyti, save deginti. Mums net pasitaikė 
matyti, kaip gedulą išgyvenantys žmonės įninka su tokiu užsi- 
degimu save kankinti, kad kartais nuo savo padarytų žaizdų 
numiršta. Kodėl mirusysis verčia gyvuosius taip kentėti? Toks 
jo žiaurumas kalba visai apie ką kita, o ne troškimą nebūti pa- 
mirštam. Kad pasidžiaugtų matydamas artimuosius kenčiant, 
jis turijų neapkęsti, trokšti jų kraujo. Toks žiaurumas pasirodys 
neabejotinai natūralus tiems, kuriems bet kokia siela yra bloga 
lemianti ir pavojinga jėga. Tačiau mes žinome, kad sielų yra vi- 
sokiausių; kaip atsitinka, kad mirusiojo vėlė turi tapti blogąja 
dvasia? Kol žmogus gyvena, jis myli savo tėvus, gimines, pade- 
da kitiems. Ar ne keista, kad jo siela, vos atsiskyrusi nuo kūno, 
tučtuojau atsisako savo buvusių jausmų ir virsta piktuoju geni- 
jumi ir kankintoja? Įprasta manyti, kad mirusiojo asmenybė lie- 
ka tokia pati, kokia buvo jam gyvam esant, jo toks pat charakte- 
ris, jis to paties neapkenčia ir tą patį myli. Vadinasi, įvyksta 
metamorfozė. Teisybė, čiabuviai, aiškindami ritualą mirusiojo 
poreikiais, tą metamorfozę laiko savaime suprantamu dalyku. 
Telieka išsiaiškinti, kaip jie priėjo tokią išvadą. Ji tokia pat nesu- 
prantama kaip ir ritualas, ir truizmu jos niekaip nepavadinsi, 
taigi ir metamortfozei paaiškinti ji nepakankama. 

Pagaliau jei ir rastume motyvų tokiai stulbinančiai transtfor- 
macijai pagrįsti, vis vien liktų neaišku, kodėl ji tik laikina: trun- 
ka ne ilgiau kaip pats gedulas. Atlikus visas gedulo apeigas, 
velionis vėl atvirsta tuo, kas jis buvo gyvas - atsidavęs ir širdin- 
gas giminaitis. Dėl naujosios savo būklės artimiesiems jis atro- 
do įgijęs naujų galių“. Nuo šiol jame jie mato gerąją dvasią, visad 


“ Apie šį tikėjimą daug rašo Howitt, Nat. Tr., p. 435. Plg. Strehlow, I, p. 15- 
16 ir IL p. 7. 

pasiryžusią padėti tiems, kuriuos pirma kamavo. Iš kur gali ras- 
tis tokios greitos permainos? Jei tie blogi jausmai, priskiriami 
sielai, kyla vien dėl to, kad ji paliko šį pasaulį, jie turėtų likti 
nepakitę, ojei iš to kyla gedulas, jis turėtų tęstis be galo. 

Šie mitiniai aiškinimai atspindi čiabuvio supratimą apie ri- 
tualą, o paties ritualo neatskleidžia. Taigi atidėkime juos į šalį ir 
apžvelkime jų perteikiamą realybę, tik iškreiptą. Gedulas skiria- 
si nuo kitų pozityviojo kulto formų, bet rasime vieną pusę, kuria 
jis panėši įjas: jį irgi sudaro kolektyvinės apeigos, suaudrinan- 
čiosjų dalyvius. Reiškiami jausmai jau skiriasi, bet stiprus susi- 
jaudinimas tas pats. Taigi spėjama, kad džiaugsmingų ritualų 
aiškinimą galima taikyti ir liūdniems ritualams, skirsis tik jų 
atlikimo laikas. 

Kai asmuo miršta, jo giminės grupė jaučiasi sumažėjusi, ir 
reaguodama į tokį sumažėjimą ji susirenka. Bendra nelaimė pa- 
sireiškia taip pat kaip ir džiaugsmingo įvykio artėjimas: atgaivi- 
na kolektyvinius jausmus, kurie skatina individus šlietis vie- 
niems prie kitų ir suartėti. Matėme, kaip šis poreikis burtis nere- 
tai pasireiškia su ypatinga energija: žmonės puola kits kitam į 
glėbį, apsikabina, spaudžiasi prie kits kito. Emocinė būsena, ku- 
rią išgyvena grupė, atspindi aplinkybes, kuriose ji atsidūrė. Į 
bendriją su savo skausmu ateina ne tik artimiausi giminės, bet ir 
pati bendruomenė morališkai spaudžia savo narius, kad jų jaus- 
mai atitiktų situaciją. Leisti, kad jie liktų abejingi bendruomenę 
ištikusiam smūgiui - netekčiai ir jos narių sumažėjimui - reikš- 
tų pripažinti, kad bendruomenė neužima jų širdyse tos vietos, 
kurios yra verta; tai reikštų ją pačią neigti. Šeima, kuri pakenčia, 
kad bent vienas namiškis mirtų neapraudotas, parodo, jog jai 
trūksta vienybės ir sanglaudos: ji pasiduoda, atsisako būti. O 
individas, tvirtais ryšiais susisaistęs su savo bendruomene, jau- 
čia moralinę priedermę būti su ja jos liūdesio ir jos džiaugsmo 
valandą; nesidomėti jos gyvenimu reikštų nutraukti ryšius su 
kolektyvu, atsisakyti jo ir prieštarauti sau pačiam. Jei krikščio- 
nis Didžiąją savaitę prieš Velykas arba jei žydas minėdamas 
Jeruzalės sugriovimo metines pasninkauja ir marinasi, tai dar 
nereiškia, kad jie privalo gaivališkai justi liūdesį. Vidinė tikin- 
čiojo būsena čia nėra proporcinga tam griežtam susilaikymui, 
kuriam jis privalo paklusti. Jis liūdi pirmiausia todėl, kad prisi- 

verčia būti liūdnas, ir prisiverčia todėl, kad liudytų savo tikėji- 
mą. Australijos čiabuvio elgsena gedulo metu aiškintina taip 
pat. Jis verkia ir dejuoja ne todėl, kad šitaip reikštų savo nuošir- 
dų gailestį, o kad atliktų prievolę jausmui, kurio tąkart iš jo pra- 
šo jį supanti bendruomenė. 

Kita vertus, žinome, kaip žmonių jausmai, reiškiami kolekty- 
viškai, stiprėja. Liūdesys, kaip ir džiaugsmas, įsiliepsnoja, pa- 
plinta persiduodamas iš sąmonės į sąmonę ir prasiveržia aud- 
ringų jausmų lavina. Tai ne tas džiaugsmingas sujudimas, kurį 
pirma matėme; ne, tai klyksmai, kaukimas iš skausmo ir sielvar- 
to. Vieni įtraukia kitus, ir vyksta tarsi visuotinis liūdesio šėl- 
smas. Kai liūdesys ir skausmas įsismarkauja, įsimaišo pyktis ir 
susierzinimas. Pagauna noras ką nors daužyti, griauti. Ir pyktis 
išliejamas sau pačiam ir kitiems. Mušamasi, susižalojama, degi- 
nama save arba puolamas kitas ir mušamas, žalojamas, degina- 
mas. Šitaip įsigalėjo įprotis gedulo metu įsileisti į tikras kanky- 
nių orgijas. Mums atrodo labai įtikėtina, kad vendeta ir skalpų 
medžioklė yra tos pačios prigimties. Jei bet kuri netektis priski- 
riama maginiams kerams ir dėl to tikima, kad už mirtį turi būti 
atkeršyta, jaučiamas poreikis žūtbūt rasti auką, ant kurios iš- 
giežtum kolektyvinį sielvartą ir pyktį. Paprastai aukos ieškoma 
iš šalies, nes svetimas - subjektas niinoris resistentiae, jo nesaugo 
palankumas, gaubiantis giminaičius ir kaimynus, jis neturi nie- 
ko, kas neutralizuotų ar atmestų piktus ir destruktyvius jaus- 
mus, kuriuos žadina mirtis. Veikiausiai todėl pasyviu pačių Žiau- 
riausių gedulo ritualų objektu kur kas dažniau tampa moteris 
nei vyras, nes jos socialinė svarba menkesnė; ji ir pasirenkama 
atpirkimo ožiu. 

Kaip matome, toks gedulo aiškinimas visai atsietas nuo sie- 
los ar dvasios sampratos. Vienintelės realiai veikiančios jėgos 
yra grynai beasmenės prigimties: tai emocijos, kurias skatina 
vieno iš grupės narių mirtis. Tačiau primityvas nesuvokia psi- 
chinio mechanizmo, iš kurio kyla visos tos praktikos. Kada jis 
mėgina tai permanyti, yra priverstas išgalvoti visai kitą paaiški- 
nimą. Jis težino vienintelį dalyką - kad privalo skaudžiai save 
kankinti. Kadangi kiekviena priedermė iškelia mintį apie valią, 
kuri įpareigoja, jis stengiasi suprasti, iš kur sklinda ta jo patiria- 
ma prievarta. Ir atranda dvasinę galią, kurios realybė jam atrodo 

neginčijama ir skirta tam vaidmeniui: tai siela, kurią mirtis iš- 
laisvina iš kūno. Juk kas labiau už jį gali domėtis tomis netiesio- 
ginėmis pasekmėmis, kurios dėl jo mirties grėstų gyviesiems? 
Manoma, jog gyvieji pasiskiria elgseną, priešingą prigimčiai, to- 
dėl, kad šitaip jie prisiderina prie jos reikmių. Taigi į gedulo 
mitologiją vėliau įsiterpia sielos idėja. Kita vertus, kadangi jai 
priskiriamos antžmogiškos reikmės, reikia manyti, jog apleisda- 
ma kūną, kuriam ji suteikia gyvybę, siela atima ir visus Žmogiš- 
kus jausmus. Taip paaiškinama toji metamorfozė, kai taip nese- 
niai buvęs artimas mielas giminaitis virsta pavojingu priešu. 
Tokia permaina nėra gedulo priežastis, veikiau tai jo pasekmė. 
Todėl pakinta grupės emocinė būsena: jie mirusiojo neapverkia, 
nes jo bijo; arba jie jo bijo, todėl ir apverkia. 

Tačiau toks emocinės būsenos pokytis tik laikinas, nes gedu- 
lo apeigos, būdamos tos būsenos padarinys, kartu tą būseną ir 
užbaigia. Tos apeigos palengva neutralizuoja pačias jų rengimo 
priežastis. Gedulo esmė - susilpnėjimas, kurį jaučia grupė, nete- 
kusi vieno savo nario. Bet tas pats jausmas skatina suartėti, arti- 
miau bendrauti, persiimti ta pačia dvasine būsena, ir iš bendru- 
mo plaukia paguoda, nusiraminimas, kuris tą kiekybinį susil- 
pnėjimą ir kompensuoja. Kadangi susirinkę drauge visi verkia, 
vadinasi, visi laikosi išvien ir kolektyvas, nepaisant ištikusio 
smūgio, neišyra. Visus tuo tarpu jungia liūdnos gedulo apeigos, 
tačiau drauge liūdėti - tai vis vien bendrauti, o bet kokia žmonių 
bendrystė, nesvarbu, kaip ji pasireikštų, pakelia socialinio gy- 
vybingumo lygmenį. Privalomo kolektyvinio sielvarto atsisklei- 
dimas ypač audringai ir Žiauriai liudija, kad bendruomenė tuo 
momentu kaip niekad gyvybinga ir veikli. Iš tiesų, kai sociali- 
nius jausmus sutrikdo sielvartas, jie būna stipresni nei papras- 
tai: niekuomet tiek nesilaikoma šeimos kaip tuomet, kai ji patiria 
išbandymus. O toks energijos perteklius kuo geriausiai panaiki- 
na visą tą pradinį suglumimą, ir mirties skleidžiamas šaltis išsi- 
sklaido. Grupė jaučia palengva grįžtant jėgas; atgyja viltys ir 
gyvenimo džiaugsmas. Gedulas baigiasi paties gedulo dėka. Ka- 
dangi sielos samprata atspindi bendruomenės dvasinę būseną, 
toji samprata turi keistis drauge su būsena. Liūdesio ir sielvarto 
metą siela buvo įsivaizduojama kaip bloga lemianti esybė, tik ir 
persekiojanti žmones. O gedului pasibaigus, kai Žmonės pasi- 

junta ramūs ir saugūs, reikia pripažinti, siela atgauna pirmykš- 
tes savybes ir susigrąžina pirmykščius švelnumo ir santarvės 
jausmus. Šitaip galima aiškinti labai skirtingą sielos suvokimą 
skirtingais jos egzistavimo momentais“. 

Gedulo ritualai ne tik apibrėžia tam tikras antraeiles sielai 
priskirtas savybes, jie sietini su mintimi, kad siela gali pergy- 
venti kūną. Žmogus, norėdamas suprasti tas praktikas, kurioms 
jis atsideda mirus giminaičiui, privalo patikėti, kad jos velioniui 
turi reikšmės. Kraujo liejimai, taip plačiai taikomi gedulo metu, 
yra pati tikriausia auka mirusiajam“. Vadinasi, kažkas miru- 
siojo lieka gyva, ir kadangi tai ne kūnas, neginčijamai gulintis 
be gyvybės ženklų ir yrantis, vadinasi, tai turi būti siela. Be abe- 
jo, neįmanoma tiksliai pasakyti, kokią svarbą šitie samprotavi- 
mai turėjo pomirtinio gyvenimo idėjos genezei. Bet labai įtikima, 
kad kulto įtaka čia tokia, kokia buvo kitur. Kai įsivaizduojama, 
jog ritualai skirti įasmenintoms būtybėms, tada juos lengviau 
pagrįsti: žmonės buvo skatinami išplėsti mitinių personažų įta- 
ką religinio gyvenimo sferai. Gedulo paskirtis tampa aiški: ritu- 
alai pratęsė sielos egzistavimą šiapus kapo. Štai naujas pavyz- 
dys, kaip ritualai veikia tikėjimus. 


"| 


Mirtis - ne vienintelis įvykis, sutrikdantis bendruomenės gyve- 
nimą. Žmonėms būna ir kitų progų liūdėti ir kamuotis, todėl 
galima numanyti, kad ir Australijos čiabuviai žino ir praktikuoja 


“ Gali kilti klausimas, kodėl būtinai kartojamos apeigos išreiškiant pa- 
lengvėjimą pasibaigus gedului. Ogi todėl, kad dažnai laidotuvės labai už- 
trunka; jas sudaro daugybė procedūrų, atliekamų ištisus mėnesius. Šitaip 
jos pratęsia ir palaiko tą dvasinį mirties sukeltą sąmvšį (plg. Hertz, La 
Reprėsentation collecbive de la mort, in Annėe Sociol., X, p. 48 ir toliau). Apskritai 
mirtis yra ženklus būklės pakitimas, kurio atgarsiai grupėje ilgai netyla. 
Neutralizuoti mirties padariniams prireikia laiko. 

* Grey'aus mMinėtuoju atveju pagal Busselio stebėjimus ritualas visai 
panašus į aukojimą: krauju šlakstomas mirusiojo kūnas (Grey, II, p. 330). 
Kitais atvejais vyksta tarsi barzdos aukojimas: gedulą išgyvenantys žmonės 


dalį nukirptos savo barzdos meta ant lavono (Ibid., p. 335). 


146 PAGRINDINĖS RITUALINĖS ELCSENOS 


kitus atgailos ritualus, ne tik gedulą. Tačiau iš stebėtojų pasako- 
jimų sužinome, jog tokių ritualų labai nedaug. 

Vienas tokių ritualų itin panašus į mūsų jau apžvelgtuosius. 
Prisiminkime, kaip aruntų gentyje kiekviena vietinė grupė pri- 
skiria ypatingai svarbias savybes savo čuringoms; tai kolektyvi- 
nis paladiumas, nuo kurio likimo priklauso paties kolektyvo liki- 
mas. Todėl kai priešams ar baltiesiems pasiseka pagrobti vieną 
tų religinių brangenybių, ši netektis laikoma visuotine negan- 
da. Ir tą nelaimę pažymi ritualas, turintis visas gedulo ypaty- 
bes: kūnai ištepami baltuoju moliu ir Žmonės dvi savaites nie- 
kur neina iš stovyklos, ištisai verkdami ir aamanuodami“. Tai 
dar vienas įrodymas, kad gedulas apibrėžiamas ne mirusiojo 
sielos samprata, o neįvardytomis priežastimis, grupės dvasine 
būsena. Štai ritualas, kuris savo struktūra nesiskiria nuo įprasto 
gedulo ir kuris vis dėlto nepriklauso nuo jokios bloga lemian- 
čios dvasios ar demono sampratos“. 

Kita aplinkybė, teikianti dingstį tokio pobūdžio apeigoms, — 
tai sielvartas, kurį bendruomenė patiria nuėmusi varganą der- 
lių. „Čiabuviai, gyvenantys Ero ežero apylinkėse, - pasakoja 
Eylmannas, - dar mėgina kaip nors išvengti bado ir griebiasi 
slaptų ritualų. Dauguma tame regione taikomų ritualinių prak- 
tikų gerokai skiriasi nuo tų, apie kurias kalbėta aukščiau: religi- 
nes ar gamtos jėgas stengiamasi paveikti ne simboliniais šokiais, 
ne mimetiniais judesiais ir ne švytinčiais papuošalais, o kančio- 
mis, kurias individai patys sau teikia. Šiaurinėse teritorijose sten- 
giamasi palenkti į savo pusę žmonėms nedraugiškas jėgas taip 
pat kamuojant save ilgais pasninkais, bemiegėmis naktimis, il- 
giausiai trunkančiais šokiais iki visiško išsekimo, visokiais fizi- 
niais skausmais“*?. Siekdami to tikslo, čiabuviai pasmerkia save 
kentėjimams, kurie taip išvargina, kad paskui dar ilgai jie negali 
eiti į medžioklę“. 

“ Nat. Tr., p. 135-136. 

“ Be abejo, manoma, jog visos čuringos susijusios su protėviais. Tačiau 
netekus čuringų gedima ne todėl, kad norima paguosti protėvių dvasias. 
Jau rašėme (p. 132), kad protėvio idėja įsiterpė į čuringos sampratą vėliau ir 
toli gražu nebuvo pirminė. 

* Op. cit., p. 207; plg. p. 116. 

*“ Eylmann, p. 208. 

Dažniausiai to griebiamasi kovojant su sausra. Dėl vandens 
stokos įsikeroja visuotinis skurdas. Tokiam blogiui stengiamasi 
užkirsti kelią žiauriomis priemonėmis. Viena ypač dažnų - dan- 
ties išrovimas. Kaitišai, pavyzdžiui, vienam asmeniui ištraukia 
kaplį (priekinį dantį) ir pakabina ant medžio*!. Djeriai lietaus 
idėją glaudžiai sieja su pjūviais iki kraujo krūtinės ląstos ir ran- 
kų srityje“. Ištikus smarkiai sausrai, susirenka tos pačios gen- 
ties didžioji taryba ir sušaukia visus savo narius. Tai rimtas gen- 
ties įvykis. Moterys išsiunčiamos į visas puses sukviesti žmo- 
nių į nustatytą vietą nurodytu laiku. Ir visi suėję tuojau ima 
dejuoti, kuo šaižiausiais balsais apraudoti varganą krašto pa- 
dėtį ir maldauja Mura mura (mitinius protėvius) suteikti jiems 
galią prišaukti liūtį*. Pasitaiko, beje, labai retai, kai lietūs per- 
nelyg pliaupia, tada rengiamos analogiškos apeigos lietums 
sustabdyti. Seniai čia pasiekia pasiutimo viršūnę“*: jie klykia 
taip klaikiai, kad minia jų klausydamasi pakraupsta““. 

Spenceris ir Gillenas aprašo intičiumos apeigas, kurios galė- 
tų turėti tą patį tikslą ir tą pačią prigimtį kaip ankstesniosios: 
fizinė kančia paskatina gyvūnų rūšį daugintis. Urabunų genty- 
je yra vienas klanas, kurio totemas - gyvačių rūšis, vadinama 
wadnungadni. Štai ką daro klano vadas, norėdamas išsaugoti šią 
gyvūnų rūšį. Pasipuošia ir suklumpa ant žemės išskėtęs rankas. 
Patarnautojas pirštais sugnybia jo dešinės rankos odą, ir klano 
vadas taip susidariusią odos raukšlę kiaurai persiduria smailu 
5 colių ilgumo kaulu. Tą patį padaro ir su kaire ranka. Manoma, 
kad toks savanoriškas susižalojimas duos geidžiamų rezulta- 
tų“. Djeriai panašų ritualą atlieka norėdami priversti laukines 
vištas dėti: kulto atlikėjai persibeda mašneles*“. Kitose palei Ero 
ežerą gyvenančiose gentyse persiduriamos ausys tikint, kad ši- 
taip galima sulaukti gero jamsų derliaus**. 


“ Ibid., p. 211. 

* Howitt, The Dieri, in J. A. I., XX (1891), p. 93. 

* Howitt, Nat. Tr., p. 394. 

* Howitt, Ibid., p. 396. 

* Communication de Gason, in J. A. I., XXIV (1895), p. 175. 
* North. Tr., p. 286. 

* Gason, The Dieyerie Tribe, in Curr, II, p. 68. 

* Gason, Ibid.; Eylmann, p. 208. 

Tačiau visiškas nederlius ar prastas derlius nėra vienintelė 
nelaimė, užgriūnanti gentį. Kolektyvinei egzistencijai gresia ir 
kitos daugmaž periodiškai užeinančios negandos. Pavyzdžiui, 
pietų pašvaistė. Kurnajai tiki, kad šią švytinčią ugnį danguje 
įdega didysis dievas Munganngaua; štai kodėl, kai tik ją pamato, 
jie siaubingai išsigąsta, kad tas gaisras nepersimestų į žemę ir 
jos nepražudytų. Tada stovykloje prasideda didžiulis sujudi- 
mas. Mojuojama išdžiūvusia lavono ranka, kuriai kurnajai pri- 
skiria įvairių stebuklingų savybių, ir šaukia: „Pasiimk jį atgal, 
neleisk mums sudegti!“ O tuo metu tarp senių vyksta pasikeiti- 
mas moterimis - išties didžiulio susijaudinimo ženklas“. Toks 
pat lytinis palaidumas pasireiškia vimbajų gentyje kaskart, kai 
neišvengiamai gresia nelaimės, ypač siaučiant epidemijoms“". 

Dėl šių idėjų įtakos tokie susižalojimai ar kraujavimai kartais 
vertinami kaip veiksmingas būdas gydyti ligonius. Djerių gen- 
tyje vaiką ištikus nelaimei jo artimieji tol daužo savo galvas laz- 
domis ar bumerangais, kol veidai pasrūva krauju. Tikima, kad 
tokia procedūra padeda vaikui numalšinti skausmą"!. Tokio pat 
rezultato tikimasi sulaukti iš papildomo ritualo**. Su aukščiau 
aprašytais faktais galima palyginti vieną ritualą, specialiai at- 
liekamą panaikinti ritualinės klaidos padariniams“. Žinoma, 
šiais abiem atvejais nebūna nei žaizdų, nei smūgių, nei jokių 
fizinių kančių; ir vis vien pats ritualas iš esmės nesiskiria nuo 
kitų: jo paskirtis visuomet yra nukreipti blogį ar panaikinti klai- 
dą nepaprasta ritualine prievole. 

Tokie yra, be gedulo, pavieniai atgailos ritualų atvejai, ku- 
riuos mums pavyko aptikti Australijoje. Teisybė, gali būti, kad 


“ Howitt, Nat. Tr., p. 277 ir 430. 

“ Ibid., p. 195. 

" Gason, The Dieyerie Tribe, in Curr, II, p. 69. Tas pat daroma atgailaujant 
už sukeltą juoką. Jei kuris asmuo dėl savo nerangumo ar kaip nors kitaip 
prajuokino apeigų atlikėjus, jis prašo vieno iš jų mušti jį per galvą, iki ims 
tekėti kraujas. Tada viskas grįžta į savo vėžes ir asmuo, iš kurio buvo pasi- 
tyčiota, vėl dalyvauja bendroje linksmybėje (Ibid., p. 70). 

* Eylmann, p. 212 ir 447. 

** Žr. aukščiau, p. 427. 

kai kurie išsprūdo iš tyrinėtojų dėmesio lauko ir liko nepastebė- 
ti. Tačiau atrastųjų iki šiol išties nedaug, ir iš to galima spręsti, 
jog jie kulte reikšmingos vietos neužima. Matome, kaip nepa- 
grįsta būtų beatodairiškai tvirtinti, kad primityviosios religijos 
atsiradusios iš liūdesio ir baimės, nes tokių ritualų, kurie iš- 
reikštų skausmą ir kančias, jose gana nedaug. Veikiausiai tai 
galima būtų paaiškinti tuo, kad jei Australijos aborigenai paly- 
ginti su labiau civilizuotomis tautomis gyvena skurdžiai, jie iš 
gyvenimo ir prašo visai nedaug ir tuo mažu visai pasitenkina. 
Kad gamta laikytųsi savo įprasto ritmo, kad reguliariai keistųsi 
metų laikai, kad įprastu metu imtų lyti - gausiai, bet ne per 
daug, - štai ir viskas, ko jie trokšta; o juk didžiųjų pokyčių kos- 
minėje tvarkoje visais laikais būna retai. Todėl galėjome įsidė- 
mėti, kad daugelis reguliarių atgailos ritualų, kurių pavyzdžius 
aukščiau aptarėme, buvo aptikti Vidurio Australijos gentyse, kur 
kraštas dažnai kenčia nuo sausros, atnešančios tikrą pragaištį. 
Ir keista, kad atgailos ritualai, specialiai skirti kaltei išpirkti, re- 
gis, bemaž visai išnykę. Tačiau aborigenas, kaip ir kiekvienas 
žmogus, neišvengia ritualinių klaidų, kurias privalu atpirkti; 
taigi darosi įdomu, ar tik šio klausimo nutylėjimas tekstuose ne- 
būtų aiškintinas stebėjimų stoka. 

Nors mums pavyko surinkti visai nedaug duomenų, jie pa- 
kankamai iškalbingi. 

Kai tyrinėjame atgailos ritualus toliau pažengusiose religijo- 
se, kur religinės jėgos individualizuotos, jie atrodo glaudžiai su- 
siję su antropomorfinėmis koncepcijomis. Tikintysis užsikrau- 
na nepriteklius ir apribojimus, pasiduoda kankinimams todėl, 
kad sušvelnintų kai kurių dievybių priešiškumą, nes tiki esąs jų 
valioje. Ir kad apmalštų jų neapykanta ir pyktis, jis paklūsta jų 
reikalavimams: muša pats save, kad jos nemuštų. Taigi, regis, 
šios praktikos atsirado tuomet, kai dievai ir dvasios pasidarė 
suvokiami kaip dvasiniai asmenys, kurie gali jausti tą patį, ką ir 
žmonės. Tai ir davė dingstį Robertsonui Smithui manyti, kad 
atgailos ar padėkos auka atsiradusi palyginti neseniai. Anotjo, 
tiems ritualams pradžioje ypač būdingas kraujo liejimas tebuvo 
paprasčiausias bendrystės aktas: žmogus nulieja kraujo ant au- 
kuro ir taip sustiprina ryšį su savo dievu. Ritualas bus įgijęs 

atpirkimo ir bausmės pobūdį tik tada, kai jo pirminė reikšmė 
buvo pamiršta ir atėjęs supratimas apie dievybes leido jam pri- 
siskirti visai kitą funkciją“. 

Tačiau atpirkimo, atgailos ritualai jau buvo aptikti Australi- 
jos čiabuvių bendruomenėse, todėl neįmanoma, kad jie būtų taip 
vėlai atsiradę. Beje, visi tie, kuriuos apžvelgėme, išskyrus vie- 
ną“, yra nepriklausomi nuo jokios antropomorfinės koncepci- 
jos: ten nėra nieko, kas liestų dievus ar dvasias. Susilaikymai ir 
kraujo liejimas neleidžia įsigalėti nederliui, badui ir išgydo li- 
gas tiesiogiai patys. Tarp ritualo ir laukiamų jo padarinių nejsi- 
terpia jokia dvasinė esybė. Mitiniai personažai pasirodė vėliau. 
Jau nusistovėjus ritualiniams mechanizmams, jų dėka ritualas 
tapo priimtinesnis protui, bet jie nėra ritualo gyvavimo sąlyga. 
Jis atsirado visai dėl kitų motyvų, ir jo veiksmingumas priskirti- 
nas visai kitoms priežastims. 

Ritualas pasitelkia kolektyvines galias ir tampa paveikus. Ko- 
lektyvui gresia nelaimė? Tuomet jis susirenka kaip ir gedulo apei- 
goms, ir, savaime suprantama, susirinkusią grupę apima neri- 
mas ir liūdesys. Susilieję tie jausmai dar labiau sustiprėja. Tai 
patvirtindama, grupė puola į egzaltaciją, susijaudina ir taip įsi- 
audrina, kad jos narių atliekami gestai pasidaro ypač siutulin- 
gi. Antai mirus giminaičiui kraupiai klykiama, šėlstama, pagau- 
na įkarštis mušti save ir kitus, iki kraujo susižaloti. Bet kai emo- 
cijos tokios gyvos ir karštos, nors ir sielvartingos, jose nėra nieko 
slogaus; priešingai, jos rodo susijaudinimą, įsismarkavimą, ku- 
ris mobilizuoja visas mūsų jėgas ir išorinės energijos antplūdį. 
Ir tegu tokią egzaltaciją išprovokavo liūdnas įvykis, vis vien ji 
reali ir per daug nesiskiria nuo tos, kurią sukėlė džiaugsminga 
šventė. Neretai ji pasireiškia net tais pačiais veiksmais: tas pats 
tikinčiųjų entuziazmas, tas pats polinkis į ištvirkavimą, o tai 
didelio nervinio jaudulio ženklas. Jau Robertsonas Smithas pa- 
stebėjo tą keistą liūdnų apeigų įtaką semitiniams kultams: „Sun- 
kiais laikais, - rašė jis, - kai Žmones užplūsdavo niūrios mintys, 
jie ieškodavo fizinio jaudulio religijoje, kaip nūnai griebiasi vyno. 


S The Religion of He Semites, lect. XI. 
“ Turimas galvoje djerių ritualas, per kurį, anot Gasono, maldaujama 
Mura murą sausros metu atsiųsti lietų. 

Paprastai semitai apeigas pradėdavo verksmais ir dejonėmis, — 
kaip apraudant Adonio netektį ar didžiosiose atgailos apeigose, 
kurios pastaruoju metu tampa vis dažnesnės, - ir netikėtai vis- 
kas apsiverčia aukštyn kojomis - gedulingose apeigose, kurio- 
mis visuomet prasideda iškilmės, staiga trūkte pratrūksta links- 
mumas ir džiugesys““?. Vienu žodžiu, nors religinių apeigų 
išeities taškas - koks nors nerimastingas ir liūdnas įvykis, vis 
vienjos išlaiko stimuliuojančią galią grupės ir individų emoci- 
nei būsenai. Vien todėl, kad jos kolektyvinės, stiprina vitalinę 
energiją. O kai žmogus jaučia savyje kunkuliuojantį gyvastin- 
gumą, - nesvarbu, ar tai pasireikštų nemaloniu susierzinimu, 
ar džiaugsmingu entuziazmu, - mintys apie mirtį jo jau neka- 
muoja, jis apsiramina, atgauna drąsą, ir, šališkai manant, vis- 
kas vyksta taip, lyg ritualas iš tikrųjų būtų atitolinęs tokią baimę 
kėlusį pavojų. Štai šitaip apeigose atliekamiems veiksmams - 
šauksmams, išlietam kraujui, žaizdoms, padarytoms sau ar ki- 
tam, - priskiriamos gydomosios ar prevencinės ypatybės, ir ka- 
dangi įvairiausi kankinimai neišvengiamai verčia kentėti, pati 
kančia imta laikyti priemone, užkertančia kelią blogiui ir gy- 
dančia ligas“. Vėliau, kai dauguma religinių jėgų įgavo dvasi- 
nių asmenų pavidalą, šių praktikų veiksmingumą pradėta aiš- 
kinti įsivaizduojant, kad jų tikslas - sušvelninti blogo dievo 
pyktį. Bet tokia samprata teišreiškia ritualą ir jo sukeltus jaus- 
mus, ji tėra ritualo aiškinimas, o ne jį sąlygojanti priežastis. 
Ritualo pažeidimas veikia taip pat. Jis irgi kolektyvui pavo- 
jingas: užgauna kolektyvo moralinę egzistenciją, nes užgauna 
jo tikėjimus. Jis sukelia pyktį, pasireiškiantį atvirai ir energin- 
gai, ir tas pyktis kompensuoja padarytą blogį. Atseit jei jį gyvai 
jaučia visi, vadinasi, padarytas nusižengimas yra išimtis ir ben- 
dras tikėjimas lieka nepažeistas. Moralinei grupės vienybei pa- 
vojaus nėra. O skausmas, sukeltas atgailos dėlei, tėra to visuoti- 
nio pykčio apraiška, materialus grupės vieningumo įrodymas. 


“ Op. cit, p. 262. 

*“ Galimas daiktas, kad čia bus prisidėjęs tikėjimas dvasiškai stiprinan- 
čiomis kančiomis (žr. aukščiau, p. 347). Kadangi skausmas pašventina žmo- 
gų, kadangi jis pakelia tikintįjį į aukštesnį religinį lygmenį, jis gali jį pakelti ir 
tada, kai jis kritęs Žemiau normalaus. 

Taigi jis iš tiesų pasižymi jam priskiriamu stiprinimo, gerinimo 
poveikiu. Apskritai įprastų kaltės išpirkimo ritualų vyraujantis 
jausmas niekuo nesiskiria nuo to jausmo, kuris būdingas atgai- 
los ritualams: tai lyg ir sudirgintas pyktis, pasireiškiantis obst- 
rukcijos aktais. Tarpais jis atlėgsta nenaudai to, kuris jį patiria, 
tarpais - išsilieja ant pašalinio žmogaus. Bet abiem atvejais psi- 
chinis mechanizmas iš esmės tas pats“. 


IV 


Vienas didžiausių Robertsono Smitho nuopelnų religijotyrai — 
sakralumo sampratos dviprasmiškumo atskleidimas. 

Religinės jėgos dvejopos. Vienos jų - geradariškos, fizinės ir 
dvasinės tvarkos sergėtojos, gyvenimo, sveikatos, visų Žmogaus 
taip trokštamų savybių dalytojos: tai toteminio prado atvejis. 
Toteminis pradas pasklidęs visur - mitinio protėvio giminėje, 
gyvūno globėjo rūšyje, visų rūšių ir visų lygmenų herojuose 
švietėjuose ir dievuose globėjuose. Ir nesvarbu, ar tos jėgos su- 
vokiamos kaip ryškūs asmenys, ar kaip neaiški energija, jos 
įsivaizduojamos vienu ar kitu pavidalu, turi tokią pat reikšmę 
ir vienodai veikia tikinčiųjų sąmonę: jos diegia pagarbą, sumi- 
šusią su meile ir dėkingumu. Daiktai ir asmenys, paprastai susi- 
ję sujomis, pasižymi tais pačiais jausmais ir ta pačia ypatybe: tie 
daiktai ir asmenys yra sakraliniai, šventi. Sakralinės ir vietos, 
skirtos kulto apeigoms, sakraliniai ir objektai, kurie tarnauja pe- 
riodiniams ritualams, Žyniai, asketai, atsiskyrėliai ir t. t. - visi 
šventi. Bet pasireiškia ir kitokios jėgos, piktos ir nešvarios, jos 
stumia į pakrikimą, neša mirtį ir ligas, skatina šventvagystes. 
Jos varo Žmogui baimę ir siaubą. Tai jėgos, kurias valdo ir kurio- 
mis naudojasi raganos, jėgos, kurios sklinda nuo lavonų, nuo 
menstruacijų kraujo, jėgos, kurios prasiveržia ir leidžia išnie- 
kinti šventenybes ir t. t. Mirusiųjų vėlės, įvairiausios piktosios 
dvasios reiškiasi personifikuotu pavidalu. 


“ Plg. su tuo, ką kalbėjome apie kaltės išpirkimą Dikišion du bravail social, 
3 ėd., p. 64 ir toliau. 

Kontrastas tarp šių dviejų jėgų ir esybių kategorijų be galo 
didelis, jį galima pavadinti pačiu griežčiausiu antagonizmu. Ge- 
rosios, išganingosios jėgos toli nuo savęs atstumia tas, kurios 
jas neigia ir joms prieštarauja. Todėl gerosios turi būti atskirtos 
nuo piktųjų; menkiausia jų sąveika vertinama kaip didžiausias 
šventenybės išniekinimas - profanacija. Tai aiškus skirtingų sak- 
ralinių daiktų draudimų tipas, apie kurį buvome užsiminę aukš- 
čiau“. Moterys, sergančios mėnesinėmis, ypač pirmąjį kartą, yra 
nešvarios. Todėl jos be jokių išlygų sekvestruojamos; vyrai nega- 
li su jomis turėti jokių santykių“. Bull-roarers, čuringos neturi 
liestis mirusiojo"!. Šventvagystė apskritai svetima tikinčiųjų ben- 
druomenei; ji neįmanoma kulto apeigose. Taigi bet koks religi- 
nis gyvenimas gravituoja tarp dviejų priešingų polių, tarp kurių 
yra tokia pati prieštara kaip tarp skaistumo ir suteptumo, tarp 
šventumo ir šventvagystės, tarp dieviškumo ir šėtoniškumo. 

Bet nors šios dvi religinio gyvenimo pusės viena kitai priešta- 
rauja, jos glaudžiai susijusios. Pirmiausia išlieka tokie pat san- 
tykiai su profaninėmis būtybėmis: šios privalo vengti bet kokių 
ryšių tiek su neskaisčiais dalykais, tiek ir su itin šventais. Pir- 
mieji ne mažiau draudžiami nei antrieji; jie lygiai taip pat „iš- 
imami iš apyvartos“. Tai reiškia, kad jie irgi yra sakraliniai. Be 
abejo, vieni ir kiti sukelia toli gražu ne vienodus jausmus: vieni — 
pagarbą, kiti - pasišlykštėjimą ir siaubą. Ir kad abiem atvejais 
nesiskirtų gestai, turi iš esmės nesiskirti ir jausmai. Ir tikrai reli- 
giniame garbinime esama ir siaubo, ypač kai jis labai uolus, o 
piktųjų jėgų sukeliamoje baimėje paprastai jaučiama ir savotiš- 
kos pagarbos. Ir kartais šių dviejų elgsenų skirtumas taip men- 
kai pastebimas, kad nelengva pasakyti, kokia dvasios būsena 
tarp tikinčiųjų vyrauja. Kai kuriose semitų tautose draudžiama 
valgyti kiaulieną, bet taip ir neaišku, ar tas draudimas galioja 


“ Žr. aukščiau, p. 334-335. 

"Spencer et Gillen, Nat. Tr., p. 460; NorHi. Tr., p. 601; Roth, North Ouven- 
slaud EHimograplų, Bulletin Nr. 5, p. 24. Nėra jokio reikalo tokiam žinomam 
faktui pagrįsti ieškoti platesnės informacijos. 

*: Vis dėlto Spenceris ir Gillenas mini atvejį, kai čuringa buvo uždėta ant 
numirėlio galvos (Nat. Tr., p. 156). Tačiau, anot jų, toks faktas vienintelis ir 
netipiškas (Ibid., p. 157), jį karštai neigia ir Strehlow (II, p. 79). 


4534 PAGRINDINĖS RITUALINĖS ELCGSENOS 


todėl, kad ši mėsa nešvari, ar kad kiauliena - sakralus daiktas“*. 
Tą patį galėtume pasakyti apie daugelį valgio draudimų. 

Be to, neretai atsitinka taip, kad neskaistus, nešvarus daly- 
kas ar bloga lemianti galia, patys iš esmės nepersikeisdami, o tik 
keičiantis išorinėms aplinkybėms, virsta šventenybe ar globėjo 
galia, ir atvirkščiai. Matėme, kaip mirusiojo siela, pradžioje bu- 
vusi baisingas pradas, gedului pasibaigus virsta dvasia globė- 
ja. Lygiai taip nutinka ir su pačiu lavonu: pirma kėlęs tik siaubą 
ir pasidygėjimą, vėliau jau traktuojamas kaip gerbtina relikvija: 
tokią transformaciją liudija dažnai Australijos čiabuvių prakti- 
kuojamas lavonų valgymas“*. Toteminis gyvūnas yra pati tik- 
riausia šventa esybė, bet tam, kuris nederamai vartoja jo mėsą, 
tampa mirties priežastimi. Apskritai imant, šventvagis yra pa- 
prasčiausias nepašvęstasis, kuris patyrė geradariškos religinės 
galios veikimą. Keisdama savo buveinę ji keičia esmę: užuot pa- 
šventinusi, išniekina“*. Kraujas iš moters lytinių organų, būda- 
mas akivaizdžiai nešvarus kaip ir menstruacijų kraujas, neretai 
vartojamas ligoms gydyti“*. Auka, nužudoma ir atnašaujama kal- 
tėms išpirkti, yra pritvinkusi nešvarumo, nes virš jos susikau- 
pusios nuodėmės ir jas reikia išpirkti. O kai ji jau negyva, jos 
kūnas ir kraujas naudojamas patiems tyriausiems tikslams“. 
Priešingai, nors bendrystė yra grynai religinė procedūra ir įprasta 
jos funkcija - pašventinti, kartais ji pasireiškia nelyginant švent- 
vagystė. Individai, kuriuos suvienija bendrystė, kai kada pri- 
versti vengti vienas kito lyg raupsuotieji: sakytum jie nešioja vie- 
nas kitam pavojingą užkratą - sakralinis ryšys juos jungia ir 
kartu skiria. Tokių bendrystės rūšių apstu Australijoje. Kaip vie- 


** Robertson Smith, Rel. of Semites, p. 153, plg. p. 1146, pastaba, pridėta 
Holiness, Unelenunės and Taboo. 

*“* Howitt, Nat. Tr., p. 4148-1450; Brough Smyth, I, p. 118, 120; Dawson, 
p. 67; Eyre, II, p. 257; Roth, Nortli Oueensland Ethu., Bull. Nr. 9, in Rec. of He 
Australian Museum, VI, Nr. 5, p. 367. 

"* Žr. aukščiau, p. 356-357. 

* Spencer et Gillen, Nat. Tr., p. 464; North. Tr., p. 599. 

“ Pavyzdžiui, hebrajai atpirkimo aukos krauju valydavo altorių (Kun 4, 
5 ir toliau); deginami kūnai ir degėsiai būdavo naudojami daryti apsivalv- 
mo vandeniui (Sk 19). 

ną tipiškiausių paminėsime pastebėtąjį narinjerų ir gretimose 
gentyse. Gimus kūdikiui, tėvai rūpestingai saugo jo bambagys- 
lę, nes manomajoje slypint kažką, susijusį su jo siela. Du indi- 
vidai, kurie pasikeičia taip išsaugotomis bambagyslėmis, yra 
siejami bendrystės jau vien dėl tokių mainų, nes jie tarytum 
pasikeičia savo sielomis. Tačiau kartu jiems nevalia prisiliesti 
prie kits kito, kalbėtis, net matytis. Visa vyksta taip, lyg jie būtų 
tapę vienas kitam baisybėmis"". 

Taigi švarus ir nešvarus nėra dvi atskiros rūšys, o du tos pa- 
čios rūšies variantai, būdingi visiems sakraliniams daiktams. 
Sakralumas gali būti laimingas ir pragaištingas, ir tarp šių dvie- 
jų priešingų formų ne tik nėra nutrūkęs ryšys, bet netgi tas pats 
objektas gali prarasti vieną pavidalą ir įgauti kitą nepakeisda- 
mas savo prigimties. Švarybė, tyrumas tampa nešvarybe, sutep- 
tumu, ir atvirkščiai. Sakralumo dviprasmiškumas ir aiškinamas 
tokių transmutacijų galimybe. 

Tačiau nors Robertsonas Smithas ir turėjo aiškią nuomonę 
apie tą dviprasmiškumą, deja, tikslaus aiškinimo nepateikė. Jis 
tenkinasi pasakydamas, kad visos religinės jėgos, neišskiriant 
nė vienos, yra aktyvios ir užkrečiamos ir būtų protinga jas ap- 
žvelgti laikantis pagarbaus atsargumo, nesvarbu, kur nukreip- 
tas jų veikimas. Jam atrodė, jog tokiu būdu galima atskleisti jų 
giminystės sąsajas, nepaisant skirtumų, kurie jas kitur suprieši- 
na. Bet tai ne klausimo sprendimas; reikia parodyti, kad blogio 
jėgos yra lygiai tokios pat aktyvios ir užkrečiamos kaip ir gėrio 
jėgos. Kitaip sakant, parodyti, kodėl jos taip pat religinės pri- 
gimties. Taigi ir vienoms, ir kitoms būdinga energija ir ekspan- 
syvumas trukdo suvokti, kaip, nepaisant jų sankirčio, gali vie- 
nos virsti kitomis arba apsikeisti funkcijomis, kaip švarus gali 
sutepti, o nešvarus kartais gali pašventinti“. 


“ Taplin, The Narrinyvri Tribe, p. 32-34. Kai du apsimainę bambagyslė- 
mis individai priklauso skirtingoms gentims, jie paskiriami tarpgentinės pre- 
kybos agentais. Šiuo atveju bambagyslėmis keičiamasi netrukus po jų gimi- 
mo tarpininkaujant tėvams. 

“* Pažymėtina, kad Smithas nepripažįsta tokių apsikeitimų ir transfor- 
macijų. Anot jo, jei atpirkimo auka skirta nuskaistinti, ištvrinti, tai tik todėl, 


kad joje pačioje nėra nieko nešvaraus. Paprastai tariant, tai šventenybė, 

Anksčiau mūsų pasiūlytas atgailos ritualų aiškinimas gali 
padėti atsakyti ir į šį dvigubą klausimą. 

Matėme, kad blogio jėgos yra tų ritualų padarinys ir jas sim- 
bolizuoja. Kai bendruomenė atsiduria tokiose aplinkybėse, ku- 
rios jai kelia liūdesį, baimę ar pyktį, ji verčia savo narius išreikšti 
tą liūdesį, baimę ar pyktį atitinkamais simboliniais veiksmais. Ji 
priverčia juos verkti, dejuoti, žaloti save arba kitą, ir tai daryti jos 
nariai sutinka laikydami savo priederme; juk šie kolektyviniai 
veiksmai ir jų patvirtinama ir stiprinama bendrystė grupei grą- 
žina energiją, kurią užgriuvusios negandos grasino atimti, ir ji 
vėl atsigauna. Žmogus iš savo patirties žino, jog bloga lemian- 
čių esybių - prigimtinių ar laikinų - priešiškumą tegalima įveikti 
kančiomis. Taigi tos esybės - kolektyvinės konkretizuotos būse- 
nos; jos yra pati bendruomenė, suvokiama vienu iš jos pavidalų. 
Kita vertus, žinome, kad gėrio jėgos susiformavusios tuo pačiu 
būduj;jos irgi yra kolektyvinio gyvenimo išdava ir jį išreiškia; jos 
irgi atspindi bendruomenę, tik visai skirtingu jos elgsenos mo- 
mentu, būtent tada, kai ji tvirtai įsivyrauja ir ryžtingai siekia 
įgyvendinti savo geidžiamus tikslus. Kadangi abiejų rūšių jėgos 
turi bendrą prigimtį, visai nenuostabu, kad, veikiančios priešin- 
gomis kryptimis, jos yra tos pačios kilmės, tokios pat aktyvios ir 
užkrečiamos, vadinasi, draudžiamos ir sakralinės. Nesunku su- 
prasti, kokiu būdu vienos jų virsta kitomis. Kadangi jos atspindi 
emocinę grupės būseną, užtenka šiai būsenai pakisti, ir tučtuo- 
jau pakinta tųjėgų esmė. Gedulas baigiasi, ir bendruomenė junta, 


turinti per bendrystę, susijungimą atkurti giminystės ryšius, jungusius ti- 
kintįjį su jo dievu, kai ritualų neatlikimas ar prastas atlikimas juos pažeidė 
ar nutraukė. Šiai procedūrai būdavo parenkama ypač šventas gyvūnas, ta- 
da bendrystė bus paveikesnė ir geriau užlygins padarytos klaidos padari- 
nius. Sakralinis gyvūnas imtas laikyti nešvariu tik tuomet, kai nustota su- 
vokti ritualo prasmę (Op. cit., p. 347 ir toliau). Tačiau neleistina, kad tie 
tikėjimai ir praktikos, tokios pat universalios kaip tos, kurias laikome esmi- 
nėmis atgailos aukoje, tebūtų paprasčiausia aiškinimo klaidos išdava. Iš 
tikrųjų niekas nedvejoja, kad atgailos aukoje slypi nuodėmės purvas. Beje, 
įsitikinome, kad tas švaraus virtimas nešvariu, neskaisčiu, suteptu, ir at- 
virkščiai, nešvaraus virtimas švariu, tyru pasitaiko žemesnio, nei mes pažįs- 
tame, civilizacijos lygmens bendruomenėse. 

jog gedulas jai suteikė ramybę. Ji atgauna pasitikėjimą, o indivi- 
dams po sunkios prievartos palengvėja, jie vėl laisvai jaučiasi ir 
yra įsitikinę, jog mirusiojo siela atsisakė priešiškų jausmų ir ta- 
po geranore globėja. Lygiai taip pat galima paaiškinti ir kitus 
mūsų minėtus transmutacijų pavyzdžius. Kaip parodėme, daik- 
tui sakralumą suteikia kolektyvinis jausmas, ir toks yra kolek- 
tyvo tikslas. Jei sakralumas, pažeisdamas jį izoliuojančius drau- 
dimus, sąveikauja su profaniniu asmeniu, tas pat jausmas už- 
krečiamai persiduoda ir tam asmeniui, palikdamas jam ypa- 
tingą pėdsaką. Tik kai taip atsitinka, jausmas jau visai kitoks, 
nei buvo pradžioje. Įžeistas ir sudirgintas profanacijos, kurią 
sukėlė toks perdėtas ir priešingas prigimčiai išplitimas, jis vir- 
to agresyviu, linkusiu į prievartą ir griovimą. Todėl ir to jausmo 
apsėstas subjektas atrodo lyg užvaldytas piktos nežabotos ga- 
lios, kelia grėsmę viskam, prie ko ji priartėja, taigi sukelia tik 
pasišly kštėjimą, darosi atstumiantis; jis tarsi pažymėtas yda, ne- 
garbės dėme. Tačiau tos dėmės atsiradimo priežasčių reikia ieš- 
koti toje pačioje psichinėje būsenoje, kurioje kitomis aplinkybė- 
mis jį šventintų ir garbintų kaip šventąjį. Šitaip sukeltas pyktis, 
numalšinamas atgailos ritualo, nurimsta ir atlėgsta; įžeistas jaus- 
mas taip pat atslūgsta ir vėl tampa toks, koks buvo. Vėl veikia 
taip, kaip veikė pradžioje; užuot tepęs, šventina. Kadangijis ir 
toliau veikia objektą užkrečiamai, šis yra su juo susijęs ir jau 
nebegali grįžti į profaniškumą ir religinį indiferentiškumą. Pasi- 
keitusi tik jį užvaldžiusios religinės jėgos prasmė: iš netyros ji 
virsta tyra ir tampa netgi apvalymo priemone. 

Baigdami dar kartą prisiminsime, kad du religinio gyvenimo 
poliai atitinka dvi priešingas būsenas, kurias pereina visas so- 
cialinis gyvenimas. Tarp palaimingo ir pragaištingo sakralumo 
yra toks pat kontrastas kaip tarp pakilios ir prislėgtos kolektyvi- 
nės būsenos. Kadangi ir viena, ir kita yra kolektyvinio pobū- 
džio, tai ir vieną, ir kitą simbolizuojančias mitologines konstruk- 
cijas sieja artima prigimtinė giminystė. Bendrai išgyventi jaus- 
mai svyruoja nuo begalinio susikrimtimo iki begalinio džiaugs- 
mo, nuo sielvartingo susijaudinimo iki ekstaziško entuziazmo; 
tačiau visais atvejais jaučiamas pažiūrų bendrumas ir savitar- 
pio paguoda, kurią tas bendrumas teikia. Esminis procesas vi- 
suomet toks pat, skiriasi tik aplinkybės. Vadinasi, sakralines 

esybes ir sakralinius daiktus vienija ir drauge skiria paties so- 
cialinio gyvenimo vienybė ir skirtybė. 

Beje, toks dviprasmiškumas būdingas ne tik sakralumo sam- 
pratai; panašią ypatybę randame ir visuose mūsų apžvelgtuo- 
se ritualuose. Labai svarbu buvo juos išskirti; juos supainioti 
reikštų nepripažinti daugumos religinio gyvenimo aspektų. Kita 
vertus, nors ir kokie jie būtų skirtingi, jų tarpusavio ryšys lieka 
nepažeistas. Priešingai, jie sluoksniuojasi ir gali vienas kitą 
pakeisti. Jau minėjome, kad aukojimo ir bendrystės ritualai, mi- 
metiniai ir memorialiniai ritualai neretai atlieka tas pačias funk- 
cijas. Galima būtų manyti, kad bent jau negatyvusis kultas ryš- 
kiau skiriasi nuo pozityviojo, tačiau matėme, kad iš negatyviojo 
kulto galime sulaukti pozityvių padarinių, tapačių pozityviojo 
kulto lūkesčiams. Pasninkai, susilaikymai, savęs žalojimas duo- 
da tokių pat rezultatų kaip ir bendrystės ritualai, aukos, atmini- 
mo apeigos. Ir atvirkščiai, padėkos, atgailos aukose jaučiama 
netekties ir atsižadėjimo niuansų. Asketinius ir atgailos ritua- 
lus sieja dar akivaizdesnis ryšys: ir vienus, ir kitus įprasmina 
kančios, patirtos ar suteiktos kitam, ir iš abiejų laukiama to pa- 
ties paveikumo. Todėl praktikos, kaip ir tikėjimai, į atskiras rū- 
šis neskirstomi. Kad ir kokios kompleksinės būtų išorinės religi- 
nio gyvenimo apraiškos, iš esmės tas gyvenimas yra vienis ir 
paprastybė. Jis visur kur atitinka tą patį poreikį ir kyla iš tos 
pačios dvasinės būsenos. Nesvarbu kokios būtų religinio gyve- 
nimo formos, jo tikslas - pakylėti žmogų aukščiau jo paties ir 
suteikti galimybę gyventi tauresnį gyvenimą nei tas, kurį jis gy- 
vena paklusdamas savo spontaniškiems norams; tikėjimai tą gy- 
venimą išreiškia vaizdinių kalba; ritualai jį organizuoja ir tvar- 
kojo funkcionavimą. 

Šio darbo pradžioje iškėlėme mintį, kad religijoje, kurią užsibrė- 
žėme tyrinėti, slypi patys esmiškiausi religinio gyvenimo ele- 
mentai. Dabar šį teiginį galima patikrinti. Nors mūsų tyrinėta 
sistema be galo paprasta, joje radome visas svarbiausias idėjas 
ir pagrindines ritualines elgsenas, sudarančias net toliausiai pa- 
žengusių religijų pamatą. Sakralinių ir profaninių dalykų iš- 
skyrimas, sielos, dvasios, mitinio asmens, tautinės ir net tarp- 
tautinės dievybės samprata, negatyvusis kultas ir ryškiausia jo 
forma - asketinės praktikos, aukojimo ir bendrystės ritualai, imi- 
taciniai, atgailos, memorialiniai ritualai - čia yra visa, kas reli- 
gijoje esmiškiausia. Taigi galime viltis, kad mūsų gauti tyrimų 
rezultatai būdingi ne tik totemizmui, kad jie gali padėti mums 
suprasti, kas yra religija apskritai. 

Nesutiksime, kad viena religija, nepaisant jos paplitimo plo- 
to, sudaro per menką pagrindą tokiai išvadai. Be abejo, platesni 
aiškinimai visuomet teorijai teikia daugiau patikimumo. Bet ne 
mažiau tikra ir tai, kad kai dėsnis įrodomas gerai pagrįsta patir- 
timi, šis įrodymas įgauna visuotinį pobūdį. Jei mokslininkui vie- 
ninteliu atveju pavyko perprasti gyvybės paslaptį ir tas atvejis 
yra atradimas, kad pati paprasčiausia gyvybės forma - protop- 
lazminė esybė, toji nustatyta tiesa taikoma visai gyvijai, net la- 
biausiai išsivysčiusiai. Taigi jei mūsų tirtose paprasčiausiose 
bendruomenėse mums išties pavyko užčiuopti keletą tokių ele- 
mentų, iš kurių suformuotos esmingiausios religinės sąvokos, 
tuomet nėra nė menkiausio pagrindo netaikyti svarbiausių mū- 
sų tyrimų rezultatų kitoms religijoms. Iš tiesų visai nesuvokia- 
ma, kad priklausomai nuo aplinkybių vienodą padarinį sukelia 
ir viena, ir kita priežastis, nebent iš esmės jos abi sudarytų vie- 
ną. Ta pati mintis negali išreikšti ir vienos, ir kitos realybės, ne- 
bent pasirodytų, jog tas dvejopumas yra tariamas. Jei kai kuriose 
tautose sakralumo, sielos, dievų idėjos paaiškinamos sociolo- 
giškai, žvelgiant moksliniu požiūriu galima pripažinti, kad tas 
pats aiškinimas tinka ir visoms kitoms tautoms, kuriose tos pa- 
čios idėjos pasižymi tomis pačiomis esminėmis ypatybėmis. Taigi 
galima daryti prielaidą, kad nesuklydome, nes kai kurios išvados 


460 ISVADOS 


gali pagrįstai būti apibendrintos. Atėjo metas jas išryškinti. To- 
kios išvados, tvirtai pagrįstos tyrimais, kelia mažiau abejonių 
nei skuboti apibendrinimai, kada, mėginant vienu gaistu įsi- 
smelkti į religijos esmę ir nesiremiant jokios konkrečios religijos 
analize, smarkiai rizikuojama pasimesti tuštymėje. 


Neretai teoretikai, sumanę išreikšti religiją racionaliais termi- 
nais, pirmiausia joje įžvelgė idėjų sistemą, atitinkančią apibrėž- 
tą objektą. Šis objektas buvo suvokiamas įvairiai: gamta, begaly- 
bė, nepažinumas, idealas ir t. t., bet ta įvairovė mažai tereiškia. 
Visais atvejais tai - vaizdiniai, tikėjimai, laikomi esminiu religi- 
jos elementu. O šiuo atžvilgiu patys ritualai tėra išorinė, eventu- 
ali medžiaginė išraiška tų vidinių būsenų, kurios vienintelės 
esą turinčios realią vertę. Ši samprata tiek paplitusi, kad disku- 
sijos religijos tema dažniausiai sukasi apie klausimą, ar religija 
sutaikoma, ar nesutaikoma su mokslu, kitaip tariant, ar šalia 
mokslinio mąstymo lieka vietos kitai specifinei mąstymo formai — 
religiniam mąstymui. 

Tačiau tikintieji - Žmonės, gyvenantys religinį gyvenimą, su- 
pranta jį tiesiogiai ir nesutinka priimti požiūrio, prasilenkian- 
čio su jų kasdieniu patyrimu. Išties jie jaučia, kad tikroji religijos 
funkcija nėra mokyti mus mąstyti, praturtinti mūsų pažinimą, 
papildyti mums mokslo pateiktą pasaulio vaizdą kitos prigim- 
ties ir kito pobūdžio vaizdiniais, jos funkcija - išmokyti mus 
veikti, padėti gyventi. Tikintysis, kuris susivienijo su savo die- 
vu, nėra vien tik tas Žmogus, kuris įžvelgia naujas tiesas, nepa- 
švęstajam nežinomas; tai žmogus, kuris daugiau gali. Jis turi 
daugiau vidinės jėgos pakelti gyvenimo sunkumus ir juos nuga- 
lėti. Jis tarytum pakyla aukščiau žmogiškų kasdienybės vargų, 
nes pakyla aukščiau savo žmogiškosios paskirties; jis mano esąs 
išgelbėtas nuo pikto, kaip jis tą piktą supranta. Bet kurio tikėji- 
mo pirmasis priesakas skelbia, kad tik tikėjimas atneš išsigelbė- 
jimą. Sunku suprasti, kaip tokia paprasta idėja galėtų turėti tokį 
paveikumą. Iš tikrųjų idėja tėra mūsų pačių dalis; kaip ji galėtų 
mums suteikti galių, aukštesnių nei mūsų prigimtinės? Kad ir 

kokia kupina emocinių vertybių, ji negalėtų nieko daugiau pri- 
durti mūsų prigimtiniam vitališkumui, nes mumyse glūdinčias 
emocines jėgas ji gali tik sužadinti - nei sukurti, nei pagausinti 
jų neįstengia. Įsivaizduoti objektą, kuris vertas būti mylimas ir 
trokštamas, dar nereiškia jaustis stipresniam; dar reikia, kad šis 
objektas skleistų energiją, pranašesnę už tą, kuri glūdi mumyse, 
maža to, reikia rasti būdą, kad ji įsiskverbtų į mūsų vidų ir įsilie- 
tų į mūsų vidinį gyvenimą. Ir tam negana ją suvokti, būtina per- 
sikelti į jos veikimo sferą, iš kurios galėtume geriau pajusti jos 
įtaką; vienu žodžiu, mums reikia veikti ir kartoti būtinus veiks- 
mus kaskart, kai prireiks atnaujinti jos paveikumą. Iš čia matyti, 
kokia svarbi ši reguliariai kartojamų kultą sudarančių veiksmų 
visuma. Išties kiekvienas, praktikuojantis religiją, puikiai žino, 
kad religinės apeigos sukelia džiaugsmo, vidinės ramybės, gied- 
ros, dvasios pakilimo įspūdį, kuris tikinčiajam ir yra realus jo 
tikėjimo įrodymas. Religinės apeigos nėra vien sistema ženklų, 
kuriais tikėjimas pasireiškia išorėje, tai priemonės, kuriomis ti- 
kėjimas kuriasi ir periodiškai atsikuria. Ir nesvarbu, kaip jos reikš- 
tųsi — fiziniais veiksmais ar mentaliniais procesais, - jos visais 
atžvilgiais yra paveikios. 

Visas mūsų tyrimas remiasi postulatu, kad tas tikinčiuosius 
vienijantis jausmas visais laikais negali būti grynai iliuzinis. 
Lygiai kaip neseniai apsireiškęs religijos apologetas', mes irgi 
pripažįstame, kad religiniai tikėjimai remiasi ypatingu patyri- 
mu, kurio akivaizdi vertė tam tikra prasme nėra žemesnė už 
mokslinių tyrimų vertę, tik kitokia. Mes taip pat manome, kad 
„medį pažinsi iš jo vaisių“ ir kadjo derlingumas yra geriausias 
įrodymas, kiek vertingos jo šaknys. Bet tai, kad egzistuoja, taip 
sakant, „religinis patyrimas“ ir kad jis tam tikru būdu yra pa- 
grįstas, - beje, ar apskritai atsirastų patyrimas, kuris nebūtų pa- 
grįstas? — dar nieku gyvu nereiškia, kad jį grindžianti tikrovė 
objektyviai atitinka tikinčiųjų sampratą apie ją. Vien to fakto, jog 
amžių būvyje be galo keitėsi tikrovės suvokimo būdai, visai pa- 
kanka įrodyti, kad nė viena iš tų koncepcijų jos adekvačiai neat- 
spindi. Jei mokslininkas laiko aksioma, kad žmogaus šilumos, 


'! William James, The Varieties of Religious Experience. 
? James, Op. cif. (pranc. vert. p. 19). 

šviesos jutimai atitinka kurią nors objektyvią priežastį, jis ne- 
daro išvados, kad ta priežastis yra lygiai tokia, kokią suvokia 
juslės. Todėl jei įspūdžiai, kuriuos tikintieji patiria, ir nėra ne- 
realūs, vis vien jie nepriklauso išskirtinei intuicijai; nėra jokio 
pagrindo manyti, kad jie mus geriau informuoja apie jų objekto 
kilmę nei įprastas kūnų prigimties ir jų ypatybių suvokimas. 
Norint atskleisti to objekto esmę, reikia atlikti operaciją, analo- 
gišką tai, kuri mokslinę konceptualią pasaulio sampratą pa- 
keitė jutimine. 

Kaip tik tai mes pabandėme padaryti ir pamatėme, kad toji 
tikrovė, kurią mitologija vaizdavo su tokia pavidalų įvairove, 
bet kuri yra sui generis jutimų, suformavusių religinį patyrimą, 
objektyvi, universali ir amžina priežastis, taigi toji tikrovė - vi- 
suomenė. Mes parodėme, kokias ji ugdo dvasios jėgas ir kaip 
žadina paramos, saugumo, globos jausmą, kurį tikintysis sieja 
su savo kultu. Tai jinai iškelia tikintįjį aukščiau savęs, tai jinai jį 
kuria. Nes Žmogų kuria toji intelektualinių vertybių visuma, ku- 
ri sudaro civilizaciją, o civilizacija - visuomenės kūrinys. Taip 
aiškinamas vyraujantis kulto vaidmuo be išimties visose reli- 
gijose. O visuomenės įtaka jaučiama tik tuomet, kai ji veikia, o 
veikli ji tada, kai ją sudarantys individai susirenka į vieną vie- 
tą ir veikia išvien. Ji suvokia save per bendrą veikmę ir darosi 
reikšminga; pirmučiausia ji - aktyvus bendradarbiavimas. Net 
kolektyvinės idėjos ir jausmai pasireiškia tikjuos simbolizuo- 
jančiais išoriniais veiksmais, - tai mes išdėstėme aukščiau“. 
Taigi religiniame gyvenime vyrauja veiksmas jau vien todėl, 
kad jo šaltinis - visuomenė. 

Prie visų šiai koncepcijai pagrįsti pateiktų argumentų galime 
pridurti dar vieną, išplaukiantį iš viso šito darbo. Jame išdėstė- 
me, kad pagrindinės mąstymo kategorijos, vadinasi, ir mokslas 
kildinamas iš religijos. Kaip matėme, ir magijos, ir įvairių tech- 
nikų šaknys taip pat slypi religijoje. Kita vertus, jau seniai žino- 
ma, kad iki tam tikro sąlygiškai pažengusio į priekį evoliucijos 
momento moralės ir teisės normos nuo ritualinių nurodymų ne- 
siskyrė. Taigi galima daryti išvadą, kad beveik visos didžiosios 


* Zr. aukščiau, p. 256 ir toliau. 

socialinės institucijos kilusios iš religijos*. O kad esmingiausios 
kolektyvinio gyvenimo apraiškos nevirstų tik religinio gyveni- 
mo apraiškų įvairove, religinis gyvenimas turbūt turėtų tapti svar- 
bia visuotinio kolektyvinio gyvenimo forma ir tarsi miniatiūrinė 
jo išraiška. Jei religija sukūrė visa, kas visuomenėje esmiškiau- 
sia, tuomet visuomenės idėja yra religijos siela. 

Taigi religinės jėgos - Žmogaus jėgos, dvasinės jėgos. Kadan- 
gi kolektyviniai jausmai suvokiami tik sąveikoje su išoriniais 
objektais, religinės jėgos negalėjo susikurti savaime, joms teko 
kai kurias ypatybes pasiskolinti iš daiktų: šitaip jos įgijo tam 
tikrą fizinę prigimtį; šiuo pagrindu jos susimaišo su materia- 
laus pasaulio gyvenimu, ir buvo manoma, kad būtent jomis gali- 
ma paaiškinti to gyvenimo reiškinius. Bet kai jos vertinamos tik 
šiuo atžvilgiu ir įsivaizduojant tik šią paskirtį, teįžvelgiama vien 
tai, kas yra jų paviršiuje. Iš tikrųjų religines jėgas sudarantys 
esminiai elementai pasiskolinti būtent iš sąmonės. Paprastai ma- 
noma, kad jos įgyja žmogišką savybę tik tada, kai suvokiamos 
žmogišku pavidalu“, bet netgi pačios beasmeniškiausios ir la- 
biausiai bevardės jėgos tėra konkretizuoti jausmai. 

Tik šitokiu aspektu traktuojant religijas įmanoma įžvelgti jų 
tikrąją reikšmę. Savo išoriniais požymiais ritualai dažnai pri- 
mena grynas manipuliacijas, kaip antai: aukojimai, apsiplovi- 
mai, ritualinis valgymas. Pašventinant kurį daiktą, jis prijun- 
giamas prie religinės energijos šaltinio, lygiai kaip šiandien šil- 
dant ar įelektrinant kūną jis prijungiamas prie šilumos ar elektros 
šaltinio: ir vienu, ir kitu atveju atliekami veiksmai iš esmės nesi- 
skiria. Taip suprantama religinė technika atrodo esanti tam 
tikra mistinė mechanika. Bet tokie materialūs veiksmai tėra 


* Vienintelė socialinės veiklos forma dar nėra aiškiai siejama su religija: 
tai ekonominė veikla. Tačiau iš magijos kilusios technikos yra netiesiogiai 
religinės prigimties. Be to, ekonominė vertė - galios, veiksmingumo atmaina, 
o mes žinome, kad galios idėja kilusi iš religijos. Turtingumas lygintinas su 
mana, nes turtingas tas, kas turi jos. Galima numatyti, kad ekonominės ir 
religinės vertės idėjos negali nesąveikauti. Bet šių sąsajų prigimtis dar nety- 
rinėta. 

* Štai kodėl Frazeris ir net Preussas beasmenes religines jėgas iškelia už 


religijos ribų ar palieka šalia jų, siedami jas šu magija. 

išorinis apvalkalas, slepiantis mentalines operacijas. Galų gale 
mes nekalbame apie kokią nors fizinę prievartą, taikomą akloms 
ir, beje, nerealioms jėgoms, nes turime galvoje prisilietimą prie 
žmogaus sąmonės, jos tonizavimą, jos valdymą. Neretai sako- 
ma, kad žemiausio lygmens religijos yra materialistinės. Pasa- 
kymas nėra tikslus. Visos religijos, net pačios barbariškiausios, 
tam tikra prasme yra dvasinės, nes jose veikiančios jėgos pir- 
miausia yra dvasinės, be to, jų esminė funkcija - veikti dvasinį 
gyvenimą. Taigi visa, kas buvo padaryta religijos vardu, nenuė- 
jo perniek: juk jos vaisius neabejotinai surinko Žmonių visuome- 
nė - Žmonija. 


Kokia gi ta tikroji visuomenė, iš kurios susiformuoja religinio 
gyvenimo substratas? Ar tai ta realioji visuomenė, egzistuojanti 
ir funkcionuojanti priešais mus su savo moraline, juridine orga- 
nizacija, kurią istorijos būvyje ji taip sunkiai kūrė? Joje tiek daug 
ydų ir netobulumo. Šalia gėrio čia tarpsta blogis, taip dažnai 
viešpatauja neteisybė, kas akimirką tiesą čia suteršia melas. Kaip 
galėtų tokioje atžarioje terpėje atsirasti esybė, įkvepianti meilės 
jausmą, karštą entuziazmą, pasiaukojimo dvasią, visų religijų 
taip prašomus iš savo tikinčiųjų? Tos tobulos esybės, kitaip ta- 
riant, dievai, negali savo savybėms peno semtis iš tokios skur- 
džios, neretai niekingos realybės. 

O gal, priešingai, turima galvoje tobula visuomenė, kur trium- 
fuoja teisingumas ir tiesa, kur nėra vietos jokiam blogiui? Nie- 
kas negalėtų užginčyti, kad ji kuo glaudžiausiai susijusi su reli- 
giniujausmu, nes tokią visuomenę ir stengiasi sukurti religijos. 
Tiktai tokia visuomenė nėra empirinis, apibrėžtas ir galimas ste- 
bėti duomuo, tai - chimera, tai - svajonė, užliūliuojanti žmonių 
vargus, O tikrovėje niekuomet nepatirta. Tai paprasta idėja, kuri 
iškyla sąmonėje ir daugiau ar mažiau miglotai išreiškia gėrio, 
grožio, idealo siekius. Ir tie siekiai, įleidę mumyse šaknis, kyla iš 
pačios mūsų esybės gelmių; taigi visa tai glūdi tik mumyse pa- 
čiuose. Beje, tie siekiai jau patys savaime yra religiniai; ideali 
visuomenė religiją pripažįsta, tik paaiškinti jos negali". 


* Boutroux, Science et religion, p. 206-207. 

Tačiau į religiją žvelgti vien idealistiniu požiūriu reikštų ne- 
pagrįstai suprastinti problemą; religija savotiškai realistinė. Su- 
dievinta buvo ir fizinis ar dvasinis bjaurumas, ir ydos, ir blogy- 
bės. Juk žinomi vagių globėjai, klastos dievai, gašlumo ir karo, 
ligų ir mirties dievai. Nors krikščionybė dievybės sampratą la- 
bai iškelia, ji negali savo mitologijoje nepalikti vietos blogio dva- 
siai. Šėtonas - esminė krikščioniškos sistemos dalis, ir nors jis 
yra netyra, nešvari esybė, bet ne profaninė. Antidievas taip pat 
yra dievas, tiesa, žemesnis ir priklausomas, tačiau apdovanotas 
plačiomis galiomis; jis netgi būna ritualų, bent jau negatyviųjų, 
objektas. Religija ne tik neignoruoja realios visuomenės ir jos 
neabstrahuoja, ji iš tikrųjų yra visuomenės paveikslas; religija 
atspindi visas jos puses, net pačias vulgariausias ir šlykščiau- 
sias. Religijoje rasime visus realybės bruožus, ir jei religiniame 
pasaulyje gėris dažniausiai nugali blogį, gyvenimas - mirtį, o 
šviesos jėgos nugali tamsos jėgas, tai tik todėl, kad ne kitaip 
būna ir tikrovėje. Juk jei toks priešingų jėgų santykis apsivers- 
tų, gyvenimas taptų neįmanomas. O iš tikrųjų jis išlieka ir dar 
tobulėja. 

Tačiau pro mitologiją ir teologiją prasišviečianti realybė atro- 
do gerokai sutaurinta, transformuota, idealizuota. Šiuo atžvil- 
giu pačios seniausios ir primityviausios religijos nesiskiria nuo 
naujausių ir rafinuočiausių. Pavyzdžiui, matėme, kaip aruntai 
savo pradžių pradžia laiko mitinę bendruomenę, kurios organi- 
zacija tiksliai pakartoja tą, kuri egzistuoja iki šiolei; ją sudaro tie 
patys klanai ir tos pačios fratrijos, ji paklūsta toms pačioms san- 
tuokos taisyklėms, ji praktikuoja tuos pačius ritualus. Bet ją su- 
darantieji asmenys yra idealios būtybės, apdovanotos galiomis 
ir dorybėmis, kurios neprieinamos eiliniams mirtingiesiems. Jos 
ne tik aukštesnės, bet ir visai skirtingos kilmės, jų prigimtis susi- 
jusi su dvasių ir kartu su Žmonių pasauliu. Blogio jėgos čia pa- 
tiria analogišką metamorfozę: pats blogis yra tarsi sutaurintas ir 
idealizuotas. Iš kur atsiranda ši idealizacija? 

Atsakydami į šį klausimą prisiminkime, kad žmogui įgimta 
pasaulį idealizuoti, tai yra tikrovę pakeisti kitu, išgalvotu pa- 
sauliu. Bet tai ta pati problema, tik išreikšta kitais žodžiais; spren- 
dimas taip nė kiek ir nepasistūmėjęs. Ši sisteminė idealizacija — 
pagrindinė religijų ypatybė. Jas aiškinti įgimta idealizavimo galia 

būtų tolygu kaip vieną žodį pakeisti kitu, pirmojo atitikmeniu; 
tai būtų tarsi tvirtinti, kad religiją sukūrė žmogus, nes jis yra 
religinės prigimties. Bet gyvūnas tepažįsta vienintelį pasaulį - 
tą, kurį jis suvokia tiek vidiniu, tiek išoriniu patyrimu. Tik žmo- 
gus gali suvokti idealą ir jį įtraukti į realybę. Ir kaip jis įgijo tą 
ypatingą privilegiją? Neskubėkime iš to daryti svarbaus atradi- 
mo, skelbti tai paslaptinga savybe, kuri nepasiduoda mokslui; 
prieš tai dar reikia būti įsitikinusiam, ar ji nepriklauso nuo em- 
piriškai apibrėžiamų sąlygų. 

Mūsų pasiūlytas religijos aiškinimas neginčijamai duoda at- 
saką į tą klausimą. Sakralumą apibūdina jo glaudžios sąsajos 
su realybe; beje, idealumas atitinka tą patį apibrėžimą, ir vieno 
negalima paaiškinti neišaiškinus kito. Matėme, kad kolektyvi- 
nis gyvenimas, pasiekęs tam tikrą intensyvumo lygmenį, duoda 
impulsą religiniam mąstymui, ir taip atsitinka todėl, kad kolek- 
tyvinis gyvenimas apibrėžia tą jaudulio būseną, kuri keičia psi- 
chinės veiklos sąlygas. Smarkiai suaktyvėja gyvybinė energija, 
sukyla aistros, sustiprėja pojūčiai; pasitaiko tokių, kurie atsi- 
randa kaip tik tuo momentu. Žmogus tiesiog savęs neatpažįsta, 
jaučiasi pasikeitęs ir todėl pats keičia jį supančią aplinką. Steng- 
damasis susigaudyti itin asmeniškuose jausmuose, jis priskiria 
daiktams, su kuriais susiduria, tokias ypatybes, kurių tie neturi, 
ir ypatingas galias, vertybes, kurios visai svetimos kasdien regi- 
miems objektams. Vienu žodžiu, prie realaus pasaulio, kur teka 
jo profaninis gyvenimas, prisišlieja kitas, kuris tam tikra prasme 
egzistuoja tik jo mintyse, bet jis šį pasaulį pakelia į kur kas aukš- 
tesnį lygmenį nei anas. Tokiu dvigubu pavidalu egzistuoja ide- 
alusis pasaulis. 

Idealumo formavimasis nėra nesuprantamas reiškinys, ne- 
siduodantis mokslo tyrimui; idealumas priklauso nuo aplin- 
kybių, ir jas galima atsekti stebint. Tai natūralus socialinio gy- 
venimo padarinys. Kad bendruomenė suvoktų save ir išsaugo- 
tų savimonę, jai reikia susiburti ir susitelkti. O toks susitelki- 
mas lemia dvasinio gyvenimo egzaltaciją, kuri pasireiškia ide- 
alių sampratų visuma ir joje įsirašo tokiu būdu prikeltas nau- 
jas gyvenimas; jas atitinka psichinių jėgų antplūdis, ir šios jė- 
gos prisijungia prie tų, kurias eikvojame plušėdami dėl duo- 
nos kasdieninės. Visuomenė, nekurdama idealo, negali savęs 

nei kurti, nei atkurti. Šis kūrimas nėra koks papildomas veiks- 
mas; tai veiksmas, kuriuo visuomenė formuojasi ir periodiškai 
persiformuoja. Todėl kai ideali visuomenė supriešinama su rea- 
lia visuomene kaip dvi varžovės, kurios mus traukia į priešin- 
gas puses, tuomet kuriamos ir supriešinamos abstrakcijos. Idea- 
li visuomenė nėra už realios visuomenės ribų, o sudarojos dalį. 
Mes ne tik atsiduriame tarp jų lyg tarp dviejų polių, kurie vienas 
kitą stumia, mes negalime priklausyti nuo vieno nepriklausyda- 
mi nuo kito. Nes visuomenė nėra tik individų telkinys, nėra vien 
žemė, kurią ji užima, nėra tik daiktai, kuriais individai naudoja- 
Si, nėra veiksmai, kuriuos jie atlieka; visuomenės esmę pirmiau- 
sia sudarojos savivoka. Ir, be abejo, pasitaiko, kad ji ima svyruo- 
ti pasirinkdama įsisąmoninimo būdą; ji pasijunta traukiama į 
skirtingas puses. Bet kai tie konfliktai įsiplieskia, jie įsiplieskia 
ne tarp idealybės ir realybės, o tarp skirtingų idealų, tarp vakar- 
dienos ir nūdienos idealų, tarp to, kas laikoma tradicijos autori- 
tetu, ir to, kas tik žada būti. Žinoma, dera nustatyti, kaip atsitin- 
ka, kad idealai evoliucionuoja, tačiau nesvarbu, kaip pakryptų 
šios problemos sprendimas, negali kilti abejonių, kad visa vyks- 
ta idealiame pasaulyje. 

Kolektyvinis idealas, kurį išreiškia religija, susiformavo toli 
gražu ne dėl nežinia kokios prigimtinės individo galios, atvirkš- 
čiai, individas išmoko idealizuoti veikiau kolektyvinio gyveni- 
mo mokykloje. Idealą tapo įmanoma suvokti tik perimant tuos 
idealus, kuriuos sukūrė visuomenė. Įtraukdama individą į savo 
veiklos sferą, visuomenė įdiegė jam poreikį pakilti aukščiau pa- 
žinaus pasaulio ir kartu suteikė galimybių suvokti kitą. O tas 
naujasis pasaulis atspindi visuomenę, nes visuomenė jį ir sukū- 
rė, drauge kurdama save. Taigi tiek individo, tiek ir grupės suge- 
bėjime idealizuoti nėra nieko paslaptinga. Tas sugebėjimas - ne 
kokia prabanga, be kurios Žmogus galėtų apsieiti, 0 jo egzis- 
tencijos sąlyga. Jeigu nebūtų jo įgijęs, Žmogus nebūtų socialinė 
būtybė, tai yra nebūtų žmogus. Įsikūnydami individuose, kolek- 
tyviniai idealai siekia individualizuotis. Kiekvienas juos supran- 
ta savaip, kiekvienas juos paženklina savo žyme; vieni jų ele- 
mentai atmetami, kiti - prisijungiami. Asmeninis idealas išsi- 
laisvina iš socialinio idealo tiek, kiek individo asmenybė lavėja 
ir tampa autonominės veiklos šaltiniu. Bet jei norime suprasti šį 

sugebėjimą, tokį iš pažiūros keistą, gyventi už realybės, užtenka 
jį susieti su socialinėmis sąlygomis, nuo kurių jis ir priklauso. 

Reikėtų vengti šioje religijos teorijoje matyti tik istorinio ma- 
terializmo atnaujinimą: būtų blogai suprasti mūsų samprota- 
vimai. Religijoje rodydami iš esmės socialinius dalykus, mes 
nieku gyvu nenorime sakyti, kad tie dalykai - šnekant jau kita 
kalba - atspindi natūralias visuomenės formas ir jos tiesiogi- 
nes gyvybines reikmes. Be abejo, mes laikome akivaizdžiu da- 
lyku faktą, kad socialinis gyvenimas priklauso nuo jo substrato 
ir jame įsispaudę to substrato ženklai, lygiai kaip individo pro- 
tinis gyvenimas priklauso nuo galvos smegenų ir netgi nuo viso 
organizmo. Tačiau kolektyvinė sąmonė visai kitas dalykas nei 
vienjos morfologinės bazės šalutinis reiškinys, lygiai kaip indi- 
vido sąmonė visai kitas dalykas nei vien tik aktyvi nervų siste- 
mos veikla. Kad kolektyvinė sąmonė pasireikštų, turi įvykti at- 
skirų sąmonių si generis sintezė. O ši sintezė atpalaiduoja visus 
žmonių jausmus, idėjas, vaizdinius, jie iškyla ir paklūsta juos 
valdantiems dėsniams. Jie vienas kitą traukia, atstumia, susi- 
jungia, skaidosi, dauginasi, ir visos tos kombinacijos nėra nei 
žemiau esančios realybės sudarytos, nei jai reikalingos. Taip pa- 
kylėtas gyvenimas gana nepriklausomas ir gali kartais išsilieti į 
manifestacijas be jokio ypatingo tikslo, be jokios naudos, dėl 
vienintelio malonumo - išreikšti save. Mes kaip tik ir parodė- 
me, kad neretai taip pasireiškia ritualinė veikla ir mitologinis 
mąstymas“. 


Tačiaujei religija - socialinių priežasčių padarinys, kaip tuo- 
met paaiškinti individualų kultą ir kai kurių religijų universalų 
pobūdį? Jei ji atsirado in foro externo, tai kaip galėjo patraukti 
individo širdį ir skverbtis ten vis giliau ir giliau? Jei religija yra 
apibrėžtų ir individualizuotų visuomenių kūrinys, kaip ji galėjo 
nuo visuomenės atsiskirti ir tapti visos Žmonijos nuosavybe? 

Tyrinėdami aptikome nedrąsias individualios religijos ir re- 
liginio kosmopolitizmo užuomazgas ir stebėjome, kaip jos susi- 


" Žr. aukščiau, p. 407 ir toliau. Tas pats klausimas gvildenamas žurnale 
Revue de Mėtapliysigue, 1898 m. gegužė, mūsų straipsnyje Reprėsentations 

formavo; taigi mums pavyko užčiuopti pačius bendriausius at- 
sakymo į tuos du klausimus elementus. 

Mes parodėme, kaip religinė jėga, įkvėpdama klanui gyvybę 
ir įsikūnydama į atskiras sąmones, pati ima darytis nepriklau- 
soma. Šitaip susiformuoja antraeilės sakralinės esybės; kiekvie- 
nas individas turi savąsias, sukurtas pagal jo pavidalą, suau- 
gusias su jo gyvenimu, tvirtai susijusias su jo likimu: tai siela, 
individualus totemas, protėvis globėjas ir t. t. Šios esybės ir yra 
ritualų objektas, ir tuos ritualus pašvęstasis gali atlikti vienas, 
neieškodamas bendrijos; tai ir yra pirminė individualiojo kulto 
forma. Neabejotinai tai pati kulto užuomazga, tačiau individo 
asmenybė tuomet buvo dar menkai susiformavusi ir jai skiriama 
pernelyg maža svarbos, todėl ir pats ją išreiškiantis kultas dar 
negalėjo būti labai toli pažengęs. Tačiau kuo individai labiau 
diferencijavosi ir asmens vertė augo, tuo ir atitinkamas kultas 
užėmė vis daugiau vietos religinio gyvenimo visumoje ir sykiu 
dar hermetiškiau užsidarė nuo išorinio pasaulio. 

Individualiųjų kultų egzistavimas sociologijos požiūriu nei 
prieštarauja religijos aiškinimui, nei jį apsunkina; juk religinės 
jėgos, į kurias kreipiamasi per kulto apeigas, tėra individuali- 
zuotos kolektyvinių jėgų formos. Taigi, nors religija, regis, visa 
telpa individo širdyje, vis vien syvų savo gyvybei palaikyti ji 
randa visuomenėje. Dabar galime spręsti, ko vertas toks radika- 
lus individualizmas, kuris norėtų religiją paversti grynai indi- 
vidualiu dalyku: jis atmeta pagrindines religinio gyvenimo ap- 
linkybes. Jei iki šiolei jis gyvas vien teorinėmis aspiracijomis, 
kurios niekuomet neišsipildo, tai tik todėl, kad pats yra neįgy- 
vendinamas. Vidinio susikaupimo tyloje galima atsidėti filoso- 
fijai, tik ne tikėjimui. Juk tikėjimas - pirmiausia šiluma, emocinis 
gyvumas, visos protinės veiklos egzaltacija, individo pakilimas 
aukščiau savęs paties: o kaip galėtų jis nepakilęs aukščiau sa- 
vęs papildyti savo jėgas? Kaip galėtų pranokti save vien tik savo 
jėgomis? Vienintelis šilumos židinys, prie kurio galėtume dva- 
siškai pasišildyti, yra tasai, kurį užkuria panašių į mus visuo- 
menė; ir tos dvasinės jėgos, kurias mums teikia artimas, yra vie- 
nintelės, mus palaikančios ir padedančios stiprėti mūsų jėgoms. 
Pripažinkime, kad iš tikrųjų egzistuoja esybės, daugmaž ana- 
logiškos toms, kurias mums pateikia mitologija. Jos palankiai 

veikia dvasią,- otai ir yra jų buvimo prasmė, - tik tada, kai mes 
jomis tikime. O tikėjimas tik tada paveikus, kai juo dalijamasi su 
kitu. Kurį laiką galima jį išlaikyti ir puoselėti savo pastangomis, 
bet ne tokiomis sąlygomis jis atsiranda ir ne taip įgyjamas; kažin 
arjis apskritai tokiomis sąlygomis galėtų išsilaikyti. Nuoširdžiai 
tikinčiam Žmogui rūpi savo tikėjimą platinti, tuo tikslu atsisa- 
kant savo atsiribojimo, suartėjant su kitais, stengiantis juos įti- 
kinti, ir toji įtikinėjimų kaitra sustiprina jo paties tikėjimo kaitrą. 
Jei tikėjimas liktų vienišas, be atgarsio, jis beregint išblėstų. 

Religijoje pasireiškia tiek individualizmas, tiek ir univer- 
salizmas. Universalizmas ne tik nėra išskirtinis keleto reikš- 
mingiausių religijų atributas, priešingai, mes jį aptikome Aust- 
ralijos čiabuvių religijų sistemoje, žinoma, jos viršūnėje, ne 
pamatuose. Bunjilas, Daramulunas, Bajamė nėra tik vienos gen- 
ties dievai; kiekvieną jų savo dievu pripažįsta daugelis kitų gen- 
čių. Jų kultas tam tikra prasme yra internacionalinis. Tokia kon- 
cepcija absoliučiai artima tai, kuri pripažinta naujausių techno- 
logijos darbų. Todėl kai kurie autoriai patikėjo galį paneigti šios 
koncepcijos autentiškumą, nors ir neginčytiną. 

O mes galėjome parodyti, kaip toji koncepcija susiformavo. 

Tai pačiai civilizacijai priklausančios šalia gyvenančios gen- 
tys tarpusavyje susijusios glaudžiais nenutrūkstamais ryšiais. 
Tuos ryšius palaikyti jas verčia visokiausios aplinkybės: be pre- 
kybos, labai menkos, dar yra vedybos; Australijoje tarpgentinės 
vedybos ypač dažnos. Per tokius suartėjimus Žmonės savaime 
įsisąmonina, kad juos vienija dvasinė giminystė. Tokia pati jų 
socialinė struktūra, toks pat susiskirstymas į fratrijas, klanus, 
matrimonialines klases; jie atlieka tokias pat ar labai panašias 
įšventinimo apeigas. Savaiminius panašumus dar sustiprina abi- 
pusės paskolos ir susitarimai. Dievai, priskirti tokioms tolygioms 
institucijoms, vargiai galėjo likti skirtingi sąmonėje. Dievus daug 
kas artino, ir net jei pripažintume, kad kiekviena gentis nepri- 
klausomai susidarė apie juos skirtingą supratimą, vis vien jie 
buvo linkę susimaišyti. Beje, galimas daiktas, kad dievai pra- 
džioje buvo suvokti tarpgentiniuose susibūrimuose. Pirmiau- 
sia reikėtų paminėti įšventinimo dievus, o įšventinimo iškilmė- 
se paprastai dalyvauja įvairių genčių atstovai. Ir jei susifor- 
muoja dievybės, nesusijusios su jokia geografiškai apibrėžta 

bendruomene, tai nereiškia, kad jų prigimtis nesocialinė. Vadi- 
nasi, be apibrėžtų Žmonių susivienijimų, jau gyvuoja kiti, kurių 
kontūrai dar neaiškūs ir sienos nenustatytos, tačiau yra kaimy- 
nystėje su kitomis gentimis — arčiau ar toliau įsikūrusiomis ir 
daugiau ar mažiau giminingomis. Labai asmeniškas jų gyveni- 
mas linkęs išsiplėsti kuo labiau, nesilaikydamas jokių apibrėž- 
tų ribų. Visai suprantama, kad atitinkami mitologiniai persona- 
Žai pasižymi tokiomis pat savybėmis; jų įtakos sfera nėra nužy- 
mėta; jie sklendžia virš pavienių genčių ir virš erdvės. Tai didieji 
tarptautiniai dievai. 

Beje, šioje situacijoje nėra nieko, būdingo Australijos bendruo- 
menėms. Juk nerastume tautos, valstijos, kuri nebūtų įsijungusi 
į kitą visuomenę - daugiau ar mažiau neribotą, tą visuomenę 
sudaro visos tautos, visos valstijos, su jomis ji yra tiesiogiai ar 
netiesiogiai susijusi, nėra tautos gyvenimo, kuris nebūtų pa- 
valdus tarptautinės prigimties kolektyviniam gyvenimui. Ir kuo 
tolyn Žžengiame istorijos keliu, tuo tokie tarptautiniai junginiai 
įgyja daugiau svarbos ir didesnių mastų. Numanome, kaip tam 
tikrais atvejais universali tendencija gali tiek išsiplėtoti, kad 
paveikia ne tik aukščiausias religinės sistemos idėjas, bet ir 
pačius pamatinius jos principus. 


II 


Taigi religija turi kažką amžino ir tam amžinam lemta pergy- 
venti visus atskirus simbolius, kuriais paeiliui dangstėsi reli- 
ginis mąstymas. Nėra visuomenės, kuri nejaustų poreikio iš- 
saugoti ir reguliariai patvirtinti kolektyvinius jausmus ir ko- 
lektyvines idėjas, kurios sudaro jos vienovę ir individualybę. O 
tokio dvasinio atsinaujinimo pasiekiama tik per susirinkimus, 
asamblėjas, kongregacijas, kur individai, artimai bendrauda- 
mi, vėl iš naujo bendrijoje patvirtina savo bendrus jausmus. Iš 
čia ir apeigos, kurios savo tikslais, gaunamais rezultatais, at- 
liekamais veiksmais iš esmės nesiskiria nuo įprastų religinių 
apeigų. Kuo gi iš esmės skiriasi krikščionių sambūriai minint 
pagrindines Kristaus gyvenimo datas ar Žydų sueigos šven- 

piliečių susirinkimai minint naujos moralinės chartijos paskel- 
bimą ar kokį nors kitą Žymų tautos gyvenimo įvykį? 

Šiandien mums gal kiek ir sunkiau įsivaizduoti, kokios bus 
tos šventės ir apeigos ateityje, nes gyvename pereinamąją dvasi- 
nės vidutinybės fazę. Tie prakilnūs praeities dalykai, taip audri- 
nę mūsų tėvų širdis, mūsų pačių jau nebejaudina; arba jie taip 
įaugę į mūsų kasdienybę, kad mes jų nejaučiame, arba jau neati- 
tinka nūdienos siekimų; bet dar nėra nieko, kas juos pakeistų. 
Mūsų nebegali uždegti tie principai, kuriais remdamasi krikš- 
čionybė liepia šeimininkams Žmoniškai elgtis su savo vergais, 
kita vertus, jos pateikta samprata apie žmonių lygybę ir brolybę 
šiandien mums atrodo palikusi daug vietos apmaudžiai nely- 
gybei. Jos gailestis vargšams, mūsų manymu, pernelyg platoniš- 
kas; norėtume, kad jis būtų veiksmingesnis; tačiau mes dar ne- 
matome aiškiai, koks jis turėtų būti ir kaip turėtų būti įgyvendi- 
namas tikrovėje. Trumpai tariant, senieji dievai sensta ir miršta, 
o kiti dar neužgimę. Štai kodėl bergždžios pasirodė Comte'o pa- 
stangos kurti religiją iš senų, dirbtinai sužadintų istorinių prisi- 
minimų; gyvastingas kultas gali rastis tik iš paties gyvenimo, o 
ne iš mirusios praeities. Tačiau tokia netikrumo ir blaškymosi 
būsena neturėtų likti amžiams. Ateis diena, ir mūsų bendruome- 
nės vėl patirs kūrybinio jaudulio valandas, iškils naujų idealų, 
pasklis naujos formuluotės, kurios tam tikrą laiką ves Žmoniją; o 
toms valandoms nuėjus į praeitį, žmonės savaime protarpiais 
jaus poreikį vėl jas mintyse išgyventi, tai yra išsaugoti jų prisi- 
minimą rengdami šventes, kurios kaskart iš naujo atgaivintų šlo- 
vingą praeitį. Mes jau matėme, kaip su Prancūzų revoliucija at- 
sirado ištisas ciklas švenčių, turinčių išsaugoti amžinai gyvus 
tuos principus, iš kurių ji sėmėsi įkvėpimo. Jei toji institucija 
greitai ėmė smukti, tai tik todėl, kad tikėjimas revoliucijos idea- 
lais neilgai truko ir pirmąjį entuziazmo pliūpsnį tučtuojau nu- 
slopino nusivylimai ir neviltis. Bet nors kūrinys ir nepavyko, 
jis mums leidžia įsivaizduoti, kaip turėjo atrodyti kitomis ap- 
linkybėmis, ir visa verčia manyti, kad anksčiau ar vėliau revo- 
liucija vėl atgims. Nėra nemirtingų evangelijų ir nėra pagrindo 
manyti, kad Žmonija nūnai nepajėgi sukurti naujų. O kokiais 
simboliais bus išreikšta naujoji religija? Ar ji panėšės į praei- 
ties simbolius, ar labiau atitiks tą realybę, kurią stengsis at- 

spindėti? Šie klausimai jau pranoksta žmogaus galimybes tiks- 
liai nuspėti ir, beje, neliečia dalyko esmės. 

Tačiau šventės, ritualai, vienu žodžiu, kultas dar nėra visa 
religija. Religija —- ne tik apeigų sistema, tai idėjų sistema, sie- 
kianti atspindėti pasaulį; matėme, kad net pačios vargingiau- 
sios religijos turi savo kosmologiją. Nors ir kokie saitai jungtų 
tuos du religinio gyvenimo elementus, jie be galo skirtingi. Pir- 
masis krypsta į veiksmo pusę, - jis sužadina ir reguliuoja veiks- 
mą, antrasis - į mąstymo pusę, - jis praturtina ir tvarko mąsty- 
mą. Abu elementai nuo tų pačių aplinkybių nepriklauso, ir todėl 
kyla klausimas, ar antrasis atitinka tokias universalias ir tokias 
pastovias reikmes kaip pirmasis. 

Kai religiniam mąstymui priskiriamos ypatingos savybės, kai 
manoma, kad jo tikslas - jam įprastais metodais atspindėti tik- 
rovės vaizdą, kurio nepastebi tiek vulgarusis pažinimas, tiek 
mokslas, paprasčiausiai atsisakoma pripažinti, jog; religija ka- 
da nors būtų netekusi savo spekuliatyvinio vaidmens. Tačiau 
faktų analizė šitos ypatybės mums neparodė. Mūsų tyrinėta reli- 
gija yra viena iš tokių, kur taikyti simboliai labiausiai trikdo 
protą. Visa čia atrodo paslaptinga. Esybės, kilusios iš tokių ne- 
vienalyčių sferų, dauginasi ir vis vien lieka vienis, dalijasi, bet 
nemažėja, iš pirmo žvilgsnio atrodo priklausančios visai kitam 
pasauliui nei tas, kuriame mes gyvename; buvo net nuspręsta, 
kad tą pasaulį sukūręs mąstymas absoliučiai nepaisė logikos 
dėsnių. Turbūt niekados dar kontrastas tarp proto ir tikėjimo 
nebuvo toks ryškus. Jei istorijoje turėjo būti momentas, kai kuo 
akivaizdžiausiai išryškėja jų nevienalytiškumas, tas momentas 
būtent toks ir yra. Mes tvirtinome, kad tikrovė, kurią gvildena 
religinė spekuliacija, priešingai regimybei, yra ta pati tikrovė, 
kuri vėliau pasitarnaus kaip mokslinio mąstymo objektai: tai 
gamta, žmogus, visuomenė. Tikrovė gaubiama paslapties, kuri 
iš tiesų labai paviršutiniška ir įdėmiau pažvelgus tučtuojau iš- 
sisklaido: užtenka praskleisti uždangą, kurią mitologinė vaiz- 
duotė buvo užleidusi, ir ta tikrovė pasirodys tokia, kokia yra iš 
tiesų. O religija stengiasi ją išreikšti suprantamesne kalba, iš 
esmės niekuo nesiskiriančia nuo mokslinės: ir viena, ir kita sten- 
giasi vienus dalykus susieti su kitais, nustatyti jų vidinius tar- 
pusavio ryšius, juos klasifikuoti, susisteminti. Jau įsitikinome, 

kad pagrindinės logikos sąvokos yra religinės kilmės. Be abejo, 
jas taikydamas mokslas iš naujo apdoroja; jis nuvalo nuojų bet 
kokius pašalinius elementus; apskritai jis suteikia visiems savo 
žygiams kritinės dvasios, svetimos religijai; jis apsitveria dau- 
gybe apsidraudimų, kad „išvengtų skubotumo ir šališkumo“, 
kad apsisaugotų nuo aistrų, išankstinio nusistatymo ir visų sub- 
jektyvių įtakų. Tačiau mokslui tokių metodologinių tobulinimų 
nepakanka. Ir mokslas, ir religija šiuo atžvilgiu siekia to paties 
tikslo; mokslinis mąstymas tėra tobula religinio mąstymo forma. 
Taigi atrodo normalu, kad kuo mokslinis mąstymas geriau susi- 
doroja su savo užduotimi, tuo religinis mąstymas palengva 
nyksta. 

Ir nėra abejonių, kad istorijos būvyje tokia regresija įvyks. Iš 
religijos atsiradęs, mokslas linkęs ją pakeisti perimdamas visa, 
kas liečia pažinimo ir intelekto funkcijas. Jau krikščionybė galu- 
tinai palaimino tą pakeitimą materialinių reiškinių sferoje. Įžvel- 
gusi materijoje absoliučiai profaninį dalyką, ji lengvai perleido 
materijos pažinimą jai svetimai disciplinai, tradidit mundum ho- 
minum disputationi; šitaip įsigalėjo gamtos mokslai ir be didelio 
vargo privertė pripažinti jų autoritetą. Bet krikščionybė negalėjo 
taip lengvai atsisakyti sielų pasaulio; juk krikščionių Dievas pir- 
miausia trokšta valdyti sielas. Štai kodėl gana ilgą laiką mintis 
psichinį gyvenimą palikti mokslui atrodė tam tikra profanacija; 
net ir dabar ji dar atstumia nemaža protų. Šiandien įsitvirtino 
eksperimentinė lyginamoji psichologija, ir negalima su ja nesi- 
skaityti. Tačiau religinio ir dvasinio gyvenimo pasaulis lieka už 
septynių užraktų. Didžiuma žmonių vis dar įsitikinę, kad yra 
dalykų, į kuriuos protas tegali įsiskverbti ypatingais būdais. 
Todėl kai tik pamėginama religinius ir dvasinius reiškinius 
traktuoti moksliškai, kaskart susiduriama su karštu pasiprie- 
šinimu. Bet mėginimai nesiliauja, ir tas atkaklumas jau leidžia 
numatyti, kad šis paskutinis barjeras pasiduos ir pagaliau 
mokslas įsiviešpataus toje atitvertoje srityje. 

Štai kur slypi mokslo ir religijos konfliktas. Neretai jis ne visai 
suprantamas. Tvirtinama, kad mokslas iš esmės neigia religiją. 
Bet religija gyvuoja; ji - tam tikrų faktų sistema, vienu žodžiu, 
realybė. Kaipgi mokslas galėtų paneigti realybę? Be to, religijos 
kaip veiksmo, kaip būdo padėti žmonėms gyventi, negalėtų 

mokslas atstoti, nes jei jis gyvenimą ir išreiškia, tai jo nekuria. Jis 
gali ieškoti būdų paaiškinti tikėjimą, bet šitaip jis jį tik suponuo- 
ja. Taigi konfliktuojama tik apibrėžtu požiūriu. Iš dviejų pradi- 
nių religijos funkcijų teliko viena, bet ir toji baigia iš jos išsiva- 
duoti: tai spekuliatyvinė funkcija. Mokslas užginčija ne pačią 
religijos buvimo teisę, o teisę dogmatizuoti daiktų prigimtį, pri- 
skirti sau ypatingą kompetenciją pažinti Žmogų ir pasaulį. Iš 
tikrųjų religija pati savęs nepažįsta. Nežino, nei kas ją sudaro, 
nei kokias reikmes ji atitinka. Ji pati yra mokslo objektas ir nieku 
gyvu negalėtų įsakinėti mokslui! Kita vertus, kadangi už realy- 
bės, kurią sudaro mokslinis mąstymas, nėra jokio objekto, į kurį 
savo dėmesį kreiptų religinė spekuliacija, tampa akivaizdu, kad 
ateityje religija negalės turėti tokios pat reikšmės, kokią turėjo 
praeityje. 

Ir vis dėlto religija atrodo pašaukta veikiau keistis nei išnykti. 

Jau sakėme, kad religijoje yra kažkas amžina: tai kultas, tikė- 
jimas. Tačiau žmonės neatliks apeigų, kurių prasmės nematys, 
ir nepriims tikėjimo, kurio nesupras. Religijos skleisti ar bentjau 
išsaugoti neįmanoma jos nepagrindus, tai yra būtina sukurti te- 
oriją. Tokia teorija neabejotinai linkusi remtis įvairiais mokslais 
nuo pat jų susikūrimo pradžios; pirmiausia socialiniais moks- 
lais, nes religinio tikėjimo ištakos glūdi visuomenėje; paskui psi- 
chologija, nes visuomenė - žmonių sąmonių sintezė; pagaliau — 
gamtos mokslais, nes tiek žmogus, tiek visuomenė - visatos pa- 
dariniai ir nuo jos tegali būti atsieti dirbtinai. Tačiau nors ir 
kokie būtų ženklūs mokslų skoliniai, jų vis vien nepakaktų; juk 
religija pirmiausia yra polėkis veikti, o mokslas, kad ir kiek toli 
pažengęs, vis vien lieka atstu nuo veiksmo. Mokslas - fragmen- 
tiškas, neišsamus, stumiasi labai lėtai ir niekada neprieina iki 
galo. O gyvenimas laukti negali. Taigi teorijos, skirtos mokyti 
gyventi, veikti, yra priverstos aplenkti mokslą ir jį iš anksto pa- 
pildyti. Jos tegalimos tada, kai kasdienės ir gyvybinės būtiny- 
bės, kurias mes juntame aiškiai nesuvokdami, varo mąstymą į 
priekį, toliau už to, ką mums leidžia teigti mokslas. Taigi religi- 
jos, net pačios racionaliausios ir labiausiai supasaulietintos, ne- 
gali ir niekada negalės apsieiti be tam tikros spekuliacijos, kuri, 
turėdama savo akiratyje tuos pačius objektus kaip ir mokslas, 
vis dėlto negalėtų būti grynai mokslinė: loginius motyvus ten 

dažniau keičia miglotos juslinio suvokimo nuojautos ir jausmai. 
Viena vertus, tokia spekuliacija panėši į tą, kuri aptinkama se- 
novės religijose; kita vertus, nuo jos skiriasi. Pasinešusi pranok- 
ti mokslą, ji turi pradėti jį pažinti ir ieškoti jame įkvėpimo. Įsivy- 
ravus mokslo autoritetui, su juo reikia skaitytis; spaudžiant bū- 
tinybei galima eiti toliau nei mokslas, tačiau mokslas visuomet 
turi būti išeities taškas. Negalima nieko teigti, ką jis neigia, nie- 
ko neigti, ką jis teigia, nieko formuluoti, kas tiesiogiai ar netie- 
siogiai nesiremtų iš mokslo pasiskolintais principais. Nuo šiol 
religija negali apsiriboti vaizdinių sistema, vaizdinių, kuriuos 
ir toliau galima vadinti religiniais tiek, kiek anksčiau. Prieš ją 
iškyla besivaržanti jėga, kuri, išjos gimusi, nuo šiol pažaboja ją, 
palenkdama savo kritikai ir savo kontrolei. Tai leidžia manyti, 
kad ši kontrolė vis labiau plis ir taps vis paveikesnė, ir nebebus 
įmanoma sukliudyti jos įtakai. 


III 


Tačiaujei pagrindinės mokslo sąvokos yra religinės kilmės, ky- 
la klausimas, kaip jos galėjo iš religijos atsirasti? Iš pradžių sun- 
ku suvokti, kas gali sieti logiką ir religiją. Ir kadangi realybė, 
kurią išreiškia religinis mąstymas, yra visuomenė, klausimą ga- 
lima suformuluoti žodžiais, kurie dar labiau išryškins jo sudė- 
tingumą: kas galėjo socialinį gyvenimą paversti tokiu svarbiu 
loginio gyvenimo šaltiniu? Regis, niekas jam tokio vaidmens ne- 
skyrė; juk Žmonės susivienija turbūt ne spekuliatyvinių porei- 
kių tenkinti. 

Veikiausiai manoma, jog per drąsu čia narplioti tokią sudė- 
tingą problemą. Jos analizei reikėtų kur kas giliau perprasti so- 
ciologines pažinimo sąlygas, o mes tik pradedame keletą jų nu- 
jausti. Tačiau klausimas toks rimtas ir taip tiesiogiai liečiantis 
visa, kas buvo išdėstyta pirmiau, kad privalome pamėginti rasti 
atsakymą. Beje, gal nėra taip jau neįmanoma dabar suformuluo- 
ti keletą bendrų principų, kurie padėtų rasti išeitį. 

Loginio mąstymo medžiagą sudaro sąvokos. Ieškant atsa- 
kymo į klausimą, kaip visuomenė galėjo būti paveikusi loginio 

mąstymo genezę, pradžioje reikia išsiaiškinti, kaip ji dalyvavo 
konceptų formavimesi. 

tada problema atrodo neišsprendžiama. Individas išties gali 
saviškai suvokinius ar vaizdinius palyginti, nustatyti, ką jie 
turi bendra, vienu žodžiu, apibendrinti. Taigi nelengva pasa- 
kyti, kodėl apibendrinimas tegalimas visuomenėje ir per visuo- 
menę. Tačiau pirmiausia nėra priimtina, kad loginis mąstymas 
būtų apibūdinamas remiantis plačiausia jį sudarančių vaizdi- 
nių apimtimi. Jei neturi nieko logiška atskiros idėjos, kodėl gali 
turėti bendros? Bendrumas egzistuoja tik atskirume; tas atski- 
rumas suprastintas ir nuskurdintas. Taigi bendrumas pasižy- 
mi tik tomis ypatybėmis ir privilegijomis, kurių nestokoja atski- 
rumas. Priešingai, jei konceptualus mąstymas gali būti taiko- 
mas giminei, rūšiai, atmainai, kodėl jis, nors ir labai apribotas, 
negalėtų apimti ir individo, tai yra išsiplėsti iki ribos, link ku- 
rios krypsta vaizdinys siaurėjant jo apimčiai? Iš tiesų, yra nema- 
ža konceptų, kurių objektas - individas. Visose religijose dievai 
yra skirtingos individualybės, tačiau jie yra įsivaizduojami, ne 
suvokiami. Kiekviena tauta savaip, - nelygu laikai, - įsivaiZ- 
duoja savo istorinius ar legendinius herojus; tie vaizdiniai - kon- 
ceptualūs. Pagaliau mes kiekvienas susidarome bendrą vaizdą 
ir apie individus, su kuriais bendraujame, - apie jų charakterį, 
išvaizdą, būdo bruožus,temperamentą: tas bendras vaizdas ir 
yra tikri konceptai. Žinoma, paprastai jie suformuoti bendrais 
bruožais, bet ir tarp mokslinių konceptų ar daug rastume tikrai 
tapačių savo objektui? Vieni nuo kitų skiriasi tik lygmeniu. 

Taigi konceptas apibrėžiamas kitomis ypatybėmis. Jis prie- 
šingas bet kokiam jusliniam suvokimui - jutimams, percepci- 
joms ir vaizdams - ir apibūdinamas žemiau išvardytomis ypa- 
tybėmis. 

Jusliniai suvokiniai yra tarsi amžina tėkmė; jie nelyginant 
upės vandenys srūva ir srūva ir net jei kuriam laikui aprimsta, 
vis vien neišlieka tie patys. Kiekvieną lemia ta akimirka, kai bu- 
vosuvoktas. Mes niekuomet nesame tikri, kad mūsų suvokimas 
toks kaip pirmąjį kartą; jei mūsų suvoktas daiktas nepasikeitė, 
tai mes patys jau nebe tie, kokie buvome to daikto suvokimo 

momentu. Konceptas, priešingai, yra tarsi už laiko ir tapsmo ri- 
bų; jo neliečia tas judėjimas; sakytum jis slypi visai kitoje sąmo- 
nės srityje - skaidresnėje ir ramesnėje. Jis pats nekinta, jo nevei- 
kia vidinė savaiminė evoliucija; kaip tik jis priešinasi pokyčiams. 
Tai mąstymo būdas, kuris kiekvienu laiko momentu yra fiksuo- 
jamas ir kristalizuojamas“. Jei pakinta, tas pakitimas nėra pri- 
gimtinis, o įvyksta todėl, kad mes koncepte atradome kokį trūku- 
mą irjis privalo būti ištaisytas. Konceptų sistema, būdama tarsi 
mūsų mąstymo įrankis kasdieniame gyvenime, yra atspindėta 
gimtosios kalbos žodyne. Juk konceptą išreiškia kiekvienas Žo- 
dis. O kalba yra fiksuota; ji kinta labai lėtai, todėl tas pats atsi- 
tinka ir su ją atspindinčia konceptų struktūra. Mokslininkai, 
susidurdami su specialia moksline terminija, susiduria ir su 
specialia konceptų sistema, kurią toji terminija atitinka. Žino- 
ma, joje gali atsirasti naujovių, bet jos ne kas kita, tik įprastų 
mąstymo būdų pažeidimai. 

Būdamas sąlygiškai nekintamas, konceptas yra jei ir ne visa 
apimantis, tai bent jau visybiškas. Konceptas nėra mano kon- 
ceptas; jis yra kartu ir kitų Žmonių konceptas ar bent jau gali būti 
jiems perduotas. Aš negaliu perleisti savo suvokimo kito sąmo- 
nei: jis glaudžiai susijęs su mano organizmu ir mano asmenybe 
ir negali būti nuo manęs atskirtas. Visa, ką galiu padaryti, tai 
pakviesti kitą stotis priešais tą patį objektą ir atsiverti jo povei- 
kiui. O konceptais keičiamasi per pokalbius, intelektualinius 
žmonių tarpusavio ryšius. Konceptas - iš esmės visuotinis, ben- 
dras vaizdinys: būtent konceptais Žmonės protiškai sąveikauja“. 

Taip apibrėžto koncepto universalumas nusako jo prigimtį. Jei 
jis bendras visiems, vadinasi, tai kolektyvinis kūrinys. Jame nėra 
jokio atskiro proto pėdsakų, nes konceptas sudarytas vieningo 


* William James, The Principles of Psyhology, I, p. 404. 

* Tokio koncepto universalumo nereikia painioti su visuotinumu: tai la- 
bai skirtingi dalykai. Universalumu mes vadiname savybę, kuria pasižymi 
konceptas, perduodamas daugumai, 0 gal net visoms sąmonėms; 0 toks 
komunikabilumas absoliučiai nepriklausomas nuo jo paplitimo laipsnio. 
Konceptas, taikomas tik vienam objektui ir mažai išplitęs, gali būti univer- 
salus ta prasme, kad visi jį suvokia taip pat: būtent tai yra dievybės kon- 
ceptas. 

proto, o visi kiti protai ateina ten pasisemti peno. Jei koncepte 
daugiau stabilumo, nei jo pastebima jusliniuose suvokiniuose 
ar vaizduose, tai todėl, kad kolektyviniai vaizdiniai stabilesni 
nei individualūs: individas jaučia net pačius menkiausius pasi- 
keitimus, vykstančius jo viduje ar išorinėje aplinkoje, tuo tarpu 
mentalinę visuomenės laikyseną gali paveikti tik gana rimti įvy- 
kiai. Kaskart, kai susiduriame su mąstančiu ir veikiančiu tipu"", 
kuris vienodai verčiamas pripažinti tiek kolektyvo valią, tiek in- 
dividualų protą, toks individo spaudimas parodo kolektyvo ki- 
šimąsi. Beje, aukščiau kalbėjome, kad konceptai, padedantys 
mums mąstyti, yra surašyti žodyne. Nėra abejonių, kad kalba, 
vadinasi, ir jos dėka perteikta konceptų sistema, yra kolektyvi- 
nio darbo vaisius. Ji išreiškia būdą, kuriuo visuomenė apskritai 
įsivaizduoja patirtus objektus. Sąvokos, atitinkančios skirtingus 
kalbos elementus, ir yra kolektyviniai vaizdiniai. 

Šių sąvokų turinys liudija tą patį. Iš tikrųjų, nerastume nė 
vieno žodžio, net tarp kadien vartojamų, kurių prasmė siauriau 
ar plačiau neperžengia mūsų asmeninės patirties ribų. Dažnai 
žodis išreiškia dalykus, kurių mes niekuomet nesame suvokę, 
patirtį, kurios mes niekuomet nesame įgiję ar kurios liudytojais 
niekuomet nesame buvę. Net jei ir pažįstame kokius nors objek- 
tus, su kuriais Žodis susijęs, tai tik atskiri pavyzdžiai, jie iliust- 
ruoja idėją, bet jų niekuomet neužtektų jai suformuluoti. Taigi 
žodyje sukondensuotas visas mokslas, su kuriuo aš neturiu nie- 
ko bendra, mokslas, kuris yra daugiau nei individualus; jis toks 
platus, kad negaliu aprėpti visų jo rezultatų. Kas iš mūsų žino 
visus gimtosios kalbos žodžius ir visas kiekvieno žodžio 
reikšmes? 

Ši pastaba leidžia apibūdinti mūsų teiginį, kad konceptai yra 
kolektyviniai vaizdiniai. Jie bendri visai socialinei grupei, bet 


" Remiamės tuo, kad individui būdingas kartojimas, ir todėl veiklos ir 
mąstymo būdai užsifiksuoja ir kristalizuojasi kaip įpročiai, kurie priešinasi 
pokvčiams. Tačiau įprotis tėra tendencija mechaniškai pakartoti veiksmą ar 
idėją kaskart, kai šį įprotį paskatina tos pačios aplinkybės; įprotis nereiškia, 
kad idėja ar veiksmas būtų sukurti pavyzdinių tipų, pasiūlytų ar priskirtų 
protui ir valiai. Tik kai toks tipas iš anksto nustatytas, tai yra kai įvedama 


galioti taisyklė ar norma, tada gali ar privalo būti nuspėjama socialinė veikla. 

tai dar nereiškia, kad jie atspindėtų paprastą atitinkamų indivi- 
dualių vaizdinių vidurkį; tada intelektualiniu turiniu koncep- 
tai būtų skurdesni nei individualūs vaizdiniai, o iš tikrųjų moks- 
liškumu jie pranoksta vidutinį individą. Tai ne abstraktai, kurie 
įgytų realybės tik atskirose sąmonėse, o visai konkretūs vaizdi- 
niai, kuriuos individas gali susidaryti stebėdamas savo aplin- 
ką: jie atitinka tą būdą, kuriuo ypatingoji esybė - visuomenė - 
savo individualios patirties dalykus suvokia mąstymu. Jei iš tik- 
rųjų konceptai dažniausiai yra bendros idėjos, jei jie išreiškia 
daugiau kategorijas ir klases nei atskirus objektus, tai todėl, kad 
visuomenę būdingos ir kintamos esybių savybės labai retai te- 
domina; dėl savo masto ją veikia tik jų bendros ir nuolatinės 
savybės. Taigi visuomenės dėmesys krypsta į šią pusę: jai įpras- 
ta matyti daiktus dideliais kiekiais ir bendru pavidalu. Bet tai 
nėra būtinybė, ir net kai tie vaizdiniai yra bendro, jiems įpras- 
čiausio pobūdžio, vis vien jie lieka visuomenės kūrinys ir pri- 
sodrinti jos patirties. 

Štai kuo konceptualus mąstymas mums vertingas. Jei kon- 
ceptai tebūtų bendros idėjos, pažinimo jie per daug nepraturtin- 
tų; nes bendrybėje, kaip jau minėjome, nėra nieko daugiau nei 
atskirybėje. Bet jei tai pirmiausia kolektyviniai vaizdiniai, tuo- 
met prie to, ką duoda mūsų asmeninė patirtis, jie priduria visą 
išmintį ir mokslą, kolektyvo sukauptą amžių tėkmėje. Mąstyti 
konceptais dar nereiškia tikrovę matyti apibendrintai; tai reiš- 
kia į juslinį suvokimą projektuoti šviesą, kuri jį apšviečia, įsi- 
skverbia ir jį transformuoja. Pažinti daiktą - vadinasi, ne tik ge- 
riau suvokti esmiškus jo elementus, bet ir jį įtraukti į visumą, nes 
kiekviena civilizacija turi savo organizuotą sistemą konceptų, 
tą civilizaciją apibūdinančių. Šios sąvokų sistemos akivaizdoje 
individuali sąmonė atsiduria tokioje pat padėtyje, kaip ir Plato- 
no vov idėjų pasaulio akivaizdoje. Ji mėgina jas įsisąmoninti, 
nes jai šito reikia sąveikaujant su panašiomis į save; bet tas įsi- 
sąmoninimas nėra tobulas. Kiekvienas iš mūsų jas suvokia sa- 
vaip. Yra tokių, kurios mums visai neprieinamos, kurios lieka 
už mūsų regėjimo rato; kitas suvokiame toli gražu ne iki galo, o 
tik tam tikras jų puses. Pasitaiko, ir gana dažnai, kad, mėginda- 
mijas suvokti, iškreipiame; būdamos iš esmės kolektyvinės, jos 

negali individualizuotis neperdirbtos, nemodifikuotos, vadina- 
si, neiškreiptos. Kartais mes taip sunkiai vienas kitą supranta- 
me, kad neretai vieni kitiems meluojame visai to nenorėdami; ir 
vis todėl, kad visi vartojame tuos pačius žodžius, bet jiems sutei- 
kiame ne tą pačią prasmę. 

Dabar galime numatyti, kiek visuomenė dalyvauja loginio 
mąstymo genezėje. Mąstymo procesas vyksta nuo to momento, 
kai Žmogus, be juslėmis suvoktų paviršutiniškų, greit praslen- 
kančių vaizdinių, ima pažinti stabilų idealų pasaulį, bendrą są- 
moningų protingų būtybių gyvenimo vietą. Mąstyti logiškai iš 
tiesų reiškia kažkiek mąstyti visuotinai, atsietai, mąstyti sub spe- 
cie aeternitatis. Visuotinumas, pastovumas - štai dvi tiesos ypa- 
tybės. O loginis gyvenimas neginčijamai numato, kad žmogus, 
nors gal ir miglotai, žino, jog yra tiesa, kuri skiriasi nuo juslinės 
regimybės. Bet kaip jis galėjo įsisąmoninti tokią sampratą? Daž- 
niausiai žmogus mąsto taip, lyg samprata jam būtų iškilusi sa- 
vaime - užteko atverti akis į pasaulį. Tačiau betarpiškame paty- 
rime nėra nieko, kas galėtų ją įteigti; visa netgi jai prieštarauja. 
Vaikas ir gyvūnas šito negali net įtarti. Beje, istorija rodo, kad 
reikėjo ištisų amžių jai kurtis ir formuotis. Su didžiųjų graikų 
filosofų iškilimu pirmą kartą Vakarų pasaulyje ši samprata tapo 
aiškiai įsisąmoninta ir įvertinta. Tas atradimas kėlė susižavėji- 
mą, kurį Platonas išreiškė nuostabia savo kalba. Bet jei tik idėja 
tais laikais buvo perteikta filosofinėmis formulėmis, ji būtinai 
turėjo, tegu ir miglotai, egzistuoti anksčiau. Filosofai mėgino tą 
jausmą išaiškinti; jie juk jo nesukūrė. Kad jie galėtų jį apmąstyti 
ir analizuoti, pirmiausia jis turi būti jiems duotas, ir dar jie turi 
žinoti, iš kur jis atsirado, tai yra kokioje patyrimo terpėje užsi- 
mezgė. O toji terpė - kolektyvinė patirtis. Pirmą kartą Žmonijai 
atsiskleidė kolektyvinio mąstymo pavidalu visuotinis, bendri- 
nis mąstymas; nes sunku įsivaizduoti, kokį kitą kelią galėjo šis 
mąstymas pasirinkti. Vien todėl, kad egzistuoja visuomenė, be 
juslinio suvokimo ir individualių vaizdinių, dar egzistuoja ir 
ištisa sistema vaizdinių, turinčių stebuklingų savybių. Per juos 
žmonės suvokia save, permano vieni kitus. Juose yra tam tikros 
jėgos, tam tikros dvasinės galios, kurios dėka tie vaizdiniai persi- 
duoda individualiems protams. Nuo tol individas jau suvokia, 

bent miglotai, kad aukščiau tų individualių vaizdinių egzistuo- 
ja tipinių sąvokų pasaulis, sąvokų, kurios leidžia mąstyti; indi- 
vidas numano ištisą proto viešpatiją, kuriai jis priklauso, bet yra 
žemiaujjos. Tai pirmoji tiesos viešpatijos nuojauta. Be abejo, nuo 
to momento, kai jis suvokė aukštesnio proto esimą, stengėsi ati- 
džiai ištirti jo prigimtį, suprasti, iš kur kyla tų svarbiausių vaiz- 
dinių prerogatyvos, ir kai manė jau radęs priežastis, ryžosi pats 
tomis priežastimis pasinaudoti ir savomis jėgomis išgauti tą pa- 
tį jų numatytą efektą; kitaip tariant, jis pats sau suteikė teisę 
kurti konceptus. Tuo būdu gebėjimas suvokti individualizavosi. 
Bet, geriau pažįstant šios funkcijos prigimtį, būtina ją susieti su 
socialinėmis sąlygomis, nuo kurių ji priklauso. 

Pažymėsime, kad konceptą liečiame tik vienu požiūriu, kur 
jo vaidmuo - užtikrinti ne vien pačių dvasių sandorą, ojų suta- 
rimą su daiktų prigimtimi. Regis, jis tiek prasmingas, kiek teisin- 
gas, tai yra objektyvus, ir jo visuotinumas tėra jo objektyvumo 
pasekmė. Dvasios turėtų susijungti su daiktais, suvoktais kuo 
adekvačiau. Neneigiame, kad konceptuali evoliucija vyksta iš 
dalies būtent šia linkme. Konceptas, pradžioje laikomas teisin- 
gu todėl, kad jis yra kolektyvinis, linkęs tapti kolektyviniu tik 
tuomet, kai laikomas teisingu: prieš juo patikėdami, mes norime 
jo pavadinimo. Bet pirmiausia nereikia išleisti iš akių, kad šian- 
dien dar dauguma konceptų, kuriais operuojame, nėra sudaryti 
metodiškai; mes juos kildiname iš kalbos, tai yra iš bendrosios 
patirties, nepatyrusius jokios išankstinės kritikos. Moksliškai pa- 
grįstų ir kritikuotų konceptų visada be galo maža. Be to, tarpjų ir 
tų, kurie vyrauja jau vien todėl, kad yra kolektyviniai, tėra tik 
lygių skirtumai. Kolektyvinis vaizdinys duoda objektyvumo ga- 
rantiją vien todėl, kad jis yra kolektyvinis; juk ne veltui jis galėjo 
gana ištvermingai išsilaikyti. Jei jis prieštarautų daiktų prigim- 
čiai, nebūtų galėjęs įgyti plačių ilgalaikių galių sąmonei. Iš esmės 
moksliniai konceptai teikia pasitikėjimo todėl, kad jie pasiduo- 
da metodinei kontrolei. O kolektyvinis vaizdinys patiria toly- 
džio kartojamą kontrolę: žmonės, ją atlikdami, vaizdinį patikri- 
na savo asmenine patirtimi. Jis nėra absoliučiai neatitinkantis 
savo objekto. Jis gali jį išreikšti netobulais simboliais, bet ir moks- 
liniai simboliai tėra apytikriai. Šiuo principu pagrįstas meto- 
das, kurį pasitelkę tyrinėjame religinius reiškinius: priimame kaip 


IŠVADOS 183 


aksiomą teiginį, kad religiniai tikėjimai, nors kartais iš pažiūros 
itin keisti, slepia tiesą, kurią reikia atskleisti! 

Tai dar nereiškia, kad konceptai, net kai jie sudaryti pagal 
visas mokslo taisykles, būtų objektyvūs. Kad jais patikėtum, ne- 
gana jiems būti teisingiems. Jei jie nėra harmoningi su kitais ti- 
kėjimais, kitomis nuomonėmis, vienu žodžiu, su kolektyvinių 
vaizdinių visuma, jie bus paneigti; dvasios jiems neatsivers; va- 
dinasi, jie bus, bet iš tikrųjų lyg ir jų nebūtų. Šiandien paprastai 
užtenka, kad jie turėtų mokslo etiketę, ir jau jais be išlygų tikima, 
otai rodo, kaip mes tikime mokslu. Tačiau šis tikėjimas iš esmės 
nesiskiria nuo religinio tikėjimo. Toji svarba, kurią skiriame moks- 
lui, priklauso nuo visų mūsų supratimo apie jo prigimtį ir jo 
vaidmenį gyvenime; vadinasi, jis išreiškia nuomonę. Iš tikrųjų 
socialiniame gyvenime visa, net ir pats mokslas, remiasi nuomo- 
ne. Be abejo, nuomonę galima laikyti tyrimų tikslu ir išjos kurti 
mokslą; galima sakyti, tai ir sudaro sociologijos pagrindą. Ta- 
čiau mokslas apie nuomonę dar neformuoja nuomonės; jis tegali 
ją nušviesti, padėti geriau suprasti. Taigi mokslas gali nuomonę 
pakeisti, bet nuomonė moksle ir toliau turi didelę svarbą, net 
įgydama dėsnio galią; kaip minėjome, iš nuomonės mokslas se- 
miasi argumentų nuomonei paveikti“. 

Teigti, kad konceptai atspindi būdą, kuriuo visuomenė susi- 
daro tikrovės vaizdą, vadinasi, teigti, kad konceptualus mąsty- 
mas yra Žmonijos amžininkas. Taigi mes nesutinkame jo laikyti 
daugiau ar mažiau vėlesnės civilizacijos produktu. Žmogus, ne- 
mąstantis konceptais, nebūtų Žmogus, nes nebūtų socialinė bū- 
tybė. Apsiribojęs vien individualiais suvokiniais, Žmogus nie- 
kuo nesiskirtų nuo gyvulio. Jei būtų ginama priešinga tezė, va- 
dinasi, konceptas būtų apibūdintas toli gražu ne esminėmis jo 
savybėmis. Vadinasi, jis buvo sutapatintas su visuotine idėja", 
ir griežtai apibrėžta“. Tokiomis aplinkybėmis galėjo pasirodyti, 
esą žemesnio lygmens visuomenės nežino, kad yra įprasta šio 


Kaip matome, tai nereiškia, jog, vaizdinys neturėtų objektvvios reikš- 
mės vien todėl, kad jis socialinės prigimties. 

Žr. aukščiau, p. 231. 

Les fončtions mentales daus los sociėtės Mmfėrivurės, p. 131-138. 

4 Ibid., p. 446. 

žodžio reikšme konceptai, nes jų gebėjimas apibendrinti dar itin 
menkas ir tos sąvokos, kurių joms prireikia, daugiausia nėra 
apibrėžtos. Bet ir dauguma mūsų dabartinių konceptų pasižymi 
tokiu pat neapibrėžtumu; mes surandame jiems apibrėžimą tik 
diskusijose ar rašydami mokslo darbus. Kita vertus, matėme, kad 
suvokti dar nereiškia apibendrinti. Mąstydami konceptualiai mes 
ne tik izoliuojame ir grupuojame į visumą tam tikrą kiekį objektų 
su bendromis ypatybėmis, - mes kintamumo sąvoką pervedame 
į pastovumo, o individualumo - į socialumo. Kadangi loginis 
mąstymas prasideda konceptu, vadinasi, jis visuomet egzista- 
vo; ir nerastume nė vieno istorinio periodo, kur žmonės būtų 
nuolat gyvenę kamuojami sumaišties ir prieštaravimų. Žinoma, 
mes negalime išryškinti logikos ypatybių skirtybės įvairiais is- 
torijos momentais; ji evoliucionuoja, lygiai kaip evoliucionuoja 
pačios visuomenės. Tačiau nors ir kokios realios būtų tos skirty- 
bės, jos negali užgožti ne mažiau esmingų panašybių. 


IV 


Atėjo metas paliesti paskutinį klausimą, kuris buvo pateiktas 
mūsų darbo įvadinėje dalyje“ ir kuris taip ir liko visame dėsty- 
me tarsi užuomina. Matėme, kad kai kurios kategorijos atspindi 
socialinius dalykus. Telieka išsiaiškinti, iš kur ši ypatybė ran- 
dasi. 

Kadangi tos kategorijos pačios yra konceptai, nesunku su- 
prasti, kad jos yra bendros kolektyvo veiklos vaisius. Nerastume 
konceptų, kurie tuo pat lygiu atspindėtų ženklus, iš kurių atpa- 
žįstamas kolektyvinis vaizdinys. Jų stabilumas ir visuotinumas 
yra tokio lygmens, kad jos dažnai laikytos absoliučiai universa- 
liomis ir nekintamomis. Beje, kadangi jos atspindi esmines mąs- 
tančių Žmonių tarpusavio supratimo sąlygas, akivaizdu, kad 
jas tegalėjo suformuoti visuomenė. 

Tačiau kalbant apie jas problema kur kas kompleksiškesnė, 
nes jos yra socialinės ir kita prasme, ir antrame lygmenyje. Jos 
ne tik kildinamos iš visuomenės - socialūs ir jas išreiškiantys 


" Zr. aukščiau, p. 24. 

dalykai. Visuomenė jas ne tik suformavo, bet ir patį jų turinį 
sudaro įvairūs socialinės būtybės aspektai: giminės kategorija 
ėmė nesiskirti nuo Žmogaus grupės koncepto; laiko kategorijos 
pagrindą sudaro socialinio gyvenimo ritmas, 0 visuomenės už- 
imama erdvė atitinka erdvės kategorijos reikalavimus; kolek- 
tyvinė jėga, buvusi veikiančios jėgos konceptas, yra esminis 
priežastingumo kategorijos elementas. Tačiau kategorijos nėra 
sudarytos vien turint galvoje socialinę sferą; jos taikomos visai 
tikrovei. Kodėl kaip tik iš visuomenės buvo pasisavinti mode- 
liai, pagal kuriuos sukonstruotos kategorijos? 

Pagrindinį pažinimo vaidmenį atlieka svarbiausi konceptai. 
Kategorijos vyrauja ir aprėpia visus kitus konceptus: tai neper- 
traukiami mentalinio gyvenimo rėmai. Ir kad jos galėtų apimti 
kurį nors konkretų objektą, turi formuotis to paties masto tikro- 
vės pagrindu. 

Jų atspindimi ryšiai, manoma, egzistuoja individualiose są- 
monėse. Individas gyvena laike ir, kaip minėjome, turi orienta- 
vimosi laike pajautimą. Jo gyvenimas eina erdvės apibrėžtame 
taške, ir galima labai motyvuotai teigti, jog visi jo jusliniai suvo- 
kiniai turi erdviškumo““. Jis junta panašybes; jo sąmonėje vienas 
po kito iškyla panašūs vaizdiniai, jie susyja, priartėja, ir to pri- 
artėjimo dėka susiformavęs naujas vaizdinys jau yra giminin- 
gas sujais. Mes juntame ir tam tikrą reiškinių sekos reguliaru- 
mą; gyvūnai šito justi negali. Visos tos sąsajos grynai asmeninio 
pobūdžio, ir todėl bet kuri individo susidaryta samprata jokiu 
būdu negali peržengti jo siauro horizonto. Giminingi vaizdai, 
iškilę mano sąmonėje susiliejus panašiems vaizdams, teatspin- 
di objektus, kuriuos aš tiesiogiai suvokiau; ten nėra nieko, kas 
man teiktų nuovokos apie kategoriją, tai yra apie aplinką, galin- 
čią aprėpti visybinę grupę visų galimų objektų, kurie patenkintų 
tą pačią sąlygą. Be to, būtina iš anksto turėti grupės idėją, kuriai 
iškilti vien mūsų vidinio gyvenimo nepakaktų. Juo labiau nėra 
tokios asmeninės patirties, tegu ir kokia ji plati ir ilga būtų, kuri 
galėtų mums leisti daryti prielaidą apie egzistavimą visybinės 
giminės, kuri aprėptų būtybių visumą, o kitos giminės tebūtų 
tarpusavyje koordinuotos ar viena nuo kitos priklausomos rūšys. 


" William James, Principles of Psyhology, I, p. 134. 

Ši visybės samprata, sudaranti mūsų išdėstytos klasifikacijos pa- 
grindą, negali kilti iš individo, kuris ir pats tėra dalis visumos ir 
kuris teprisiliečia prie itin mažos tikrovės atkarpėlės. Ir vis vien 
turbūt nėra esmiškesnės kategorijos; kadangi kategorijų vaid- 
muo - apglėbti visus kitus konceptus, tai pati tikriausia katego- 
rija turėtų būti visybiškumo konceptas. Pažinimo teoretikai jį pa- 
prastai postuluoja tarsi kilusį iš savęs, savaiminį, tuo tarpu jis 
neapsakomai pranoksta kiekvienos atskirai paimtos individua- 
lios sąmonės turinį. 

Dėl tų pačių priežasčių erdvė, kurią aš pažįstu savo juslėmis, 
kurios esu centras ir kur visa išdėstyta mano atžvilgiu, negalėtų 
būti visybinė erdvė, sudaryta iš atskirų erdvių, suderintų su vi- 
suotiniais išeities taškais, bendrais visiems individams. O kon- 
kreti laiko tėkmė, kurią jaučiu savyje ir šalia savęs, man neteikia 
supratimo apie visybinį laiką; pirmuoju atveju laikas tereiškia 
mano asmeninio gyvenimo ritmą, antruoju - atitinka tą gyveni- 
mo ritmą, kuris nėra jokio pavienio individo gyvenimo ritmas, 
bet į kurį visi įsitraukia". Pagaliau tie reguliarumai, kuriuos ste- 
biu savo juslėmis suvokdamas tam tikrą seką, taip pat man svar- 
būs; jie paaiškina, kodėl, kai man duotas reiškinių poros, kurios 
pastovumą tyriau, antecedentas, aš linkęs laukti konsekvento. 
Bet ta asmeninio laukimo būsena negali būti painiojama su vi- 
suotinės eiliškumo tvarkos samprata, būdinga visiems Žmonėms 
ir įvykiams. 

Kadangi pasaulis, kurį atspindi visuotinė konceptų sistema, 
yra pasaulis, kurį susikuria visuomenė, tai tik visuomenė ir gali 
mums pasiūlyti pačias bendriausias sąvokas, kuriomis remian- 
tis jis vaizduojamas. Vienas subjektas, apimantis visus atskirus 
subjektus, gali tokį objektą aprėpti. Kadangi pasaulis egzistuoja 
tiek, kiek jis suvoktas, ir kadangi visuotinai jis suvoktas tik vi- 
suomenės, jis ten ir įsikuria, tapdamas jos vidinio gyvenimo 
elementu; taigi ji pati yra būtent visybinė giminė, už kurios 
daugiau jau nieko nėra. Visybiškumo konceptas tėra abstrakti 


" Dažnai apie erdvę ir laiką kalbame taip, lyg tai tebūtų konkretus plotas 
ir konkreti trukmė, suvokti individualios sąmonės, tik abstrahuojant nu- 
skurdinti. O iš tikrųjų tai visai kito pobūdžio vaizdiniai, sudaryti iš kitų 
elementų absoliučiai pagal kitą planą ir siekiant absoliučiai kitų tikslų. 

visuomenės koncepto forma: ji - visa, aprėpianti visus daiktus, 
ji - aukščiausia kategorija, aprėpianti visas kitas kategorijas. 
Tokiu esmišku principu grindžiamos tos pirmos, primityvios kla- 
sifikacijos, kuriose visų padermių būtybės suklasifikuotos į so- 
cialinius rėmus kartu su žmonėmis"*. Tačiau jei pasaulis slypi 
visuomenėje, toji erdvė, kurią ji užima, susimaišo su visybine 
erdve. Iš tikrųjų matėme, kaip kiekvienas daiktas socialinėje erd- 
vėje užima jam skirtą vietą; ir faktas, kad toji lokalizacija yra 
absoliučiai ideali ir niekuo nepanaši į tą, kokia ji būtų, jei būtų 
mums padiktuota tik juslinės patirties, rodo, kiek ši visybinė erdvė 
skiriasi nuo konkrečių erdvių, kurias suvokiame pojūčiais“. Dėl 
tos pačios priežasties kolektyvinio gyvenimo ritmas vyrauja ir 
aprėpia visų elementarių gyvenimų ritmų, iš kurių jis išsirutu- 
lioja, įvairovę; be to, jį atspindintis laikas vyrauja ir aprėpia vi- 
sas atskiras laiko trukmes. Tai visybinis laikas. Pasaulio istorija 
ilgai tebuvo vienas iš visuomenės istorijos aspektų. Be vieno nė- 
ra kito; pasaulio istorijos periodus sąlygoja visuomenės istorijos 
periodai. O visuomenės koncentracinis ir dispersinis judėjimas 
tą globalinį visuotinį laiką matuoja ir nustato išeities taškus, 
pagal kuriuos laikas dalijamas ir tvarkomas; apibendrinant ga- 
lima teigti, jog tai periodinės kolektyvinio atsinaujinimo reik- 
mės. Tie kritiški momentai dažniausiai siejasi su kuriuo nors iš 
materialių reiškinių, kaip kurios nors žvaigždės reguliariai pa- 
sikartojantis grįžimas ar metų laikų kaita. Šitai vyksta todėl, kad 
objektyvūs ženklai leidžia visiems aiškiau pastebėti šią iš esmės 
socialinę struktūrą. Ir pagaliau priežastinis ryšys, kolektyviai 
subrandintas grupėje, egzistuoja nepriklausomai nuo visos in- 
dividualios sąmonės; jis sklendžia virš visų žmonių ir visų pa- 
vienių įvykių. Tai visuotinės vertės dėsnis. Mes parodėme, kad 
jis atsirado būtent šitaip. 

Yra ir kitas argumentas, kuris aiškina, kad pagrindiniai kate- 
gorijų elementai paimti iš socialinio gyvenimo, nes tos sąsajos, 
kurias jos išreiškia, tegalėjo būti suvoktos ir įsisąmonintos tik 
per visuomenę ir visuomenėje. Jei tam tikra prasme kategorijos 


* Iš esmės visybiškumo konceptas, visuomenės konceptas, dievybės kon- 
ceptas tėra skirtingi tos pačios sąvokos aspektai. 


"* Zr. Clašsificabions primitives, loc. cib., p. 40 ir toliau. 

būdingos individo gyvenimui, individas neturėjo jokio pagrin- 
do ir jokios priemonės jas suvokti, įsisąmoninti, jas suformu- 
luoti, sudaryti ir paversti sąvokomis. Kad individas orientuo- 
tųsi erdvėje, kad žinotų, kada turi tenkinti įvairias organines 
reikmes, jam nereikėjo visiems laikams susidaryti konceptua- 
lios laiko ar erdvės sampratos. Bene visi gyvūnai moka rasti 
kelią, nuvesiantį į jiems pažįstamas vietas; jie ten grįžta atitin- 
kamu metu, nors neturi supratimo apie jokias kategorijas; juos 
instinktyviai veda juslės, ir jų jiems visai pakanka. Jų pakaktų 
ir žmogui, jei jo veiksmų tikslas tebūtų patenkinti asmenines 
reikmes. Kad pripažintume, jog vienas daiktas panašus į kitus, 
mums jau žinomus iš patirties, nėra jokio reikalo vienų ir kitų 
skirstyti į gimines ir rūšis; jų panašumui nustatyti gana paste- 
bėjimo, kaip panašūs vaizdai susyja ir susilieja. O jau matyto, 
jau patirto įspūdis nereikalauja jokios klasifikacijos. Kai veikia 
vien individualūs panašumai, kai norime atskirti mūsų ieško- 
mus daiktus nuo vengtinų, užtenka vienų ir kitų poveikį logi- 
niu ryšiu susieti su jų priežastimis. Grynai empirinis nuosek- 
lumas, tvirtos sąsajos tarp konkrečių vaizdinių vadovauja valiai 
ir veda. Kitokių nežino ne tik gyvūnas, bet gana dažnai nieko 
daugiau neįsivaizduoja ir mūsų pačių praktinė patirtis. Nuo- 
vokiu vadiname tą žmogų, kuris labai aiškiai jaučia, ką turi 
daryti, tik dažniausiai negali to išreikšti dėsniu. 

Visai kas kita su visuomene. Ji gyvuoja tik tuomet, kai ją su- 
darantys individai ir daiktai yra pasiskirstę tarp skirtingų gru- 
pių, tai yra suklasifikuoti, ir kai suklasifikuotos pačios tos gru- 
pės. Taip visuomenė numato sąmoningą organizaciją, kuri yra 
ne kas kita, o klasifikacija. Tokiu būdu organizuota visuomenė 
natūraliai susisiekia erdvėje, kurią ji užima. Ir, vengiant bet ko- 
kio susidūrimo, kiekvienai atskirai grupei turi būti skirta api- 
brėžta erdvės dalis: kitaip sakant, visa erdvė turi būti padalyta, 
diferencijuota ir orientuota, be to, visi žmonės privalo tuos pa- 
dalijimus ir tas orientacijas žinoti. Kvietimas į šventę, į medžiok- 
lę, į karo Žygį reiškia, kad jų datos jau nustatytos, sutartos iš 
anksto, vadinasi, nustatytas laikas, kurį visi Žmonės suvokia 
vienodai. Pagaliau žmonių sueiga bendro tikslo labui tėra įmano- 
ma tik tuomet, kai sutariama dėl sąryšio tarp to tikslo ir priemo- 
nių, leidžiančių tą tikslą įgyvendinti, tai yra kai tą patį priežastinį 

ryšį pripažįsta visi to paties sumanymo bendrai. Ir nieko nuo- 
stabaus, kad socialinis laikas, socialinė erdvė, socialinės kate- 
gorijos, kolektyvinis priežastingumas sudaro atitinkamų kate- 
gorijų pagrindą, nes žmogaus sąmonė pirmą kartą neabejotinai 
aiškiai ryšių įvairovę suvokė kategorijų socialinėmis formomis. 

Darant išvadą dera pažymėti, kad visuomenė nieku gyvu nė- 
ra nelogiška ar alogiška esybė, padrika ir įnoringa, kaip gana 
dažnai apie ją manoma. Visai priešingai, kolektyvinė sąmonė 
yra pati aukščiausia psichinio gyvenimo forma, nes ji -sąmonių 
sąmonė. Iškilusi aukščiau individualių lokalinių, atsitiktinių, 
antraeilių aplinkybių ir būdama užjų, kolektyvinė sąmonė mato 
daiktus tik pastovaus, įprasto pavidalo, kurį ji užfiksuoja komu- 
nikabiliose sąvokose. Matydama iš aukštai, kartu ji mato toli; 
kiekvieną akimirką ji aprėpia visą pažintą tikrovę. Štai kodėl ji 
viena gali pateikti protui rėmus, kurie taikomi visumai būtybių 
ir kurie leidžia jas suvokti. Tie rėmai nėra sukurti dirbtinai; ji 
juos randa savyje; ji juos įsisąmonina. Jie išreiškia buvimo bū- 
dus, pasitaikančius visuose realybės lygmenyse, tačiau visiškai 
aiškiai pasirodančius tik viršūnėje, nes besirutuliojančio psi- 
chinio gyvenimo begalinis kompleksiškumas reikalauja paties 
didžiausio sąmonės tobulumo. Loginiam mąstymui suteikti so- 
cialinę prigimtį nereiškia jį sumenkinti, sumažinti jo svarbą, lai- 
kyti jį tik dirbtinių kombinacijų sistema; priešingai, tai reiškia jį 
priskirti natūraliam procesui. Tai nereiškia, kad šitaip sudary- 
tos sąvokos galėtų nedelsiant virsti tolygiomis jų objektams. Jei 
visuomenė palyginti su individu yra universali, vis vien ji ne- 
nustoja pati buvusi individualybe - su savo veidu ir savo ski- 
riamaisiais bruožais. Ji - ypatingas subjektas, individualizuo- 
jantis tai, ką mąsto. Taigi ir kolektyviniuose vaizdiniuose slypi 
subjektyvūs elementai; būtina, kad jie būtų palengva grynina- 
mi ir vis labiau priartinami prie daiktų. Bet nors ir kokie primi- 
tyvūs jie būtų pradžioje, vis vien juose mezgasi naujas mentali- 
tetas, iki kurio individas niekuomet nebūtų pakilęs savomis 
jėgomis: nuo tada atsivėrė kelias tvirtam, visuotiniam ir orga- 
nizuotam mąstymui, kuriam telieka plėtotis ir tobulėti. 

Beje, priežastys, nulėmusios tą plėtrą, regis, niekuo per daug 
nesiskiria nuo tų, kurios davė mąstymui pradžią. Jei loginis mąs- 
tymas kaskart noriau linksta atsikratyti subjektyvių ir asmeninių 

elementų, kurių pradžioje buvo daugiau negu reikia, tai ne to- 
dėl, kad būtų įsiterpę nesocialiniai faktoriai, o veikiau todėl, kad 
vis labiau vystėsi ir tobulėjo nauja socialinio gyvenimo rūšis. 
Turime galvoje tą internacionalinį gyvenimą, kuris užsimojo re- 
liginius tikėjimus universalizuoti. Kuo toliau jis sklinda, tuo la- 
biau platėja horizontai; visuomenė nustoja buvusi gryna visybe 
ir tampa kur kas platesne visybės dalimi - su neapibrėžtomis ir 
galinčiomis be galo be krašto plėstis sienomis. Dėl tos priežas- 
ties tikrovė nebegali išsilaikyti pirmykščiuose socialiniuose rė- 
muose; ji prašosi tvarkoma pagal jai savybingus principus, tad 
loginė organizacija ima skirtis nuo socialinės ir tampa autono- 
minė. Štai kaip ryšys, siejantis mąstymą pirmiausia su determi- 
nuotomis kolektyvinėmis individualybėmis, vis labiau silpsta; 
kaip palaipsniui jis tampa visuotinis ir universalizuojasi. Gry- 
nai Žmogaus mąstymas nėra pirmapradis duomuo -jis susifor- 
mavo istorijos būvyje; tai ideali riba, prie kurios mes vis artėja- 
me, tik veikiausiai niekad jos nepasieksime. 

Toli gražu nėra teisinga, kad tarp mokslo ir moralės bei reli- 
gijos jaučiamas tam tikras prieštaravimas, taip dažnai pabrė- 
žiamas, nes iš tikrųjų šios dvi žmogaus veiklos formos kilusios 
iš to paties šaltinio. Šitai puikiai suprato Kantas. Štai kodėl jis 
spekuliatyvinį ir praktinį protą traktavo kaip dvi tų pačių gali- 
mybių puses. Pasak Kanto, jų vienovę sudaro būtent tai, kad abi 
orientuojasi į visuotinumą. Mąstyti racionaliai - mąstyti remian- 
tis dėsniais, kurie pripažįsta protingų būtybių visuotinumą (uni- 
versalumą); veikti moraliai - elgtis vadovaujantis maksimomis, 
kurios gali be jokių kliūčių aprėpti valios visuotinumą. Kitaip 
tariant, mokslas ir moralė leidžia manyti, kad individas gali pa- 
kilti aukščiau savojo „aš“ ir gyventi beasmenį gyvenimą. Iš tik- 
rųjų, nekyla abejonių, jog tai yra visų aukščiausių mąstymo ir 
veiklos formų bendras bruožas. Viena, ko kantizmas nepaaiški- 
na, tai iš kur kyla ta prieštara, prieš kurią atsiduria žmogus. 
Kodėl jis priverstas pergalėti save ir pranokti savo prigimtį, ir 
atvirkščiai, kodėl visuotinis dėsnis priverstas nusileisti iki įsi- 
kūnijimo individuose. Sakysite, egzistuoja du antagonistiniai 
pasauliai ir abiejuose vienodai gyvename: vienas - materijos ir 
jutimų pasaulis, kitas - grynojo visuotinio proto pasaulis? Bet 
tai tas pats klausimas, tik pakartotas kiek kitais žodžiais, o mums 

svarbu tiksliai išsiaiškinti, kodėl kantizmas teigia, jog mes vie- 
nu metu gyvename dviejuose pasauliuose. Kodėl tie du pasau- 
liai, kurie atrodo tokie prieštaringi, nelieka nuošaliai nuo kits 
kito ir kas, nepaisant jų antagonizmo, verčia skverbtis vienam į 
kitą? Vienintelis dalykas, kuris galėtų paaiškinti tą keistą reikia- 
mybę, yra smukimo hipotezė numatant visus sunkumus, kurių 
čia neverta priminti. Atvirkščiai, visa paslaptis dingsta nuo to 
momento, kai pripažįstame, kad visuotinis protas tėra kolekty- 
vinio mąstymo sinonimas. Toks mąstymas įmanomas tik indivi- 
dų grupėje; jis sąlygoja juos, ojie savo ruožtu sąlygoja jį, nes jie 
tegali išsilaikyti tik grupuodamiesi. Visuotinių siekių ir tiesų 
viešpatija tegali gyvuoti tik įsiterpus asmenų valiai ir jausmams, 
o motyvai, kurie grindžia jų dalyvavimą, yra tie patys, dėl kurių 
jie dalyvauja. Trumpai tariant, mumyse yra visuotinumo, nes 
mumyse yra socialumo, ir kadangi socialinis gyvenimas vienu 
kartu aprėpia ir vaizdinius, ir praktikas, tas visuotinumas sa- 
vaime persiduoda tiek idėjoms, tiek ir veiksmams. 

Turbūt kels nusistebėjimą mūsų nuostata visuomenei priskirti 
aukščiausias žmogaus mentaliteto formas: motyvas atrodo ga- 
na kuklus palyginti su svarba, kurią mes priskiriame efektui. 
Atstumas tarp jausmų bei norų pasaulio ir proto bei moralės 
pasaulio toks didelis, kad antrasis atrodo galėjęs prisijungti prie 
pirmojo tik kūrybos aktu. Tačiau mūsų prigimties genezėje skirti 
visuomenei tokį žymų vaidmenį visai nereiškia neigti tą kūrybą; 
nes visuomenėje slypi tokia kūrybinė galia, kuriai negalėtų pri- 
lygti jokia kita galima stebėti esybė. Iš tikrųjų bet kokia kūryba, 
kaip mistinis vyksmas, nepasiduodantis nei mokslui, nei pro- 
tui, yra sintezės produktas. Ir jei pavienių vaizdinių, susidaran- 
čių kiekvienos individualios sąmonės gelmėse, sintezė jau pati 
yra naujovių gamintoja, tada kiek veiksmingesnė yra tokia plati 
absoliučios sąmonės sintezė kaip visuomenė! Visuomenė - pati 
galingiausia fizinių ir dvasinių jėgų sankaupa, atverianti mums 
savo ypatybes. Niekur daugiau nerasime tokios medžiagos gau- 
sos ir įvairovės ir tokio stipraus koncentracijos laipsnio. Ir visai 
nenuostabu, kad išjos išsirutulioja kur kas aukštesnio lygmens 
gyvenimas, kuris, veikdamas iš tos medžiagos išplaukiančius 
elementus, pakelia juos į aukštesnę egzistencijos formą ir trans- 
formuoja. 

O sociologijos paskirtis - atverti mokslui apie Žmogų naujus 
kelius. Iki šiol mes privalėjome laikytis tokios alternatyvos: arba 
aukščiausius Žmogaus ypatingus sugebėjimus aiškinti apsiri- 
bojant žemesnėmis būties formomis, protą - jutimais, dvasią — 
materija, - O tai vėl priverstų neigti jų ypatingumą, - arba tuos 
sugebėjimus susieti su kuria nors viršpatyrimine realybe, kuri 
postuluojama, tačiau jos egzistavimo negali nustatyti jokie ste- 
bėjimai bei tyrimai. Žmogaus protą trikdė tai, kad individas bu- 
vo laikomas finis naturae: rodėsi, užjo daugiau nieko nėra, bent 
jau nieko, kas būtų prieinama mokslui. Bet pripažinus, kad virš 
individo dar yra visuomenė ir kad ji - ne nominali protinga bū- 
tybė, o veikiančių jėgų sistema, tapo įmanoma naujai aiškinti 
žmogų. Jo esminių skiriamųjų požymių išsaugojimui jau anaip- 
tol nereikia jų laikyti už patyrimo ribų. Prieš metantis į tokį kraš- 
tutinumą dar derėtų nustatyti, ar tik tai, kas pranoksta individą, 
jam atitekę ne iš viršindividualiosios realybės, 0 įgyta iš patyri- 
mo - iš visuomenės. Žinoma, nesiryžtume tvirtinti, iki kokios 
ribos gali siekti tie aiškinimai ir ar jie gali išspręsti visas proble- 
mas. Tačiau lygiai taip pat neįmanoma iš anksto nubrėžti ribą, 
kurios jie neįstengtų peržengti. Tik būtinai reikia išbandyti hi- 
potezę, ją patikėti kiek įmanoma metodiškesnei faktų kontrolei. 
Kaip tik taip mes ir pabandėme padaryti. 

ĖMILE'IO DURKHEIMO 
SOCIOLOGIZMO PRINCIPAI 


Šiuolaikinės sociologijos pradininkas ir garsiausios XX a. L' Ecole 
frangaise de sociologie („prancūzų sociologijos mokyklos“) įkūrė- 
jas Ėmile'is Durkheimas (1858-1917) yra viena įtakingiausių 
XX a. humanistikos figūrų. „Nerasime nė vieno prancūzų socio- 
logo, - rašo J. Duvignaud, - kuris vienaip ar kitaip nesietų savęs 
su Durkheimu'“'. 

E. Durkheimas ir M. Weberis - dviejų įtakingiausių sociolo- 
gijos mokyklų lyderiai - buvo amžininkai, priklausantys tam 
pačiam palyginti ramiam 1871-1914 m. Vakarų civilizacijos is- 
torijos tarpsniui. Abu jie tyrinėjo įvairius Vakarų visuomenės ir 
kultūros aspektus, gretindami su kitais civilizaciniais pasau- 
liais. Tačiau E. Durkheimas buvo platesnių humanitarinių inte- 
resų asmenybė, besireiškianti sociologijos, kultūrologijos, civili- 
zacijos teorijos, religijotyros, filosofijos, etikos, edukologijos ir 
kitose srityse. Jo veikalams būdinga universalizmas, stulbinanti 
humanitarinė erudicija, metodologinis nuoseklumas, empirijos 
ir teorijos jungtis. E. Durkheimas daug nuveikė įtvirtinant so- 
ciologijos mokslo statusą, institucionalizuojant sociologiją uni- 
versitetinio išsilavinimo sistemoje, puoselėjant profesionalios 
sociologinės etikos principus. Jis įkūrė pirmąsias sociologijos 
katedras Bordo ir Sorbonos universitetuose, autoritetingiausią 
specializuotą sociologijos žurnalą L 'Anėe Sociologigue, kuris kon- 
solidavo įvairių humanistikos sričių specialistus, įtvirtino in- 
terdisciplininės analizės principus bei kolektyvinio darbo formas. 
E. Durkheimo mokyklą siejo bendri tikslai, teorinės nuostatos, 
tačiau jos šalininkai veikė visiškai savarankiškai, išsaugoda- 
mi savo individualumą. 

E. Durkheimo mokyklos idėjų įtaka mokslininkui dar gyvam 
esant toli peržengė Prancūzijos ribas. Jo knygos greit buvo ver- 
čiamos į kitas kalbas ir jau amžiaus pradžioje turėjo didelę įtaką 


"J. Duvignaud, Durkheini: sa vie, son oeudre avec un exposė de sa philosopluv, 
Paris, 1965, p. 54. 

britų, italų, rusų, lenkų, vengrų ir kitų tautų sociologams. Galin- 
gas E. Durkheimo ir jo mokyklos idėjų poveikis antroje XX a. 
pusėje regimas JAV, Japonijos socialiniuose ir humanitariniuo- 
se moksluose. 

E. Durkheimo mokyklos šalininkai, priešpriešindami civili- 
zacinį visuomenės raidos lygmenį gamtiniam, kartu išsaugo se- 
nos evoliucionistinės koncepcijos elementus. Civilizacijos raida 
čia tiesiogiai siejama su Žmogaus mąstymo ir socialinių orga- 
nizmų evoliucija, pripažįstant vieningą žmonijos istorijos vyks- 
mą. Pagrindiniu civilizacinės sociologijos metodu E. Durkhei- 
mo mokyklos šalininkai laiko lyginamąjį, o istorijos - monografi- 
nį ir funkcionalinį. Analizuodami ankstyvąsias civilizacijos isto- 
rijos ištakose išsikristalizavusias kultūros ir mąstymo formas, 
E. Durkheimas ir jo sūnėnas bei artimiausias mokinys M. Maus- 
sas, pradedant 1906 m. darbais, nuolatos pabrėžia ypatingą svar- 
bą vadinamųjų „kolektyvinių vaizdinių“ (reprėsentation collecti- 
ves). Jie tampa pamatine E. Durkheimo mokyklos civilizacinės 
sociologijos sąvoka, visiškai pajungiančia individo mąstymą ir 
veiklą visuomenei. E. Durkheimas ir M. Maussas manė, kad pir- 
mykštėms tautoms būdingos mąstymo formos yra universalios 
ir esmiškai nesiskiria nuo aukštesnę civilizuotumo pakopą pa- 
siekusių tautų. „Kolektyvinių vaizdinių“ sąvoka jų koncepcijoje 
tiesiogiai siejasi su ne mažiau abstrakčiomis „kolektyvinio sub- 
jekto“, „visuomenės“ kategorijomis, kurios sujungia visas žmo- 
giškosios civilizacijos istorijoje išryškėjusias visuomenės ir mąs- 
tymo formas. Palygindami jas prancūzų mokslininkai regi tik 
kiekybinį, o ne kokybinį skirtumą. 

Studijoje Note sur la notion de civilisation („Pastabos apie civi- 
lizacijos sąvoką“, 1909) E. Durkheimas ir M. Maussas apibrėžia 
civilizaciją kaip „nesusijusią su konkrečiu socialiniu organizmu 
visuomeninių fenomenų visumą, besiskleidžiančią nacionali- 
nių teritorijų ribas peržengiančiose erdvėse konkrečiu laiku; 
jungiančią savyje kelių visuomenių istoriją su jų tarpnaciona- 
liniu gyvenimu“. Civilizacinės sociologijos dėmesio centre at- 
siduria visuomenė, kuri aiškinama kaip unikali, niekuo kitu 


“ E. Durkheim, M. Mauss, Note šur la noHon de cicilisabion // L Anėe Sociolo- 
giguv. t. XII, 1909-1912, Paris, 1913, p. 47. 

nepaverčiama realybė, „inpersonalinis“ visuomeninių ryšių sis- 
temos tipas. 

Pagrindinis visuomenės komponentas žmogus čia traktuo- 
jamas kaip homo duplex, tai yra ambivalentiška, individuali ir 
socialinė esybė, kurios gyvenime ir veikloje besąlygiškai vy- 
rauja socialinis lygmuo. Todėl visuomenė čia iškyla kaip virš- 
individuali socialinė struktūra, atsiradusi iš daugybės indivi- 
dų sąveikos. Į aukštesnį tarpnacionalinio gyvenimo lygmenį 
pakilusios visuomenės struktūros tik tuomet virsta civilizaci- 
niu organizmu, kai įgauna „vientisų sistemų pavidalą ir jun- 
giasi vieningame laiko bei erdvės kontinuume“. 

Vadinasi, prancūzų civilizacinės sociologijos pradininkai, 
traktuodami civilizaciją kaip „tarpnacionalinę socialinių siste- 
mų metasistemą“, susieja sociologinį civilizacijos tyrinėjimą su 
paskirais evoliucionistinės ir struktūrinės funkcinės teorijų ele- 
mentais. Evoliucionizmo įtaka čia reiškiasi visuomenių ir civili- 
zacijų tipologija, požiūriu į sudėtingus socialinius organizmus 
kaip paprastesnių struktūrų kombinacijas. Civilizacinės socio- 
logijos kūrėjai, veikiami pozityvistinės metodologijos, atsiriboja 
nuo spekuliatyvumo, perdėto psichologizavimo, pamatinių ci- 
vilizacijos problemų tyrinėjimą jie perkelia iš globalinių apiben- 
drinimų į konkrečią sociologinę, neretai elementariausių morto- 
loginių civilizacijos elementų analizę. 

Tyrinėjant prancūzų ankstyvosios civilizacinės sociologijos 
metodologinius principus, aiškėja, kad šios mokyklos šalinin- 
kai, siekdami mokslinio objektyvumo, pamažu atriboja civiliza- 
cijos sąvoką nuo vertybinių sprendimų. Ši metodologinė nuo- 
stata, iš pradžių paplitusi antropologijoje ir etnografijoje, greit 
įsigali civilizacinėje sociologijoje. Ji ne tik išlaisvina civilizaci- 
nius tyrinėjimus nuo aksiologijos įtakos, bet ir, atsisakydama 
ideologinių stereotipų, atveria kelią įvairių morfologinių socia- 
linių organizmų pjūvių objektyviai analizei, nepriklausomai nuo 
jų išsivystymo lygmens. Čia E. Durkheimo mokyklos pozicijos 
suartėja su europocentrizmo oponentų etnologų nuostatomis, 
nes paneigia išskirtines Vakarų civilizacijos pretenzijas į vie- 
nintelę Civilizaciją. 


3 Ten pat. p. 47. 

E. Durkheimas gimė 1858 m. Epinalyje rabinų šeimoje, buvo 
auklėjamas griežtoje žydų ortodoksinės religijos atmosferoje, mo- 
kėsi hebrajų kalbos, studijavo Torą ir Talmudą. Licėjuje paveik- 
tas mokytojos katalikės, nutolsta nuo ortodoksinio judaizmo ir 
pereina į agnosticizmo pozicijas. Tradicinė religija, teigė vėles- 
niuose darbuose E. Durkheimas, jau nebeatitinka šiuolaikinės 
modernios civilizacijos dvasios, todėl atlieka visuomenės mora- 
lę konsoliduojančios jėgos funkciją. 

1879 m. turintis puikų humanitarinį išsilavinimą jaunuolis 
įstoja į prestižinį Paryžiaus Pedagogikos institutą. Ten mokosi 
kartu su H. Bergsonu ir J. Jaurės. Labiausiai jo pasaulėžiūrą 
paveikė spiritualistinio pozityvizmo šalininkas E. Boutroux. 
1882 m. užbaigęs studijas ir išlaikęs filosofijos dėstytojo egzami- 
ną, E. Durkheimas keletą metų dėsto filosofiją provincijos licė- 
juose. Norėdamas pagilinti Žinias, jis pasiima metus akademi- 
nių atostogų, pusęjų skiria darbui Paryžiaus bibliotekose, pas- 
kui išvyksta į Leipcigą. Čia artimai susipažįsta su W. Wundto 
naujausiais eksperimentinės psichologijos tyrinėjimais, jo įkur- 
ta laboratorija. 

1888 m. ministro įsakymu E. Durkheimas paskiriamas socia- 
linių mokslų ir pedagogikos profesoriumi Bordo universitete. 
Nuo 1896 m. jis vadovauja pirmajai pasaulyje specializuotai so- 
ciologijos katedrai ir skaito pirmuosius universitetinius sociolo- 
gijos kursus. Netrukus, subūręs artimiausius mokinius ir pase- 
kėjus, pradeda naujo sociologijos žurnalo L Anėe Sociologigue 
leidimo programą (1898-1918), vėliau jo darbą tęsė sūnėnas 
M. Maussas (1925-1927). Pagrindinis žurnalo ir apie jį susi- 
spietusių šalininkų (M. Maussas, G. Davy, P. Lapi, R. Hertas, 
P. Fauconnetas, C. Bouglė, L. Lėvy-Bruhlis, M. Halbwacs, F. 5i- 
miandas, M. Granetas) tikslas - įvairių humanistikos sričių spe- 
cialistų mokslinių interesų kooperavimas sistemingam įvairių 
civilizacijos ir socialinio gyvenimo aspektų tyrinėjimui. 

1902 m. E. Durkheimas pakviečiamas dirbti į Sorbonos uni- 
versitetą neetatiniu auklėjimo katedros profesoriumi, o 1906 m. 
tampa jos vadovu. 1913 m. ši katedra pavadinama „mokslo apie 
auklėjimą ir sociologiją“ katedra. Sorbonos universitete moksli- 
ninkas daug dėmesio skiria organizaciniam ir pedagoginiam 

darbui. Jis puikus lektorius, žavintis klausytojus naujų idėjų 
gausa, aiškiu ir sistemingu medžiagos dėstymo stiliumi. Būdamas 
plačių demokratinių pažiūrų, dalyvauja įvairiose humanisti- 
nės pakraipos visuomeninėse akcijose, simpatizuoja socialis- 
tams, įsitraukia į Dreifuso bylą, prasidėjus Pirmajam pasauli- 
niam karui skelbia vokiškąjį imperializmą smerkiančius pa- 
triotinius straipsnius. Vienintelio sūnaus Andre, turinčio pui- 
kius lingvisto ir sociologo duomenis, žuvimas 1916 m. E. Durk- 
heimą taip sukrečia, kad po šio likimo smūgio jis nebeatsigauna 
ir 1917 m. miršta, nebaigęs daugybės planuotų darbų. 

E. Durkheimo sociologinės koncepcijos ištakų tyrinėjimas yra 
keblus uždavinys, nes mokslininkas tik prabėgomis užsimena 
apie idėjas ir mąstytojus, veikusius jo pasaulėžiūrą. Jis yra pir- 
miausia prancūziškosios racionalistinės tradicijos, linkusios į 
kultūros problemų sociologizavimą, pasekėjas. Stipriausią po- 
veikį Durkheimo pasaulėžiūrai turėjo R. Descartes, Ch. Montes- 
gieu, J.-J. Rousseau, A. Saint-Simono ir A. Comte'o idėjos. Jo kon- 
cepcijoje susilieja dvi prancūzų humanistikos tradicijos - racio- 
nalizmas ir sociologizmas, kurios papildomos pozityvistinės me- 
todologijos ir H. Spencerio holistinėmis ir funkcionalistinėmis 
nuostatomis. 

Jau E. Durkheimo pirmtakų veikaluose ryškėja kontūrai nau- 
jo sociologijos mokslo, tyrinėjančio civilizacijos ir visuomenės 
problemas, besiremiančio konkrečių socialinių faktų analize. Į 
visuomenę pradedama žvelgti kaip į kažką iš esmės skirtinga 
nei atskiri individai. Todėl visuomenė traktuojama kaip specifi- 
nis mokslinės analizės objektas, pasižymintis tik jai būdingo- 
mis bendromis idėjomis, jausmais, tikėjimais, „kolektyviniais 
vaizdiniais“ ir griežtais istorinės raidos dėsningumais. 

Iš R. Descartes E. Durkheimas perima griežtą racionalizmą ir 
dėmesį sistemingiems metodologiniams mokslinės analizės prin- 
cipams. Ch. Montesgieu ir A. Saint-Simonas jam artimi išskirti- 
niu dėmesiu socialiniams fenomenams. Iš Ch. Montesgieu vei- 
kalų mokslininkas perima mokymą apie visuomenės dėsnius 
kaip natūralų gamtos mokslo tęsinį ir jį papildo J.-J. Rousseau 
teorija apie „visuotinę valią“, išreiškiančią visuomenės interesus. 

E. Durkheimas pripažįsta, kad būtent A. Saint-Simonas „pir- 
masis aiškiai suformulavo socialinio mokslo idėją, tačiau jis 
greičiau išskleidė jo programą nei sistemingai ją įgyvendino““*. 
Itin svarbiu sociologijos mokslo tapsmui E. Durkheimas laikė 
A. Saint-Simono pageidavimą, kad sociologija taptų pozityviu 
pamatinės visuomenines problemas tyrinėjančiu mokslu, kuris 
savo uždaviniams įgyvendinti remiasi stebėjimu ir kruopščia 
konkrečių empirinių faktų analize. 

Tačiau tikruoju sociologijos mokslo tėvu E. Durkheimas skel- 
bia A. Saint-Simono mokinį, pozityvistinės filosofijos pradininką 
A. Comte'ą, kurio metodologinės nuostatos, lyginamosios anali- 
zės svarbos iškėlimas ir bekompromisiškas savo idėjų gynimas jį 
stipriai paveikė. Jį žavi „pozityvistinės sociologijos“ idėja, meta- 
fizikos ambicijų apribojimas, orientavimasis į „objektyvius“ fak- 
tus ir pozityvią jų analizę. A. Comte'ąjis laikė pagrindiniu naujo 
sociologijos mokslo pirmtaku, teikiančiu socialiniams reiškiniams 
besąlygišką prioritetą. Šio mokslininko dėka sociologijos mokslas 
apčiuopė savo specifinį mokslinio tyrinėjimo objektą, jo tyrinėji- 
mo metodologinį instrumentarijų, įtvirtino empirinių faktų paži- 
nimo svarbą. Tačiau, skirtingai nei A. Comte'as, E. Durkheimas 
pabrėžia teorijos ir empirijos jungties svarbą. Jis atmeta pozity- 
vizmo pradininko mokymą apie tris mokslinio pažinimo pako- 
pas ir vienalinijinę civilizacijos evoliucijos schemą. 

Pagrindinį H. Spencerio nuopelną E. Durkheimas sieja su jo 
veikaluose išplėtotu mokymu apie visuomenę kaip vieningą so- 
cialinį organizmą, pasižymintį daugybe specifinių jai būdingų 
funkcijų. Kita vertus, jam artimas anglų evoliucionisto teiginys 
apie lemiamą visumos vaidmenį dalies atžvilgiu, socialinių ins- 
titucijų svarbos iškėlimo idėja. 

E. Durkheimo sociologizme taip pat susipina paskiri E. Bout- 
roux mokymo apie kūrybinę sintezę bruožai, pozityvistinės pa- 
kraipos istorikų E. Renano ir H. Taine'o mokymų apie socialinių 
ir aplinkos veiksnių įtaką civilizacijos istorijai elementai. 

Kritiškai apžvelgdamas pirmtakų idėjas, E. Durkheimas kon- 
statuoja, kad jiems nepavyko sukurti sistemingo sociologijos 


* E. Durkheim, La sociologie en France au XX-e siecle // E. Durkheim, La 
science sociale et L action, Paris, 1970, p. 115. 

mokslo, nes nebuvo nuosekliai apibrėžta sociologijos vieta gi- 
miniškų mokslų sistemoje ir išryškintas jos mokslinio tyrinėji- 
mo objektas. Sociologijos mokslo specifiškumą jis sieja su „so- 
cialinių faktų“ sfera ir traktuoja sociologiją kaip mokslą apie 
„SOcialinius faktus“. Būdami objektyvus civilizacijos istorijos 
veiksnys, socialiniai faktai turi vyraujantį, o neretai netgi repre- 
syvų vaidmenį konkrečiam individui. Socialumas yra daugelio 
žmonijos kartų evoliucijos produktas. Kiekvienas individas, 
įžengdamas į pasaulį ir tapdamas istorijos subjektu, randa vi- 
suomenėje iš praeities puoselėjamas socialines normas, kolek- 
tyvinius vaizdinius, kurie veikia kiekvieno visuomenės nario 
sąmonę. Vėliau E. Durkheimo mokiniai M. Maussas ir P. Fau- 
connetas pateikia naują sociologijos mokslo apibrėžimą, trak- 
tuodami jį pirmiausia kaip mokslą apie „socialinius institutus“. 

E. Durkheimas paskelbė keturis monumentalius veikalus, ku- 
rie atspindi pagrindinius jo intelektualios evoliucijos etapus. Pir- 
mosios trys knygos - De la division du travail social („Apie visuo- 
meninio darbo pasidalijimą“, 1893), Les rėgles de la mėthode socio- 
logigue („Sociologinio metodo taisyklės“, 1895) ir Le suicide. Ėtu- 
de de sociologie ( „Savižudybė. Sociologinis tyrimas“, 1897) - bu- 
vo paskelbtos amžiaus pabaigoje, kai jis dirbo Bordo universite- 
te. Ketvirtoji - Les formes ėlėmentaires de la vie religieuse. Le systeme 
totėmigue en Australie („Elementarios religinio gyvenimo formos. 
Toteminė sistema Australijoje“, 1921) - jau priklauso paryžie- 
tiškam jo gyvenimo laikotarpiui. Po mokslininko mirties moki- 
niai paskelbė daug jo skaitytų paskaitų kursų, anksčiau neskelbtų 
tyrinėjimų. Svarbiausi iš jų: Education et sociologie („Auklėjimas 
ir sociologija“, 1922), Ėducation morale („Moralinis auklėjimas“, 
1923), Sociologie et philosophie („Sociologija ir filosofija“, 1925), 
Le socialisme („Socializmas“, 1928), L'Ėvolution pėdagogigue en 
France („Pedagoginė evoliucija Prancūzijoje“, 2 t., 1938), Legons 
de sociologie („Sociologijos paskaitos“, 1950) ir Pragmatism et so- 
ciologie („Pragmatizmas ir sociologija“, 1955). 

Pirmoji knyga yra perdirbtas E. Durkheimo disertacijos teks- 
tas. Joje tyrinėjamos funkcijų ir profesijų diferenciacijos proble- 
mos šiuolaikinėje visuomenėje. Tačiau iš tikrųjų jos tikslas pla- 
tesnis, nes čia išrutuliojama vientisa socialinių sistemų raidos 
teorija, kurios šerdis yra socialinio solidarumo, sutapatinamo su 

visuomenine sąmone, kategorija. Mokslininkas aiškinasi, kaip ga- 
lima pasiekti, kad į daugybę įvairių sričių pasidalijusi visuome- 
nė išsaugotų socialinį solidarumą, profesinę etiką ir visuomenę 
konsoliduojančios moralės principus. Šioje knygoje E. Durkhei- 
mas derina evoliucionistinius ir struktūrinius funkcinės visuo- 
menės tyrinėjimo principus. Atmesdamas supaprastintas vie- 
nalinijines visuomenės istorinės raidos schemas, jis pabrėžia 
socialinės evoliucijos kelių ir formų įvairovę. 

Knygoje „Savižudybė“ E. Durkheimas pasineria į kompleksi- 
nius industrinėje visuomenėje plintančio savižudybės fenome- 
no tyrinėjimus, stengiasi atskleisti socialines, psichologines ir 
kitas šio reiškinio priežastis. Tai novatoriškas veikalas, parem- 
tas kruopščia sociologine statistinių savižudybės faktų įvairiose 
Europos šalyse lyginamąja analize. Atmesdamas labai paplitu- 
sius savižudybės aiškinimus įvairiais psichologiniais, psicho- 
patologiniais, klimato, sezoniniais veiksniais, E. Durkheimas te- 
oriškai grindžia esminius savižudybės dinamikos pokyčius so- 
cialinėmis priežastimis. Kruopščioje lyginamojoje sociologinėje 
analizėje jis ieško atsakymo į savižudybių dinamikos skirtumus 
įvairiose šalyse. E. Durkheimas įrodinėja, kad ne visos sociali- 
nės krizės didina savižudybių skaičių. Priešingai, iškilus grės- 
mei ir atsiradus tautą vienijančiai idėjai (kaip atsitinka karų ar 
kitokių socialinių revoliucijų tarpsniais), savižudybės proble- 
mos laikinai nuslenka į antrą planą. Palankiausios savižudy- 
bių skaičiaus augimo sąlygos - ekonominės krizės, susiklosčiu- 
sių visuomenės hierarchijų struktūros irimas ir socialinė dezor- 
ganizacija, kuomet visuomenė ir jos institucijos nepajėgia regu- 
liuoti išklibintų socialinių santykių. Šeimos institucijos erozijos 
tyrinėjimai liudija, kad šeimų skyrybų ir savižudybių augimas 
skleidžiasi lygiagrečiai. 

Remdamasis socialinių normų poveikio individui teze, E. Durk- 
heimas išskiria keturis pagrindinius savižudybius tipus: egois- 
tinį, altruistinį, anominį ir fatališką. Egoistinę savižudybę lemia 
silpni individo socialiniai ryšiai, jo polinkis į introspekciją, nu- 
sišalinimas nuo įprastinių socialinių ryšių ir gyvenimo pras- 
mės netekimas. Altruistinei, priešingai, būdinga, kad individu- 
alų pradą visiškai nuslopina socialinis ir tai skatina nutraukti 
gyvenimą. Anominę sąlygoja krizinė visuomenės būsena, kuo- 

met joje ne tik susilpnėja socialinių normų poveikis, bet ir susi- 
daro jų vakuumas. Ir pagaliau ketvirtoji, fatališka, yra aiškina- 
ma kaip savotiškas anominės antipodas. Šis savižudybės tipas 
menkiau paplitęs, todėl knygoje susilaukia mažiau dėmesio. 

Trečioji Bordo periodo E. Durkheimo knyga „Sociologinio 
metodo taisyklės“ neabejotinai yra glausčiausias ir konceptu- 
aliausias mokslininko tekstas, kuriame, polemizuojant su vy- 
raujančiomis sociologinėmis teorijomis, išdėstomi pamatiniai 
sociologinės metodologijos principai. Svarbiausios šios knygos 
idėjos straipsniais buvo paskelbtos 1894 m., o kitais metais, 
papildytos ir išplėstos, išleistos knyga. E. Durkheimo suformu- 
luotos sociologinio metodo taisyklės gali būti interpretuojamos 
kaip savotiškas filosofinis metodologinis vyraujančios moksli- 
ninko idėjos „sociologizmo“ pagrindimas. 

„Sociologizmo“ sąvoka šiuolaikinėje humanistikoje dažniau- 
siai asocijuojasi su E. Durkheimo vardu, nors jo veikaluose šio 
termino neaptiksime. Socialinės tikrovės sureikšminimas, jos 
primato skelbimas prieš bet kokią kitą tikrovę sudaro pagrindi- 
nį E. Durkheimo pasaulėžiūros patosą. Sociologizmas čia trak- 
tuojamas kaip universali visa aprėpianti filosofija. Todėl nuola- 
tos regimas perėjimas iš specifinės sociologinės į universalesnę 
filosofinę problematiką. Nors E. Durkheimas skelbiasi esąs 
„empirikas“, iš tikrųjų išskirtinį dėmesį jis teikia filosofiniams 
aspektams. Todėl pagrįstai vadinamas sociologinės pakraipos 
„filosofinio pozityvizmo“ šalininku. Mokslininkas aiškina, kad 
filosofija remiasi sociologiniu požiūriu į pasaulį, todėl „sociolo- 
gija sukuria socialinės filosofijos pamatus“. Taikliu R. Arono 
pastebėjimu, „sociologija E. Durkheimas pavadino socialinę fi- 
losofiją ir pats buvo daugiau filosofas nei sociologas“. 

Kita vertus, E. Durkheimą, kaip ir A. Comte'ą, baugina abst- 
raktus filosofinės metafizikos spekuliatyvumas. Todėl, kalbėda- 
mas apie griežtai mokslinius sociologinės metodologijos princi- 
pus, jis demonstratyviai atsiriboja nuo filosofinės metafizikos 
priespaudos ir iškelia racionalaus metodologiškai kryptingo 
empirinių socialinių faktų tyrinėjimo svarbą. Laiške mokiniui 
G. Davy paaiškina savąją poziciją: „Šalindamasis filosofijos aš 


* R. Aron, Les ėtapes de la pensče sociolegigue, Paris, 1967, p. 386. 

stengiuosi sugrįžti į jos prieglobstį, aš nuolatos grįžtu prie jos, 
vedamas tų problemų, kurias gvildenu savo kelyje“. 

E. Durkheimo sociologizmo specifiškumas atsiskleidžia pa- 
brėžtinoje antipsichologinėje pozicijoje, kuri paaiškinama kelio- 
mis pagrindinėmis priežastimis. Pirmiausia jo nepatenkina XIX a. 
pabaigoje iškerojusių psichologinių teorijų metodologinis ne- 
apibrėžtumas ir subjektyvizmas. Kita vertus, ką tik iš filosofinio 
ir fiziologinio pažinimo sistemų išsiskyrusi psichologija buvo 
pavojingas tapsmą išgyvenančios sociologijos konkurentas. Au- 
gantis dėmesys psichologinių struktūrų pažinimui tiesiogiai sie- 
josi su sociologijai būdingu susidomėjimu Žmogaus ir visuome- 
nės problemomis. 

Noras įtvirtinti nepriklausomą sociologijos mokslo statusą 
verčia E. Durkheimą nuo psichologijos griežtai atriboti sociolo- 
gijos mokslo objektą, struktūrą, uždavinius, problematiką ir me- 
todologines nuostatas. „Tardami „psichologija“, - sako jis, - 
mes pirmiausia turime omenyje individualią psichologiją ir to- 
dėl aiškumo dėlei turėtume griežtai apibrėžti šio žodžio prasmę. 
Kolektyvinė psichologija yra sociologija apskritai. Iškyla natū- 
ralus klausimas, kodėl nevartoti vien tik pastarosios sąvokos“. 
Būtų klaidinga neigti, kad vėliau antipsichologinės E. Durkhei- 
mo nuostatos blėsta. Psichologiją jis vertina kaip svarbų visuo- 
menės ir civilizacijos interdisciplininių studijų komponentą. 

E. Durkheimas sociologizmą grindžia dviem pagrindiniais 
aspektais: ontologiniu ir metodologiniu. Siekdamas suteikti socio- 
logijai ontologinį pamatą, jis įtraukia socialinę tikrovę į univer- 
salią gamtinę tvarką ir traktuoja ją kaip ir visas kitas tikrovės 
formas. Vadinasi, visuomenė čia iškyla kaip organiška gamtos 
pasaulio dalis, logiškas jo tęsinys. Netgi pasižymėdama daugy- 
be specifinių bruožų, ji nėra „imperija imperijoje“, o greičiau 
tobuliausias gamtos dėsningumų pasireiškimas, besiskiriantis 
nuo kitų tik didesniu sudėtingumu. Juk neįmanoma, kad gamta 
savo esmingiausiomis savybėmis ir raiškos formomis skirtin- 
guose organizacijos lygmenyse skirtųsi nuo savęs pačios. Antra 


* G. Davy, In Memoriam: Ėmile Durkheim / L'Auče Sociologigue, 3-8me 
sėrie, Paris, 1957, p. IX. 
* E. Durkheim, Sociologie et philesophie, Paris, 1924, p. 47. 

vertus, nors visuomenė remiasi produktyviais jausmais, kuriems 
svetimas autentiškumas, negalima jos suvesti į jokią kitą tikro- 
vės formą. 

Vadinasi, nors ir būdama sudėtingiausia gamtinės, tikriau, 
socialinės organizacijos forma, visuomenė atsiskleidžia pažini- 
mui kaip konkrečių socialinių faktų visuma. Socialiniai faktai 
čia iškyla kaip „vaizdiniai“, tik ne individualūs, o kolektyvi- 
niai. Iš čia plaukia „kolektyvinės sąmonės“ idėja, suvokta kaip 
konkreti būtis, esanti civilizacijos istorijos centre. Kolektyvinė 
sąmonė sudaro „tam tikrą sistemą, pasižyminčią savitu gyve- 
nimu“. 

Toliau E. Durkheimas imasi teoriškai pagrįsti socialinės 
tikrovės autonomiškumą individualios ir biopsichologinės tikrovės 
atžvilgiu. Visus socialinius reiškinius jis aiškina remdamasis 
kolektyvinio žmonių elgesio terminais. Iš čia plaukia besąly- 
giško socialinės tikrovės prioriteto prieš individualią tikrovę 
teigimas. Visuomenė ir joje vyraujanti kolektyvinių vaizdinių 
visuma iškyla kaip viršindividuali tikrovė, viešpataujanti in- 
divido gyvenime ir veikloje. „Visuomenė - ne paprasta indivi- 
dų suma, o sistema, sudaryta iš asociacijų ir atspindinti tikro- 
vęsui generis, kuriai būdingos ypatingos savybės. Suprantama, 
kolektyvinis gyvenimas neatsiejamas nuo individualaus, ta- 
čiau šios prielaidos nepakanka. Reikia, kad šios sąmonės būtų 
susijusios tarpusavyje, sudarytų ypatingą ansamblį“. 

Kolektyvinė sąmonė nėra individualių sąmonių suma, o kaž- 
kas iš esmės kitokio, aukštesnio. Ji yra tikėjimų, jausmų, išgyve- 
nimų visuma, būdinga daugumai visuomenės narių ir „suda- 
ranti konkrečią sistemą, gyvenančią savarankišką gyvenimą“". 
Priklausomai nuo konkretaus visuomenės, civilizacijos tipo ko- 
lektyvinė sąmonė pasižymi skirtingu išplitimu ir poveikio galia. 
Archajiškose visuomenėse ir tradicinėse civilizacijose ji itin ga- 
linga, nes aprėpia pagrindines individo gyvenimo ir mąstymo 
sferas, t. y. didžiąją individualios būties dalį. 

Principinis individo ir visuomenės supriešinimas yra pa- 
matinė E. Durkheimo sociologizacijos nuostata. Jo veikaluose 


“E. Durkheim, La science sociale et Vaction, Paris, 1970, p. 493. 
“ E. Durkheim, De la division du bravail social, Paris, 1956, p. 16. 

nuolatos susiduriame su poliarinėmis kategorijomis: „indivi- 
duali sąmonė“ - „kolektyvinė sąmonė“, „individualūs vaizdi- 
niai“ — „kolektyviniai vaizdiniai“, „individualūs faktai“ - „ko- 
lektyviniai faktai“ ir t. t. 

E. Durkheimo sociologizmo tikslas - iškelti sociologiją moks- 
lų hierarchijoje. Visuomenė yra vyraujanti, aukščiausia gamtos 
pasaulyje realybė, o sociologinis faktų interpretavimas - vienin- 
telis teisingas jos pažinimo būdas. Sociologijoje turi būti taikomi 
objektyvūs gamtos moksluose susiklostę metodai. Iš čia kyla pa- 
grindinis sociologinės metodologijos principas „socialinius fak- 
tus tyrinėti kaip daiktus“. Sociologinės tikrovės specifiškumas 
savo ruožtu sąlygoja sociologijos mokslo savarankiškumą ir ypa- 
tingą vietą socialinių ir humanitarinių mokslų hierarchijoje. Ta- 
čiau E. Durkheimas aiškina sociologiją ne tik kaip aukščiausią 
socialinį mokslą, bet ir kaip „socialinių mokslų sistemą“ !*. Va- 
dinasi, sociologija čia interpretuojama kaip „mokslų mokslas“, 
jungiantis po savo stogu kitų mokslų laimėjimus. Jo misija at- 
naujinti ir sociologizuoti įvairias žinojimo sritis: filosofiją, gno- 
seologiją, logiką, etiką, istoriją, ekonomiką ir t. t. 

Pagrindinis sociologijos pažinimo objektas yra socialiniai fak- 
tai, kuriems būdingi du požymiai: 1)jie gyvuoja nepriklausomai 
nuo Žmonių ir 2) besąlygiškai Žmones veikia. Vėliau į sociologi- 
jos tyrinėjimo objektą jis įtraukia socialinius institutus, jų gene- 
zes ir funkcionavimo problemų pažinimą. 

Ketvirtoji knyga - „Elementarios religinio gyvenimo formos“ 
neabejotinai yra vienas originaliausių socialinėms religijos šak- 
nims skirtų veikalų, kuriame nuosekliai išplėtojama vieninga 
religijos teorija. E. Durkheimas pripažįsta, kad 1895 m., rengda- 
mas religijos problemoms skirtus paskaitų kursus, jis suvokė 
išskirtinį religijos vaidmenį socialiniame gyvenime. Gilinantis į 
įvairių religijos formų lyginamąją analizę, stiprėjo jo įsitikini- 
mas, kad sociologizacija yra neatsiejama religinės pasaulėžiū- 
ros dalis. Religija, būdama savita ženklų sistema, civilizacijos 
istorijoje iškyla kaip simbolinė giluminio socialinio turinio 
išraiška. 


" E. Durkheim, P. Fauconnet, Sociologie et sciences sociales / Revue philosop- 
liiguo, t: LV, mai 1903, p. 165. 

Religijai visuomenės gyvenime E. Durkheimas teikia ypatin- 
gą svarbą. Būdama visuomenės produktas, ji sutvirtina visuo- 
menės integralumą ir formuoja socialinių idealų visuma. Šiuo 
aspektu žvelgiant religiją galima interpretuoti kaip simbolinę 
visuomenės išraišką, kadangi, garbindamas sakralinius objek- 
tus, tikintysis tikrovėje lenkiasi visuomenei, tikrajam religinių 
kultų objektui. Sociologinis ir lyginamasis požiūriai į religiją 
padeda E. Durkheimui paaiškinti religijos sukurtų dievų ir vi- 
suomenių įvairovę. 

E. Durkheimas įsitikinęs, kad remiantis elementarių religijos 
formų sociologiniais tyrinėjimais galima ne tik išsiaiškinti reli- 
gijos šaknis, jos reikšmę civilizacijos istorijai, įvairiausių mąsty- 
mo formų sklaidai, bet ir šiuolaikinės visuomenės reformavimo 
būdus. Plačiai interpretuodamas religinius reiškinius, moksli- 
ninkas aiškinasi daugybę socialinės ideologijos, mąstymo, kul- 
tūros reiškinių, peržengiančių specifinės religinės ir sociologi- 
nės problematikos lauką. 

Jau knygos pradžioje E. Durkheimas religijos sociologijos pro- 
blematiką tiesiogiai susieja su pažinimo teorija. Šis žingsnis liu- 
dija apie platesnį požiūrį, nei atspindi knygos pavadinimas. 
Konkrečios religijos problemos čia tampa pamatinių filosofinės 
pasaulėžiūros problemų gvildenimo išeities tašku. Šio teiginio 
pagrįstumu įsitikiname analizuodami pagrindinius knygos tiks- 
lus. Pirmasis yra paprasčiausių, kokios tik šiuolaikiniam žmo- 
gui žinomos, religijos formų analizė, kurių savo paprastumu nė- 
ra pralenkusi jokia kita bendruomenė ir į kurią neįmanoma įterpti 
nė vieno elemento, pasiskolinto iš ankstesnės religijos. Antrasis 
yra pagrindinių mąstymo sąvokų genezė, padedanti teigti jų re- 
liginę, vadinasi, socialinę prigimtį ir kartu atnaujinanti pažini- 
mo teoriją. Toks tikslų formulavimas liudija apie universalisti- 
nes mokslininko ambicijas. 

Australijos aborigenų elementarių religinio gyvenimo formų 
bei toteminės sistemos analizė čia yra tik empirinė sociologinė 
žaliava kurti universalistiniams konceptams ir teorijoms. Pats 
mokslininkas pripažįsta, kad tas sudėtingas religijos sociologi- 
jos problemų kompleksas, kuris aptariamas knygos puslapiuo- 
se, domina ne tik religijotyrą, nes kiekvienoje religijoje yra sritis, 
kur peržengiamas grynai religinių idėjų ratas. Todėl religijos 

fenomenų tyrinėjimai padeda paakinti problemas, kurias iki šiol 
tradiciškai tyrinėjo filosofai. 

Knygoje gvildenama daugelis religinio gyvenimo aspektų: 
animizmas, religinis antropomorfizmas, totemizmas, klano struk- 
tūra, kosmologinės totemizmo sistemos, religijos genezė, ritua- 
lai, magija, sielos samprata, sielos ir dvasios skirtumai, rituali- 
nės elgsenos tipai, apeigos, kultai, bažnyčios, sakrališkumo ir 
profaniškumo, religijos ir filosofijos, religijos ir mokslo, religijos 
ir moralės santykiai. Šis daugiamatis kompleksinis religinio 
gyvenimo aspektų tyrinėjimas remiasi Australijos klanų ir tote- 
mizmo fenomenų analize. Totemizmas čia iškyla kaip kur kas 
sudėtingesnė religijos forma, nei buvo vaizduojama ankstes- 
nių tyrinėtojų veikaluose. Remdamasis totemizmo tyrinėjimais, 
E. Durkheimas atskleidžia religijos genezę, socialinę prigimtį, 
esmę. Ypatingą dėmesį jis skiria primityviausioms civilizaci- 
jos ir elementariausioms religijos formoms, nes socialiniai fak- 
tai jose paprastesni, o ryšiai tarp jų akivaizdesni. Iš čia plaukia 
požiūris, kad šiuolaikinės visuomenės yra tik skirtingos anks- 
čiau gyvavusių visuomenės tipų ir formų kombinacijos. Todėl 
sociologiniu aspektu tyrinėdami ankstyvąsias religijos ir mąs- 
tymo formų užuomazgas, kartu klojame patikimą pamatą įva- 
dui į universalią pažinimo psichologiją. 

Priešingai stereotipiniams požiūriams, susijusiems su anti- 
kos ir Vakarų filosofijos tradicijos racionalizavimu ir mechaniš- 
ku „iracionalistinės religijos“ priešpriešinimu „racionalistinei 
filosofijai“, E. Durkheimas teoriškai grindžia religinės ir filoso- 
finės pasaulėžiūrų genetinį giminiškumą. Gvildendamas anks- 
tyvąsias religinės pasaulėžiūros formas, jis įrodinėja, kad pir- 
mosios vaizdinių, Žmogaus susikurtų apie save, sistemos yra 
religinės prigimties. Visose didžiosiose religijose išplėtotos 
sudėtingos kosmologinės sistemos liudija jų artimumą filosofi- 
niam mąstymui ir mokslinei pasaulėžiūrai. „Jei filosofija ir kiti 
mokslai yra religijos, vadinasi, pati religija pradėjo gyvuoti at- 
stodama mokslus ir filosofiją [-..] religija neapsiribojo praturtin- 
dama tam tikromis žiniomis jau susiformavusį žmogaus protą, 
ji prisidėjo prie paties proto formavimo. Jai mes labai skolingi ne 
tik užjos suteiktas žinias, bet ir už tų Žinių apdorojimo formą“. 

Pagrindines žmogaus intelektualinio gyvenimo ir mąstymo 
sąvokas, sudarančias „proto skeletą“, mokslininkas pirmiausia 
aptinka religinėje sąmonėje ir traktuoja kaip „religinės minties 
vaisių“. Kita vertus, jis primena giluminį religijos ir meno ryšį, 
nes jai būdingas augantis estetinių aspektų vaidmuo. Pasitelk- 
dama estetizuotus ritualus, liturgijos, dramos meno elementus, 
vaizduojamųjų ir dekoratyvinių menų išraišką, religija įtvirtina 
savo įtakos galią. 

E. Durkheimo religijos tyrinėjimams būdingas daugybės su- 
siklosčiusių stereotipų nuvainikavimas. Jis įrodinėja, kad religi- 
ja, kaip vienas svarbiausių civilizacijos istorijoje išsikristaliza- 
vusių institutų, negali būti paaiškinta mitais, haliucinacijomis, 
kliedesiais, o turi daug gilesnes socialines šaknis. Pagrindinė 
religinę pasaulėžiūrą maitinanti versmė - ne tikėjimas viršjusli- 
niu pradu, Dievo idėja, o „kolektyviniai vaizdiniai“, išreiškian- 
tys sakralinę daiktų prigimtį. Sakraliu objektu gali būti patys 
įvairiausi daiktai. Religija čia suvokiama kaip tikėjimų ir ritualų 
visuma, tiesiogiai susijusi su sakralumu, tai yra paskirais tikėji- 
mais ir ritualais, jungiančiais konkrečias Žmonių grupes į vie- 
ningą moralinę bendruomenę. 

Pagrindinis skiriamasis visų religinių tikėjimų bruožas yra 
pasaulio skirstymas į dvi iš esmės nesuderinamas sferas: sakra- 
liąją ir profaniškąją. Pirmąją sudaro visa, kas sakralu, šventa, ant- 
rąją - kasdienio profaniškojo, pasaulietinio gyvenimo stichija. 
Šių pasaulių skirtingumas yra absoliutus ir neginčytinas. 
miausia išreiškia sakralinę daiktų prigimtį. Jiems priskiriamos 
įvairios savybės ir galios, susijusios su personalinėmis esybė- 
mis, vadinamomis dievais. Sakralūs gali būti uola, medis, bet 
koks daiktas, ritualas, amuletas, magiška formulė, gestas. Sak- 
ralių objektų ratas yra labai platus ir jų specifiškumas tiesiogiai 
priklauso nuo konkrečių religijų pobūdžio. 

E. Durkheimas atmeta anksčiau vyravusį religijos apibūdini- 
mą kaip tikėjimą viršjusliniu pradu ar tikėjimą dievu (skirtingų 
civilizacijų religijos formų tyrinėjimai liudija, kad yra bedievės 
religijos). Palygindamas krikščionių religiją, kurios garbinimo 
objektas yra Kristaus asmenybė, su tradicinėmis indų religijo- 
mis, E. Durkheimas atskleidžia akivaizdžiai skirtingą jų požiūrį į 

religinio kulto objektą. Budizmui mažiau reikšmingas šios reli- 
gijos pradininko iškėlimas. Pagrindiniu religinio kulto objektu 
čia tampa ne jo įkūrėjo Budos asmenybė, o tos didžiosios tiesos, 
kurias jis atskleidė. Šiuo aspektu žvelgiant krikščioniškosios tra- 
dicijos perspektyvoje budizmas ir džainizmas iškyla kaip ateis- 
tinės doktrinos, nepripažįstančios pasaulio kūrėjo. 

Tradicinėms indų ir daugeliui Tolimųjų Rytų religijų svar- 
biausia yra amžinas ir tobulas žmogų supantis pasaulis. Abe- 
jingumas dievams čia išplaukia iš ankstyvųjų panteistinių reli- 
ginių tradicijų. Nors indų civilizacijoje gyvuoja gausybė dievų, 
indai pirmiausia garbina beasmenį vienį, aukščiausią realybę, 
kuri svetima konkrečiam dieviškajam asmeniui. Ji slypi žmogu- 
je, veikiau ji ir Žmogus sudaro vienį, nes „užjo nieko nėra“. 

Pereidamas prie konkrečių religijos formų analizės, E. Durk- 
heimas įrodinėja, kad, pavyzdžiui, australiškas totemas yra kartu 
Dievo ir visuomenės simbolis. Dievas ir visuomenė čia aiškina- 
mi kaip tapatūs reiškiniai. Jis teigia socialinę religijos prigimtį 
tiek kilme, tiek ir atspindimuoju objektu. Sutapatindamas religi- 
nį ir socialinį pasaulį, E. Durkheimas prabyla apie religinių vaiz- 
dinių „simboliškumą““. Šis požiūris neabejotinai pagrįstas. Aki- 
vaizdu, kad daugelis socialinio ir religinio gyvenimo aspektų 
įgauna prasmę tik dėljuose išplėtoto simboliškumo. 

Vadinasi, pagrindinis E. Durkheimo religijos sociologijos tiks- 
las - atskleisti socialinę religijos prigimtį, jos genetinį ryšį su 
ankstyvosiomis mokslinės pasaulėžiūros ir filosofinio mąstymo 
formomis. Religiniai vaizdiniai yra kolektyviniai vaizdiniai. Jie 
atspindi šimtmečiais sukauptą Žmonijos patirtį ir tvirtai įauga į 
stabilias mentaliteto struktūras. Religija, kaip ir kitos visuome- 
ninės sąmonės bei mus supančio pasaulio pažinimo formos, 
apmąstydama įvairius religinio gyvenimo faktus, sukuria ka- 
tegorinio aparato užuomazgas. Kadangi religinis mąstymas yra 
socialinio kolektyvinio mąstymo produktas, jis negali iš esmės 
skirtis nuo filosofinio ir mokslinio mąstymo, atsiradusio dėl re- 
liginės pasaulėžiūros įtakos, perėmusio tas pačias religinio gy- 
venimo sferoje išsikristalizavusias kategorijas. 

Vienas svarbiausių E. Durkheimo nuopelnų civilizacinei 
komparatyvistikai ir apskritai socialiniams mokslams yra iš prin- 
cipo naujas požiūris į visuomenę kaip vertybinę normatyvinę, o 

į kultūrą - kaip simbolines sistemas, sąlygojančias Žmonių s4- 
veiką ir integraciją. Nors visuomenė yra individų sąveikos re- 
zultatas, tačiau kartą atsiradusi ji virsta autonomiška realybe, 
pasižyminčia savitais bruožais ir veikiančia individus. 

Savo civilizacinėje sociologijoje mokslininkas derina evoliu- 
cionistinės ir struktūrinės funkcionalistinės metodologijų prin- 
cipus, teoriją glaudžiai sieja su empirija. Polemizuodamas su 
evoliucionistinėmis civilizacijos teorijomis, jis beveik ignoruoja 
istorinių veiksnių įtaką konkretaus tarpsnio visuomenės būse- 
nai, kurią galima suprasti tik pažįstant ano meto socialinę ap- 
linką. Ankstesnio kultūros ar socialinės raidos etapo laimėjimai 
čia iškyla tik kaip atspirties taškas, bet ne raidos variklis. „Anks- 
tesnė būsena nesukuria vėlesnės, jų santykis yra grynai chrono- 
loginis, o ne priežastinis“! 

Plėtodamas sociologines A. Saint-Simono ir A. Comte'o idė- 
jas, E. Durkheimas aiškina civilizacijų sociologiją kaip „sociali- 
nių mokslų sistemą“, kurioje visiems mokslams keliamas reika- 
lavimas remtis sociologiniais metodais, tai yra pripažinti socia- 
linius faktus egzistuojant nepriklausomai nuo subjekto ir juos 
skrupulingai moksliškai tyrinėti kaip „daiktus“. 

E. Durkheimo plėtojamos pozityvistinės civilizacijos teorijos 
metodologinis pamatas: 1) nuoseklus socialinės tikrovės kaip 
specifinės būties ir veiklos sferos išskyrimas; 2) integratyvus dau- 
giaaspektis požiūris į žmogų ir visuomenę; 3) visuomenės aiški- 
nimas kaip objektyvios viršindividualios socialinės struktūros, 
sąlygojančios pagrindinius konkretaus individo elgesio ir veik- 
los orientyrus; 4) požiūris į sociologiją kaip itin svarbų savaran- 
kišką pozityvų mokslą, objektyviai tyrinėjantį įvairius sociali- 
nės tikrovės, kultūros, civilizacijos aspektus ir jungiantį savyje 
visus antropologinės orientacijos mokslus. Sociologinė pažini- 
mo teorija čia suvokiama kaip efektyvus sistemingas mokslas, 
įveikiantis properšą, skiriančią empirinį ir apriorinį pažinimą. 

E. Durkheimas žvelgia į lokalinę civilizaciją kaip į sudėtingą 
socialinių faktų visumą, kurios istorinę raidą nulemia kolekty- 
vinė sąmonė ir jos esmėje slypintys kolektyviniai vaizdiniai, 


" E. Durkheim, Les rėglos de la mėthode sociologigue, Paris, 1895, p. 104- 
105. 

sąlygojantys konkrečios civilizacijos, religijos, moralės, teisės 
specifiškumą. Kolektyvinės sąmonės faktus jis priešpriešina 
morfologiniams visuomenės sandaros faktams. Pastarieji ap- 
rėpia visus pagrindinius visuomenės sandaros komponentus, 
jos sudedamųjų elementų, struktūrų, funkcijų ryšius. Morfolo- 
giniai faktai tarsi sudaro materialiąją kiekybinę visuomenės pu- 
sę, o „kolektyviniai vaizdiniai“ yra jos „dvasinis“ kokybinis 
aspektas. Būtent nuo kolektyvinių vaizdinių, anot E. Durkhei- 
mo, priklauso pagrindinės civilizacijos raidos tendencijos. 
Remdamasis japonų civilizacijos analize, jis įrodinėja, kad ko- 
lektyvinių vaizdinių veikiama visuomenė gali iš kitų civiliza- 
cinių organizmų perimti tam tikrą ekonominio išsivystymo lygį, 
daugybę išorinių materialiųjų civilizacijos aspektų, nekeisda- 
ma savo pamatinių dvasinių struktūrų. 

Tęsdamas A. Comte'o tradiciją, E. Durkheimas ypatingą dė- 
mesį skiria lyginamiesiems civilizacijos tyrinėjimams. Skirtin- 
gai nei A. Comte'as, kuris lyginamąją analizę daugiau sieja su 
antrinių veiksnių pažinimu, E. Durkheimas mano, kad lygina- 
moji sociologinė analizė leidžia pažinti esmingiausius civiliza- 
cijos istorijos dėsningumus. Skirtingų civilizacijos raidos mode- 
lių sugretinimas ir jų kruopšti analizė atveria kelią bendriausių 
civilizacijos raidos dėsnių pažinimui. 

Lyginamojoje sociologinėje civilizacijų analizėje E. Durkhei- 
mas ypatingą dėmesį skiria metodologiniam korektiškumui, aiš- 
kiam išeities pozicijų, lyginamosios analizės strategijos, palygi- 
nimo lauko apibrėžimui. Siauriausiu lyginamosios sociologinės 
civilizacijos analizės objektu jis skelbia palyginimą tokių tipolo- 
giškai artimų visuomenių socialinių faktų, kurie padeda pažinti 
gilumines priežastis, nulėmusias civilizacijos procesų tėkmę, in- 
tensyvumą. Tačiau norint išvengti klaidingų išvadų, būtina iš- 
plėsti lyginamosios sociologinės analizės lauką ir pereiti prie 
platesnių sugretinimų, pasitelkiant analizei ir kitas analogiško 
tipo civilizacines struktūras. Tuomet tyrinėtojas gali patikslinti 
lyginamosios analizės eigoje iškilusius neaiškumus, abejones ir 
išvados būna patikimesnės. 

Nuo kelių lokalinių civilizacinių organizmų lyginamosios 
sociologinės analizės vėliau galima pereiti į plačiausią lygina- 
mųjų studijų lauką ir apimti visas pažįstamas visuomenes. Šio 

lygmens civilizacinė analizė įgauna kokybiškai naują genetinį 
istorinį pavidalą, nes dauguma socialinių institutų, būdingų iš- 
sivysčiusiems civilizacijos tipams, visiškai arba dalinai yra pa- 
veldėti iš praeities. Bendriausiems lyginamiesiems civilizacijos 
sociologijos tyrinėjimams, E. Durkheimo teigimu, būtina plati 
istorinė perspektyva. 

Vadinasi, lyginamosios civilizacinės sociologijos mastai tie- 
siogiai priklauso nuo tyrinėjamų civilizacinių organizmų pobū- 
džio, parametrų, prigimties. Kuo sudėtingesnės lyginamos civi- 
lizacinės struktūros, tuo jų pažinimui reikalinga komplikuotes- 
nė metodologija, jos įgyvendinimo strategija, pajėgianti aprėpti 
visas sugretinamų socialinių reiškinių morfologines struktūras, 
formas, raidos dėsningumus. Todėl civilizacinė sociologija, ku- 
rios pagrindinis objektas yra komplikuotų civilizacijos sociali- 
nių struktūrų tyrinėjimai, pirmiausia yra lyginamasis mokslas, 
kuris negali apsiriboti vienos civilizacinės struktūros ar vieno 
konkretaus visuomenės tipo sociologiniu tyrinėjimu. Lyginamoji 
civilizacijos sociologija E. Durkheimo koncepcijoje nėra atskira 
sociologijos šaka, o pati sociologija, nes tik tuomet ji praranda 
grynai aprašomąjį pobūdį ir pereina į kokybiškai naują civiliza- 
cijos istorijos socialinių faktų interpretaciją. 

Į civilizacijos teorijos problemas E. Durkheimas pirmiausia 
žvelgia pozityvistinės ir komparatyvistinės orientacijos sociolo- 
go akimis. „Konkrečios tautos civilizacija, - rašo jis, - tai pir- 
miausia konkrečių socialinių fenomenų visuma, todėl kalbėji- 
mas apie neišsilavinusias, „necivilizuotas“, natūralias (Natur- 
volker) tautas yra beprasmis kalbėjimas apie tikrovėje neegzis- 
tuojančius dalykus“ "“. 

Vienas svarbiausių E. Durkheimo įnašų į civilizacinės kom- 
paratyvistikos idėjų sklaidą susijęs su jo veikaluose ryškėjančia, 
pozityvistinės ir lyginamosios sociologijos principais paremta, 
vientisa lokalinių civilizacijų teorija. Jau evoliucionistai (Spen- 
ceris) civilizacinio, kaip ir visų socialinių organizmų augimą 
siejo su pagrindinių funkcijų diferenciacija. Šią idėją perima ir 
išplėtoja E. Durkheimas, kuris brėžia aiškią takoskyrą tarp lygi- 
namosios priežastinės ir funkcionalinės civilizacijos procesų 


“ L'Anėe Sociologigue, t. IV, 1901, p. 141. 

analizės. Funkcionalinė analizė čia suvokiama kaip būtinas bet 
kokios apimties lyginamosios civilizacijos organizmo analizės 
komponentas, atskleidžiantis tą vaidmenį, kurį atlieka konkre- 
tus socialinis reiškinys įtvirtindamas socialinės harmonijos prin- 
cipus socialinėse struktūrose. 

Toks požiūris į sociokultūrinių organizmų funkcionavimą 
suteikia teorinį pamatą naujai lokalinių civilizacijų interpreta- 
cijai. Atmetęs vienalinijines stadijines civilizacijos raidos kon- 
cepcijas, E. Durkheimas kartu išsaugo progresistinės teorijos 
elementus, kuriuos, remdamasis lyginamosios funkcionalistinės 
sociokultūrinių organizmų analizės principais, papildo moky- 
mu apie lokalines civilizacijas. Todėl tradicinė tiesinė civilizaci- 
jos raidos schema E. Durkheimo koncepcijoje praranda tą su- 
paprastintą pavidalą, kurį ji įgavo vulgaraus evoliucionizmo 
šalininkų koncepcijose. Civilizacijos raidos procesas čia išsisklei- 
džia į daugybę skirtingų savarankiškų raidos kelių, kurių ne- 
įmanoma sujungti į vieną nenutrūkstamą raidos liniją. Todėl 
civilizacijos istoriją sudarančių kultūrinių, visuomeninių orga- 
nizmų raidos schemą mokslininkas perteikia ne kylančios lini- 
jos, o medžio su išsiskėtusiomis šakomis metafora. 

Taigi, nubrėžęs naujos įtakingos civilizacinės sociologijos 
principus, E. Durkheimas pirmiausia diskredituoja vieningo ci- 
vilizacinio srauto ir vienalinijinės evoliucijos idėją. Jis iškelia 
kompleksinės sociologinės ir funkcionalinės civilizacinių orga- 
nizmų analizės svarbą ir orientuoja sekėjus į lokalinių civiliza- 
cijų problematikos tyrinėjimą. Pažintinių ir vertybinių civiliza- 
cinės analizės aspektų atskyrimas padeda jam paneigti švietėjų 
teorijose atsiradusį mitą, kad „civilizacijos pažanga“ suteiks 
žmogui laimę ir harmoniją. 

E. Durkheimas ir jo mokyklos šalininkai, susiedami civili- 
zacijos sąvoką su tarpnacionaliniais socialiniais fenomenais, 
išstumia normatyvinę jos sampratą. Įtvirtindami kompleksinę 
visuminę civilizacinių struktūrų analizę, jie remiasi evoliucio- 
nistine teorija, iškelia Žmonijos vieningumo idėją, kalba apie 
skirtingų socialinių organizmų unikalumą ir jų bendrą dalyva- 
vimą vieningoje pažangioje Civilizacijos raidoje. Tačiau E. Durk- 
heimo orientacija į griežtą mokslinį objektyvumą ir apsiriboji- 
mas tik pozityvia socialinių struktūrų analize neretai specifines 

civilizacines problemas paverčia socialinėmis. Tuomet daugelis 
esminių civilizacinės komparatyvistikos klausimų tampa šalu- 
tiniais ir pati civilizacijos sąvoka praranda savo ypatingumą 
bei metodologinę reikšmę. 

E. Durkheimo idėjos išliko aktualios per visą XX amžių ir 
turėjo stiprų poveikį britų struktūriniam funkcionalizmui (B. Ma- 
linowskis, R. Radcliffe-Brownas), JAV kultūros antropologams 
(R. Mertonas, T. Parsonsas, R. Lowie), Analų mokyklai (L. Feb- 
vre'as, M. Blochas, F. Braudelis), Frankfurto mokyklai ir pasta- 
raisiais dešimtmečiais iškilusioms postmodernistinei civiliza- 
cijos teorijai ir civilizacinei sociologijai. 

sis ir lokalinis totemizmas. - Principo, kuriuo ši teorija 
remiasi, loginė klaida. - Religinis totemo pobūdis 
paneigtas. - Lokalinis totemizmas nėra pirminis... 

IV. - Lango teorija: totemas esąs tik vardas. - Sun- 
kumai šiuo požiūriu aiškinant religinį toteminių 
apeigų pobūdį... 

V.- Visos tos teorijos totemizmą paaiškina tik 
postuluodamos religines sąvokas, ankstesnes už jį... 

Šeštas skyrius 

Šių tikėjimų kilmė (tęsinys) 

Prado, arba toteminės manos, sąvoka ir jėgos 
samprata 

I. - Jėgos arba toteminio prado sąvoka. - Jo visur 
buvimas. - Jo drauge fizinis ir dvasinis pobūdis... 

II. - Analogiškos sampratos kitose vidinėse ben- 
druomenėse. - Dievai Samojoje. - Sijų vakanas, irokė- 
zų orenda, Melanezijos mana. - Šių sąvokų ryšys su 
totemizmu. - Aruntų arunkulta... 

III. - Beasmenės jėgos įvairiose mitinėse asmenybė- 
se sąvokos loginis prioritetas. - Vėlesnės teorijos, 
pripažįstančios šį prioritetą... 

IV. - Religinės jėgos sąvoka -jėgos apskritai 
sąvokos prototipas... 


Septintas skyrius 

Šių tikėjimų kilmė (pabaiga) 

Prado, arba toteminės manos, sąvokos genezė 

I. - Toteminis pradas yra klanas, bet suvokiamas 
kaip apčiuopiamos rūšys... 

II. - Bendros priežastys, dėl kurių bendruomenė ge- 
ba sužadinti sakralumo ir dieviškumo jausmą. - Vi- 
suomenė kaip imperatyvinė moralinė galia: moralinio 
autoriteto sąvoka. - Visuomenė kaip jėga, pakylėjanti 
individą aukščiau jo paties. - Faktai, įrodantys, kad 
visuomenė kuria sakralumą... 

III. - Ypatingi motyvai australų bendruomenėse. — 
Du tarpsniai, kuriais pakaitomis vyksta šių bendruo- 
menių gyvenimas: pasklidimas, susibūrimas. - Didis 
kolektyvinis sambrūzdis susibūrimo laikotarpiu. Pa- 
vyzdžiai. - Kaip iš šio sambrūzdžio kilo religinė idėja. 
Kodėl kolektyvinė jėga buvo suvokiama kaip totemo 
rūšys? Todėl, kad totemas yra klano emblema. — 
Pagrindinių toteminių tikėjimų paaiškinimas... 

IV. - Religija nėra baimės išdava. - Ji išreiškia kaž- 
ką realaus. - Jos esminis idealizmas. - Šis idealizmas 
yrabūdinga kolektyvinio mentaliteto savybė. - Religi- 
nių jėgų išoriškumo paaiškinimas ryšiu su jų 
substratais. - Apie principą dalis prilygsta visumai... 

V. - Emblemos kilmė: emblematizmas, būtina ko- 
lektyvinių vaizdinių sąlyga. - Kodėl klanas paėmė 
savo emblemas iš gyvūnijos ir augalijos... 


VI. - Primityvo polinkis supainioti atskiras sritis ir * 


klases, kurias mes skiriame. - Šios painiavos kilmė. - 
Kaip ji praskynė kelią moksliniam interpretavimui. - Ji 
neatmeta polinkio į skirtumą ir prieštaravimą... 


Aštuntas skyrius 

Sielos sąvoka 

I. - Sielos sampratos australų bendruomenėse 
analizė... 

II. - Šios sąvokos genezė. - Persikūnijimo doktrina 
pagal Spencerį ir Gilleną: ji implikuoja, kad siela yra 
toteminio prado dalelė. - Strehlow pateiktų faktų 
nagrinėjimas: jie patvirtina sielos toteminę prigimtį... 

III. - Persikūnijimo doktrinos bendrumas. - Įvairūs 
faktai siūlomos genezės įrodymui... 

IV. - Sielos ir kūno antitezė: ko joje esama objekty- 
vaus. - Individualios ir kolektyvinės sielos ryšiai. - Sie- 
los samprata nėra chronologiškai paskesnė už manos 
sampratą... 

V. Hipotezės, paaiškinančios tikėjimą nemirtingumu... 298 


VI. - Sielos samprata ir asmenybės samprata; 
beasmeniai asmenybės elementai... 


Devintas skyrius 

Dvasių ir dievų sąvoka 

I. - Skirtumas tarp sielos ir dvasios. - Mitinių protė- 
vių sielos - dvasios, atliekančios tiksliai apibrėžtas 
funkcijas. - Ryšiai tarp sentėvių dvasios, individua- 
lios sielos ir individualaus totemo. - Individualaus 
totemo aiškinimas. - Jo sociologinė reikšmė... 

II. - Magijos dvasios... 

III. - Didvyriai švietėjai... 

IV. - Didieji dievai. - Jų kilmė. - Jų ryšys su totemi- 
nės sistemos visuma. - Jų gentinis ir tarptautinis 
pobūdis... 

V. Toteminės sistemos vieningumas... 

TREČIA DALIS. Vertė Jūratė Karazijaitė 
PAGRINDINĖS RITUALINĖS ELGSENOS 


Pirmas skyrius 

Negatyvusis kultas ir jo funkcijos. Asketiškieji ritualai 

I. - Draudimų sistema. - Magijos ir religijos draudi- 
mai. Draudimai atskiriant vienus sakralinius dalykus 
nuo kitų. Draudimai atskiriant sakralumą nuo profa- 
niškumo ir atvirkščiai. - Šie draudimai sudaro negaty- 
viojo kulto pagrindą. - Svarbiausi šių draudimų tipai; 
jų sumažėjimas iki dviejų pagrindinių tipų... 

II. - Draudimų laikymasis paveikia religinę indivi- 
dų būseną. - Atvejis, akivaizdžiai rodantis paveiku- 
mą: asketinės praktikos. - Skausmo poveikis religijoje. — 
Socialinė asketizmo funkcija... 

III. - Draudimų sistemos aiškinimas: sakralumo ir 
profaniškumo antagonizmas, sakralumo užkrečiamu- 
mas... 

IV. - Šio užkrečiamumo priežastys. - Jis negali būti 
aiškinamas idėjų asociacijos dėsniais. - Jį sukelia reli- 
ginių jėgų išorinės savybės sutinkamai su jų substra- 


tais. - Loginis šios religinių jėgų savybės tikslingumas... 


Antras skyrius 

Pozityvusis kultas 

I. Aukos elementai 

Intičiumos apeigos Vidurio Australijos gentyse. — 
Jų įvairovė... 

I. - Kaip švenčiama intičiuma aruntų gentyje. - Dvi 
apeigų dalys. - Pirmosios apeigų dalies analizė: šven- 
tų vietų lankymas, šventų dulkių sklaidymas, kraujo 
liejimas ir t. t. stengiantis užtikrinti toteminės rūšies 
dauginimąsi... 

II. - Antroji apeigų dalis: ritualinis toteminio 
augalo ar gyvūno valgymas... 

III. - Visų intičiumos apeigų aiškinimas. - Antrasis 
ritualas įkūnija bendrystę per valgį. - Šios bendrystės 
pagrindimas... 

IV. - Pirmosios apeigų dalies ritualus sudaro au- 
kos. Analogijos su sakraliniais aukojimais. - Intičiu- 
mos apeigose pastebimi du aukos elementai. - Šių 
faktų svarba aukos teorijai... 

V.- Vadinamasis sakralinių aukojimų absurdas. — 
Jų aiškinimas: sakralinių būtybių priklausomybė nuo 
jomis tikinčiųjų. - Ratas, kuriame vyksta aukojimas. — 
Pozityviųjų ritualų periodiškumo atsiradimas... 


Trečias skyrius 

Pozityvusis kultas (tęsinys) 

II. Mimetiniai ritualai ir priežastingumo principas 

I. - Mimetinių ritualų prigimtis. - Apeigos, skirtos 
rūšies dauginimuisi užtikrinti... 

II. - Ritualai grindžiami principu: panašumas kuria 
panašumą. - Antropologinės mokyklos pateiktų aiški- 
nimų aptarimas. - Motyvai, grindžiantys gyvūno ar 
augalo mėgdžiojimą. - Motyvai, leidžiantys tiems ges- 
tams priskirti fizinį paveikumą. - Tikėjimas. - Kuria 
prasme jis pagrįstas patirtimi. - Magijos principai 
atsiradę iš religijos... 

III. - Minėtasis principas laikomas vienu iš pirmų- 
jų priežastingumo principo pasireiškimų. - Socialinės 
sąlygos, nuo kurių priklauso priežastingumo princi- 
pas. - Beasmenės jėgos, galios idėja — socialinės pri- 
gimties. - Priežastinio sprendinio būtinybė, aiškina- 
ma autoritetu, neatskiriamu nuo socialinių 
imperatyvų... 


Ketvirtas skyrius 

Pozityvusis kultas (tęsinys) 

III. Vaidybiniai arba memorialiniai ritualai 

I. - Vaidybiniai ritualai ir jų fizinis paveikumas. — 
Jų sąsajos su aukščiau aprašytomis apeigomis. - Jų 
moralinis poveikis... 

II. - Vaidybiniai ritualai be fizinio paveikumo. - Jie 
patvirtina ankstesnius rezultatus. - Atkuriamasis reli- 
ginis elementas ir jo svarba; jo prasmė. - Šventės 
samprata... 

III. - Įvairių tyrinėtų apeigų funkcinis dviprasmiš- 
kumas; jos vienos kitas pakeičia. - Kaip šis 
dviprasmiškumas patvirtina pasiūlytą teoriją... 


Penktas skyrius 

Atgailos ritualai ir sakralumo sąvokos dviprasmiškimas 

Atgailos ritualo apibrėžimas... 

I. - Pozityvieji gedulo ritualai. — Šių ritualų 
aprašymas... 

II. - Jų aiškinimas. - Jie nėra asmeninių jausmų pa- 
sireiškimas. - Mirusiojo sielai suteiktas piktumas dau- 
giau nebeveikia. - Ritualai atitinka grupės dvasinę bū- 
seną. - Šios būsenos analizė. - Kaip ši būsena baigiasi 


kartu su gedulu. - Mirusiojo sielos suvokimo pokyčiai... 


III. - Kiti atgailos ritualai atliekami dėl visuotinio 
gedulo, dėl skurdaus derliaus, sausros, žvaigždės pa- 
sirodymo. - Tokie ritualai reti Australijoje. - Kaip jie 
aiškinami... 

IV. - Dvi sakralumo rūšys: tyrumas ir suteptumas.— 
Jų antagonizmas. - Jų giminingumas. - Sakralumo sam- 
pratos dviprasmiškumas. - Šio dviprasmiškumo pa- 
aiškinimas. - Visi ritualai pasižymi tomis pačiomis 
savybėmis... 


IŠVADOS 

Kiek tyrinėjimų rezultatai gali būti apibendrinti... 

I. - Religija remiasi gerai pagrįsta, bet ne išskirtine 
patirtimi. - Mokslui būtina suvokti realybę, kuri tą pa- 
tirtį pagrindžia. - Kokia ta realybė: žmonių grupės. - 
Religijos žmogiškoji esmė. - Idealios ir realios visuo- 
menių priešpriešinimas. - Kaip ši teorija aiškina 
religinį individualizmą ir religinį kosmopolitizmą... 

II. - Kas religijoje amžina. - Religijos ir mokslo 
konfliktas; jis pasireiškia spekuliatyvine religijos 
funkcija. - Kuo ši funkcija atrodo virstanti... 

III. - Kaip visuomenė gali būti loginio, tai yra kon- 
ceptualaus, mąstymo šaltinis? Koncepto apibrėžimas: 
nesusipainioja su visuotine idėja; apibūdinamas be- 

asmeniškumu ir komunikabilumu. — Jo kolektyvinė 
prigimtis. - Tą patį liudija irjo turinio analizė. - Kolek- 
tyviniai vaizdiniai kaip tipinės sąvokos, suprantamos 
individų. - Prieštara, pagal kurią vaizdiniai tegali būti 
kolektyviniai tik tada, kai jie teisingi. - Konceptualus 
mąstymas - žmonijos amžininkas... 

IV. - Kaip kategorijos atspindi socialinius dalykus. — 
Kategorija tikrąja to žodžio prasme yra visybės kon- 
ceptas, kuris tegali būti iškeltas visuomenės. - Kodėl 
kategorijos išreiškia sąsajas, kurias tegali suvokti vi- 
suomenė. - Visuomenė - loginė esybė. - Kaip kategori- 


jos siekia atsiskirti nuo geografiškai apibrėžtų grupių... 


Mokslo ir moralės bei religijos vienovė. Kaip visuo- 
menė suvokia tą vienovę. - Visuomenės vaidmuo: jos 
kuriamoji galia. - Sociologijos įtaka mokslui apie 
žmogų... 

AUSTRALIJOS ETNOGRAFINIS ŽEMĖLAPIS... 

Ėmile'io Durkheimo sociologizmo principai. 
Antanas Andrijauskas 

